
TÎLCUIREA 

EPISTOLEI ÎNTÎI CĂTRE CORINTENI 

A SLĂVITULUI ŞI PREA-LĂUDATULUI APOSTOL PA VEL 

de 

Sfîntul Teofllact, Arhiepiscopul Bulgariei 

tălmăcită din elina veche în cea nouă şi 
împodobită cu felurite însemnări de către 

Nicodim Aghioritul 




Pricina epistolei întîi către Corinteni 1 , 
după Hrisostom, Teodorit, Teofilact şi Icumenie 2 


Corintul este o mare cetate a Peloponezului, cu mulţi locuitori, aflîndu-se 
aproape de locul ce se numeşte Examilion. Şi era întru acea vreme plină de bo¬ 
găţie, de înţelepciune şi de multe alte bunătăţi. Apostolul Pavel a pătimit multe 
întru această cetate, pentru că acolo, arătîndu-i-Se lui. Domnul Hristos i-a zis: 
„Nu te teme, ci grăieşte şinu tăcea! Pentru ca Eu sînt cu tine, şi nimeni nu va 
pune'mîna asupra ta ca să-ţi facă rău. Căci am mult norod în cetatea aceasta” 
{Fapte 18:9, 10). Deci diavolul, văzînd că această cetate mare şi cu mulţi 
locuitori ţinea adevărata credinţă a lui Hristos, a împărţit pe Creştinii 3 ce se 
aflau într-însa. Şi unii s-au hirotonit de sine învăţători şi învăţau, rupînd noro¬ 
dul în două: unii mergeau la oarecari din aceia şi învăţau, socotindu-i pe ei mai 
înţelepţi şi avînd puterea, de a-i învăţa mai înţelepţeşte decît Pavel; iar alţii 
mergeau la ceilalţi, socotindu-i pe ei mai bogaţi şi mai puternici a-i apăra şi a-i 
ocîrmui mai bine; şi aşa ocîrmuiau Biserica Corintului, întrecîndu-se unul asu¬ 
pra altuia. Deci acesta era cel dintîi rău al cetăţii. Al doilea era că unul dintre 
Corinteni se împreuna trupeşte cu maica sa vitregă, şi nu numai că nu era în¬ 
fruntat de către ceilalţi, dar şi tulbura norodul şi se mîndrea întru înţelepciunea 
cea din afară 4 . Iar al treilea rău era că unii din Corinteni, care se arătau oare¬ 
cum mai desăvîrşiţi decît ceilalţi, biruindu-se de lăcomia pîntecelui, mîncau 


1 Ia aminte că epistola aceasta, după rînduială, este a treia scrisă de fericitul Pavel - pre¬ 
cum zice Teodorit în preouvîntarea epistolelor Apostolului. Ea urmează după cea dintîi şi cea 
de a doua către Tesalouiceni. Această epistolă - după Meletie - s-a scris în anul 22 după înăl¬ 
ţarea Domnului (tomul I al istoriei bisericeşti), (n. aut., Cuviosul Nicodim Agliioritul) 

2 Episcop de Trica, pe la anul 990. (n. m.) 

3 Scriu cu majusculă cuvînlul ..Creştin’’ ca să arăt că el numeşte un neam osebit, alcătuit 
din cei botezaţi din toate celelalte neamuri. Acesta e norodul cel nou al lui Dumnezeu, noul 
Israil, de vreme ce Iudeii au pierdut această vrednicie, atunci cînd s-au lepădat de Hris- 
tos-Dumnezeu. (n. ni.) : 

^ înţelepciunea lumească, trupească, ce se arată prin mijlocirea făpturilor. Aceasta e înţelep¬ 
ciunea celor din afara Bisericii, a celor care nu se împărtăşescrie înţelepciunea cea „din lăirn- 
tru”, cea duhovnicească a lui Dunmezeu, singurul cu adevărat înţelept. Despre această părută în¬ 
ţelepciune clin afară, care cuprinde toată ştiinţa omenească, va spune Apostolul că este „nebu¬ 
nie" şi „urîciune’" înaintea lui Dumnezeu, căci nu duce la Dunmezeu, adică la mîntuire. (n. m.) 

cărnurile pe care Elinii 5 6 le jertfeau idolilor şi, mîncîndu-le în lăuntrul capişti- 
lor, îi vătămau pe cei mulţi. Iar alţii iarăşi, pricindu-se unul cu altul pentru 
bani, se judecau la judecătorii cei din afară. Şi alţii, mîncînd singuri prin bise¬ 
rici, nu dădeau şi săracilor din bucate. Şi, iarăşi, alţii se mîndreau cu darurile 
lor, şi îi defăimau pe cei ce aveau alte daruri şi îi pizmuiau pe cei ce grăiau în 
limbi osebite. Şchiopătau încă şi în dogma despre înviere, zicînd că nu se 
scoală din morţi trupul acesta ce moare. Iar alţii dintre dînşii, pentru înfrînare, 
îşi lăsau femeile. Alţii, lăsîndu-şi capetele netunse sau nerase, umblau cu plete, 
ca filosofii cîineşti (cinici). Deci, toate relele acestea aflîndu-se în Corint, Co- 
rintenii au scris către Pavel, prin Stefanas, Fortunat şi Ahaic, doar despre 
nuntă şi despre feciorie, lăsîndu-le pe celelalte. Răspunzînd, Apostolul le scrie 
această epistolă şi-i învaţă nu numai pentru cele scrise de ei, ci şi pentru cele 
ce nu au scris, fiindcă toate le aflase cu de-amănuntul de la familia Hlois din 
Corint. Deci răul cel mai mare al lor era că aveau dezbinări şi prigoniri în Bi¬ 
serică, şi acest lucru urma tot din mîndria şi trufia lor, din care li se părea că 
învaţă mai înalt decît ceilalţi. De aceea şi Pavel mai întîi mîndria o doboară/’ 


5 Prin „Elini”, se înţeleg aici toţi păgînii din împărăţia romană, moştenitoare a aceleia 
elenistice întemeiată de Alexandru Machidon, care cuprindea aproape întreaga lume. (n, in.) 

6 Bagă de seamă că Pavel avea douăzeci de ani în slujba propovăduiţii evangheliei cînd 
scria epistola aceasta către Corinteni - după Hrisostom, ce zice: „Intru sărăcie eşti? Ci nu în¬ 
tru atîta în cîtă era Pavel, care s-a cercat şi în foamete, şi în sete, şi ui golătate. Căci nu a păti¬ 
mit aceasta într-o zi, ci neîncetat o suferea, De unde e arătat? Auzi-1 pe ei însuşi zicînd: «Pînă 
acum flămîiizim, şi însetăm şi goi sîntem» (/ Corinteni 4:11) O, minune! Atîta slavă avînd, 
atîtea suferea, al douăzecelea an avînd întru propovăduire cînd scria acestea!” (Cmîntul 28 la 
Epistola către Evrei), (n. aut.) 

TÎLCUIRE LA EPISTOLA ÎNTÎI 
CĂTRE CORINTENI 


CAPITOLUL I 

Pavel, chemat Apostol 

Vezi - o, cititorule! - începutul epistolei acesteia, cum Apostolul îndată îi 
prihăneşte pe învăţătorii mîndri şi mincinoşi din Corint. Zice: Eu, Pavel, sînt 
chemat de Dumnezeu să fiu Apostol, adică trimis. Şi nu am aflat, nici nu am 
luat numele acesta cu înţelepciunea mea, ci de la Hristos sînt trimis ca să în¬ 
văţ; nici nu m-am hirotonisit de sine-mi dascăl, precum sînt cei ce vă învaţă 
pe voi. 

al lui Iisus Hristos, 

Hristos - zice - este învăţătorul tuturor. Şi atunci, cum voi, Corintenii, îi 
însemnaţi şi îi faceţi învăţători ai voştri pe oameni? 

prin voia lui Dumnezeu, 

Zice: Dumnezeu m-a chemat spre a fi Apostol nu doar că aş fi fost vred¬ 
nic, ci pentru că aşa a voit. De aceea m-a chemat şi m-a trimis, ca să fiu Apos¬ 
tol şi învăţător al vostru. Deci, cum alegeţi voi alţi învăţători mai întîi decît pe 
mine? Nu cumva sînteţi potrivnici lui Dumnezeu, Care cu voia Sa m-a phemat 
şi m-a trimis? 

Ia aminte că aici prepoziţia „prin” se zice şi la Tatăl, nu numai la Fiul, 
cum spun Arienii, care socotesc că Fiul nu este de o fiinţă cu Tatăl, ci făptură, 
pentru că Evanghelistul loan a legat această prepoziţie de Fiul, zicînd că 
„printr-însul toate s-au făcut” (loan 1:3). 

şi fratele Sosten, 

Cugetînd smerit, fericitul Pavei uneşte aici cu sine-şi şi pe Sosten, cel mai 
prejos decît el, 7 Şi face aceasta ca să-i ruşineze pe trufaşii Corinteni, care-i de¬ 
făimau pe toţi, socotindu-i mai prejos decît ei. 

2 Bisericii lui Dumnezeu care este în Corint, 

Scriind aici Pavei: Eu şi Sosten (zicem) Bisericii lui Dumnezeu din Corint 
să fie ei har şi pace! - e ca şi cum le-ar zice: Biserica voastră, fraţilor, este Bi¬ 
serica lui Dumnezeu! Atunci - zice - cum aveţi voi apărători şi înain- 
te-stătători dintre oameni? Şi, dacă sînteţi „Biserică”, adică „adunare”, negre¬ 
şit trebuie să fiţi şi uniţi, pentru că numele Bisericii nu este nume de despărţire 
şi de dezbinare, ci de unire şi împreuna-glăsuire. 8 

celor sfinţiţi întru Hristos Iisus, 

Zice: Fraţilor, voi nu v-aţi sfinţit cu numele oarecărui om, ci cu numele iui 
Iisus Hristos. Cum însă şi în ce chip v-aţi sfinţit? Prin Sfintul Botez, iar nu 
prin înţelepciunea ori bogăţia întru care vă faliţi. 

celor chemaţi sfinţi, 

Zice: Iar aceasta - a crede voi, Corintenii, în Hristos - nu este isprava 
voastră, fiindcă nu aţi venit la credinţa lui Hristos de sine-vă, ci fiind chemaţi 
de Dumnezeu. Credinţa pe care o aveţi îşi are începutul la Dumnezeu, căci, de 
nu v-ar fi chemat El, voi nu aţi fi crezut. Pentru aceasta zicea Apostolul şi 
Efesenilor, scriind: „în dar sînteţi mîntuiţi, prin credinţă, şi aceasta nu de la 
sine-vă; darul e al lui Dumnezeu” (Efeseni 2:5). 

împreună cu toţi cei ce cheamă numele Domnului fiostru Iisus Hristos 

Zice: Nu numai vouă, Corintenilor, vă dorim să aveţi, har şi pace, ci şi tu¬ 
turor acelora care cheamă numele lui Hristos. 9 


7 Acest Sosten fusese mai mare al sinagogii Iudeilor şi a crezut în Hristos, la fel ca şi Crisp, 
arlusinagogul. Şi - Fiindcă antipatii!, (proconsulul) Aliaiei,' Galion, îi izgonise de la divan pe 
Iudeii care îl aduseseră la dînsul pe Pavei - aceştia, neavînd norocul să-l vatăme pe Pavei, l-au 
prins pe acest Sosten şi l^au bătut înaintea divanului (tribunalului) ca pe un prieten al Apostolu¬ 
lui. (Vezi la capitolul 18, stih 17, dX Faptelor şi la dlcuirea lui Icumenie de acolo.)- (n, aut.) 

s Iar Coresi zice că Biserica lui Dumnezeu sînt sfinţii cei chemaţi, ori adunarea credincioşilor 
şi a celor chemaţi la sfinţenie. Iar dumnezeiescul Hrisostom zice. că „numele Bisericii nu. e nume 
de despărţire, ci de unire şi de împreună-glăsuire” (cuvţntul întîi la epistola aceasta), (n. aut.) 

9 încă şi Teodoră zice: „îi numeşte «chemaţi» şi «sfinţi» şi-i uneşte cit cei care au crezut 
din toată lumea, aivăţîndu-i că toţi cei ce au crezut în mîntuitoarea propovăduire se cuvine a fi 

în tot locul; şi al nostru, şi al lor;‘° 

Aici, Pavel aminteşte de Creştinii de pretutindeni, ca să arate că toţi sînt o 
Biserică, în orice loc, sau cetate sau ţară s-ar afla. Şi atunci - [pare a zice] - 
cum de sînteţi dezbinaţi voi, Corintenii, într-una şi aceeaşi cetate aflîndu-vă? 

Şi a adăugat iarăşi zicerea „al nostru” - legată de ce a zis mai sus: „celor 
ce cheamă numele Domnului nostru Ii sus Hristos” - din pricina acelui „în tot 
locul” pus la mijloc. Aşadar, a repetat zicerea „al nostru” - adică Domnului 
nostru, şi al lor şi al tuturor celor ce cheamă numele Lui - ca să arate că Dom¬ 
nul este stăpîn obştesc al tuturor Creştinilor. De aceea, acest „al nostru” nu se 
uneşte cu „locul”, ci cu Zicerea „Domnului”. Unii însă, unind pe acest „al nos¬ 
tru” cu „locul”, înţeleg zicerea aşa: „în tot locul: ori al nostru, ori al lor, adică 
în orice loc în care ne aflăm şi noi, şi ei.” 

3 har fie vouă şi pace de la Dumnezeu-Părintele nostru 

şi de la Domnul Iisus Hristos! 

Toată noima, de Ia începutul epistolei pînă aici, este o salutare şi se uneşte 
aşa: „Eu, Pavel, chemat Apostol al lui Iisus Hristos, şi fratele Sosten zicem 
Bisericii Iui Dumnezeu care.este în Corint - celor sfinţiţi în Hristos Iisus, che¬ 
maţi sfinţi, împreună şi tuturor celor ce cheamă numele Domnului nostru Iisus 
Hristos în tot locul, şi al nostru, şi al lor - să fie vouă har şi pace de la Dumne- 
zeu-Părintele nostru şi de la Iisus Hristos!” Ca şi cum le-ar zice: Vă urăm să 
vă bucuraţi! Aşadar harul şi pacea sînt de la Dumnezeu, pentru că şi mai îna¬ 
inte, fiind noi vrăjmaşi şi potrivnici lui Dumnezeu, prin darul Lui ne-am 
împăcat. Şi zice: Iar acum, fiindcă aveţi dezbinări între voi, rog pe Domnul să 
rămînâ amîndouă acestea întru voi, Corintenii, ca să nu cădeţi nici din darul 
Iui Dumnezeu, nici din pacea Lui. Deci — zice - cum vă afierosiţi pe sine-vă 
oamenilor şi căutaţi să aveţi harul şi buna-plăcere a unuia, sau să aveţi pacea 
altuia, înduplecîndu-vă lor ca unor învăţători? 

4 Mulţumesc 

în toate epistolele sale. Apostolul ne învaţă să fim mulţumitori lui Dum¬ 
nezeu. Aici însă întrebuinţează mulţumirea mai potrivit şi mai cu bună vreme, 


uniţi într-o cugetare, de vreme ce se alcătuiesc împreună întru rai trup al Stăpînului Hristos." 
(n. aut.] 

10 Intru alte izvoade [manuscrise, n, m.] se scrie: „şi al lor, şi al nostru”. „Şi însemnează 
că dumnezeiescul Apostol urmează aici chip săritor, iar cuvintele lui vin în chip curgător aşa: 
(...) împreună cu toţi cei ce cheamă în tot locul numele lui Iisus Hristos, Domnul şi al nostru, 
şi al lori’ - precum zice mai jos însuşi Teofilact. (n. aut.) 

fiindcă mulţumirea se face pentru darul primit de cineva. Iar darul nu este da¬ 
torie, nici plată, şi aceasta dobora mîndria Corintenilor. 

Dumnezeului meu 

Din multa iubire ce o are către Dumnezeu, Pavel şi-L însuşeşte, nu- 
mindu-L „al său” pe Dumnezeul cel de obşte al oamenilor şi al tuturor 
făpturilor. 11 

totdeauna pentru voi pentru darul lui Dumnezeu, 

Cu aceste cuvinte, Pavel îi învaţă pe Corinteni să mărturisească harul lui 
Dumnezeu, iar nu isprăvile lor. Căci - zice - mulţumesc pentru darul lui 
Dumnezeu, iar nu pentru faptele voastre. 

dat vouă în Hristos Iisus. 

Zice: Mulţumesc lui Dumnezeu pentru harul „dat vouă în Hriştos Iisus”, 
adică prin Hristos Iisus, iar nu prin cutare sau cutare om. Drept aceea, pentru 
ce voi, Corintenilor, luaţi aminte la oarecari oameni, şi nu luaţi aminte doar la 
Iisus Hristos, prin Care vi s-a dat darul? 

5 Căci întru Dînsul v-aţi îmbogăţit deplin întru toate, 

Zicerea „întru Dînsul” e în loc de: „prin Iisus Hristos”, adică: Mulţumesc 
lui Dumnezeu pentru că v-aţi îmbogăţit nu oricum, ci cu dumnezeiasca bogă¬ 
ţie şi dăruire de tot felul; şi, pe lîngă acestea, pentru că v-aţi îmbogăţit nu prin 
altul oarecare, ci prin însuşi Fiul lui Dumnezeu cel unul născut. Aşadar deci, 
cum puteţi voi acum să vă arătaţi nemulţumitori lui Hristos, alegîndu-vă ca,în- 
văţători nişte oameni? 

întru tot cuvîntul şi întru toată cunoştinţa. 

Căci este şi cuvînt fără cunoştinţă, ca atunci cînd cineva zice cuvinte 
multe, dar fără noime (adică înţelegeri) vrednice de cuvînt. Este însă şi cunoş¬ 
tinţă fără cuvînt, ca atunci cînd cineva înţelege noime înalte, însă nu are 
cuvinte ca să le poată tălmăci şi altora. Voi însă - zice - aveţi şi cuvînt; şi cu- 


11 Vezi despre zicerea „mulţumesc Dumnezeului meu” în tîlcuirea la Romani 1:8 şi în 
subînsemnarea acesteia, (n, aut.) 

noştinţă dumnezeiască 12 , încît puteţi să înţelegeţi noime mari şi înalte, tălmă- 
cindu-le prin cuvînt tuturor, 

6 Astfel, mărturia iui Hristos s-a adeverit întru voi, 

Zicerea „astfel” se înţelege aici în loc de: „prin care”, adică: Prin acestea- 
prin cuvînt şi prin cunoştinţa cu care v-aţi îmbogăţit - s-a adeverit întru voi 
mărturia, adică propovăduirea lui Hristos. 13 Căci - zice - nu aţi primit propo- 
văduirea credinţei prin înţelepciunea cea din afară, ci prin minunile şi prin da¬ 
rurile duhovniceşti de care v-aţi învrednicit. 

7 încît nu sînteţi lipsiţi (le nici un dar, 

Cu dreptate s-ar nedumeri cineva şi ar zice: Dar, dacă erau nelipsiţi de da¬ 
rurile Sfîntului Duh, cum se face că, mai jos. Apostolul îi va numi „trupeşti” 
pe Corinteni? La această nedumerire s-âr putea răspunde că nu toţi Corintenii 
erau duhovniceşti, şi nici toţi trupeşti. Astfel, Pavel spune cele de acum pentru 
cei duhovniceşti, iar cele zise mai încolo sînt pentru cei trupeşti. Ori poate ci¬ 
neva ar zice şi că Ia început, atunci cînd au primit credinţa, toţi Corintenii lua¬ 
seră darurile Sfîntului Duh, dar în urmă, Jenevindu-se, au ajuns să vieţuiască 
după trup, iar nu după Duh. 


12 Iar Fotie zice că, prin „curant”, se înţelege aici acela proorocesc, şi poate prin aceasta 
se axată că Corintenii se îmbogăţiseră cu vorbirea în toate limbile (căci darurile limbilor priso¬ 
seau întru dânşii, precum se vede în multe capitole ale epistolei acesteia). Iar prin „cunoştin¬ 
ţă”, se înţelege ştiinţa întru dogme. Şi vezi tîlcuirea zicerii: „Deşi sînt prost cu cuvîntul, dar 
nu cu cunoştinţa” (2 Corinteni 11:6), în subînsemnare. (n. aut.) 

13 Iar Fotie a înţeles zicerea „astfel” ca pricinuitoare, adică: E arătat că v-aţi îmbogăţit cu 
cuvîntul şi cu cunoştinţa din faptul că ş-a întărit întru voi propovăduirea credinţei în Hristos. 

Acelaşi Fotie zice că „mărturia lui Hristos” este ori Patima Lui cea de bună voie şi mântu¬ 
itoare, ori doar înomenirea Cuvîntuhri pentru noi, ori harul şi darul minunilor de care se îmbo¬ 
găţiseră Corintenii, căci acestea erau mărturie a credinţei în Hristos şi a dumnezeirii şi măririi 
Lui. Zice: De vreme ce aceste daruri se află bogate şi adevărate întru voi, bine am zis că 
sînteţi îmbogăţiţi cu toete cuvintele şi cunoştinţele. Căci cuvîntul şi cunoştinţa erau parte din 
darurile Duhului, precum zice însuşi Pavel: „Unuia, prin Duhul, se dă cuvînt de înţelepciune, 
iar altuia cuvînt de cunoştinţă, după acelaşi Duh” (1 Corinteni 12:8). 

Iar Teodorit, într-un glas cu Teofllact, „mărturisire a Iui Hristos” numeşte propovăduirea, 
fiindcă cei ce propovăduiesc mărturisesc într-un chip oarecare. Căci Pavel zice aşa, scriind lui 
Timotei: „Mărturisesc drept aceea înaintea lui Dumnezeu, Celui ce înviază morţii” (1 Timotei 
6:13), Şi Domnul zicea: „Şi se va propovădui evanghelia aceasta a împărăţiei la toate neamu¬ 
rile, spre mărturia lor’ {Matei 24:14). Iar „adeverirea mărturisirii” numeşte lucrarea minuni¬ 
lor, căci prin acelea se dovedea adevărul propovăduirii evangheliei, (n. aut.) 

aşteptând arătarea Domnului nostru Iisus Hristos, 

Aici, Pavel îi înspăimîntă, fiindcă le aduce aminte de a doua venire a Mîn- 
tuitorului, căci pe aceasta o numeşte „arătare”. E ca şi cum le-ar zice: Deci, 
dacă Hristos urmează să vină ca să vă judece, cum de aveţi voi apărători şi în¬ 
văţători pe alţii? Pe lîngă aceasta, Apostolul arată şi faptul că cineva trebuie să 
aibă, împreună cu darurile duhovniceşti, şi celelalte fapte bune; pentru că în 
ziua Judecăţii, darurile nu-i vor folosi aceluia, dacă ei nu va avea viaţa îmbu¬ 
nătăţită. Şi, zicînd: „arătarea Domnului”, face vădit că şi acum Domnul este 
de faţă, dar Se ascunde şi nu Se vede, iar atunci Se va arăta făţiş. Apostolul zi¬ 
cea despre aceasta şi în altă parte: „Viaţa voastră s-a ascuns împreună cu Hris¬ 
tos întru Dumnezeu. Iar cînd Se va arăta Hristos, viaţa voastră, atunci şi voi vă 
veţi arăta întru slavă împreună cu El ” \Coloseni 3:3). 

8 Care vă va şi întări pe voi pînă în sftrşit, 

nevinovaţi în ziua Domnului nostru Iisus Hristos. 

Zicînd aici: „Domnul vă va întări pe voi”, Pavel arată că cei din Corint se 
clătinau; iar amintind de „nevinovăţie”, el arată că erau supuşi învinovăţirilor, 
întru această epistolă, Apostolul arată numele Domnului Iisus Hristos mai 
mult decît întru celelalte, ca, prin aceasta, să le aducă aminte Corintenilor cu a 
Cărui mijlocire s-au mîntuit şi cu ăl Cărui nume se numesc, fiindcă se numeau 
„Creştini” de la numele lui Hristos, Fiul lui Dumnezeu, iar nu de la vreun nu¬ 
me de oameni. 

9 Credincios este Dumnezeu, prin Care aţi fost chemaţi 

spre împărtăşirea Fiului Său, a lui Iisus Hristos, Domnul fiostru. 

Zice: Adevărat este Dumnezeu! Iar dacă este Dumnezeu adevărat - şi ne-a 
chemat pe noi. Creştinii, spre împărtăşirea Fiului Său, adică pentru ca sa ne 
slăvească împreună cu Fiul Său întru împărăţia Sa 14 - atunci e arătat că va îm¬ 
plini şi cu fapta lucrul pe care l-a făgăduit! „Aţi fost chemaţi” ~ zice - de 
Dumnezeu, nu aţi venit de sine-vă la Dînsul! Aşadar, cum de vă mindriţi 
acum, ca şi cum chemarea aceasta a lui Dumnezeu ar fi isprava voastră? [Iâ 
aminte că, aici, acest „prin Care” s-a zis mai descoperit pentru Tatăl, şi vezi la 
stihul 1 de mai sus.) 

10 Rogu-vă dur pe voi, fraţilor, 

întru numele Domnului nostru Iisus Hristos, 


11 Iar Teodorii, prin „împărtăşire a Fiului” înţelege înfierea, (n. aul.) 

Fiindcă are să vorbească Corinteniior în chip mai înfruntător, dumnezeies¬ 
cul Apostol apucă mai înainte aici şi-i roagă „întru Iisus Hristos”. Nu e destul 
- zice - a vă ruga eu singur, fraţilor, ci iau împreună cu mine, ca mijlocitor, şi 
numele Domnului Hristos, de la care vă şi numiţi Creştini, Voi însă aţi qcărît 
numele Lui şi aţi ales a vă numi de la numiri de oameni. Aşadar, numele lui 
Hristos să vă facă să vă înduplecaţi şi să vă supuneţi cuvinţelor mele. 

ca toţi să vorbiţi la fel şi să nu fie dezbinări între voi. 

Şi care este' - zice - rugămintea mea? Să fiţi toţi într-o glăsuire şi sa nu 
aveţi între voi îndoieli şi dezbinări. Căci se vede ca, dintr-unul, tot lucrul ce se 
dezbină se face multe; şi ce folos este a se face multe din una, acestea fiind 
neîmplinite, şi scurtate şi, pe lîngă acestea, pierzînd şi pe acel unul? Aici, 
Apostolul anumit învederat „dezbinări” pe acelea ce se făceau între Corinteni, 
arăţînd astfel că ei se aflau înt-o stare ticăloasă. 

ci să fiţi întemeiaţi într-un gînd şi într-o înţelegere. 

Fiindcă, mai sus, i-a îndemnat să zică toţi acelaşi lucru, ca să nu soco¬ 
tească ei că le spune să se unească doar în vorbe, Pavel le zice aici să aibă uni¬ 
re cu aceeaşi minte, adică să cugete la fel. Şi, fiindcă unii cugetau la fel pentru 
un lucru, iar alţii pentru altul, el adăugă să fie şi „întemeiaţi într-un gînd”, adi¬ 
că să cugete şi să gîndească împreună aceeaşi despre toate lucrurile. însă, pen¬ 
tru că mulţi se unesc după înţelegere, dar sînt osebiţi după socotinţă - de pil¬ 
dă, cînd Creştinii au aceeaşi credinţă, dar nu au aceeaşi dragoste între dîrişii, 
atunci ei gîndesc aceleaşi lucruri şi sînt uniţi după gînd, dar se despart după 
socotinţă - de aceea aşadar, după ce Ie-a zis să fie întemeiaţi întru acelaşi 
gînd, Pavel a adăugat: „şi cu aceeaşi socotinţă”, pentru a nu se despărţi nici 
după credinţă, nici după socotinţă. 

11 Căci mi s-a arătat despre voi, fraţii mei, de către cei ai lui Hlois, 

Ca să nu tăgăduiască Corintenii vinovăţiile acestea, Pavel aduce aici măr¬ 
turii. Şi, ca să nu se spună că plăsmuieşte martori de la sine-şi, el îi şi nu¬ 
meşte, „Hlois” fiind o familie în Corint din care erau cei ce-i vestiseră acestea. 
(Şi le zice Corinteniior „fraţi”, cu toate că greşiseră; căci, chiar dacă greşeala 
cuiva ar fi arătată, nu este oprit a numi cineva pe acela „frate” al său.) Dar nu 
a spus chiar numele acelora care îl vestiseră, ci a zis numai familia din care se 
trăgeau, ca să nu-i facă pe Corinteni vrăjmaşi lor. 

că între voi sînt neînţelegeri. 

pentru a doborî mîndria Corinteflilor că botezau, pentru că botezul este mare 
Taină, dar a boteza cineva nu e lucru mare. 

15 casă nu zică cineva că am botezat întru numele meu. 

Pavel nu zice aici că cei din Corint spun acest lucru, ci zice: Mă tem ca nu 
cumva, crescînd şi înainte-sporind, să ajungă răul şi la aceasta. Căci, dacă 
acum, cînd botează nişte oameni de rînd şi prea-mici s-a făcut eres şi dezbina¬ 
re, atunci - dacă aş fi botezat eu, propovăduitorul şi Apostolul - s-ar fi sculat 
poate unii şi ar fi zis că botez pe oameni întru numele nieu, iar nu întru nume¬ 
le lui Hristos. 

16 Am mai botezat şi casa lui Stefanas; 

Adică: Am botezat familia şi pe toţi cei ce se aflau în casa lui Stefanas. 
Mare şi vestit era acesta în Corint/ 9 

afară de aceştia nu ştiu să fi botezat pe altcineva. 

Zice: Atît nu-mi e dorit lucru a boteza, încît nici nu-mi aduc aminte dacă 
am botezat pe altcineva afară de casa lui Stefanas şi de cei mai sus numiţi. 
Atunci voi de ce vă făliţi întru faptul că botezaţi? 


{Faptele Apostolilor 18:8). De asemenea. Faptele (m capitolul 19:29) pomenesc şi de Gaius 
că era Machidanean şi împreună-călător cu Pavel. însă - fiindcă Pavel scrie, aici hotărîtor, că: 
„n-am botezat pe nid unul din voi, Corintenii, fără numai pe Crisp şi pe Gaius” - urmează că 
şi acest Gaius ar fi fost Corintean, altul adică decît acela de care scriu Faptele, lat cum că 
acest Gaius era Corintean, mărturiseşte însuşi Pavel, scriind către Romani din Corint: „Vă 
îmbrăţişează pe voi Gaius, gazda mea şi a bisericii toate” (Romani 16:23). Şi împfeu- 
nă-mărturiseşte aceasta şi înţeleptul Teodorit, în precuyîntarea la tîlcuirea epistolelor lui 
Pavel. (n. aut.) 

IS Unii zic că acest Stefanas a fost acel păzitor al temniţei care i-a avut pe Pavel şi pe Sila 
spre pază - precummărturisesc Faptele în capitolul 16. Se poate ca acest pâzitof de temniţă 
să fi fost Peloponezian şi apoi să se fi mutat în Corint. De aceea şi scrie Pavel către Corinteni 
la sfîrşitul epistolei (capitolul 16:15): „Ştiţi casa lui Ştefan că este pîrgă a Ahaiei.” (Tot aşa, şi 
femeia Lidia, vînzătoarea de porfiră, era din cetatea Tiatirilor şi s-a mutat în Filipi, precum se 
vede în acelaşi capitol al Faptelor.) însă - pentru că, mai sus, Pavel a zis hotărîtor: „N-am bo¬ 
tezat pe nimeni din voi”, din cei din Coriţit adică, şi pentru că Teofilact zice că Ştefan era 
vestit în Corint, iar Pavel zice că a fost „pîrgă a Ahaiei” - pentru toate acestea aşadar, putem 
zice cu încredinţare că: toţi cei pomeniţi aici de către Pavel erau Corinteni; din mulţii Corin- 
teni care s-au botezat (precum zic Faptele 18:8), doar aceştia au fost botezaţi de Pavel îh Co¬ 
rint; şi că acest Ştefan este altul, osebit de acel păzitor al temniţei, pe care Pavel l-a botezat în 
Filipi. De aceea şi zicerea „nu ştiu de am botezat pe altcineva” trebuie a se înţelege hotărîtor, 
adică: „în Corint nu am botezat pe alţii, nu şi în alte locuri”, (n. aut.) 

1 7 Căci Hristos nu m-a trimis să botez, ci să bine-vestesc, 

Zice: Fiindcă Hristos m-a trimis să bine-vestesc, adică să propovăduiesc 
evanghelia 20 , nu ca să botez. Cu toate că - după Teodorit - Hristos le-a porun¬ 
cit pe amîndouă, şi a bine-vesti Apostolii (adică a învăţa), şi a boteza - ori ei 
înşişi, fără mijlocire, ori cu mijlocire, prin ucenicii lor, precum şi Domnul şe 
zicea că botează, deşi El însuşi nu boteza, ci ucenicii Lui (Joan 4:2). Căci 
zice: „Mergînd, învăţaţi toate neamurile, botezîndu-le în numele Tatălui, şi al 
Fiului şi al Sfîntului Duh” (A datei 28:19). Dar - cu toate ea Hristos a poruncit 
Apostolilor şi să propovăduiască, şi să boteze -Pavel zice aici că Hristos l-a 
trimis să propovăduiască, iar nu ca să boteze. Căci, cu adevărat, a propovădui 
evanghelia este (după Teodorit) un lucru mai cinstit şi (după dumnezeiescul 
Hrisostom) mai ostenitor decît a boteza, trebuind să ai suflet de fier. Fiindcă - 
a îndupleca cineva pe vreun om barbar şi Elin, hrănit şi crescut în rătăcire, şi 
a-1 strămuta din dogmele şi credinţa sa părintească, şi a-1 aduce la credinţa lui 
Hristos, şi, mai ales, cu primejdia vieţii tale - acesta este lucrul unui suflet 
mare şi bărbătesc; iar a lua cineva pe un, om pregătit şi învăţat şi a-1 boteza, 
aceasta o poate face oricine are vrednicia preoţiei. 1 

Dar poate că cineva ar zice: 0 fericite Pavele! - dacă nu ai fost trimis de 
Dumnezeu ca să botezi, atunci cum i-ai botezat pe acei cîţiva? Mu am fost 
trimis cu dinadinsul - ne răspunde Apostolul - ca să botez, însă nici nu - sfiit 
oprit de a boteza. Căci am fost trimis spre lucrul mai mare, adică spre propo- 
vâduirea evangheliei, însă nu am fost oprit ca să lucrez şi lucrul mai mic, adi¬ 
că să botez. 22 

dar nu întru înţelepciunea cuvîntului, 

ca să nu se zădărnicească Crucea lui Hristos. 

După ce a doborît şi a zădărnicit mîndria acelora care se făleau că botează, 
Apostolul se mută acum şi la cei ce se mîndreau întru înţelepciunea din afară. 
Şi zice: Dumnezeu nu m-a trimis să propovăduiesc evanghelia cu înţelepciu¬ 
nea cuvîntului, adică cu bună-limbuţie (meşteşug retoric), pentru ca „Crucea 
lui Hristos”, adică propovăduirea şi învăţătura despre Cruce, să nu se vatăme 


i0 Nu e vorba de vreo carte a Evangheliei , ei de buna-vestire a mîntuirii oamenilor prin Ii- 
sus Hristos, aşa cum s-a arătat pe larg în subînsemnările tilcuirii epistolei către Romani, (n. m.) 

21 Vezi despre aceasta în subînsemnarea zicerii „eu am sădit, Apollo a udat” (1 Corinteni 
3:6), ca să înţelegi că Pavel catehiza. (adică învăţa), iar Apollo îi boteza pe cei învăţaţi de Pa¬ 
vel. (n. aut.) 

27 .Incit zicerea „Hristos nu m-a trimis să botez” trebuie a se înţelege aşa: Hristos nu m-a 
trimis cu dinadinsul pentru aceasta, ci să bine-vestesc şi să învăţ. Dar, prin urmare, m-a trimis 
şi să botez, ori eu însumi, cu niîinile mele, ori prin ucenicii mei. [...] (n. aut.) 

şi să se micşoreze. Căci aceasta însemnează zicerea „să nu se zădărnicească”, 
adică să nu rămînă propovăduirea despre Cruce zadarnică şi deşartă, avînd nu¬ 
mai cuvinte goale şi ritoriceşti, iar nu lucruri şi fapte. Căci, dacă Apostolii ar 
fi vrut să propovăduiască cu limbuţia cuvîntului, mulţi ar fi zis că au înduple¬ 
cat noroadele prin cuvîntul lor, iar nu cu puterea lui Hristos care era propovă¬ 
duit, şi aceasta ar fi fost o zădărnicie şi o vătămare a Celui ce S-a răstignit. Iar 
faptul că dumnezeieştii Apostoli au propovăduit cu cuvinte de rînd şi obişnui¬ 
te, arată că pe toate le-a lucrat puterea Celui ce S-a răstignit 23 

încă şi într-alt chip s-ar zădărnici şi s-ar vătăma Crucea, de pildă: dacă un 
Elin mi-ar pune o întrebare dumnezeiască, ce covîrşeşte înţelegerea minţii, iar 
eu m-aş apuca să-i răspund din silogisme 24 şi din înţelepciunea cea din afară, 
atunci negreşit aş slăbi şi nu aş putea să-i răspund, căci cuvîntul firii omeneşti 
nu poate arăta noima ce mi s-a dat de sus. Şi astfel, slăbiciunea dovedirii s-ar 
socoti că este neputinţa credinţei şi, prin urmare. Crucea şi Hristos ce a murit 
pe Cruce s-ar zădărnici, adică s-ar socoti fără folos. 

18 Căci cuvîntul Crucii este nebunie celor pieritori, 

în Corint erau oarecari necredincioşi, care rîdeau de Cruce şi ziceau: Cu 
adevărat este nebunie a propovădui cineva un dumnezeu răstignit! Căci, dacă 
. cel răstignit ar fi fost Dumnezeu, şi-ar fi ajutat lui-şi şi s-ar fi izbăvit cînd era 
răstignit! ţar cel ce nu a putut scăpa de moarte, ci a murit, cum ar fi putut să se 
scoale din morţi? Deci era firesc ca drept-credincioşii de acolo să stea împo¬ 
triva necredincioşilor acestora care judecau după înţelepciunea din afara, tul- 
burîndu-se şi nesuferind a huli aceia Crucea. Pentru aceasta, Pavel le zice aşa: 
Fraţilor, să nu vi se pară lucru de mirare că necredincioşii hulesc Crucea, căci 
cele date de Dumnezeu credincioşilor pentru mîntuire li se par nebunie necre¬ 
dincioşilor şi celor pieritori. Iar „cuvînt al Crucii” numeşte propovăduirea 
Crucii lui Hristos ce S-a răstignit. 

iar nouă, celor ce ne mîntuim, ne este putere a lui Dumnezeu . 

Zice: Nouă, celor ce credem şi ne mîntuim, propovăduirea Celui răstignit ne 
este „putere a lui Dumnezeu”. Căci propovăduirea Celui răstignit arată putere şi 


23 Iar faptul că Duhul, Cel ce i-a dăruit darurile cele mari lui Pavel, i le-a dăruit şi pe cele 
mici şi proaste [„fără însemnătate”, n, m.j, precum erau formele retorice, vezi la înţeleptul Fo- 
tie, la subînsemnarea zicerii „ori slujba, întru slujire” (Romani 12:7) şi a zicerii „deşi sînt 
prost cu cuvîntul, nu sînt cu cunoştinţa” (2 Cormteni 9:6). (n. aut.) 

24 silogism —raţionament deductiv compus din trei părţi, în urma căruia cea de a treia ju¬ 
decată (concluzia) se deduce din prima (premiza majoră), prin mijlocirea celei de a doua (pre- 
miza minoră), (n. m.) 

înţelepciune. Arată puterea, fiindcă Cel răstignit a biruit moartea cu moartea Sa, 
fiind covîrşire a puterii să cadă cineva şi, căzînd, să-l biruie pe acela care l-a 
doborît. 25 Iar înţelepciunea o arată prin faptul că Cel răstignit i-a mîntuit pe cei 
pierduţi într-un chip cu totul înţelept, adică prin mijlocirea Crucii. 

19 Că scris este: „ Voi pierde înţelepciunea înţelepţilor şi 
priceperea celor învăţaţi o voi strica” (Isaia 29:14). 

Faptul că prin „pieritori” i-a numit pe înţelepţii cei din afară şi pe ritori, 
este adeverit de către Apostol şi din Scriptură, de la Proorocul Isaia, căci prin 
acela a zis Dumnezeu: Voi pierde înţelepciunea înţelepţilor celor din afară, 
adică o voi arata nefolositoare şi deşartă! Care lucru, adică a fi nefolositoare, 
nu e însuşire a înţelepciunii, fiindcă înţelepciunea trebuie să fie folositoare oa¬ 
menilor. Şi - zice - voi lepăda priceperea acelora ce li se pare că înţeleg cu¬ 
vintele cele ascunse! Iar ce este priceperea sau înţelegerea, vezi la subînsem- 
narea zicerii: „Domnul îţi va da înţelegere întru toate” (2 Timotei 2:7). 

20 Unde e înţeleptul? Unde e cărturarul? Unde e cercetătorul acestui 
veac? Au nu a făcut Dumnezeu nebună înţelepciunea lumii acesteia? 

După ce a spus cuvintele lui Isaia, aduce apoi şi dovada din faptele înseşi, 
facînd cuvîntul mustrător. Şi, pe Elini, îi înfruntă cu aceasta: „Unde e înţelep¬ 
tul?” - adică: Unde e filosoful şi ritorul?; iar pe Iudei, cu aceasta: „Unde e 


15 Şi înţeleptul Coresi zice că puterea Crucii a strălucit nu numai de şinei, ci şi după pro- 
povăduire, fiindcă acei puţini Apostoli - care erau Iudei de rînd, pescari săraci şi neînvăţaţi - 
au supus Crucii toate neamurile şi i-au biruit pe draci, păcatul, moartea, iadul, pe împăraţi, pe 
tirani, pe Elini, pe barbari şi toate credinţele, toată îngrozirea şi schingiuirea, Şi toate acestea 
le-au isprăvit în scurtă vreme. 

Vrednice de laudă sriit şi cuvintele pe care le scrie despre aceasta vestitul Veneţie cel 
Nou, uimindu-se şi zicînd: „în ce chip au înduplecat acei pescari neamurile cele cu mulţi 
dumnezei să creadă într-un singur Dumnezeu şi cum au ajuns să le curăţească minţile şi să-i 
facă duhovniceşti?! (...) Cum au izbutit să-i strămute din amăgitoarele îndulciri ale simţuri¬ 
lor, şi să le curăţească toate patimile şi să-i facă înţelepţi şi încă mai mult decît înţelepţi?) Şi, 
mai ales, cum de i-au înduplecat să se închine unui Om ne-cinstit cu moarte de cruce şi cum 
de au schimbat în ochii lor nebunia Crucii întru înţelepciune? în ce chip i-au înduplecat pro¬ 
povăduitorii Celui răstignit pe noii lor urmaşi să se lepede de foloasele lumeşti şi să trăiască 
întru defăimare, întru smerenie şi în ocară, să defaime tot felul de dureri şi de munci, să stea 
împotriva tuturor ispitelor şi să stăruiască pînă la moarte întru o învăţătură ale cărei .răsplătiri 
sînt în cealaltă viaţă?! în ce chip aşadar pescarii, adică vînătorii de. peşte, s-au făcut vînători 
de oameni? In ce chip, în vremea a mai puţin de cincizeci de ani, au îmbrăţişat această nouă 
învăţătură atîtea neamuri osebite?! în ce chip grăuntele de muştar s-a făcut copac mare?! In ce 
chip a umbrit atîtea locuri copacul, acesta?!” (Despre creştinism, capitolul 37). (n. aut.) 

cărturarul?” Iar „cercetător” l-a numit pe acel ce întru a lui cercetare şi cuge¬ 
tări ia cunoştinţa tuturor celor ce sînt şi socoteşte că le înţelege pe toate 26 Şi 
Apostolul zice că nici unul din aceşti filosofi, şi cărturari şi cercetători nu au 
putut să ne raîntuiasca, ci acei pescari, oameni de rînd, ne-au slobozit din rătă¬ 
cire şi din necredinţă. 

Iar aceasta: „a făcut nebună Dumnezeu înţelepciunea lumii”, se tîlcuieşte 
aşa: Dumnezeu a arătat că înţelepciunea lumii e nelucrătoare şi a vădit-o că 
este nebună şi fără de minte, fiindcă ea nu a putut să afle adevărata cunoştinţă 
de Dumnezeu. 

21 Căci - de vreme ce, întru înţelepciunea lui Dumnezeu, lumea 
nu a cunoscut prin înţelepciune 27 pe Dumnezeu — Dumnezeu 
a bine-voit să-i mîntuiască pe cei ce cred prin nebunia propovăduiţii. 

Aici, Apostolul spune pricina pentru care a înnebunit înţelepciunea cea din 
afară. Căci „lumea nu a cunoscut pe Dumnezeu” cu înţelepciunea ce se arată 
prin mijlocirea făpturilor, fiindcă şi cerul, şi pămîntul, şi toată zidirea îl pro¬ 
povăduiesc pe Făcătorul a toate cu înţelepciunea ce se află într-însele, cum 
spune dumnezeiescul David: „Toate întru înţelepciune le-ai făcut” {Psalm 
103 ) şi Teologul Grigorie: „Care dintre făpturi nu s-a alcătuit cu înţelepciu¬ 
ne?” {Cuvîntul al doilea despre Fiul). Şi - de vreme ce „lumea”, adică cei ce 
cugetă cele ale lumii, nu a cunoscut pe Dumnezeu cu înţelepciunea ce este în¬ 
tru făpturi 28 , fiind oprită de către înţelepciunea arătată întru limbuţia cuvîntu- 


26 Iar Teodorit îl numeşte „cercetător” pe cel iscusit în meşteşugul cuvîntării. (n. aut.) 

v Prin „înţelepciune a lumii”, Teodorit înţelege limbuţia; iar prin „înţelepciune a lui 
Dumnezeu”, buna-cuvîntare. Fiindcă, după zidirea Turnului, Dumnezeu a împărţit limbile,' şi 
fiecărei limbi i-a dăruit trăsături şi însuşiri osebite. Astfel, limbii eline i-a dăruit strălucirea şi 
dulceaţa, dar Elinii nu au folosit-o Ia ce se cuvine, ci au făcut-o amăgitură şi undiţă spre a 
amăgi şi a face înduplecătoare basmele rătăcirii lor. Aşadar Pavel nu osîndeştc buna-limbuţie 
în sine, ti mincinoasa vorbire ascunsă întru buna-limbuţie şi întrebuinţarea cea rea a acesteia, 
(n. aut.) 

28 Cunoştinţa de Dumnezeu, înţelepciunea, este de trei feluri: 1) firească, atunci cînd ci¬ 
neva II cunoaşte pe Făcător din făpturi, iar din unirea părţilor lumii şi din ţinerea lor una de 
alta cunoaşte că unul e Făcătorul lumii şi unul începutul tuturor, nematerialnic, neclătinat, pu¬ 
rurea vecuitor, înţelept, drept, bun. Aceasta e cunoştinţa de care a vorbit Pavel în Epistola că¬ 
tre Romani, zicînd că „cele nevăzute ale Lui se văd din zidirea lumii, înţelegîndu-se din 
făpturi” {Romani 1:20); 2) aceea mai presus de fire, care se cîştigă prin credinţă, atunci cînd 
cineva cunoaşte că Dumnezeu este şi unul, şi trei, că Fiul lui Dumnezeu S-a făcut om, că Fe¬ 
cioara a născut şi celelalte; şi 3) fericirea de a-L vedea pe Dumnezeu faţă către faţă, în veacul 
viitor (la Coresi). 

Iar Teodorit zice că Apostolul numără aici trei feluri de înţelepciune: prima e aceea prin 
care sîntem cuvîntători [„raţionali”, n. m.], şi avem cunoştinţa celor ce se cuvine a se face, şi 

lui, care nu e înţelepciune cu adevărat - atunci Dumnezeu a binevoit să-i mîn- 
tuiascâ pe cei ce cred prin neştiinţă şi prin cuvîntui cel simplu al propovăduirii 
evangheliei, neştiinţă ce pare a fi nebunie, dar nu e aşa. 

22 Fiindcă Iudeii cer semn, iar Elinii caută înţelepciune, 

23 însă noi propovăduim pe Hristos răstignit: 

Cu aceste cuvinte, Pavel vrea să arate ca Dumnezeu a săvîrşit cele potriv¬ 
nice prin cele potrivnice. Şi zice: Cînd ie spun Iudeilor să creadă, ei îndată îmi 
cer să fac semne şi minuni spre adeverirea celor propovăduite de mine. Noi 
însă, Apostolii, îl propovăduim lor pe Hristos răstignit, ceea ce nu este dovadă 
de semne, de minuni şi de putere, ci, după ceea ce se vede, de neputinţă şi de 
slăbiciune. Căci a muri cineva cu moarte de cruce este semn de neputinţă pen¬ 
tru necredincioşi, care cugetă cele lumeşti. Dar, cu toate că neputinţa aceasta 
ce se arată este potrivnică celor cerute de Iudei, ei încep totuşi să creadă. Şi 
aceasta dovedeşte puterea lui Dumnezeu, Care săvîrşeşte lucrurile chiar prin 
cele potrivnice lor. 

Şi iarăşi, cînd zicem Elinilor să creadă, ei îndată cer de la noi înţelepciune 
de cuvînt şi bună-limbuţie. Iar noi le propovăduim şi acestora pe Cel răstignit, 
şi, cu toate că li se pare nebunie a propovădui noi că Dumnezeu S-a răstignit, 
totuşi se înduplecă şi cred. Deci, nu este aceasta dovadă de prea-mare şi dum¬ 
nezeiască putere, faptul că şi Iudeii, şi Elinii, se lasă înduplecaţi nu de altceva, 
ci chiar de cele potrivnice lucrurilor cerute de ei? Aşa este, cu adevărat! 

Iudeilor, sminteală; iar Elinilor, nebunie. 

Iudeilor - zice - evanghelia Ie este sminteală şi împiedicare, fiindcă se îm¬ 
piedică de ea, zicînd: Şi cum poate fi Dumnezeu Acela ce mînca, şi bea cu va¬ 
meşii şi cu curvarii şi, la sfîrşit, a fost răstignit cu tîlharii? La rindul lor, Elinii 
iau în rîs taina şi credinţa evangheliei ca pe o nebunie şi necunoştinţă; căci fap¬ 
tul de a Se răstigni Dumnezeu nu poate fi înţeles cu silogisme şi cu dovezi lo¬ 
gice, de care atîrnă Elinii, ci doar cu o credinţă simplă şi neiscoditoare. De ase¬ 
menea, [Elinii nu primesc propoyăduirea] şi pentru că creştinismul nu e îm¬ 
podobit cu buna-limbuţie [„împodobirea retorică", n. m.] întru care se fălesc ei. 


aflăm meşteşugurile şi ştiinţele şi putem a-L cunoaşte pe Dumnezeu; a doua, aceea ce se des¬ 
coperă în zidire, că vedem mărimea cerului, frumuseţea soarelui şi celelalte; iar a treia e cea 
arătată prin venirea Mântuitorului, pe care necredincioşii o numesc „nebunie”; Deci - de vre¬ 
me ce oamenii, primind fireasca cunoştinţă, nu au voit a se povăţui spre cunoştinţa Făcătoru¬ 
lui prin făptură - atunci iubitorul de oameni Dumnezeu i-a slobozit din rătăcire şi i-a mîntuit 
prin ceea ce se numeşte „nebunie” de către cei fără de minte. (n. aut) 

24 Dar pentru cei chemaţi - şi Iudei, şi Elini - pe Hristos, 
puterea lui Dumnezeu şi înţelepciunea lui Dumnezeu. 29 

Zice: Necredincioşilor Iudei şi Elini, Hristos cel răstignit li se pare a fi 
sminteală şi nebunie, pentru că nu află la El nimic din cele ce caută, adică mi¬ 
nuni şi „înţelepciune”. Iar pentru cei chemaţi de Dumnezeu la credinţă, ca 
unor vrednici - atît Iudeilor, cît şi Elinilor - Hristos cel răstignit este tocmai 
ceea ce caută necredincioşii, adică şi minuni, şi înţelepciune. 30 Căci pentru ce 
mai cauţi tu - o, credinciosule Iudeu! - semne şi minuni? Iată, Hristos este 
puterea lui Dumnezeu care poate face minunile. Şi tu - o Elinule! - de ce mai 
ceri înţelepciune şi bună-limbuţie? Iată, îl ai pe Hristos, Care este înţelepciu¬ 
nea ipostatică 31 a Tatălui. 

25 Căci nebunia lui Dumnezeu este mai înţeleaptă decît oamenii, 

şi slăbiciunea lui Dumnezeu este mai tare decît oamenii. 

Aici, Pavel numeşte „nebunie a lui Dumnezeu” Crucea şi credinţa întru 
Cel răstignit, pentru că aşa par acestea înţelepţilor celor din afară. Dar „nebu¬ 
nia” lui Dumnezeu este mai înţeleaptă decît înţelepţii oamenilor, fiindcă înţe¬ 
lepţii şi filosofii s-au îndeletnicit cu lucruri reci şi nefolositoare, iar Crucea a 
mmtuit lumea. 

La fel, Crucea se socoteşte şi „neputinţă a lui Dumnezeu”, căci necredin¬ 
cioşilor li se pare că Hristos S-a răstignit din slăbiciune şi din neputinţă. însă 
această părută slăbiciune şi neputinţă este mai puternică decît toţi oamenii cei 
puternici, nu numai pentru că nenumărate mii de oameni şi de tirani s-au ne¬ 
voit să stingă numele acesta al Crucii, iar el mai mult înfloreşte şi întinereşte. 


19 Marele Vasilie (în Cuvin tul întii împotriva lui Evnomie ) zice: „Firea cea pururea vecui- 
toare şi neînchipuită rănâne a-Şi avea asemănarea întru însăşi fiinţa şi potrivirea Sa, nu întru 
măsurarea mărimilor. «Zice: Hristos - puterea Iui Dumnezeu şi înţelepciunea lui Dumnezeu», 
adică toată puterea Dunuiezeu-Tatălui este învistierită întru Dînsul. De aceea, «oricîte ar ve¬ 
dea pe Tatăl făcînd, acelea le face şi Fiul asemenea».” (n. aut.) 

30 Fratele marelui Vasilie, Grigorie al Nyssei, zice aşa: „Hristos este «puterea lui Dumne¬ 
zeu şi înţelepciunea lui Dumnezeu.» Căci - de vreme ce toată zidirea, şi aceea ce se cunoaşte 
cu simţirea şi înţelegerea, şi aceea ce este mai presus de simţuri [firea îngerească, n. m.], se 
cunoaşte printr-însul şi într-însul este înfiinţată - e vădit că înţelepciunea Celui ce le-a făcut 
pe toate se împleteşte cu puterea. Aşadar, cînd ne vom uita către mărimea alcătuirii făpturilor, 
vom înţelege negrăita Lui putere prin cele ce se înţeleg; iar cînd vom socoti că cele ce nu erau 
au venit întru a fi, firea cea de multe feluri aducîndu-se întru făpturi prin dumnezeiasca învoi¬ 
re, atunci credem în înţelepciunea lui Hristos cea nepricepută” (Cuvînt despre deplinătate şi 
despre cum trebuie a fi Creştinul, tomul 3). (n. aut.) 

31 Adică „personificată”, (n. m.) 

ci şi pentru că însuşi diavolul cel puternic a fost legat şi biruit de Crucea 
aceasta ce pare slaba şi neputincioasă. 

Poţi însă să înţelegi cele sus zise şi aşa, anume că lucrurile mai presus de 
înţelepciune ale lui Dumnezeu se numesc „neînţelepciune”, adică „nebunie”; 
iar cele mai presus de tărie şi de putere se numesc „slăbiciune” şi lipsă de pu¬ 
tere, Acestea se zic deci cu chip covîrşitor 32 , mai presus de nebunie şi de ne¬ 
putinţă, iar nu cu chip de lipsă. 33 Adică nu se spune că Dumnezeu nu are înţe¬ 
lepciune şi putere, ci că înţelepciunea şi puterea Lui covîrşesc toată înţelep¬ 
ciunea şi puterea făpturilor. Tot aşa, lumina cea mai presus de lumină a lui 
Dumnezeu se numeşte „întuneric” şi „ceaţă”. 

26 Căci, priviţi chemarea voastră, fraţilor, că nu mulţi sînt înţelepţi 
după trup, nu mulţi sînt puternici, nu mulţi de bun neani* 4 ; 

Zice: Socotiţi-i şi cercetaţi-i, fraţilor, pe cei chemaţi la credinţi, şi veţi afla 
că între ei nu sînt mulţi „înţelepţi după trup”, adică după ceea ce se vede în 
viaţa aceasta. Nu a zis însă că nu a crezut nici un înţelept, ci că nu au crezut 
mulţi. Căci au crezut în Hristos şi înţelepţi, precum a fost Dionisie Areopagi- 
tul, precum era Apollo şi antipatul (proconsulul) 35 şi alţii, pe care nu-i pome¬ 
nesc anume. Şi au crezut în Hristos şi oameni puternici, avînd dregătorii şi pu- 


3Î La „superlativul absolut", zicem noi azi. (n m.) 

33 De aceea, şi Dionisie Areopagitul, în capitolul 7 din Despre numirile dumnezeieşti, 
tîlcuieşte „nebunia" lui Dumnezeu aşa: „Şi aceasta înţelegînd-o în chip mai presus de fire, 
acest bărbat cu adevărat dumnezeiesc (adică Pavel) (...) zice că « nebunia lui Dumnezeu este 
mai înţeleaptă decît înţelepciunea oamenilor» (I Corinteni 1:25), nu numai pentru că toată în¬ 
ţelepciunea omenească e rătăcire dacă se aseamănă cu statornicia şi neclintirea înţelesurilor 
dumnezeieşti, ci şi pentru că este un obicei al teologilor (scriitorilor Scripturii) să spună că, 
prin lipsuri, la Dumnezeu se înţeleg cele dimpotrivă. Astfel, Scriptura zice că lumina cea 
prea-strălutită e «nevăzută», şi ceea ce e mult-lăudat şi spus prin multe numiri zic că e «ne¬ 
grăit» şi «nenumit» Tot aşa zice şi dumnezeiescul Apostol că e de laudă „nebunia” lui Dum¬ 
nezeu, înălţînd ceea ce se arată potrivnic raţiunii la treapta de adevăr negrăit şi mai înainte de 
toată raţiunea.” (n. aut.) 

34 Iar la Icumenie, zicerea aceasta se citeşte în chip întrebător, adică: Oare nu au fost 
mulţi înţelepţi după înţelepciunea lumii? Oare nu erau mulţi puternici? Oare nu erau mulţi de 
bun neam? Eran, cu adevărat! Dar nu pe aceştia i-a ales Dumnezeu, şi nu aceştia s-an făcut 
ucenici ai lui Hristos, ci s-au făcut ucenici ai Lui şi s-au ales Apostoli cei fără înţelepciune, 
neputincioşi şi fără bun neam, prin care aţi fost chemaţi toţi Ia credinţa lui Hristos. Şi se pare 
că aceste cuvinte ale lui Pavel ar avea lipsă, care poate s-ar împlini aşa: Căci, priviţi chemarea 
voastră, fraţilor, că nu mulţi înţelepţi s-au chemat şi s-au ales... ş. c. 1. (n, aut.) 

35 Antipatul acesta este Sergius Paulus, bărbat înţelept care, aflîiidu-se în Pafhl Ciprului, 
a crezut întru Domnul prin învăţătura iui Pavel, cînd Elima vrăjitorul sta împotriva Apostolu¬ 
lui, precum arată Faptele Apostolilor,! n capitolul 13:7. (n. aut.) 

tere mare. De asemenea, au crezut şi nobili, care se trăgeau din neamuri stăpî- 
nitoare. însă nu au crezut mulţi din cei înţelepţi, puternici şi nobili, ci doar 
cîţiva; iar cei mai mulţi din cei credincioşi erau neînţelepţi (adică nepricopsiţi 
la învăţături) şi de neamuri de rînd şi neputincioase. Drept aceea, vezi tu - o; 
cititorule! - că puterea propovăduirii lui Hristos i-a învăţat dogmele înţelepte 
şi înalte ale credinţei pe cei de rînd şi neînvlţaţi, prin aceasta arătînd că înţe¬ 
lepciunea cea din afară e lucru netrebnic şi zadarnic, la fel şi puterea şi nobili- 
tatea lumii. 

27 ci Dumnezeu le-a ales pe cele nebune ale lumii, ca să le ruşineze 
pe cele înţelepte; Dumnezeu le-a ales pe cele slabe ale lumii, 
ca să le ruşineze pe cele tari. 

Cu adevărat, aceasta este prea-mare ruşinare a Elinilor, cînd văd ei în tîrg 
cum un Creştin - om de rînd şi neînvăţat, avînd meşteşug gros şi prost - filo- 
sofează despre Dumnezeu şi despre cele dumnezeieşti mai mult decît dînşii. 
La fel, cînd văd cum un Creştin neputincios şi de rînd îi smereşte şi-i biruieşte 
pe puternicii lumii, pe cei cu dregătorii şi bogăţii. Aceasta se înţelege mai ales 
despre Apostoli, căci aceştia, deşi erau pescari neînvăţaţi şi socotiţi nebuni, 
i-au biruit şi i-au supus pe cei înţelepţi; şi, măcar că erau neputincioşi şi slabi 
după bogăţie şi după slavă, i-au ruşinat pe cei puternici şi slăviţi. 

28 Dumnezeu le-a ales pe cele de neam prost ale lumii şi defăimate, 

pe cele ce nu sînt, ca să le strice pe cele ce sînt, 

Aici, prin „cele ce nu sînt”. Apostolul îi numeşte mai întîi şi cu dinadinsul 
pe Apostoli, iar apoi şi pe Creştini, care se socotesc a fi un nimic, din pricina 
prostimii neamului şi a sărăciei lor. Şi, dimpotrivă, prin „cele ce sînt”, îi nu¬ 
meşte pe necredincioşi, care, pentru bunul neam şi dregătoria lor, par lumii că 
sînt cu adevărat. 36 De aceea, ca să-i arate pe necredincioşi nelucrâtori şi zadar-, 
nici, Dumnezeu i-a ales pe aceia care se socoteau a fi nimic. Auzind însă tu — 
o, cititorule! - că Dumnezeu „a ales”, să nu socoteşti că Dumnezeu i-a primit 
la credinţă pe cei proşti şi neînvăţaţi pentru ca să-i gonească pe cei slăviţi şi 


3fi Iar marele Vasilie (în Cuvîniul al doilea împotriva lui Evnomte) tîlcuieşte zicerea „cele 
ce nu sînt” mai înalt, spunînd aşa: „Prin «cele ce nu sînt». Apostolul (care grăia cu Duhul lui 
Dumnezeu) numeşte «neamurile», pentru că erau lipsite de cunoştinţa lui Dumnezeu. Căci, de 
vreme ce Dumnezeu este Adevăr şi Viaţă, atunci socotesc că, despre cei ce nu erau uniţi după 
credinţă cu Dumnezeu şi se uneau ai nefiinţa minciunii prin rătăcirea către idoli, s-a spus pe 
bună dreptate că «nu sînt», fiindcă le lipsea Adevărul şi erau înstrăinaţi de Viaţă. Şi zice că pe 
acestea le-a ales Dumnezeu [să vină la credinţa în Hristos].” (n. aut.) 

înţelepţi; nu, ci să înţelegi că - de vreme ce oamenii cei slăviţi şi înţelepţi ai 
lumii se mîndreau întru slava şi înţelepciunea lor şi de aceea nu primeau pro- 
povăduirea credinţei - atunci lui Dumnezeu I s-au arătat mai îndemînatici 
pentru a primi credinţa proştii [„oamenii de rînd”, n. m.] şi neînţelepţii, fiind¬ 
că erau smeriţi şi nu se mîndreau. 

29 ca să nu se laude nici un trup înaintea lui Dumnezeu. 

Zice: Dumnezeu i-a ales pe cei săraci şi neîvăţaţi şi i-a stricat pe cei slăviţi 
şi înţelepţi pentru ca să smerească trufia şi mîndria oamenilor care cugetă cele 
ale lumii 37 , înduplecîndu-i să-şi închine slava, înţelepciunea .şi toate ale lor lui 
Dumnezeu 3 * şi să nu se fălească înaintea oamenilor că sînt ceva. Atunci - zice 
- cum voi, Corintenii, vă făliţi întru slava, puterea şi înţelepciunea voastră? 
Vezi însă, iubitule, că Apostolul a zis: „ca să nu se laude nici un trup”; de ace¬ 
ea, bine a zis mai sus că cei ce au rămas întru necredinţă s-au făcut nevrednici 
de propovăduirea credinţei din pricina falei şi a mîndriei lor. 

30 Din El sînteţi voi, întru Hristos lisus, 

Să nu socotiţi că zicerea „din El” înseamnă zidirea [noastră] spre a fi din¬ 
tru nefiinţă întru fiinţă, ci înnoire dintru răutate întru bunătate. Iar înţelegerea 
cuvîntului este astfel: Voi, Creştinii, v-aţi zidit duhovniceşte de Dumnezeu şi 
v-aţi făcut fii ai lui Dumnezeu „în Hristos lisus”, adică prin mijlocirea iui 
Hristos lisus. Şi - fiindcă a zis mai sus că Dumnezeu i-a ales pe cei de neam 
prost, adică pe cei ce se trag din neam smerit - aici îi mîngîie, zicînd că aceş¬ 
tia sînt de neam mai bun decît toţi evgheniţii 39 lumii, căci L-au cîştigat ca pă¬ 
rinte al lor pe Dumnezeu. 

Care S-a făcut nouă înţelepciune de la Dumnezeu, 
şi dreptate,şi sfinţenie şi izbăvire, 

Zice: lisus Hristos, Cel prin Care ne-am făcut fii ai lui Dumnezeu, ca unul 
ce este înţelepciune, ne-a făcut înţelepţi; ca sfinţenie, ne-a făcut sfinţi; ca 
drept, ne-a făcut drepţi; iar ca izbăvire, ne-a făcut slobozi. Şi ne-a făcut înţe- 


37 De vreme ce lumea de trei lucruri se minunează, adică ie laudă: de înţelepciune, de pu¬ 
tere şi de nobilitate - în vremea chemării, Dumnezeu le-a defăimat pe acestea, (n. aut.) 

36 De aceea, şi Teologul Grigorie, despărţindu-se de învăţăturile elineşti şi de toată fîloso- 
fia cea din afară, le-a lepădat pe toate înaintea lui Hristos şi le-a afierosit toate Lui, precum 
mărturiseşte el însuşi în stihurile sale. (n. aut.) 

39 Ev-ghenikos, = „de bun neam”, nobil, în elineşte (n. m,) 

lepţi de unde mai înainte eram nebuni; ne-a făcut curaţi, de unde mai înainte 
eram necuraţi; ne-a făcut drepţi, de unde mai înainte eram păcătoşi; şi ne-a fă¬ 
cut sfobozi, de unde mai înainte eram robi diavolului şi păcatului, însă nu a 
zis că Hristos ne-a înţelepţit, şi ne-a îndreptat, şi ne-a sfinţit şi ne-a slobozit, ci 
că El însuşi „S-a făcut nouă înţelepciune, şi dreptate, şi sfinţenie şi izbăvire”, 
ca, prin cuvintele acestea, să arate bogăţia şi îmbelşugarea darurilor pe care ni 
le-a dat El, ca şi cum ar spune că Hristos S-a dat nouă pe Sine tot. Şi, fiindcă a 
zis lucruri mari pentru Fiul, după aceea a adăugat: „de la Dumnezeu”, ca să nu 
socoteşti tu, cel ce citeşti, că Fiul ar fi nenăscut, ci să înţelegi că El are pricină 
şi început al Său pe Tatăl, Şi vezi rînduiala - o, cititorule! Mai întîi, Hristos 
ne-a făcut înţelepţi, fiindcă ne-a slobozit din rătăcirea slujirii la idoli şi ne-a 
învăţat adevărul cunoştinţei de Dumnezeu; al doilea, ne-a făcut drepţi, fiindcă 
ne-a dăruit iertarea păcatelor; al treilea, ne-a făcut sfinţi, prin Sfîntul Său Duh; 
şi, în cele din urmă,.ne-a dăruit deplina slobozenie de toate relele, încît sîntem 
datori a fi toţi cu totul ai singurului Hristos şi numai Lui afierosiţi. ■: r: 

31 ca 411 , precum este scris, „cel ce se laudă întru Domnul să se laude” 
(Cartea întîi a împăraţilor 2:10, şi Ieremia 9:23). 

Toate acestea - zice - s-au făcut pentru ca nimeni să nu creadă că este ceva 
şi să nu se laude întru sine ori întru altcineva, ci doar întru Dumnezeu, Care 
ne-a dăruit nouă atîtea daruri duhovniceşti. Şi atunci - zice - cum voi, Corinte- 
nii, vă mîndriţi şi vă făliţi întru sine-vă şi întru învăţători dintre oameni? 41 


At> Ia aminte că acest „ca” nu se află la Teodorit, şi poate că stihul se înţelege aşa: „ca toţi 
întru Domnul să se laude, precum este scris... ” şi celelalte, (n. aut.) 

Pentru că SJÎnta Scriptură porunceşte: „Nu vă lăudaţi şi nu grăiţi cuvinte trufaşe!” (7 
împăraţi 2:3), iar Pavel zice: „Cel ce se laudă să se laude întru Domnul!” (2 Corinteni 11:17, 
de la Isaia). Dar - dacă Spiţa Scriptură iartă a se lăuda cineva întru Dumnezeu, după zicerea 
aceasta a Anei şi a lui Ieremia - atunci de ce se numeşte Pavel pe sine „fără de minte” pentru 
că s-a lăudat? Căci zice: „M-am făcut fără de minte, lăudîndu-mă” ( 2 Corinteni 11:11). La 
aceasta răspundem că, după dreapta socotinţă, omul nu se cuvine a se lăuda niciodată, aceasta 
fiind un semn de neînţelepciune şi de mîndrie. însă, dacă este silit a se lăuda, aşa cum a tre¬ 
buit să facă Pavel, atunci se cuvine a se lăuda întru Domnul. Iar laudă întră Domnul este - 
după marele Vasilie - atunci cînd cineva nu pune isprăvile şi faptele sale bune în seama sa, ci 
a lui Dumnezeu, 'zicînd: „Toate le pot întru Hristos, Care mă împuterniceşte” ( Filipeni 4:13). 
Iar lauda cea neîngăduită este de două feluri - după acelaşi Sfînt Părinte: aceea prin care pă¬ 
cătosul se laudă întru răutăţile sale, după cea scrisă: „Se laudă păcătosul întru poftele sufletu¬ 
lui său” şi: „Pentru ce se făleşte întru răutate cel puternic?”; şi, a doua, aceea prin care omul 
săvîşeşte fapte bune pentru ca să-l laude oamenii, după cea zisă: „Şi toate lucrările lor ie fac 
spre a se arăta oamenilor.” Iar unii ca aceştia sînt şi furi de cele sfinte, fiindcă îşi însuşesc da¬ 
rurile lui Dumnezeu şi răpesc pentru ei slava datorată Acestuia (Sfîntul Vasilie, hotărârea 247 
pe scurt). Vezi şi tîlcuirea zicerii „m-am făcut fără de minte lăudîndu-mă”. (n. aut.) 

CAPITOLUL II 


1 Şi eu, fraţilor, cînd am venit la voi vestind vouă mărturia lui Dumne¬ 

zeu, nu am venit întru covîrşirea cuvîntului ori a înţelepciunii. 

Nu numai că ucenicii evangheliei - zice - au fost aleşi dintre cei neînţe- 
lepţi, neputincioşi şi de neam prost, dar eu însumi, propovăduitorul evangheli¬ 
ei, am venit în Corint fără a fi gătit şi într-armat eu cuvinte de bună-limbuţie 
(ritoriceşti) şi nu v-am propovăduit mărturia, adică Patima şi moartea lui Hris- 
tos cu înţelepciune omenească. Vezi însă - o, cititorule! - că - deşi propovă¬ 
duitorul era fără înţelepciune şi smerit, deşi propovăduirea sa era moartea şi 
Crucea - totuşi acestea au biruit lumea şi au mîntuit-o, fiind aşadar arătat că 
puterea care le-a săvîrşit era negrăită şi dumnezeiască. 

Dar poate că s-ar nedumeri cineva şi ar zice: Dacă ar fi voit, oare ar fi pu¬ 
tut Pavel să meargă în Corint cu înţelepciune şi cu bună-limbuţie? Răspundem 
că, poate, el însuşi nu ar fi putut, căci era simplu şi nepricopsit întru cuvintele 
cele din afară 42 , dar Hristos, Cel ce grăia întru dînsuj şi Care i-a dăruit şi da¬ 
ruri mai mari, ar fi putut să i le dea şi pe acestea. Insă aceasta nu era de folos 
propovăduirii evangheliei, fiindcă Hristos Se slăveşte mai mult cînd biruie cu 
neştiinţa şi cu cuvîntul cel simplu al lui Pavel decît S-ar fi slăvit biruind cu în¬ 
ţelepciunea şi cu buna-limbuţie a lui Demostene 43 . 

2 Căci nu am judecat de a şti altceva întru voi, decît pe lisus Hristos, 

şi pe Acesta răstignit 

Hristos - zice - aceasta voia, să fiu simplu şi neînvâţat întru înţelepciunea 
cea din afară şi întru buna-limbuţie; la fel, şi eu am judecat ca este bine a nu 
cunoaşte nici o învăţătură din înţelepciunea cea din afară, ci să ştiu numai că 
lisus Hristos S-a răstignit, şi aceasta să v-o propovăduiesc . 44 


42 Iar cum că Pavel avea buna-limbuţie - însă nu după meşteşug, şi învăţătură, şi sîrguinţă. 
- vezi la capitolul 11 al celei de-a doua epistole către Corinteni, la subînseimiarea stihului 6. 
Vezi încă şi la capitolul 12 al epistolei către Romani, în subînsemnarea stihului 7. (n. aut.) 

43 Ritorul Atenian, cel mai mare al Elinilor, (n, m.) 

44 Iar purtătorul de Dumnezeu Maxim tîlcuieşte zicerea aceasta aşa: „Dacă «a fost răstignit 
din neputinţă şi a înviat din puterea lui Dumnezeu» (2 Corinteni 13:4), este aşadar arătat că 
Hristos face aceasta pentru noi duhovniceşte şi pătimeşte ca unul ce toate Se face ca să-i niîn- 
tuiască pe top. De aceea, bine a zis dumnezeiescul Apostol că întru Corinteni, care erau ne¬ 
putincioşi, nu a judecat a şti nimic, «decît numai pe Hristos lisus, şi pe Acesta răstignit». Iar 
Efesenilor, care erau împlinip în credinţă, le scrie zicînd: «împreună ne-a ridicat şi împreună 
ne-a pus Dumnezeu să şedem întru cele cereşti cu Hristos» (2:6), zicînd că Dumnezeu-Cuvîntul 
Se face fiecăruia după puterea lui: astfel. Se răstigneşte pentru cei ce vin cu fapta către 

3 Eu am fost la voi întru neputinţă, şi întru frică şi întru cutremur mult. 

Eu - zice - tiu numai că am venit !a voi, Corintenilor, sărac după cuvînt, 
dar am şi petrecut Ia voi cu neputinţă, cu frică şi cu cutremur, adică gonit de 
voi, şi ispitit şi cuprins de nenumărate temeri. Căci multe ispite a pătimit feri¬ 
citul Apostol propovăduind în Corint, precum arată Faptele Apostolilor 43 
Căci şi Pavel, deşi era Pavel, om fiind, se temea şi el de primejdii, ori - mai 
bine a zice - se şi cutremura. Pentru aceasta i se cuvine şi mai mare laudă, fi¬ 
indcă, deşi avea aceeaşi fire neputincioasă ca şi noi, a biruit-o cu vitejeasca sa 
hotărîre. Pavel zice însă acestea ca să arate puterea lui Hristos ce era întru 
dînsul. Căci, deşi erau atîtea lucruri care îl împiedicau, totuşi a biruit cu pute¬ 
rea lui Hristos şi a smerit mîndria Corintenilor, care nădăjduiau şi se bizuiau 
întru înţelepciunea, bogăţia şi puterea lor. 

4 Iar cuvîntul meu şi propovăduirea mea nu stăteau 

întru cuvintele de înduplecare ale înţelepciunii omeneşti, i 

ci întru arătarea Duhului şi a puterii, ■ 

Propovăduirea mea - zice - nu a fost meşteşugită cu înduplecarea cuvîntu-, 
lui din afară şi a bunei-limbuţii, ci cu dovada Duhului, adică ea avea ca dova¬ 
dă pe însuşi Sfîntul Duh. Întîi, pentru că Sfîntul Duh, în chip negrăit, pricinuia 
credinţă şi înduplecare în inimile celor ce ascultau, umplînd cuvîntul meu de 
dar dumnezeiesc. Iar apoi, pentru că făcea minuni şi semne, căci aceasta se în¬ 
ţelege prin zicerea „puterii ”. 46 Căci cea mai mare dovadă spre a crede cineva 


buna-cinstirede Dumnezeu, pătimaşele lor lucrări pironindu-le cu dumnezeiasca frică; Se scoală 
însă din morţi şi Se suie la ceruri pentru cel ce s-a dezbrăcat de tot omul cel vechi şi s-a îmbrăcat 
întru tot cel nou” (capitolul 27 al sutei a doua din cuvintele teologice), (n. aut.) 

45 Pentru că - după dumnezeiescul Hrisostom - Pavel numeşte în multe locuri „neputin¬ 
ţă” prigoanele, necazurile şi ispitele. Pentru aceasta zice şi în altă parte: „neputinţa din trupul 
meu nu aţi defăimat-o” (2 Corinteni 11:30); şi iarăşi: „De trebuie a mă lăuda, întru neputinţe¬ 
le mele mă voi lăuda.” Care sînt acestea - o fericite Pavele? [De pildă], „în Damasc, dregăto¬ 
rul regelui Areta păzea cetatea Damascului, vrînd să mă prindă” (2 Corinteni 11:32). Şi iarăşi 
zice: „Pentru aceasta bine-vestesc întru neputinţe”, iar apoi, spunînd care erau acestea, adau¬ 
gă: „întru ocări, în nevoi şi în strîmtorări” (2 Corinteni 12:10). (n. aut.) 

415 Pentru aceasta zice şi marele Vasilie: „Simplitatea credinţei este măi tare decît dovezile 
logice [„raţionale”, n. mj; căci, precum la cele ce stau înaintea ochilor, cercarea s-a arătat mai 
puternică decît zicerea împotrivă, tot aşa şi la dogmele cele prea-înalte, credinţa este mai bună 
decît priceperea cugetărilor. Căci, de vom urma a le măsura pe toate cu înţelegerea, nici'cît de 
puţin nu s-ăr putea înţelege lucrul cel necuprins de cugetări, şi astfel s-ar zădărnici legiuirea 
credinţei şi plata nădejdii.” 

Şi marele Atanasie zice aşa: „Dumnezeirea nu Se predaniseşte cu dovada cuvintelor, ci 
întm credinţă şi cu evlavie, în cuget bine-cinstitor de Dumnezeu. Căci, dacă proppvăduieşte 

este a vedea cum morţii se scoală, cum orbii văd, cum. leproşii se curăţesc şi 
alte asemenea minuni. Insă, fiindcă se fac minuni şi de către diavoli, minuni 
amăgitoare şi după nălucire. Apostolul a zis mai întîi „întru arătarea Duhului” 
şi abia apoi „şi a puterii”, ca să arate că minunile făcute de el erau lucruri ale 
Sfintuiui Duh. 

Poţi însă să înţelegi zicerea „a puterii” şi înţr-alt chip. Astfel, fiindcă mai 
sus a zis că nu a venit la Corinteni cu înţelepciune, ci. cu slăbiciune, împotriva 
înţelepciunii a pus dovada Duhului, iar împotriva slăbiciunii a pus puterea, 
adică: Măcar că eram izgonit şi bătut de către cei necredincioşi, cu toate 
acestea m-ain arătat şi mai puternic, ceea ce este o prea-mare dovadă că pro- 
povăduirea mea a fost dumnezeiască. 

5 ca să nu fie credinţa voastră întru înţelepciunea oamenilor, 

ci întru puterea lui Dumnezeu. 

Aici, Pavel numeşte „înţelepciune a oamenilor” cuvintele înduplecătoare 
şi buna-limbuţie. Iar „putere a lui Dumnezeu” - precum s-a arătat mai sus - 
numeşte împuternicirea celor neputincioşi şi goniţi şi lucrarea minunilor, ace¬ 
lea care au întărit'credinţa voastră - o Corintenilor! - iar nu retorica înduple¬ 
care şi buna-limbuţie . 47 

6 Iar înţelepciunea o grăim întru cei desăvîrşiţi, 

dar nu înţelepciunea veacului acestuia, 

nici a stăpînitorilor veacului acestuia, care sîntpieritori, 

Mai sus, Pavel a numit propovăduirea evangheliei „nebunie”, aşa cum o 
numeau Elinii. Iar acum, de vreme ce a dovedit şi prin fapte că aceasta este 
adevărata înţelepciune, îndrăzneşte aici şi numeşte „înţelepciune” propovădui¬ 
rea cea despre Hristos şi mîntuirea Creştinilor prin mijlocirea Crucii. Căci, cu 
adevărat, lucru de mare.înţelepciune a fost a se strica moartea prin moarte. 


cele despre mîntuitoarea Cruce, Pavel nu tace aceasta întru înţelepciunea cmântului, ci întru 
dovada Duhului şi a puterii [„minunii”, n. m.]. Fiindcă acela care a văzut în rai minuni ce nu 
sînt cu putinţă omului a le grăi, cum va crede adevărul despre Sfmta Treime prin cuvînt?” (la 
Vrienie, tomul 1, foaia 87). (n, aut.) 

A1 Zice şi dumnezeiescul Chirii Alexandrinul: „Credinţa nu este să se caute lucrul, căci - 
la fel cum nădejdea, dacă se vede, nu mai este nădejde - tot aşa şi credinţa - dacă s-ar cerceta, 
neavînd lucru de cercetat - nu ar fi niciodată credinţă” (la Vrienie, tomul 1, foaia 87), Vezi şi 
subînsemnarea zicerii „care dau mai mult întrebări dedt lucrarea mântuitoare a lui Dumnezeu 
cea întru credinţă” (1 Ţimotei 1:4), ca să cunoşti că adîncul credinţei mai mult se învăluieşte, 
(n, aut.) 

Iar „desăvîrşiţi” îi numeşte pe Creştinii ce au crezut, căci aceştia sînt cei 
care au defăimat cu adevărat toate lucrurile lumeşti şi pămînteşti, suindu-se la 
cer prin minte şi prin credinţă. 

Iar „înţelepciune a veacului acestuia” numeşte învăţătura cea din afară, 
pentru câ este vremelnică şi se stinge împreună cu veacul acesta. 

Iar prin „stăpînitori ai veacului acestuia”, Apostolul nu-i înţelege pe dia¬ 
voli, precum au socotit unii, ci pe înţelepţii, scriitorii şi ritorii cei din afară, 
care s-au făcut şi stăpînitori şi începători ai norodului. Şi îi numeşte „stăpîni¬ 
tori ai veacului acestuia”, fiindcă sînt vremelnici şi ei şi se strică, adică înce¬ 
tează, împreună cu veacul acesta, în vreme ce drepţii care au crezut în Hristos 
nu se strică, ci, cînd va trece acest veac, atunci mai ales vor înflori şi vor rămî- 
ne în veacul viitor. 

7 ci grăim înţelepciunea lui Dumnezeu cea ascunsă întru taină, 

Aici, Apostolul numeşte „taină” propovăduirea lui Hristos, care, deşi se ves¬ 
teşte^ către toţi, este totodată şi taină. Întîi, pentru că, mai înainte de a se face, 
nici îngerii nu o ştiau. Iar apoi, pentru că în propovăduirea aceasta una vedem, 
şi alta înţelegem, aceasta fiind hotărîrea şi întărirea oricărei taine. Căci vedem 
Cruce şi moarte, dar înţelegem putere şi biruinţă; auzim de rob, şi ne închinam 
Stăpînului; vedem pe Cel răstignit, şi ni-1 închipuim biruitor. Aşadar, această în¬ 
ţelepciune tainica este ascunsă desăvîrşit celor necredincioşi, dar nu şi Creş¬ 
tinilor credincioşi, cărora le e arătată umbrit, ca întru o oglindă, precum zice 
însuşi Pavel: „Vedem acum prin oglindă şi întru ghicitură” (1 Corinteni 13:12). 

pe cq,re a hotărît-o Dumnezeu mai înainte de veacuri, spre slava noastră, 

Aici, Apostolul zice că Dumnezeu a înainte-hotărît înţelepciunea înţru taina 
lui Hristos mai înainte de veacuri, ca să-Şi arate dragostea ce o avea către noi. 
La fel, El a hotărît dinainte să ne mîntuiască prin Cruce, ceea ce e lucru de 
prea-mare înţelepciune. Şi zice că a rînduit aceasta „spre slava noastră”, fiindcă 
ne-a făcut părtaşi acestei slave pe noi, pe Creştini. Căci este slavă a robulyi a se 
împărtăşi de taina cea ascunsă a stăpînului său şi a o cunoaşte. Pentru aceasta 
zicea şi Domnul către Apostoli: „De acum nu vă mai numesc pe voi «slugi», 
căci sluga nu ştie ce face domnul său, ci vă numesc «prieteni», căci toate cîte 
le-am auzit de la Tatăl Meu le-am făcut cunoscute vouă” (Ioan 15:15). 

8pe care niciunul din stăpînitorii veacului acestuia nu a cunoscut-o. 

Aici, Apostolul. îi numeşte „stăpînitori” pe Pilat şi pe Irod. Nu vei greşi 
însă de vei numi „stăpînitori” şi pe arhiereii şi cărturarii Iudeilor. Şi i-a numit 
„ai veacului acestuia” pentru vremelnica lor stăpînire - precum am zis mai' sus. 

Căci, dacă ar fi cunoscut-o, nu L-ar fi răstignit pe Domnul slavei; 

Zice: Dacă stăpînitorii aceştia - Pilat, Irod, arhiereii şi cărturarii - ar fi cu¬ 
noscut înţelepciunea ascunsă şi tainele iconomiei lui Hristos - anume că: Fiul 
lui Dumnezeu S-a făcut om, că S-a răstignit după firea Sa omenească (rămî- 
nînd nepătimaş şi nerăstignit după dumnezeire), că Dumnezeu a chemat „nea¬ 
murile” la credinţă şi le-a însuşit Lui-Şi, că cei ce au crezut s-au născut a doua 
oară prin Sfîntul Botez şi s-au făcut fii ai lui Dumnezeu şi moştenitori ai îm¬ 
părăţiei cerurilor, şi - în scurt a zice - dacă ar fi cunoscut tainele descoperite 
Apostolilor prin Sfîntul Duh şi ar fi ştiut, îndeosebi arhiereii şi Iudeii, că ceta¬ 
tea lor. Ierusalimul, are să piară şi ei au să fie robiţi - cu adevărat nu L-ar fi 
răstignit pe Domnul slavei. 

Şi L-a numit pe Hristos „Domn al slavei”, deşi crucea se socotea neslavă 
şi necinste. Domnului însă, suferind crucea, nu I s-a vătămat slava, ci mai 
mult S-a slăvit din aceasta, căci, suferind crucea, S-a arătat mai mult iubitor 
de oameni. De aceea zicea: „Acum S-a slăvit Fiul omului” (loan 13:31). 

Dar poate cineva ar zice că păcatul lui Pilat, al lui Irod şi al Iudeilor ar fi 
trebuit iertat, căci s-a făcut întru neştiinţă, fiindcă nu au ştiut taina lui Hristos. 
Răspundem la aceasta că acelora li s-ar fi iertat păcatul negreşit, dacă la urmă 
ar fi voit să creadă în Hristos şi să se pocăiască, precum s-a iertat şi păcatul 
gonaciului Pavel şi al altor multor Iudei care au crezut. 


45 Şi Teodoră, unit cu Sfinţitul Teofilact, prin „stăpînitori ai veacului acestuia” îi înţelege 
pe Pilat, pe Irod şi pe arhiereii Iudeilor, care nu au cunoscut taina iconomiei dumnezeieşti. De 
aceea şi Domnul, răstignindu-Se, zicea despre dînşii: „Părinte, lasă-le lor, că nu ştiu ce fee” 
(Luca 23:34). Căci, dacă Iudeii ar fi cunoscut- zice - că Patima Iui Hristos are să-i risipească 
în toată lumea şi că are să Ii se dea mîntuire „neamurilor”, ei nu ar fi cutezat să-L răstignească 
pe Domnul. De aceea i-a învrednicit de iertare şi Stăpînul. Dar, pentru că - după înviere, după 
înălţarea Domnului, după venirea Sfîntului Duh Ia Apostoli şi după feluritele faceri de minuni 
de către aceştia - Iudeii au rămas tot întru necredinţă, atunci şi Domnul i-a dat pe ei în robie. 

Şi L-a numit pe Cel răstignit „Domn al slavei” uu pentru că Patima ar fi fost simţilă de fi¬ 
rea Lui dumnezeiască, ci pentru ca să arate covîrşirea fărădelegii Iudeilor. Iar Sfîntul Nichi- 
for, întru tîlcuirea Simbolului credinţei, zice aşa: „11 cred pe Hristos că S-a răstignit nu cu fi¬ 
rea aceea cu care străluceşte împreună cu Tatăl - deşi se zice că «Domnul slavei» S-a răstig¬ 
nit, cu cuvîntul dării înapoi - ci cu firea Lui omenească” (în Sfinţitul Catehism), Iar „cuvîntul 
şi chipul dării înapoi” este cînd amândouă firile Iui Hristos dau una alteia însuşirile lor, adică 
dumnezeirea dă omenirii pe cele înalte, iar omenirea dă dumnezeirii pe cele smerite, pentru 
unirea cea după ipostas şi pentru încăperea amînduror firilor una întru alta - precum zice 
dumnezeiescul loan Dainaschinul în cartea a treia din cele teologice, capitolul 11. Aceasta o 
zice şi Sfîntul Grigorie al Nyssei: „Pentru unirea Pupului celui luat şi a dumnezeirii celei ce a 
luat, numirile se împărtăşesc una de alta, îneît a se numi cea omenească cu cea dumnezeiască, 
şi cea dumnezeiască cu cea omenească. Pentru aceasta şi Cel răstignit Se numeşte de către Pa¬ 
vel «Domn al slavei»” (împotriva lui Apolinarie). (n, aut.) 

9 ci precum este scris: 

Aici, lipseşte zicerea „s-a făcut”. Pentru că Apostolul foloseşte elipse în 
multe părţi. Iar aici se citeşte aşa: „ci s-a făcut ceea ce este scris”. Care „ace¬ 
ea”? O zice mai departe: 

„ cele ce ochiul nu a văzut, şi urechea nu a auzit 
şi la inima omului nu s-au suit, 

pe care le-a gătit Dumnezeu celor ce-L iubesc pe El” (Isaia 64:4). 

Care sînt - zice - cete gătite de Dumnezeu celor ce-L iubesc? Este cunoş¬ 
tinţa lui Hristos şi mântuirea prin înomenirea Lui. Căci pe acestea nici ochiul 
omenesc nu le-a văzut, nici urechea omenească nu le-a auzit, nici vreo inimă 
omenească nu le-a cugetat. Căci grăitorii de Dumnezeu, Proorocii, care mai 
înainte au cunoscut tainele Iui Hristos, nu le-au privit cu ochi omeneşti, nici 
nu le-au auzit cu urechi omeneşti, nici nu le-au înţeles cu inimă omenească şi 
cu silogism; ci toate simţurile Proorocilor - şi ochii şi urechile, şi inima - erau 
duhovniceşti şi dumnezeieşti, iar nu omeneşti. Căci „Domnul Dumnezeu - 
zice Isaia - mi-a dat mie limbă de ucenic, ca să ştiu să grăiesc celor deznădăj¬ 
duiţi. în fiecare dimineaţă El deşteaptă, trezeşte urechea mea, ca să ascult ca 
un ucenic” (50:4), adică: Mi-a dat Domnul ureche dumnezeiască; la fel, şi ce¬ 
lelalte simţuri. 

Cine sînt însă „cei ce-L iubesc pe Domnul”, cărora le-a gătit bunătăţile de 
mai sus? Sînt Creştinii cei credincioşi. Dar unde este scrisă aceasta? Poate că a 
fost scrisă, acum însă nu se află cartea aceea. 49 Poate însă că Pavel, cel înţelept 


A9 Iar înţeleptul Fotie zice că Pavel a luat zicerea aceasta din cele ascunse ale lui Ilie, care 
nu se mai găsesc, fiindcă aceasta nu se află nicăieri în Sfintele Scripturi ce se păzesc acum 
{Amjilohia. întrebarea 172). [...] 

Iar Teodoră, unindu-se cu Sfinţitul Teofilact, zice: „Despre mărturia aceasta nu trebuie a ne 
îndoi, căci este destul fericita limbă a lui Pavel că e aşa precum scrie. însă şi cartea Paralipomena 
ne învaţă că s-au scris şi alte multe cărţi şi proorocii. Cercetînd, eu am aflat că şi alţi Prooroci 
aveau cărţi, care nu se mai află acum, precum Proorocul Natan, Proorocul Gad, Proorocul Abia, 
Proorocul Addo, Proorocul Samea, Proorocul lesia. Despre acestea mărturisesc Paralipomenele. 
Astfel, în cartea înfîi a Paralipomenelor scrie aşa: «Iar celelalte cuvinte ale împăratului David, 
cele dintâi şi cele de pe urină, sînt scrise în însemnările lui SamuiI văzătorul, în însemnările 
Proorocului Natan şi în însemnările lui Gad, văzătorul împăratului» (29:29). Şi în cartea a doua a 
Paralipomenelor scrie aşa: «Şi celelalte cuvinte ale lui Solomon, cele dintîi şi cele de pe urmă, 
iată, sînt scrise în însemnările Proorocului Natan, şi m însemnările lui Abia Silonitul şi întru 
vedeniile văzătorului Icni.» Şi iarăşi: «Şi celelalte cuvinte ale lui Aria, şi lucrările lui şi cuvintele 
lui sînt scrise în cartea Proorocului Addo.» Şi iarăşi: «Şi cuvintele lui Rovoam cele dintîi şi de pe 
urmă sînt scrise în cuvintele Proorocului Samea şi ale lui Addo văzătorul.» Iar cum că şi 
Proorocul lesia avea carte, mărturiseşte Scriptura , zicînd: «Şi celelalte cuvinte aie lui Ozia, cele 

întru cele evreieşti, a tîlcuit vorbele acestea după zicerea lui Isaia: „Cei cărora 
nu li s-a vestit despre El II vor vedea şi cei ce nu au auzit vor înţelege” (52:15). 

10 Nouă însă ni le-a descoperit Dumnezeu prin Duhul Lui, 

Poate că cineva ar fi zis împotriva celor de mai sus: Dacă bunătăţile gătite 
de Dumnezeu nu s-au suit la inima şi la cugetul omului, cum de le-aţi aflat 
voi, Creştinii? Pentru aceasta răspunde aici Pavel şi zice că Dumnezeu ni le-a 
arătat prin Sfîntul Său Duh, iar nu prin înţelepciunea oamenilor cea din afară, 
căci aceasta nu poate descoperi tainele lui Dumnezeu. 50 

căci Duhul toate le cercetează, chiar şi adîncurile lui Dumnezeu. 

11 Căci cine dintre oameni ştie cele ale omului, fără numai duhul 
omului ce este într-însul? Aşa şi cele ale lui Dumnezeu, 
nimeni riu le ştie, fără numai Duhul lui Dumnezeu. 

Zice: Atît de mare şi de adîncă a fost taina lui Hristos, şi atît de mult era 
ascunsă de noi, oamenii, încît nici nu am fi putut să o aflăm de la altul, dacă 


dintîi şi cele din urmă, sînt scrise de Proorocul lesia» (2 Paralipomena). Deci poate că Pavel a 
luat zicerea aceasta din cele şase cărţi ale Proorocilor acestora, care acum nu se mai găsesc.”' 

Nu este însă lesne de defăimat nici tîlcuirea pe care o face la această zicere Anastasie Si¬ 
mitul, în cartea ce se numeşte Povăţuitor. El spune că Pavel a zis aceasta aici pentru drepţii 
de după Hristos, iar nu pentru cei dinainte de Hristos, fiindcă şi Domnul a zis: „Mulţi Proo¬ 
roci şi Drepţi au dorit să vadă cele ce vedeţi şi să audă cele ce auziţi, dar nu le-au văzut şi nu 
le-au auzit” {Luca 10:24). Deci Pavel şi Drepţii ce sînt asemenea cu Pavel după Hristos au vă¬ 
zut şi văd bunătăţile gătite pentru „cei ce-L iubesc pe Dumnezeu”, pe care Drepţii şi Proorocii 
dinainte de Hristos nu le-au văzut şi nu le-au auzit. Pentru aceasta şi Pavel, după zicerea de 
mai sus, zice îndată: „iar nouă ni le-a descoperit Dumnezeu prin Duhul Său”. Drept aceea, 
„cele ce ochii nu au văzut” le sînt cunoscute celor vrednici, şi negrăite celor ce nu sînt vred¬ 
nici. De aceea a zis şi Pavel: „iar omul sufletesc nu primeşte cele ale Duhului, că nebunie îi 
sînt lui”, căd cele duhovniceşti se fac cunoscute şi se descoperă oamenilor duhovniceşti. 

Mai aceleaşi cu dumnezeiescul Anastasie le zice şi marele Macarie, că Drepţii cei vechi, 
şi împăraţii şi Proorocii nu au văzut, nici nu au auzit, nici la inima lor nu ş-a suit că: va fi bo¬ 
tez cu foc şi cu Duh Sfînt, că cei ce se împărtăşesc din Plinea cea tainică mănîncă duhovniceş- 
te Trupul Domnului, că drept-slăvitorii Creştini primesc pe Mîngîietorul şi se îmbracă cu pu¬ 
tere dintru înălţime şi că sufletele se împărtăşesc cu Sfîntul Duh şi se umplu de dumnezeire 
(adică de lucrarea şi de darul lui Dumnezeu) (cuvîntul 27, întrebarea 17). (n, aut.) 

30 Pentru aceasta zice şi dumnezeiescul Hrisostom, tîlcuind acest stih: „Nouă ni le-a des¬ 
coperit Dumnezeu prin Duhul Său, iar nu prin înţelepciunea cea din afară, căd acesteia, ca 
unei slujnice ne-cinstite, nu i s-a îngăduit a intra în lăuntru şi a privi stăpîneştile taine. Vezi 
cîtă este osebirea între înţelepciunea aceasta şi aceea? Sfîntul Duh ne-a învăţat să cunoaştem 
cele pe care nici îiigerii nu le-au cunoscut, iar înţelepciunea cea din afară a făcut cu totul dim¬ 
potrivă: nu numai că nu ne-a învăţat [tainele lui Dumnezeu], dar le-a şi oprit şi le-a îngrădit” 
{Cuvîntul 7 la această zicere). [...] (n. aut.) 

nu ne-ar fi învăţat Sfîntul Duh, Care, fiind de o fiinţă cu Dumnezeu-Pârintele, 
ştie chiar şi „adîncurile”, adică iconomiile şi tainele lui Dumnezeu cele 
prea-adînci şi ascunse, 

Iar zicerea „cercetează” nu arată că Sfîntul Duh nu ştie cele ascunse ale lui 
Dumnezeu, avînd nevoie să le cerceteze, ci însemnează amănunţita lor înţele¬ 
gere de către Sfîntul Duh. Tot aşa zice Apostolul şi despre Părintele, că „cer¬ 
cetează ascunsurile inimilor” (Romani 8:27). Insă şi altfel se zice că Duhul 
Sfînt „cercetează adîncurile lui Dumnezeu”, fiindcă Se desfătează şi Se bucu¬ 
ră întru vederea tainelor lui Dumnezeu - precum zice Teologul Grigorie (în 
oraţia la marele Vasilie). 

Apostolul arată însă amănunţita cunoştinţă a Sfîntului Duh şi prin celelalte 
cuvinte, zicînd,' Căci - precum duhul omului 51 ştie cugetele şi tainele din ini¬ 
ma sa, iar alţcineva nu - tot aşa şi Duhul lui Dumnezeu le ştie pe cele ascunse 
ale lui Dumnezeu, iar nu altul oarecare. Şi din asemănarea aceasta învăţăm că 
Duhul Sfînt nu este de altă fiinţă osebită de fiinţă Tatălui, ci de una şi aceeaşi, 
precum şi duhul omului nu este de altă fiinţă decît dînsul. 52 

12 Noi însă nu am luat duhul lumii, ci Duhul cel din Dumnezeu, 

Pavel numeşte aici „duh al lumii” înţelepciunea omenească. Şi zice: Noi, 
Apostolii şi Creştinii, nu am luat această înţelepciune, ca să nu se arate deşartă 
şi zadarnică propovăduirea credinţei noastre, ci L-am luat învăţător pe „Sfîn¬ 
tul Duh cel din Dumnezeu”, adică pe Cel de o fiinţă cu Dumnezeu-Părintele, 
pe Cel din fiinţa şi ipostasul Părintelui purcezător. 53 


51 Prin „duli ai omului”, unii înţeleg sufletul, iar alţii înţeleg conştiinţa, care este totdeari- 
ria nedespărţită de suflet, împreună cu cunoştinţa. Căci ceea ee ştie cunoştinţa omului este cu¬ 
noscut şi de conştiinţă. Căci conştiinţa este a doua cunoştinţă şi, într-un fel, este cunoştinţa 
cunoştinţei, Căci omul nu cunoaşte simplu, ci, după întoarcerea minţii, el şi cunoaşte că cu¬ 
noaşte. De aceea - după socoteala multor teologi - conştiinţa este împreună unită cu sufletul. 

Iar purtătorul de Dumnezeu Maxim zice că „duh al omului” esţe acela pe care se zidesc şi 
se alcătuiesc simţirile. Vezi şi şubînsemnarea zicerii: „şi străbate pînă la despărţirea sufletului 
şi a duhului” (Evrei 4:12). (n. aut.) 

52 Aşa zice şi marele Vasilie despre aceasta: „[Ceea ce zice Pavel], că Duhul Sfînt este 
faţă de Dumnezeu-Tatăţ precum este duhul nostru către fiecare din noi, e prea-mare dovadă a 
unirii. Duhului cu Tatăl şi cu Fiul. Căci zice: «Cine din oameni ştie cele ale omului, fără nu¬ 
mai duhul omului care e intr-insul? Aşa şi cele ale lui Dumnezeu nimeni nu le ştie, faţă numai 
Duhul lui Dumnezeu.»” (Despre Sfîntul Duh, capitolul 16), (n, aut.) 

■ 53 Despre aceasta zice şi înţeleptul Teodorit: „A arătat că prea-Sfîutul Duh nu este făptu¬ 
ră, ci are fiinţa din Dumnezeu-Tatăl, Căci zice: «Noi însă nu am luat duhul lumii», în loc de: 
Nu am luat duh zidit, căci nu am luat descoperirea celor dumnezeieşti prin îngeri, ci însuşi 
Duhui cel purcezător din Tatăl ne-a învăţat tainele cele ascunse.” 

ca să ştim 54 cele dăruite nouă de Dumnezeu, 

Duhul Sfînt - zice - este lumina din care noi. Apostolii şi Creştinii, am 
luat lumina, ca sâ vedem cu ochii cei gînditori ai sufletului cele ce pînă acum 
erau acoperite pentru noi. Care sînt acestea? „Cele dăruite nouă de Dumne¬ 
zeu”, adică tainele iconomiei şi ale înomenirii lui Hristos, anume că Fiul lui 
Dumnezeu a pătimit pentru noi, că ne-a făcut Fii ai lui Dumnezeu şi că ne-a 
aşezat împreună cu Sine de-a dreapta Părintelui. Ca urmare, cei ce nu-L au în 
inima lor pe Duhul Sfînt nu se vor învrednici a vedea taina aceasta. 

13 pe care le şi grăim, dar nu în cuvinte învăţate din înţelepciunea 
omenească, ci dintru cele învăţate de la Duhul Sfînt, 

Zice: Noi, Apostolii şi Creştinii, sîntem mai învăţaţi decît înţelepţii Elini¬ 
lor, fiindcă aceia au învăţat de la oameni, din cuvintele şi silogismele oameni¬ 
lor muritori şi păcătoşi, iar noi am învăţat ceea ce grăim de la Duhul Sfînt. 

asemănînd cele duhovniceşti cu cele duhovniceşti 

Zice: Dacă se pun întrebări duhovniceşti, noi le asemănăm - adică le dezle¬ 
găm şi le tîlcuim - cu alte noime şi istorii duhovniceşti. Precum, de pildă: caută 
cineva să se încredinţeze că Hristos a înviat? Atunci întrebarea se dezleagă şi se 
tălmăceşte cu altă noimă duhovnicească, anume cu istoria lui Iona; căci, precum 
acela a ieşit viu a treia zi din pîntecele chitului, tot aşa a înviat şi Hristos a treia 
zi şi a ieşit din pîntecele pămîntului, adică din iad şi din mormînt. 

Său, altul caută să se încredinţeze că Fecioara a născut. Aceasta se dez¬ 
leagă [dacă ne amintim] de Sarra, de Reweca şi de Elisaveta, acele femei 
care, fiind sterpe, nu au zămislit după legea firii. De asemenea, întrebarea 
aceasta se dezleagă şi dacă ne gîndim la Eva, care a fost făcută din coasta lui 
Adam fără de sămînţă; sau la celelalte făpturi, care au venit dintru nefiinţă 
doar prin cuvântul lui Dumnezeu. 

Zicerea „asemănînd cele duhovniceşti cu cele duhovniceşti” se mai înţe¬ 
lege însă şi aşa, adică: înţelegerile duhovniceşti şi dumnezeieşti se aseamănă 
şi se dezleagă de către oamenii duhovniceşti, pentru că numai aceştia pot să le 
cuprindă - după cum şi zice mai departe 55 : 


Zice şi marele Vasilie.în Cuvîntul al cincilea împotriva lui Evnomie', „Apostolul a propo¬ 
văduit învederat că Duîiul este din Dumnezeu, zicînd: «noi am luat Duhul cel din Dumne¬ 
zeu».”^. aut.) 

5,1 întru alte izvoade se scrie „ca să vedem”, (n. aut.) 

55 Iar Awa Macarie zice: „Părtaşul Sfîntului Duh îi judecă pe toţi oamenii - după cum e 
scris (1 Corinteni 2:15). El cunoaşte de la cine grăieşte fiecare, şi cum stă şi la ce măsuri a 

14 Iar omul sufletesc nu primeşte cete ale Duhului lui Dumnezeu, 
căci pentru el sînt nebunie 

„Omul sufletesc” 56 este acela care pune întreaga cunoştinţă pe seama silo¬ 
gismelor sufletului său, socotind că nu are trebuinţă de ajutorul lui Dumnezeu. 
El nu voieşte a primi nici o înţelegere duhovnicească fără iscodire, doar cu 
credinţa cea simplă, ci socoteşte că toate înţelegerile duhovniceşti care nu au 
dovadă sînt nebunii şi necunoştinţe. Astfel, Pavel numeşte „om sufletesc”, 
adică firesc, pe acela ce socoteşte că toate se fac cu fireasca socoteală şi nu 
cugetă că este vreun lucru mai presus de fire. Aşadar, omul acesta se numeşte 
„firesc” şi „sufletesc” fiindcă sufletul lui se îndeletniceşte doar întru iconomia 
şi ocîrmuirea firii; căci - precum ochii trupului, oricît de frumoşi şi buni ar fi, 
nu pot să vadă fără a avea lumina - tot aşa şi sufletul, care e alcătuit spre a fi 
primitor de Duh Sfînt, dacă nu are lumina Sfîntului Duh, nu poate vedea şi în¬ 
ţelege dumnezeieştile noime. 

şi nu poate înţelege că ele se judecă duhovniceşte. 

Adică omul sufletesc nu poate înţelege că cuvintele Domnului au trebuinţă 
de credinţă şi că nimeni nu poate să le înţeleagă cu silogisme omeneşti. Căci 
aceasta vrea să zică prin: „se judecă duhovniceşte”, în loc de: Noimele dum¬ 
nezeieşti îşi au dovezile prin credinţă şi prin Duh. 


ajuns; iar pe el nici unul din oamenii ce au duhul lumii nu poate să-l cunoască şi să-l judece. 
Căci numai cine are şi el cerescul Duh al Dumnezeiiii îl poate cunoaşte pe cel asemenea, pre¬ 
cum zice Apostolul: «cu cele duhovniceşti se aseamănă cele duhovniceşti», căci «omul sufle¬ 
tesc nu primeşte pe cele ale Duhului lui Dumnezeu, căci pentru el sînt nebunie; iar cel duhov¬ 
nicesc toate le judecă, el însă de nimeni itu e judecat»” (Cuvînlul 9, capitolul 8). (n. aut.) 

Oarecari dascăli spun că, prin cuvintele acestea, Apostolul desluşeşte trei feluri de oa¬ 
meni: „trupeşti”, „sufleteşti” şi „duhovniceşti”. Astfel, „trupesc” este aceia care se află afară 
de fire, săvîrşind răul şi păcatul; „sufletesc” este acela care se află în starea cea după fire, ne- 
fiicînd nici răul, nici fapta bună; iar „duhovnicesc” este acela care se află în starea mai presus 
de fire, fiind învrednicit de darurile Duhului şi povăţuit de Sfîntul Duh. Adică, de pildă: un 
om care nedreptăţeşte şi răpeşte lucrurile altuia se zice că este „trupesc”; unul care nu nedrep¬ 
tăţeşte pe nimeni, (tor nici nu voieşte a-1 nedreptăţi alţii pe el, se numeşte „sufletesc”; iar altul 
- care nu numai că nu nedreptăţeşte pe nimeni, dar şi rabdă cu mulţumire şi se bucură cînd e 
nedreptăţit de alţii - acesta se zice că e om „duhovnicesc”. 

Iar Coresi zice că „om sufletesc” este acela ce urmează sufletului celui firesc şi simţitor. Şi 
Tcofilact zice aceasta, cînd tîlcuieşte zicerea „măreşte sufletul meu pe Domnul” (Luca 1:46). 

Să ştii că Scriptura face osebire între „duh” şi „suflet”. Căci îl numeşte „om sufletesc” pc 
cel ce viază după fire, şi se ocîrmuieşte cu cugetări omeneşti - de pildă: cînd flămînzeşte, mă- 
nîncă; sau îşi urăşte vrăjmaşii - şi, în scurt, nu face nimic mai presus de fire. Iar „duhovni¬ 
cesc” îl numeşte pe cel ce trece mai presus de legile firii şi nu cugetă nimic omenesc. Aşa este 
deosebit sufletul de duh în Scriptură, (n. aut.) 


38 




15 Iar cel duhovnicesc le judecă pe toate, iar el nu se judecă de nimeni; 

Otnui duhovnicesc - zice - ie ştie pe toate cum sînt: şi pe cele de faţă, că 
sînt vremelnice; şi pe ceie ce vor fi, că sînt veşnice; şi a sa aşezare, că îşi va 
dobîndi mîntuirea; şi aşezarea celor necredincioşi, că se vor munci. Pentru 
aceasta îi şi „judecă”, adică îi mustră; dar ei nu e judecat, adică nu e mustrat 
de nici un necredincios 57 , la fel cum, de pildă, un om cu ochi sănătoşi şi lim¬ 
pezi se vede şi pe sine, şi pe cei care nu văd; iar orbul nu le vede nici pe ale 
sale, nici pe ale altora. 

16 căci „ cine a cunoscut mintea Domnului, ce să-l înveţe pe el? ” 

(Isaia 40:13) 

Pavel numeşte „minte a Domnului” mintea omului duhovnicesc. Iar acest 
„ca să înveţe” va să zică; Cine-I va îndrepta? Deci, fiindcă mai sus a zis că 
„omul duhovnicesc nu se judecă de nimeni”, acum întăreşte aceasta aducînd 
martor pe Proorocul Isaia, care zice: Cine ştie mintea Domnului şi cine poate 
să înveţe şi să îndrepteze mintea Domnului? Nimeni, cu adevărat! Pentru că, 
dacă nu ştie nicicum mintea Domnului, cum poate să o îndrepteze? Iar fiindcă 
omul duhovnicesc are în sine mintea Domnului, atunci cine poate să-l înveţe 
şi să-l îndrepteze? Cu adevărat, nimeni! 

Noi însă avem mintea lui Hristos. 

Să nu te miri - zice - pentru ceea ce ţi-am spus, anume că omul duhovni¬ 
cesc are „mintea Domnului”, căci noi toţi, Apostolii şi Creştinii, „avem min¬ 
tea lui Hristos”, adică tot ceea ce ştim ne-a fost descoperit de către Hristos. 
Astfel, şi mintea [„înţelesul”, n. m.] pe care o avem despre lucrurile dumneze¬ 
ieşti, adică cunoştinţa dogmelor duhovniceşti ale credinţei, de la Hristos o 
avem, şi de aceea nici nu sîntem judecaţi de cineva. 

Unii însă au numit „minte, a lui Hristos” pe Tatăl şi pe Sfîntul Duh, căci 
noi, avîndu-L pe Hristos întru noi, împreună îl avem şi pe Părintele lui Hristos 
şi pe Sfîntul Lui Duh. 5K 


57 Iar marele Vasilie aşa hotărăşte care este cel duhovnicesc: „Cel ce nu mai trăieşte după 
trup, ci este perturbat de Duhul lui Dumnezeu şi se află fiu al lui Dumnezeu, făcîndu-se de un 
chip cu chipul Fiului lui Dumnezeu, acesta se numeşte duhovnicesc'’ (Despre Sfîntul Duh, ca¬ 
pitolul 25). Vezi şi subînsemnarea zicerii: „dacă i se pare cuiva a fi Prooroc ori duhovnicesc” 
(/ Corinteni 15:37). 

59 [...] Şi marele Vasilie zice, tîlcuind începutul Evangheliei lui loan: „De ce Se numeşte 
«Cuvînt»? Ca să se arate că din Minte S-a născut. De ce Se numeşte «Cuvînt»? Pentru că S-a 

CAPITOLUL III 

1 Şi eu, fraţilor, nu v-amputut grăi ca unor oameni duhovniceşti, 

ci ca unora trupeşti. 

Fiindcă Apostolul a smerit mai sus mîndria Corintenilor întru înţelepciu¬ 
nea cea din afară, acum - pentru ca ei să nu poată zice: Noi nu ne fălim întru 
înţelepciunea cea din afară, ci întru cea din lăuntru şi duhovnicească! - el le 
arată aici că nici întru duhovniceasca înţelepciune cea din lăuntru a Creştinilor 
nu sînt împliniţi. Căci zice: Voi, Corintenii, încă nu aţi auzit vreo noimă şi în¬ 
văţătură desăvîrşită. Şi drept urmare a zis: Nu am putut să vă vorbesc ca unor 
oameni duhovniceşti şi împliniţi, ci ca unora trupeşti şi neîmpliniţi - ca să 
arate că nu din zavistie nu le-a grăit lor vreo învăţătură desăvîrşită, ci pentru 
că ei se îndeletniceau încă în cele trupeşti. 

Cum puteau însă Corintenii, trupeşti fiind, să facă minuni? Răspundem că 
erau între dînşii şi desăvîrşiţi, şi nedesăvîrşiţi - precum am zis la început - 
primii făcînd. minuni, iar ceilalţi nu. Şi, de altfel, cineva poate face minuni 
chiar dacă este trupesc, precum erau cei ce scoteau dracii cu numele lui Hris- 
tos. Căci minunile se fac pentru folosul altora şi de aceea, de multe ori, se lu¬ 
crează şi prin cei nevrednici. 

2 Ca pe nişte prunci în Hristos, v-am hrănit cu lapte, nu cu mîncare, 

căci încă nu puteaţi mînca, şi încă nici acum nu puteţi, 

căci sînteţi încă trupeşti. 

Zice: Fiind încă prunci întru tainele lui Hristos, v-am hrănit cu lapte, adică 
cu învăţătura cea mai simplă, şi nu v-am dat mîncare, adică învăţătura desă¬ 
vîrşită. De ce? Pentru că nu aveaţi putere să o primiţi. Şi, doborînd mîndria 
lor, Pavel adaugă: Nici acum nu aveţi putere să o primiţi, pentru că cugetaţi 
cele ale trupului! Vezi, iubitule, că de aceea nu puteau Corintenii, fiindcă nu 
voiau să fie duhovniceşti, ci trupeşti. 

3 Cîtă vreme întru voi este pizmă, şi prigonire şi dezbinări, 

nu sînteţi oare trupeşti şi nu după om umblaţi? 


născut fără patimă. De ce Se numeşte «Cuvînt»? Pentru că este chip al Celui ce L-a născut, 
arătîndu-L pe Născător întru Sine întru totul, prin nintic despărţindu-Se de El şi, totodată, de- 
săvîrşit aflîudu-Se de Sine-Şi, precum şi cuvîntul nostru închipuie toată înţelegerea noastră.” 

Iar purtătorul de Dumnezeu Maxim zice că „noi avem mintea lui Hristos” nu pentru că 
mintea lui Hristos s-ar despărţi de El şi ar veni cu înfiinţare şi ipostatic în mintea noastră, nici 
pentru că mintea noastră s-ar despărţi de noi şi s-ar duce la Hristos; ci aceasta însemnează că 
noi înţelegem cele pe care le înţelegem după Hristos, adică după voia şi plăcerea lui Hristos 
(capitolul 83 din a doua sută din cele teologice), (n. aut.) 

Apostolul a zis toate cele mai dinainte pentru mai marii Corintenilor şi 
pentru cei ce se făleau întru înţelepciunea lor. Iar acum întoarce cuvîntul către 
cei ce se supuneau celor mai mari şi înţelepţilor aceştia, şi zice: Cu dreptate vă 
numesc trupeşti, pentru că între voi se află pizme, prigoniri şi dezbinări. 
Apostolul ar fi putut să-i mustre pentru curvie şi pentru alte multe metehne pe 
care le aveau, dar pomeneşte aici de cele care trebuiau vindecate mai degrabă, 
căci Corintenii păcătuiau mai mult prin dezbinări şi prigoniri. Şi, totdeauna şi 
pretutindeni, Apostolul uneşte zavistia cu prigonirea, fiindcă zavistia este mai¬ 
ca ce naşte prigonirea. Şi zice: Deci, atîta vreme cît aveţi patimile acestea, 
oare voi, Corintenii, „nu umblaţi după om”, adică nu cugetaţi trupeşte, ome¬ 
neşte, lucruri pammteşti? Ba chiar aşa, cu adevărat! 

4 Căci - cînd unul zice: Eu sînt al lui Pavell; iar altul: 

Eu sînt al lui Apollo! - au nu sînteţi trupeşti? 

Corintenii nu ziceau cuvintele acestea - precum am spus şi mai sus - ci 
Apostolul a închipuit cuvîntul întru numele său şi al lui Apollo, ei fiind dascălii 
cei mai slăviţi şi mai înţelepţi pe care-i aveau Corintenii şi cărora se supuneau. 

5 Deci cine este Pavel şi cine este Apollo? - decît slujitori 

prin care aţi crezut, 

închipuind cuvîntul cu numele său şi al lui Apollo, Apostolul ajunge la 
ţelul său, zicînd că: Dacă noi, Apostolii, nu sîntem nimic, ce ar zice cineva de¬ 
spre învăţătorii voştri? Noi - zice - sîntem numai slugi şi slujitori ai lui lisus 
Hristos, iar nu rădăcină şi izvor al bunătăţilor, care e doar Hristos. Aşadar, nu 
se cuvine a ne lăuda că v-am adus bunătăţile şi darurile lui Dumnezeu, căci 
totul este al Iui Dumnezeu, Care v-a dăruit aceste bunătăţi, şi nu al nostru, al 
slujitorilor Lui. Şi nu a zis: „sîntem evanghelişti şi propovăduitori”, ci: „slugi 
şi slujitori”, fiindcă evangheliştii şi propovăduitorii bine-vestesc şi propovă¬ 
duiesc doar cu cuvîntul, pe cîtă vreme slugile slujesc şi cu lucrul. 59 


59 Din zicerea aceasta, cei ce teologhisesc trag încheierea că, în sfinţita lucrare a Dumne¬ 
zeieştilor Taine, arhiereii şi iereii, adică preoţii, ajută numai organiceşte [„ca instrumente”, n. 
in.], ca nişte îuijloaee ale întîiei pricim, adică ale darului prea-Sfîntului Duh, de către Care se 
lucrează cu desăvîrşire toate Tainele, Acesta fiind pricina săvîrşitoare. Despre aceasta zice 
dumnezeiescul Hrisostom: „împlinind forma, preotul stă zicînd graiurile, iar puterea şi darul 
sînt ale lui Dumnezeu (Care le săvîrşeşte)” (în Cuvînt la vinzarea lui luda). Şi iarăşi: „Nici în¬ 
gerii, nici Arhanghelii nu pot lucra ceva pe lingă cele date de Dumnezeu, ci Tatăl, şi Fiul şi 
Sfîntul Duh le iconomiseşte pe toate, iar preotul îşi împrumută limba sa şi îşi dă mina sa.” 
{Cuviniul 86 la loan) (n. aut.) 

precum i-a dat Domnul fiecăruia. 

Zice: Nici această mică vrednicie a slujbei şi a slujirii nu o avem de la noi 
înşine, ci tot de la Domnul, fiecăruia cu măsura lui - adică unul mai mult, şi 
altul mai puţin - precum i-a dăruit Domnul. 

6 Eu am sădit, Apollo a udat, dar Dumnezeu le-a crescut. 

Zice: Întîi, eu am semănat în sufletele voastre sâmînţa propovăduirii evan¬ 
gheliei, iar Apollo, cu îndesita învăţătură a sa, a udat sămînţa propovăduirii 
mele şi nu a lăsat-o să se usuce de arşiţa ispitelor diavolului şi a oamenilor ne¬ 
cinstitori de Dumnezeu. Totul este însă al lui Dumnezeu, pentru că El însuşi a 
crescut sămînţa sădită de mine şi udată de Apollo, şi a înaintat-o, îndreptînd-o, 
şi v-a făcut să rodiţi. 60 

7 Prin urmare, nici cel ce sădeşte nu este ceva, nici cel ce udă, 

ci Dumnezeu ce creşte. 

Vezi aici înţelepciunea marelui Pavel? Vezi cum uşurează defăimarea în¬ 
ţelepţilor şi bogaţilor învăţători din Corint prin părută defăimare şi nimicire a 
sa şi a lui Apollo, învăţînd că se cuvine să luăm aminte numai de Dumnezeu 
şj Lui să-I închinăm toate bunătăţile şi darurile pe care le avem, pentru că ale 
Sale sînt! 

8 Iar cel ce sădeşte şi cel ce udă sînt una, 

Adică: Amîndoi - eu, care am sădit, şi Apollo, care a udat - sîntem una, 
dat fiindcă nu putem face nici un lucru de sine, fără Dumnezeu. Şi atunci voi 
cum va mîndriţi unul asupra altuia, de vreme ce toţi sînteţi una, neputînd is¬ 
prăvi nimic fără ajutorul lui Dumnezeu? 

însă fiecare îşi va lua plata după osteneala sa. 

Fiindcă cei ce osteniseră mai mult întru credinţă urmau să se lenevească 
auzind ca „toţi sînt una”, Pavel îndată îndreptează cuvîntul şi zice că cel ce să- 

60 Iar dumnezeiescul Grigorie al Nyssei, prin „sădirea” lui Pavel înţelege catehizarea şi în¬ 
văţătura credinţei; iar prin „udarea” lui Apollo, că el îi boteza pe cei catehizaţi de Pavel. Căci 
zice Sfîntul acesta aşa: „Apostolul «sădeşte» prin învăţătură (prin catehizare), iar Apollo «ada¬ 
pă», botezînd prin tainica naştere de-a doua şi aducînd la taină pe cei catehizaţi de Pavel” (Cu¬ 
vîntul al doilea împotriva lui Evnnmie). Iar aceasta e ceea ce a zis Pavel mai înainte: „Nu m-a 
trimis pe mine Hristos să botez, ci ca să binevestesc” (stihul 17 al capitolului trecut), (n. aut.) 

deşte şi cel ce udă sînt una fiindcă nu pot face nimic fără Dumnezeu, Cel ce 
creşte, dar că ei se osebesc unul de altul în privinţa răsplătirii pe care au s-o 
primească de la Dumnezeu, fiecare luîndu-şi plata după osteneala lui, ori mai 
multă, ori mai puţină. Nu a zis însă că se va plăti fiecăruia după lucrul său, ci 
după osteneală. Fiindcă, de multe ori, cineva osteneşte, dar nu isprăveşte lu¬ 
crai pentru care s-a ostenit; însă, deşi nu l-a putut isprăvi, nu se lipseşte de 
plata ostenelii sale, ci are să o primească negreşit. 

9 Căci noi împreună-lucrători sîntem ai lui Dumnezeu; 

Zice: Noi, care învăţăm şi propovăduiţii, sîntem împreună-lucrători ai lui 
Dumnezeu, fiindcă împreună-lucrăm pentru scopul lui Dumnezeu, Care voieş¬ 
te să mîntuiască pe toţi oamenii prin învăţătură şi propovăduire. însă nu sîn¬ 
tem noi înşine făcători ori dătători - adică nu lucrăm, nici nu dăm de la noi în¬ 
şine mîntuirea oamenilor - ci Dumnezeu. Deci noi, de vreme ce sîntem împre¬ 
ună-lucrători pentru scopul lui Dumnezeu, nu trebuie să fim defăimaţi. Şi ia¬ 
răşi, fiindcă nu noi sîntem făcătorii mîntuirii oamenilor, ci totul este al lui 
Dumnezeu, nu se cuvine a ne mîndri. 


voi sînteţi arătura lui Dumnezeu, zidirea lui Dumnezeu. 

Fiindcă a zis mai sus că i-a „sădit” pe Corinteni, Pavel stăruie întru această 
metaforă şi aici îi numeşte „arătură a îui Dumnezeu”. Iar „zidire” îi numeşte 
fiindcă mai jos va vorbi de „temelia” Bisericii lui Hristos. Deci zice: O Creşti¬ 
nilor! - dacă sînteţi arătură şi zidire a lui Dumnezeu, atunci sînteţi datori a vă 
numi de la numele lui Dumnezeu, al Stăpînului arăturii şi zidirii acesteia, iar 
nu de Ia numele plugarilor şi ale zidarilor, Aşadar, fiind „arătură”, trebuie să 
fiţi îngrădiţi împrejur cu o îngrădire a unirii, aşa cum e şi holda arată. Iar ca 
„zidire”, sînteţi datori a fi uniţi unul cu altul, la fel cum e unită zidirea. 

10 După darul dat mie de Dumnezeu, eu am pus temelie 
ca un înţelept arhitect; 

Pavel se numeşte aici „arhitect înţelept” (întîi meşter) nu ca să se înalţe 
pe sine, ci ca să arate că aceasta este însuşirea arhitectului înţelept, a pune 
temelie prea-tare casei şi Bisericii credincioşilor, aceasta fiind Hristos şi 
credinţa în Hristos. Şi faptul că Pavel nu se mîndreşte numindu-se pe sine 
aşa este arătat din ceea ce zice: „După darul dat mie de Dumnezeu am pus 
temelia”; aşadar, fraţilor, a fi eu arhitect înţelept nu e isprava mea, ci a da¬ 
rului lui Dumnezeu. 

iar altul zideşte asupra acesteia. Bar fiecare să ia seama cum zideşte! 

Fiindcă, mai înainte, i-a învăţat pe Corinteni depre unirea întru gînd, adică 
să fie uniţi şi împreună-glăsuiţi între dînşii, Apostolul îi învaţă acum şi despre 
viaţă şi petrecere. Căci „zidire” numeşte faptele şi lucrările fiecăruia, care se 
zidesc asupra „temeliei”, adică asupra lui Hristos şi a credinţei întru Hristos. 

11 Căci nimeni nu poate pune altă temelie decît aceea ce este pusă, 
care este Iisus Hristos. 

Zice: Nici un arhitect şi întîi meşter, cită vreme rămîne arhitect înţelept, nu 
poate pune altă temelie afară de Hristos. 61 Căci, dacă arhitectul nu e înţelept, 
pune altă temelie, însă din aceea urmează eresuri şi dezbinări. Iar voi, Corinte- 
nilor, fiindcă-L aveţi ca temelie pe Hristos, sînteţi datori să nu zidiţi asupra 
acesteia faptele zavistiei şi ale prigonirii, ci lucrările unirii şi ale faptei bune. 

12 Iar dacă cineva zideşte pe această temelie aur, argint, pietre scumpe, 
lemne, iarbă, stuf, lucrulfiecăruia se va face arătat; 62 

După ce noi, Creştinii, primim credinţa întru Hristos ca temelie a toată 
casa şi Biserica credincioşilor, începem fiecare să zidim asupra ei. Unii zidesc 
lucrările cele bune, osebite între dînsele, mai mari sau mai mici. De pildă, zi¬ 
desc pe această temelie fecioria şi necăsătoria, ca aur; iar . nunta cea cinstită, ca 
argint; necîştigarea de averi, ca pe nişte pietre scumpe; iar milostenia, ca un 
alt lucru de mai mic preţ. 63 Alţii zidesc asupra temeliei credinţei lucrările!cele 

61 Sfîntul Grigorie Nyssis - tîlcuind zicerea lui Solomon: „Domnul M-a zidit început căi¬ 
lor Sale la lucrurile Lui, mai înainte de veac M-a zidit” {Pilde 8:22) - zice: „Aceasta se zice 
despre Hristos după firea Sa omenească, iar nu după dumnezeirea Lui, căci EI Se face nouă 
temelie mai înainte de veacul viitor, după glasul lui Pavel, care zice că «nimeni nu poate pune 
altă temelie afară de ceea ce este pusă»” ( Cuvîntul at doilea împotriva lui Evnomie). (n. aut.) 

62 Dumnezeiescul Maxim tîlcuieşte zicerea aceasta aşa: „Avîndu-L pe Domnul ca teme¬ 
lie, să zidim asupra ei înălţimea bunătăţilor: să punem «aur», «argint», «pietre scumpe» - 
adică: cuvîntare de Dumnezeu curată şi nemincinoasă, viaţă străvezie şi strălucită, cugetări 
dumnezeieşti şi înţelegeri luminate ca mărgăritarul - iar nu «lemne», nici «iarbă», nici «tres¬ 
tii», adică: nici slujire la idoli, nici căscare de gură către cele simţite, nici viaţă fără de soco¬ 
tinţă, nici cugetări pătimaşe şi lipsite de priceperea cea după înţelepciune” (capitolul 12 al su¬ 
tei a doua din cele teologice), (n. aut.) 

63 Dumnezeiescul Ambrozie înţelege prin „aur” dragostea, prin „argint.” înţelepciunea, iar 
prin „pietre scumpe” celelalte fapte bune (la Coresi). 

Iar Sfîntul Grigorie al Nyssei zice aşa: „Pe temelia aceasta se poate zidi «aur», «argint» 
ori «pietre scumpe». Acestea sînt faptele bune; iar «lemne», «iarbă» şi «trestie» însemnează 
firea răutăţii, care nu se găteşte spre nimic altceva decît numai spre cheltuiala focului” ( Cu¬ 
vîntul al şaptelea către cei bisericeşti), (n. aut.) 

rele, care au şi ele trepte şi măsuri. De pildă, cineva zideşte necurăţia patimi¬ 
lor celor trupeşti, ca o iarbă; iubirea de argint şi lăcomia de averi, ca paiele ţa¬ 
rinii secerate, care ard mai lesne decît celelalte; iar beţia, rîsul şi glumele, ca 
nişte lemne. Poate ca unii înţeleg însă altfel şi zic că „lemnele” ar fi păcatele 
cele trupeşti şi iubirea de argint, iar „paie” şi „iarbă” zic că ar fi beţia, îmbui¬ 
barea şi glumele. 

13 ziua (Domnului) îl va arăta. Căci în foc se va descoperi, 

focul va lămuri ce fel este lucrul fiecăruia. 

Aici, Pavel numeşte „ziuă” pe aceea a celei de-a doua veniri şi a Judecăţii 
Domnului. Şi zice că cu foc se vor arăta, adică se vor descoperi, ce fel sînt 
după firea lor, ori „aur” şi „argint”, ori „lemne”, „iarba” şi „trestii”. 64 

14 Dacă lucrul zidit de cineva va rămîne, acela va lua plată; 

15 iar dacă se va arde lucrul cuiva, el se va păgubi. 

Zice: Dacă tu - o Creştine! - ai zidit asupra temeliei credinţei lucruri şi 
fapte bune ca aurul şi argintul, lucrurile şi faptele tale cele bune vor rămîne 
negreşit, şi tu vei lua ca plată a lor împărăţia cerurilor. Iar daca ai zidit lucruri 
rele şi păcate, să ştii că lucrurile tale cele rele nu vor suferi iuţimea focului 
celui veşnic, ci vor arde, şi se va arăta că au fost rele. Căci - precum cineva ce 
ar trece printr-un rîu de foc purtînd arme de aur s-ar face mai strălucit, iar 
dacă ar fi încărcat cu iarbă şi cu trestii, ar arde împreună cu acelea - tot aşa se 
întîmplă şi cu faptele cele bune şi cu cele rele. De aceea, nu e de ajuns doar 
credinţa, fără fapte bune. Căci, deşi temelia este Hristos şi credinţa în Hristos, 
dacă faptele nu sînt după Hristos şi potrivite cu credinţa - adică bune şi sfinte, 
precum credinţa e bună şi sfîntă - ele sînt vrednice a se arde. 


64 Despre această zicere, marele Vasilie zice aşa: „«Acesta [Hristos] vă va boteza cu Du¬ 
hul Simt şi cu foc», «botez de foc» numind cercarea din vremea Judecăţii, precum zice 
Apostolul: «Focul cercetează ce fel este lucrul fiecăruia» şi «ziua (Domnului) îl va arăta, căci 
în foc se descoperă.»” (Despre Sfintul Duh, capitolul 15). 

Iar dumnezeiescul Diadoh şi purtătoml de Dumnezeu Maxim vorbesc mai într-un glas cu 
marele Vasilie. Căci Diadohu! zice aşa: „Aceia [...] se vor lăsa întru mulţimea tuturor celor¬ 
lalţi oameni, ca unii ce sînt sub judecată, pentru ca, cercetîudu-se prin focul judecăţii, să-şi ia 
de ta Dumnezeul nostru şi de la împăratul lisus Hristos soarta ce li se cuvine după faptele lor” 
(capitolul 3). Iar purtătorul de Dumnezeu Maxim, întrebat fiind despre zicerea aceasta, răs¬ 
punde aşa: „Cei ce nu au ajuns la desăvîrşire, ci se află avînd păcate, vin Ia Judecată ţinîn- 
du-se spre cercetare; şi, dacă va atîma mai mult cumpăna faptelor bune, se vor curăţa de mun¬ 
că” (în Fiiocalie, foaia 237). (n, aut.) 

El însă se va mîntui, însă aşa, ca prin foc. 

Zice: „El”, adică păcătosul, nu are să se ardă şi să se piardă desăvîrşit, adică 
să se ducă întru a nu mai fi, precum vor arde şi vor pieri faptele lui cele rele; ci 
„se va mîntui”, adică se va păzi întreg, pentru a se arde în foc în veci. Căci şi 
noi, cînd vorbim despre vreun lemn care nu arde cu lesnire, facîndu-se cenuşă, 
obişnuim a zice că se păzeşte în foc, adică rămîne nears îndelungată vreme. 
Acum înţelegem de ce „se păgubeşte” păcătosul, cel ce a făcut lucruri rele, pen¬ 
tru că el a ostenit întru lucruri care îi pricinuiesc muncă. Totodată, el se păgu¬ 
beşte fiindcă a pus osteneală zadarnică în lucruri neînfiinţate, căci toate păcatele 
sînt nimic, la fel cum s-ar păgubi un negustor care ar da bani mulţi şi ar cumpă¬ 
ra un dobitoc mort în loc de unul viu. Şi „se mîntuieşte” fiindcă rămîne întreg şi 
nu piere, dar rămîne întreg pentru ca să se muncească veşnic. Aşa tîlcuieşte zi¬ 
cerea aceasta dumnezeiescul Hrisostom împreună cu sfinţitul Teofilact. 6 ' 

16 Au nu ştiţi că sînteţi biserică a lui Dumnezeu şi Duhul Iui Dumnezeu 
locuieşte întru voi? 

Aici, Apostolul începe a vorbi de pricina aceluia ce curvea şi se împreuna 
cu mama sa vitregă. Şi bagă de seamă - o, cititorule! - cum foloseşte cuvîntul 


ss Iar faptul că lucrurile cele rele au sâ se ardă şi să se piardă de tot, nu însă şi păcătosul 
care Ie-a făcut, este mărturisit şi de marele Vasilie, care zice: „Păcatul nu are fiinţă proprie, ci, 
întru cei ce îl fac şi întru cele ce se fac rău, el lipseşte sufletul de fiinţa binelui, căci, din prici¬ 
na nedreptăţilor, el închipuie întuneric gîndit, care se topeşte cu lumina dreptăţii. Fiindcă, 
dacă faptele rele încetează, se pierde şi firea păcatului, după cum zice [Scriptura]: «Se va cău¬ 
ta păcatul lui, şi nu se va afla» (Psalm 9: 39), Se întunplă însă ca, celor ce păcătuiesc, să le fie 
păstrată pedeapsa şi nedezlegată munca pentru păcate. 7 ’ [... ] 

Ci şi Fotie (la Icumenie) tîlcuieşte zicerea „ca prin foc” aşa: „Şi vezi ce a adăugat: «aşa - 
zice - ca prin foc», adică aşa se va mîntui, ca şi cum ar fi ţinut în foc - adică arzîndu-se, dar 
netopindu-se. A avut trebuinţă de această adăugire - anume că păcătosul «se va mîntui» ar- 
zîndu-se în foc de-a pururi - pentru ca tu, auzind de «mîntuire», să nu socoteşti că munca va 
fi doar pînă se vor arde faptele. ” 

Iar Dialogul (în capitolul IV al Dialogurilor) şi Augustin (în tîlcuirea psalmului 37) înţe¬ 
leg că „focul” acesta este focul pocăinţei în viaţa aceasta (la Coresi). însă aici, prin „foc' 7 se în¬ 
ţelege cel al venirii Mîntuitorului a doua oară, precum au tîlcuit dumnezeiescul Hrisostom, 
Teofilact şi Fotie îiitr-un glas. Fiindcă, prin „ziua Domnului”, se înţelege aici aceea a Judecăţii 
şi venirea a doua, precum a tîlcuit-o şi marele Vasilie mai în unnă. Ci şi Teologul Grigorie zice 
(în Cuvînt despre botez): „Ştiu şi foc care nu e curăţitor, ei muncitor, adică pe acela gătit diavo¬ 
lilor şi îngerilor lui, sau pe cel ce va purcede de la faţa Domnului şi va arde împrejur pe vrăj¬ 
maşii Lui.” Iar sfinţitul Cosma adaugă: „La sfîrşit, în foc îi botează Hristos pe cei nesupuşi, 
care nu-L socotesc pe El Dumnezeu Deci focul acela va cerca şi va desluşi faptele cele bune şi 
cele rele.” Iar Teodorit zice aşa: In ziua arătării Mîntuitorului va fi judecată şi cercetare 

amănunţită, şi focul îi va arăta pe cei ce au vieţuit viaţă bună mai străluciţi decît aurul şi argin¬ 
tul, iar pe lucrătorii răutăţii îi va topi cape nişte lemne, şi iarbă şi trestii.” [...] (n. aut.) 

ruşinător şi mustrător, căci îl mustră pe acela ce curvea şi făcea amestecare de 
sînge aducînd aminte de darul dat nouă, Creştinilor, adică de locuirea Sfîntu- 
lui Duh în inimile noastre, chiar dacă nu a pus aici arătată faţa acelui ameste- 
cltor de sînge, cî face cuvîntul obştesc şî nehotărîtor. 

Se încheie însă din cuvintele Apostolului şi aceasta, că Duhul Sfînt este 
Dumnezeu. Fiindcă - dacă noi, Creştinii, sîntem „biserica lui Dumnezeu” 
pentru că Duhul cel Sfînt locuieşte întru noi - atunci Duhul Sfînt este Dumne¬ 
zeu, 66 Căci zice: „Oare nu ştiţi că trupul vostru este lăcaşul Sfxntului Duh, pe 
Care îl aveţi de la Dumnezeu?” (I Corinteni 6:19). 

17 Deva strica cineva lăcaşul lui Dumnezeu, 
îl va strica pe acela Dumnezeu, 

Dumnezeu - zice - „îl va strica”, adică îl va pierde, pe acela care strică lă¬ 
caşul trupului său prin curvie şi prin necurăţia trupului. însă Apostolul nu zice 
aceasta blestemînd, ci mai-nainte spunînd ce are să se facă. 

căci sfînt este lăcaşul lui Dumnezeu, (acela) care sînteţi voi! 

Aşadar curvarul nu poate fi sfînt, căci a pierdut darul de a fi lăcaş al lui 
Dumnezeu, ieşind din inima lui Dumnezeu cel Sfînt, Care îl sfinţea. Şi care 
este lăcaşul? Voi adică, de veţi rămîne curaţi şi sfinţi! 

18 Nimeni să nu se amăgească! 

Nimeni - zice - să nu se amăgească că lucru! poate fi altfel decît l-am zis eu. 

De i se pare cuiva dintre voi a fi înţelept în veacul acesta, 
să se facă nehun, ca să fie înţelept! 

După ce a zis puţine cuvinte cu chip ghicitoresc despre cel ce curvea şi fă¬ 
cea amestecare de sînge cu mama sa vitregă, Apostolul întoarce iarăşi cuvîn¬ 
tul către aceia ce se mîndreau întru înţelepciunea cea din afară. Şi zice: Dacă 
vreunul dintre voi socoteşte că e înţelept, acela „să se facă nebun” - adică să 
necinstească şi să defaime omeneasca înţelepciune din afară, pentru ca să cîş- 


66 Din zicerea aceasta a iui Pavel, şi Teologul Grigorie (în Cuvîntul despre SJîntul Duh) 
împreună cu marele Vasilie (în cuvintele despre Sfîntul Duh) trag încheierea câ Duhul Sfînt 
este Dumnezeu. La fel zice şi Teodorit: „Cuvîntul mărturiseşte că prea-Sflntul Duh este Dum¬ 
nezeu.” (n. aut.) 

tige înţelepciunea dumnezeiască. 67 Fiindcă - aşa cum sărăcia cea după Dum¬ 
nezeu este bogăţie, iar ne-slava cea după Dumnezeu este slavă - tot aşa şi ne¬ 
bunia cea după Dumnezeu este înţelepciune. Vezi însă - o, cititorule! - că nu 
i-a zis aceluia să lepede înţelepciunea cea din afară, ci i-a zis un lucru mult 
mai mare, să se facă „nebun”, adică să nu gîndească ceva de la sine, nici să 
creadă cugetelor sale, ci să urmeze lui Dumnezeu şi să creadă întru toate cu¬ 
vintele Lui ca unul fără de minte. 

19 Căci înţelepciunea lumii acesteia este nebunie la Dumnezeu, 

Zice că „înţelepciunea lumii este nebunie la Dumnezeu”, fiind nu numai 
fără folos, dar chiar o piedică în calea înţelepciunii adevărate şi dumnezeieşti; 
pentru că umflarea şi mîndria pe care le pricinuieşte celor ce o au îi opreşte pe 
aceştia să înveţe, făcîndu-i să rămînă pentru totdeauna întru neînvăţătura şi ne- 
cunoştinţa adevărului. De aceea se şi vînează şi se prind de înalt prea-înţeleptul 
Dumnezeu ca nişte nebuni şi fără de minte, cum zice mai departe: 68 

căci scris este: „Elprinde pe cei înţelepţi întru viclenia lor” (Iov 5:13). 

Aici, Apostolul aduce mărturie de la Iov că omeneasca înţelepciune „este 
nebunie la Dumnezeu”. Şi zice că întrutot-înţeleptul Dumnezeu prinde pe în¬ 
ţelepţii cei din afară ca pe nişte nebuni, adică îi biruieşte cu înseşi armele lor, 
vînîndu-i întru viclenia lor. 69 Căci, deşi par a fi înţelepţi şi întru-tot vicleni cu 
sofismele lor şi cu multele lor silogisme împleticite, înaintea lui Dumnezeu ei 
se vădesc că sînt nebuni şi fără de minte. De pildă, aceia socotesc că nu au tre- 


67 Despre aceasta, şi Sfîntul Grigorie Tesalouiceanul - ţîlcuind tropologic [adică pentm 
îndreptarea năravurilor, n. m.] acel cuvînt al Doninului care zice că „anevoie'va intra bogatul 
întru împărăţia lui Dumnezeu” (Matei 19,23) - spune că. precum cu anevoie se poate mîntui 
bogatul întru avuţii, tot aşa de anevoie se poate niîntui şi cel bogat întru învăţăturile cele din 
afară; iar' dacă le va lăsa pentru Hristos, ori măcar dacă le va întrebuinţa spre slava Iui Dum¬ 
nezeu şi spre folosul aproapelui, se poate, niîntui. (n. aut.) 

68 Cu adevărat, înţelepciunea lumii acesteia „nebunie este Ia Dumnezeu”, căci - după Co- 
resi - înţelepciunea cea veche se arată prea-mincinoasă şi nebunească înaintea lui Dumnezeu 
amnei cînd zice aşa: 1) că, din nimic, nu se face nimic; 2) că, din lipsă, nu se face întoarcere 
către deprindere (de pildă, că - din orb, ori surd; ori mort - nimeni nu poate fi văzător, sau au- 
zitor sau viu); 3) că fiinţa întfmplării se află întru altă fiinţă; 4) că lumea este pururea vecui- 
toare; 5) că numărul 1 este neîmpărtăşit întru altul; 6) că nu pot fi două firi desăvîrşite într-un 
singur ipostas; 7) că Dumnezeu e nemărginit cu lucrarea; 8) că cel cu totul neîntmpat se mişcă 
după loc. Iar acestea toate stau împotriva cuvîntării noastre de Dumnezeu, (n. aut.) 

69 De aceea, şi Tertulian (în Despre sujlet , capitolul 3) şi Irineu (în capitolul asupra eretici¬ 
lor) i-au numit pe filosofi „părinţi ai ereticilor” ce s-au făcut mai în urmă (la Coresi). (n. aut.) 

buinţă de Dumnezeu şi de dumnezeiasca înţelepciune, ci că le înţeleg pe toate 
cu cunoştinţa şi cu înţelepciunea lor; Dumnezeu însă le-a arătat prin înseşi 
faptele că multa vorbire şi vicleşugul silogismelor lor nu i-au folosit cu nimic, 
ci că mai ales de Dumnezeu şi de dumnezeiasca înţelepciune au ei nevoie. 
Astfel, chiar cu viclenia cu care socoteau că le ştiu pe toate, ei s-au vădit că nu 
ştiau nimic, ci sînt mai netrebnici şi mai necunoscători întru cele de trebuinţă 
şi mîntuitoare decît pescarii şi făcătorii de corturi, precum erau ceilalţi Apos¬ 
toli şi Pavel, care tăia piei şi făcea corturi. 

20 Şi iarăşi: „Domnul cunoaşte că gîndurile înţelepţilor sînt zadarnice” 

(Psalm 93:12) 

Dumnezeu - zice - cunoaşte gîndurile înţelepţilor şi ştie că mult-împletici- 
tele lor silogisme şi sofisme sînt nefolositoare şi zadarnice spre mîntuirea lor. Şi 
[- vrea să zică Apostolul -] de vreme ce aceştia sînt astfel, cum voi, Corintenii, 
cugetaţi cele împotriva lui Dumnezeu şi nu-i lepădaţi pe înţelepţii cei din afară 
ca pe nişte zadarnici şi nefolositori, ci îi ocrotiţi şi îi îmbrăţişaţi ca pe nişte folo¬ 
sitori şi mîntuitori? 

21 Aşa că nimeni să nu se laude între oameni, căci toate sînt ale voastre: 
ori Pavel, ori Apollo, ori Chifu, 

Apostolul pare a zice aceste cuvinte Corintenilor care se supuneau înţelep¬ 
ţilor şi bogaţilor, însă el îi înfruntă chiar pe acei înţelepţi mîndri şi bogaţi, 
zicînd că nu li se cuvine a se mîndri întru înţelepciunea cea din afară, fiindcă 
aceasta este nebunie; nici întru darurile duhovniceşti, fiindcă acelea sînt ale 
lui Dumnezeu şi li s-au dat pentru cei supuşi lor. Căci aceasta însemnează zi¬ 
cerea „toate sînt ale voastre”, adică: De ce se mîndresc dascălii voştri? Şi voi 
de ce îi umflaţi şi îi faceţi să se mîndrească? Nu cumva au vreun dar al lor? 
Nu! - căci darurile pe care le au sînt ale voastre şi pentru folosul vostru le-au 
fost date de Dumnezeu. De aceea, ei sînt datori faţă de voi. Şi aici, Pavel ia¬ 
răşi s-a adus ca pildă pe sine şi pe Petru, ca să facă cuvîntul mai uşor şi să ara¬ 
te că: Dacă noi, Apostolii, am luat darurile de la Dumnezeu pentru al vostru 
folos şi pentru voi ne-am hirotonisit învăţători de către Dumnezeu, cu mult 
mai vîrtos învăţătorii voştri de acum nu au. dreptate a se făli întru darurile pe 
care le au ca întru oarecari isprăvi ale lor, pentru că acestea sînt bunătăţi străi¬ 
ne, dăruite de Dumnezeu pentru mîntuirea voastră 70 


,0 Din zicerea aceasta, dumnezeiescul Hrisostom trage încheierea că tot pentru Creştini se 
dă Sfîntul Duh şi preoţilor nevrednici, zicînd aşa: „Căci - dacă Dumnezeu a făcut a se slobozi 

22 ori lumea, ori viaţa, ori moartea, ori cele ce sînt, ori cele ce vor fi, 

Zice: O fraţilor! - chiar viaţa învăţătorilor este pentru voi, cei ce învăţaţi 
de la dînşii, ca să vă folosiţi de ea. La fel, şi moartea tot pentru voi o suferă în¬ 
văţătorii, primejduindu-se la moarte pentru folosul vostru. Ori şi altfel se 
înţelege aceasta, anume că moartea slobozită asupra lui Adam şi a strănepoţi¬ 
lor lui s-a lăsat a fi pentru voi, ca să vă faceţi întreg-înţelepţi. Pentru voi s-a 
iconomisit încă şi moartea Stăpînului Hristos, ca să vă mîntuiţi de stricăciune 
şi de îndoita moarte a sufletului şi a trupului. In scurt a zice, pentru voi s-a fă¬ 
cut lumea toată, ca, prin privirea lumii, să vă povăţuiţi şi să vă suiţi cu mintea 
la cunoştinţa de Dumnezeu - Făcătorul a toate, Cel ce a zidit lumea - şi ca să 
întrebuinţaţi stricăciunea lumii acesteia către darul şi iubirea lumii celei ne¬ 
stricate şi veşnice. Pentru voi sînt bunătăţile şi darurile de acum, pe care Dum¬ 
nezeu le dăruieşte încă de aici celor ce cred în El; la fel şi cele viitoare, tot 
pentru voi sînt gătite. 

23 toate sînt ale voastre. Iar voi, ai lui Hristos, 
iar Hristos al lui Dumnezeu. 

Hristos nu este al lui Dumnezeu precum sîntem noi ai lui Hristos. Căci noi 
sîntem ai lui Hristos ca lucru şi făptură a Lui, iar Hristos este al lui Dumnezeu 
ca Fiu al Lui, avînd pe Tatăl ca pricinuitor firesc. Prin urmare, deşi zicerea 
este una, înţelegerea este osebită: pentru că nici făpturile nu sînt ale noastre 
precum sîntem noi ai lui Hristos, căci noi sîntem robi şi făpturi ale Iui Hristos 
cum sînt şi toate celelalte, iar făpturile nu sînt nici ale noastre, nici făcute de 
noi. Aşa că voi, Corintenii, nu aţi făcut bine că v-aţi supus unor oameni, de 
vreme ce sînteţi robi ai lui Hristos, 71 


glas prin măgar şi a dăruit blagoslovenii dumnezeieşti prin vrăjitori, în gură necuyîntătoare şi 
în necurata limbă a lui Valaam, lucrînd pentru păcătoşii Evrei - cu mult mai vîrlos va lucra 
acestea totdeauna pentru voi, cei bine-credincioşi, şi va trimite Duhul cel Sfînt preoţilor, deşi 
sînt foarte pîngăriţi. Căci nici [preotul] cel curat nu-L trage pe Acesta din curăţenia sa, ci da¬ 
rul este cel care lucrează totul. Căci «toate - zice - pentru voi sînt, ori Pavel, ori Apolio, ori 
Kifa». Căci cele chezeşluite preotului doar Dumnezeu Ie dăruieşte” (Cuvîntul 86, la lona). 
Vezi şi subînsemnarea zicerii: „plecaţi-vă povăţuitorilor voştri” (Evrei 13:17), (n, aut.) 

71 Şi Teodorii zice că toate sînt ale noastre pentru iubirea de oameni a lui Dumnezeu. Iar 
noi, ai lui Hristos, astfel: după firea Lui omenească, sîntem mădulare ale Lui; iar după dumne¬ 
zeire, făpturi. Iar Hristos este al Iui Dumnezeu ca Fiu adevărat, născut dintr-însul după dum¬ 
nezeire. (n. aut.) 

CAPITOLUL IV 


1 Aşa să ne socotească omul; ca slugi ale tui Hristos şi 

ca iconomi ai Tainelor lui Dumnezeu. 

Zice: De vreme ce noi, Apostolii şi învăţătorii sîntem „slugi ale lui Hris¬ 
tos”, pentru ce voi, Corintenii, îl lăsaţi pe Stapînul Hristos şi nu vă numiţi de 
la numele nostru, al slugilor şi robilor Lui? 

Şi i-a numit pe Apostoli şi pe învăţători „iconomi ai Tainelor lui Dumne¬ 
zeu” pentru a arăta că nu se cuvine ca ei să dea cuvîntul şi învăţătura fără de 
iconomie, ci trebuie să-i înveţe pe aceia cărora li se cuvine, şi cînd se cuvine, 
şi cum se cuvine 72 ; şi, mai ales, că învăţătorii nu trebuie să arate Tainele lui 
Dumnezeu tuturor de obşte, acest lucru fiind potrivit iconomului înţelept. 

2 Iar ceea ce se caută la iconomi este să fie aflat cineva credincios. 

Aceasta este dator a avea iconomul, a fi credincios întru cele date de 
Dumnezeu, adică a nu-şi însuşi lucrurile stăpîneşti încredinţate şi a nu le folo¬ 
si ca şi cum el însuşi ar fi stapînul şi ar fi ale sale; ci să Je întrebuinţeze ca pe 
nişte lucruri străine şi să nu spună că sînt ale sale cele stăpîneşti, ci să spună 
cu totul dimpotrivă, că şi cele ale sale sînt ale Stăpînului a toate Dumnezeu. 

3 Iar mie prea puţin îmi este că sînt judecat 

de către voi sau de omeneasca zi 

Un rău se afla în Corint, anume că erau despărţiţi: aveau dascăli Creştini 
care şedeau ca nişte judecători şi pe cinstitorii şi iubitorii de Dumnezeu neîn¬ 
văţaţi îi osîndeau şi îi depărtau, iar pe oamenii cei prea-răi şi răzvrătiţi îi ale¬ 
geau pentru limbuţia lor. Şi dădeau hotărîri cu obrăznicie, zicînd: Acela este 
vrednic, acela este mai bun decît celălalt, iar acela este mai prejos. Deci, fiind- 


12 De aceea, nu e însuşirea fiecăruia a se face preot, sau arliiereu sau învăţător al norodu¬ 
lui şi icoiiom al Tainelor lut Dumnezeu. Despre aceasta scria Isidor Peîusiotul către Paladie: 
„Nu e lucrul tuturor de a putea ţine vrednicia preoţiei, care este mai înaltă chiar şi decît împă¬ 
răţia; căci preotul ocînnuieşte lucrurile cele dumnezeieşti, iar împăratul pe cele pămînteşti. Gi 
preoţia este pentru cei puţini, cei atît de drepţi, care ar trebui să se osebească de către cei su¬ 
puşi precum se osebesc păstorii de oi, ca sănu zic mai mult” (epistola 216). 

Zice şi Teodorit: „«Cel ce voieşte a ne cinsti ca pe slugi să ne cinstească şi ca de iconomi 
să se sfiască.» Iar dumnezeiescul Apostol nu numai că scria acestea, dar le şi învăţa [cu.fap- 
taj: căci i-a oprit pe Licaonii care se ispiteau a-i jertfi lui şi lui Vamava, amîndoi rupîndu-şi 
hainele şi strigînd: «Sîntem oameni pătimaşi, asemenea vouă!» Aşa i-a zis şi fericitul Petru lui 
Cornelie: «Şi eu sînt om!» {Faptele Apostolilor 10:26).” (n. aut.) 

că mai sus a zis că de la iconomi se cere a fi credincioşi întru iconomia lor. 
Apostolul părea că prin ceea ce zice aici dă prilej dregătorilor de mai sus să 
judece viaţa tuturor; iar această judecată ar fi pricinuit mai mari prigoniri şi 
dezbinări în Corint. Ca să nu se întîmple aceasta, Pavel îi opreşte de a judeca 
pe alţii şi le zice: „iar mie prea-puţin îmi este”, adică: Aceasta îmi e de 
preâ-mare necinste, a fi judecat cît de puţin de voi! Apoi, pentru a nu-i atinge 
ca şi cum i-ar defăima, adaugă: „ori de vreo zi omenească”, adică: Necinste a 
mea e a fi judecat nu numai de voi, dar şi de oricare alt om slăvit şi înalt. Căci 
„zi omenească” e numită în Scriptură Înălţimea, buna-norocire şi slava omu¬ 
lui, după zicerea psalmului: „Ziua nu mă voi teme” (Psalm 55:2), adică: Nu 
mă voi teme de îmbelşugările şi de bunele-norociri ale omului. 73 însă, auzind 
acestea, nimeni să nu-1 osîndească pe Pavel pentru mîndrie, căci nu zice aces¬ 
tea despre sine cu adevărat, fiindcă nimeni nu l-a judecat nicicum, ci el a vor¬ 
bit ca din partea lui ca prin aceasta să-i înveţe pe ceilalţi să nu judece. 

4 Fiindcă nici eu nu mă judec pe mine însumi, căci nu mă cunosc cu 
nimic vinovat Dar nu întru aceasta m-am îndreptat' 
cel ce mă judecă pe mine este Domnul 

Zice: Să nu credeţi că prin ce am spus, anume că nici un om nu e vrednic a 
mă judeca, vreau să vă defaim pe voi sau pe altcineva. Căci socotesc că nici 
eu nu sînt destul de vrednic a mă judeca pe mine însumi, pentru că, neputînd a 
mă judeca drept şi cu scumpătate, nu cunosc a fi vreo greşeală întru sine-mi şi 
în conştiinţa mea. Insă, cu aceasta, nu m-am îndreptat, adică nu sînt curat de 
păcat, fiindcă se poate să fi făcut oarecari greşeli şi să nu le cunosc. Căci sin¬ 
gur Domnul este Cel care judecă acestea şi le cunoaşte cu amănuntul şi fără 
sminteală. O cititorule! - socoteşte din aceste cuvinte cu ce scumpătate se va 
face cercetarea la Judecata viitoare, întru a doua venire a Stăpînului! Pentru 
că, atunci. Domnul are să afle greşeli ascunse încă şi întru acela care nu e ju¬ 
decat de conştiinţa sa că a greşit în vreun lucru, ori cuvînt ori gînd! 74 

73 Iar Teodorit spune că „zi omenească” a numit puţina viaţă a firii omeneşti, (n. aut.) 

u Din acest cuvînt al lui Pavel, învăţăm că nu trebuie a ne încrede în conştiinţă atunci 
dnd nu ne mustră pentru vreo faptă a noastră. Căci „conştiinţă” se zice numai Ia acele greşeli 
pe care le ştim, dar nu şi la cele neştiute de noi. Fiindcă - după Ieremia - „inima e mai adîncă 
decît toate” (17:9) şi multe patimi mărunte se află ascunse într-însa, pe care nu le ştie întru 
totul nici însuşi cel ce le are. Pentru aceasta îl ruga pe Dumnezeu şi David, zicînd: „De cele 
ascunse ale mele curăţeşte-mă!” (Psalm 18: 13). De aceea, şi tu, Creştine, să crezi că inima ta 
nu e niciodată cu desâvîrşire curată de patimi mărunte şi ascunse cunoscute doar lui Dumne¬ 
zeu, Acela care cercetează inimile, după Solomon, ce zice: „Tu singur ştii inimile tuturor oa¬ 
menilor” (Cartea a treia a împăraţilor 8:39). Şi totdeauna să ai de adevărată zicerea lui Ioan 
că Dumnezeu este mai mare decît conştiinţa noastră, adică: „Mai mare este Dumnezeu decît 

5 De aceea, să nu judecăm nimic mai înainte de vreme, 
pînă ce nu va veni Domnul, 

Vezi acum - . 0 , cititorule! - că nu despre sine a zis Pavel că oamenii nu 
sînt vrednici a-1 judeca, ci pentru ca aceia din Corint să nu judece pe alţii? 
Căci fericitul Pavel obişnuieşte a face aceasta, adică a lua asupra sa cele soco¬ 
tite ale altora, ca în acest fel să facă cuvîntul mai îngreuietor şi mai bine pri¬ 
mit de către ascultători 73 

Care va lumina cele ascunse ale întunericului şi va vădi sfaturile inimilor. 

Zice: Acum, în această viaţă, sînt ascunse faptele rele ale oamenilor - căci 
pe acestea le numeşte aici Apostolul „cele ascunse ale întunericului”. Căci, de 
multe ori, unul ce este necurat şi stricat de păcate e socotit de ceilalţi a fi curat 


inima noastră şi'cunoaşte toate” (1 loan 3:20). Căci - dacă marele Pavel, cu toate că nu cu¬ 
noştea să-l fi mustrat conştiinţa de vreun lucru, nu se socotea totuşi drept înaintea lui Dumne¬ 
zeu pentru aceasta - cu cît mai vîrtos ni se cuvine nouă a nu ne socoti drepţi, chiar dacă nu 
ne-ar mustra conştiinţa, {n. aut) 

75 Iar marele Vasilie zice ca din cuvintele acestea ale lui Pavel tragem încheierea că dacă 
s-ar afla întru stăpînirea noastră judecata vreunui frate, dar pricina ar fi necunoscută nouă nu 
se cuvine să-l judecăm pe fratele, după cea zisă de Apostolul despre cele necunoscute: „De 
aceea, să nu judecaţi ceva mai înainte de vreme, pînă ce nu va veni Domnul, Care va lumina 
cele ascunse ale întunericului.” [...] [De asemenea] să nu cuteze nimeni a judeca pe fratele, 
dacă nu se învinovăţeşte că face aceleaşi lucruri el însuşi, auzind ceea ce zice Domnul: „Scoa¬ 
te înfii bîma din ochiul tău!” 

IncŞ, şi Isidor Pelusiotul zice aşar„Pentru cele Vădite, şi Apostolul judeca şi poruncea a 
judeca; şi a scos şi a poruncit a scoate din Biserică. Iar pentru cele care nu erau vădite, a po¬ 
runcit a zăbovi pînă ce va veni Doitinul. Căci este lucru necuviincios a răpi vrednicia Judecă¬ 
torului, şi a da hotărârea fără judecată şi a nu face aceasta după dreptarul adevărului.” 

Iar dumnezeiescul Maxim zice: „Trebuie a ne înfricoşa că «Dumnezeu-Tatăl nu judecă 
pe nimeni, ci toată judecata a dat-o Fiului». Jar Fiul strigă şi zice: «Nu judecaţi, şi nu veţi fi 
judecaţi!» Şi Apostolul, de asemenea: «Nu judecaţi ceva măi înainte de vreme, pînă ce nu va 
veni Domnul!» Iar oamenii, lăsînd de a judeca păcatele loru-şi, au răpit judecata de la Fiul, şi 
judecă ei şi-i osîndesc pe alţii, ca şi cum ar fi nepâcătoşi. Cerul s-a înfricoşat de aceasta şi pă- 
mîntul s-a cutremurat, iar ei, nesimţind, nu se ruşinează.” 

Ia aminte însă că nu păcătuieşte cineva atunci cînd spune păcatul sau greşeala altuia, fie 
pentru ca să-l îndrepţeze pe acela, fie ca să-l folosească pe altul, precum zice acelaşi dumne¬ 
zeiesc Maxim: „Cînd spune greşeala fratelui fără pătimire, o spune din două pricini: ori pen¬ 
tru ca să-l îndrepţeze pe acela, ori pentru a-l folosi pe altul.” Iar de o spune - ori hii, ori altuia 
- afară de aceste două pricini, atunci o face pentru a-l ocări şi a-l batjocori pe fratele. Şi nu va 
scăpa de dumnezeiasca părăsire, ci negreşit va cădea întru aceeaşi greşeală ori întru alta şi va 
fi ruşinat de către alţii, fiind vădit, şi înfruntat şi ocărit” (capitolul 72 al sutei a 3-a din cele 
despre dragoste). Aceasta o scrie şi marele Vasilie în cele aschetice, adică în. hotărârea 25 pe 
scurt, din care a luat şi dumnezeiescul Maxim cele zise mai sus, (n. aut.) 

şi îmbunătăţit; iar atunci, ia înfricoşata Judecată, Dumnezeu va arăta toate 
faptele rele şi ascunse şi chiar sfaturile şi cugetările ascunse din inima oame¬ 
nilor, Astfel, de pildă, unul laudă pe cineva vrednic de laudă; lauda aceea este 
bună, dar cugetarea celui care laudă poate fi rea şi stricată, căci îl laudă pe 
acel îmbunătăţit cu scop rău, cu linguşire şi făţărnicie. Şi iarăşi, altul judecă 
pe cineva zicînd că vrea să-l îndrepteze, dar, după socoteala cea ascunsă din 
lăuntrul inimii sale, face aceasta ca să-l batjocorească şi să arate celorlalţi gre¬ 
şeala fratelui său. Atunci însă, la viitoarea judecată a lui Dumnezeu, acestea 
toate şi alte milioane nenumărate cugetări ascunse ale oamenilor au să se arate 
prea-descoperit. 


Şi atunci lauda se va face fiecăruia de la Dumnezeu. 

S-ar fi cuvenit ca Apostolul să spună că atunci se va face de la Dumnezeu 
ori pedeapsa, ori lauda: pedeapsa pentru cei răi, şi lauda pentru cei buni. Dar a 
lăsat deoparte pedeapsa şi a zis numai despre laudă, ca să facă cuvînţul mai 
mîngîietor. 

6 Şi acestea, fraţilor, le-am zis ca despre mine şi Apollo pentru voi, ca 
să învăţaţi din pilda noastră a nu cugeta mai presus de ce este scris, 

Zice: Tot ce am zis mai sus - atît despre prigoniri şi dezbinări, cît şi de¬ 
spre cei ce judecă pe alţii - le-am închipuit ca despre mine şi Apollo, ca să în¬ 
văţaţi din această pildă a nu cugeta mai presus de ceea ce este scris. Căci pen¬ 
tru aceasta, că nu se cade a se lăuda şi a se mîndri cineva. Domnul zice aşa: 
„Cel ce vrea să fie mai întîi să fie în urma tuţuror” (Matei 23:12); şi altele ne¬ 
numărate zice Scriptura. Iar despre faptul că nu se cuvine a judeca cineva, 
Domnul zice: „Nu judecaţi, ca să nu fiţi judecaţi” (Matei 7:1), 

ca să nu vă umflaţi (mîndriţi) unul pentru altul, împotriva altuia 

Pavel zice cuvintele acestea către norod, căci el face învăţătura de multe 
feluri şi cu deosebire: uneori întoarce cuvînţul către ucenici, cei ce se supun, 
iar alteori către învăţători, cei care îi supun. Şi aici întoarce cuvînţul către uce¬ 
nici, către cei supuşi, pentru că aceştia se umflaseră şi se mîndreau unul asu¬ 
pra altuia că au învăţători înţelepţi; şi un ucenic se mîndrea că are învăţător 
mai bun împotriva altui ucenic ce nu avea astfel de învăţător, asemenea şi ace¬ 
la împotriva celuilalt. 

Şi cu dreptate numeşte „umflare” această mîndrie, după metafora şi ase¬ 
mănarea foalelor ori altor lucruri care se umflă şi se băşică de aer ori de vreo 

rea umezeală şi patimă. Astfel, cu acestea arată că mîndria este deşartă, nefo¬ 
lositoare şi plină de vînt. 

7 Căci cine te osebeşte pe tine? Şi ce ai pe care să nu-1fi primit? 

Iar dacă l-ai primit, de ce te făleşti ca şi cum nu l-ai fi primit? 

învăţătorilor le spune Pavel aceste cuvinte. „Cine - zice - te osebeşte pe 
tine”, învăţătorule? - adică: Cine te-a cercat sau te-.a judecat a fi vrednic de 
laudă, îneît să te mîndreşti, omule? Dar judecata oamenilor este greşită, căci, 
chiar dacă eşti vrednic de laudă, aceasta nu este isprava ta, ci a lui Dumnezeu. 
Fiindcă-ELtUa dat daruLpcnt ru c are eşti lăudat, nu l-ai dobîndit cu osteneala 
ta. Iar dacă l-ai luat de la Dumnezeu, atunci cum te îngîmfi ca şi cum nu l-ai fi 
luat, ci l-ai avea de la tine şi din ostenelile tale? Pentru că cel ce ia iui se cu¬ 
vine a se îngîmfa pentru ceea ce a luat, fiindcă e lucru străin, iar nu al său. 

8 Iată, sînteţi sătui! Iată, v-aţi îmbogăţit! 

Cuvintele acestea sînt ale unui om îngreuiat de scîrbă. Atît de eurînd - 
zice - v-aţi îmbogăţit voi, Corintenii, îneît nu mai aveţi trebuinţă de acum de 
nimic? V-aţi săturat în atît de puţină vreme? Aţi ajuns Jă desăvîrşire, aţi luat 
toată bogăţia cunoştinţei dumnezeieşti şi a duhovniceştilor daruri, îneît nu 
aveţi trebuinţă a lua mai mult? 76 însă această desăvîrşire pe care socotiţi că o 
aveţi se dă în veacul viitor, nu întru acesta. Apostolul zice acestea ca să arate 
că sînt prea-nedesăvîrşiţi dacă cugetă aşa. 

Fără noi v-aţi îmbogăţit şi aţi domnit. 

Apostolul zice şi aceste cuvinte ca un om prea-îngreuiat şi mîhnit, ca să le 
arate Corintenilor că erau fără conştiinţă şi nemulţumitori. Căci - zice - voi - 
după ce v-aţi învrednicit de asemenea daruri dumnezeieşti, precum socotiţi, şi 
v-aţi făcut astfel împăraţi şi bogaţi - nu aţi voit să ne faceţi împreună-părtaşi 
ai bogăţiei şi împărăţiei voastre şi pe noi. Apostolii, cei care am ostenit pentru 
a lua voi darurile acestea. 

Şi - o! - măcar de aţi fi împărăţit, ca să împărăţim şi noi 
împreună cu voi! 


76 Aici, Pavel îi mustră pe Corinteui aproape cu înseşi cuvintele Proorocilor. Găci Isaia 
zice: „Zis-a Efraim: însumi m-am îmbogăţit!” (12:8). Şi Zaharia la fel; „Bine este cuvîntat 
Domnul, că ne-amîmbogăţit!” (11:5). (n. aut.) 

„Măcar - zice - de aţi fi împărăţit!” - adică: Măcar de aţi fi dobîndit desă- 
vîrşirea! Apoi, ca să nu se creadă că-i ia în rîs, adaugă: ...ca şi noi, Apostolii 
şi. învăţătorii voştri, să împărăţim, adică să dobîndim această desăvîrşire şi 
aceste bunătăţi, pentru că slava voastră este şi a noastră, de vreme ce fiecare 
învăţător doreşte ca ucenicii lui să sporească şi să ajungă desăvîrşiţi: 

9 Căci mi se pare că Dumnezeu, pe noi, Apostolii, ne-a arătat 

ca pe cei din urmă oameni, ca pe nişte rînduiţi spre moarte, 

Mîhnit, Pavel îi mustră, zicînd aşa: Precum socotesc eu din cele ce faceţi, pe 
noi. Apostolii şi învăţătorii voştri, Dumnezeu ne arată mult mai jos decît voi, şi 
lepădaţi de toţi oamenii şi „rînduiţi spre moarte”, adică osîndiţi şi gătiţi numai 
spre a ne omorî, iar nu spre a lua şi noi dumnezeieşti le daruri. Căci, din cugetă¬ 
rile voastre că aţi împărăţit, închei că noi, Apostolii, care pătimim atîtea pentru 
Hristos, ne-am osîndit de Dumnezeu să fim mai prejos decît toţi după daruri. 

căci ne-am făcut privelişte lumii, şi îngerilor, şi oamenilor. 

Noi, Apostolii nu pătimim doar în vreun unghi sau parte a lumii, ci în toa¬ 
te părţile, Şi ne văd pătimind nu numai oamenii - fiindcă cele pentru care pă¬ 
timim nu sînt proaste oarecare şi de nimic, ca să-i avem numai pe oameni pri¬ 
vitori - ci ne văd şi îngerii. Pentru că luptele şi nevoinţele noastre sînt atît de 
mari, încît sînt vrednice a le privi chiar îngerii, de vreme ce nu ne luptăm nu¬ 
mai cu oamenii, ci şi cu începătorii, şi stăpînitorii şi puterile răilor diavoli. 

10 Noi - nebuni pentru Hristos, iar voi - înţelepţi întru Hristos! 

Acest cuvînt este iarăşi mustrător. Căci - de vreme ce Apostolii erau bă¬ 
tuţi şi defăimaţi pentru Hristos, ca nişte nebuni fără de minte, iar Corintenii 
erau cinstiţi şi socotiţi înţelepţi, şi se mîndreau că acestea sînt după Hristos - 
Apostolul îi mustră, ca şi cum le-ar zice; Şi cum este cu putinţă - o Corinteni- 
lor! - a fi unite cele dimpotrivă întru aceleaşi cugetări pe care le avem şi noi, 
şi voi? Căci noi, necinstindu-ne, cugetăm că pentru Hristos sîntem necinstiţi; 
iar voi - dimpotrivă, cinstindu-vă - cugetaţi că tot pentru Hristos sînteţi cin¬ 
stiţi. Apoi, aceasta este cu neputinţă! Aşadar, ori noi nu cugetăm după Hristos, 
ori voi! Dar, fiindcă e lucru nevrednic şi nepotrivit ca Apostolii Iui Hristos să 
nu cugete după Hristos, urmează că voi sînteţi cei care nu cugetaţi după Hris¬ 
tos şi deci sînteţi în greşeală. 77 


77 Iar Teodorit zice că, după ce a zis: „voi sînteţi înţelepţi”, PaveJ a adăugat zicerea „pen¬ 
tru Hristos”, ca să nu-i înfrunte mai mult pe Corinteni. 

Noi - slabi, iar voi - tari! Voi - slăviţi, iar noi - necinstiţi! 

Adică: Noi, Apostolii, sîntem izgoniţi din Ioc în ioc, iar voi locuiţi în pa¬ 
tria voastră şi aveţi toată voia şi odihna! - căci, în toate epistolele sale, Pavel 
numeşte „slăbiciune” şi „neputinţă” ispitele şi prigoanele. Şi zice: Voi sînteţi 
slăviţi, şi cinstiţi şi de bun neam, iar noi sîntem defăimaţi ca nişte oameni ne¬ 
cinstiţi, fără de neam şi de nimic. însă Apostolul zice acestea îngreuiat fiind şi 
mîhnit, iar înţelegerea cuvintelor este astfel, adică: Cum este cu putinţă ca noi, 
Apostolii Domnului, să pătimim rău şi să ne aflăm în necazuri şi în ispite, iar 
voi, Creştinii din Corint, să dobîndiţi toată odihna, să vă aflaţi în bunătăţi şi în 
bune-norociri? Dintru aceasta - zice - este arătat că nu vă aflaţi bine, ci chiar 
acum, tocmai pentru că aveţi odihne, acum vieţuiţi mai rău şi cu nevrednicie, 
nu ca nişte ucenici ai lui Hristos. Apoi, pentru aceasta nu se cuvine a vă făli şi 
avămîndri! 

11 Pînă în ceasul de acum flămînzim, însetăm şi sîntem goi; 

De ce să povestesc - zice - relele vechi pe care ie-am pătimit noi. Aposto¬ 
lii? Vedeţi prin ce trecem şi acum, că de multe ori noi sîntem flămînzi, însetaţi 
şi goi, iar voi, dimpotrivă, sînteţi sătui, îmbelşugaţi şi îmbrăcaţi. Acestea le 
zice Apostolul pentru cei ce se desfată. 

şi sîntem pălmuiţi, 

Adică: Ne bat cu palmele peste obraz spre necinste şi spre defăimare. Căci 
pălmuirea este atunci cînd cineva îşi face palma adîncată, şi-l loveşte pe celă¬ 
lalt pe ascuns peste grumaz şi face vuiet, ca să pricinuiască rîsul celor ce 
aud™ Iar aceasta o zice Pavel celor ce se mîndreau şi nu voiau a fi necinstiţi. 


Zice şi Grigorie Nyssis: „Cîţi se îndeletnicesc cu vederea celor ce sînt adevărate se soco¬ 
tesc a fi orbi şi fără de minte întru lucrurile cele materialnice, precum se laudă şi Pavel a fi, 
zicînd că este «nebun întru Hristos». Căci mintea şi înţelepciunea sa nu se îndeletniceau cu ni¬ 
mic din cele ce se caută aici. De aceea şi zice: «Noi - nebuni întru Hristos», ca şi cum ar fi 
zis; Noi sîntem orbi pentru viaţa aceasta de jos, căci o căutăm pe cea de sus şi spre ea avem 
ochii [aţintiţi]. De aceea şi era fără acoperămînt şi fără masă, sărac, nestatornicii, gol, în 
foame, în sete, zbuciumîndu-se din loc în loc. Dar ia aminte cum era cel de aici, de jos, întru 
cele de sus, căci s-a înălţat pînă la al treilea cer, acolo unde îşi avea mintea şi ochii, zăbovind 
întru tainele cele negrăite ale raiului şi văzînd cele nevăzute” (Cuvîntul al cincilea la Eccle- 
siast asupra zicerii acesteia: „Ochii înţeleptului în capul său sînt” (Ecclesiast 2:14). (n. aut.) 

78 Iar Fotie (în Amjilohia ) zice că pălmuirea era o pedeapsă pe care spurcaţii Iudei au fă¬ 
cut-o şi asupra Domnului, acoperind faţa Lui, apoi lovindu-L şi întrebîndu-L: : .Prooroceştc-nc 
nouă: Cine este cel ce Te-a lovit?” - precum scrie sfinţitul Luca (22:64). 

şi sîntem neaşezaţi, 

Adică; Ne izgonim din loc în loc şi nu avem stare şi aşezare. Pavel zice 
aceasta Corintenilor ce aveau bogăţie şi aşezări, adică moşii, şi pentru acestea 
nu voiau a se lăsa. 

12 şi ostenim şi lucrăm cu mîinile noastre. 

Pavel zice acestea ruşinîndu-i şi înfruntîndu-i pe apostolii şi învăţătorii 
mincinoşi care se apucau să înveţe şi îndrăzneau a propovădui pentru bani, fi¬ 
indcă nu voiau sa lucreze. 

Ocăriţi fiind, binecuvîntăm; izgoniţi, suferim; huliţi, mîngîiem. 

Lucrul cel mai mare - zice - dintre cele pătimite de noi e că nici nu ne 
mîhnim, nici nu ne jeluim pentru relele pe care le încercăm. Şi de unde se 
arata aceasta? Din faptul că ne silim a face bine celor care ne fac rău. Căci, pe 
cei ce ne necinstesc, noi îi grăim de bine, iar pe cei ce ne hulesc, adică vin 
asupra noastră cu ocară şi cu asprime, noi îi mîngîiem, adică le răsplătim cu 
cuvinte blînde şi moi. Fiindcă aceasta este „mîngîierea”, adică ceea ce îmblân¬ 
zeşte şi alină cearta. 79 De aceea, celor necredincioşi şi fără de minte, Creştinii 
li se par a fi nebuni şi fără de minte pentru că fac unele ca acestea şi nu răsplă¬ 
tesc rău în loc de rău. 

13 Ca nişte spălături ne-am făcut lumii, tuturor lepădătură, pînă acum. 

Ce este „spălătura”? Ceea ce de obşte se zice „zoaie”, căci, cînd cineva 
spală vreun vas rîecurat şi spurcat, zoaiele acelea le numeşte „spălături”. Iar 
„lepădătură” însemnează acelaşi lucru, adică zoaiele pe care cineva le „leapă- 

lar dumnezeiescul Hrisostom zice că pâlmuire se numeşte lovirea peste cap. însă, aici, 
Pavel ia aceasta simplu, zicînd: „sîntem pălmuiţi” în loc de; „sîntem bătuţi”, (n. aut.) 

19 Iar marele Vasilie zice câ Apostolul ne învaţă aici, cu pilda sa, să folosim suferirea de 
rău şi blmdeţea faţă de toţi şi să răsplătim cu faceri de bine celor ce ne fac rău: nu numai celor 
ce ne ocărăsc şi ne hulesc, ci tuturor celor ce ne fac rău! 

Iar Dumnezeiasca Scriptură nu foloseşte graiul „mîngîie” cu înţelesul obştesc, de „a mîn- 
gîia” ori „a ruga” pe cineva, ci cu acela de „a pleca inima spre încredinţarea adevărului”, pre¬ 
cum e la zicerea aceasta: „Mîngîiafi, mîugîiaţi pe norodul MeuJ - zice Dumnezeu” (/mia 
40:1). în alta parte, Apostolul zice şi el: „Căci doresc să vă văd, ca să vă dau ceva dar duhov¬ 
nicesc spre întărirea voastră. Şi aceasta, ca să mă mîngîi împreună cu voi prin credinţa noastră 
laolaltă, a voastră şi a mea,” (Romani 1:11, 12). încă şi Botezătorul Ioan - zice - „mîngîind 
(adică plecînd inimile Iudeilor către adevăr, precum tîlcuieşte marele Vasilie aici) binevestea 
norodului” (Luca 3:18). (n. aut.) 

dă”, le aruncă, după ce spală vasul sau alt lucru necurat. Deci Pavel zice că: 
Precum se aruncă afară spălaturile şi zoaiele, fiind spurcate şi nevrednice a se 
vedea, tot aşa şi noi, Apostolii, sîntera vrednici a fi lepădaţi şi socotiţi ca nişte 
lepădături greţoase, nu numai de voi, ci de toată lumea, şi nu numai pentru o 
vreme, ci „pînă acum” încă! Vezi însă tu - o, cititorule! - cum trebuie a Fi 
Creştinul, adică se cuvine a pătimi rău şi a se nevoi nu doar pentru o vreme, ci 
„pînă acum”, adică pînă la sfîrşitul vieţii sale. 

14 Nu scriu acestea ca să vă ruşinez, 

ci vă sfătuiesc ca pe nişte fii ai mei iubiţi. 

Zice: Fraţilor, nu spun acestea ca să vă ruşinez, nici nu le scriu cu socotea¬ 
lă rea şi cu ură, ci vă sfătuiesc ca pe nişte fii, şi nu doar fii, ci „fii ai mei iu¬ 
biţi”. Şi iertaţi-mă dacă v-am zis vreun cuvînt greu şi însărcinător, căci nu am 
făcut-o din ură, ci din dragoste. Şi nu a zis: „vă cert”, ci: „vă sfătuiesc”; şi 
care fiu nu suferă ca tatăl să-l sfătuiască pentru folosul şi mîntuirea sa? Cu 
adevărat, nici unul! 

15 Căci, de aţi avea zece mii de pedagogi întru Hristos, 

totuşi nu aveţi mulţi părinţi. 

Chiar dacă - zice - aveţi mulţi pedagogi şi dascăli după Hristos, nu aveţi 
mulţi părinţi ca mine. Căci poate ar fi zis Corintenii: Şi ce? Ceilalţi învăţători 
ai noştri nu ne iubesc? Către care Pavel răspunde: Aceia nu vă iubesc precum 
vă iubesc eu) Căci aceia sînt pedagogi, adică numai povăţuitori şi dascăli ai 
voştri, iar eu sînt tatăl vostru duhovnicesc în Hristos. Deci - precum copiii 
trupeşti au doar un tată, dar mulţi pedagogi, iar dragostea tatălui este mult mai 
mare decît cea a pedagogilor - tot aşa urmează şi la voi, duhovniceştii mei fii! 

Vezi însă, iubitule, că i-a numit „pedagogi îtitru Hristos” ca să nu-i lo¬ 
vească prea mult pe aceia. Ci şi lucrul cel mai ostenitor l-a dat pedagogilor, 
pedagogia fiind lucru .ostenitor şi dureros. Iar covîrşirea dragostei a păzit-o 
pentru sine-şi, căci aceasta este aşezarea părintelui, a-şi iubi fiii cu covîrşire. 

Căci eu v-am născut pe voi în Hristos Iisus, prin evanghelie. 

Prin aceste cuvinte, Apostolul arată în ce chip le este părinte Corintenilor. 
Şi zice: Eu, cu ajutorul şi darul lui Hristos, v-am născut duhovniceşte prin 
propovăduirea evanghelică, Căci eu nu socotesc că v-am născut duhovniceşte 
cu puterea mea, precum socotesc dascălii voştri, ci cu puterea lui Hristos. Şi 
nu a zis: „v-am învăţat”, ci: „v-am născut”, ca, prin firescul nume al naşterii, 

să arate dragostea părintească şi curată ce o are către dînşii şi faptul că ei sînt 
ucenicii lui cei prea-de aproape şi prea-adevăraţi, precum se vede şi în multe 
alte părţi ale epistolei. 

16 Deci vă rog să-mi urmaţi mie, 

Zice: Fraţii mei, urmaţi-mi întru toate! Şi nici întru înţelepciunea voastră 
să nu vă mîndriţi, nici întru bogăţia voastră, nici să vă osebiţi de ceilalţi fraţi 
ai voştri, ci să cunoaşteţi că adevărata înţelepciune şi bogăţie este dragostea 
către Hristos şi către fraţii voştri! Vezi însă - o, cititorule! - iubirea de oameni 
şi milostivirea fericitului Pavel? Vezi cum se roagă şi nu le porunceşte să-l ur¬ 
meze? Şi mare dovadă de îndrăzneală şi de faptă bună a lui Pavel este a se 
pune pe sine înaintea tuturor drept pildă de bunătăţi, că să-l urmeze toţi! 80 

17 Pentru aceasta l-am trimis la voi pe Timotei, 
care este fiu al meu iubit 

Zice: „Pentru aceasta - adică pentru că mă doare pentru voi, ca fii ai mei 
iubiţi - l-am trimis la voi pe Timotei.” Voiam - zice - să vin eu însumi ca să 
vă îndreptez, însă, fiindcă nu mi-a fost cu putinţă, I-am trimis pe Timotei, 
„care este fiu al meu iubit”. Aici, Pavel îl laudă pe Timotei din două pricini: 
întîi, ca sa le arate Corintenilor că îi iubeşte atît de mult încît, pentru dragostea 
lor, se desparte de fiul său iubit; şi a doua, ca să-i facă să-l primească pe Ti¬ 
motei cu evlavie. 81 ' 

şi credincios întru Domnul 

Pe lîngă laudele de mai sus, Apostolul adaugă că Timotei este „credincios 
întru Domnul”, arătînd aşadar că acestuia nu i s-a încredinţat să facă lucruri le- 

80 Şi dumnezeiescul Hrisostom zice despre aceasta: „O minune! Cîtă e îndrăzneala învă¬ 
ţătorului! Cum e de ascunsă închipuirea, cînd şi pe alţii Ia aceasta îi roagă! Dar nu face aceas¬ 
ta înăljîndu-se pe sine, ci arătând că fapta bună e lesne de săvârşit. Fiindcă [Pavel] zice aşa: Să 
nu-mi spuneţi voi, Corintenii: Nu pot să-ţi urmez, căci tu eşti învăţător şi mare! Pentru că [- 
zice Pavel -] între mine şi voi nu e alîta osebire cîtă e între mine şi Hristos, şi eu L-am urmat 
pe Acela. (...) Peci] aici arată totodată că se poate urma lui Hristos şi aşa: căci cel ce urmea¬ 
ză pecetea cea amănunţită [„copia”, n. m ] (care era Pavel) urmează şi chipului cel dintîi al 
peceţii [„modelului original”, n. ni.], adică lui Hristos” ( Cuvîntui 13 la Epistola întîi către 
Corinteni). (n. aut.) 

81 Bagă de scamă că pe Timotei l-a trimis la Corinteni fără scrisoare - precum arată Teo¬ 
dorii la pricina epistolei acesteia, Căci epistola a trimis-o prin Apostolul Stefanas, prin Fortu- 
nat şi prin Ahaic. (n. aut.) 

gate de viaţa aceasta, lumeşti, ci acelea după Hristos, duhovniceşti. Prin urmare 

- zice Apostolul Corintenilor - în pricinile voastre cele după Hristos, Timotei 
are să slujească cu încredinţare, să nu aveţi nici o îndoială despre aceasta! 

El vă va aduce aminte de căile mele cele în Hristos, 
precum învăţ eu pretutindeni în toptă Biserica. 

Pavel nu a zis: „Timotei vă va învăţa”, pentru ca să nu le pară rău, fiindcă 
Timotei era tînăr pe atunci; ci a zis: „vă va aduce aminte”, adică: „va înnoi în¬ 
tru pomenirea voastră cele ştiute de voi”. 

Iar Pavel numeşte „căi” iconomiile ce Ie făcea întru propovăduire şi ca¬ 
noanele, legile şi obiceiurile pe care Ie predanisea şi le învăţa în lume. Şi zice: 
Să vă aducă aminte Timotei cum umblu: nu mîndrindu-mă şi fălindu-mă, pre¬ 
cum faceţi voi, nici pricinuind Creştinilor prigoniri şi dezbinări. A adăugat 
însă şi aceasta: „în Hristos”, ca să arate că iconomiile şi învăţăturile lui nu au 
nici o cugetare omenească, ci toate sînt după Hristos; ori se mai poate înţelege 
şi că toate se isprăvesc cu ajutorul şi puterea lui Hristos, Şi adaugă: Timotei 
vă va arăta acelea precum le învăţ în fiecare Biserică şi cetate. Fiindcă - zice 

- nu învăţ pe vreunii, în parte, vreo altă cugetare mai nouă, ci toţi mărturisesc 
pentru mine că acestea sînt cele pe care le învăţ, şi nu altele. Pentru aceasta - 
zice - ruşinaţi-vă, Corintenilor, fiindcă doar voi - singuri, osebit de toate cele¬ 
lalte biserici şi cetăţi - aţi ieşit din căile şi iconomiile mele şi aţi început să în¬ 
văţaţi altele noi. 

18 Căci unii, nevenind eu la voi, s-au semeţit 

Fiindcă, mai sus, a zis: „am trimis, pe Timotei”, pentru a nu se lenevi Co- 
rintenii, Apostolul zice aici aşa: Deşi nu vin la voi acum, şi de aceea lipsa mea 
a făcut pe oarecari dintre voi să se semeţească şi să se mîndrească, voi veni 
însă. Cu cuvintele acestea, Pavel arată că mintea Corintenilor era copilărească, 
pentru că copiii fac neorînduială cînd lipseşte dascălul lor. 

Care erau însă aceia ce se mîndreau? Erau prietenii celui ce curvea âmes- 
tecîndu-se trupeşte cu mama sa vitregă. Pentru că, fiind el înţelept (adică pri¬ 
copsit întru învăţături) şi bogat, avea foarte mulţi care îl apărau. Dar poate că 
mai erau şi alţii care se mîndreau întru înţelepciunea învăţăturilor şi întru bo¬ 
găţie, nefiind Pavel de faţă ca să-i înfrunte. 

19 Dar voi veni curînd la voi, de va voi Domnul, 

Cu aceste cuvinte, Apostolul îi domoleşte, şi-i împacă pe Corinteni şi-i 
face să stea cu luare aminte. Şi bine a adăugat aceasta: „de va voi Domnul să 
vin”, căci toate mişcările Sfinţilor se ocîrmuiesc cu voia Domnului. 82 

şi voi cunoaşte nu cuvîntul celor ce se nundresc, ci puterea, 

20 Căci împărăţia lui Dumnezeu nu stă în cuvînt, ci întru putere. 

De vreme ce apostolii şi dascălii cei mincinoşi ce erau în Corint, nădăjdu¬ 
ind în limbuţia şi în înţelepciunea lor, îl defăimau pe Pavel ca pe un om de 
rînd şi fără înţelepciune, el zice despre aceasta aşa: Cînd voi veni, voi vedea şi 
voi cunoaşte nu înţelepciunea şi limbuţia lor, fiindcă aceasta este netrebnică şi 
nefolositoare, ci dumnezeiasca putere pe care o au spre a face minuni. Căci - 
zice - împărăţia lui Dumnezeu nu s-a propovăduit, nici nu s-a adeverit cu cu¬ 
vinte de bună-limbuţie (retorice), ci cu semne şi cu minuni ce se fac cu pute¬ 
rea cea mai presus de fire a Sfîntului Duh. 

Iar cine era cel ce se mîndrea, vezi la capitolul V, stihul 2. 

21 Ce voiţi? Să vin la voi cu toiag, ori cu dragoste şi cu Duh de blîndeţe? 

Pavel numeşte „toiag” pedeapsa şi certarea. Deci zice: în mîna voastră stă 
- o, Corintenilor! - ceea ce voi face: ori să vin pentru a vă pedepsi şi a certa 
pe oarecari dintre voi cu puterea Sfîntului Duh, ca un stăpîn şi Apostol; ori să 
vin cu dragoste şi cu Duh de blîndeţe! Căci, de vă veţi lenevi, vin pentru a vă 
pedepsi, precum l-am pedepsit şi pe Elima vrăjitorul, orbindu-1. Iar de veţi lua 
aminte şi vă veţi îndrepta, mă voi folosi între voi de Duhul blîndeţii şi al înde- 
lungii-răbdări. Căci Duhul este şi de asprime şi de certare, dar Pavel îl numeş¬ 
te din cele bune, precum şi pe Dumnezeu îl numim mai mult „îndurat” şi „iu¬ 
bitor de oameni”, şi doar prea-rareori îi zicem şi’ „pedepsitor”, cu toate că este 
şi pedepsitor al celor răi. 83 • 1 i; 


82 Ne învăţăm din aceasta că toate lucrurile ce avem să facem, chiar bune dacă ar.fî, tre¬ 
buie să le atîrnăm de voia lui Dumnezeu. Şi vezi despre aceasta şi tîlcuirea stihului al treilea 
al capitolului 6 al epistolei către Evrei şi subînsemnarea zicerii: „rugîndu-mâ ca oarecînd, cu 
voia lui Dumnezeu, să am bun prilej a veni la voi.” (Romani 1:10). (n. aut.) 

83 Iar Hrisostom, pe lîngă cele zise de Sfinţitul TeofilaCt, adaugă: „Socoteşte înţelepciu¬ 
nea lui Pavel, care - avînd stăpînirea de a face şi una, şi alta - îi face stăpîni pe alţii, zicînd: 
Ce voiţi? - în mîna voastră stă lucrul, fiindcă voi sînteţi stăpîni şi peste una, şi peste alta: şi de 
a cădea în gheena, şi de a dobîndi împărăţia. Căci - zice - Dumnezeu aşa spune: «[Iată] foc şi 
apă, întinde mîna ta către care voieşti!» (Sirah 15:16); şi: «De veţi voi şi Mă veţi asculta pe 
Mine, bunătăţile pământului veţi mînca» (Isaia 1:19).” (n. aut.) 

CAPITOLUL V 


1 Cu totul se aude întru voi de curvie, şi o astfel de curvie cum nici între 

păgîni nu se pomeneşte, ca cineva să o aibă pe muierea tatălui său, 

Pavel îi învinovăţeşte pe toţi Creştinii din Corint pentru păcatul celui ce şe 
împreuna trupeşte cu mama sa vitregă. Apostolul face aceasta pentru ca ei să 
nu se lenevească, ci toţi să se sîrguiască împreună să îndrepteze acel rău, care 
era ocară şi prihană obştească. 

Şi nu a zis că „se cutează a curvi”, ci că „se aude cu totul”. Căci, dacă a se 
cuteza un astfel de râu este iară de lege şi oprit, cu cît mai vîrtos e a se auzi cu 
totul, şi ~ zice - mai ales între voi, care v-aţi învrednicit de atîtea taine şi da¬ 
ruri ale Duhului Sfînt?! Şi nu a zis că nici între „neamuri” „nu se face” un ast¬ 
fel de păcat, ci că „nici nu se pomeneşte” ca fiul să o aibă pe muierea tatălui 
său, adică pe mama sa vitregă. 

Şi Pavel nu a numit-o „mamă vitregă”, ci numai „muierea tatălui” aceluia, 
pentru ca mai greu să-i înfrunte pe cei ce auzeau pomenind nume de tată. 84 Şi, cu 
zicere mai domoală, a spus că acela „o are pe muierea tatălui său”, iar nu că „cur- 
veşte”, ruşinîndu-se de numirea rău-vestită a curviei celei amesfecătoare de sînge. 

2 Iar voi vă mîndriţi, 

Adică: Acel amestecător de sînge se află întru acest păcat păgînesc, iar voi 
vă mîndriţi şi va faliţi cu înţelepciunea lui! 85 - căci acela era înţelept întru în¬ 
văţăturile cele din afară şi avea bună-limbuţie. Ia aminte însă - o, cititorule! - 
la înţelepciunea lui Pavel! Căci, pe acel nelegiuit, nu-1 socoteşte vrednic nici 
de cuvînt, ca pe un necinstit şi nevrednic de a se arăta în mijloc şi a veni întru 
cuvîntul său; ci vorbeşte către ceilalţi, fiindcă vinovăţia era a tuturor. 

în loc săfi plîns mai degrabă, ca să fie ridicat din mijlocul vostru 
cel ce face răul acesta. B6 


8,5 Zice şi Teodorit: „Nu a zis: «mama vitregă», căd numele acesta arată oarecare ocară, 
ci: «femeia tatălui», adică pe aceea ce avea rînduială de maică, ce trăia împreună cu tatăl său 
înlocui maicii sale.” (n. aut) 

85 Tîlcuind, marele Vasilie zice că mîndrul şi înalt-cugetătorul sînt acelaşi lucru. Iar cine 
este înalt-cugetătorul, ascultă-1 pe el însuşi zidnd: „înalt-cugetător ar fi cel ce se înalţă pe 
sine, cel ce cugetă lucruri mari pentru isprăvile făcute de el şi se înalţă asemenea fariseului 
aceluia, şi nu se coboară împreună cu cei smeriţi, La fel este şi cel mândru, aşa cum erau Co- 
rintenii” (hotărârea 56 pe scurt), (n. aut.) 

86 Aceasta: „ca să fie ridicat din mijlocul vostru cel ce a făcut răul acesta”, e scrisă aid 
urmând Sfintei Scripturi, care zice: „Şi vei ridica răul dintre voi!” (Deuteronomul 17:7); şi 

Se cuvenea - zice - ca voi, Corintenii, să vă întristaţi şi să plîngeţi pentru 
că vinovăţia şi prihana aceasta s-a întins peste toată obştea Corintului. Se cu¬ 
venea - zice - să plîngeţi şi să-L rugaţi pe Dumnezeu - precum plîngeţi şi-L 
rugaţi cînd în cetatea voastră se întîmplă vreo ciumă sau altă boală obştească - 
să fie ridicat dintre voi acest nelegiuit amestecător de sînge, care e şi el o vătă¬ 
mare şi pagubă a tuturor. Vezi însă - o, cititorule! - că Pavel nu a pomenit nu¬ 
mele aceluia nici aici, ci a zis numai: „cel ce a făcut lucrul acesta”. 

3 Iar eu - nefiind la voi cu trupul, dar fiind de faţă cu Duhul -iată, 

l-am judecat ca şi cum aş fi de faţă pe cel ce a făcut una ca aceasta: 

Vezi - o, cititorule! - mînia, ori - mai bine zis - rîvna apostolească a feri¬ 
citului Pavel?! El nu aşteaptă să ajungă în Corint şi sâ fie primit de Corinteni, 
ca abia atunci să-l certe pe acel amestecător de sînge cu mama sa vitregă, ci se 
sîrguieşte, chiar lipsind trupeşte de acolo, să oprească răul acela mai înainte 
de a se lăţi ca o ciumă în tot trupul Bisericii Corintului, 

Şi, zicînd că se află de faţă în Corint cu darul Sfmtului Duh cel străvăzâ- 
tor, Apostolul vrea să-i facă pe Corinteni să ajute hotărârii sale şi-i înspăimîntă 
arătîndu-le că nu-i este neştiut ce fac ei, că ştie aşadar ceea ce vor judeca. Şi, 
zicînd că a judecat şi a hotărît ca şi cum ar fi fost de faţă, nu le îngăduie să so¬ 
cotească şi să judece altceva afară de hotârîrea sa. Euzice - am luat hotărî- 
rea şi deci nu se cuvine a se face vreo altă judecată şi hotărîre. 

4 întru numele Domnului nostru Iisus Hristos, 

adunîndu-vă voi şi duhul meu 

Ca să nu se arate obraznic, Pavel îi ia părtaşi şi pe Corinteni întru osîndi- 
rea amestecătorului de sînge. Să vă adunaţi - zice - întru numele lui Hristos, 
pentru a nu se face adunarea voastră din chemare şi voie omenească şi cu vreo 
împătimire sau ruşinare faţă de acel amestecător de sînge, ci după voia lui 
Dumnezeu, ca să vă adune împreună însuşi Hristos, Acela pentru Care vă şi 
adunaţi. Insă, împreună cu dînşii, face epistat (adică asupră-veghetor) şi pe 
„duhul” său, adică darul său cel străvăzător, ca nu cumva să-l ierte Corintenii 
pe nelegiuitul acela, ci să facă judecată şi hotărîre dreaptă pentru dînsul, ştiind 
ei că şi Pavel este de faţă, văzînd şi auzind judecata lor. 

5 împreună cu puterea Domnului nostru Iisus Hristos, 

să daţi unul ca acesta satanei, 


încă o dată: „Şi vei ridica răul dintre voi!” {Deuteronomul 19:19). Acelaşi lucru se zice şi în 
capitolul 21 din Deuteranom, (n. aut.) 

Zice: Hotarîrea şi judecata pe care trebuie sa o faceţi asupra amestecătoru- 
lui de sînge cu mama sa vitregă este să-l daţi pe el diavolului, cu puterea lui 
Hristos. Iar aceasta însemnează ori că Hristos le trimite darul de a-1 putea da 
diavolului, ori că însuşi Hristos, împreuna cu ei, ia hotărîrea şi îngăduie a se 
da acela satanei. Dar nu a zis să-l dea satanei cu totul, suflet şi trup, ci numai 
trupul lui, pentru ca să-l pedepsească diavolul cu bătăi dureroase, cu felurite 
boli, precum a pedepsit şi trupul lui Iov; iar sufletul lui să nu-1 vatăme, pentru 
ca el să nu se îndrăcească şi să-şi iasă din minte, ci, prin bătăile acestea, să se 
pocăiască şi să se mîntuiască. Vezi însă că Apostolul nu pomeneşte nici aici 
numele nelegiuitului aceluia, ci zice nehotărnicit să-l dea satanei „pe unul ca 
acesta”. 87 

spre pitirea trupului, ca duhul să se mîntuiască 
în ziua Domnului Iisus. ss 

Adică: Daţi-1 pe nelegiuitul acela satanei, ca să-i usuce şi să-i strice trupul 
cu bolile şi cu bătăile! Căci - de vreme ce toate poftele trupeşti se nasc din 
desfătarea şi din buna-pătimire a trupului, şi deci tot din desfătare căzuse şî ti¬ 
călosul acela în acea fărădelege - Pavel voieşte să se pedepsească trupul lui cu 
cele potrivnice desfătării, adică cu boli şi rele pătimiri, pentru ca să arate că, 
atunci cînd se va mîntui sufletul, negreşit şi trupul se va mîntui şi are să se 
slăvească şi el împreună cu sufletul prin înviere şi prin nestricăciune. 

Unii zic însă că, aici, prin „duh" se înţelege darul duhovnicesc al Sfîntului 
Botez, care se stinge cînd păcătuieşte omul. Aşadar, Pavel porunceşte să se 
dea satanei trupul amestecătorului de sînge pentru ca să nu se depărteze de la 
el darul Sfîntului Duh cu desăvîrşire, ca de la un păgîn, ci să se păzească întru 
dînsul întreg în ziua Judecăţii. 

Prin urmare, pedeapsa pe care i-a dat-o Pavel aceluia nu a fost chiar pe¬ 
deapsă şi certare, ci mai degrabă facere de bine şi părintească purtare de grijă. 

Şi bine a pomenit aici Apostolul de ziua Judecăţii, pentru ca să se teamă 
Corintenii şi să-l vindece pe cel ce păcătuia, cu astfel de chinuitoare certare, 


87 Iar Fotie (la întrebarea 289 din Amfilohia) zice că a-1 da pe el satanei este a-1 da afară 
din Biserică, fiindcă cei lepădaţi din Biserică rămîn lipsiţi de dumnezeiasca purtare de grijă şi 
cad sub voia şi silnicia satanei. Şi bine a adăugat: „spre pieirea trupului”, arătînd că nu face 
aceasta fără cruţare, cu ură, ci pentru ca acela, cunoscînd prin cercare osebirea, să se aplece 
către pocăinţă şi aşa, alegînd lucrul cel bun, să iasă din silnicia diavolului şi să ajungă vrednic 
de mîntuire. De aceea a şi adăugat mai departe, zicînd: „ca duhul să se mîntuiască în ziua 
Domnului nostru Iisus Hristos”. Vezi şî tîlcuirea şi subînsemnarea zicerii: „pe care i-ani şi dat 
satanei, ca să se pedepsească pentru a nu mai huli” (7 Timotei 1:20), (n, aut,) 

88 Intru alte izvoade se zice: „în ziua Domnului nostru Iisus Hristos”. (n. aut.) 


65 





încît însuşi vinovatul să primească cu bucurie doctoria certării. însă, porun¬ 
cind să fie dat acel păcătos spre chinuirea trupului, Apostolul pune hotar dia¬ 
volului să-i pedepsească numai trupul, nu şi sufletul, la fel cum şi pentru Iov a 
zis Dumnezeu diavolului: „Insă sufletul lui păzeşte-1!” {Iov 2:6), adică: Să 
nu-1 îndrăceşti, stricîndu-i mintea! - precum am zis şi mai sus. 

6 Nu e bună lauda voastră! 

Cu acest cuvînt, Apostolul arată ghicitoreşte că cei din Corint nu-1 lăsau 
pe amestecătorul acela de sînge să se pocâiască, fiindcă se făleau cu dînsul şi 
cu înţelepciunea lui, el fiind unul din cei socotiţi înţelepţi la dînşii. 

Nu ştiţi că puţin aluat dospeşte toată frămîntătura? 

Eu - zice - nu port doar grija acelui nelegiuit, ci şi a voastră, fraţilor! 
Căci, dacă va rămîne neîndreptat, răul poate să vatăme tot trupul Bisericii, 
adică toată mulţimea voastră, a Creştinilor ce sînteţi în Corint. Fiindcă - pre¬ 
cum aluatul mai-nainte dospit, deşi este puţin, preface întru sine-şi toată fră¬ 
mîntătura şi o dospeşte - tot aşa şi păcatul acelui amestecător de sînge îi va 
trage pe mulţi dintre voi ca să-l urmeze. 

7 Curăţiţi dar vechiul aluat dospit, ca să fiţi frămîntătură nouă 

, precum şi sînteţi nedospiţi; 

Adică: Scoateţi-1 din mijlocul vostru pe amestecătorul acela de sînge! Şi, 
împreună cu el, scoateţi-i şi pe ceilalţi vădiţi răi şi nu petreceţi împreună cu 
dînşii! (Precum şi mai jos o va zice, în stihul al nouălea,) Fiindcă Pavel, prin 
zicerea „vechi aluat dospit”, numeşte toată răutatea. 89 Dar nu a zis „scoateţi”, 
ci: „curăţiţi”, adică îndepărtaţi cu desăvîrşire vechiul aluat dospit, „ca să fiţi 
frămîntătură nouă”, adică aluat curat şi neamestecat cu nici o răutate, „precum 
şi sînteţi”, adică precum se şi cuvine a fi Creştinii, „nedospiţi”, adică fără de 
răutate veche, acrită şi mîhnitoare prin chinuirea căinţei. 


89 Ia aminte că - după Teologul Grigorie (în Cuvînt la Paşti) şi după Nichita, scoliastul 
acestuia - aluatul dospit are două însuşiri fireşti; utia rea, iar cealaltă bună. Căci, după ce se 
învecheşte şi se acreşte, aluatul dospit este rău şi se ia spre asemănarea faptei rele. Iar. ca unul 
ce încălzeşte, şi umflă şi dă oarecum viaţă întregii frămîntături, el este bun şi se ia spre ase¬ 
mănarea faptei bune. De aceea şi Domnul a luat aluatul dospit o dată spre asemănarea împără¬ 
ţiei Cerurilor, zicînd: „Ascmănatu-s-a împărăţia Cerurilor cu aluatul dospit” ( Matei 13:33), 
iar altă dată spre asemănarea răutăţii, zicînd: „Vedeţi şi luaţi aminte la aluatul fariseilor, care 
este laţămicie!” (Matei 16:6). Iar aici, Pavel ia aluatul dospit spre rău. (n. aut.) 


66 



căci Puştile nostru Hristos S-a jertfit pentru noi. 

Fiindcă, mai sus, a pomenit de azime (adică de pîinea nedospită), şi pentru 
că azima se mînca la praznicul Paştilor, după ce a alegorisit (adică a arătat cu 
asemănare) ce sînt azimele, Pavel vorbeşte aici şi depre Paşti. Şi alegoriseşte că 
„Paştile nostru”, al Creştinilor, este Hristos, Care S-a jertfit pentru noi precum se 
jertfea şi mielul la Paşti. De aceea, noi, Creştinii, sîntem datori să păzim petre¬ 
cerea noastră fără de dospire acrită şi învechită, adică curată de toată răutatea. 

8 De aceea, să nu prăznuim întru aluat vechi, 

nici cu aluatul dospit al răutăţii şi al vicleşugului, 

Cu cuvintele acestea, Apostolul arată că toată viaţa Creştinilor este vreme 
de prăznuire, din pricina mulţimii şi a covîrşirii bunătăţilor duhovniceşti ce Ii 
s-au dat, Căci - zice - pentru aceasta S-a făcut om şi S-a jertfit Fiul lui Dumne¬ 
zeu, ca să te facă pe tine, Creştine, să prăznuieşti nu întru aluatul dospit şi acrit 
al vechiului Adam, nici întru viaţă plină de răutate şi de vicleşug! (Vicleşugul 
fiind mai rău decît răutatea; fiindcă „râu” se numeşte acela care face simplu 
răul, iar „viclean” e acela care face răul cu amăgire şi cu prea-adîncă socotinţă.) 

ci întru aluatul nedospit al curăţiei şi al adevărului. 

Adică: Noi, Creştinii, sîntem datori să prăznuim cu viaţă curată, fără rău¬ 
tate şi adevărată, adică fără amăgire şi fără făţărnicie. Sau se poate înţelege şi 
aşa: Noi, Creştinii, se cuvine să prăznuim cu viaţă adevărată, adică osebită de 
închipuirile Legii vechi, care nu sînt cu adevărat; căci Creştinul se cuvine a fi 
mai presus de închipuirile Testamentului Vechi. Sau, prin „curăţie”, Pavel a 
arătat curăţia cîştigată prin fapte; iar prin „adevăr”, a arătat theoria [„vederea 
cu mintea”, n. m.], ce are ca scop adevărul. 

9 V-am scris în epistolă să nu vă amestecaţi împreună cu curvarii; 

în care epistolă a scris Pavel aceasta? Chiar în cea de faţă! Fiindcă - zi- 
cînd mai sus: „Curăţiţi vechea dospitură!” - cu aceasta a arătat ghicitoreşte că 
cei din Corint trebuie a scoate din mijlocul lor nu numai pe acela ce curvea cu 
mama sa vitregă, ci şi pe ceilalţi curvari şi răi, şi a nu petrece împreună cu 
dînşii, 

însă - fiindcă unii poate voiau a socoti că le spune să nu petreacă împreu¬ 
nă cu curvarii din lume, care erau Elinii şi necredincioşii - Pavel tălmăceşte 
pentru care curvari şi răi le porunceşte a nu petrece împreună: 

10 dar nu am vorbit, fireşte, despre curvarii lumii acesteia, sau despre 
lacomii de averi, sau despre răpitori sau despre slujitorii la idoli, 
căci altfel ar fi trebuit să ieşiţi din lumea aceasta. 

Alcătuirea cuvîntului este astfel: Fireşte, eu - zice - nu vă opresc să vă în- 
tîlniţi şi să petreceţi cu curvarii, cu lacomii de averi, cu răpitorii şi cu slujitorii 
Ia idoli ai lumii acesteia, adică cu Elinii şi cu ceilalţi necredincioşi şi păgîni. 
Căci, dacă nu aţi petrece împreuna cu ei, ar trebui să ieşiţi din lumea aceasta şi 
să căutaţi o alta, în care nu ar fi necredincioşi şi păgîni. Căci cum e cu putinţă 
a nu petrece împreună cu răii de acest fel dintre Elini (păgîni), de vreme ce în¬ 
tru una şi aceeaşi cetate şi ţară vă aflaţi şi voi. Creştinii, şi păgînii, şi necredin¬ 
cioşii, dintre care cei mai mulţi sînt învederat curvari, lacomi de averi şi alţi 
răi ca aceştia. 

11 Ci v-ani scris acum să nu vă amestecaţi cu vreunul care, numindu-se 
frate, ar fi curvar, ori lacom de averi, ori slujitor la idoli, ori ocărîtor, 
ori beţiv, ori răpitor. Cu unul ca acesta nici să nu mîncaţi împreună! 

Vezi - o, cititorule! - că în Corint nu era numai un singur curvar (acel 
amestecător de sînge), ci şi alţii, şi că erau mulţi căzuţi în alte osebite păcate? 
Şi Apostolul zice: Creştinii să nu petreacă, nici măcar să mănînce împreună cu 
acela dintre ei care este învederat curvar, ori lacom de averi, ori slujitor la 
idoli, ori ocărîtor, ori beţiv 90 ori răpitor! 91 Şi cine este slujitorul la idoli pe 
care îl arată aici sau cum e cu putinţă a fi cineva şi frate Creştin,'-şi slujitor la 
idoli totodată? Răspundem că - precum Samarinenii nu erau desăvîrşiţi 
bine-cinstitori de Dumnezeu şi Evrei, ci erau pe jumătate Evrei şi pe jumătate 
slujitori la idoli şi Elini [adică „păgîni”, n. m.] - tot aşa şi între Creştinii Corin- 
teni erau unii care îi cinsteau încă pe idoli. Totodată însă, cu aceasta Apostolul 
apucă şi întemeiază cuvîntul pentru aceia care mîncau cele jertfite idolilor. 92 

Şi bine a zis: „vreunul care, numindu-se frate”, căci acela ce are relele de 
mai sus doar poartă nume de frate, dar nu este frate cu adevărat. [... ] 

Şi Apostolul porunceşte Creştinilor a nu se adună împreuna şi a muica cu 
cei care curvesc învederat, care se lăcomesc la avuţii şi fac celelalte păcate, nu 


90 Vezi şi subînsenuiarea zicerii; „Şi nu vă îmbătaţi de vin, întru care este desfrînarea” 
{Efeseni 5:18). (n. aut.) 

91 Iar în a doua epistolă către Tesaloniceni (3:14), Pavel le porunceşte Creştinilor a nu pe¬ 
trece nici cu aceia ce şed nelucră.tori şi nu fac lucru de mînă. Şi vezi subînsemnarea de acolo, 
ca să cunoşti cît de înfricoşată era la cei vechi despărţirea de ceilalţi Creştini, (n. aut.) 

92 Unii însă înţeleg că „slujitor la idoli” este aici iubitorul de argint, fiindcă Pavel numeş¬ 
te lăcomia de averi şi iubirea de argint „slujire la idoli” (Coloseni 3:5). (n. aut.) 

pentru că i-ar urî, ci pentru ca acei răi să ştie ca pentru păcatele lor vădite nu 
se adună împreună cu dînşii fraţii lor Creştini, şi aşa să contenească a mai face 
rău şi să se îndrepteze. 33 

12 Căci trebuie oare să-i judec eu şi pe cei din afară? 

Aici, Apostolul îi numeşte „din afară” pe Elini şi pe cei necredincioşi şi 
păgîni, ca pe unii ce sînt afară de credinţa lui Hristos şi de Biserica Creştini¬ 
lor. Iar „din lăuntru”, îi va numi pe Creştini. Aşadar zice: Eu nu am nici cu- 
vînt, nici vreo purtare de grijă pentru necredincioşi, pentru că aceştia sînt afa- 


93 Pentru aceasta a zis dumnezeiescul Hrisostom: „Trebuie a ne depărta de cei răi şi a-i 
scoale dintre noi ca pe nişte mădulare putrede” (în şirul tîlcuirii Evangheliei lui Matei). Şi 
Teofilact zice: „Sâ fie lepădat, ca să nu-i împărtăşească şi pe ceilalţi de răutatea sa!” Aceasta 
o scrie în tîlcuirea acelui cuvînt al Domnului despre cei răi pe care îi arată aici Pavel: „Iar de 
te sminteşte mîna ta sau piciorul tău, taie-le şi leapădă-le de Ia tine! Şi, de te sminteşte ochiul 
tău, scoate-1 şi leapădă-1 de la tine!” (Matei 18:8). 

Iar marele Vasilie zice că oamenii cei răi se aseamănă cu ciumaţii, pentru că se împărtă¬ 
şesc unii pe alţii din răutatea lor. De aceea, precum fugim de ciumaţi, aşa trebuie să fugim şi 
de răii lucrători ai păcatului: „Zic cei ce şdu despre aceasta că ciuma (atît cea omenească, cît 
şi cea dobitocească), cînd se atinge de vreun om sau de vreun dobitoc, se împarte apoi la toţi 
cei ce se apropie de acela. Asemenea acestora sînt şi lucrătorii fărădelegii, căci unul împărtă¬ 
şeşte altuia boala, îiupreună-bolesc unul cu altul şi împreună pier” (în tîlcuirea psalmului în- 
tîi). De aceea şi David îi fericeşte pe cei ce nu au şezut în scaunul pierzătorilor: „Fericit - băr¬ 
batul care iui a şezut în scaunul pierzătorilor!” (Psalm 7:1), adică nu petrece şi nu şade împre¬ 
ună cu oamenii cei vătămători de suflet. De aici, Parimistul a zis: „Scoate din adunare pe cel 
pierzător, şi răul va ieşi împreună cu dînsul. Căci, cînd şade în adunare, pe toţi îi necinsteşte” 
(Pilde 22.10). Tar dumnezeiescul Hrisostom a arătat că însăşi privirea celor răi vatâmă, zicînd 
pilda aceasta: „Văzând oarecari pe unii ce pătimeau de ochi, s-au împărtăşit de boală doar din 
privire” (Cuvintui VII despre pocăinţă). [...} 

Despre aceasta scria şi Isidor Pelusiotul: „Aşadar, cum l-a oprit Pavel pe cel ce curvea? 
Nu l-a bătut şi nu l-a ocărit, ci l-a despărţit de turmă, ca să nu se dea boala cea pierzătoare şi 
celorlalte oi” (Epistola 290). 

Iar Teodorit adaugă şi aceasta: „Iar dacă cu unii ca aceştia nu se cade a ne împărtăşi nici 
de obşteasca hrană, cu mult mai vîrtos de cea tainică şi dumnezeiască!” Adică: Dacă Creştinii 
nu se cuvine a mînca împreună cu cei ce păcătuiesc învederat, cu mult mai vîrtos nu se cuvine 
a se împărtăşi cu ei de dumnezeieştile Taine! Căci unii ca aceştia sînt nevrednici a se împărtă¬ 
şi, de nu se vor pocăi. 

Şt toţi dumnezeieştii Apostoli zic în Aşezămintele lor: „Păcatul neînfruntat se face mai 
rău decît este, şi se ia la alţii, precum puţinul aluat dospit dospeşte toată frămîntătura, precum 
furai pricinuieşte ură la tot neamul, precum şoarecii, murind, spurcă vasul de apă sau dc 
unt-de-lemn; precum oaia iîioasă împărtăşeşte de boală oile cele sănătoase, dacă nu e despăr¬ 
ţită de celelalte; precum dinele cuprins de turbare este cu totul primejduitor pentru cel ce s-ar 
apropia. Deci, dacă nu-1 vom despărţi de Biserică pe omul cel fără de lege, casa lui Dumnezeu 
o facem peşteră de lîlhari.” (n. aut.) 

ră de legile lui Hristos. De aceea, este lucru de prisos a zice poruncile lui 
Dumnezeu acelora ce sînt afară de curtea şi Biserica lui Hristos. Căci, după 
acelaşi Pavel, „cîte le grăieşte Legea, le grăieşte celor ce sînt în Lege’' (Ro¬ 
mani 3:19). 

Nu voi îi judecaţi pe cei din lăuntru? 

13 Iar pe cei din afară îi va judeca Dumnezeu. 

Unii, după „nu”, pun virgulă, apoi citesc cealaltă parte ca de la alt început, 
fără ton întrebător, aşa: „Voi îi judecaţi pe cei din lăuntru”. Pentru că, mai sus, 
Apostolul a zis: „Ce mi f se potriveşte mie a judeca pe cei din afară?”, aceştia 
socotesc că zice: Nu! - în loc de: Nu este dreptul meu să-i judec pe aceia. 

Iar unii citesc fraza unind pe „nu” cu celelalte, cu chip întrebător: „Au nu 
voi îi judecaţi pe cei din. lăuntru?”, în loc de: Nu sînţeţi datori voi. Creştinii, 
să-i judecaţi pe cei „din lăuntru”, adică de o credinţă cu voi? Aşa sînteţi da¬ 
tori! Iar pe cei din afară şi necredincioşi îi va judeca Dumnezeu, Judecătorul 
mai înfricoşat decît voi. Şi - dacă Creştinii, cei din lăuntru, sînt judecaţi de 
voi cu judecata voastră mai blîndă - ei nu vor scăpa negreşit de aceea înfrico¬ 
şată a lui Dumnezeu. 

„Scoateţi pe cel rău dintre voii” (Deuteronomul 13:6) 

Aici, Apostolul aduce o zicere a Scripturii Vechi (despre care am spus mai 
sus, la stihul 2), ca să arate că şi puitorul de lege Moisi porunceşte chiar de la 
început să fle despărţiţi de ceilalţi Evreii ce păcătuiau învederat. 

Iar aceasta: „dintre voi”, a ziş-o ca să arate că despărţirea oamenilor răi 
este spre folosul acelora de care sînt despărţiţi, fiindcă astfel cei răi nu îi îm- 

v v f w a » 94 ** * 

partaşesc de rautatea lor pe aceia. 


94 Sfîntul Grigorie Nyssis spune că Apostolul - zicînd aici cuvîntul acesta: „Scoateţi pe cel 
rău dintre voii”, iar întru cea de a doua epistolă către Corinteni îndeinnîndu-i pe aceia să-l 
unească iarăşi cu ei pe cel ce păcătuise cu mania sa vitregă, căci zice: „Să întăriţi către ei dra- 
gosteal” - aşadar Sfîntul Grigorie spune că, prin aceasta, Pavel păzea porunca Edclesiastului, ce 
zice: „Vreme e de a rupe, şi vreme de a coase” (3:6) (Cuvîntul ai treilea la Ecclesiast), (n. aut.) 

CAPITOLUL VI 


1 îndrăzneşte oare cineva dintre voi, avînd vreo pricină împotriva 

fratelui său, să se judece la cei nedrepţi, iar nu la sfinţi? 

Mulţi din Creştinii din Corint, avînd pricini şi judecăţi între dînşii pentru 
bani şi pentru alte pricini, mergeau şi se judecau la judecătorii din afară ai Eli¬ 
nilor, Fiind aceia ştiutori de legi şi iscusiţi întru judecăţi. Deci această greşeală 
a Creştinilor o îndreptează aici Pavel. Căci, de vreme ce mai sus a pomenit de 
cei lacomi de averi, îndată s-a înfierbîntat din lăuntru inima lui de grija pentru 
cei ce păcătuiau. 

Şi vezi, iubitule, că de la început arată o rîvnă mînioasă şi numeşte fapta 
„îndrăzneală” şi fără de lege. Căci zice: îndrăzneşte vreun Creştin a merge să 
se judece la judecătorii din afară, la necredincioşi? Şi nu se ruşinează el de a 
gîndi aceasta? Credincioşii să-şi pună judecători pe cei necredincioşi? Credin¬ 
cioşii să aleagă pe cei nedrepţi în locul sfinţilor? O! Vai! 

însă nu a zis că ei cutează a se judeca „la cei necredincioşi”, ci „la cei ne¬ 
drepţi”. Căci, de merge cineva să se judece, el caută să-şi afle dreptatea, iar 
Pavel le arată că, atunci cînd Corintenii merg la judecătorii necredincioşi, ei 
nu află dreptatea pe care o caută, fiindcă judecătorii Elinilor, adică ai păgîni- 
lor, sînt nedrepţi. Şi, fiind nedrepţi, cum te vor judeca pe tine, Creştine, cu 
dreptate? Iar „sfinţi”, îi numeşte pe credincioşii Creştini, ca să arate prin în¬ 
suşi numele lor osebirea ce o au necredincioşii de cei credincioşi, anume că 
aceia sînt nedrepţi, iar aceştia sînt sfinţi. 95 

2 Au nu ştiţi că sfinţii judecă lumea? 

Fiindcă credincioşii Creştini nu li se păreau celorlalţi vrednici de a judeca, 
Pavel arată aici că sînt vrednici. Mai întîi, pentru că sînt sfinţi; iar apoi, pentru 


95 Şi, dacă Creştinii mireni nu trebuie a se judeca la judecătorii din afară, cu cît mai vîrtos 
nu se cuvine a face aceasta arhiereii, preoţii şi, încă mai mult, monahii, cei omorîţi lumii şi 
celor din lume! Despre aceasta scrie cuviosul Nicon în tomul I al său, în CuvintulXX: „A zis 
oarecare din sfinţi unui monah ce avea averi câ cel ce este «monah», adică singuratic, nu tre¬ 
buie să cîştige ceva prin care se poate nedreptăţi. Iar de are ceva prin care poate fi nedreptăţit, 
nu este monah. Deci bine şi cu drept cuvînt a zis: «Monahul a lepădat viaţa lumească şi făgă¬ 
duieşte desăvîrşita oinorîre faţă de lume, Căci înseşi legile politice [,.ale cetăţii”, n. in.] nu le 
îngăduie monahilor, ca unor morţi faţă de lume, să se judece întru judecătoriile din afară. 
Aşadar, dacă se bagă în judecăţi lumeşti, monahul se lipseşte de toată iertarea, pentru că nu 
voieşte a se nedreptăţi,» Şi martor de aceasta este Dumnezeiescul Hrisostom, care zice: «A fi 
oameni lumeşti şi a zăbovi prin judecăţi nu e nimic de mirare: iar cei ce s-au lepădat de lume, 
dacă fac aceleaşi lucruri, sînt lipsiţi de toată iertarea.»” (n. aut.) 

că ei au să judece „lumea”, adică şi pe cei necredincioşi. Aceasta nu înseamnă 
însă că ei înşişi vor şedea să-i judece pe necredincioşii lumii (căci Domnul 
singur. Judecătorul tuturor, are să judece), ci că au să-i osîndească. Dar cum îi 
vor osîndi, de vreme ce amîndouă părţile au fost pătimaşe şi de aceeaşi fire - 
şi credincioşii, şi necredincioşii? Ii vor osîndi pentru că ei au crezut în Hristos, 
iar necredincioşii nu au crezut. % 

Şi, dacă lumea se judecă prin voi, atunci sînteţi nevrednici 
de judeţuri mai mici! 

Vezi - o, cititorule! - că Apostolul nu a zis: „lumea, adică necredincioşii, 
se judecă de către voi”, ci: „prin voi”, adică: Ei se judecă de către Dumnezeu, 
însă prin voi se osîndesc, fiindcă voi v-aţi făcut lor pildă de credinţă, dar ei nu 
au crezut. 

Iar aceasta: „nevrednici sînteţi de judeţuri [„tribunale”, n. m.] mai mici”, 
se înţelege aşa: fiindcă urmau a se ruşina Creştinii mergînd la judecători Creş¬ 
tini, fiindcă Ie erau cunoscuţi. Apostolul zice că, dimpotrivă, se cuvine a fi 
ruşinaţi şi necinstiţi Creştinii atunci cînd se judecă la judecătorii necredincioşi 
din afară, fiindcă judeţurile celor din afară sînt mici şi vrednice de defăimat, 
iar nu cele ale Creştinilor. 

3 Nu ştiţi oare că noi îi vom judeca pe îngeri? 

Cu cît mai mult cele lumeşti? 

Pavel îi numeşte aici „îngeri” pe diavoli, aşa cum zicea şi Domnul despre 
focul gheenei că „este gătit diavolului şi îngerilor săi” (Matei 25:41). Căci 
noi, Creştinii, îi vom osîndi şi pe diavoli, de vreme ce ne vom afla mai presus 
decît dînşii Ia viitoarea judecată pentru buna-socotealâ şi pentru faptele cele 
bune săvîrşite cu toate că am fost purtători de trup 97 ; iar ei vor fi mai prejos, 
deşi au fost fără de trup. 98 


9fi Astfel - după Teodorit - Nimviteuii şi împărăteasa de la miazăzi vor judeca neamul 
Evreilor, cei doisprezece Apostoli vor judeca cele douăsprezece seminţii ale lui Israil şi cei ce 
au crezut din „neamuri” îi vor judeca pe cei ce nu an crezut, (n. aut.) 

97 Avînd adică de luptat şi cu ispitele, durerile şi scirbele trupului, pe care îngerii căzuţi 
nu te cunosc, (n, m.) 

98 Iar Fotie zice că noi. Creştinii, avem să-i judecăm pe diavoli, adică să-i înfruntăm, pen¬ 
tru că ei, fiind mai înainte îngeri, au căzut din rînduiala pe care o aveau pentru cugetarea lor 
cea rea şi, măcar că nu purtau trup, nu au păzit fireasca lege dată lor; iar noi, deşi am fost 
amăgiţi şi luptaţi de dînşii şi cu tdate că avem tmp, am păzit totuşi legile care ni s-au dat de 
Domnul, (n. aut.) 

4 Deci, dacă aveţi judecăţi lumeşti, puneţi-i să şadă judecători 

[chiar şi]pe cei defăimaţi din Biserică! 

5 Spre ruşinea voastră zic: Nu este între voi nici unul înţelept, 

care ar putea să judece între frate şi frate? 

Vrînd să taie de la Creştini cu desăvîrşire mergerea la judecătoriile din 
afară ale necredincioşilor, Apostolul zice: Poate cineva ar spune că între voi, 
Creştinii, nu se află nici unul înţelept, care să poată desluşi judecăţile voastre, 
şi că de aceea mergeţi la necredincioşi, fiindcă sînt înţelepţi şi ştiu să judece. 
Dar - zice - chiar dacă nu s-ar afla nici un judecător înţelept în Biserica (adu¬ 
narea Creştinilor), după cuvîntul vostru, este mai bine să puneţi judecători pe 
Creştinii cei mai sărmani şi defăimaţi întru cunoştinţă, decît să vă judece ne¬ 
credincioşii! Insă aceasta - zice - am spus-o spre ruşinarea şi înfruntarea 
voastră, pentru mincinoasa pricină pe care o puneţi. Fiindcă, după cuvîntul 
vostru, este atîta împuţinare de înţelepţi între voi, încît trebuie să vă judece cei 
proşti şi neînvăţaţi! 

A zis însă: „Nu se află vreun înţelept între voi ca să poată desluşi pricina 
între fraţi?', arătînd astfel că, de vreme ce judecata este între fraţi Creştini, nu 
e nevoie ca judecătorul să aibă multă cunoştinţă şi înţelepciune, pentru că fră¬ 
ţeasca aşezare şi dragoste dintre Creştini ajută ea însăşi spre a dezlega prigo¬ 
nirile lor, Creştinii nefacînd şiretlicuri pentru a se birui unul pe altul ca să cîş- 
tige judecata. 

6 Ci frate cu frate se judecă, şi aceasta la cei necredincioşi? 

îndoit - zice - faceţi răul, căci voi, care vă judecaţi, sînteţi fraţi, de o cre¬ 
dinţă Creştini, iar aceia ce vă judecă sînt necredincioşi şi păgîni." 


" la aminte câ - după Teodorit - ceea ce zice Pavel aici nu este împotriva celor zise în 
epistola către Romani [despre supunerea faţă de stăpînitorii din afară]. Căci Apostolul nu po¬ 
runceşte aici a se împotrivi Creştinii stăpînitorilor din afară şi dregătorilor lor, ci legiuieşte 
Creştinilor ce se nedreptăţesc să nu-i ia ca judecători. Fiindcă de socotinţa Creştinilor atîmă 
ori a se lăsa nedreptăţiţi şi a nu se judeca nicicum, ori a se judeca la fraţii lor de o credinţă. 

Cîndva, a întrebat un scolastic şi pe Marcu Ascetul, zieînd: Stăpînitorii păcătuiesc oare 
atunci cînd judecă, pedepsindu-i pe cei ce nedreptăţesc şi păzind dreptatea celor ce se nedrep¬ 
tăţesc? A răspuns Bătrînul: „Judecătorii nu păcătuiesc, ci aceia ce pîrăsc şi nu lasă judecata la 
Dumnezeu. Mai întîi, păcătuiesc pentru că toate cele ce vin asupra lor suit urmare a răutăţilor 
lor, care îi (rage spre cunoştinţă, nu spre izbîndire. Iar al doilea, pentru că (deşi au pătimit cu 
nedreptate) se cuvenea a ierta celui ce i-a nedreptăţit, auzind pe Domnul că zice: «Lăsaţi, şi se 
va lăsa vouă!» Aceasta ar fi trebuit, iar nu să facă neiertate relele lom-şi prin omeneasca răs¬ 
plătire. Iar stăpînitorii - după Apostolul - nu sînt frică pentru faptele bune, ci pentru cele rele. 
Căci ei nu-i silesc pe cei credincioşi şi evlavioşi să pîrască pe aceia ce-i nedreptăţesc, nici nu 

7 Deci, cu adevărat, cu totul este vătămare între voi, 

căci aveţi judecăţi unii cu alţii. 

Mai întîi, Apostolul i-a oprit pe Creştini a se judeca la cei necredincioşi. 
Acum însă, opreşte şi aceasta, a avea Creştinii judecăţi şi pricini între dînşii. 
Şi zice: „cu totul este vătămare”, adică desăvîrşită osîndire şi ruşinare a avea 
voi. Creştinii, judecăţi şi lupte în cuvinte unul cu altul - căci aceasta însem¬ 
nează zicerea „unii cu alţii”. 100 Şi a zis cuvîntul acesta: „unii cu alţii”, ca să 
arate că sînt datori Creştinii a-i socoti pe fraţii lor ca pe ei înşişi. 

De ce nu suferiţi mai bine nedreptatea? 

De ce nu răbdaţi mai bine paguba? 

8 Ci voi nedreptăţiţi şi lipsiţi, şi mai ales pe fraţi? 1 

Aici, Apostolul arată cu dovadă întreită vinovăţia Creştinilor care se judecă 
la necredincioşi. întîi, pentru că nu suferă cînd se nedreptăţesc ce ceilalţi 
Creştini. Al doilea, pentru că ei îi nedreptăţesc pe ceilalţi mai mult decît sînt ne¬ 
dreptăţiţi ei. Şi, al treilea, pentru că nu îi nedreptăţesc pe necredincioşi, ci pe 
Creştinii cei de o credinţă cu dînşii. Şi zice: Cu adevărat, bine ar fi ca nici voi să 
■nu nedreptăţiţi pe alţii, nici alţii pe voi; dar [fiindcă nu se întîmplă aşa] mai bine 
este a fi nedreptăţiţi voi de căre alţii, decît a se nedreptăţi alţii de către voi. 

9 Au nu ştiţi că nedrepţii nu vor moşteni împărăţia lui Dumnezeu? 

Apostolul îşi împlineşte sfătuirea şi îndemnarea întru înfricoşare, ca să 
facă cuvîntul mai puternic. Şi îi întreabă pe Corinteni despre un lucru ce e ară¬ 
tat şi mărturisit, anume că nedrepţii nu vor.moşteni.împărăţia lui Dumnezeu. 


vrăjmăşuiesc suferitorilor de rău pentru că nu vin la judecătorie atunci cînd sînt nedreptăţiţi; 
ci dau izbîndirea celor ce vor a se judeca, iar pe cei ce rabdă îndelung pentru Dumnezeu, ca 
pe unii ce mai mult fac bine, îi şi cinstesc, Şi, precum stăpînkorii nu greşesc dacă nu-i trag la 
judecată pe cei ce nu vor a se jelui, tot aşa ei nici nu păcătuiesc dacă îi judecă pe cei ce se je¬ 
luiesc drept.” (n. aut.) 

,0tl Căci aşa porunceşte şi Domnul, să nu aibă Creştinii judecăţi, d mai bine să aleagă a se 
lăsa dezbrăcaţi, decît să alerge la judecători ca să se judece. Căci Domnul zice: „Iar Eu vă 
spun să nu staţi împotriva răului. Şi, celui ce voieşte a se judeca cu tine şi a-ţi lua haina, lasă-i 
şi cămaşa!” {Matei 5:39). Despre aceasta, acel mare loan al Cuviosului Varsanufie. care se 
numea Prooroc, fiind întrebat de oarecine: Dacă cineva ar voi să-mi ia haina, îi voi da lui şi 
cămaşa? - a răspuns: „Nu zice Domnul aceasta, să dai tot celui ce ar voi să-ţi ia, ci «celui ce 
voieşte a se judeca cu tine», fiindcă aceasta însemnează prigonire în vorbă şi judecată, care 
naşte vătămare sufletului. Deci trebuie a defăima cele trupeşti pentru mîntuirea sufletului, 
«căci ce-i foloseşte omului a dobîndi lumea toată, dacă îşi păgubeşte sufletul?»” (n. aut.) 

Nu vă amăgiţi! - 


Cu acest cuvînt, Apostolul arată ghicitoreşte că oarecari Creştini zic aşa: 
Dumnezeu este iubitor de oameni şi nu-i va osîndi cu munca pe cei ce au pă¬ 
cătuit, ci îi va lăsa să intre întru împărăţia Sa. Nu vă amăgiţi, Creştinilor! - 
zice Apostolul - căci, cu adevărat, mare amăgire şi rătăcire este a nădăjdui 
Creştinii ce păcătuiesc că au să dobîndească bunătăţile cele veşnice, pentru ca 
apoi să ia cele dimpotrivă, adică veşnicele rele. 

nici curvarii, 

I-a pus întîi pe curvari ca să-l lovească pe cel ce curvea cu maica sa vitre¬ 
gă, pe care l-a osîndit mai înainte. 

nici slujitorii la idoli, niciprea-curvarii, nici malahienii, 

Aici, nu îi numeşte „slujitori la idoli” pe cei ce ţineau încă slujirea idolilor 
- precum am zis mai înainte, la stihul 11, capitolul V - ci pe iubitorii de argint 
şi lacomii de averi. 101 Iar „malahieni” îi numeşte pe cei ce pătimesc patimile 
cele mai de ruşine de la alţii. 102 

10 nici cei ce se culcă cu bărbaţi, nici lacomii de averi, nici beţivii, 
nici ocărîtorii, nici răpitorii nu vor moşteni împărăţia cerurilor! 

De vreme ce, mai sus, a vorbit despre cei ce pătimesc patimile cele mai de 
ruşine de la alţii, acum zice aici şi despre cei ce se culcă cu bărbaţi. 

Mulţi însă se întreabă de ce Apostolul i-a numărat pe ocărîtori şi pe beţivi, 
adică pe cei ce grăiesc cuvinte de rîs, împreună cu slujitorii la idoli şi cu cei ce 
se culcă cu bărbaţi; cu alte cuvinte, de ce i-a numărat pe cei ce fac păcate mai 
uşoare împreună cu cei care le au pe cele mai grele? La aceasta, răspundem că 
şi Domnul l-a numit vinovat de munca gheenei pe acela care „zice fratelui 
său: Nebunule!” {Matei 5:22). Cît despre beţivi, ei se fac şi culcători cu băr¬ 
baţi, şi slujitori ia idoli, şi mai toate răutăţile le fac. Aşa şi Evreii, după ce au 
băut şi s-au îmbătat, au slujit idolilor în pustiu, închinîndu-se viţelului, pre¬ 
cum zice Sfinta Scriptură: „A şezut norodul ca să mănînce şi să bea, şi s-a 


101 Vezi despre aceasta la capitolul V, stih 6 al epistolei către Efeseni, unde se tîlcuieşte 
zicerea „ori lacomul de avuţii, care este slujitor Ia idoli”, (n. aut.) 

102 Foarte mulţi dintre dascălii mai noi leagă însă numirea „malaliienilor” de malaliia cea 
de obşte, despre care vezi în a noastră Carte de suflet folositoare şi în canoanele lui loan Pust¬ 
nicul din canonicul nostru ( Pidalion ). (n. aut.) 

scuiat să joace” {Ieşirea 32:6). Pentru aceasta a zis marele Vasifie: „Pedeapsa 
lor a fost slujirea la idol” {în cuvînt asupra beţivilor). 103 Pe de altă parte, 
Apostolul nu spune aici că toţi aceştia vor primi una şi aceeaşi muncă, ci 
cuvîntul lui e despre pierderea împărăţiei cerurilor, zicînd că, dacă nu se vor 
pocăi, aceştia nu vor intra întru împărăţia cerurilor. Iar dacă - zice - ei vor 
avea şi osebire în muncă, precum vor avea cu adevărat, nu e vreme acum să 
cercetăm. 

11 Şi aşa aţi fost unii dintre voi. Ci v-aţi spălat, şi v-aţi sfinţit 

şi v-aţi îndreptat întru numele Domnului Iisus şi 
întru Duhul Dumnezeului nostru. 

Zice: Socotiţi - o Creştinilor! - de ce mari răutăţi v-a slobozit Dumnezeu: 
de slujirea la idoli, de prea-curvie, de malahie, de culcarea cu bărbaţi şi de ce¬ 
lelalte zise mai sus, pe care le aveaţi pe cînd eraţi necredincioşi. Şi, dimpotri¬ 
vă, ce mari bunătăţi v-a dăruit acum, după ce aţi crezut! Căci şi voi - zice 
eraţi mai înainte astfel - slujitori la idoli, prea-curvari, culcători cu bărbaţi şi 
celelalte - însă Dumnezeu v-a curăţit de toate. Şi nu numai aceasta, dar v-a şi 
sfinţit. Cum şi în ce chip? Mai întîi, spălîndu-vă; apoi, v-a îndreptat; iar la 
urmă v-a sfinţit, nu întru numele vreunuia din învăţători, ci întru numele lui 
Hristos şi al Sfintului Duh. Adică - zice - toate acestea vi le-a dăruit Sfînta 
Treime - pe Care Apostolul o arată zicînd că Dumnezeu i-a sfinţit întru nume¬ 
le lui Hristos şi întru Duhul Sfînt. 

12 Toate îmi sînt slobode, dar nu toate îmi folosesc. 104 


103 Ca să ştii cît de mare rău este beţia, vezi la subfasemnarea zicerii; „Şi nu vă îmbătaţi 
de vin, întru care este desfrînarea!” (E/eseni 5:18). (n. aut,) 

1M Iar Teodorit spune că zicerea se cuvenea a ti citită după întrebare şi răspuns, adică: 
„Toate îmi sînt slobode? Dar nu toate folosesc!”; de asemenea şi cea de mai jos: „Toate îmi 
sînt slobode? Dar eu nu mă voi folosi de vreuna!” Şi, vorbind ca din partea sa, Apostolul arată 
că întreabă şi răspunde pentm ceilalţi, zicînd: Tu, Creştine, zici: Nu-mi este oare iertat să 
mâiunc şi să beau toate mîncările şi băuturile? Ba da - zice - toate îţi sînt iertate, dar nu toate 
îţi sînt şi folositoare, pentru că te vei robi lor. Acelaşi lucru spune şi de aici înainte, cînd vor¬ 
beşte despre slujitorii la idoli: „Toate îmi sfat slobode? Dar nu toate îmi folosesc! Toate îmi 
sînt slobode, dar nu toate zidesc!” (i Corinteni 10:23), 

Dar eu socotesc că aici vorbeşte despre mîncările cele îndulcitoare şi desfătătoare, care, 
deşi e iertat a se mînca, nu sînt folositoare tuturor, mai ales tinerilor şi celor pătimaşi. De ace¬ 
ea a zis Sirah despre mîncările cele desfătătoare: „Fiule! în viaţa ta cercetează-ţi sufletul tău şi 
vezi ce este rău şi nu-i da lui! Că nu toate tuturor folosesc şi nu tot sufletul întru tot binevoieş¬ 
te. Nu fi nesăţios în nici o desfătare, şi nu te apleca la mîncăruri multe” (37:30-32). (Şi poate 
de la Sirah a împrumutat Pavel cele zise aici.) Iar Solomon zice: „Nu foloseşte nebunului des- 


76 




Fiindcă a vorbit despre cei ce curvea şi iarăşi va vorbi despre dînsui şi de¬ 
spre toţi ceilalţi curvari, Pavel pune acum în mijloc cuvîntul despre lăcomia 
pîntecelui; căci, de multe ori, patima curviei se naşte din lăcomia pîntecelui. 
Deci zice: îmi este îngăduit a mînca şi a bea, dar nu e de folos sufletului meu 
să mănînc şi să beau fără măsură. 

Toate îmi sînt slobode, dar nu mă voi lăsa stăpînit de vreuna! 

Eu - zice - sînt stăpînitor şi domn întru a mînca şi a bea; dar, dacă mă voi 
da cu nemăsurate la mîncări şi la băuturi, mă voi face rob al mîncărilor şi al 
băuturilor, iar nu stăpînitor. Căci cel ce foloseşte mîncările cu măsură şi aşa 
cum se cuvine, acela este domn şi stăpînitor al mîncărilor; iar cel ce le folo¬ 
seşte cu nemăsurare şi cu rea întrebuinţare, acela nu mai e stăpînitor al mîncă¬ 
rilor, ci rob, fiindcă e tiranizat de multa mîncare şi de desfătare. 

Văzut-ai - o, cititorule! - cum Pavel l-a arătat rob şi supus mîncărilor pe 
acela ce se socotea stăpîn şi domn peste acestea? Şi socoteşte că toţi Creştinii 
Corinteni ziceau: Mie îmi este slobod a mă desfăta şi am stăpînire de a mînca! 
- iar Pavel le spune aici că ei nu folosesc desfătarea ca stăpînitori şi domni ai 
ei, ci ca nişte supuşi şi robi al desfătării. Căci - zice - cîtă vreme eşti desfrînat 
şi răsfăţat, nu tu îţi stăpîneşti pîntecele, ci pîntecele te stăpîneşte pe tine! 

13 Mîncările - pîntecelui, iar pîntecele - mîncărilor. 105 

Aici, Pavel numeşte „pîntece” patima lăcomiei pîntecelui şi slujirea pînte¬ 
celui, iar nu mădularele acestuia. Iar „mîncări” numeşte nemăsurarea mîncării 
şi nepotrivirea bucatelor. Deci zice că nemăsurarea mîncărilor e legată de lă¬ 
comia şi de slujirea pîntecelui, şi de-a-ndărăt: slujirea pîntecelui e legată de 
nemăsurarea mîncărilor. Şi zice că amîndouă acestea aduc la sine-şi pe aceia 
ce se supun lor, adică: nemăsurarea mîncărilor îi aduce la slujirea pîntecelui, 
iar slujirea pîntecelui îi aduce la nemăsurarea mîncărilor. 


fatarea” (Pilde 19:10), pe care marele Vasilie o tîlcuieşte aşa: .,Ce lucni este mai nebunesc 
pentru un trup sănătos ce se poartă împrejur de tinereţe decît desfătarea?" (liotărirea 16 din 
cete pe larg). Dar nnîncările cele îndulcitoare şi desfătătoare nu numai că îngraşă şi aprind tru¬ 
pul spre patimi, ci îi şi îndeamnă pe oameni a le mînca fără saţ şi fără măsură. La riiidul lui, 
nesap.il acesta nu numai că pricinuieşte sufletelor lor vaiul şi ticăloşia - precum a zis Domnul: 
„Vai de cei sătui acum!” (Luca 6:25) - ci de multe ori pricinuieşte şi moartea trupului, cum a 
zis Sirah: „Că în mîncărurile cele multe va fi durere şi nesaţiul va veni pînă la.îngreţoşnre. 
Pentru nesaţ mulţi au pierit: iar cel înfrînat îşi va spori viaţa. în multele mîncări va fi durerea” 
(37:33-34> (a aut.) 

105 Apostolul foloseşte aici o elipsă, care - după sfinţitul Teofiiact - se împlineşte aşa: 
„mîncările sînt pentru pîntec, şi pîntecele pentru mîncări”. (n. aut.) 

Iar Dumnezeu le va strica şi pe acesta, şi pe acelea. 

Dumnezeu - zice - va face nelucrătoare şi va opri şi robia pîntecelui, şi 
nemâsurarea mîncărilor. Iar unii (adică Fotie şi Teodorit) zic că acest „va 
strica” este proorocie despre ce se va face în viitorul veac, cînd nici nu mănîn- 
că cineva, nici nu bea. Deci, dacă acolo nu sînt mîncări nici măcar cu măsură, 
cu mult mai vîrtos nu va fi nemâsurarea mîncărilor şi lăcomia pîntecelui, ci se 
vor nimici. 

Iar Grigorie Teologul zice: „Cu aceasta, Pavel a arătat pîntecele cel stricat 
împreună cu mîncările ce se strică. Căci pîntecele, îndată ce se satură de 
mîncări, se face nelucrător şi încetează a mai căuta spre cele multe. La fel se 
strică şi bucatele, scoţîndu-se prin şezut.” 

Iar unii (Fotie) zic că Pavel a pecetluit învăţătura despre lăcomia pîntece¬ 
lui cu rugăciune ori - mai bine a zice - cu blestem, zicînd aşa: Să strice Dum¬ 
nezeu, şi să izgonească de la noi şi să arate nelucrătoare şi netrebnică atît ne- 
măsurarea mîncărilor, cît şi lăcomia pîntecelui! 

Iar trupul- nu cunnei, ci Domnului! Şi Domnul - trupului! m 

Aici se vede că Apostolul a vorbit mai întîi despre lăcomia pîntecelui fi¬ 
indcă voia să ajungă la curvie - precum am zis mai înainte. Şi s-ar fi cuvenit 
ca Pavel să spună acum: Iar trupul nu are potrivire cu mîncările, nici cu pînte¬ 
cele! - dar riu a zis aşa, ci: Iar trupul nu are potrivire cu curvia! De ce spune 
asta? Pentru ca să arate că curvia este isprava lăcomiei pîntecelui şi a desfătă¬ 
rii. 107 Deci cuvîntul are această înţelegere: Trupul Creştinului - zice - nu s-a 
făcut pentru a se desfăta, iar din desfătare să cadă în curvie. Ba! - ci s-a făcut 
pentru ca să se unească cu Domnul, Care îi este cap lui. Şi de-a-ndărăt: Dom¬ 
nul S-a făcut om pentru a Se uni şi a şedea asupra trupului Creştinului ca şi 
cap al lui. 


106 Şi aici lipseşte, întregindu-se aşa: Iar trupul nu este al cutviei, ci al Domnului. Iar 
Domnul este al trupului, fiind cap al lui!- ori altceva ca aceasta, (n. aut.) 

107 Iar pentru faptul că curvia şi celelalte patimi trupeşti se nasc din lăcomia pîntecelui şi 
din desfătare, îi avem ca pildă pe Sodomiteni, care tocmai de aceea au căzut în păcatul împre¬ 
unării bărbatului cil bărbat, fiindcă se desfătau şi se îmbuibau, precum zice lezechiil.* „Iată 
care au fost fărădelegile Sodomei, sora la, şi ale fiicelor ei: mândria, îmbuibarea şi trindăvia” 
(16:49), Tot aşa, ne sînt pildă şi Israilitenii, care, după ce au mîncat şi au băut, s-au sculat, şi 
jucau şi cădeau în necurăţii trupeşti, precum zice Scriptura: „A şezut norodul să mănânce'şi să 
bea, şi s-a sculat să joace” (Ieşirea 32:6); zicere pe care marele Chirii o tîlcuieşte arătând că - 
după mâncare, băutură şi joc - negreşit va urma depărtarea de Dumnezeu a celor trupeşti şi 
împreunarea, socotind ei necurăţia desfătare şi vesel indu-se cu dulceaţă de cele vrednice de 
tânguire. Vezi şi subînsemnarea zicerii: „nici să vă faceţi slujitori Ia idoli” (1 Corinteni ■ 10:4). 


78 



14 Iar Dumnezeu, Care L-a sculai din morţi pe Domnul, 
ne va învia şi pe noi prin puterea Sa. 

Sâ nu te tulburi - o, cititorule! - auzind că Dumnezeu-Tatăl L-a sculat din 
morţi pe Domnul, pentru că Pavel le grăieşte acelora cu pogorămînt, ca unor 
prunci neîmpliniţi. Şi - de vreme ce toţi într-un glas înţelegeau mari lucruri 
despre Tatăl, fiindcă El este pricinuitor al. Fiului - Apostolul pune în seama 
Tatălui şi învierea Fiului, cea după firea omenească, şi legiuieşte că şi noi 
vom învia tot de la Tatăl. Căci, aşa cum L-a sculat din morţi pe Hristos, Care 
este cap al nostru, tot aşa are să ne scoale din morţi Tatăl şi pe noi, care sîn- 
tem trup al lui Hristos. Şi, ca să întărească desâvîrşit cuvîntul său, a adăugat 
că Tată! ne va scula din morţi „cu puterea Sa”. Căci zice: O fraţilor! - să nu 
vă îndoiţi de ceea ce vă spun, că ne vom scula din morţi, pentru că puterea lui 
Dumnezeu, care săvîrşeşte lucruri mari, va face şi învierea noastră! 

Apoi, Apostolul pune în seama Tatălui scularea din morţi a lui Hristos 
pentru ca să-L cinstească pe Dumnezeu-Tatăl ca pricinuitor al lui Hristos după 
dumnezeire, iar nu ca să arate că Hristos, ca Dumnezeu, nu S-a sculat pe Sine 
însuşi din morţi. Martor la aceasta este însuşi Domnul, Care zice despre Sine: 
„Stricaţi Biserica aceasta (adică lăcaşul trupului Său), şi în trei zile o voi ri¬ 
dica!” (Joati 2:29). Şi iarăşi este scris: „Cărora (adică Apostolilor) li S-a şi 
arătat pe Sine-Şi viu” (Fapte 1:3). Prin urmare, chiar dacă Domnul, fiind 
Dumnezeu, S-a sculat pe Sine-Şi din morţi, totuşi aceasta se pune în seama 
Tatălui, Care e Pricinuitorul Lui după dumnezeire, 

15 Au nu ştiţi că trupurile voastre sînt mădulare ale Iui Hristos? 

Pavel iarăşi a venit la scopul ce-i stă înainte, de a vorbi împotriva curviei. 
Şi foloseşte cuvinte foarte înfricoşate împotriva ei. Ascultă acestea: 

Deci, luînd mădularele lui Hristos, le voi face mădulare ale curvei? 

Să nu fie! 

Zice: Veni-voi cîndva întru atîta obrăznicie şi netemere de Dumnezeu, în- 
cît mădularele lui Hristos, care sînt cele ale mele, să le fac mădulare ale putu¬ 
roasei curve, unindu-ma cu ea? Să nu fie! Să nu dea Domnul să vin întru-atîta 
netemere de Dumnezeu! Căci cine nu s-ar îngrozi de frica Lui, auzind aceasta, 
a rupe eu de la Hristos mădularele Lui şi a le face mădulare ale curvei! 

16 Au nu ştiţi că cel ce se lipeşte de curvă un trup este cu ea? 

Căci - zice - „vorfi amindoi un trup ” (Facerea 2:24). 

Cu aceste cuvinte şi cu mărturia Scripturii , Apostolul adeverează ceea ce a 
zis mai sus. Căci zice: O Creştine! - cu împreunarea trupească, bărbatul se 
face una cu femeia sa legiuită, şi curvarul cu curva. Prin urmare, mădularele 
tale - ale bărbatului, care sînt mădulare ale lui Hristos - se fac mădulare ale 
curvei cu care ai curvit tu, amestecîndu-te. 

17 Iar cel ce se lipeşte de Domnul un dult este [cu El /. 

Vezi - o, cititorule! - că din chiar simplele numiri ale curvei şi a lui Hris¬ 
tos, Apostolul creşte mustrarea şi vinovăţia curviei, fâcînd-o foarte mare şi 
înfricoşată. 

Apoi, zice că cel ce se uneşte cu Domnul se face numai duh, fiindcă nu 
face nici o faptă şi păcat trupesc, adică ajunge om duhovnicesc, mai presus de 
fire, fiindcă unirea sa cu Domnul îi dăruieşte sfinţenia Sfîntului Duh. Prin ur¬ 
mare, Creştinii care se unesc cu Domnul se fac mădulare sfinte ale Domnului. 

18 Fugiţi de curvie! 

Aici, Apostolul ne îndeamnă să fugim de curvie ca şi cum aceasta ar fi un 
fel de gonace care aleargă să ne prindă şi care totdeauna ne învăluie. Deci, 
prin aceasta, Apostolul ne sfătuieşte să ne depărtăm cu desăvîrşire şi cu mare 
sîrguinţă de dînsa, 1 / 8 fiindcă nici un păcat nu ne goneşte atît precum ne vînea- 
ză pofta trupească/căci o avem sădită întru noi.. 


108 Oarecari dascăli tilcuiesc zicerea „fugiţi de curvie” zicînd că, atunci cînd e vorba de 
oricare alte patimi în afara curviei, trebuie să stăm şi să le dăm război, pentru a le birui cu nu¬ 
mele lui Hristos şi cu faptele bune împotrivnice lor; iar atunci cînd sîntem luptaţi de păcate 
trupeşti, nu trebuie să stăm să le dăm război, nici gîuditor, nici simţitor, ci să fugim de ele - 
atît cu simţirea (cînd pricinile păcatului sînt de faţa), cît şi cu închipuirea, (cînd nu sînt de faţă 
pricinile) - şi să alergăm la singur Dumnezeu, prin rugăciune, pentru a izbuti aceasta. 

Şi dumnezeiescul Grigorie al Nyssei - în cuvîntul la zicerea „iar cel ce curveşte păcătu¬ 
ieşte în trupul său” - spune aşa; „«Fugiţi de curvie!» Dacă sîntem loviţi de războiul necredin¬ 
ţei, trebuie să stăm împotriva lui; dacă ne îngrozeşte cu amăgitoare tăbărire, este bine să-i 
înfruntăm pe vrăjmaşi; dacă se măreşte arcul clevetitorilor, trebuie să lovim faţa cea minci¬ 
noasă; dar, cînd săgetează vreo închipuire curvească, trebuie a da dosul şi a fugi de acea înfă¬ 
ţişare; căci curvia săgetează asupra ochilor şi este mai înfricoşată decît celelalte răutăţi” (to¬ 
mul al doilea). 

Bagă de seamă că locuitorii Corintului erau foarte dedaţi la curvie - precum zice Suida - 
şi că aveau un zeu al curviei. Iar Herodot şi Strabon zic că în Corint era un prea-bogat jertfel¬ 
nic al Afroditei, întru care erau afierosite mai mult de o mie de slujnice curve, care îmbogă¬ 
ţeau cetatea, pentru că la dînsele îşi cheltuiau banii corăbierii ce treceau pe acolo. De acolo a 
apucat a se zice şi parimia aceasta: „Nu e a fiecărui bărbat dreaptă plutire pe la Corint.” De 
aceea a trebuit ca Pavel să le scrie cu asprime să fugă de această patimă, (n. aut.) 

Tot păcatul pe care l-ar face omul este afară de trup, 
iar cel ce curveşte păcătuieşte întru al său trup. 

Din curvie - zice - se spurcă tot trupul omului, de aceea şi obişnuiesc a 
merge la baie cei ce curvesc: se scaldă fiindcă s-a spurcat trupul lor. Deci cel 
ce curveşte „păcătuieşte întru însuşi trupul său”, fiindcă-] spurcă şi îl împute. 
Căci, deşi se fac cu mijlocirea trupului, alte păcate nu spurca atîta trupul şi, de 
multe ori, nu îl spurcă nicicum. De pildă, este cu putinţă a ucide cineva ori cu 
piatră, ori cu lemn, ori cu altă unealtă 109 , şi trupul lui nu se spurcă; dar e cu 
neputinţă a săvîrşi cineva curvia fără a-şi spurca trupul. însă Dumnezeiescul 
Apostol măreşte păcatul curviei, fiindcă vrea să-i oprească pe Creştini de la 
acest păcat, iar nu pentru că curvia este cel mai rău păcat din toate. 

Ştiu mai multe dezlegări pe care le dau unii la această zicere. Aşa, de pil¬ 
dă, că acela ce curveşte „păcătuieşte întru însuşi trupul său” pentru că nu se 
împreunează cu curva ca şi cu femeia sa legiuită, ca să-i nască copii, ci îşi stri¬ 
că şi îşi slăbeşte trupul cu scurgerea în zadar. 110 Sau, că cel ce curveşte păcă¬ 
tuieşte întru muierea aceea cu care se împreunează şi care se face trup al lui 
prin amestecare; şi păcătuieşte într-însa fiindcă nu se împreunează cu dînsa 
după lege. 111 însă dezlegarea ce o dă marele Ioan Hrisostom, aceea pe care am 
zis-o întîi, este mai bună decît toate. 

Insă unii nu se dumiresc la această zicere, şi întreabă; Oare pizma nu to¬ 
peşte şi nu slăbeşte trupul pizmaşului? Aşadar, cum zice Pavel că doar curvia 
îl strică? Ci ei înşişi dezleagă nedumerirea, zicfnd că pizma nu este lucrare, ci 
pătimire, şi că Apostolul grăieşte aici despre lucrare, nu despre pătimire. Căci 
zice; „tot păcatul pe care îl face omul”, iar pizma nu o lucrăm noi. ci ea se lu¬ 
crează întru noi, 11 [...] 

19 Au nu ştiţi că trupurile voastre sînt lăcaş al Sfintului Duh 
care este întru voi, pe Care-L aveţi de la Dumnezeu? 


109 Această tîlcuire o dau marele Hrisostom, Ieronim şi Grigorie al Nyssei, care şi zice: 
„Cînd lovesc, ucigaşii nu mor împreună cu cei ucişi, dar cei ce şi-au spurcat trupul dobîndesc 
spurcăciunea împreună” (cuvînt la această zicere a Apostolului), (n. aut.) 

u0 Această dezlegare o face marele Âtanasie, în cuvîntul despre cinstita nuntă. (n. aut.) 

111 Această dezlegare o dă Icumenie, adăugind că muierea ce curveşte se face trup al băr¬ 
batului nu numai pentru că el se amestecă cu dînsa, ci şi pentru că femeia, luîndu-se din coas¬ 
ta bărbatului, este trup al lui dintru început, (n, aut.) 

112 Şi aceasta o zice marele Âtanasie. Iar Fotie zice că acela ce curveşte „păcătuieşte întm 
al său trup”, adică întru însuşi trupul Stăpumlui Hristos, al Căruia mădular este trupul său, 
precum a zis şi Apostolul mai sus: „Au nu ştiţi că trupurile voastre sînt mădulare ale lui Hris¬ 
tos?” Şi iarăşi: „Deci, Uiînd mădularele lui Hristos, le voi face mădulare ale curvei? Să nu 
fie!!” (n. aut.). 

Aici, dumnezeiescul Apostol îi înspăimîntă mai mult pe Creştinii ce cur- 
vesc, amintindu-le de mărimea darului Sfîntului Duh pe care l-au luat şi de 
vrednicia lui Dumnezeu, Care le-a dat acest dar. Zice: 0 Creştinilor! - sînteţi 
biserică sfîntă a Sfîntului Duh, deci nu spurcaţi sfîntul lăcaş al Sfîntului Duh 
şi nu netrebniciţi darul lui Dumnezeu! 

20 Şi nu sînteţi ai voştri, căci v-aţi cumpărat cu preţ 

Zice: Creştinilor, vă aflaţi sub domnie şi stăpînire, adică sub Hristos, şi nu 
stăpîniţi şi nu aveţi al vostru nici un lucru, nici însuşi trupul vostru, pentru că 
sînteţi robi răscumpăraţi cu preţ, anume cu însuşi sîngele lui Iisus Hristos. 
Astfel, nu voi sînteţi stăpîni pe mădularele voastre, pentru ca să le puteţi folosi 
la răutăţile pe care le voiţi, ci stăpîn asupra lor e însuşi Stăpînul vostru Hris¬ 
tos, Cel ce v-a răscumpărat, şi se cuvine ca mădularele voastre sa se poarte 
acolo unde voieşte El. Insă Apostolul nu zice acestea ca să strice stăpînirea de 
sine [„voinţa liberă”, n. m.] a omului, ci ca să arate că este drept şi cu cuviinţă 
să fim robi supuşi lui Hristos, de către Care ne-am răscumpărat din robia dia¬ 
volului şi a păcatului. 1 * 3 

Slăviţi dar pe Dumnezeu în trupul vostru 

Zice: De vreme pe trupul şi sufletul vostru au fost răscumpărate de Hris¬ 
tos, sînteţi datori - o fraţii mei Creştini! - să-L slăviţi pe Dumnezeu şi cu tru¬ 
pul. Cum? Făcînd acele fapte şi lucrări trupeşti care pricinuiesc slava lui 
Dumnezeu şi, pe lîngă acestea, pâzindu-vă trupul sfînt şi curat de orice păcat. 
Căci Dumnezeu Se slăveşte atunci cînd oamenii, văzînd faptele voastre, se în¬ 
deamnă a-L slăvi pe Dumnezeu, precum a zis Domnul: „Aşa să lumineze lu¬ 
mina voastră înaintea oamenilor, încît să vadă ei faptele voastre cele bune şi 
să-L slăvească pe Părintele vostru din ceruri” (Matei 5:16). 

şi întru duhul vostru, 


113 [....] Sfîntul Grigorie al Nyssei zice: „Dacă ne-am făcut robi ai Celui ce ne-a izbăvit, 
că căutăm cu adevărat către Cel ce ne stăpîneşte, încît să nu mai vieţuim nouă înşine, ci Celui 
ce ne-a cîştigat. Căci nu mai sîntem stăpîni ai noştri înşine, ci domnul nostru este Acela, .care 
ne-a cumpărat, iar noi sîntem ale Lui avuţii. Aşadar, legea vieţii noastre să fie voia Celui ce 
ne stăpâneşte!” (în cuvîntul despre desăvîrşirc, tomul III). 

Iar Apostolul Petru zice că „nu cu lucruri stricăcioase, cu argint sau cu aur, ne-am izbăvit 
din zadarnica noastră petrecere, cea lăsată de părinţi, ci cu cinstit Sîngele lui Hristos, ca al unui 
miel nevinovat” (7 Petru 1:18). Iar dacă voieşti să afli cine a luat preţul acesta, vezi în subîn- 
semnarea zicerii „întru care avem răscumpărarea prin Sîngele Său” (Efeseni 1:7). (n. aut) 

Zice: De vreme ce şi sufletul vostru, Creştinilor, a fost răscumpărat de 
Hristos, sînteţi datori a-L slăvi pe Dumnezeu şi cu sufletul. Şi sufletul îl slă¬ 
veşte pe Dumnezeu atunci cînd nu se spurcă de cugetările curviei şi ale necu- 
răţiei nici cu gîndul, de vreme ce pofta inimii este oprită de Hristos ca o 
prea-curvie, căci „tot cel ce caută la muiere spre a o pofti, iată, a preacurvit cu 
dînsa în inima sa” {Matei 5:28), Căci, prin „duh”, Apostolul a numit aici gîndul. 

care sînt ale tui Dumnezeu! 

Adică Apostolul ne aduce aminte că noi, Creştinii, nu sîntem stăpîni asu¬ 
pra noastră, ci sîntem sub stăpînul Dumnezeu, Care ne-a zidit şi apoi ne-a răs¬ 
cumpărat sufletul şi trupul, şi că, prin urmare, nu sîntem stăpîni a le folosi pe 
acestea pentru a face vreun lucru, ori cuvînţ ori gîndire afară de încuviinţarea 
şi voia lui Dumnezeu. 



CAPITOLUL VII 


1 Cît despre cele ce mi-aţi scris, 

După ce a îndreptat dezbinările, curvia şi lăcomia de averi a Corintenilor, 
Apostolul vorbeşte acum despre nuntă şi despre feciorie. Căci Corintenii îi 
scriseseră întrebîndu-1 dacă se cuvine a se depărta bărbaţii de femeile lor ori 
nu - precum am zis în pricina epistolei acesteia. 

bine este omului a nu se atinge de femeie. 

Zice: Binele cel dintîi şi biruitor al oricărui om - atît al celui de rînd (deci 
nu numai al aceluia ce urmează a se preoţi, precum rău au înţeles unii), cît şi 
al celui ce urmează a ajunge sfinţit - binele cel dintîi şi cel mai înalt - zic - al 
fiecărui om este acesta: a nu lua femeie nicidecum, ci a păzi fecioria. însă - 
zice - lucrul cel mai sigur şi care ajută neputincioasa fire a oamenilor este 
nunta, adică a-şi lua omul femeie legiuită - după cum arată mai jos: 

2 Dar, din pricina curviei, fiecare bărbat să-şi aibă femeia sa, 

şi fiecare femeie să-şi aibă bărbatul său. 

Apostolul grăieşte aici pentru amîndouă părţile: şi pentru bărbat, şi pentru 
femeie, căci se poate ca bărbatul să voiască întreaga-înţelepciune, iar femeia 
nu; şi altminteri: bărbatul a nu voi întreaga-înţelepciune, iar femeia a o voi. 

Şi, zicînd că nunta e îngăduită din pricina curviei, Pavel îi îndeamnă pe cei 
căsătoriţi spre înfrînare Şi spre întreaga-înţelepciune. Căci, dacă s-a iertat a se 
face nunţile şi a se însoţi oamenii după lege pentru a nu urma curvii, atunci cei 
căsătoriţi sînt datori să nu se împreuneze cu desfrînare şi curvăsăreşte, ci cu 
întreagă-înţelepciune, doar pentru facerea de copii. 114 Vezi şi în epistola către 

I H De aceea nu se cuvine a se împreuna bărbaţii cu femeile lor cînd sînt îngreunate, că 
este faptă nelegiuită şi necuviincioasă, ca una ce nu se face spre facerea de copii şi care se 
poate face pricină a omoruri pruncului ce este în pîntece. De aceea şi dumnezeieştii Apostoli, 
în Aşezămintele lor, opresc de obşte a se face aceasta. Căci nici chiar dobitoacele cele necu- 
vîntâtoare nu se împreunează cînd e grea partea cea fetneiască. 

De asemenea, nu se cuvine a se împreuna soţii cînd femeia are cele obişnuite femeieşti, 
căci fac păcat de moarte. Dc aceea. Legea veche porunceşte a fi omoriţi cei ce săvîrşesc 
aceasta, căci zice Dumnezeu în Levitic: „Bărbatul care se va culca cu femeie în timpul curge¬ 
rii ei şi-i va descoperi goliciunea, acela a descoperit curgerea sîngelui ei şi ea şi-a descoperit 
curgerea sîngelui său: amîndoi să fie stîrpiţi din neamul lor” (20:18). 

Şi - ca să zic cuprinzător şi în scurt - doar pentru zămislirea de copii se cuvine a se face 
trupeasca lor împreunare, iar nu pentru iubirea de îndulciri. Pentru aceasta zice şi Dumnezeu 
în Levitic : „Orice bărbat căruia i se face scurgere din trupul său este necurat” (15:3), [,..] 

Evrei (13:4) ca nunta se numeşte „cinstită” pentru că îi păzeşte pe oameni întru 
întreaga-înţelepciune a trupului şi îi opreşte de a curvi şi a prea-curvi. 

3 Bărbatul să-i dea femeii dragostea datorată, la fel şi femeia bărbatului. 

Zice: Voi, Creştinii care vă însoţiţi după lege, aveţi datoria de a păzi dra¬ 
gostea şi buna-cunoştinţă între voi, adică bărbatul să aibă dragoste către fe¬ 
meia sa, iar femeia către bărbatul său. Aşadar, fiind datorie, trebuie a da, adică 
a plăti, dragostea aceasta unul altuia. 

4 Femeia nu e stăpînă asupra trupului său, ci bărbatul; la fel, 

nici bărbatul nu e stăpîn asupra trupului său, ci femeia 

Aici, Pavel arată că dragostea unuia către altul a celor însoţiţi după lege 
este datorie pentru că - zice - femeile măritate şi bărbaţii însuraţi nu sînt sta- 
pîni asupra trupurilor lor. Ci femeia este totodată şi slujnică, şi stăpînă a băr¬ 
batului: slujnică, fiindcă nu-şi stăpîneşte trupul, încît sa-1 dea altui bărbat, ci 
bărbatul ei domneşte şi-l stăpîneşte; 115 şi este stăpînă şi doamnă a bărbatului 
său pentru că trupul aceluia este al ei. De asemenea, şi bărbatul este slugă a 
femeii sale, fiindcă nu e stăpîn asupra trupului său, ca să-l dea altor femei; 
este şi stăpîn şi domn al femeii sale, pentru că trupul ei este al lui. 116 

5 Să nu vă lipsiţi unul de altul, decît cu bună învoială, pentru o vreme, 


Iar dumnezeiescul Apostol scrie celor desăvîrşiţi, zicînd: „Cinstită să fie nunta şi patul 
nespurcat, iar pe curvari şi pe prea-curvari îi va judeca Dumnezeu” (Evrei 13:4). (n. aut.) 

115 Ia aminte că „femeia nu-şi stăpîneşte trupul, ci bărbatul”, însă doar întru împreunarea 
cea după fire, nu şi în cea afară de fire şi fără de lege. De aceea, dacă bărbatul ar cere femeii 
cu nelegiuire a se împreuna cu dînsa afară de fire, ea trebuie să nu se supună Ia aceasta, ci să-l 
oprească cu orice chip şi să nu-1 primească, (n. aut.) 

116 Vrednice de laudă, cu adevărat, şi de aurită gură sînt cuvintele lui Ioan cel împodobit 
cu multe daruri, care a zis la această zicere: „«Femeia nu-şi stăpîneşte trupul, ci bărbatul; de 
asemenea, nici bărbatul nu e stăpîn pe trupul său, ci femeia.» Deci, dacă vei vedea că te mo¬ 
meşte vreo prea-curvă, că-ţi întinde curse, că se atîmă de tine, zi-i ei: Nu este al meu trupul, 
este al femeii mele: nu îndrăznesc să mă folosesc de el şi să-l dau altei femei. Oare nu este 
fără noimă, cînd ai primit zestrea ei, să porţi toată grija pentm aceasta şi să mi o micşorezi în¬ 
tru nimic (...), iar trupul tău, care este bogăţia ei, să-l strici şi să-l pîngăreşti? [...] 

Asemenea şi tu, femeie măritată, de te-ar îndemna vreun bărbat la prea-curvie, zi-i lui cu- 
vîntul acesta al Apostolului, adică: «femeia nu-şi stăpâneşte trupul său, ci bărbatul.» De ce mă 
îndemni spre prea-curvie, omule? Trupul meu nu este al meu, ci al bărbatului meu; nu eu îl 
stăpînesc, ci bărbatul meu. Cum pot să dau trupul cel străin? Căci, dacă nu cutez să vînd lu¬ 
crul şi zestrea bărbatului meu cea neînsufleţită, cum voi cuteza să dau trupul meu, care este 
zestrea însufleţită şi agoniseala cea vie a bărbatului meu? (...) Fugi departe de mine, 
prea-vicleanule om!»” (n. aut) 

Adică: Bărbatul să nu se înfrîneze şi să se depărteze de împreunarea tru¬ 
pească decît dacă ar voi să se înfrîneze şi femeia; la fel să facă şi femeia; căci, 
dacă o parte dintre cei însoţiţi primeşte înfrînarea, dar cealaltă nu voieşte, se 
face pagubă. [...] Iar cînd amîndouă părţile voiesc a se înfrîna de la împreunare, 
atunci înfrînarea aceasta nu se socoteşte lipsire şi pagubă, pentru că se face din 
învoire şi pentru o vreme. Iar care este vremea aceasta, Apostolul arată mai jos: 

ca să vă îndeletniciţi cu postul şi rugăciunea, 

Aici, Apostolul tîlcuieşte cum a zis ca să se depărteze de împreunarea tru¬ 
pească bărbatul şi femeia cei însoţiţi cu lege, „la o vreme”, adică - zice - cînd 
este vremea a petrece în post şi în rugăciune. Astfel, Creştinii cei însoţiţi după 
lege nu trebuie a se împreuna trupeşte în vremea posturilor, mai ales în Postul 
cel Mare, şi miercurile şi vinerile de peste tot anul. Dar nu se cuvine a se îm¬ 
preuna trupeşte nici în vremea cînd vor să petreacă cu îndelungare şi întindere 
întru rugăciune - adică sîmbăta, duminica, în zilele praznicelor împărăteşti şi 
întru cele ale Maicii Domnului - pentru că în acele zile se face Dumnezeiasca 
Liturghie şi toţi Creştinii zăbovesc întru rugăciune. Şi mai cu osebire se cu¬ 
vine a se depărta soţii de împreunare cînd au să se împărtăşească cu dumneze- 
ieştile Taine, cel puţin cu trei zile înainte. (Aceasta o zic despre împărtăşirea 
în afara postului; căci, dacă se împărtăşesc în zile de post, se depărtează de 
împreunare din pricina postului.) Dar nu trebuie a se împreuna nici în Săptă- 
mîna Luminată a Paştilor, căci toată acea săptămînă se socoteşte ca o zi, 
precum hotărăşte Canonul 66 al Sfîntului Sobor al şaselea a toată lumea. De 
aceea nu a zis Apostoli]! doar: Să nu vă împreunaţi trupeşte, ca să vă rugaţi - 
ci: „pentru ca să zăboviţi întru rugăciune”, [...] Astfel, Apostolul porunceşte 
celor însoţiţi să nu se împreune trupeşte ca să se facă rugăciunea şi postirea 
mai osîrdnică şi mai cu dinadinsul. Căci, deşi împreunarea lor nu este necu¬ 
rată în sine, ea pricinuieşte totuşi întîrziere şi împiedicare postirii. 1,7 

şi iarăşi vă veţi împreuna, ca să nu vă ispitească pe voi satana 
pentru neînfrînarea voastră 

Zice: Aceasta - a vă împreuna voi, bărbaţii, cu femeile voastre după vre¬ 
mea postului şi a rugăciunii - nu v-o dau ca lege 118 , ci o zic cu pdgorămînt, 


117 Zonara şi Valsamon (în tîlcuirea canonului al treilea al Sfîntului Dionisie), întru o 
unire cu Teofilact, „rugăciunea” rînduită aici de Apostol au înţeles-o pe aceea mai sîrguitoare 
şi care se face cu ocărîre de sine şi cu lacrimi, 

Iar Teodorit zice că nu se cuvine a se împreuna cei însoţiţi în vremea postirii şi a rugăciu¬ 
nii pentru ca să cinstească postirea şi rugăciunea cu sfinţenia şi curăţia trupului lor. (n. aut.) 

118 Deci - de vreme ce Apostolul nu legiuieşte ca soţii să se împreuneze trupeşte, ci, după 
ceea ce nu spune, dar se înţelege, voieşte a nu se împreuna ei niciodată, dacă pot şi dacă vor - 
aceasta însemnează că orice bărbat şi femeie însoţiţi după lege se pot învoi între ei să se de- 


86 



pentru ca să nu vă ispitească satana şi să vă împingă întru prea-curvie, dacă nu 
vă veţi împreuna voi, bărbaţii, cu femeile voastre, şi voi, femeile, cu bărbaţii 
voştri, însă, fiindcă nu diavolul singur este pricinuitor al curviei, ci tntîia pri¬ 
cină este neînfrînarea şi neastîmpararea poftei noastre, Apostulul zice apoi 
aceasta: „ca să nu vă ispitească satana pentru neînfrînarea voastră”, Adică - 
zice - neînfrînarea voastră este pricina de a vă ispiti diavolul. Căci, de vreme 
ce vreţi să vieţuiri cu lenevire şi să slujiţi îndulcirilor trupului, diavolul află 
prilej ca vă dea război - după sfinţitul Teodorit. 

6 Aceasta însă o zic după îngăduinţă, nu după poruncă, 

Zice: Aceasta - a vă împreuna iarăşi trupeşte după vremea posririi şi a ru¬ 
găciunii, pentru a nu vă păgubi unul pe altul - o zic vouă după îngăduinţă, 
adică facînd pogorămînt neputinţei voastre, iar nu ca şi cum v-aş pune lege, 
sau v-aş porunci să vă împreunaţi totdeauna sau că ar fi lăudat acela ce se îm¬ 
preunează cu femeia sa trupeşte, ca şi cum ar împlini legea. Căci, dacă puteţi a 
vă înfrîna totdeauna, cu învoială, nu vă împreunaţi! 

7 căci voiesc ca toţi oamenii să fie precum sînt şi eu. 

Cînd vrea sa poruncească uri lucru greu, Pavel obişnuieşte a se aduce ca 
pildă pe sine însuşi. De aceea şi aici, vrînd să vorbească despre fecioria cea 
asemenea cu a îngerilor, zice: Voiesc ca toţi bărbaţii să fie ca şi mine, adică 
toţi să se depărteze de femeie şi să urmeze fecioria, precum şi eu ma depărtez 
şi petrec întru feciorie. ns 

Dar fiecare are de ia Dumnezeu dar osebit, unul aşa, altul altfel 

Zice; A rămîne cineva întru feciorie e dar de la Dumnezeu, măcar că e ne¬ 
voie şi de lucrarea şi sîrguinţa noastră. Şi îi zice „dar” pentru ca să-i mîngîie 
pe cei căsătoriţi, căci i-a înfruntat destul cu ceea ce le-a zis, anume că pentru 
neînfrînarea lor îi ispiteşte satana. Ia aminte însă că Apostolul arată aici că şi 


părteze de împreunarea trupească, vieţuind întru întreaga-înţelepciune şi feciorie, cum şe află 
şi în zilele noastre mulţi însoţiţi întru Domnul care vieţuiesc ca fraţii. Şi din vechime aflăm 
multe ca acestea în Vieţile Sfinţilor. însă este mai bine ca cei însoţiţi astfel, adică bărbatul şi 
femeia care se învoiesc a păzi curăţia şi neîmpreunarea, să lase lumea şi cele ce sînt în lume şi 
să se facă monahi, trăgîndu-se amândoi Ia mănăstiri potrivite lor. Pentru ca, aşa cum au luat 
cununa nunţii, să primească în ceruri şi cununa îrtfrinării şi curăţiei, precum nenumăraţi au fă¬ 
cut aceasta şi o fac. Şi Canonul 46 al Sinodului VI rânduieşte aceasta, (n. aut.) 

Ily Iar Teodorit, tîlcuind aceasta, zice: „Pavel s-a adus ca pildă pentru noi, fiind silit a-şi 
descoperi bogăţia curăţiei.” (n. aut.) 

nunta e dar, zicînd că „fiecare are de la Dumnezeu dar osebit, unul aşa, iar 
altul altfel”, adică unul a rămîne întru feciorie, iar altul a lua femeie cu nuntă 
legiuită. 120 

8 Zic însă celor necăsătoriţi şi văduvelor că bine le este lor 

să rămînă precum sînt şi eu. 121 

9 Iar de nu se pot înfrîna, să se căsătorească! 

Fiindcă e mai bine a se căsători, decît a se aprinde , 

Ai văzut înţelepciunea marelui Pavel? Căci - deşi arată că înfrînarea, ne- 
căsătoria şi fecioria sînt mai bune - totuşi nu-i sileşte la depărtarea de că¬ 
sătorie pe cei ce nu pot urma fecioria, pentru ca să nu urmeze alt păcat mai 
mare şi să cadă în curvie. Căci zice: Dacă voi, necăsătoriţii şi văduvele, aveţi 
multă aprindere în trup şi sînteţi siliţi de fire (căci mare este tirania poftei tru¬ 
peşti!) 1 , căsătoriţi-vă şi prin nuntă sloboziţi-vă de multele osteneli şi sudori, 
pentru ca să nu alunecaţi şi să cădeţi în curvie. 


120 Iar Teodorit zice că Apostolul numeşte nunta „dar”, pentru că, fiind ajutaţi de darul lui 
Dumnezeu, cei căsătoriţi isprăvesc întreaga-înţelepciune în nuntă. Căci darul ajută celor ce au 
osîrdie către cele bune, după cum a spus Domnul: „Cereţi, şi vi se va da! Căutaţi, şi veţi afla!” 
(Matei 7:7). (n. aut.) 

121 Este întrebare între Părinţi dacă Apostolul a fost sau nu însurat. Purtătorul de Dumne¬ 
zeu Ignatie şi Climent Stromatul zic că a fost însurat; încă şi mulţi alţii spun aceasta, sprijinin- 
du-se pe zicerea din Epistola către Filipeni 4:3: „Rogu-te şi pe tine, credinciosule Sizig” şi pe 
zicerea aceasta de aici, unde nu a pomenit numai de cei necăsătoriţi, ci şi de văduvi, care mai 
înainte au fost căsătoriţi. Deci zic aceia că şi Pavel, avînd mai înainte femeie, s-a lăsat de 
dînsa după ce a fost chemat de Dumnezeu la propovăduire, precum şi Petru, şi Filip şi, mai 
înainte de aceştia. Proorocul Isaia, care, după ce a văzut pe Domnul pe scaun înalt, nn s-a mai 
împreunat cu femeia sa, la fel ca şi Moisi, după ce a văzut dumnezeiasca arătare în rug. 

Iar maimulţi Părinţi zic că Pavel a fost necăsătorit: Hrisostom, Ambrozie, Augustin, Epi- 
fanie, Ieronim, Tertulian, Teofilact şi alţii. Vezi şi în tomul întîi al Istoriei bisericeşti a lui 
Meletie, la foaia 135, şi subînsemnarea lui Gheorghe Vendoti la aceasta. Ci şi Teodorit vrea 
ca Pavel să fi fost necăsătorit. El zice că nu trebuie să-l punem pe Pavel în rîndul văduvilor, 
căci era tînâr cînd s-a învrednicit de chemarea cerească şi vîrsta nu îi îngăduia să fi fost căsă¬ 
torit şi să fi ajuns văduv. (n. aut.) 

122 Teodorit tîlcuieşte zicerea aceasta aşa: „«Aprindere» nu numeşte supărarea poftei, ci 
înrobirea sufletului şi covîrşirea spre mai rău. Deci zice: Dar - dacă nu puteţi răbda lovirea 
poftei, ci sufletul vă e neputincios către lupta aceasta, pentru că nu aveţi osîrdie fierbinte către 
cele bune - nimeni nu vă opreşte a vă căsători,” Aşadar - după acest dumnezeiesc părinte - 
nu se cuvine să zică cineva că nu poate rămîne necăsătorit şi întru feciorie, că nu se poate face 
monah adică, pentru că e supărat de pofta trupului, Căci ce om este în lume care să nu fie su¬ 
părat de poftă? Negreşit, nici unul! Astfel încît, doar din pricina acestei bîntuieli a poftei, nici 
nu ar fi putut vreunul a păzi vreodată fecioria! Deci - dacă omul nu s-ar supune poftei cu min¬ 
tea, şi dacă ar avea bărbăţie duhovnicească şi osîrdie spre cele bune, şi dacă ar iubi fecioria cu 

10 Iar celor căsătoriţi, le poruncesc - nu eu, ci Domnul - 

Domnul a legiuit anume a nu se despărţi bărbatul de femeie sau femeia de 
bărbat decît doar pentru pricină de curvie, cînd a zis: „Iar eu vă zic vouă: 
Orice bărbat îşi va lăsa femeia, afară de cuvînt de curvie, o face pe ea să 
prea-curvească” [Matei 5:32). De aceea, Apostolul zice aici: Nu eu poruncesc 
să nu se despartă cei căsătoriţi, ci însuşi Domnul! Iar cuvîntul acesta arată că 
cele zise de Pavel pînă acum nu sînt legiuite de Domnul anume, deşi toate 
spusele lui sînt porunci ale Domnului, iar nu cuvinte omeneşti, precum zice el 
însuşi: „Dacă cineva se socoteşte a fi Prooroc sau om duhovnicesc, să ştie că 
cele pe care vi le scriu sînt porunci ale Domnului” (/ Corinteni 14:37), „căci 
socotesc că şi eu am Duhul lui Dumnezeu” (î Corinteni 7:40). Iar pentru deo¬ 
sebirea dintre sfatuire şi învăţătură, vezi la stihul 2 al capitolului 4 al epistolei 
întîi către Tesaloniceni şi la stihul 11, capitolul 4 al celei dintîi către Timotei. 

ca femeia să nu se despartă de bărbat! 

11 Iar dacă s-ar despărţi, să rămînă nemăritată, ori să se împace 
cu bărbatul său; tot aşa, bărbatul să nu-şi lase femeia. 

De vreme ce se făceau despărţiri între bărbaţi şi femei pentru înfrînâre şi 
pentru întreaga-înţelepciune, sau din alte pricini neîntemeiate (iar nu adică din 
pricina prea-curviei), Pavel zice aici că este mai bine ca soţii să nu se despartă 
nicidecum; iar dacă totuşi s-ar despărţi, femeia să nu ia al doilea bărbat, ci să 
rămînă a bărbatului său, dacă nu după împreunarea cu dînsul, cel puţin prin 
aceea că nu poate lua alt bărbat; sau, dacă nu se poate înfrîna, să se împace şi 
să se unească iarăşi cu bărbatul său. Iar aceasta trebuie să o facă şi bărbatul 
dacă se va despărţi de femeia sa, adică să nu se însoare cu alta, ci să rămînă 
necăsătorit; sau, dacă nu se poate înfrîna si păzi întreaga-înţelepciune, să se 
împace şi să se unească iarăşi cu femeia sa. 23 

12 Iar celorlalţi eu le zic 124 , nu Domnul: Dacă vreun frate arefemeie ne¬ 
credincioasă, şi ea binevoieşte a locui cu dînsul, să nu o lase pe ea! 


tot sufletul - el ar putea, cu ajutorul lui Dumnezeu, să gonească lovirile gîndurilor trupeşii şi 
să potolească aprinderea poftei. Şi astfel ar putea să aleagă viaţa întru feciorie, crezînd cu ade¬ 
verire că, pentru puţina bîntuire ce suferă de la trup şi pentru lupta ce o cearcă, are să primeas¬ 
că de la Dumnezeu strălucite cununi, (n. aut.) . 

m Iar cum că nu se cuvine a se despărţi cei căsătoriţi, afară de pricină de curvie, ci trebu¬ 
ie a-şi suferi metelmele unul altuia, vezi la subînseumarea canonului 48 al Sfinţilor Apostoli, 
în canonicul nostru ( Pidalion ). (n. aut.) 

124 Tîlcuind zicerea „eu zic”, Teodorit spune aşa: „«Eu zic» este în ioc de: Această lege 
nu am aflat-o scrisă în Sfinţitele Scripturi , ci acum o pun. Iar faptul că legile Apostolului Pa- 

13 Şi, dacă vreo femeie are bărbat necredincios, iar el binevoieşte 
a locui împreună cu (Unsa, să nu îl lase pe el! 

Ce zici - o fericite Pavele? Căci Domnul porunceşte ca, de va fi muierea 
vreunuia prea-curvă, să se despartă de bărbatul său (dacă el nu o mai voieşte). 
Aşadar cum zici tu să nu se despartă bărbatul de femeia necredincioasă? Nu 
cumva este mai rea prea-curvia decît necredinţa? Nu este mai rea - răspunde 
Apostolul - dar Dumnezeu pedepseşte mai mult greşelile făcute nouă, oame¬ 
nilor, şi de aceea zice să se despartă femeia prea-curvâ de bărbatul ei care nu 
o mai voieşte; şi nu pedepseşte atît de tare greşelile făcute împotriva Lui în¬ 
suşi, cum este şi necredinţa. De aceea şi porunceşte El ca acela ce a făcut râu 
aproapelui să nu-I aducă jertfe sa, ci mai întîi să se împace cu fratele său, zî- 
cînd; „Lasă jertfa ta şi mergi de te împacă cu fratele tău!” (Matei 5:24). De 
aceea a defăimat El cei zece mii de talanţi ai Săi, dar nu a suferit ocara şi îm¬ 
pietrirea inimii arătate de sluga cea (ea şi vicleană asupra fratelui său pentru 
suta aceea de dinari (adică de bănuţi) 1 , ci a pedepsit-o, precum se Vede în capi¬ 
tolul 18 al evangheliei lui Matei. Aşa face şi aici Dumnezeu şi necredinţa băr¬ 
batului ori a femeii, care e îndreptată împotriva Lui, o trece cu vederea şi nu-i 
desparte pe aceia (dacă se învoiesc a petrece împreună); iar prea-curvia - ca 
una ce e îndreptată ori către bărbat, ori către femeie - o pedepseşte, şi de 
aceea îngăduie a se despărţi soţii, dacă nu voiesc a petrece împreună. 

Unii zic însă că necredinţa are ca pricină necunoştinţa minţii, care este în- 
tîmplătoare şi poate să înceteze prin locuirea împreună a bărbatului cu femeia, 
precum zice şi Apostolul mai jos: „Ce ştii, femeie, dacă nu cumva îţi vei mîn- 
tui bărbatul?” Pe cîtâ vreme - zic ei - prea-curvia se face cu cunoştinţă şi din 
răutate mărturisită şi arătată, şi de aceea se face pricină de despărţire. Şi, de 
altfel, acela dintre soţi care prea-curveşte s-a şi despărţit pe sine de celălalt, 
pentru că mădularele sale (de a prea-curvit bărbatul) le face mădulare ale mu¬ 
ierii curve; iar de a prea-curvit femeia, aceasta face mădularele bărbatului său 
mădulare ale aceluia cu care prea-curvit. Iar soţul necredincios nu se desparte, 
şi - mai bine zis - nici nu se cuvine a se despărţi după trupeasca unire pentru 
aceasta, ba chiar prin această unire trupească este nădejde că poate se vor uni 
şi după credinţă. (Şi las deoparte a zice că după despărţire ar fi urmat răsturna¬ 
rea vieţii celor doi, şi clevetirea şi osîndirea evangheliei.) 

Dar se cuvine să înţelegi - o, cititorule! - că ceea ce zice aici Pavel se face 
cînd amîndouă părţile, adică şi bărbatul, şi femeia, s-au însoţit fiind necredin- 


vel sînt legi ale Stăpînuîui Hristos este arătat ştiutorilor de cele dumnezeieşti, căci însuşi 
Apostolul zice: «Hristos, Cel ce grăieşte întru mine, adică prin danii cel dat mie». Tot aşa şi 
aici, el legiuieşte prin Sfîntul Duh, printr-însul gTăind. (n. aut.) 

cioşi iar apoi o parte a crezut în Hristos, ori bărbatul, ori femeia. Numai atunci 
porunceşte Apostolul ca soţii să locuiască împreună, căci poate prin unirea 
aceasta soţul credincios ît va trage la credinţă şi pe celălalt. Dar celor 
drept-credincioşi dinainte de nuntă nu le este îngăduit nicicum a se însoţi cu 
necredincioşi! Să nu fie! Iar dacă se însoţesc, trebuie despărţiţi negreşit! Căci 
Apostolul nu a zis: „bărbatul credincios care voieşte să ia muiere necredin¬ 
cioasă”, ci a zis: „bărbatul credincios ce are muiere necredincioasă”, adică pe 
care o avea el încă mai înainte de a crede, Apoi iarăşi, nu întîmplâtor îngăduie 
Apostolul a locui împreună soţul credincios cu cel necredincios, ci cu soco¬ 
teală, adică „de va voi partea cea necredincioasă a locui împreună cu cea cre¬ 
dincioasă”. Căci zicerea „împreună bine-voieşte” aceasta însemnează, adică: 
„de va voi şi de va primi”. 

14 Căci bărbatul necredincios se sfinţeşte prin femeia credincioasă j 
şi femeia necredincioasă se sfinţeşte prin bărbatul credincios. 

Adică: Din covîrşirea curăţiei soţului cel credincios, se biruieşte necurăţia 
celui necredincios. Aşa se înţelege zicerea, iar nu că Elinii şi necredincioşii 
s-ar face sfinţi prin împreuna-locuire cu credincioşii, căci Apostolul nu a zis 
că soţul necredincios „se face sfînt”, ci că „se sfinţeşte”, adică se biruieşte de 
sfinţenia celui credincios. 

Şi Pavel zice aceste cuvinte pentru ca femeia credincioasă să nu se teamă 
că s-ar face necurată prin împreunarea cu bărbatul ei necredincios şi, la fel, ca 
bărbatul credincios să nu se teamă că s-ar face necurat prin împreunarea cu fe¬ 
meia sa necredincioasă, 125 Aici însă se iveşte o întrebare şi o nedumerire: 
Dacă cel ce se împreunează trupeşte cu curva este necurat, căci se face un trup 
cu curva, e vădit că şi femeia care se împreunează trupeşte cu Elinul cel ne¬ 
credincios se face şi ea un trup cu acela. Şi atunci cum de nu este şi ea necu¬ 
rată? Dezlegarea nedumeririi este aceasta: la curvie, însuşi lucrul acela după 
care se împreunează bărbatul cu muierea, adică amestecarea lor nelegiuita, 
este necurat, şi de aceea se fac necuraţi amîndoi. Cît priveşte împreunarea so¬ 
ţului credincios cu acela necredincios nu se întîmplă aşa, ci altfel stau lucruri¬ 
le. Căci bărbatul necredincios este necurat după necredinţa pe care o are, dar 
femeia credincioasă nu se împărtăşeşte cu dînsul din necredinţă, ci trupeşte, şi 
aici nu se vede nici o necurăţie, fiindcă ea a fost însoţită prin nuntă cu bărba- 


125 Vezi şi la capitolul XV al acestei epistole, stih 28, unde însuşi Teofilact spune că 
Apostolul apus aici zicerea „se sfinţeşte” cu covîrşire [„hiperb'olizare”, zicem noi azi, n. m.]. 
Iar Teodoxit o tîlcuieşte zicînd că înseamnă: „are nădejde de mîntuire” (n. aut) 


91 




tul său necredincios mai înainte de a crede. Asta e pricina aşadar pentru care 
partea cea credincioasă nu este necurată. 136 

Căci altfel, fiii voştri sînt necuraţi, 

Căci - zice - dacă nu s-ar birui partea cea necredincioasă de curăţia părţii 
credincioase, atunci copiii ce se nasc din aceştia ar fi necuraţi, adică curaţi 
doar pe jumătate. 

dar acum sînt sfinţi. 

Adică copiii ce se nasc din aceştia nu sînt necuraţi, căci, cu covîrşirea zi¬ 
cerii „sfinţi”, Apostolul înlătură frica părţii celei credincioase că aceia ar fi 
necuraţi. 12 \ 

I 

15 Iar dacă necredinciosul se desparte, să se despartă! 

Adică: Dacă partea necredincioasă dintre cei însoţiţi cu nunta porunceşte 
părţii celei credincioase fie să se împărtăşească de necredinţa sa, fie să se des¬ 
partă de ea, atunci partea cea necredincioasă să se despartă! 

Căci nu este rob fratele ori sora întru unele ca acestea, 
că în pace v-a chemat pe voi 128 Dumnezeu. 

Zice: Dacă partea cea necredincioasă dintre cei însoţiţi se ceartă cu tine, 
partea cea credincioasă, pentru că nu te împărtăşeşti de necredinţa ei, despar- 
te-te de dînsa! Căci nu eşti „rob întru unele ca acestea”, adică nu eşti silit să ţii 
şi să rabzi partea cea necredincioasă întru cele ce privesc credinţa. Mai bine 


I2r> Iar Folie zice că însuşi faptul de a primi partea cea necredincioasă împreună-şederea şi 
unirea cu partea cea credincioasă este un semn că acela (aceea) se apropie de cunoaşterea cre¬ 
dinţei şi a bunei-cinstiri de Dumnezeu, Iar eu adaug că chiar aceasta, adică faptul că unul din 
soţi a îngăduit ca celălalt să se boteze, este un semn bun că a început a primi el însuşi credinţa 
lui Hristos. Aşadar acestea sînt, pricinile pentru care şi Apostolul a îngăduit părţii celei credin¬ 
cioase să primească împreună-locuirea cu cea necredincioasă, (ii. aut.) 

12> Şi, într-adevăr, dumnezeiescul Pavel vorbeşte aici cu covîrşire, precum zice Sfinţitul 
Teofilact. Fiindcă, dacă înşişi copiii născuţi din părinţi credincioşi sînt necuraţi - ca unii ce 
trag spurcăciunea păcatului strămoşesc, şi pentru aceasta au trebuinţă de curăţirea Sfintului Bo¬ 
tez - cu mult mal vîrtos sînt necuraţi cei născuţi dintru acea însoţire în care o parte este credin¬ 
cioasă, iar cealaltă necredincioasă. Şi poate că Apostolul i-a numit pe aceştia „sfinţi” pentru că 
se sfinţesc botezîndu-se şi făcîndu-se credincioşi din pricina părţii credincioase, (n. aut.) 

128 întru unele izvoade se zice: „ne-a chemat”, (n. aut.) 

este a te despărţi decît a te certa, căci nici Dumnezeu nu voieşte aceasta şi 
chiar El - zice - „v-a chemat în pace”. 129 Deci, dacă partea cea necredincioasă 
se ceartă, ea a dat pricină despărţirii, iar nu partea cea credincioasă, şi dar să 
se despartă! 

16 Căci ce ştii tu, femeie, dacă nu-ţi vei mîntui bărbatul? 

Aici, dumnezeiescul Apostol sfătuieşte din nou ca partea cea credincioasă 
să nu se despartă de cea necredincioasă, şi zice: Dacă bărbatul tău necredin¬ 
cios nu se ceartă cu tine, femeia sa credincioasă, rămîi şi primeşte împreu- 
nă-petrecerea cu dînsul! îndeamnă-1 şi sfatuieşte-1, poate că vei putea isprăvi 
ceva şi îl vei mîntui pe bărbatul tău. însă Apostolul pune la îndoială faptul 
dacă femeia va mîntui ori nu pe bărbatul său. Asta din două pricini: întîi, ca să 
nu se creadă că o sileşte pe femeie să-l înduplece pe bărbatul său şi să-l aducă 
la credinţă; şi, al doilea, pentru ca să o facă pe femeie să nu deznădăjduiască 
daca nu ar izbuti nimic, ci să nădăjduiască totdeauna că poate va întoarce pe 
bărbatul său la credinţă: 

Şi ce ştii tu, bărbate, dacă nu-ţi vei mîntui femeia? 

17 Decît numai aşa cum i-a dat Dumnezeu fiecăruia, 
aşa cum l-a chemat Domnul pe fiecare, aşa să umble 

Unii citesc zicerea aceasta aşa: „Ce ştii, bărbate, dacă îţi vei mîntui femeia 
sau nu?” Apoi, fac alt început, zicînd: „Fiecăruia, precum i-a dat Dumnezeu”, 
adică: De unde ştii - o bărbate! - dacă o vei mîntui pe femeia ta sau de nu o 
vei mîntui? Acest lucru e neştiut - zice - şi de aceea nu se cuvine să dezlegi 
nunta şi să te despatţi de femeia ta necredincioasă. Căci, dacă nu o vei mîntui, 
nu te-ai vătămat cu nimic; iar dacă o vei mîntui, te-ai folosit şi pe tine, şi pe 
dînsa, căci însuşi trupul tau l-ai folosit. 

însă cel între sfinţi loan Hrisostomul nu a citit zicerea aşa, ci începe de la 
aceasta: „decît numai cum i-a dat Dumnezeu fiecăruia” 120 , ceea ce cu adevărat 


129 [...] Fiind întrebat cum se cuvine a primi cineva în viaţa monahală pe cei căsătoriţi, 
marele Vasilie răspunde (în hotărîrea 12 pe larg) câ mai întîi trebuie să-i întrebe dacă fac 
aceasta cu învoirea amîndurora, precum zice Pavel (adică precum a zis mai sus, la stihul 5 al 
acestui capitol: „Să nu vă lipsiţi unui pe altul, decît numai cu învoire”.) Şi aşa să-i primească, 
cu încredinţarea multor martori. Iar dacă o parte din cei însoţiţi, bărbatul sau femeia, se îngri¬ 
jeşte mai puţin decît cealaltă parte de a bine-plăcea lui Dumnezeu (prin călugărie adică) şi mi 
se învoieşte a primi acest fel de despărţire, atunci să nu-i primească, nici să se pună pe sine în 
tulburări, aducîndu-şi aminte de ceea ce zice Pavel, că „în pace ne-a chemat pe noi Dumne¬ 
zeu”. [...] (n. aut.) 

130 Tot aşa citesc zicerea şi Teodorit şi cei mai mulţi, (n, aut.) 

este mai bine. E ca şi cum Apostolul ar zice că nu se face despărţirea nunţii 
pentru necredinţă, căci acest „decît numai cum i-a dat Dumnezeu fiecăruia” se 
înţelege aşa: Fiecare să fie aşa cum l-a voit pe el Dumnezeu! Ţi-a dat Dumne¬ 
zeu - zice - să ai femeie necredincioasă? întru aceasta rămîi, şi nu te despărţi 
de dînsa din pricina necredinţei! 

Şi aşa rînduiesc întru toate bisericile. 

Pavel zice aceasta ca să se facă mai osîrdnici Corintenii întru a asculta cu 
supunere, aflînd că au şi pe alţii împreună-părtaşi care se supun acestor învă¬ 
ţături şi le urmează. 

18 A fost vreunul chemat fiind tăiat împrejur? Să nu se ascundă! 

Se întîmpla că mulţi Creştini Evrei, după ce se creştinau, se ruşinau că 
erau tăiaţi împrejur. De aceea, întrebuinţînd oarecare meşteşug dbctoricesc, 
trăgeau pielea şi acopereau partea retezată a mădularului născător de copii, 
ajungînd să arate ca mai înainte, ca şi cum ar fi fost netăiaţi împrejur. 131 

A fost chemat cineva întru netâîerea împrejur? Să nu se taie împrejur! 

Iar unii Creştini din „neamuri” făceau altă necuviinţă potrivnică: după ce 
se creştinau, se tăiau împrejur, fiindcă tăierea*împrejur părea a fi slăvită şi cin¬ 
stită. Deci - zice Pavel - să nu faci aceasta, căci nu foloseşte cu nimic credin¬ 
ţei! - precum spune şi în altă parte: „în Hristos Iisus, nici tăierea împrejur nu 
este ceva, nici netăierea împrejur” ( Galateni 6:15). 

19 Tăierea împrejur nu este nimic, nici netăierea împrejur 

nu este nimic, ci tinerea poruncilor lui Dumnezeu. 

Zice: La nimic nu foloseşte tăierea împrejur sau netăierea împrejur, ci pre¬ 
tutindeni se caută păzirea şi lucrarea poruncilor lui Dumnezeu cu credinţă. 

20 Fiecare să râmînă întru chemarea în care a fost chemat! 

21 Ai fost chemat fiind rob? Nu-ţi pasă ţie! - ci, deşi poţi a te face 

slobod, mai multfoloseşte-te [de robie}! 

Zice: „Fiecare să rămînă întru chemarea întru care a fost chemat”, adică: 
în oricare fel de trai şi în oricare ceată s-ar fi aflat cineva mai înainte de a. cre- 

131 SfintuL Epifanie zice că meşteşugul acesta ds a schimba tăierea împrejur în netăiere 
împrejur a fost aflat mai întâi de către Isav, care l-a dat strănepoţilor Iui, şi pentru aceasta l-a 
unt Dumnezeu, precum zice Proorocul Maleahi: „Pe Iacov l-am iubit iar pe Isav l-am unt” 
(capitolul 1:3) (ia Icumenie). (n. aut.) 

de în Hristos, să rămînă întru acea petrecere şi ceată şi după ce a crezut. Creş¬ 
tine - zice - dacă ai crezut în Hristos fiind rob, nu purta grijă de aceasta şi nu 
te tulbura că eşti rob al cuiva 132 , pentru că robia nu-ţi vatămă credinţa şi sufle¬ 
tul! Încît, chiar de ai putea să te slobozeşti din robie, foloseşte-te de ea şi mai 
mult, adică robeşte mai departe, dă-te pe tine spre slujba stăpînului tău! Pentru 
aceasta scria şi purtătorul de Dumnezeu Ignatie, zicînd: „Robii să nu dorească 
a se slobozi, ci mai mult să robească, spre slava lui Dumnezeu, ca să dobîn- 
dească slobozenie mai bună de la El” {Epistola către Policarp ). 133 

22 Căci robul care a fost chemat întru Domnul este [rob] slobozit al 
Domnului. Tot aşa, cel chemat [ca om] slobod este rob al tui Hristos. 

„Slobozit” se numeşte acela care a fost slobozit din robie. 134 Deci Aposto¬ 
lul zice aici aşa: Tu, cel care ai crezut în Hristos fiind rob, să ştii că eşti „slo¬ 
bozit” al lui Hristos, pentru că Hristos te-a slobozit din păcat şi din robia tru¬ 
pului, chiar dacă rămîi rob [al stăpînului tău] şi după aceasta. Pentru că, dacă 
cineva e slobod de patimi şi are suflet nobil, el nu este cu adevărat rob. 

Iar altul a ajuns la credinţă fiind om slobod şi este acum rob al lui Hristos. 
Prin urmare, dacă numirea robiei îl tulbură şi-l mîhneşte pe rob, să cugete că a 
fost slobozit de către Hristos, lucru care este mult mai mare decît slobozenia 
ce o dau oamenii. Şi, iarăşi, dacă numirea slobozeniei îl face pe cel slobod să 
se mândrească, să cugete şi acela că este rob al lui Hristos şi să se smerească, 


132 Marele Vasilie zice că „nimeni nu este rob după fire, ci se face rob în trei chipuri: ori 
că a fost silnicit şi supus jugului robiei, precum se întîmplă la luările cetăţilor, cînd cetăţenii 
sînt luaţi în robie; ori ajunge cineva rob pentru că e sărac şi nu are hrană, precum s-au făcut 
robi lui Faraon Evreii, zicînd către Iosif: «Cîştigă-ne pe noi şi pămîntul nostru în locul pîinii, 
şi vom fi noi şi pămîntul nostru robi lui Faraon» (.Facerea 47:19); ori ajunge cineva rob după 
oarecare înţeleaptă iconomie, cînd fiii răi şi necunoscători, prin glasul păruiţilor lor, sînt 
osîndiţi să robească la fraţii lor buni şi înţelepţi Această robie este însă mai mult facere de 
bine, cum s-a întîmplat cu Hanaan, nepotul lui Noe, care a ajuns rob al lui Sim şi fraţilor lui, 
sau cu Isav, care s-a făcut rob lui Iacov” (Despre SJîntul Duh, capitolul XX). „Căci robeşte - 
zice - cel fără de minte celui înţelept” (Pildele lui.Solomon 11:29). 

Pe lîngă aceste trei chipuri ale robiei, mai sînt însă altele două, anume: cînd cineva cum¬ 
pără cu bani pe vreunul şi îl are rob, sau cînd cineva dă plată cuiva ca să-l slujească. Se vede 
însă că Pavel vorbeşte şi aici, şi în celelalte epistole ale sale, despre robii cumpăraţi cu bani; 
vezi la stihul 2 al capitolului 6 al epistolei întîi către Timotei. (n. aut.) 

133 Zice şi Teodorit: „Darul nu face osebire între robire şi stăpînire. Deci, să nu fugi de 
robie ca de ceva nevrednic de credinţă! Ci, chiar dacă ai putea să dobîndeşti slobozenia, răniri 
slujind şi aşteaptă răsplătirea!” Dar nu zice aceasta oricum, ci înduplecîndu-i a nu fugi de ro¬ 
bie avînd ca pricină cinstirea de Dumnezeu, (n. aut) 

l3,< Iar Teodorit zice: „Obişnuim a numi «slobozit) pe cel născut din robi şi iertat de robie 
de stăpîn,” (n. aut.) 

gîndind că se află sub un mare stapîn şi ca e dator să-I placă Acestuia. Vezi, 
frate, înţelepciunea lui Pavel? Vezi cum învaţă pe amîndouă părţile - şi pe 
robi, şi pe cei slobozi - cele cuvenite şi folositoare? 

23 Aţi fost cumpăraţi cu preţ, nu vă faceţi robi ai oamenilor! 

24 Fiecare, fraţilor, întru ceea ce a fost chemat, întru aceea 
să rămînă înaintea lui Dumnezeu! 

Apostolul nu zice acest cuvînt numai robilor sau numai celor slobozi, ci 
tuturor Creştinilor, de orice rînduială şi treaptă ar fi. Şi spune să nu facă Creş¬ 
tinii nici un lucru spre plăcerea oamenilor, nici să li se supună cînd poruncesc 
lucruri nelegiuite şi afară de porunca lui Hristos. Pentru că aceasta înseamnă 
slujire la oameni, iar Creştinii au fost cumpăraţi cu preţul sîngelui Fiului lui 
Dumnezeu, aşadar sînt robi ai Lui şi trebuie a împlini poruncile Lui, nu ale 
oamenilor! 135 / 

Insă cu aceste cuvinte Apostolul nu învaţă ca robii să se despartă de stăpî- 
nii lor! Să nu fie! Cî-i învaţă pe robi să cinstească şi să păzească mîntuitoarele 
porunci ale lui Hristos, ale adevăratului şi veşnicului lor stăpîn, mai mult’decît 
poruncile cele vătămătoare de suflet ale stăpînilor celor muritori. Că Pavel nu 
spune ca robii să se depărteze de stăpînii lor este arătat din ceea ce zice mai 
apoi, anume că fiecare să rămînă întru acea rînduială în care se afla cînd ă fost 
chemat de Dumnezeu şi a crezut. Şi a adăugat: „înaintea lui Dumnezeu”, ca să 
arate că robii nu trebuie a se depărta nici de Dumnezeu, supunîndu-se porun¬ 
cilor nelegiuite ale stăpînului lor. Căci Pavel poartă grijă pentru amîndouă 
părţile, şi zice că robii nu trebuie să se depărteze nici de stăpînii lor trupeşti 
luînd ca pricină pe Dumnezeu, dar nu trebuie să se despartă nici de Dumnezeu 
pentru supunerea cea afară de cuviinţă către stăpînul lor. 3 

25 Cît despre fecioare, nu am porunca Domnului Vă dau însă sfatul 
meu, ca unul ce am fost miluit de Domnul a fi credincios. 

După ce ne-a iscusit cu învăţăturile sale despre întreaga-înţelepciune, 
Apostolul se suie acum la isprava cea mare a fecioriei, şi zice că Domnul nu a 


135 Despre aceasta, şi marele Vasilie a avut dreptate scriind acestea: „Dacă nu-ţi aduci 
aminte, omule, de întîia ta naştere (adică de zidirea după chipul şi asemănarea lui Dumnezeu), 
gîndeşte-te măcar la preţul ce s-a dat pentru tine, întoarce-ţi privirea către schimb şi cunoaşte 
vrednicia ta! Cu sîngele cel de prea-mult preţ al lui Hristos ai fost cumpărat! Nu te face aşadar 
rob al păcatului, ca să nu te alături cu dobitoacele cele fără de minte!” (in tîlcuirea asupra zi¬ 
cerii: „Dar omul, în cinste fiind, nu a priceput”, din Psalmul 48). (n. aut.) 

136 Vezi şi tîlcuirea şi subînsemnarea zicerii: „care face voia lui Dumnezeu din suflet" 
(Efeseni 6:6). (n. aut.) 

legiuit şi nu a dat poruncă pentru feciorie, ci numai a zis că cine poate şi vo¬ 
ieşte, acela să şi-o însuşească: „Cel care poate înţelege, acela să înţeleagă!” 
(Matei 19:12). Deci - zice Pavel - nici eu nu cutez a porunci cuiva să păzeas¬ 
că fecioria, pentru că aceasta este mare şi primejduit or lucru. Dau însă sfat, 
căci şi eu m-am învrednicit, din mila lui Dumnezeu, „a fi credincios”, adică a 
fi un apropiat al lui Dumnezeu, vrednic de a mi se încredinţa tainele Lui. 

26 Socotesc deci aceasta a fi bună, pentru nevoia cea de faţă, 

căci bine este omului a fi aşa, 

Încît - zice - după socoteala mea, e bine a fi omul depărtat de nuntă şi a 
nu se căsători, din pricina nevoii aceasteia de faţă, adică a greutăţilor şi nevoi¬ 
lor care urmează nunţii 137 , a necazurilor şi grijilor căsătoriei, şi din pricina ne- 
curăţiei. I3K 

27 Te-ai legat de femeie? Nu căuta dezlegare! Te-ai dezlegat de femeie? 

Nu căuta femeie! Dacă însă te-ai şi însurat, nu ai păcătuit. 

Prin zicerea aceasta: „Dacă eşti legat cu femeia, nu căuta dezlegare!”, Pa¬ 
vel arată că nunta pricinuieşte rele pătimiri şi necazuri, fiindcă este legătură şi 
lanţ care îi strînge pe cei căsătoriţi. Iar „dezlegarea” de nuntă Pavel n-o înţe¬ 
lege aici pe aceea făcută pentru un lucru mai mare, adică pentru ca soţii să ur¬ 
meze fecioria, ci numeşte „dezlegare” despărţirea cea fără de lege şi fără de 
pricină binecuvîntată (adică de prea-curvie). 

Pe de altă parte, prin „dezlegare”, se înţelege şi simpla slobozire de femeie, 
chiar şi a celui neînsurat vreodată. Insă - fiindcă spune că cel „dezlegat de feme¬ 
ie” nu trebuie să caute femeie să se însoare, ca să nu se creadă că aceasta e porun¬ 
că pentru ca oamenii să urmeze numaidecît fecioria - Apostolul zice mai departe 
că acei Creştini care s-au însurat nu au păcătuit. Bagă de seamă însă cum, pe de 
lături şi în chip ascuns, dumnezeiescul Apostol îi îndeamnă pe oameni către fe¬ 
ciorie, numind nunta „legătură” şi lanţ, iar fecioria „dezlegare” şi „slobozenie”. 139 


137 Tar Fotie, prin „nevoia cea de faţă”, înţelege, pe lîngă acestea, şi prigoanele celor ne¬ 
credincioşi asupra credincioşilor din vremea aceea, şi celelalte rele pătimiri. Fiindcă mai iesne 
ar fi suferit prigoanele Creştinii dacă nu arfi avut femei şi copii. (n. aut.) 

138 Iar Teodorit spune că zicerea „socotesc” a fost adăugată nu pentru că Apostolul s-ar fi 
îndoit că fecioria este un lucru bun şi mai bun decît cele bune. ci penLru ca statuirea să nu se 
facă lege. Căci legii îi unnează păzirea sau călcarea, iar călcătorilor de lege le umiează mun¬ 
ca. De aceea, Pavel nu legiuieşte cele mari şi grele, ci le sfătuieşte, (n. aut.) 

139 Şi pînă acum încă vorba de obşte a oamenilor aşa obişnuieşte a-i numi pc cei necăsă¬ 
toriţi: „slobozi”. Că mulţi, întrebînd pe vreun străin, zic: Voinicule, eşti însurat, ori slobod? 
(n. aut.) 

28 Şi fecioara, de se va mărita, nu păcătuieşte. 

Aici, Pavel nu o numeşte „fecioara” pe aceea care s-a afierosit lui Dumne¬ 
zeu, adică pe călugăriţă. Pentru că, dacă se va mărita, aceasta păcătuieşte cu 
adevărat şi se canoniseşte ca prea-curvă, pentru că aduce bărbat prea-curvar 
din afară împotriva Mirelui Hristos. Ci Apostolul numeşte „fecioară” pe fata 
cea curată care e încă nemăritată. Aceasta dar, de se va mărita, nu păcătuieşte, 
pentru că nunta nu este necurată. 

Numai că unii ca aceştia vor avea necaz în trupul lor. Eu însă vă cruţ. 

Apostolul numeşte „necaz” grijile şi scîrbele care urmează neapărat ceior 
căsătoriţi. însă eu - zice - vă cruţ, şi vă jelesc ca pe fiii mei şi voiesc să fiţi 
slobozi şi nescîrbiţi. Pentru că nunta - precum am zis - este legătură, lanţ şj, 
strînsoare, şi cei ce se află legaţi cu nunta nu mai sînt stăpîni de sine, ci sînt 
robi. 140 


H0 Despre aceasta, Meletic Pigas zice: „Nu păcătuiesc cei ce se căsătoresc, însă cad în 
oarecari purtări de grijă mai trupeşti şi cîteodată cad întru a cugeta şi întru a face cele nevred¬ 
nice de chemarea lui Dumnezeu. [...]” ( Cartea a treia despre creştinism). 

Zice şi Grigorie al Nyssei: „Mai ales, nunta este început şi rădăcină a sîrguinţei celei za¬ 
darnice” (Cuvînt despre feciorie , capitolul VII). Şi (în capitolul IV al cuvîntului) dovedeşte că 
toate necuviinţele ce se fac în viaţă au ca început nunta. Cine voieşte însă să cunoască pe larg 
necazurile, relele întîmplări şi nenorocirile încercate de cei ce se căsătoresc, să citească capi¬ 
tolul al treilea al cuvîntului despre feciorie şi tot cuvîntul acestui Sfînt Părinte Grigorie al Ny¬ 
ssei, ce este în tomul al treilea al său. De asemenea, să citească şi cuvîntul despre feciorie al 
dumnezeiescului Hrisostom şi stihurile despre feciorie ale Sfîntului Grigorie Teologul, şi are 
să vadă acolo jalnicele tînguiri pe care le pricinuieşte nunta celor ce se împleticesc în cursele 
ei; şi, dimpotrivă, fericirea de care se îndulcesc cei slobozi de mrejele nunţii, care au ales via¬ 
ţa cea feciorelnică. 

Dar chiar şi cuvintele marelui Vasile sînt destul să arate necazurile celor căsătoriţi, căci 
zice: „Iar pe cel ce s-a prins de soţie, alte tulburări ale grijilor îl cuprind: dacă este întru ne- 
naştere de copii, îl cuprinde dorul copiilor; dacă se află întru cîştigarea de copii, purtarea de 
grijă de ale hranei; apoi: păzirea femeii, purtarea de gtijă de ale casei, apărarea casnicilor, pa¬ 
gubele de după tocmeli, împungerile de către megieşi, împleticirile prin judecătorii, primejdii¬ 
le neguţătoriei, ostenelile întru lucrarea păimntului. Fiecare zi vine adueîndu-i [celui însurat] 
osebită întunecare a sufletului, iar noaptea mintea i se aprinde întru aceleaşi închipuiri ale gri¬ 
jilor de toate zilele. Scăparea de acestea una este: despărţirea de lumea toată; însă depărtarea 
de lume nu este a ieşi afară de dînsa trupeşte, ci a rupe sufletul de împătimirea către trup” 
(Scrisoarea inlîî). 

Pentru toate acestea dar hotărăşte Sfintul Grigorie al Tesalonicului că mult mai lesnicioa¬ 
să este viaţa întru feciorie decît cea întru nuntă: „Dacă îi pasă cuiva de mînluirea sa, să trăias¬ 
că întru feciorie, aceasta fiind mult mai odihnitoare decît viaţa întru căsătorie” (Cuvîntpentru 
Xenia). (n. aut.) 


98 



29 Şi aceasta o zic, fraţilor, că scurtă e vremea de-acunt 

Fiindcă a zis mai sus Că cei ce se căsătoresc au necazuri în trup, ca să nu 
spună cineva că aceştia au şi îndulcire, cu aceste cuvinte Pavel taie şi împuţi¬ 
nează îndulcirea nunţii, zicînd că vremea vieţii acesteia este puţină şi scurtă, 
că moartea este aproape, că toate aleargă împreună către dezlegare şi strică¬ 
ciune şi că împărăţia lui Hristos se apropie, aşa încît îndulcirea nunţii e scurtă, 
ca să nu zicem că e mai mult necaz, osteneală şi durere decît îndulcire; şi că 
de aceea noi, Creştinii, sîntem datori a merge la Hristos. 

Aşa încît, cei ce au femei să fie ca şi cum nu le-ar avea; 

30 cei ce plîng, ca şi cum nu ar plînge; cei ce se bucură, 
ca şi cum nu s-ar bucura; 

31 şi cei ce se folosesc de lumea aceasta să nu se folosească de ea rău. 141 

Dacă „cei ce au femei sînt datori a fi ca şi cum nu le-ar avea”, ce nevoie 
mai este atunci a se însura cineva şi a-şi pune lui o astfel de sarcină? Ce vrea 
să zică aceasta: „ca şi cum nu le-ar avea”? Adică Creştinii cei însuraţi nu tre¬ 
buie să-şi cheltuiască toată sîrguinţa cu căsătoria şi cu femeile lor, ci se cuvine 
să le aibă cu atîta neîmpătimire, încît să pară că nici nu le au. De asemenea, 
nici cei ce plîng - adică cei ce sînt mîhniţi, căci poate au fost lipsiţi de vreo 
bunătate trupească - nu se cuvine a se mîhni pentru aceasta. De asemenea, cei 
ce se bucură că ar fi dobîndit bunătăţile lumii acesteia, nici ei nu se cuvine a 
se bucura pentru aceasta. La fel, cei ce se îndeletnicesc cu schimburi şi negu¬ 
ţătorii, dînd şi luînd, nici ei nu se cuvine a căuta cu atîta sîrguinţa unele ca 
acestea, pentru că nu vor păstra nimic din ele şi au să le lase aici pe toate. Şi - 
zice - pentru a nu număra unul cîte unul lucrurile lumii, zic peste tot cuprin¬ 
zător că toţi Creştinii care se folosesc de lumea aceasta sînt datori să nu se fo¬ 
losească de ea rău, adică nu trebuie să ia aminte la dînsa cu toată osîrdia şi îm- 
pătimirea. Căci „rea întrebuinţare” se numeşte întrebuinţarea cea de prisos sau 
ceea ce se face afară de cuviinţă. 


H1 Tîlcuind aceasta: „să nu se folosească de ea rău”, Teodorit zice: „Cei ce au cîştigat 
multe, să nu le cheltuiască în desfătare şi în desfrînare, ci să ia dintr-însele doar trebuinţa, căci 
aceasta zice Apostolul.” [...] 

Iar Slîntul Grigorie al Tesalouicului zice că, „de vreme ce Pavel le porunceşte celor căsă¬ 
toriţi să nu aibă atîta grijă şi împăiimire către cele lumeşti, cu mult mai vîrtos monahii şi mo¬ 
nahiile sînt datori să nu aibă nici o grija de cele pămînteşti! Căci pentru cei căsătoriţi nu e pă¬ 
cat a se griji de ale lumii, iar pentru monahi şi monahii e păcat a purta grijă pentru nişte lu¬ 
cruri mici. Şi ce zic doar atît? Acestora le urmează nu numai primejdia de a se despărţi de ce¬ 
rescul lor Mire Hristos din pricina grijilor lumii, ci şi a se învrăjbi cu El, «căci prietenia lumii 
- zice Pavel - este vrajbă către Dumnezeu» [...]” (Cuvînt către Xenia). (n. aut.) 

Căci chipul lumii acesteia trece. 

Adică: Toată lumea aceasta fuge şi se topeşte, şi atunci - zice - pentru ce 
să o îmbrăţişaţi voi, fraţii mei Creştini? Apostolul a zis însă „chip al lumii”, 
nu „lume”, ca să arate că lucrurile lumii acesteia sînt numai atît cît se văd de 
ochii noştri şi au numai chip din afară şi faţă, iar din lăuntru nu au nimic sta¬ 
tornic, înfiinţat şi ipostatic. 142 

32 Iar eu vreau ca voi să fiţi fără de griji 

Voiesc - zice - să fie Creştinii fără de grijă. Dar cum ar putea fi astfel? 
Dacă vor rămîne necăsătoriţi 143 , aşa cum zice mai departe: 


142 Iar Teodorit tîlcuieşte zicerea aceasta aşa: „Nu va mai fi - zice - plugărie şi corăbie- 
rie, nici împărăţie şi oştiri, nici robie şi stăpînie, nici meşteşuguri şi ştiinţă, nici sărăcie şi bo¬ 
găţie. că dintru acestea s-a alcătuit viaţa aceasta. Şi fericitul Isaia o zice, povestind cele vii¬ 
toare: «Iată, Domnul pustieşte pămîntul şi îl preface în deşert, răstoarnă faţa lui şi împrăştie 
pe locuitori. Şi preotului i se întîmplă ca şi poponilui, stăpînului ca şi robului, slugii ca şi stă- 
pînei sale; vîuzâtorului ca şi cumpărătorului, celui care dă cu împrumut ca şi celui care se îm¬ 
prumută, datornicului ca şi ccl căruia îi este dator» (24:1, 2). Căci viaţa viitoare are altă osebi¬ 
re de lucruri.’' 

Zice şi Sfîntul Grigorie Nyssis: „Cel bine-învăţat ştie cele dumnezeieşti, că nu numai cele 
omeneşti nu au statornicie, ci că nici lumea toată nu va fi în veşnică liniştire. Şi de aceea el 
trece cu vederea viaţa aceasta ca pe ceva străin şi vremelnic, fiindcă, după glasul Mînluitoru- 
lui, «cerul şi pămîntul vor trece, şi toate aşteaptă prefacerea»" (Cuvlnt despre feciorie, capito¬ 
lul IV, tom III), (n. aut.) 

Ui Multe sînt binefacerile fecioriei. Ieronim zice că „fecioria este jertfă pentru Hristos şi 
e asemenea vieţuirii îngereşti" Atanasie zice că „este bogăţie neclielluită, cunună nevestejită, 
lăcaş al lui Dumnezeu, petrecere a Sfîntuhu Duh, mărgăritar nepreţuit, biruinţă asupra iadului 
şi asupra morţii.” Augustin zice: „Fecioreasca petrecere este petrecere îngerească şi este cuge¬ 
tarea, în trup stricăcios, a veşnicei nestricăciuni.'’ Dunmezeiescul Ignatie, în epistola către 
Tarsieni, le numeşte pe fecioare „preotese ale lui Hristos”. Dumnezeiescul Ambrozie îi nu¬ 
meşte pe bărbaţii feciorelnici „mucenici”. Sfîntul Ciprian a numit fecioria „trandafir al Biseri¬ 
cii”. Teologul Grigorie zice în stihurile sale că fecioarele urmează fecioria dumnezeieştii Tre¬ 
imi şi că se numesc „fecioare" fiindcă aleargă la Fecioara şi Maica lui Dumnezeu, pe aceea 
urmînd-o. Filip, Apostolul şi diaconul, avea în casa sa patm fiice fecioare, care prooroceau, 
precum arată Faptele (capitolul 21). Apostolul Filip avea trei fiice, dintre care două fecioare 
(după Policrat). Prin îndemnarea lui Pavel, Sfînta Tecla a ales fecioria (după Ambrozie, în 
Cartea despre feciorie). Şi Sfînta Ifighenia, cu îndemnarea Sfîntului Apostol Matei, a rămas 
întru feciorie (după Avdia), Sfînta Flavia - fiica lui Climent, senatorul roman - s-a lipit de 
feciorie, cu îndemnarea Sfîntului Climent al Romei. Feciorelnicii şi fecioarele se află sus, în 
muntele lui Dumnezeu, şi urinează Mielului oriunde ar merge, după Apocalipsă (14:1). în sti¬ 
hurile sale. Teologul Grigorie zice că a văzut două femei împodobite îmbrăţişîndu-1 pe el, 
care erau Fecioria şi înţelepciunea, de vreme ce înţelepciunea este unită cu fecioria, iar cel ce 
doreşte a ajunge înţelept trebuie să fie neînsurat şi fecior ori feciorelnic. Iar Grigorie Nyssis 

33 Cel necăsătorit poartă grijă de ale Domnului, 
cum să placă Domnului; 

iar cel însurat se îngrijeşte de ale lumii, cum să placă femeii. 

Cum zici aceasta - o fericite Pavele? Voind să ne faci fără de griji, ne în¬ 
demni a nu ne căsători, dar spui totodată că „cel necăsătorit poartă grijă de ale 
Domnului”!? Deci, iată, şi întru feciorie se află multe îngrijări! Apostolul ne 
răspunde aşa: Şi fecioria are griji, dar nu asemenea căsătoriei. Căci grijile fe¬ 
cioriei sînt îngrijări pentru Domnul, iar cele ale căsătoriei sînt griji pentru fe¬ 
meie. Altfel spus, grijile fecioriei sînt folositoare de suflet şi pricinuitoare de 
bucurie, iar cele ale nunţii sînt vătămătoare de suflet şi necăjitoare. Căci cum 
să nu fie necaz şi supărare a te sîrgui tu, bărbatul, să placi unei muieri muri¬ 
toare şi iubitoare de lume, unei muieri care cere de ia tine aur, mărgăritare şi 
alte podoabe zadarnice şi nefolositoare? Cum nu sînt necaz unele ca acestea 
pentru voi, bărbaţii, care, ca să plăceţi muierilor voastre celor stricăcioase 
aducîndu-le asemenea podoabe, sînteţi siliţi să răpiţi, să nedreptăţiţi şi să folo¬ 
siţi încă alte meşteşugiri vătămătoare de suflet? 

34 Se osebeşte muierea de fecioară: 

Multă osebire - zice - e între femeile măritate şi fecioare (călugăriţe). 144 
Căci ele au griji cu totul osebite, fiind osebite şi despărţite între ele după sîr- 
guinţă: fiindcă cea măritată se sîrguieşte a se îndeletnici de unele lucruri, iar 
fecioara (călugăriţa) de altele. De aceea, se cuvine ca femeile înţelepte şi cu¬ 
noscătoare să aleagă mai bine grijile fecioarelor (călugăriţelor), adică să vo- 
iască a se călugări, căci grijile călugăriţelor sînt mai bune pentm suflet şi mai 
uşoare trupului, iar grijile femeilor măritate sînt vătămătoare sufletului şi ne¬ 
căjitoare trupului. 


zice: „De aceea socotesc că şi izvorul nesiricăciunii, însuşi Domnul nostm lisus Hristos, nu a 
intrat în Irane prin nuntă, ca să arate prin chipul înomenirii această mare taină, anume că sin¬ 
gură curăţia este îndestulă a primi venirea lui Dumnezeu, care într-alt chip nu este cu putinţă a 
se isprăvi cu toată scumpătatea, fără numai de s-ar înstrăina cineva pe sine desăvlrşit de tru- 
peştile patimi” (Cuvînt despre feciorie, capitolul II, tomul al III-lea). (n. aut.) 

144 Despre aceasta a zis şi Isidor Pelusiotul, că „feciorelnicii se aseamănă cu soarele, iar 
cei căsătoriţi — cu stelele” (epistola 115). tar Hrisostoni zice: „Cu atît e mai sus fecioria de 
nuntă, cu cît e mai sus cerul de pani in t .” Şi marele Atanasie numeşte nunta „cale măsurată şi 
lumească”, iar fecioria o numeşte „cale îngerească şi nesfârşită” (în scrisoarea către Amun). Şi 
- ca să zic pe scurt - atît de bună e fecioria, îneît dacă nunta nu ar avea puţină feciorie, adică 
întreagă-înţelepciune, ar fi netrebnică. De aceea şi poninceşte Pavel Creştinilor să-şi aibă fe¬ 
meile cuneîmpătimire şi cu întreagă-înţelepciune, „ca şi cum uu le-ar avea”, (n, aut.) 

cea nemăritată se îngrijeşte de cele ale Domnului, cum va plăcea 
Domnului, ca să fie sfîntă şi cu trupul, şi cu duhul; iar cea care 
s-a măritat se îngrijeşte de cele ale lumii, cum să placă bărbatului. 

Zice: Fecioara (călugăriţa) are numai această grijă, cum să placă Domnu¬ 
lui, Care este Mire al ei gînditor, ca să fie sfîntă şi curată, nu numai cu trupul, 
ci şi cu sufletul. Pentru că nu e destul a fi ea sfîntă şi curată numai cu trupul, 
ci este datoare a fi curată şi cu sufletul. Precum zice marele Vasilie, „aceasta 
este adevărata feciorie, curăţia sufletului”* 45 , fiindcă multe fecioare (călugări¬ 
ţe) sînt curate şi nespurcate cu trupul, dar sînt necurate şi spurcate cu sufletul, 
din pricina învoirilor şi înduplecărilor gîndurilor de ruşine şi necurate pe care 
le au. 

Şi socoteşte încă şi aceasta - o, cititorule! - că, dacă o fecioară (călugări¬ 
ţă) se îngrijeşte de cele ale lumii, ea nu mai este fecioară (călugăriţă) cu ade¬ 
vărat. De aceea, cînd vei vedea că vreo fecioară (călugăriţă) se îngrijeşte de 
cele ale lumii, să ştii că aceasta nu se osebeşte cu nimic de cea măritată. Pen¬ 
tru că Pavel a pus aici semne şi hotar de pe care se cunosc fecioarele (călugă¬ 
riţele) şi cele măritate cu nuntă. Care sînt hotarele acestea? Nu numai nunta 
(de o parte) şi fecioria (de cealaltă parte), ci şi multa lucrare şi îngrijire faţă de 
nelucrare şi neîngrijire. De aceea, dacă o fecioară (călugăriţă) este prinsă cu 
multe griji, ea nu este cu adevărat fecioară (călugăriţă). Iar ceea ce zice aici 
Pavel despre femeile fecioare (călugăriţe) să înţelege întocmai şi pentru fecio- 


M5 Despre aceasta zice şi Sfintul Grigorie Nyssis: „Iar dacă trebuie a cinsti darul acesta al 
marelui Dumnezeu (adică fecioria) şi prin laude, este destul spre laudă ei dumnezeiescul 
Apostol, care în puţine graiuri a ascuns toată covîrşirea laudelor, numind-o «sfîntă şi fără pri¬ 
hană» pe femeia împodobită cu acest dar. Căci, dacă isprava cinstitei feciorii este a se face ci¬ 
neva «fără prihană» şi «sfînt», numiri care se dau spre slava nestricatului Dumnezeu, care la¬ 
udă a fecioriei e mai mare decît acestea? Căci fecioria îndumnezeieşte oarecum pe cei ce Se 
împărtăşesc de curatele ei taine, întru a se face ei părtaşi ai slavei singurului cu adevărat sfînt 
şi neprihănit Dumnezeu, împrietenindu-se cu Dînsul prin curăţie şi nestricăciune” (Cuvînt de¬ 
spre feciorie , capitolul I, tom III). 

Iar dumnezeiescul Hrisostom zice că „fecioria nu trebuie să fie curată numai cu trupul, ci 
şi cu sufletul, dacă vrea să-L primească pe Mirele Sfinţilor” (Cuvînt despre feciorie). Şi iarăşi: 
„Hotarul fecioriei este a fi sfîntă şi cu trupul, şi cu duhul. (...) Căci îmi arată faţă uscăcioasă, 
şi mădulare uscate, şi îmbrăcăminte proastă şi vedere blîndă, dar ce folos, dacă vederea cea 
din lăuntru e sălbatică?” (la fel). Pentru aceasta, se cuvine ca fecioarele (călugăriţele) să pă¬ 
zească şi simţirile lor sfinte şi curate, adică: ochii lor să nu vadă feţele bărbaţilor şi privirile 
cele fără rînduială, urechile lor să nu audă cuvinte şi cîntece de ruşine, nările lor să nu mi¬ 
roasă bune miresme, fiindcă de la toate acestea se spurcă curăţia sufletului şi fecioria. Despre 
aceasta a zis Teologul Grigorie: „Fecioara, fii fecioară şi cu urechile, şi cu vederea, şi cu lim¬ 
ba, căci cu toate acestea eşti lesne întoarsă către păcat în sfătuirile fecioarelor.” (n. aut.). 

rii bărbaţi (monahi). Căci, şi din aceştia, citi sînt prinşi cu multe treburi şi griji 
nu sînt cu adevărat feciori (monahi). 

Iar femeia cea măritată „se grijeşte cum să placă bărbatului” poate fiindcă 
se sileşte cum să arate frumoasă bărbatului său, poate fiindcă se sileşte să-i 
arate că este bună-păzitoare a casei şi a copiilor, şi de aceea nu-i miluieşte pe 
săraci, ca să arate că păzeşte lucrurile bărbatului său, faptă care este prea-vătă¬ 
mătoare de suflet. 

35 Şi aceasta o zic chiar spre folosul vostru, nu ca să vă pun cursă, 

Zice: Am scris cuvintele despre feciorie către voi, Creştinii, ştiind că făgă¬ 
duinţa fecioriei este folositoare de suflet - fiind lipsită de scîrbe şi de griji 
[lumeşti] - iar nu pentru a vă sili să păziţi fecioria fără voia voastră. Căci 
„cursă” a numit nevoia şi sila. 

ci spre buna-cuviinţă şi spre buna-osîrdie către Domnul, 
fără râspîndire. 

Pentru aceasta - zice - v-am zis să urmaţi fecioria, ca să vieţuiţi cu bu- 
nâ-cuviinţă şi curăţie. Căci care alt lucru este mai bun şi mai curat decît fe¬ 
cioria? Pe lîngă acestea, vă îndemn să urmaţi fecioria pentru a rămîne slobozi 
de toate bîntuielile şi îngrijirile nunţii. Şi aşa să slujiţi Domnului, fără îngrijiri 
şi răspîndiri, şi să zăboviţi numai la Domnul, prin rugăciune, Lui afierosindu-I 
toată nădejdea voastră. 

36 Iar dacă i se pare cuiva că se face fecioarei sale vreo necinste 
dacă ar fi peste vîrstă, fiind astfel datoare a se mărita, 

să facă ceea ce voieşte. Nu păcătuieşte, mărită-se! 

Zice: Dacă vreun părinte Creştin are fiică şi, slab fiind de minte, socoteşte 
că este lucru grozav şi necuviincios a ţine în casă fiică fecioară nemăritată 
(mai ales dacă vîrsta ei e cam trecuta), fie - zice - şi aşa! Cum să fie? Aşa, 
adică acel om slab de cugetare, tatăl ei, să facă ceea ce voieşte! Şi, dacă voieş¬ 
te s-o dea pe fiica sa la bărbat, să o dea, şi nu păcătuieşte! însă e mai bine - 
zice - a nu o mărita, ci a o păzi fecioară 146 (dacă voieşte şi ea), precum adeve- 
rează cuvintele de mai jos: 


H6 însemnăm că fecioarele despre care rîitduieştc Apostolul aici nu dădeau mărturie şi 
făgăduinţă că vor păzi fecioria, adică nu făceau învoială către Dumnezeu pentru aceasta, aşa 
cum făgăduiau pe atunci văduvele ce se adunau în ceata văduvelor şi se hrăneau din biserică. 
Fiindcă, dacă ar fi făgăduit să păzească fecioria. Apostolul nu le-ar fi lăsat să se mărite. Căci 

3 7 Iar cel ce stă întărit în inima sa si nu este silit, avînd stăpînire peste 
voia sa, şi a judecat în inima sa a ţine pe fecioara sa, bine face. 

38 Astfel încît, cel ce o mărită bine face, iar cel ce nu o mărită 

mai bine face. 

Vezi - o, cititorule! - că Pavel îl laudă pe acela ce îşi păzeşte fiica fecioară 
şi nu o mărită? Căci îl numeşte „întărit în inimă şi în cugetare” şi spune că lu¬ 
crează cu desluşire şi cu socoteală, căci „a judecat” - zice - să o păzească fe¬ 
cioară pe fiica sa. De aici se înţelege că cel ce-şi mărită fiica nu este întărit în 
inima şi în cugetarea sa. 

Iar zicerea „nu este silit” însemnează că acel tată ce are stăpînire a-şi da pe 
fîică-sa la bărbat, nefiind silit de nimeni şi de nimic să nu o dea, bine va face 
dacă o va păzi pe ea fecioară . 147 Căci unul ca acesta socoteşte că a o ţine pe fi¬ 
ica sa fecioară e o faptă bună iubitoare de cinste şi iubitoare de Dumnezeu. De 
aceea e şi lăudat de către Apostol ca unul ce face bine, măcar că şi acela ce-şi 
mărită fiica face bine, pentru că nu este păcat a-şi da cineva copiii spre nuntă 
legiuită, şi tot lucrul ce nu este păcat este făcut bine. Cu toate acestea, mult 
mai bine face cel ce nu-şi mărită fiica, pentru că acela nu numai că nu păcătu¬ 
ieşte, dar face şi fapta bună . 1411 

39 Femeia e legată de lege cîtă vreme trăieşte bărbatul ei; iar deva 
adormi bărbatul ei, este slobodă a se mărita, numai întru Domnul 

40 Dar mai fericită este dacă rămîne aşa - după socoteala mea; 
şi socotesc că şi eu am Duhul lui Dumnezeu. 

Aici, fraţilor, Apostolul învaţă despre a doua nuntă, şi îngăduie a se mărita 
a doua oară femeia al cărei bărbat a murit, adică îi îngăduie văduvei a-şi lua al 


lucrul acesta este sub osîndă, şl Pavel ar fi spus şi despre ele cele zise despre văduvele care 
făgăduiseră lui Hristos ă nu se mărita a doua oară: „căci, cînd se turbează asupra lui Hristos, 
vor să se mărite. Şi îşi agonisesc osîndă, fiindcă şi-au călcat credinţa cea dinţii” (/ Timotei 
5:12), anume că au călcat şi au arătat mincinoasă făgăduinţa dată lui Hristos. Tragem deci în¬ 
cheierea că fecioarele acestea păzeau fecioria şi nu se măritau, însă fără mărturisire, făgăduin¬ 
ţă şi învoială. Apoi însă, după ce a trecut vremea, cele care răinîneau fecioare au început să 
dea mărturie şi făgăduinţă lui Hristos că vor păzi fecioria, şi aşa se numără acum în ceata fe¬ 
cioarelor, după Canonul 18 al marelui Vasilie. (n. aut.) 

l ' 17 Iar Teodorii tălmăceşte această zicere: „nu este silit”, zicînd că înseninează „de sîne-şi 
stăpîn, nefiind supus vreunui stăpîn”. (n, aut.) 

I4S Acelaşi Teodorit, tălmăcind zicerile „bine face” şi „mai bine face”, spune aşa: „A ară¬ 
tat că cea dintâi (adică nunta) e bună şi că cea de a doua (adică fecioria) e şi mai bună, şi astfel 
a ferecat limbile ereticilor ce prihănesc nunta.” 

însemnăm însă aici că în vremile acelea, nefiind încă mănăstiri, fetele care păzeau fecio¬ 
ria rămîneau sâ trăiască în casele părinţilor lor. Iar acum, de vreme ce, cu darul lui Dumnezeu, 
se află mănăstiri de călugăriţe in multe locuri, acolo se cuvine ca părinţii să-şi ducă fiicele ce 
doresc a petrece întru feciorie,-pentru ca să primească schima călugăriei. [... j (n. aut.) 

doilea bârbat. Zice însă că aceea care nu se mai mărita e mai fericită, căci, aşa 
cum fecioria stă mai presus decît întîia nuntă, tot aşa şi întîia nuntă stă mai 
presus decît a doua. 

Deci zice că femeia este „legată de lege cîtă vreme trăieşte bărbatul ei”, 
adică este ţinută şi oprită de lege, care o osîndeşte de prea-curvie pe aceea 
care-şi lasă bărbatul şi primeşte pe altul. Insă, dacă va muri bărbatul ei, femeia 
este slobodă şi dezlegată de întîia legătură şi de lege şi poate să ia al doilea 
bărbat. Dar - zice - să-l ia „numai întru Domnul”, adică cu întrea- 
gă-înţelepciune şi după cuviinţă, ca sa nască copii şi să-şi ocrotească bărbatul, 
iar nu pentru împătimire şi pentru pofta trupească . 149 

Iar aceasta: „după socoteala mea”, Apostolul o zice ca să se vadă că depăr¬ 
tarea de a doua nuntă nu e poruncă, ci sfătuire, sfătuire însă nu doar omeneas¬ 
că, ci dumnezeiască, a Sfîntului Duh. Căci zice mai departe: „socotesc că şi eu 
am Duhul lui Dumnezeu”. Şi multă smerită-cugetare arată cuvîntul acesta! - 
căci nu a zis: „a/w”, ci: „socotesc că am Duhul lui Dumnezeu”, adică: „mi se 
pare, bănuiesc, că am şi eu Duhul lui Dumnezeu . 150 

lA9 Marele Vasilie zice (în cuvîntul despre feciorie) că acest „numai întru Domnul” se tîl- 
cuieşte aşa: „Nunta se cuvine să aibă scopul cel mare, anume ca soţii să se ajute duhovniceşte 
unul pe altul pentru a-şi petrece viaţa aceasta, iar nu ca să-şi împlinească patima îndulcirii şi a 
poftei trupeşti; iar al doilea scop al nunţii este naşterea de copii.” Şi aduce spre pildă cuvîntul 
zis de Dumnezeu mai înainte de a o plăsmui pe Eva, adică: „Să-i facem lui ajutor!”, care arată 
întâiul scop al nunţii: ajutorai sufletesc şi duhovnicesc. 

Iar Coresi, tîlcuind zicerea aceasta, zice: „Să se mărite a doua oară femeia, dar «întru 
Domnul», adică după legea lui Dumnezeu, care porunceşte ca nunta să fie însoţită cu întrea- 
ga-înţelepciune, iar nu cu pofta cea iară de zăbală; «întru Domnul», ai frica lui Dumnezeu; 
«întru Domnul», nu cu păgân, sau eretic sau cu rudenie oprită de lege, ci cti bine-cinstitori şi 
drept-slăvitori de Dumnezeu şi cu persoană care nu are nici un fel de înrudire firească sau du¬ 
hovnicească ce opreşte nunta,” 

Zice şi Sfîntul Grigorie Nyssis: „Noi dar acestea le cunoaştem despre nuntă, că se cuvine 
mai întîi purtare de grijă şi silinţă pentru cele dumnezeieşti. Şi slujba nunţii a nu o trece cu ve¬ 
derea cel ce poate cu întreaga-înţelepciune şi cu măsurare a o întrebuinţa, aşa cum a fost Patri¬ 
arhul Isaac, care nu în dricul vîrstei (ca să nu se facă nunta lucra de patimă), ci după ce aproape 
trecuse tinereţea sa primeşte a loaii împreună cu Reweca, pentru blagoslovenia lui Dumnezeu 
întru seminţia lui; şi, numai pînă la o naştere slujind nunţii, iarăşi cu totul era dintre cei nevă¬ 
zuţi [îngeri], închizând simţirile sale trupeşti. Căci aceasta mi se pare că însemnează istoria ce 
povesteşte despre boala de ochi a Patriarhului” (Despre feciorie, capitolul 8). (n. aut) 

150 Tîlcuind cu mai multă cercetare zicerea aceasta: „mai fericită este”, Teodorit zice aşa: 
„Trebuie însă a mai însemna că nu prost a numi-o «fericită» pe ceea ce se înfriuează (şi nu s-a 
căsătorit a doua oară), ci: «mai fericită», învăţîndu-ne că nici ceea ce s-a măritat a doua oară 
este ticăloasă, ci fericită, însoţindu-se cu bărbatul după legea apostolică. Căci asemănarea 
[„comparaţia”, n. m.] a arătat-o fericită şi pe ea. Iar aceasta este o îndestulă mustrare asupra 
următorilor lui Navat, care osîndesc a doua nuntă ca pe o cuivie, împotrivindu-se învederat le¬ 
gilor apostolice.” Iar cum că a doua nuntă nu este sub certare, vezi canonul al patrulea al ma- 

CAPITOLUL VIII 


1 Iar despre cele jertfite idolilor, ştim că toţi avem cunoştinţă; 
însă cunoştinţa semeţeşte, iar dragostea zideşte. 

In Corint, se aflau oarecari Creştini împliniţi în credinţă şi statornici în so¬ 
coteală şi în cugetare care ştiau că „mîncările ce intră în pîntece nu-l spurcă pe 
om”, adică nu-l fac pe om necurat, precum a zis Domnul (Matei 15:11), şi că 
idolii sînt nişte lemne şi pietre nesimţitoare care nu pot să vatăme pe om. De 
aceea, îndrăznind întru această credinţă şi socoteală, intrau în capiştile idolilor 


relui Vasilie, care pe cei căsătoriţi a doua oară îi opreşte de la Sfintele Taine [doar] un an sau 
doi. Iar cum că cei ce se căsătoresc a doua oară nu se cunună (adică nu Ii se pun cununile pe 
cap) o zice canonul al doilea al Sfântului Nichifor. 

Iar Hrisostom, tîlcuind cele zise despre văduve: „Iar de nu se înfrânează, să se măritei”, 
spune că Pavel a zis aceasta după iertare, iar nu după poruncă, precum a iertat şi deasa împre¬ 
unare a celor căsătoriţi întâi, pentru neînfrînarea lor. pentru ca să nu cadă în prea-curvie. (Vezi 
şi tîlcuirea canonului al Vll-lea al Soborului din Neochesaria. în canonicul nostru.) 

Şi ia aminte că dumnezeiescul Hrisostom a scris un cuvînt întreg asupra zicerii acesteia a 
lui Pavel: „femeia e legată de lege cîtă vreme trăieşte bărbatul ei. Iar după ce va adormi băr¬ 
batul ei, este slobodă să se mărite cu cine voieşte”. Deci zice limba aceea aurită: „Aşadar - 
dacă bărbatul ar voi să-şi depărteze nevasta, sau femeia să-şi lase bărbatul - să-şi amintească 
această vorbă şi să ia aminte că Pavel este de faţă şi o urmăreşte, zicîndu-i cu tărie: «Femeia 
este legată de lege!» (...) Cînd însă are voie să se căsătorească a doua oară? Cînd i-a murit 
băibatul, atunci este liberă din lanţ. Arătînd aceasta, nu a adăugat: «dacă a murit bărbatul ei, 
este liberă să se căsătorească cu cine vrea», ci: «dacă a adormit », avînd în gînd nu numai să o 
mîngîie pe văduvă, ci şi a o face să nu mai ia un al doilea soţ. Soţul tău - zice - nu a murit, ci 
doarme! Şt cine nu aşteaptă pc un om adormit? De aceea zice: «Dacă a adormit, slobodă este 
să se căsătorească cu cine vrea.» Nu zice să se mărite cu tot dinadinsul, ca să nu pară că o si¬ 
leşte. Nici nu o împiedică, dacă vrea, să se căsătorească a doua oară; nici nu o sileşte, dacă nu 
vrea, ci îi citeşte Legea , zicînd: «slobodă este să se căsătorească cu cine vrea». Şi, zicînd că 
este slobodă după moartea bărbatului, a arătat că, atîta vreme cît trăia acela, era roabă şi su¬ 
pusă legii şi, chiar dacă ar fi primit mii de cărţi de despărţire (date de cei din afară, adică de 
împărat), s-ar fi făcut vinovată de prea-curvie,” Ce încheiem dar din cuvintele acestea ale lui 
Hrisostom? Că femeia care rămîne văduvă nu se cuvine a lua al doilea bărbat, căci bărbatul ei 
cel dintîi nu a murit, ci „a adormit” - precum zice Pavel. Iar dacă a adormit, e arătat că trăieş¬ 
te. Iar dacă trăieşte, se cuvine ca femeia lui să păzească patul lui curat şi credinţa către dînsul, 
neluînd al doilea bărbat. De aceea şi Sfînta Macrina, după ce i-a murit logodnicul, căutînd pă¬ 
rinţii ei să o dea altui bărbat, a răspuns că nunta omului este una, precum lina este şi naşterea 
şi moartea lui, şi că logodnicul ei trăieşte şi nu a murit, căci va învia. Şi zicea că este lucru ne¬ 
cuviincios şi fără de lege a nu primi nunta cea o dată întărită de tatăl ei şi că logodnicul cu 
care se învoise după judecata părinţilor săi nu s-a săvîrşit, ci pe cel viu lui Dumnezeu pentru 
nădejdea învierii îl judecă a fi călătorit, iar nu mort; şi că e lucni necuviincios a nu păzi cre¬ 
dinţa mirelui dus în călătorie (Sfîntul Grigorie Nyssîs, în Viaţa Macrinei , sora sa), (n. aut.) 

şi tnîncau din jertfele aduse de către închinătorii la idoli. 151 Vazîndu-i însă pe 
aceştia, alţi Creştini, neîmpliniţi în credinţă şi slabi în socoteală şi în cugetare, 
socoteau că aceia de mai sus mîncau pentru cinstea idolilor, şi intrau şi ei în 
capişti şi jertfeau, crezînd că idolii sînt cinstiţi şi vrednici de a li se aduce 
jertfe. 152 

Acestea s-au auzit de către Pavel şi l-au pornit spre rîvnâ, pentru că se vătă- 
mau amîndouă părţile; şi Creştinii cei împliniţi, care mîncau din jertfele diavo- 
lilor-idoli, şi ceilalţi, care se îndemnau către slujirea idolilor. Deci Apostolul se 
sîrguieşte să îndrepteze răul acesta, şi mai întîi vorbeşte către cei împliniţi în 
credinţă şi în socoteală, lăsîndu-i la urmă pe cei neîmpliniţi, precum obiş¬ 
nuieşte a face. Şi de la început doboară mîndria pe care o aveau pentru cunoş¬ 
tinţa lor, zicîndu-le: Nu doar voi aveţi cunoştinţa aceasta, ci toţi Creştinii ştiu 
că nici un idol nu este în lume. însă cunoştinţa singură nu numai că nu foloseş¬ 
te celui ce o are, ci încă mai mult îl vatămă, pentru că îl semeţeşte şi îl umflă 
cu mîndrie, despărţindu-1 astfel de fratele său, dacă nu are împreună cu dînsa şi 
dragostea împreună-lucrătoare. Pentru că dragostea are puterea de a-1 zidi şi a-1 
folosi pe aproapele, căci dragostea zideşte şi înnoieşte ceea ce risipeşte cunoş¬ 
tinţa cea fără de dragoste, fiindcă toate le face pentru folosul aproapelui. 

2 Iar de i se pare cuiva a şti ceva, încă n-a cunoscut nimic 

aşa cum trebuie. 

Apostolul adaUga aici alta mai mare, zicînd că cunoştinţa, chiar dacă ar fi 
şi unită cu dragostea, tot nu este desăvîrşită; căci nimeni nu ştie vreun lucru cu 
atîta deplinătate precum ar trebui să-l ştie, chiar dacă ar fi Petru ori Pavel. De 
aceea zice; De ce vă făliţi voi, cei ce aveţi doar cunoştinţa, fără dragoste, de 
vreme ce, şi dacă aţi avea cunoştinţa unită cu dragostea, tot nu aţi cunoaşte 
vreun lucru cu desăvîrşire? 153 

3 Iar de iubeşte cineva pe Dumnezeu, acela este cunoscut de El. 

Noima acestor cuvinte apostoleşti este aceasta; cel care-1 iubeşte pe aproa¬ 
pele şi fratele său, acela negreşit îl iubeşte şi pe Dumnezeu. însă, iubind pe 

151 Teodorit spune că zicerea; „ştim că toţi avem cunoştinţă” e spusă Corintenilor în chip 
ironic (adică cu luare în rfs), precum se arată numaidecît, căci Pavel urmează astfel: „Iar de i 
se pare cuiva că ştie ceva, să ştie că nu a cunoscut nimic aşa cum trebuie”, (n. aut.) 

152 Teodorit zice că cei neîmpliniţi întru cunoştinţă mîncau jertfele idolilor ca jertfe Mo¬ 
leşii, iar nu după socotinţa celor împliniţi, dar nu zice că şi jertfeau idolilor, (n, aut.) 

153 Vezi tîlcuirea zicerii acesteia, mai înalt făcută de Sfîntul Grigorie al Nyssei, Ia stihul 
15, capitolul 3 al epistolei către Filipeni, în subînsemnare. (n. aut.) 

Dumnezeu, el nu-L cunoaşte pe Dumnezeu, ci „este cunoscut de Dumnezeu” 
şi se face prieten apropiat al Lui. 154 Iar după ce se face cunoscut şi apropiat al 
Lui, primeşte cunoştinţă de la Dumnezeu. Insă această cunoştinţă nu e desă- 
vîrşită întru toate, căci - după Teodorit - este cu neputinţă să primească cine¬ 
va în viaţa aceasta deslvîrşita cunoştinţă întru toate. Deci Apostolul zice: Tu 
dar, Creştine care socoteşti că eşti desăvîrşit întru cunoştinţă, nu te făli, căci 
cunoştinţa aceasta a ta nu este nici desăvîrşită, nici faptă bună a ta, ci e darul 
lui Dumnezeu! Deci vezi - o, cititorule! - în cîte chipuri doboară Apostolul 
mîndria acelora care socotesc că au cunoştinţă. 

4 Deci, despre mîncareajertfelor idoleşti, ştim că idolul nu este nimic 

în lume şi că nu este nici un alt Dumnezeu, decît numai unul 

Apostolul arată şi aici cum cunoştinţa este obştească tuturor Creştinilor, ca 
sa-i smerească pe aceia care se făleau că doar ei o au. Şi zice: Noi, toţi credin¬ 
cioşii Creştini, ştim că nu e nici un idol în lume. Cum - o fericite Pavele! - nu 
sînt idoli şi cioplituri?! Ba da - zice - dar acestea nu sînt nimic, adică nu au 
nici o putere, nu sînt dumnezei, ci pietre şi diavoli. Căci între Elini erau şi oa¬ 
meni neînvăţaţi, şi înţelepţi. Iar cei înţelepţi cugetau că idolii nu sînt decît pie¬ 
tre şi lemne nesimţitoare, pe cînd cei neînvăţaţi şi proşti credeau că în lăuntrul 
idolilor locuiau oarecari puteri dumnezeieşti, pe care le numeau chiar „dum¬ 
nezei”. De aceea, vorbind împotriva Elinilor celor neînvăţaţi, Pavel zice că 
„nu este în lume nici un idol”; iar împotriva Elinilor învăţaţi zice că „nu este 
alt Dumnezeu, decît numai unul”, îneît în idoli nu locuiesc nici puteri dumne¬ 
zeieşti, fiindcă Dumnezeu este unul, iar nu mai mulţi, precum cugetă Elinii. 

5 Că, deşi sînt aşa-zişi „ dumnezei”, ori în cer, ori pe pămînt - 

precum şi sînt dumnezei mulţi şi domni mulţi — 

6 la noi este un Dumnezeu, Părintele, dintru Care sînt toate, 

şi noi dintru Dînsul; 

Cum am zis, Elinii credeau că sînt mulţi dumnezei, şi de aceea şi spunea 
Pavel că „nu este alt Dumnezeu, decît numai unul”. Iar aici, pentru a nu arăta 
că luptă împotriva celor ce se propovăduiesc de Elini, Pavel face pogorămînt 


1 ' ,<l Iar cum că Dumnezeu are două cunoştinţe, vezi în subînsemnarea zicerii: „acum însă, 
cunoscînd pe Dumnezeu, iar mai ales de Dumnezeu cunoscîndu-ne” (Galateni 4:9). 

Insă Teodorit tîlcuieşte zicerea „este cunoscut de Dumnezeu” aşa: „Aceasta e în loc de: 
«se învredniceşte de purtarea Sa de grijă». Aşa a zis şi fericitul Moisi către Dumnezeul a toa¬ 
te: «Tu ai zis mie: Ai aflat har înaintea Mea şi te cunosc pe tine mai mult decît pe toţi!» (Ieşi¬ 
rea 33:12).” (n. aut.) 

şi zice că, „deşi sînt mulţi aşa-zişi «dumnezei» (adică doar numiţi cu cuvîntul, 
dar nefiind cu adevărat) - ori în cer (precum soarele, luna, stelele şi ceilalţi 
aştri, pe care Elinii îi făceau dumnezei, numindu-1 pe unul Apollo, pe unul 
Zeus, pe altul Cronos) ori pe pământ” (cum au fost oamenii pe care înşişi Eli¬ 
nii i-au făcut Dumnezei) - deşi - zic - sînt mulţi aşa-numiţi dumnezei, la noi 
însă, la credincioşii Creştini, unul este Dumnezeu-Părintele, Care a zidit toate 
făpturile - şi pe cele gîndite, şi pe cele simţite. Căci zicerea „dintru Care” în¬ 
semnează pricina cea ziditoare. Iar zicerea „şi noi întru Dînsul” arată întoarce¬ 
rea şi apropierea noastră către Dumnezeu, ca şi cum ar zice că noi. Creştinii, 
la acest Dumnezeu ne întoarcem şi de Acesta sîntem atîrnaţi. 1 

şi unui Domnul lisus Hristos, prin Care sînt toate, şi noiprintr-însul. 

Zice: Toate s-au zidit prin Domnul lisus Hristos, Fiul lui Dumnezeu. Şi 
noi, Creştinii,-printr-însul am venit întru a fi şi întru bine a fi, pentru că ne-am 
făcut credincioşi şi, din rătăcire şi necredinţă, am venit la adevăr şi la credinţă. 

însă, auzind tu, cititorule, că „unul este Dumnezeu-Părintele” şi „unul 
Domnul lisus Hristos”, să nu socoteşti că numirile se dau cu chip despărţitor. 
Tatălui adică numirea de „Dumnezeu”, iar Fiului pe aceea de „Domn”. Nu, de 
vreme ce, cu nedeosebire, şi Fiul se numeşte „Dumnezeu” - precum adeverea- 
ză însuşi Pavel, zicînd: „dintru care (adică din Patriarhii Israiliteni) este Hris¬ 
tos după trup, Cel ce este Dumnezeu peste toate” {Romani 9:5) şi: „Aşteptîud 
arătarea slavei marelui Dumnezeu şi Mîntuitorului nostru lisus Hristos” (7/7 
2:13) - şi Tatăl, la rîndui Său, este numit „Domn”, precum zice Psalmistul: 
„Zis-a Domnul Domnului meu: Şezi de-a dreapta Mea!” {Psalm 109.1). 1 * 6 
Dar - fiindcă cuvîntul este către Elini, care credeau că sînt mulţi „dumnezei” 
şi mulţi „domni” - Apostolul nu L-a numit nici pe Fiul „Dumnezeu”, ca să nu 
socotească Elinii că ar crede în doi „dumnezei”, nici pe Tatăl nu L-a nuntit 
„Domn”, ca să nu socotească Elinii ca şi noi, Creştinii; credem că sînt mulţi 
„domni”. (Tot din această pricină, Pavel nu L-a pomenit aici nici pe Duhul 
Sfînt, mai înainte purtînd grijă pentru neputinţa ascultătorilor, la fel cum nici 
Proorocii nu vorbesc arătat despre Fiul, ci numai umbrit, din pricina neputin- 


155 Vezi şi subînsemnarea la tîlcuirea stihului 36, capitolul 11, al epistolei către Romani. 
De asemenea, vezi şi tîlcuirea stihului 5 din capitolul 2 al primei epistole către Timotei şi sub- 
însemnarea de acolo, fiind de trebuinţă, (n. aut.) 

156 Despre aceasta, şi Teodorit zice că Apostolul arată aici numirea de „Dumnezeu 1 ' întoc¬ 
mai de o putere cu numirea de „Domn”. Căci şi Scriptura Veche zice aceste numiri unite îm¬ 
preună: „Eu sînt Domnul-Dumnezeul tău. Care le-am scos din pămîntul Egiptului” (Ieşirea 
20:2); şi; „Ascultă, Israile, Domnul Dumnezeul tău este singuml Domn!” (Deuteranamul 
6:4); şi: „Doamne Dumnezeul meu, măritu-Te-ai foarte” (Psalm 103: 1). (n. aut.) 

ţei ascultătorilor Evrei, ca să nu socotească aceia ca pătimaşă naşterea cea fără 
de început a Fiului din Tatăl.) 

Aceeaşi e pricina pentru care Apostolul pune adeseori zicerea „unul”: 
„căci nu este Dumnezeu, fără numai unul”, şi: „unul Dumnezeu-Taţăl” şi: 
„unul Domnul lisus Hristos”. Căci nu spre osebirea Fiului a zis aceasta: „un 
Dumnezeu-Tatâl”, ci spre osebirea „dumnezeilor” mincinoşi; şi nici spre ose¬ 
birea Tatălui a zis aceasta: „unul Domn lisus Hristos”, ci spre osebirea „dom¬ 
nilor” mincinoşi în care credeau Elinii. 

7 Dar cunoştinţa nu e întru toţi ! 

Insă - zice - nu toţi Creştinii ştiu că este un Dumnezeu, iar nu mulţi; nici 
toţi ştiu că nu sînt idoli în lume. 157 

Căci unii, avînd conştiinţa idolului, mănîncă şi acum cele jertfite 
idolilor ca jertfa idolească şi, conştiinţa lor fiind neputincioasă, 
se spurcă. 

Apostolul zice „unii”, adică nehotărîtor şi fără nume, fiindcă nu voieşte a-i 
da pe faţă pe aceia. Pentru că erau mulţi Creştini care „şi acum” - zice - adică 
şi după ce crezuseră, „mănîncă cele jertfite idolilor ca jertfe idoleşti”. Şi aceş¬ 
tia se spurcau, fiindcă mîncau jertfele „avînd conştiinţa idolului”, adică avînd 
aceeaşi socotinţă despre idoli pe care o aveau şi mai înainte de credinţă, soco¬ 
tind că idolii sînt ceva şi temîndu-se că ar putea să-i vatăme. 

Şi, de vreme ce idolii de sine nu pot a spurca, Apostolul nu a zis că idolii 
îi spurcă pe aceia ce le mănîncă jertfele, ci „conştiinţa lor”, fiindcă e slabă şi 
nu poate înţelege că idolii nu sînt nimic şi, prin urmare, nici jertfele lor. Ast¬ 
fel, cei ce mîncau jertfele idolilor pătimeau, de pildă, la fel cu cineva care, 
după obiceiul Iudeilor, ar socoti că se spurcă dacă se atinge de mort, dar, vă- 
zîndu-i pe alţii că apucă vreun mort cu curată conştiinţă, se ruşinează de ei şi 
apuca şi ei mortul; însă acela, pentru că se judecă şi se îndoieşte în sine, se 
spurcă întru conştiinţa sa. 

8 Dar nu mîncarea ne va pune înaintea lui Dumnezeu. 

Ca să nu zică Creştinii cei împliniţi în cunoştinţă: Eu mănînc jertfele ido¬ 
lilor cu conştiinţă curată, şi ce-mi pasă dacă altul, pentru slăbiciunea cugetă- 

157 Şi din cuvîntul acesta trage Teodorit încheierea c3 ceea ce a zis Pavel mai sus: „ştim 
că toţi avein cunoştinţa”, a zis-o ironic, (n. aut.) 

rilor sale, se sminteşte? - Apostolul arată aici că însăşi aceasta, a mînca jertfe¬ 
le idolilor, nu este vreo faptă bună. Căci - zice - chiar dacă fratele tău nu s-ar 
vătăma, nici aşa nu este vreun lucru de laudă şi plăcut lui Dumnezeu, fiindcă 
nu mîncarea ne împrieteneşte cu El. 

Căci nici, dacă vom mînca, nu ne prisoseşte; 
nici, dacă nu vom mînca, nu ne lipseşte. 

Adică: Dacă mîncăm jertfele idolilor, nu avem ceva mai mult şi nu sîntem 
mai plăcuţi lui Dumnezeu, ca şi cum am fi făcut vreun bine; iar dacă nu le 
mîncăm, nu ne lipsim şi nu ne micşorăm înaintea lui Dumnezeu. Astfel, Apos¬ 
tolul arată că a mînca jertfe idoleşti, ori a nu le mînca, este o faptă de prisos, 
nu e nimic. Pentru că lucru! care nici nu foloseşte cînd se face, nici nu vatămă 
cînd nu se face, acela este de prisos. 

Mergînd însă mai departe, Pavel arată şi vătămarea pricinuită de mîncarea 
jertfelor idoleşti: 

9 Căutaţi însă ca această stâpînire a voastră să nu se facă împiedicare 

fraţilor neputincioşi! 

Cu aceste cuvinte, Apostolul îi îngrozeşte pe Creştinii cei împliniţi întru 
cunoştinţă, zicîndu-le: „Căutaţi”, adică luaţi aminte şi socotiţi bine, fraţilor! - 
pentru ca sâ-i înfricoşeze şi să-i ruşineze cu cuvîntul acesta. Şi nu a zis: „cău¬ 
taţi ca această cunoştinţă a voastră” sau „deplinătate a voastră”, care sînt la¬ 
ude, ci: „căutaţi ca această stăpînire a voastră ”, adică obrăznicia şi mîndria 
voastră „să nu se facă sminteală fraţilor neputincioşi”. Nu a zis numai „fraţi¬ 
lor”, ci a adăugat: „neputincioşi”, ca să crească mustrarea, arătînd că nu-i doa¬ 
re inima şi nu au milostivire nici măcar de fraţii neputincioşi, cărora se cuvine 
a le da mînă de ajutor, şi a-i ridica şi a-i îndrepta. Insă - zice - fie, nu-i ridicaţi 
şi nu-i îndreptaţi pe fraţii voştri! - dar de ce îi şi doborîţi cu smintelile şi îm¬ 
piedicările voastre, aruncîndu-i în prăpăstii? Fie, nu-i puteţi ridica! - dar mă¬ 
car nu-i pierdeţi! 

10 Căci dacă te-ar vedea pe tine, care ai cunoştinţă, şezînd la masă 

în capiştea idolilor, au conştiinţa lui, slabă fiind, 
nu se va zidi spre a mînca cele jertfite idolilor? 

Zice: Dacă te va vedea cineva pe tine, cel împlinit întru cunoştinţă (după 
socoteala ta), că mănînci jertfele idolilor, oare din aceasta nu va lua prilej spre 
a mînca şi el? Şi, prin urmare, nu se va întări (că aceasta însemnează zicerea 

„se va zidi”) şi întru a socoti că idolii sînt ceva? Căci acela - neştiind cugeta¬ 
rea ta, că mănînci defaimîndu-i pe idoli şi socotind că nu sînt nimic - se va în¬ 
demna spre a mînca şi el, dar nu va cugeta că idolii nu sînt nimic. 

11 Şi va pieri pentru cunoştinţa ta neputinciosul tău frate, 

pentru care a murit Hristos. 

Zice: Trei lucruri ai tu, cel împlinit întru cunoştinţă, care te lipsesc de toa¬ 
tă iertarea pentru vătămarea ce o pricinuieşti fratelui tău: 1) că acesta pe care 
îl sminteşti este frate de o credinţă cu tine, Creştin; 2) că este neputincios întru 
cunoştinţă şi întru cugetare şi 3) că pentru el a murit Hristos. Şi aşa, împlini¬ 
rea ta se face pricină a pieirii fratelui tău. Şi Hristos nu S-a ferit a muri pentru 
mîntuirea lui, iar tu nici măcar de o mîncare nu te depărtezi pentru ca să nu se 
smintească el. (Hrisostom însă, în loc de: „pentru cunoştinţa ta”, zice; „pentru 
mîncarea ta”.) 

12 Şi aşa, păcătuiml împotriva fraţilor şi bătînd conştiinţa lor cea nepu¬ 
tincioasă, păcătuiţi împotriva lui Hristos! 

Zice: Voi, Creştinii cei împliniţi în cunoştinţă, greşind astfel împotriva 
fraţilor şi bătînd neputincioasa lor conştiinţă, păcătuiţi împotriva lui Hristos 
însuşi. Şi nu a zis: „smintind conştiinţa lor”, ci: „bătînd-o”, ca să arate cruzi¬ 
mea şi nemilostivirea lor, că adică nu au milostivire nici măcar de slaba şi ne¬ 
putincioasa conştiinţă a fraţilor lor, ci o bat. 

Şi vezi că păcatul acesta l-a suit pe cei ce mîncau jertfe idoleşti la însuşi 
piscul fărădelegii, ajungînd să păcătuiască împotriva lui Hristos. Dar cum se 
ridică la Hristos păcatul făcut împotriva fraţilor? In multe chipuri: 1) pentru ca 
Hristos îşi însuşeşte relele făcute robilor Lui; de aceea zicea către Pavel, care 
îi gonea pe robii Lui: „Eu sînt lisus, pe Care tu îl goneşti!” {Fapte 9:5); 2) 
pentru ca fraţii vătămaţi sînt trup şi mădulare ale lui Hristos; 3) pentru că ace¬ 
ia care-i vatămă pe fraţi risipesc şi pierd ceea ce Hristos a zidit şi a întărit cu 
junghierea şi cu moartea Sa, adică mîntuirea fraţilor, 

13 De aceea, dacă mîncarea sminteşte pe fratele meu, 

nu voi mînca în veac carne, ca să nu smintesc pe fratele meu / 


l5S Iar Teodorit adaugă că însuşi glasul Stăpînului Hristos zice: „Vedeţi să nu defăimaţi 
pe vreunul dintre aceştia mici!” (Matei 18:10). Şi iarăşi: „Iar cine va sminti pe vreunul dintre 
aceştia nuci care cred întru Mine, de folos îi este lui a i se spîuzura o piatră de moară de gru¬ 
maz şi a fi afundat în noianul mării” (Matei 18:6). (n. aut.) 

De vreme ce mai întîi învăţătorul e dator a păzi cele cu care îi îndatorează 
pe alţii. Apostolul, ca un prea-bun învăţător, întăreşte aici cu pilda sa ceea ce 
învaţă, şi zice: Dacă mîncarea îl sminteşte pe fratele meu, nu voi mînca toată 
viaţa carne, numai ca să nu-1 smintesc-pe acela. Nu zice însă: „de sminteşte cu 
dreptate”, ci în orice chip, ori cu dreptate, ori cu nedreptate. Şi nu a zis: „nu 
voi mînca jertfe idoleşti”, ci: Nu voi mînca nici un fel de carne, chiar dacă 
este îngăduit a mînca, şi nu o zi-două, ci în toată vremea vieţii mele! - căci 
aceasta însemnează zicerea „în veac”. Şi nu a zis: „ca să nu pierd pe fratele 
meu”, ci: „ca să nu smintesc pe tratele meu”. 159 


IH însă care sminteală se cuvine a o defăima şi care nu, vezi la subînsemnarea tîlcuirii zi¬ 
cerii: „bine este a nu mînca came” (Romani 14:12). (n. aut.) 

CAPITOLUL IX 


1 Oare nu sînt Apostol? Oare nu sînt slobod? 

Oare nu L-am văzut pe lisus Hristos, Domnul nostru? 

Fiindcă, mai sus, a zis: „Dacă mîncarea îi sminteşte pe fratele meu, eu nu 
voi mînca în veac carne”, ca să nu socotească cineva că zice acestea din mîn- 
drie, Apostolul este silit acum să arate că se depărta de acelea ce îi erau îngă¬ 
duite doar pentru a nu sminti pe cineva. Căci Hristos a poruncit ca cel ce pro- 
povăduieşte evanghelia să se hrănească din evanghelie, adică de la cei pe care-i 
învaţă evanghelia, căci zice: „Vrednic este lucrătorul de plata sa” {Matei' 
10:10). Eu însă - zice Pavel - am chibzuit a muri mai bine de foame, decît a 
lua de la cineva ceea ce am nevoie, ci osteneam lucrînd cu mîinile mele şi mă 
hrăneam din lucrul mîinilor mele, aşa cum ştiţi. Căci se vede că în Corint erau 
oarecari dascăli bogaţi, care, făcînd pe darnicii, învăţau fără a lua plată de la 
ucenicii lor. Insă aceasta o meşteşugeau ca să-I ruşineze pe Pavel, lucru pe care 
aflîndu-1, Pavel s-a lăsat de a se mai hrăni de la cei pe care-i învăţa, cu toate că 
acest lucru era îngăduit de Însuşi Domnul. 160 Eu - zice - aşa am făcut, şi mă 
feresc de cele îngăduite mie numai ca să nu smintesc pe cineva; iar voi nu vă 
feriţi nici măcar de jertfele idolilor pentru a nu sminti pe fratele vostru. 

Deci aceasta este noima întregului cuvînt, pe care Apostolul o dovedeşte 
pe larg în tot capitolul, cu multe stihuri şi pilde. Dar să arătăm noima fiecărei 
ziceri în parte. Deci, ca să nu-i zică cineva: De aceea nu iei cele de trebuinţă - 
o Pavele! - pentru că nu-ţi sînt îngăduite! - Apostolul răspunde: „Oare nu sînt 
şi eu Apostol?” - adică: Nu-mi este îngăduit să iau? Dar ceilalţi Apostoli nu-şi 
iau hrana de la acei pe care-i învaţă? Ba da, o iau! Atunci cum, nu sînt şi eu 
Apostol precum aceia? „Nu sînt slobod?” - adică: Am oare pe cineva care mă 
opreşte a lua? Nu! Şi iarăşi - ca să nu zică cineva: Ceilalţi Apostoli au mai 
multă vrednicie decît tine. Pavele, pentru că L-au văzut pe Domnul! - Pavel 
zice: Oare nu am văzut şi eu pe Domnul nostru lisus Hristos? Cu adevărat. 
L-am văzut! Fiindcă - zice - deşi „la urma tuturor, mi S-a arătat însă şi mie, 
ca unei lepădături” (/ Corinleni 15:8). Căci, cu adevărat, era mare lucru a se 
învrednici Apostolii a-L vedea cu ochii lor pe Domnul, precum însuşi Dom¬ 
nul o zice: „Iar ochii voştri sînt fericiţi, căci văd (...), căci mulţi Prooroci şi 
drepţi au dorit să vadă cele ce vedeţi, şi nu au văzut” {Matei 13:16). 

IS0 Pricina de căpetenie pentru care Pavel lucra cu mîinile şi se hrănea din lucrarea mîini- 
ior sale era aceea că voia să dea pildă tuturor Creştinilor a-i urma, lucrînd şi ei, precum Apos¬ 
tolul zice arătat în a doua epistolă către Tesaloniceni (3:9). Iar a doua pricină a fost aceasta pe 
care o spune aici, adică pentru cei ce îl prilihneau şi îi sminteau pe ceilalţi că s-ar fi hrănit de 
la cei pe care îi învăţa, (n. aut.) 

Oare nu voi sînteţi lucrul meu întru Domnul? 

Dar cineva ar fi putut zice; Şi dacă eşti slobod şi Apostol - o fericite Pa¬ 
vele! - dar nu ai făcut lucrul Apostolului, ce-ţi vor folosi numirile cele goale? 
Şi Iuda a fost Apostol şi L-a văzut pe Domnul, dar nimic nu s-a folosit! De 
aceea, Pavel răspunde; Lucrul meu sînteţi voi, Corintenii, cărora v-am propo¬ 
văduit evanghelia, deci iată ca am săvîrşit şi eu slujba apostolească! însă, 
Fiindcă a zis cuvînt mare, a adăugat: „întru Domnul”. Voi - zice - sînteţi fapta 
şi rodul propovăduirii mele apostoleşti, pe care n-am săvîrşit-o nu cu puterea 
mea, ci cu a Domnului. 

2 Dacă altora nu le sînt Apostol, vouă însă vă sînt. 

Nu mă laud - zice - că sînt Apostol şi învăţător al lumii toate, ci aceasta 
zic numai: Oare nu sînt Apostol şi învăţător al vostru, al Corintenilor? Ba da, 
sînt! Atunci cum de nu am luat cele de trebuinţă de la voi, de la care mai ales 
se cuvenea să iau? însă Pavel scrie acestea după pogorămînt, pentru ca să ara¬ 
te cît urăşte a pricinui sminteală altora pentru lucruri îngăduite lui, precum era 
de a lua cele de trebuinţă de la acei care se învăţau de ei. 

Căci voi sînteţi pecetea apostoliei mele întru Domnul! 

Zice: Adică voi, Corintenii, sînteţi dovada propovăduirii mele apostoleşti. 
Şi, cui voieşte să ştie dacă sînt Apostol, pe voi vă arăt aceluia, pe cei învăţaţi 
de mine, fiindcă voi sînteţi cei care pecetluiţi şi adeveriţi făgăduinţă mea 
apostolească. Căci - zice - cîte lucruri alcătuiesc un Apostol, pe toate le-am 
arătat întru voi. Acelaşi lucru scrie şi întru cea de a doua epistolă către Corin- 
teni: „Dovezile mele de apostol s-au arătat la voi în toată răbdarea, prin 
semne, prin minuni şi prin puteri. Căci „cu ce sînteţi voi mai prejos decît cele¬ 
lalte Biserici?” (2 Corinteni 12:12, 13). iri1 

3 Adeverirea mea către cei ce mă judecă aceasta este. 

Apostolul zice: Aceasta e adeverirea mea către cei ce mă judecă şi caută 
să afle dacă sînt Apostol! Care? Pe voi! Căci, arătîndu-vă că aţi. fost învăţaţi şi 
catehizaţi de mine, astup gura celor ce mă judecă şi mă cercetează. Iar dum¬ 
nezeiescul Hrisostom adaugă: „Celor ce mă învinovăţesc - zice Apostolul - 

161 Şi Teodorit tîicuîeşte că „pecetea" este dovadă şi adeverire, zieînd ca şi dumnezeiescul 
loan: „Cei ce a primit mărturia Lui a pecetluit (adică a adeverit) că Dumnezeu este adevărat” 
(Ionii 3:33) (n. aut.). 

că iau bani şi celor care întreabă pentru ce nu iau bani, acestea le răspund, ce 
am să vă spun mai departe”: 

4 Oare nu avem stăpînire a mînca şi a bea? 

Oare nu avem stăpînire - zice - a lua de la ucenicii noştri hrana cea de ne¬ 
voie? Avem, cu adevărat, dar nu m-am folosit de această voie! Iar Hrisostom 
zice; „Ce dezvinovăţiri sînt acestea - o fericite Pavele? Aşa - zice Apostolul - 
căci văzîndu-mă că mă feresc încă şi de acelea ce îmi sînt iertate, nimeni nu 
mai are dreptul a se sminti şi a mă prihăni ca pe un amăgitor care propovâdu- 
ieşte pentru bani.” 

J Oare nu avem stăpînire a purta cu noi o soră femeie, 
ca şi ceilalţi Apostolica şi fraţii Domnului, ca şi Kifa? 

Femeile cele bogate urmau Sfinţilor Apostoli pentru a le da lor cele de 
trebuinţă, ca, fiind fără de griji, aceştia să se îndeletnicească doar întru propoV 
văduirea evangheliei. 162 

Vezi însă înţelepciunea fericitului Pavel; l-a pus la urmă pe Petru, ca pe o 
căpetenie a celorlalţi, dînd de înţeles aceasta şi zicînd: Şi ce spun eu de ceilalţi 
Apostoli? însuşi Petru, cel mai întîi decît toţi, face aceasta şi are o femeie ca- 
re-1 urmează dîndu-i cele de trebuinţă. 

Iar „fraţii Domnului” sînt Iacov, episcopul Ierusalimului, losif, Simon şi 
Iuda, care s-au numit astfel din pricina logodirii tatălui lor losif cu Născătoa¬ 
rea de Dumnezeu Maria. Aceştia n-au crezut de la început în Domnul — cum 
zice evanghelistul Ioan: „Căci nici fraţii Lui nu credeau într-însul” (Ioan 7:5) 
- dar la urmă au crezut şi s-au făcut aleşi, măcar că nu au ajuns la măsurile ce¬ 
lorlalţi Apostoli - precum zice Hrisostom. De aceea şi Pavel, pomenindu-i, i-a 
pus la mijloc, între cei mai de vîrf şi mai aleşi Apostoli. 

6 Sau numai eu şi Varnava nu aveam voie a nu lucra? 


.'® Iar Clement Stromatul, în cartea a III-a, zice că Apostolii aveau împreună cu ei femei 
surori şi împreunâ-slujitoare care propovăduiau femeilor ce şedeau în casă, şi prin acestea in¬ 
tra învăţătura Domnului în cămara cea osebită a femeilor. Vezi şi cartea a VIII-a a Aşezămin¬ 
telor apostoleştî, capitolul 20.28, unde se spune că diaconiţele slujeau cînd Apostolii botezau 
femei, pentru cinste şi bună-cuviinţă. Astfel, femeile urmau Apostolilor nu numai pentru cele 
de nevoie ale lor, ci şi pentru pricina arătată aici. Vezi şi tîlcuirea canonului 19 al Soborului 1, 
a canonului 14 al Soborului 6 şi subînseranarea canonului 40 tot al celui de al şaselea Sinod, 
în canonicul nostru ( Pidalion ). (n. aut.) 

Zice: Oare doar eu şi Varnava nu avem slobozenie a vieţui iară a face lu¬ 
cru de mînă, hrănindu-ne de la cei pe care-i învăţăm? Ba avem! - zice. 1 ' 1 ’ Şi 
Pavel nu l-a trecut cu vederea pe Varnava, pentru ca şi acela se hrănea lucrînd 
cu mîinile sale, neluînd nimic de la cei ce se învăţau de el. 

7 Cine slujeşte în oaste cu leafa sa? 

.Cine se face ostaş - zice - aducînd merindele sale, adică hrana sa? Nimeni, 
cu adevărat! - căci toţi cei ce se fac ostaşi se hrănesc din banii statului. Şi po¬ 
trivit a pus mai întîi pilda ostaşului, căci ostăşia este asemenea cu făgăduinţa 
apostolească. Fiindcă, aşa cum ostaşii luptă cu vrăjmaşii cei simţiţi punîndu-şi 
viaţa în primejdie de moarte, la fel şi Apostolii trebuie să se lupte cu vrăjmaşii 
cei gîndiţi, întîmpinînd primejdii şi suferind la urma chiar moartea. 

Cine sădeşte vie, şi nu mănîncă din roada ei? 

Zice: Cine sădeşte vie, şi nu se îndulceşte mîncînd din rodul ei? Nimeni! 
Cu pilda aceasta a viei, Pavel arată osteneala, pătimirea cea rea şi silinţa pe 
care o pune un apostol. Dar nu a zis că vierul mănîncă tot rodul viei, ci că mă¬ 
nîncă „din" rodul ei. Nici nu a zis: Cine nu se îmbogăţeşte din rodul viei sale? 
- pentru ca să-i înveţe pe toţi învăţătorii şi pe cei ce au vrednicie apostolească 
să nu ia de la, ucenicii lor cele de prisos, ci numai cele de trebuinţă şi de 
nevoie. 

Cine paşte turmă, şi nu mănîncă din laptele turmei? 

Cine paşte oi - zice - şi nu mănîncă din laptele lor? Cu adevărat, nimeni! 
Şi nu a zis ca păstorul vinde oile, sau că taie oi şi le mănîncă, ori că mănîncă 
tot laptele lor, cu pilda aceasta învăţînd că păstorul şi învăţătorul oilor cuvîn- 
tătoare se cuvine a se îndestula ca mîngîiere a trupului său cu puţina hrană cea 
de nevoie. Cu pilda aceasta, Apostolul arată încă şi multa purtare de grijă şi 

103 Şi ceilalţi Apostoli lucrau, nu numai Pavel şi Varnava, aşa cum mărturisesc ei înşişi în 
aşezămintele lor, zicînd: „Şi noi, deşi zăbovim în cuvîntul evangheliei, nune lenevim nici de¬ 
spre lucrări. Căci unii dintre noi sfiit pescari, alţii lucrători de piei, iar alţii lucrători de pămînt, 
pentru ca niciodată să fim fără lucru” (cartea a doua, capitolul 63). Atunci cum zice Pavel că 
numai el şi Varnava lucrau? Răspundem că numai ei lucrau totdeauna, iar ceilalţi Apostoli 
mai rar, cînd aveau slobozenie dinspre propovăduire. Vezi şi tîlcuirea stihului 10, capitolul 4 
din epistola către Filipeni, fiind de nevoie; şi a stihului 9 al capitolului 2 al celei dinth către 
Tesaloniceni. Iar Pavel a zis că lucra totdeauna, osebind vremea întru care se afla în închisori 
şi în legături, precum se arată la capitolul 4 al epistolei către Filipeni. (n. aut.) 


117 


silinţa pe care se cuvine să o aibă învăţătorul, preotul şi, mai ales, arhiereul 
pentru turma sa cea cuvîntătoare. 164 

8 Oare după om zic acestea? Nu le zice oare şi Legea? 

Adică: Oare numai din pilde omeneşti întăresc şi dovedesc ceea ce vă zic, 
adică a se hrăni fiecare Apostol de către aceia ce învaţă de la el? Nu cumva 
am mărturie şi din Scriptură ? Am să vă arăt că şi Legea care nu e omeneas¬ 
că, ci dumnezeiască - mărturiseşte aceasta. 

9 Căci în Legea lui Moisi este scris: „Să nu legi gura boului care tre¬ 

ieră!” (Deuteronomul 25:4) 

Zice: Scris este în Legea lui Moisi că cel ce-şi treieră stogul nu trebuie să 
pună legătură la gura boilor cu care treieră, ci să-i lase slobozi să mănînce din 
osteneala lor. 165 Prin pilda boilor, Pavel vorbeşte tot de pricina sa. 

Au doar de boi îi pasă lui Duupiezeu ? 

Zice: Oare de boi îi pasă lui Dumnezeu şi de ei poartă grijă? Dar ce - se 
poate întreba cineva - nu poartă Dumnezeu de grijă şi pentru boi? Ba da - 
zice Apostolul - dar nu atît de mult încît să dea şi legi pentru dînşii. Aşadar, 
altceva'a vrut să arate Dumnezeu prin grija pentru dobitoacele necuvîntătoare, 
anume a-i iscusi pe Israiliteni să aibă purtare de grijă faţă de învăţătorii ce 
ostenesc pentru dînşii. Astfel, din cuvintele acestea ale lui Pavel învăţăm că 
cele zise în Scriptura Veche despre dobitoacele necuvîntătoare ajută învăţătu¬ 
rii morale a oamenilor. 166 


IM De aceea, dumnezeiescul Hrisostom zice: „Pavel arată acestea împotriva celor ce vo- 
iesc a mînca toate şi a culege rodul întreg. Căci şi Domnul a legiuit aşa, zicînd: „Vrednic este 
lucrătorul de hrana sa” (Matei 10:10). Prin pildele sale, Apostolul arată şi cum se cuvine a fi 
preotul, anume că trebuie să aibă şi bărbăţie de ostaş, şi îngrijire de plugar, şi purtare de grijă 
de păstor; şi, după toate acestea, să nu caute nimic mai mult decît cele de nevoie” (Cuvîntul 
21 la cea dinţii către Corinteni). (n. aut.) 

165 Vezi tîlcuirea zicerii „nu vei lega gura boului ce treieră” şi la capitolul V al epistolei 
întîi către Timotei, stih 18, fiind frumoasă, (n. aut) 

166 Ia aminte că Pavel nu a zis că Dumnezeu nu poartă de grijă pentru boi nicidecum, ci 
că o face, îiitîi de toate, tot pentru folosul oamenilor, ale căror avuţii sînt. Vezi subînsemnarea 
ftlcuirii stihului 12. al capitolului VII din Epistola a doua către Corinteni. Despre aceasta zice 
şi Teodorii: „Nu zice Apostolul că nu-I pasă lui Dumnezeu de boi, căci îi pasă, însă tot pentru 
folosul nostru, căci pentru noi i-a făcut şi pe aceia. Despre aceasta a zis şi fericitul David: 
«Cel ce răsare în munţi iarbă şi verdeaţă pentru slujba oamenilor» ( Psalm 104: 8), adică Dum¬ 
nezeu răsare iarbă şi verdeaţă ca să mănînce dobitoacele şi să slujească oamenilor,” 

10 Cu adevărat, pentru noi zice! 

Negreşit pentru noi, Apostolii şi învăţătorii, a zis acestea Scriptura ! Şi a 
adăugat adevărul ca despre un luciu mărturisit, ca să nu-i dea slobozenie celui 
ce aude a se împotrivi nicicum. 

Căci pentru noi s-a scris că cel ce ară e dator a ara întru nădejde, 

Adică: Apostolul şi învăţătorul, care se osteneşte plugârind sufletele oa¬ 
menilor cu propovăduirea şi cu învăţătura, trebuie să se ostenească şi să are cu 
nădejdea că va lua plată şi răsplătire. 

şi cel ce treieră trebuie să aibă parte de nădejdea sa întru nădejde. 

De la.sămînţă, Apostolul a venit acum la arie. Şi, din pilda aceasta, arată 
multele'sudori şi osteneli ale Apostolilor, căci şi Apostolii, asemenea unor plu¬ 
gari; seamănă sămînţa credinţei şi bat aria sufletelor. Şi - de vreme ce acela ce 
seamănă nădăjduieşte numai să dobîndească rodul, iar cel ce treieri dobîndeşte 
rodul - Apostolul zice că cel ce treieră se împărtăşeşte de „nădejdea sa”. 

Dar ar fi putut să-l întrebe cineva: Dar ce - o fericite Pavele? Aceasta e 
singura plată pe care o dai Apostolilor pentru atîtea osteneli şi sudori ce au 
vărsat la propovăduire, adică numai a se hrăni de către ucenicii lpr? De aceea, 
Apostolul a adăugat: „întru nădejde”, adică pentru nădejdea bunătăţilor ce or 
să fie. Căci Apostolul şi învăţătorul trebuie să nădajduiască bunătăţile cele vii¬ 
toare, însă să se hrănească în viaţa aceasta de către ucenicii săi. 

11 Dacă noi am semănat întru voi cele duhovniceşti, 

este lucru mare dacă vom secera cele trupeşti ale voastre? 

Zice: Dacă noi, Apostolii şi învăţătorii, am semănat întru voi, Corintenii, 
sămînţa duhovnicească a evangheliei, este mare lucru dacă vom secera şi noi 


Tîlcuind zicerea aceasta a dumnezeiescului Pavel, şi prea-înţelfeptul Fotie dovedeşte că ea 
nu se împotriveşte aceiui cuvînt al Domnului care zice că Dumnezeu poartă de grijă încă şi 
pentru păsări: „Au nu două păsări - zice - se vînd pentru un dinar? Şi niciuna dintru acestea nu 
va cădea Iară de ştirea Tatălui Meu ce este în ceruri!” {Matei 10:29). Dovedind aceasta, înţe¬ 
leptul Fotie zice: „Cu adevărat, lui Dumnezeu îi pasă de boi, precum şi de toate celelalte zidiri 
ale Sale, dar nu atît încît a pune legi după care să vieţuiască acelea. Căci ele au fost înfiinţate 
pentru trebuinţa oamenilor. [...] Ştiind aceasta, fericitul Pavel arată că legile despre cele 
necuvîntătoare pe care le-a folosit slova mozaicească nu s-au legiuit cu de-adinsul pentru viaţa 
acelora, ci spre povăţuirea şi înţelepţirea norodului cel anevoie de hăţuit al neamului evreiesc, 
cu prea-înţeleaptă şi prea-amăiumţitâ judecată” (întrebarea 29 din Anţ/Uohia). (n. aut.) 

de la voi „cele trupeşti”, adică dacă vom lua de la voi hrana noastră cea tru¬ 
pească? Ba, cu adevărat, nu e lucru mare! Cu aceste cuvinte, Apostolul arată 
dreptatea lucrului, pentru că - zice - cele date de voi nouă nu sînt deopotrivă 
cu cele luate de la noi: căci noi am semănat şi v-am dat cele duhovniceşti şi 
cereşti, iar voi ne daţi cele trupeşti şi pămînteşti. Sînt acestea ceva mare? Nu! 

12 Dacă alţii se împărtăşesc de stăpînire asupra voastră, 
nu cu atît mai mult noi? 

Cu aceste cuvinte, Apostolul îi arată pe oarecari învăţători mincinoşi, care, 
fără omenie şi în chip stăpînitor, luau de la Corinteni orice aveau trebuinţă. De 
aceea nu a zis: „dacă alţi învăţători şi apostoli mincinoşi iau de la voi”, ci: „se 
împărtăşesc de stăpînirea voastră”, adică: „vă ţin, şi vă stăpînesc şi vă folo¬ 
sesc ca pe nişte slugi”. Şi zice: Dacă aşa se întîmplă cu aceia, cu cît mai mult 
noi, cei cu adevărat Apostoli şi învăţători, avem dreptul să ne luăm de la voi 
hrana vieţii? 

Dar nu ne-am folosit de stăpînirea noastră, 

Zice: Măcar că eu, Pavel, aveam stăpînire şi voie a mă hrăni de la voi, 
ucenicii mei, nu m-am folosit de această stăpînire, ca să nu vă smintiţi. Voi 
însă - zice - nici de jertfele idolilor nu vă depărtaţi pentru a nu-i sminti pe fra¬ 
ţii voştri mai neputincioşi! 

ci toate le răbdăm, ca să nu punem piedici evangheliei lui Hristos. 

Ca să nu spună cineva: Pentru că nu aveai trebuinţă, Pavele, de aceea nu ai 
luat de la noi cele de nevoie vieţii! - Apostolul zice aici aşa: Măcar că ne 
aflăm în mare strîmtorare, toate le răbdăm: şi foame, şi sete, şi golătate, doar 
ca să nu împiedicăm propovăduirea evangheliei. 

13 Au nu ştiţi că cei ce săvîrşesc cele sfinţite mănîncă din Biserică 

Lui Pavel nu i-au fost destule pildele de mai înainte despre dreptul învă¬ 
ţătorilor de a se hrăni de la ucenicii lor, ci adaugă şi acestea din Lege: Nu ştiţi 

- zice - că cei ce slujesc cele sfinţite se hrănesc mîncînd cele sfinţite? Fiindcă 

- de vreme ce, mai sus, a alegorisit mărturia Scripturii Vechi despre boi - 
acum zice că Legea porunceşte arătat ca din Biserică să se hrănească aceia 
care săvîrşesc cele sfinţite (adică leviţiî, ce erau mai jos în treaptă decît preoţii 
şi aveau închipuirea diaconilor de acum, adică a slujitorilor preoţilor). Şi nu a 

zis că leviţii mănîncă cele aduse la Biserică, ci că mănîncă „din Biserică”, 
pentru ca nici cei ce mănîncă să nu se ruşineze că sînt hrăniţi de către oameni, 
nici oamenii să nu se mîndrească fiindcă-i hrănesc pe cei bisericeşti. 

şi cei ce stăruiesc la jertfelnic cu jertfelnicul se împărtăşesc? 

Adică arhiereii şi preoţii ce stăruiesc la altar iau parte la altar. A zis însă 
„stăruiesc”, ca să arate slujba cea necurmată pe care o făceau arhiereii şi pre¬ 
oţii Ia jertfelnicul arderilor de tot. Şi nu a zis că arhiereii şi preoţii iau cele 
sfinţite, pentru ca să arate că aceştia nu se cuvine să adune arginţi de la cele 
sfinţite, şi nu a zis nici că iau de la cei ce jertfesc, ci a zis aşa: „cei ce stăruiesc 
la jertfelnic cu jertfelnicul se împărtăşesc”, adică îşi iau şi ei partea împreună 
cu jertfelnicul, jertfele aduse de norod fiind ale Bisericii şi ale jertfelnicului. 
Şi a zis că „se împărtăşesc împreună cu jertfelnicul” fiindcă sîngele dobitoa¬ 
celor jertfite se vărsa la temelia jertfelnicului, seul lor, adică grăsimea, se tă- 
mîia, iar din cărnurile fiecărui dobitoc preotul îşi lua partea: pieptul, piciorul 
drept şi stomacul, 167 însă dobitoacele ce se ardeau cu totul, adică „arderile de 
tot”, erau numai ale jertfelnicului, şi din acelea preotul nu-şi lua parte. 

14 Tot uşa a rînduit Domnul şi celor ce vestesc evanghelia, 
să vieţuiască din evanghelie, 

Apostolul a adus dovada cea mai puternică acum, la urmă, şi zice: De ce 
spun eu pilde omeneşti şi mărturii ale Scripturii Vechi, de vreme ce însuşi 
Domnul nostru Iisus Hristos a rînduit în Scriptura cea Nouă, zicînd unit cu 
Cea Veche: „Vrednic este lucrătorul de hrana sa” (Luca 10:7). Căci, precum 
acolo a legiuit ca preoţii să trăiască din Biserică, aşa a rînduit şi aici ca Evan- 
gheliştii şi Apostolii Lui să se hrănească nu de la ucenicii lor, ca să nu se mîn¬ 
drească aceia că-i hrănesc pe învăţătorii lor, ci din evanghelia pe care o propo¬ 
văduiesc. Fiindcă nu tu, Creştine, îl hrăneşti pe învăţătorul tău, ci lucrul şi 
dreptul lui îl hrăneşte, adică evanghelia pe care o propovăduieşte. 168 A zis însă 


167 Că aşa zice Legea. „Iată ce să se dea preoţilor de la popor: cei ce aduc ca jertfă boi sau 
oi să dea preotului spata, fălcile şi stomacul” (Deuteronomul 18:3), sau schembeaua, aceasta 
fiind partea din lăuntru a pîntecelui întru care se mistuie hrana. Iar unde se afla jertfelnicul ar¬ 
derilor de tot vezi la tîlcuirea stihului 2, capitolul 9 al epistolei către Evrei. (n. aut.) 

168 Aici, zicerea „să vieţuiască din evanghelie” se înţelege aşa: „se cuvine ca învăţătorii 
să vieţuiască şi să se hrănească de la credincioşii ce învaţă evanghelia”; aşa tîlcuieşte aceasta 
Teofilact şi la stihul 23 al acestui capitol şi la stihul 8 al primului capitol din epistola către Ti- 
rnotei. (n. aut.) 

şi că se cuvine ca învăţătorii doar să vieţuiască din evanghelie, nu să şi negu- 
fătorească evanghelia pe care o propovăduiesc, adunînd arginţi, 

15 Eu însă nu tn-am folosit de nici una din acestea. 

Zice: Insă eu, Pavel, nu m-am folosit de nici una din aceste porunci pe 
care le-am înşirat mai sus - nici de cele ale Scripturii Vechi , nici de rînduirea 
Mîntuitorului Hristos - pentru a fi hrănit de voi, ucenicii mei, ori - mai bine 
zis - de evanghelia pe care o propovăduiesc. 

Iar acestea nu le-am scris ca să se facă cu mine aşa. 

Ar fi putut să-i zică lui cineva: Dar ce? Chiar dacă acum nu te-ai folosit - 
o, fericite Pavele! - de nici una din cîte ai zis, însă le zici pentru a te folosi 
mai pe urmă! De aceea, Apostolul îndrepteăză bănuiala aceasta degrabă, 
zicînd; Nu am scris acestea ca să iau de la voi şi sa mă hrănesc. 

Căci mai bine este pentru mine a muri decît a-mi zădărnici cineva lauda! 

Adică: Aleg mai bine să mor de foame, de sete şi de golătate, „decît să-mi 
zădărnicească cineva lauda”, adică decît să arate cineva zadarnică şi deşartă 
lauda aceasta de a nu lua nimic de la ucenicii mei. Şi a numit-o „lăudă” ca să 
arate covîrşirea bucuriei sale. Căci poate ar fi zis cineva aşa: Cu adevărat tu, 
Pavele, nu iei nimic de la noi, însă faci aceasta suspinînd şi mîhnindu-te! De 
aceea, Apostolul zice aici că e atît de departe de a se mîhni, încît, dimpotrivă, 
se bucură cu covîrşire şi, de bucurie, se şi laudă întru aceasta. 

16 Căci, dacă bine-vestesc evanghelia, nu-mi este laudă, pentru că stă 
asupra mea datoria Căci, vai mie dacă nu voi bine-vesti! 

Ce zici - o, fericite Pavele? Nu-ţi este laudă a bine-vesti evanghelia, ci a o 
propovădui fără plată? Aşadar a propovădui fără plată este mai presus de 
evanghelie? Să nu fie] - zice Apostolul. Eu nu cuget aşa, ci zic că a propovă¬ 
dui evanghelia este poruncă şi datorie a mea, şi că, împlinind-o, nu fac nici o 
faptă bună pentru care să mă laud. Ci chiar vaiul va urma mie dacă nu o voi 
împlini, căci mă voi munci şi mă voi pedepsi mult, pentru că nu ara făcut po¬ 
runca Stâpînului meu. Iar a propovădui evanghelia fără vreo plată este o faptă 
bună a dărniciei şi voinţei mele, şi pentru aceasta îmi este laudă: 

Iar Apostolul a zis că asupra lui stă datoria nu pentru ca să surpe stăpînirea 
de sine [„libertatea”, n. m ] pe care o are orice om, ci spre osebirea stăpînirii 

ce o avea asupra ucenicilor săi; şi, pe lîngă aceasta, pentru ca să-şi arate teme¬ 
rea că va fi pedepsit dacă nu va propovădui evanghelia. 

17 Căci, dacă fac aceasta de voie, am plată; 

iar dacă o fac fără de voie, mi s-a încredinţat doar slujbă 

Zice: Dacă propovăduirea evangheliei nu mi-ar fi fost încredinţată de 
Dumnezeu, ci aş fi Scut-o de sine-mi (căci aceasta însemnează zicerea „de 
voie”), aş fi avut multă şi mare plată. Dar, fiindcă propovăduirea mi s-a încre¬ 
dinţat de la Dumnezeu, este arătat că nu fac aceasta de la sine-mi, ci împlinesc 
poruncă stăpînească (fiindcă aceasta însemnează zicerea „fără de voie”). De 
aceea, propovăduirea nu este faptă bună a dărniciei şi a alegerii mele, pentru 
că Dumnezeu mi-a încredinţat slujba, şi eu o împlinesc. 

Vezi însă, iubitule, că Pavel nu a zis: „nu am plată fiindcă propovăduirea 
mi s-a încredinţat fără voia mea”, aratînd că are plată de la Dumnezeu pentru 
propovăduirea evangheliei chiar dacă împlineşte poruncă stăpînească. Fiindcă 
nu se cuvine să zicem că Apostolii nu vor lua plată pentru propovăduirea 
apostolică pe care au împlinit-o, însă nu iau atîta cît acela ce propovăduieşte 
evanghelia fără mită şi fără plată de la oameni. 

18 Deci, care îmi este plata? Că, hine-vestind, pun fără plată 
evanghelia lui Hristos înaintea oamenilor, 

spre a nu folosi rău dreptul meu din evanghelie 

Adică - zice - plata mea cea mai mare şi vrednică de laudă este aceasta: a 
nu mă folosi nicicum de stăpînirea (sau slobozenia) mea, neluînd nimic de lâ 
cineva. Căci Apostolul numeşte aici „rea folosire” folosirea simplă; iar în alte 
părţi numeşte „stăpînire” a lua de la ucenici cele de trebuinţă, pentru ca să 
arate că nici ceilalţi Apostoli, care luau, nu greşeau cu nimic şi nu erau vred¬ 
nici de osîndire, ca unii ce aveau stăpînire şi voie să facă aceasta. A vorbit 
însă de „dreptul său din evanghelie” ca să arate ca doar cel ce se osteneşte şi 
se află în lucrarea şi propovăduirea evangheliei este slobod a lua, iar nu acela 
care se află nelucrător. 16 

19 Căci, fiind slobod despre toate, m-am robit pe sine-mi tuturor, 
ca să-i dobîndesc pe cei mai mulţi. 


169 Iar Teodorit zice că Pavel a zis toate acestea, anume că nu s-a folosit de stăpînirea dată 
de Dumnezeu pentru a se hrăni din propovăduirea evangheliei, cu scopul de a opri reaua stă- 
pînire şi slobozenie a acelora ce îşi foloseau rău cunoştinţa şi mîncau iară frică jertfe idoleşti, 
dînd din aceasta pricină de vătămare celor neputincioşi, (n. aut.) 

Aici, Apostolul adaugă şi altă ispravă, mai mare, şi zice: Nu numai că nu 
am luat nimic de la ucenicii mei, deşi aveam stăpînire de lua, ci încă, slobod 
fiind, adică fără a fi supus cuiva şi fără a avea vreo nevoie, m-am robit pe 
sine-mi la toţi: nu la unu, doi, o sută, ci la toată lumea. Şi am făcut aceasta nu 
pentru a plăcea acelora ca un linguşitor şi amăgitor, ci pentru ca să-i dobîn- 
desc şi să-i mîntuiesc „pe cei mai mulţi”, fiindcă a-i mîntui pe toţi nu-mi este 
cu putinţă. 

20 Şi m-am făcut Iudeilor ca un Iudeu, ca să-i dobîndesc pe Iudei; 

Pavel s-a făcut „ca un Iudeu cu Iudeii” atunci cînd l-a tăiat împrejur pe 
Timotei, care era din „neamuri”, precum arată Faptele Apostolilor (16:3). 
Căci, ca să surpe tăierea împrejur, a primit iconomiceşte tăierea împrejur. Nu 
a zis însă că s-a făcut Iudeu, ci „ca un Iudeu”, ca să arate că tot ce făcea pri¬ 
mind cele ale Iudeilor era numai iconomie, arătare şi pogorămînt, ca să-i cîşti- 
ge şi să-i mântuiască pe aceia. 1,0 

celor de sub Lege, ca unul sub Lege, ca să-i dobîndesc 
pe cei de sub Lege; 

Aici, Pavel îi numeşte „sub Lege” pe nemernici [„străini”, n. m.], adică pe 
cei care, fiind din „neamuri”, veniseră de curînd la iudaism, aşadar pe aceia ce 
primiseră şi se catehizaseră în Legea cea Veche, însă nu erau curat Evrei. Sau, 
„sub Lege ” îi numeşte pe Evreii ce. crezuseră în Hristos, dar primeau încă cele 
ale Legii Vechi. Iar Pavel s-a făcut „ca unul sub Lege” cînd şi-a ras capul şi a 
adus jertfele pentru curăţire, precum arată Faptele Apostolilor (capitolul 
21). 17 Acestea însă le-a tăcut iconomiceşte şi numai la arătare, ca să-i îndrep- 
teze şi să-i mîntuiască pe cei ce le făceau cu adevărat. 

21 celor fără de Lege, ca un fără de Lege 

„Fără de Lege” îi numeşte pe cei ce nu aveau Legea lui Moisi, adică pe cei 
din „neamuri”, care nu erau nici Evrei, nici Creştini, nici Elini, nici iarăşi slu¬ 
jitori la idoli, ci credeau într-un Dumnezeu şi Făcător al totului, precum era 

170 De aceea, a avut dreptate a se mira Hrisostom de iconomiile acestea ale lui Pavel: „Ce 
zici, propovăduitonile al lumii, cel ce de înseşi cerurile te-ai atins şi atît ai strălucit? Cum dar, 
pe neaşteptate, te pogon atît? Aşa - zice - căci aceasta este a mă sui, fiindcă cel ce se coboară 
îi ridică şi-l aduce către sine pe cel ce zace jos” {Cuvîntul XXXII, la epistola întîi către Corin- 
teni ) (n. aut.) 

171 Aşa tîlcuieşte zicerea „cei de sub Lege” şi Teodorit. (n. aut.) 

Corneli.u ; la care mergea adeseori Pavel să propovăduiască evanghelia, facînd 
pogorămînt pentru neputinţele lor şi arătîndu-se deopotrivă cu ei, după ico- 
nomie. Sau, „fără de Lege” îi numeşte şi pe slujitorii la idoli şi pe Elini, cum 
au fost acei Atenieni cu care Apostolul a stat de vorbă despre suprascrierea 
unei capişti de-a lor, care zicea: „necunoscutului Dumnezeu”. Atunci, Pavel a 
vorbit despre Hristos nu ca despre Dumnezeu, ci ca despre un om, de vreme 
ce aceia, Elini fiind, nu puteau primi taina dumnezeirii lui Hristos, ci socoteau 
că Acesta e unul din eroii pe care îi îndumnezeiau ei, precum Heracles, sau 
Asclepios sau alţii ca aceştia. 

Peste tot însă Apostolul adaugă aceasta: „ca unul fără de Lege ”, „ca unul 
sub Lege ”, „ca un Iudeu”, ca să înţelegi tu, cititorule, că făcea acestea numai 
la arătare, iar nu după adevăr - precum am zis mai sus. 

(nefiind fără Legea lui Dumnezeu, ci avînd legea lui Hristos), 
ca să-l dobîndesc pe cel fără de Lege; 

Ca să nu creadă cineva că îşi schimba socoteala cînd vorbea împreună cu 
cei fără de Lege , Pavel zice aici aşa: Deşi vorbeam împreună cu cei fără de 
Lege , eu însă nu eram fără de lege, adică nu eram afară de legile lui Dumne¬ 
zeu, ci, dimpotrivă, eram în legea lui EIristos, care e mai înaltă şi mai desăvîr- 
şită decît Legea cea veche. m Şi pentru ce făceam aceasta? Ca să-i dobîndesc 
şi să-i mîntuiesc pe cei fără de Lege. 

22 celor neputincioşi, mă făceam ca un neputincios, 
ca să-i dobîndesc pe cei neputincioşi; 

Zice: Cu cei neputincioşi, m-am făcut ca un neputincios, ca sâ-i dobîndesc 
pe cei neputincioşi, aşa cum am făcut şi cu voi, Corintenii, cînd, ca să nu 
smintesc neputincioasa voastră socotinţă, nu am voit să fiu hrănit de voi. Şi, 
fiindcă aceasta a fost pricina de a zice toate cele de mai sus, de aceea a pus zi¬ 
cerea aceasta la urmă. 

Dar şi cînd vei vedea că Pavel nu vorbeşte descoperit şi arătat despre 
dumnezeirea Fiului sau a Sfîntului Duh; să ştii că şi atunci se face celor nepu¬ 
tincioşi ca un neputincios, din pricina neputinţei ascultătorilor. Căci despre 


172 [...] Iar Icumenie zice că ar fi fost de aşteptat să zică: „ci întru legea lui Dumnezeu”, 
iar el a zis: „întru legea lui Hristos”, spuiund aşadar că Hristos este Dumnezeu. 

întru alte izvoade scrie aşa: „nefiind lui Dumnezeu fară de lege, ci Iui Hristos întru lege” 
(n. aut.) 

aceasta zice şi în altă parte: „Datori sîntem noi, cei puternici, să purtăm slăbi¬ 
ciunile celor slabi” (Romani 15: l). 173 

tuturor m-am făcut toate, ca negreşit să mîntuiesc pe oarecari. 

Şi ce să le mai înşir - zice - una cîte una? Cu toţi m-am coborît, măcar că 
nu nădăjduiam să-i mîntuiesc pe toţi, dar ca sâ-i mîntuiesc măcar pe puţini. Şi 
lucrul acesta este vrednic de mai multă mirare şi laudă, fiindcă nu este lucru 
atît de minunat a osteni cineva cînd nădăjduieşte să dobîndească mult rod, ci 
cînd trudeşte şi osteneşte nădăjduind a lua puţin cîştig, Şi a zis: „să-i dobîn- 
desc măcar pe puţini”, ca prin cuvîntul acesta să-i mîngîie pe sfinţiţii propovă¬ 
duitori şi pe învăţători, zicîndu-le că, deşi nu ar mîntui învăţătorul pe toţi cîţi 
învaţă de la dînsul, însă negreşit are să mîtttuiască pe cîţiva şi deci nu trebuie 
a se lenevi întru a învăţa. 174 

23 Dar toate le fac pentru evanghelie, 
ca împreună părtaş al ei să mă ffia 

Prin „evanghelie”, îi numeşte aici pe credincioşii Creştini, care prin evan¬ 
ghelie se mîntuiesc. (Precum a zis mai sus, că „cei ce propovăduiesc evanghe¬ 
lia trebuie să vieţuiască din evanghelie”, adică de la cei credincioşi. Vezi tîl- 
cuirea stihului 14 al acestui capitol.) Deci zice: Fac toate acestea ca să mă pot 
împărtăşi de cununile cereşti împreună cu credincioşii Creştini. Nu doar că 
Pavel făcea acestea pentru plata bunătăţilor cereşti (fiindcă el toate le făcea 
doar pentru dragostea lui Iisus Hristos, ca un fiu, iar nu pentru împărăţia lui 

113 însemnează că, lulnd prilej din cuvintele acestea, unii îl clevetesc pe dumnezeiescul 
Apostol, zicînd că se prefăcea după vremi şi după oameni. Îufhintîndu-i pe aceştia, fericitul 
Teodorit zice că se cuvine a înţelege cu amănuntul cele zise; căci dumnezeiescul Apostol nu 
se prefăcea după vremi, ci le făcea pe toate pentru folosul multora, căci aceasta zice: „ca pe 
Iudei să-i dobîndesc”, „ca să-i dobîndesc pe cei de sub Lege”, „ca să-i dobîndesc pe cei fără 
de Lege”, „ca să-i dobîndesc pe cei neputincioşi” (n. aut.) 

m Iar Teodorit adaugă zicînd că Pavel şi-ar fi pus toată osteneala ca să mîntuiască fie şi 
nutnai pe unul singur. Iar dumnezeiescul Hrisostom, mergînd şi mai departe, zice că învăţăto¬ 
rul, chiar dacă nu ar mîntui pe nici unul cu învăţătura sa, tonişi plata ostenelii sale o va lua de¬ 
plină de la Dumnezeu. Căci aşa zicea limba aceea aurită şi inima care ardea pentru mîntuirea 
sufletelor: „Iarăşi voi zice, iarăşi voi grăi! Căci, deşi nu vor auzi toţi, jumătate vor auzi; deşi 
jumătate nu vor asculta, o a treia parte; deşi nici a treia, a patra; deşi nici a patra, măcar a ze¬ 
cea; deşi nici zece, măcar cinci; deşi nici cinci, măcar unul; deşi nici unul, eu plata întreagă o 
voi lua!” (Cuvînt la Entropie). Şi iarăşi. „Eu sînt fără de saţ: nu voiesc să se mlntuieascâ pu¬ 
ţini, ci toţi; măcar unul de ar pieri, eu socotesc că urmez păstorului aceluia care avea nouăzeci 
şi nouă de oi, şi a alergat după aceea una rătăcită" (la fel), (n. aut.) 

Hristos, ca un năimit); ci ca să-i înduplece pe Creştini şi pe cei ce învăţau 
evanghelia să sufere toate ispitele pentru fraţii lor cu nădejdea ca vor lua veş¬ 
nicele bunătăţi. Vezi însă smerita cugetare a marelui Pavel, cum el, cel ce era 
vrednic a avea cinstea mai întîi decît toţi, se număra împreună cu Creştinii cei 
simpli la dobîndirea şi împărtăşirea bunătăţilor cereşti. 

24 Oare nu ştiţi că cei ce aleargă în stadion, 

cu adevărat , toţi aleargă, dar numai unul ia darul? 

După ce le-a arătat Corintenilor că se cuvine a ne coborî către fraţii noştri 
ca să-i cîştigăm, Pavel vorbeşte aici cu chip şi mai înfruntător. Şi înţelegerea 
cuvîntului este astfel: Fraţilor, să nu socotiţi - zice - că, de vreme ce aţi crezut 
în Hristos şi aţi intrat în stadionul vieţuirii creştine cea după Dumnezeu, 
aceasta este destul să vă mîntuiască! Nu, nu socotiţi aceasta, căci, precum ce¬ 
lor ce aleargă în locul de nevoinţă nu le este destul numai a intra în luptă şi a 
alerga, ci trebuie a alerga legiuit pînă la sfîrşitul drumului, şi abia atunci să ia 
darul sau cununa doar acela care va alerga în acest chip şi va ajunge mai întîi 
decît ceilalţi; tot aşa şi voi sînteţi datori să aveţi mare sîrguinţă şi să vă nevoiţi 
pînă la sfîrşitul vieţii voastre ca să luaţi cununile cereşti, pe care acum vă pri¬ 
mejduiţi a nu le lua, fiindcă vă socotiţi desavîrşiţi întru cunoştinţă şi îi defăi¬ 
maţi pe fraţii voştri, smintindu-i cu jertfele idoleşti ce le mîncaţi. 

Alergaţi aşa ca să ajungeţi! 

25 Şi oricine se nevoieşte se înftinează de la toate: 175 


175 Cinci nevoinţe, adică jocuri, aveau Elinii cei vechi: a sări, a alerga întrecîndu-se, a 
arunca piatra, a se lupta cu suliţa, a se trînti. Dar adevărata nevoinţă este a Creştinului, mult 
mai grea decît aceste cinci nevoinţe ale Elinilor celor vechi - precum zice Coresi. Ungîndu-se 
cu unt de lemn. Creştinul se nevoieşte ca unul ce se trînteşte - precum zice dumnezeiescul Di- 
onisie în capitolul II al Ierarhiei bisericeşti. împotrivă-luptătorii Creştinului sînt lumea, trupul 
şi diavolul; iar darul şi cununa este fericirea cea fără de sfîrşit. Iar osebirea dintre Creştinul ce 
se nevoieşte şi nevoitorii cei din afară este aceea că el, chiar dacă moare cu trupul, tot bini- 
ieşte; precum zicea Tertulian, în capitolul IV al cărţii despre mucenici, că, dacă Elinii defăi¬ 
mau viaţa lor pentru o slavă deşartă, cu cit mai vîrtos se cuvine a defăima Creştinii viaţa 
aceasta vremelnică, ca să dobîndească viaţa cea veşnică. Şi - dacă Epaminonda, conducătorul 
oştii Tebanilor, murea bucurîndu-se pentru că-şi biruise vrăjmaşii - cu cît mai vîrtos se cuvine 
a muri Creştinii bucurîndu-se, numai pentru ca să biruiască pe vrăjmaşii lor: lumea, trapul şi 
diavolul? Şi - dacă Brutus, ighemonul Romanilor, a poruncit ca fiii să-i fie omorîţi pentru că 
ajutaseră vrăjmaşilor lui - cum nu se cuvine a-şi omorî poftele trupului Creştinul, pentru că 
ajută vrăjmaşilor săi diavoli să-l omoare? [...] Şi Hrisostom zice că ostaşul nu biruieşte fără 
de război. Iar Ieronim (în epistola către Iulian) a zis că „este cu neputinţă să se bucure Creşti¬ 
nii şi aici, şi întru împărăţia cerurilor”. De aceea. Creştinul ce se nevoieşte trebuie a se înfrîna 

Zice: Datori sînteţi şi voi, fraţii mei Creştini, a alerga în stadionul vieţii 
acesteia sporind întru faptele bune, ca să ajungeţi la deplinătate; ajungerea 
aceasta însă la deplinătate nu se face fără dragoste, pe care voi nu o aveţi. 
Deşi vă socotiţi că sînteţi desăvîrşiţi, nu sînteţi cu adevărat. Şi - vrînd să arate 
ghicitoreşţe că în multe nu erau împliniţi Corintenii, fiindcă vieţuiau cu lăco¬ 
mia pîntecelui, cu beţii şi curvie - Pavel zice că cel ce se nevoieşte în lupta 
duhovnicească, nevăzută, se cuvine a se înfrîna „de la toate”, şi nu de una a se 
feri, iar de cealaltă nu. Şi zice: Cunoaşteţi dar, fraţilor, cît sînteţi de lipsiţi de 
deplinătatea pe care socotiţi că o aveţi şi învăţaţi-vă chipul în care aţi putea să 
vă încununaţi! Dar care este chipul acesta? Este a vă înfrîna de la toate. 176 

aceia, ca să ia o cunună stricăcioasă; iar noi, nestricăcioasă. 

Apostolul îi ruşinează pe acei ce aud cuvîntul acesta, fiindcă cei ce se ne- 
voiesc întru nevoinţele lumeşti se înfrânează de la toate ca să ia cununa strică¬ 
cioasă de frunză de ţelină, sau de dafin sau de măslin sălbatic; iar noi, Creşti¬ 
nii, nu ne înfrînăm de la patimi, deşi avem să luăm cunună cerească nestrică¬ 
cioasă. Şi dintre aceia - după Teodorit - doar unul din cei mulţi ia cununa; iar 
Creştinii - zice - se pot încununa toţi, dacă se vor nevoi. 


de la toate, şi mai ales de la poftele trupului; căci din poftele acestea se face neputincios şi 
slab şi nu se poate lupta cu vrăjmaşii; însă fără dumnezeiasca milă şi dumnezeiescul ajutor 
Creştinul nu poate să biruiască în războiul cel gîndit. 

Zice şi Sfîntul Grigorie Nyssis: „Stadionul (adică locul de luptă) este obşteasca viaţă a 
oamenilor, al căror împotrivă-luptător este răutatea cu multe chipuri, oştindu-se împotrivă cu 
viclenele lupte” (capitolul II al tîlcuirii suprascrierii Psalmilor), Iar Isidor zice aşa: „Nu este 
aici răsplătirea ostenelilor, ci cele de aid sînt nevoinţe, iar cele de după acestea sînt daruri şi 
răsplătiri ale nevoinţelor. De aceea, să nu se tulbure vremile şi să se caute odihna în vremea 
nevoinţelor” (epistola 179 către voievod). Şi iarăşi: „Cine ar putea să arate că vreun Creştin a 
căutat cununi în vremea nevoinţelor? [...] Ded să nu vindem buna-vremuire a lucrurilor, ca 
nu cumva acolo să ne căim fără folos” (epistola 60 către diaconul Eftonie). Şi iarăşi: „Din ne¬ 
voinţele de care te împărtăşeşti, minunăţiile, încredinţează-te că cele de aici ne sînt stadion 
nevăzut, întru care nu ne luptăm cu fiare simţite, d gîndite, care, dacă vor birui vitejia noas¬ 
tră, nu opresc primejdia numai pînă la trup, ci aduc moartea asupra sufletului însuşi” (Epistola 
193 către anagnostul Timotei). 

Iar purtătorul de Dumnezeu Ignatie scria către Policarp al Smirnei: „Mai de sîrg aleargă, 
pînă eşti aid biruieşte! Căci aid este stadionul, iar acolo cununile!” (epistola a opta), (n. aut.) 

17b Iar dumnezeiescul Grigorie Nyssis ne învaţă chipul cum să-i biruim pe vrăjmaşi, iar 
acesta este a ne căi totdeauna de relele făcute şi a ne curăţa de patimi. Aceasta şe face pricină a 
biruinţei celei neîncetate asupra vrăjmaşului, căd necurmată este lupta noastră toată viaţa îm¬ 
potriva stăpînitorului întunericului acestei lumi. (...) Fiindcă o singură armă avem împotriva a 
toată lovirea ispitirii, pocăinţa; cel ce a săvîrşit aceasta întru sirie-şi totdeauna este biruitor asu¬ 
pra veşnicului său vrăjmaş” (Tîlcuirea suprascrierii Psalmilor , capitolul 13). (n. aut.) 

26 Eu deci aţa alerg, nu ca şi cum nu aş şti. 

Ce vrea să zică aceasta: „nu ca şi cum nu aş şti”? Zice aşa: Eu toate lucră¬ 
rile le fac cu scop drept, cu iconomie plăcută lui Dumnezeu: şi cînd l-am tăiat 
împrejur pe Timotei, şi cînd mi-am ras capul şi m-am curăţit, acestea nu au 
fost zadarnice şi fără folos, cum faceţi voi lucrările voastre. Căci ce scop drept 
şi plăcut lui Dumnezeu este a mînca voi jertfele idolilor, tn vreme ce fraţii 
voştri se smintesc şi pier din aceasta? Cu adevărat, aceasta e o faptă fără rost 
şi vătămătoare de suflet. De aceea, voi alergaţi cu neştiinţă, fără ţel şi fără fo¬ 
los. Şi Pavel zice acestea ca din partea sa, punîndu-se pildă pe sine, ca un 
prea-bun învăţător al faptei bune. 

Aşa mă lupt, nu ca şi cum aş bate aerul, 

Zice: Eu nu mă nevoiesc şi nu mă lupt ca şi cum aş bate văzduhul, precum 
fac aceia întru nevoinţele lumeşti, cînd bat văzduhul cu mîinile spre iscusire. 
Nu, fiindcă eu îl văd gînditor pe acela ce-1 lovesc şi-l rănesc, adică pe diavolul 
şi pe nevăzuţii draci. Iar voi nu-1 răniţi pe diavol, ci în deşert folosiţi deplină¬ 
tatea cunoştinţei pe care socotiţi că o aveţi. 

27 ci chinuiesc trupul meu şi îl supun robiei; 

Cu aceste cuvinte, Pavel le arată Corintenilor că erau biruiţi de lăcomia 
pîntecelui şi de aceea mîncau jertfele idolilor, deşi se îndreptăţeau zicînd că 
mănîncă pentru deplinătatea cunoştinţei lor. Deci eu - zice Apostolul - toată 
osteneala o rabd, numai să trăiesc cu întreaga-înţelepciune şi cu curăţie. Căci 
- zice - îmi chinuiesc trupul, adică îl dosădesc şi îl stâpînesc atît de aspru, 
încât mai că li pricinuiesc răni din acelea ce şi le fac sub ochi cei ce se bat cu 
pumnii unul pe altul. Cu zicerea aceasta, Apostolul arată multa nevoinţă pe 
care o facea împotriva firii, fiindcă mare este tirania firii şi trupul e mare vrăj¬ 
maş şi duşman al omului. 177 Dar, fiindcă a zis că îl chinuieşte şi a pomenit de 


177 în bună vreme se cuvine aici a ne jeli pe noi înşine, cei ce citim, şi a zice: Vai nouă, 
vai! Dacă marele Pavel, omul acela prea-nepătimaş şi mai presus de om, se împila pe sine-şi 
cu atîta asprime, cît de aspru se cuvine să împilăm noi trupul nostru? Noi, cei împătimiţi, care 
nu sîntem vrednici nici de urmele lui Pavel a ne atinge! 

Pentru aceasta, avea dreptate Teologul Grigorie a zice că foarte anevoie poate cineva să 
biruiască materia cea prea-grea a trupului, „încît abia poate cineva a se birui pe sine-şi ori cu 
îndelungată filosofie povăţuindu-se şi cîte puţin spălîndu-şi chipul sufletului de răul celui îm- 
preună-însoţit cu întunericul; ori norocindu-se de milostivirea lui Dumnezeu; ori cu amîndouă 
acestea şi mai ales făcînd cugetare de a privi la cele de sus şi a stăpîni materia cea căzută” 
(trupul adică, pe care îl numeşte cu urîte numiri în stihurile sale). 

răni, a adăugat în grabă că „supune trupul robiei”, ca să înveţi tu, cel ce citeşti, 
că nu se cuvine să-ţi sugrumi şi să-ţi omori trupul, ci numai să-l smereşti şi 
să-l supui ca pe un rob. Căci a supune trupul este însuşire de despot şi de stă- 
pîn al trupului, iar a-1 sugruma şi a-1 omori este însuşire de potrivnic şi de 
vrăjmaş al trupului. (Iar unii înţeleg că zicerea „chinuiesc” însemnează a-şi da 
cineva trupul său foamei şi setei, ceea ce nu este aşa; căci de ar fi însemnat 
asta, ar fi trebuit să zică: „îmi supun trupul”, adică îl strîmtorez, iar nu: „îl chi¬ 
nuiesc”. Ia aminte însă că la Teodorit se scrie şi „strîmtorez”.) 

ca nu cumva, propovăduind altora, să mă fac eu însumi netrebnic. 

Cu aceste cuvinte, Apostolul îi face pe Creştini să fie mai cu luare aminte. 
Şi zice: Căci - dacă mie nu-mi este îndestul spre mîntuire a fi propovăduitor şi 
învăţător al lumii, de nu mă voi arăta neprins şi neprihănit în toate - cum vă veţi 
mîntui voi doar cu credinţa, voi, care sînteţi biruiţi de atîtea şi atîtea patimi? 178 

Acelaşi Teolog aşa se jeleşte pentru că s-a legat împreună cru trupul acesta mîrşav, zicînd: 
„Trup cu care nu ştiu cum m-am înjugat împreună! Cum de sînt lăcaş al lui Dumnezeu şi cu 
lutul mă frămînt împreună? Trup care, şi sănătos fiind, îmi dă război; iar dacă îi dau eu război, 
îl doare. Trup pe care îl iubesc ca pe un împreunâ-rob şi îl urăsc ca pe un vrăjmaş; de care ftig 
ca de o temniţă şi mă ruşinez ca de un împreunâ-nioştenitor. Mă silesc a-I birui şi nu am pe 
cineva împreună-lucrător să-l folosesc spre cele bune. îl cruţ ca pe o rudenie, şi nu am cum să 
scap de ridicarea lui asupră-mi! Vrăjmaş iubit îmi este şi prieten vrăjmăşuitor! O, ce însoţire 
şi ce înstrăinare! îl ocrotesc pe cel de care mă tem, şi mă tem de cel pe care-1 primesc! Mai 
înainte de a-mi da război, mă împac cu el; şi, mai înainte de a mă împăca, mă depărtez. Care 
este înţelepciunea cea pentru mine? Şi ce este taina aceasta mare?” (n. aut.) 

n ® Din aceste cuvinte ale Apostolului, învăţăm că niciodată nu trebuie a se bizui cineva, 
ci totdeauna se cuvine a se teme, ca nu cumva să cadă din darul rămînerii întru bine şi să se 
facă netrebnic, adică sâ se osîndească. Căci - dacă Pavel se teme de aceasta, Pavel, cel ce s-a 
suit pînă ia al treilea cer şi a auzit graiuri negrăite - cu cît mai mult şi mai Iară măsură se cu¬ 
vine a ne teme de aceasta noi, cei ce ne tăvălim în patimi şi care, precum luna, ne schimbăm 
şi ne prefacem în fiecare clipă? Vezi şi subînsemnarea zicerii: „Cu frică şi cu cutremur lucraţi 
mântuirea voastră!” (Filipeni 2:12). Zice şi marele Macarie: „Şi chiar cînd vreun suflet ia da¬ 
rul, şi atunci este nevoie de multă pricepere şi desluşire, pe care însuşi Domnul le dă sufletu¬ 
lui celui ce le cere de la El, ca să slujească Lui cu bună-plăcere întru duhul pe care îl ia, pen¬ 
tru a nu se birui de răutate întru nimic şi a nu greşi din neştiinţă şi din netemere şi a nu se aba¬ 
te din pricina lenevirii. (...) Căci, pedeapsă, moarte şi plîngere va fi unui astfel de suflet. De¬ 
spre aceasta zice şi Sfintul Apostol: «nu cumva, propovăduind altora, să mă fac eru însumi ne¬ 
trebnic». Vezi, Apostol al lui Dumnezeu fiind, şi ce frică are?” (cuvântul XV, capitolul VI). 
Şi, în altă parte, acelaşi Macarie zice că semnul creştinismului este acesta: dacă cineva e plă¬ 
cut lui Dumnezeu, să se ascundă de oameni; şi, avînd toate vistieriile împăratului, se cuvine a 
le ascunde şi totdeauna a zice: Nu sînt ale mele, căci eu sînt sărac. Altul mi Ie-a dat şi le ia de 
la mine cînd voieşte. Iar dacă vreunul zice: Sînt bogat, ajunge, am cîştigat, nu mai am trebuin¬ 
ţă! - acela nu este Creştin, ci vas al rătăcirii şi al diavolului" [...] Căci, cei ce au înfocarea şi 
iubirea către Dumnezeu nebiruită, cu cât se sîrguiesc a spori şi a mai aduna, cu atît se socotesc 

CAPITOLUL X 


1 Şi nu voiesc să nu ştiţi voi, fraţilor, că părinţii noştri 

au fost toţi sub nor, şi toţi au trecut prin mare. 

Zice: Strămoşii Evreilor au fost sub nor, căci „întins-a - zice Psalmistui - 
nor spre acoperirea \or”,(Psalm 104:3 8), şi au trecut prin mijlocul Mării Roşii. 
Aici, Apostolul numără cîte daruri şi hărăziri s-au învrednicit a primi de la 
Dumnezeu Evreii. Şi arată că, după atîtea daruri, cei mai mulţi dintre dînşii nu 
au plăcut lui Dumnezeu. 179 Şi zice acestea aici ca să vedem că - precum pe 
aceia nu i-au folosit cu nimic darurile primite, fiindcă nu au avut cugetare 
bună şi fapte îmbunătăţite - tot aşa nici nouă. Creştinilor, nu ne vor folosi cre¬ 
dinţa şi Tainele duhovniceşti de care ne-am învrednicit, dacă nu ne vom face 
vrednici de darul lui Dumnezeu. 

2 Şi toţi, prin Moisi, au fost botezaţi în nor şi în mare. 

Adică: Evreii s-au împărtăşit împreună cu Moisi, atît de umbrirea norului - 
care îi acoperea ziua, ca să nu fie arşi de soare - cît şi de trecerea mării. Căci, 
văzîndu-1 aceia pe Moisi că a intrat în mare şi a trecut printr-însa, au îndrăznit 
şi ei să intre şi au străbătut-o. Şi chiar aceasta ni se întîmplă şi nouă. Creştini¬ 
lor, alegoric şi duhovniceşte; căci şi noi, vazîndu-L pe Hristos că a murit şi S-a 
sculat din morţi, ne botezăm, adică ne afundăm în apa botezului, şi, prin botez, 
urmăm morţii şi învierii lui Hristos: prin cele trei afundări, urmăm morţii Lui 
de trei zile, iar prin cele trei ieşiri din apă urmăm învierii Lui de a treia zi. Deci 
Evreii s-au botezat „prin Moisi”, căci chip al botezului a fost a fi Prooîocul sub 
nor şi a trece prin mare. 180 Iar înţeleptul Fotie zice că acest „s-au botezat prin. 
Moisi” e în loc de: „urmînd lui Moisi” (Amfilohia, întrebarea 42). 


pe sine-şî săraci, şi lipsiţi şi nimic avînd, zicînd aşa: Nu sînt vrednic ca soarele să strălucească 
peste mine! Şi aceasta e smerenia” (cuvîntul 15, capitolul 37). (n, aut.) 

179 Iar CoTesi zice că Pavel a zis acestea aici ca să ne arate că - precum Evreii, după 
încMpuitorul botez şi după mană, au fost lipsiţi de pămîntul făgăduinţei din pricina păcatelor 
lor - tot aşa şi Creştinii vor pierde cununa fericirii dacă, după botez, nu se vor nevoi a urma 
învăţăturilor Mîntuitorului Hristos. (n. aut.) 

80 Iar cum că cele ce s-au săvîrşit atunci Evreilor au fost închipuire a botezului nostru,, o 
cîntă cu dulce cîntare Biserica lui Hristos împreună cu Sfinţitul Cosma, în canonul dumneze¬ 
ieştilor arătări: „Marea dar era închipuire a apei, şi norul - a Duhului.” Iar cum că Moisi a fost 
închipuire ă Domnului, mărturiseşte marele Vasilic, zicînd: „Moisi nu a fost închipuire a Du¬ 
hului, ci a Iui Hristos, căci prin el s-a preînchipuit atunci, întru slujirea Legii, Mijlocitorul în¬ 
tre Dumnezeu şi oameni” (Despre SJîntul Duh, capitolul 14). 

3 Şi toţi au mîncat aceeaşi nuncare duhovnicească; 

şi aceeaşi băutură duhovnicească au băut, 

Precum atunci, după ce au trecut Marea Roşie, Evreii au mîncat mana, aşa 
acum şi noi, Creştinii, după ce ne botezăm, mîncăm mana cea cerească, adică 
Trupul Stăpînului şi Domnului Hristos. Şi - precum atunci, după trecerea Mă¬ 
rii Roşii, Evreii au băut din apa izvorîtă din piatra cea vîrtoasă - tot aşa şi noi, 
Creştinii, după botez, bem Sîngele Domnului cel de viaţă făcător, 

Iar Pavel a zis că mana 181 şi apa din piatră erau duhovniceşti fiindcă, deşi 
erau simţite, totuşi nu se făceau urmînd legea firii, ci cu darul Duhului cel mai 
presus de fire; apoi, ele hrăneau, împreună cu trupul, şi sufletul şi povăţuîau la 
credinţa tainelor Preacuratului Trup şi Sînge al Domnului. 

4 că beau din duhovniceasca piatră care urma. Iar piatra era Hristos. 

Apostolul nu a avut nevoie să dovedească faptul că mana era duhovni¬ 
cească şi că se făcea în chip mai presus de fire, fiindcă ea dovedea de sine-şi 


Zice şi Teologul Grigorie (de la care a şi luat Sfîntul Cosma cele zise mai sus) că: „A bo¬ 
tezat Moisi în nor şi în mare. Iar aceasta - precum i se pare şi lui Pavel - a fost închipuire: 
marea, a apei; norul, a Duhului; mana, a Punii Vieţii; băutura, a Dumnezeieştii Băuturi” [Cu- 
vîM la dumnezeteştile arătări). Şi Teodoră, a zis că marea preîncliipuia colimvitra botezului, 
norul închipuia darul Sfîntului Duh, Moisi îl închipuia pe preotul ce botează, toiagul închipuia 
crucea, Israilitenu îi închipuiau pe cei botezaţi, Egiptenii (cei ce s-au afundat) îi închipuiau pe 
diavolii ce se îneacă în apa botezului iar Faraon îl închipuia pe satana (la Coresi). 

Iar Fotie se nedumereşte pentru ce se zice că Evreii „s-au botezat în mare”, fiindcă au tre¬ 
cut-o fără să-şi ude picioarele. Şi tot el dezleagă nedumerirea şi zice că, „deşi Israilitenii nu au 
fost acoperiţi de apa mării, totuşi - fiindcă se aflau pe fundul mării, întru care s-ar fi afundat 
toţi dacă apa ar fi rămas în fireasca ei stare - pentru aceasta se zice să s-au botezat In mare” 
(AmJUohia, întrebarea 273). Deci - fiindcă Evieii, trecînd prin Marea Roşie, s-au slobozit de 
amara robie a Egiptenilor care îi goneau - marea a fost închipuire a colimvitrei... şi celelalte 
- zice Fotie intr-un glas cu Teodorit mai sus. (Vezi şi la dumnezeiescul Damaschin, în cartea 
a IV-adespre credinţă.) (n, aut.) 

!S1 Cu aceasta a asemănat şi,Domnul Trupul Său cel de viaţă făcător, zicînd: „Părinţii 
voştri au mîncat mană în pustie, precum este scris: «Pîine din cer a dat lor să mănînce.» Zis-a 
lor Iisus: Amin, amin! - zic vouă. Nu Moisi v-a dat plinea din cer, ci Tatăl Meu vă dă vouă 
pîinea cerească cea adevărată" (loan 6:31), Aşadar, mana a fost închipuire a tainicului Trup al 
Domnului, în multe feluri: 1) mana s-a dat Evreilor după trecerea Mării Roşii, iar trupul Dom¬ 
nului se dă Creştinilor după botez; 2) întărindu-se cu mana, Evreii i-au biruit pe Amalic şi pe 
celelalte neamuri; întărindu-se cu trupul Domnului, şi Creştinii biruiesc pe diavolul şi pati¬ 
mile; 3) mana se făcea fără săraînţă; la fel, trupul Domnului s-a născut tot fără sămînţă; 4) 
multă sau puţină, mana tot atît hrănea; acelaşi lucru îl face şi împărtăşirea trupului Domnului, 
ori parte mare de ar lua Creştinii, ori o sfârîmătură; 5) mana era dulce şi albă; şi ce este mai 
dulce şi mai strălucit decît trupul Stăpînului? (n. aut.) 

că e schimbată şi tăcută cu prea-slăvire. Cît despre băutură, fiindcă numai chi¬ 
pul izvorîrii apei era schimbat şi mai presus de fire, a trebuit să dovedească 
faptul că era mai presus de fire. Şi zice că nu firea pietrei izvora apa - căci, de 
ar fi fost aşa, ar fi izvorît-o şi mai înainte de a o lovi Moisi cu toiagul - ci altă 
„piatră”, gîndită şi duhovnicească, a izvorît apa, adică Hristos. Iar zicerea 
„care urma” arată că Hristos-Dumnezeu, Cel închipuit prin „piatră”, era în tot 
locul de faţă cu Evreii, nevăzut, şi săvîrşea toate minunile. 1X2 

5 Dar Dumnezeu nu a bine-voit întru cei mulţi dintr-înşii, 

căci s-au aşternut în pustie. 

Zice: Măcar că Dumnezeu le-a arătat Evreilor atîtea minuni şi semne de iu¬ 
bire şi i-a învrednicit de atîtea mari bunătăţi şi daruri, cei mai mulţi dintr-înşii 
nu au bine-mulţumit pentru acestea, 183 şi de aceea Dumnezeu „nu a bine-voit” 
întru ei. A zis însă: „întru cei mulţi”, fiindcă nu toţi au fost lepădaţi de Dumne¬ 
zeu, ci cei mai mulţi; şi a mai zis-o încă pentru ca să arate că numărul lor mare 
nu le-a folosit Evreilor, fiindcă nu au arătat dragoste şi mulţumire către Făcăto¬ 
rul lor de bine. Şi, zicînd că cei mai mulţi Evrei „s-au aşternut în pustie”, arată 
pieirea şi pierderea ce au suferit-o toţi, afară de Iisus al lui Navi şi de Haleb; de 
asemenea, arată şi bătăile cu care au fost osîndiţi de Dumnezeu. 

6 Şi acestea s-au făcut închipuiri pentru noi, 

spre a nu fi poftitori de cele rele, precum au poftit aceia; 


182 De aceea, nu grăiesc drept cei ce zic că Evreii au pus piatra aceea în car şi o trăgeau 
cu dînşii în călătoria lor, bînd apa ce curgea dintr-însa. Fiindcă: 1) dacă au avut cu dînşii pia¬ 
tra cea curgătoare de apă, cum dar au nmi însetat după aceea de atîtea ori, ei şi dobitoacele 
lor? Căci au însetat la apa grăirii-împotrivă, cînd Moisi a lovit piatra de două ori şi le-a scos 
apă, precum se vede îu capitolul 20 al /'/umerilor, unde fiii lui Israil ziceau către. Idumei: 
„Vom merge pe drumul cel mare şi de vom bea din apa ta, noi sau dobitoacele noastre, îţi 
vom plăti” (stih 19). Şi, în capitolul 5, aceeaşi carte, iarăşi vedem că norodul grăia împotriva 
lui Dumnezeu, zicînd că nu este pîine şi apă. Au însetat Evreii şi cînd au mers la puţul tinde a 
zis Dumnezeu lui Moisi: „Adună norodul, şt le voi da lor apă să bea” (la fel, capitolul 16). 
Aşadar, dacă ar fi avut cu dînşii piatra cea izvorîtoare de apă, cum ar mai fi însetat de atîtea 
ori? 2) Apostolul nu zice aici că piatra cea simţită urma Evreilor, ci aceea duhovnicească şi 
gîndită, adică Hristos, Cel ce era închipuit de piatră - precum tîlcuiesc Teofilact, Hrisostom, 
Icumeiue şi Teodorit. (n. aut.) 

183 De aici, tîlcuind zicerea aceasta: „nu întru cei mai mulţi a binevoit Dumnezeu”, Teolo¬ 
gul Grigorie a zis: „Tu numeri zecile de mii, iar Dumnezeu pe cei ce se mîntuiesc. Tu soco¬ 
teşti ţărîna cea nenumărată, iar Dunmezeu vasele alegerii” (în cuvîntul către cei 150 de epis- 
copi). Vezi şi subînsenmarea zicerii: „Căruia nu era lumea vrednică” (Evrei 11:38). (n. aut.) 

Zice: Precum facerile de bine către Evrei au fost închipuiri ale darurilor 
făcute de Dumnezeu nouă, Creştinilor, tot aşa bătăile şi pedepsele primite de 
Evrei au fost închipuiri şi pilde pentru noi, ca să nu suferim aceleaşi bătăi. Şi 
Apostolul arată că, dacă ne vom face „poftitori de cele rele”, noi, Creştinii, nu 
vom fi osîndiţi precum Evreii, ci mai mult decît ei.. Căci, cu cît sînt mai presus 
lucrurile şi adevărul decît închipuirile şi cu atît mai presus şi mai mari au să 
fie şi pedepsele noastre, ale Creştinilor; şi - cu cît mai multe daruri am luat 
noi. Creştinii, decît Evreii - cu atît mai multe munci şi pedepse vom primi, 
dacă nu vom păzi cele dăruite nouă. 

Zicînd însă „să nu fim poftitori de cele rele”. Apostolul a vorbit de obşte 
despre toate răutăţile, fiindcă toate se nasc din poftă; apoi, mai jos, numără 
răutăţile şi după fel. Dar ce au poftit Evreii? Usturoi, ceapă, cărnuri, castraveţi 
şi dumnezei osebiţi, 184 precum însemnează şi Apostolul slujirea la idoli şi 
politeismul lor, în cuvintele următoare: 


lS4 Căci zice Dumnezeiasca Scriptură : „Străinii dintre ei începură să-şi arate poftele, şi 
şedeau cu ei şi fiii lui Israil şi plîngeau, zicînd: Cine ne va hrăni cu came? Căci ne aducem 
aminte de peştele pe care-1 mîncam în Egipt în dar, de castraveţi şi de pepeni, de ceapă, de 
praz şi de usturoi; acum însă sufletul nostru tînjeşte; nimic nu mai este înaintea ochilor noştri 
decît numai mană” (Numerii 11:4-6). Despre aceasta zicea şi David: „şi a poftit poftă în pus¬ 
tie” (Psalm 105). Au poftit încă şi dumnezei, precum mărturiseşte aceeaşi scriptură: „Scoa- 
lă-te, a zis norodul către Aaron, şi fâ-ne dumnezei care să meargă înaintea noastră!” (Ieşirea 
32:11). Şi, pentru această poftă a lor (şi mai ales pentru aceea a cătnuiilor), mare bătaie a 
urmat, şi moarte şi ocară neştearsă şi veşnică. Fiindcă această poftă rea a lor le-a dat un nume 
necinstit, a se numi adică pînă la sflrşitul lumii „norod poftitor”, şi înseşi mormintele lor poar¬ 
tă acest nume prihănit şi urît, căci s-au numit „mormintele poftei”, pe stîlpi fiind scrisă neîn- 
frînarea celor îngropaţi intr-însele: „Şi cărnurile erau încă în dinţii lor şi nu isprăviseră încă de 
mîncăt, cînd se aprinse mîrtia Domnului asupra poporului, şi a lovit Domnul poporul cu bătaie 
foarte mare. Şi s-a pus numele locului aceluia «Chibrot-Hataava», adică «mormintele poftei», 
căci acolo au îngropat pe poporul cel aprins de poftă” (Numerii 11:33-34). Tîlcuind aceasta, 
dumnezeiescul Chirii al Alexandriei zice că „mormintele norodului sînt prea-însemnate, căci 
acolo a îngropat Dumnezeu norodul cel poftitor, după zicerea: «Vor fi spre privirea a tot tru¬ 
pul» (Ia hai a 66:24), Şi s-au numit «norod poftitor» după ceea ce s-a zis despre cei «a căror 
faimă este întru ruşinea lom (Filipeni 3:19). Căci de la păcat e numirea şi nesfîrşită s-a scris 
deasupra ocara pentru nevitejiile celor ce au murit cu jelanie. De aceea, să ne învăţăm şi noi, 
fraţilor, să ne îndestulăm cu fflîncările şi cu băuturile pe care le avem, şi să mulţumim lui 
Dumnezeu, şi să nu poftim bucate îndulcitoare, nici să ne mîhnim că nu le avem, cîrtind asu¬ 
pra lui Dumnezeu, ca să nu pătimim aceleaşi rele ca norodul cel poftitor. Să ascultăm ce ne 
porunceşte înţeleptul Sirah, zicînd: «După poftele tale nu merge şi de la poftele tale te 
întoarce. De vei da sufletului tău plăcerea poftei, te va face pe tine bucurie vrăjmaşilor tăi. Nu 
te veseli cu multă desfătare, nici te lega cu îngreunarea ei» (18:30-32). Căci - dacă vom mul¬ 
ţumi lui Dumnezeu pentru bucatele ce le avem, chiar proaste şi sărace de ar fi - mulţumirea 
noastră ni le îndulceşte şi le face gustoase, pentru că Domnul, bucurindu-Se de socotinţa 
noastră mulţumitoare, stă de faţă nevăzut şi blagosloveşte masa noastră.” (n. aut.) 

7 nici să ne facem slujitori la idoli ca unii dintre dînşii, 

precum este scris: „A şezut norodul ca să mănînce şi să bea, 

şi s-a sculat să joace” (Ieşirea 32:6); 

Cu aceste cuvinte, Apostolul îi atinge şi-i prihăneşte pe Corintenii care 
mîncau în capiştile idolilor. Şi arată că, precum Evreii au căzut întru slujirea 
idolilor din pricina lăcomiei pîntecelui, tot aşa - zice - vă primejduiţi să că¬ 
deţi şi voi, fiindcă mîncaţi jertfele idolilor în capiştile lor. Căci Evreii, după ce 
au mîncat şi au băut, s-au sculat şi jucau în cinstea idolului viţelului. (De ace¬ 
ea a zis marele Vasilie că pedeapsa lor era slujirea idolilor, în cuvîntul asupra 
beţivilor.) Acestora - zice Apostolul - vă primejduiţi a le urma şi voi, Corin¬ 
tenii. Şi cum este părută voastră desăvîrşire, de vreme ce vă aruncă întru sluji¬ 
rea idolilor? 185 

8 nici să curvim, precum au curvit unii dintr-înşii, 

şi au căzut întru o zi douăzeci şi trei de mii; 

Aici, Pavel vorbeşte de curvie ca-să aducă pedeapsa curviei în gîndul celui 
ce curvea în Corint cu mama sa vitregă, facînd cuvîntul mai puternic şi aducă¬ 
tor de roadă prin stârnirea înfruntărilor. (Iar păcatul curviei se naşte din lăco¬ 
mia pîntecelui, precum am zis mai sus.) 

Dar cînd au căzut acei douăzeci şi trei de mii? Atunci cînd, după sfatul 
vrăjitorului Valaam, muierile Madianiţilor s-au arătat înaintea oştirii şi, prin 
curvie, i-au tras pe Evreii mai tineri a jertfi lui Beelfegor . m Aşadar, din 
această pricina s-au ucis douăzeci şi trei de mii de Evrei. (Vezi istoria la capi¬ 
tolul 25 al Numeri lor.) 

9 nici să ispitim pe Hristos, precum unii dintr-înşii au ispitit, 

şi se pierdeau de către şerpi; 

Evreii - zice - L-au ispitit pe Dumnezeu atunci, şi pentru aceasta au fost 
omorîţi de către şerpi. 187 De aceea, noi să nu-L ispitim pe Hristos acum, ca să 

185 Iar Sfîntul Chirii al Alexandriei tîlcuieşte aşa Jocul” zis mai sus: „Iar «jocul» este aici 
curvia, acoperită de Dumnezeiasca Scriptură cu numire cinstită” ( Cuvîntul întti ta Paşti). Insă 
nu e de necrezut să fî urmat amîndouă, adică- după ce au mîncat, şi au băut şi s-au îmbătat - 
Israilitenii s-au închinat viţelului, slujindu-1, şi au curvit cu neruşinare, (n, aut.) 

! * 6 Ia aminte că numele acesta e alcătuit din „Veel”, care este Cronos, întîiul dumnezeu al 
Elinilor, pe care îl cinsteau Madianiţii; şi „Fegor”, care e locul unde era cinstit idolul acestui 
Veel, (n. aut.) 

18 ' Despre aceasta zice SJÎnta Scriptură: „De la muntele Hor au apucat pe calea Mării Ro¬ 
şii, ca să ocolească pămîntul lui Edom, dar pe drum s-a împuţinat cu sufletul norodul şi a 

nu fim pedepsiţi. Cu aceste cuvinte, Apostolul arată că cei din Corint îl ispi¬ 
teau peHristos cerînd de la El semne şi minuni . m 

10 nici să cîrtim, precum au cîrtit unii dintr-înşii, 
şi au fost pierduţi de pierzătorul. 

Cu aceste cuvinte, Apostolul dă de înţeles că cei din Corint nu sufereau 
vitejeşte ispitele şi necazurile, ci cîrteau, zicînd: „Cînd vor veni cele bune şi 
pînă cînd ne vor fi nouă necazuri şi rele pătimiri?” Iar Teodorit zice că cei din 
Corint cîrteau împotriva acelora care aveau daruri mai mari decît ei. 

Iar Pavel numeşte aici „pierzător” o oarecare Putere schingiuitoare de care 
erau pedepsiţi Israilitenii cînd cîrteau asupra lui Dumnezeu. IK9 

11 Şi toate acestea ce li se întîmplau acelora s-au scris ca închipuiri 

spre sfătuirea noastră, la care a ajuns sfîrşitul veacurilor. 


început să cîrtească. Şi grăia poporul împotriva lui Dumnezeu şi împotriva lui Moisi, zicînd: 
Ne-ai scos din păiuîiitul Egiptului ca să ne omori în pustiu? Căci aici nu este nici pîine, nici 
apă şi sufletul nostru s-a scîrbit de această tirană deşartă. Atunci a trimis Domnul asupra po¬ 
porului şerpi veninoşi, care muşcau poporul, şi â murit mulţime de popor din fiii lui Israil” 
(Numerii 21:4-6). (n. aut.) 

188 Teodorit zice că cei din Corint ÎI ispiteau pe Dumnezeu pentru că cei ce grăiau în 
limbi făceau aceasta spre mîndrie, iar nu spre trebuinţa şi folosul fraţilor, (n. aut.) 

lasi De multe ori vedem că fiii lui Israil cîrteau: au cîrtit la Merra, pentru apa amară (Ieşi¬ 
rea 15:24); altă dată, au cîrtit neavînd apă ( Ieşirea 17:3; Numerii 20); au cîrtit cînd s-au întors 
iscoadele din pâmîntul făgăduinţei (Numerii 14:2), au cîrtit cînd s-au răzvrătit Core şi Datan 
împotriva Iui Moisi şi Aaron ( Numerii 16) şi alte ori. Şi au zis Moisi şi Aaron către adunarea 
fiilor lui Israil: „Şi dimineaţă veţi vedea slava Domnului, că El a auzit cîrtirea voastră împo¬ 
triva lui Dumnezeu; iar noi ce sîntem de cîrtiţi împotriva noastră?” ( Ieşirea 16:7). Şi iarăşi: 
„Norodul însă începu să cîrtească îu auzul Domnului, iar Domnul, auzind, se aprinse mînia 
Lui, izbucni între ei foc de fa Domnul şi începu a mistui marginile taberei” (Numerii 11:1), Şi 
iarăşi: „Pînă cînd această obşte rea va cîrti împotriva Mea? Cîrtirea cu care fiii lui Israil 
cîrtesc împotriva Mea, o aud. Deci, spune-le: Viu sînt Eu, zice Domnul! După cum aţi zis îu 
auzul Meu, aşa voi face cu voi: In pustia aceasta vor cădea oasele voastre” (Numerii 
14:27-29). Şi iarăşi: „Şi au eîrtit fiii lui Israil a doua zi împotriva Iui Moisi şi a lui Aaron, 
zicînd: Voi aţi ucis norodul lui Dumnezeu!" (Numerii 16:41). 

De aceea zice Solomon: „Păziţi-vă de cîrtirea nefolositoare şi cruţaţi limba de grăirea-îm- 
potrivă” (înţelepciunea lui Solomon 1:11), Şi Sirali zice: „Bărbatul ştiutor nu va cîrti” (10:23). 
Iar marele Vasilie zice (în liotărîrea 29 pe larg) că lucrul manilor fratelui ce cîrteşte în chino¬ 
vie nu trebuie să se amestece cu rucodeliile fraţilor ce lucrează cu inimă smerită şi fără cîrtire, 
ci să se osebească de acestea ca o jertfă mincinoasă, prihănită şi neprimită de Domnul. Şi zice 
ca preţul acelei rucodelii să nu se cheltuiască pentru cei evlavioşi. Zice şi Sfîntul Isaac: 
„Dumnezeu rabdă toate neputinţele oamenilor, dar pe omul ce cîrteşte nu-1 rabdă” (cuvîntul 
73, foaia 419). (n. aut) 

Cu aceste cuvinte, Apostolul îi înspăimîntă pe Creştini, zicînd că cele pă¬ 
timite de Evrei s-au scris spre sfatuirea şi învăţătura noastră, încît trebuie să 
ne aşteptăm la pedepse şi bătăi mai mari decît cele suferite de aceia, fiindcă 
am şi dobîndit daruri mai mari. Ne înspăimîntă încă şi zicînd că am ajuns la 
sfîrşitul lumii şi că nu vom primi pedepse vremelnice, ci nemuritoare şi veş¬ 
nice, care vor urma după sfîrşitul lumii. Căci acum - zice - Judecata este lîn- 
gă uşă, fiindcă se sfîrşesc veacurile lumii. Tot aşa zicea şi Iacov, fratele lui 
Dumnezeu: „Iată, Judecătorul stă înaintea uşilor!” (5:9), 190 

12 De aceea, cel căruia i se pare că stă să ia seama să nu cadă! 

Aici, Pavel îi arată iarăşi prin ghiciturâ pe Creştinii care se mîndreau întru 
cunoştinţa lor şi se socoteau desăvîrşiţi. Şi zice: Deşi ţie, Creştine, ţi se pare 
că stai, teme-te ca nu cumva să cazi! Fiindcă însuşi acest lucru, a socoti că 
stai, nu este stare adevărată. Şi, chiar dacă stai, să ştii că lesne te vei povîrni şi 
vei cădea, dacă te mîndreşti şi socoteşti că stai şi că eşti desăvîrşit. 191 

13 Nu v-a cuprins ispită, fără numai omenească. Dar credincios este 
Dumnezeu, Care nu vă va lăsa să fiţi ispitiţi mai mult decît puteţi; 
ci, împreună cu ispita, va face şi să o puteţi suferi. 


190 înţeleptul Fotie (în Amfllohia, întrebarea a 7-a) - alăturînd zicerile acestea: „la care a 
ajuns sfîrşitul veacurilor” şi: „ca să se arate în veacurile viitoare covîrşitoarea bogăţie a darurilor 
Lui” (Efeseni 2:7) - zice: „Noi acunr sîntem la «sfîrşitul veacurilor», iar prin «veacurile viitoa¬ 
re» trebuie să le înţelegem pe cele care au să se întindă împreună cu dobîndirea veşnicelor bună¬ 
tăţi, în veacurile acestea în care am ajuns noi, s-a împlinit «taina de mai înainte de veacuri», 
dumnezeiasca înomenire, unirea şi pogorârea lui Dumnezeu către oameni; în veacurile viitoare, 
seva împlini suirea oamenilor către Dumnezeu şi unirea cea desăvîrşită. în veacurile acestea, ni 
se cere lucrarea poruncilor lui Dumnezeu şi iscusirea întru faptele cele bune; în cele viitoare, 
vom lua răsplătirea lucrărilor noastre şi ne vom învrednici de cununi, cînd bogăţia bunătăţii şi a 
milostivirii Stăpînului are să se reverse peste noi în chip negrăit şi nepriceput, în veacurile 
acestea, ne petrecem viaţa cu trup stricăcios şi sîntem bîntuiţi şi războiţi de păcat; iar atunci, în 
viitoarele veacuri, vom petrece cu nestricăciune şi nu vom afla nicidecum a fi păcat, şi nici a pu¬ 
tea să fie.” Vezi şi tîlcuirea zicerii „iar acum o dată, la sfîrşitul veacurilor” {Evrei 9:26). (n. aut.) 

191 Despre aceasta zice foarte frumos marele Macarie: „Acesta este semnul creştinismu¬ 
lui: oricîte dreptăţi ar face. Creştinul să se socotească pe sine ca şi cum nu ar fi făcut nimic, 
Şi, postind, să zică: Nu am postit! Rugîndu-se, să zică: Nu m-am rugat! Departe sîut de ne- 
voinţă şi de osteneli! Măcar drept de ar fi înaintea lui Dumnezeu, este dator a zice: «Eu nu 
sîrtt drept şi nu fac nimic, ci în toate zilele încep!»” (Cuvtntul 26, capitolul 11), Căci, avînd o 
astfel de smerită aşezare. Creştinul poate să stea, cu darul lui Dumnezeu, întru faptele bune, 
necăzînd întru răutate, precum porunceşte aici dumnezeiescul Apostol, 

Zicea încă şi Sfînta Singlitichia: „Cel ce a căzut are o grijă, a se scula. Iar «cel ce stă» să 
nu-1 defaime pe cel ce a căzut, ci «să ia seama la sine», ca nu cumva, câzînd, să se pogoare în¬ 
tru mai jos fund şi să se strice desăvîrşit.” (n. aut.) 

Apostolul i-a înspăimîntat zicîndu-le ca „cel căruia i se pare că stă să ia 
aminte ca nu cumva să cadă”; iar mai înainte Corintenii suferiseră multe ispi¬ 
te. De aceea - ca să nu zică ei: Ce ne sperii - o, fericite Pavele? Noi multe is¬ 
pite am suferit, şi nu am căzut! - Pavel le zice aici aşa: Fraţilor, nu aţi avut is¬ 
pită mare, ci „omenească”, adică mică şi măsurată după firea şi neputinţa 
voastră. Căci pretutindeni Pavel numeşte „omenesc” lucrul mic, precum cînd 
zice: „omenesc lucru zic, pentru slăbiciunea trupului vostru” (Romani 6:19). 

Apoi, el iarăşi îi mîngîie, încredinţîndu-i să nădăjduiască în Dumnezeu, 
Care este „credincios”, adică adevărat, şi nu va minţi în cuvintele Sale, căci El 
însuşi a făgăduit şi a zis: „Veniţi toţi cei osteniţi şi împovăraţi, şi Eu vă voi 
odihni!” (Matei 11:28); şi iarăşi: „Atunci vei striga, şi Domnul te va asculta! 
încă grăind tu - zice - iată, sînt de faţă!” (Isaia 58:9); şi iarăşi. „Pentru că ai 
păzit cuvîntul răbdării Mele, şi Eu, te voi păzi pe tine de ceasul ispitei” (Apo- 
calipsa 3:10). Deci - zice - Dumnezeu „nu vă va lăsa să fiţi ispitiţi mai mult 
decît puteţi”, şi va face ca ispita ce vine asupră-vă să fie potrivită şi măsurată 
cu puterea voastră, Adică, dacă puterea voastră este mare, lasă a veni şi ispită 
mare; iar dacă puterea voastră este puţină şi mică, puţină şi mică îngăduie să 
vină. şi ispita. Ori - mai bine a zice - orice ispită este mai mare decît puterea 
voastră dacă nu va ajuta Dumnezeu, aducînd împreună cu ispita şi izbăvirea 
grabnică şi apropiată. De aceea a şi zis că Dumnezeu va aduce izbăvire de is¬ 
pită, arătînd-o uşor de suferit. 192 

14 De aceea, fraţii mei 193 , fugiţi de slujirea la idoli! 

Fiindcă i-a mustrat şi i-a înfruntat destul pe Creştinii din Corint, Apostolul 
îi îndulceşte acum, numindu-i „fraţi” ai săi. Şi mai mult nu-i opreşte de a 


vn Prea-bune eu adevărat sînt pildele pe care le aduce marele Macarie împreună cu Si- 
meon Metafrastul ca să arate că Dumnezeu nu lasă pe nimeni să pătimească ispiti mai presus 
de puterea sa, zicând aşa: „Niciodată Dumnezeu nu lasă ca sufletul ce nădăjduieşte într-însul 
să fie doborât de ispite, «căci credincios este Dumnezeu - zice Apostolul - şi nu vă va lăsa a fi 
ispitiţi mai mult decît puteţi». (...) Nici vicleanul nu inîhneşte sufletul cît îi e voia, ci cît i se 
lasă de la Dumnezeu. Căci, dacă oamenilor nu le e necunoscut cîtă greutate poate ridica asi¬ 
nul, şi dtă măgarul şi cîtă marfă poate încărca asupra cămilei, şi afita greutate pune asupra 
lor; şi dacă olarului îi este ştiut cîtă vreme trebuie a da vasele sale focului pentru ca, nici mai 
mult rămînînd, să se strice, nici iarăşi, mai înainte de ardere scoţîndu-le, să fie netrebnice; 
deci, dacă omul are atîta înţelegere, nu cu mult mai mult şi cu nemărginire mai mult ştie pri¬ 
ceperea tui Dumnezeu cîtă ispită trebuie a se lăsa .asupra fiecărui suflet, ea să se facă ales şi 
iscusit pentru împărăţia cerurilor?” (Despre slobozenia minţii, capitolul 13). Iar pentru ce is¬ 
pita se numeşte „ispită”, vezi la subînsemnarea zicerii: „Prin credinţa, Avraam, cînd a fost is¬ 
pitit, a adus (jertffi) pe Isaac” (Evrei 11:17). (n. aut.) 

19î întru alte izvoade se zice: „iubiţii mei”, în loc de: „fraţii mei” (n. aut.) 

mînca jertfe idoleşti din pricina vătămării fraţilor, ci cu deosebire osîndeşte 
fapta, numind-o „slujire la idoli” şi cerîndu-le a se îndepărta de aceasta în gra¬ 
bă, căci zice: „Fugiţi de slujirea la idoli!” 

15 Ca unor înţelepţi vă scriu, judecaţi voi ceea ce zic! 

Fiindcă a zis că mare vinovăţie au Corintenii, numind „slujire la idoli” 
ceea ce făceau ei, Pavel alină aici asprimea cuvîntului şi îi pune judecători 
chiar pe cei învinovăţiţi şi mustraţi. Şi aceasta o face cineva care nădăjduieşte 
că cuvintele sale sînt adevărate, şi zice: Eu nu am trebuinţă de alt judecător ca 
să judece ceea ce vă zic, ci judecaţi voi înşişi, ca nişte înţelepţi! 

16 Paharul blagosloveniei, pe care îl blagoslovim, nu este oare 

împărtăşirea cu sîngele lui Hristos? 

Apostolul numeşte „pahar al blagosloveniei” paharul dumnezeieştii Euha¬ 
ristii [mulţumiri]. Căci, ţinîndu-1 pe acesta în mîinile lor, preoţii binecuvîntea- 
ză şi mulţumesc lui lisus Hristos că Şi-a vărsat sîngele pentru noi şi ne-a în¬ 
vrednicit de atîtea negrăite bunătăţi. 

Nu a zis însă că paharul este „împreunare” cu sîngele lui Hristos, ci „îm¬ 
părtăşire”, ca să arate ceva mai presus, adică desăvîrşita unire pe care o are 
paharul cu sîngele lui Hristos. Şi înţelegerea cuvîntului este astfel: Ceea ce se 
află în potir - zice - este însuşi sîngele ce a curs din coasta Mîntuitorului 
Hristos şi, bîndu-1 pe acesta, noi ne împărtăşim, adică ne unim, cu Hristos. 
Aşadar - zice - oare nu vă ruşinaţi voi, Corintenii, ca, după ce v-aţi împărtăşit 
din paharul acesta care v-a izbăvit de idoli, să alergaţi şi să beţi paharul idoli¬ 
lor, adică ceea ce se aduce spre jertfi idolilor? 194 


154 Vrednice de laudă sînt şi cuvintele scrise de dumnezeiescul Hrisostom în lîlcuirea zi¬ 
cerii acesteia: „«Paharul împărtăşirii, pe care îl blagoslovim, nu este oare împărtăşirea sînge- 
lui lui Hristos?» .Ce zici, fericite Pavele 7 Vrînd să-i ruşinezi pe ascultători şi pomenind de în¬ 
fricoşatele Taine, numeşti «pahar de blagoslovenie» paharul acela înspăimîntător şi foarte 
înfricoşat. Aşa - zice - căci, cînd zic «blagoslovenie», dezvălui toată vistieria blagosloveniei 
lui Dumnezeu şi aduc aminte de acele mari daruri. Fiindcă şi noi, zicînd asupra potimlui 
negrăitele blagoslovenii ale lui Dumnezeu şi aducîndu-ne aminte de cîte am dobîndit, aşa ne 
apropiem de Dînsul şi ne împărtăşim mulţumindu-I că a izbăvit neamul omenesc din rătăcire” 
(cuvîntul 24 la pricina aceasta), Deci, din cuvintele acestea ale dumnezeiescului Hrisostom, 
tragem încheierea că taina dumnezeieştii împărtăşiri se săvîrşeşte cu sfinţenie nu prin 
cuvintele Stăpînului, ci prin chemarea şi blagoslovenia preotului. Pentru aceasta şi Herraon, 
episcopul al treilea al cetăţii Saxone Alverstat, tîlcuind capitolul acesta al celei dinţii epistole 
către Corinteni, zice: „Se numeşte «pahar al blagosloveniei» pentru că se blagosloveşte de 

Plinea pe care o frîngem nu este oare împărtăşirea trupului lui Hristos? 

Ceea ce nu a pătimit pe cruce, unde nu s-a frînt nici un os din oasele Lui 
(căci zice: „os dintr-însul nu se va zdrobi”, Ieşirea, 12:46 şi loan 19:36), ace¬ 
ea o pătimeşte Hristos acum, în pîinea sfinţită a Euharistiei, sfărîmîndu-Se 
pentru noi, cei care o frîngem. 195 Si a zis că pîinea Euharistiei „este împărtăşi¬ 
rea trupului lui Hristos”, că adică, precum trupul acela este unit cu Hristos, tot 
aşa şi noi, prin pîinea aceasta care s-a prefăcut în trupul Iui Hristos, ne unim 
cu Hristos. 

1 7 Căci o pîine este, şi cei mulţi un trup sîntem; 

Fiindcă a zis mai sus că pîinea aceasta este „împărtăşirea trupului lui 
Hristos”, iar cel ce împărtăşeşte este osebit de cel ce se împărtăşeşte de la dîn- 
sul, Apostolul arată aici lucrul cel mai mare şi zice că noi, cel ce ne împărtă¬ 
şim, sîntem însuşi trupul lui Hristos cu care ne împărtăşim! Căci ce este pîinea 
Euharistiei? Este trup al lui Hristos. Şi ce se fac cei ce se împărtăşesc din pîi¬ 
nea aceasta? Se fac „trup al lui Hristos”, nu multe trupuri, ci un trup\ Pentru 
că, precum o pîine se face din multe grăunţe de grîu, aşa şi noi, cel ce ne îm¬ 
părtăşim din pîinea aceasta, mulţi fiind, ne facem un trup al lui Hristos. 

căci toţi dintru o pîine ne împărtăşim. 

Aşadar, fiindcă toţi Creştinii ne împărtăşim dintru una şi aceeaşi pîine, una 
şi sîntem. Atunci, pentru ce nu păzim unirea dragostei, pentru ce nu ne facem 
toţi una şi după dragoste? Fiindcă Dumnezeu - zice - pentru aceasta ne-a dat 
trupul Său, ca să ne Unească şi cii Sine-Şi, şi unul cu altul. Căci, de vreme ce 
firea cea de mai înainte a trupului nostru omenesc s-a stricat şi s-a lipsit de 
viaţă prin păcat, Hristos ne-a dat trupul Său cel fără de păcat, şi de viaţă 
făcător şi cel asemenea cu noi după fire, pentru ca noi, împărtăşindu-ne de el, 
facîndu-ne una cu dînsul, să ne vindecăm şi să vieţuim fără păcat. 

18 Priviţi-Ipe Israil după trup! Oare cei ce mănîncă jertfele . 

nu sînt părtaşi ai jertfelnicului? 


preoţi în altar.” Vezi-1 şi pe Arghetie, în cuvîntul despre sfinţenia Tainelor, partea a doua. 
Vezi şi subîn semnarea zicerii „luînd pîinea şi mulţumind” {1 Corinieni 11:24). fn. aut.) 

195 Ia aminte că, în vreme ce fiinţa plinii se preface întru nestrieatul trup al Domnului, 
atunci cînd pîinea se stă rimă şi se împarte, nu se rupe, nici nu se sfărîmă sau se împarte nestri- 
catnl trup al Domnului, ci părţile pîinii celei văzute, căci zice: „cel ce se împarte, şi nu se des¬ 
parte”, care totdeauna se mănîncă şi niciodată nu se cheltuieşte, şi îi sfinţeşte pe cel ce se îm¬ 
părtăşesc de el. (n. aut.) 

Zice: Creştinilor, învăţaţi-vă din pildele mai groase că ceea ce faceţi voi 
mîncînd jertfele idolilor este împărtăşire de idoli! Priviţi - zice - la norodul lui 
Israil cel trupesc, care viază trupeşte, voi, care sînteţl după duh, Israil duhovni¬ 
cesc! 196 Socoteşte însă că Apostolul nu a zis despre Evrei că se împărtăşeau cu 
Dumnezeu, ci că erau „părtaşi ai jertfelnicului”; fiindcă jertfa aceea veche ce se 
afierosea lui Dumnezeu nu se punea asupra jertfelnicului, ci se ardea. Dar de¬ 
spre trupul lui Hristos [Sfînta împărtăşanie] nu a zis aşa, ci a zis că este „împăr¬ 
tăşire a trupului lui Hristos”; deci noi, care ne împărtăşim, nu ne facem părtaşi 
ai jertfelnicului, ci părtaşi ai lui Hristos. Şi - temîndu-se ca nu cumva cei ce aud 
să creadă că idolii pot să-i vatăme pe acela care nu le jertfeşte, precum făcea 
Dumnezeu în Legea cea Veche Apostolul zice mai departe aşa: 

19 Deci, ce zic? Că idolul este ceva? Sau că jertfa idolească este ceva? 

Nu vă opresc - zice - a mînca jertfele idoleşti pentru că idolii ar fi ceva şi 
ar avea putere să vă vatăme sau să vă folosească. Nu, ci vă opresc să le mîn- 
caţi fiindcă aceste jertfe nu se aduc Stăpînului vostru Dumnezeu. Iar cui se 
aduc? O zice mai departe: 

20 Ci (zic) că cele ce jertfesc neamurile, diavolilor le jertfesc, 

iar nu lui Dumnezeu, 

Zice: De vreme ce dobitoacele pe care le jertfesc neamurile sînt jertfite 
„diavolilor, iar nu lui Dumnezeu”, nu alergaţi voi aşadar la vrăjmaşii lui Dum¬ 
nezeu, ai Stăpînului vostru, adică la diavoli! Căci precum tu. Creştine, ai pă¬ 
cătui dacă, să zicem, ai lăsa masa cea împărătească şi ai alerga la masa celor 
osîndiţi şi vrăjmaşi ai împăraţilor, nu pentru că masa aceea ar vătăma sau ar 
folosi, ci pentru că ar fi ocară şi defăimare a mesei împărăteşti - tot aşa pâcă- 
tuieşti şi dacă vei lăsa dumnezeiasca masă a Tainelor şi vei merge Ia masa 
diavolilor, împărtăşiridu-te de jertfele lor! 

Şi nu voiesc ca voi să vă faceţi părtaşi ai diavolilor. 

Zice: De vreme ce e vădit că cei ce mănîncă de la duhovniceasca masă a 
Tainelor se împărtăşesc cu Hristos, atunci şi cei ce mănîncă de la masa diavo¬ 
lilor se împărtăşesc cu diavolii! 197 


19fi După Teodorii, „Israil după trup” e numit cel ce a rămas în necredinţă, iar cei ce au 
crezut se numesc „Israil duhovnicesc”, (n. aut.) 

197 Vezi şi tîlcuirea stihului 6 al capitolului IV al epistolei către Timotei, fiindcă se potri¬ 
veşte la aceasta, (n. aut.) 

21 Nu puteţi bea [şi] paharul Domnului, şi paharul diavolilor; 

Fiindcă acel „nu vreau ca să vă faceţi părtaşi al diavolilor” a fost zis ca un 
sfat, ca sa nu fie defăimată sfatuirea sa, Apostolul le zice acum cuvîntul acesta 
hotărîtor, adică: Creştinilor, nu puteţi să beţi şi paharul Domnului, şi paharul 
dracilor totdeodată! 

nu puteţi a vă împărtăşi de masa Domnului şi de masa diavolilor! 

Din singure numirile acestea cu totul prea-împotrivnice şi prea-osebite, 
adică a Domnului şi a diavolilor, Apostolul arată şi dovedeşte cum Corintenii 
şi toţi Creştinii trebuie a se depărta de jertfele idolilor. 198 

22 Oare îl vom întărită pe Domnul? Oare sîntem mai tari decît El? 

Apostolul a zis acest cuvînt ca să-i ruşineze pe Corinteni. Şi zice: Oare îl 
ispitim şi îl întărîtăm pe Dumnezeu ca să vedem dacă ne poate pedepsi, şi de 
aceea mergem la vrăjmaşii lui diavoli şi mîncăm jertfele lor? Apoi, aduce cu¬ 
vîntul la necuviinţă şi zice: „Nu cumva sîntem mai puternici decît Dumne¬ 
zeu?” Cu cuvintele acestea le aduce aminte, cu chip foarte mustrător, de graiul 
zis de Dumnezeu, prin Moisi, despre Iudeii cei nesupuşi: „întărîtatu-M-au pe 
Mine cu cel ce nu e Dumnezeu, mîniatu-M-au pe Mine întru idolii lor!” 
(.Deuteronomul 32:21). 

23 Toate îmi sînt slobode, dar nu toate îmi folosesc. 199 


198 Din aceste cuvinte ale Apostolului, tragem încheierea că nu se cuvine a mînca Creşti¬ 
nii din corbanurile (darurile) jertfite de Agareni [„musulmani”, n. m.] la bairamul lor, nici din 
jertfele pe care le fac cînd îi taie împrejur pe copiii lor, sau cînd se însoară sau din celelalte 
jertfe spurcate ale lor. Căci - după Solomon - Jertfele necinstitorilor de Dumnezeu sînt urî- 
ciune înaintea Domnului" ( Pilde 21:27); şi iarăşi: „Urîciune sînt înaintea Domnului căile 
păgînului" (Pilde 15:10). De aceea, taTe păcătuiesc cei ce mănîncă din aceste jertfe spurcate, 
şi se cuvine a se certa şi a se canonişi de către duhovnici. Zice şi marele Vasilie: „Cei ce mâ- 
nîiică jertfele idoleşti se fac părtaşi ai mesei diavolilor. Fiindcă jertfa ce se aduce idolului s-a 
împărtăşit cu ceva şi din diavolul căruia i se aduce, din sîngele ce spumegă, din aburirea 
fripturii şi din arderile de tot luînd şi diavolul o oarecare parte. Şi cel ce bea din pahar după ce 
se face «împăcarea» bea din paharul diavolilor” (tîlcuirea la Isaia, la zicerea: „Suspinaţi, cei 
ciopliţii" (10:11). (n. aut,) 

199 Teodorit voieşte ca aceasta să se citească după întrebare şi răspuns: „îmi sînt toate slo¬ 
bode? Dar nu toate îmi folosesc! Toate îmi sînt slobode? Dar nu toate zidesc!” Adică: îţi e 
slobod a le face pe toate pentru cunoştinţa pe care zici că o ai, dar nu îţi folosesc, fiindcă îi 
vatămi pe alţii, şi nu îi zideşti. Ca şi cum l-ar fi întrebat cineva pe Pavel: Nu-mi sînt toate în- 

Ca să nu-i zică cineva: Eu, fiindcă mănînc jertfele idolilor cu conştiinţă 
curată, .am îngăduinţă a le mînca! - Apostolul răspunde la aceasta aşa: Toate 
sînt în stăpînirea ta, Creştine, fiindcă ai fost făcut de Dumnezeu de sine-ţi 
stăpînitor, dar nu toate îţi sînt de folos. Despre aceasta zice şi Sirah că „nu 
tuturor le sînt de folos toate, şi nu tot sufletul binevoieşte întru toate (37:28). 
De aceea aşadar nu-ţi este de folos nici a mînca jertfele idoleşti, căci, mergînd 
înainte cîte puţin şi îndulcindu-te adeseori din mesele idolilor, vei dobîndi 
aşezare şi aplecare către ei, 

Toate îmi sînt slobode, dar nu toate zidesc. 

A mînca jertfele idoleşti - zice - nu-ţi este de folos nici ţie, nici fratelui 
tău, precum ţi-am zis şi mai înainte. Fiindcă aceasta nu numai că nu-1 zideşte 
şi nu-1 întăreşte pe fratele tău întru bine şi în credinţă, ci îl doboară şi îi risi¬ 
peşte credinţa. Atunci - de vreme ce aceasta nu te foloseşte nici pe tine, nici 
pe fratele tău - pentru ce o faci? 

24 Nimeni să nu le caute pe ale sale, ci fiecare pe ale aproapelui! 

Zice: Creştine, să nu cauţi aceasta numai, că tu mănînci jertfe idoleşti cu 
conştiinţă curată, ci socoteşte dacă ceea ce faci îl zideşte pe fratele tău spre 
bine şi îti credinţă. Căci Pavel vorbeşte de mîntuirea fratelui nostru în multe 
părţi ale scrisorilor sale, zicînd: „fiecare să placă aproapelui spre zidire întru 
bine” (Romani 15:2); şi iarăşi: „precum şi eu întru toate tuturor plac, necău- 
tfnd folosul meu, ci pe al celor mulţi, ca să se mîntuiască” (1 Corinteni 10:33). 
Insă Apostolul nu porunceşte să nu căutăm folosul nostru obşteşte şi nehotărî- 
tor, ci spune că, atunci cînd folosul nostru îl vatămă pe aproapele, trebuie să 
alegem folosul fratelui mai mult decît pe al nostru. 200 

25 Mîncaţi tot ce se vinde în măcelărie, nimic îndoindu-vă 

pentru conştiinţă, 

Apostolul a arătat în multe chipuri înţelepte că nu se cuvine a mînca jertfe 
idoleşti Creştinii din Corint. De aceea - ca să nu se facă ei mai iscoditori decît 


găduîte mie, celui desăvârşit? Ba da - îi răspunde Apostolul - toate îţi sînt îngăduite, însă nu 
toate îţi sîiit şi de folos, (n, aut.) 

™ Aceasta se înţelege însă pentru lucrurile îngăduite nouă, iar nu pentru cele poruncite, 
pe care nu avem îngăduinţă a le călca. Căci fratele nostru poate se sminteşte tocmai dacă pă¬ 
zim poruncile Domnului. Atunci, se cuvine a defăima, adică a nu băga în seamă, vătămarea 
fratelui nostru ce se sminteşte fără îndreptăţire. Vezi despre aceasta şi la subînsemnarea zice¬ 
rii „bine este a nu mînca came" (Romani 14:21). (n. aut.) 

înainte, încît să se lepede şi de cărnurile obişnuite ce se vînd în tîrg şi la mă¬ 
celărie, de teamă ca nu cumva şi acelea să fie jerfite idolilor - Apostolul le 
zice aici aşa: Creştinilor, mîncaţi orice carne se vinde în măcelărie, fără a-i 
întreba pe cei ce o vînd dacă este jertfită idolilor, ca şi cum, fiind mustraţi de 
conştiinţă, aţi vrea astfel să o curăţiţi. Zicerea se poate tîlcui şi aşa: Frate, nu 
întreba despre aceasta, ca să nu te împungă conştiinţa. Fiindcă, întrebînd şi 
cercetînd, s-ar putea să afli că este jertfită idolilor. 201 

26 căci „al Domnului este pămîntul şi plinirea lui” (Psalmul 23:1). 

întreg pămîntul - zice - este al Domnului, nu al dracilor! De aceea, e vădit 
că tot ale Domnului sînt şi roadele, şi pomii, şi vietăţile şi cărnurile. Iar dacă 
toate sînt ale Domnului, atunci nimic nu e necurat după firea sa, ci se face ne¬ 
curat din judecata şi bănuiala ce are fiecare că ar fi necurat, 

27 Iar dacă cineva dintre necredincioşi vă cheamă la masă 

şi voiţi să mergeţi, mîncaţi tot ce este pus înaintea voastră, 

nimic îndoindu-vă pentru conştiinţă. 

Apostolul a zis: „dacă veţi voi să mergeţi”, fiindcă nu voia nici a-i îndem¬ 
na pe Creştini spre aceasta, nici a-i opri. Şi zice: Nu cercetaţi nimic despre 
bucatele ce vi se pun înainte de către cei necredincioşi! Întîi, ca nu cumva, din 
multă cercetare şi iscodire, să creadă necredincioşii că vă temeţi de idoli, ca şi 
cum ar fi ceva; şi, al doilea, ca să vă păziţi conştiinţa curată şi nerănită. 

28 Iar de v-ar zice cineva: Aceasta este din jertfă idolească - 

să nu mîncaţi 7 - pentru acela ce va spus şi pentru conştiinţă. 

Căci „al Domnului e pămîntul şi plinirea lui”. 

Creştine, nu-ţi poaincesc să te depărtezi de cărnurile jetfite idolilor pentru 
că ar ft vătămătoare, ci îţi spun să te fereşti a le mînca pentru ce! ce ţi-a zis că 
sînt jertfite idolilor, ca să nu se vătăme acela în conştiinţa sa şi să creadă că 
Creştinii primesc închinarea la idoli şi nu-şi întorc faţa de la dînşii. Iar că eu 


201 Aici, Apostolul arată că la măcelării se vindeau jertfe ale idolilor, după obiceiul Elini¬ 
lor. Căci şi Herodot scrie că Elinii cel vechi trimiteau la măcelărie şi vindeau rămăşiţele din 
jertfele idolilor (la Coresi). Iar Teodorit zice: „De vreme ce Apostolul oprise cu desăvîrşire 
împărtăşirea de jertfele idolilor, iar cetăţile erau pline în vremea aceea de acest fel de cărnuri, 
ar fi urmat ca unii, nevoindu-se după legea Apostolului, să nu mai cumpere came de loc, iar 
alţii să defaime legea din pricina lăcomiei pîntecelui. De aceea, Pavel legiuieşte şi pentru 
aceasta cele cuvenite.” (n. aut.) 

vă învăţ a vă depărta de jertfele idoleşti nu pentru că sînt necurate, nici pentru 
că sînt făpturi străine, iar nu ale.Stăpînului nostru Dumnezeu, este arătat din 
cea scrisă, că „al Domnului este pămîntul şi plinirea lui”, adică toate ce se cu¬ 
prind pe pămînt sînt avuţii şi făpturi ale Domnului, Ori poate că zicerea se tîl- 
cuieşte şi aşa: Depărtează-te, Creştine, de mîncarea jertfită idolilor, pentru ca 
tot pămîntul este avuţie a Domnului şi ai stăpînire să-ţi saturi pîntecele din 
alte mîncări, căci toate sînt gata spre hrana ta. 202 

29 Iar „ conştiinţă ” nu o numesc pe a ta, ci pe a celuilalt 

Adică: Pentru conştiinţa Elinului cel necredincios îţi zic ţie. Creştine, să te 
fereşti de mîncarea jertfelor idoleşti; iar nu pentru a ta conştiinţă. Căci - pre¬ 
cum am zis - poate acela s-ar sminti şi te-ar osîndi ca pe un lacom de gîtlej 
sau pentru că primeşti idolii şi tu, ca şi el. însă, poate cineva s-ar nedumeri şi 
ar zice: De ce porţi grijă - o fericite Pavele! - pentru cel ce a vestit că acea 
carne era jertfită idolilor? Căci mai înainte ai zis că n-ai să-i judeci pe „cei din 
afară” (pe necredincioşi)? („Căci trebuie oare să-i judec eu şi pe cei din 
afară?”, I Corinteni 5.12) La aceasta, Sfîntul Apostol răspunde aşa: Eu nu 
port grijă de acel necredincios, ci de voi, cei credincioşi, ca să nu fiţi osîndiţi 
de către cei necredincioşi („din afară”). Despre aceasta şi zice mai departe: 

Căci de ce să fie judecată slobozenia mea de o altă conştiinţă? 

Aici, Apostolul numeşte „slobozenie” a avea noi. Creştinii, viaţa nepîndită 
şi neîmpiedicată de ceilalţi, 203 Eu - zice - Creştinul cel împlinit întru credinţă, 
mănînc cărnurile jertfite idolilor cu slobozenie şi cu neluare aminte; iar Elinul 
(slujitorul la idoli), văzînd că le mănînc, mă va osîndi şi va zice; Basm şi -min¬ 
ciună este credinţa Creştinilor! Fiindcă ei zic că se îngreţoşează de idoli, iar 
apoi mănîncă cu osîrdie cărnurile jertfite idolilor! 


202 Iar Fotie arată că Pavel a spus pentru a doua oară zicerea aceasta psalmicească: „Al 
Domnului este pămîntul şi plinirea lui", ca să arate că, dacă tot pămîntul şi toate cele de pe 
pămînt sînt ale Domnului, cu mult mai mult este al Lui omul de pe pămînt. De aceea - zice - 
să nu mîncaţi din jertfele idoleşti, ca să nu se vatăme acela ce a vestit despre carnea jertfită 
idolilor şi ceilalţi care-1 aud, căci şi ei sînt ai Domnului. Căci al Domnului e pămîntul şi cele 
de pe dînsul, şi se cuvine să luăm aminte pentru oamenii de pe pămînt ca pentru nişte împreu- 
nă-robi cu noi. 

Iar Teodorit zice: „A pus zicerea lui David şi pentru a mînca, şi pentru a nu jnînca, 
învăţînd că, şi dacă mîncăm, şi dacă nu mîncăni, trebuie să.ştim şi să fim încredinţaţi că toate 
sînt făpturi ale lui Dumnezeu, (n, aut.) 

203 Iar Teodorit numeşte „slobozenie” danii credinţei, (n. aut) 

30 Dacă eu mă împărtăşesc de dar, 

de ce să fiu hulit pentru ceea ce mulţumesc? 

Adică: Eu, Creştinul cel împlinit întru cunoştinţă şi credinţă, mă împărtă¬ 
şesc şi mănînc cu slobozenie din toate cele zidite de Dumnezeu, pentru darul 
lui Dumnezeu, care m-a întărit şi m-a statornicit într-atît, încît nu mă păzesc 
de nici un fei de mîncare. Dar Elinul (necredinciosul) mă va huli, zicînd că mă 
făţărnicesc, căci îi urăsc pe idoli şi mă îngreţoşez de ei, dar mănînc jertfele lor 
din pricina lăcomiei pîntecelui. 

Iar zicerea „pentru ceea ce mulţumesc” are această înţelegere: Eu cu ade¬ 
vărat mulţumesc lui Dumnezeu că, prin darul Său, m-a făcut a cugeta atît de 
înalt faţă de smerita cunoştinţă şi nepuţinţă a Elinilor, încît să nu mă vatăm de 
nici o mîncare; dar Elinul (necredinciosul) - precum am zis mai înainte ~ mă 
huleşte şi mă osîndeşte. 

31 De aceea, ori de mîncaţi, ori de beţi, ori altceva de faceţi, 

toate să le faceţi spre slava lui Dumnezeu! 

Zice: Toate faptele voastre, fraţii mei Creştini, „să le faceţi spre slava Iui 
Dumnezeu”, fiindcă cele pe care Ie faceţi acum nu sînt spre slava Lui, ci spre 
neslavă şi hulă! Căci cineva mănîncă şi bea „spre slava lui Dumnezeu’’ atunci 
cînd nu sminteşte pe altul, cînd nu le face ca un lacom de pîntece şi iubitor de 
îndulciri, ci pentru că voieşte a-şi ţine trupul cu hrană pentru lucrarea faptei 
bune. Şi, îndeobşte, cineva le face pe toate „spre slava lui Dumnezeu” cînd nici 
nu-1 vatămă pe altul, smintindu-1, nici nu se vatămă pe sine, facînd lucrul pentru 
plăcerea oamenilor sau pentru vreo altă cugetare pătimaşă şi lumească. 204 

204 Aşa a tîlcuit zicerea aceasta şi Teodorii, zicînd: „Bine Ie-a cuprins pe toate - şi a şe¬ 
dea, şi a umbla, şi a vorbi, şi a milui, şi a pedepsi - încît pe toate a le socoti «spre slava Iui 
Dumnezeu». Aşa a poruncit şi Domnul, zicînd: «Aşa să lumineze lumina voastră înaintea oa¬ 
menilor, încît, văzînd faptele voastre cele bune, să-L slăvească pe Părintele vostru care este în 
ceruri» (Matei 5:16),” 

Iar marele Vasilie, tîlcuind zicerea: „pururea lauda Lui în gura mea" (.Psalmul 33), zice 
aşa: ;,Se pare că Proorocul ar porunci ceva cu neputinţă. Căci cum se poate ca lauda lui Dum¬ 
nezeu să fie pururea în gura omului? Cînd rosteşte obişnuitele vorbe lumeşti, nu are lauda lui 
Dumnezeu în gura sa; cînd doarme, negreşit va tăcea; apoi, mîncînd şi bînd, cum va rosti gura 
să lauda? Faţă de acestea, zicem că este şi o gură a omului din Iăuntru, cu care omul se hră¬ 
neşte împărtăşindu-se de Cuvîntul Vieţii, Care este «pîinea pogorîtă din cer» iloan 6:33). (...) 
Aşadar, se poate să se numească «laudă a lui Dumnezeu» gîndul necurmat despre Dumnezeu, 
întipărit şi oarecum pecetluit în partea conducătoare a sufletului (mintea). Sau, poate, după 
cum sfătuieşte Apostolul, omul vrednic le face pe toate spre slava lui Dumnezeu, încît toate 
faptele, toate cuvintele şi toate lucrările gînditoarc au în ele puterea laudei. Căci dreptul, «fie 
că mănîncă, fie că bea, pe toate le face spre slava lui Dumnezeu» {1 Corinteni 10:31). Unul ca 

32 Făceţi-vâ nesmintitori şi Iudeilor, şi Elinilor, şi Bisericii lui Dumnezeu! 

Adică: Fraţii mei Creştini, nu daţi nimănui vreo pricină de mustrare! Şi 
veţi face aceasta dacă nu veţi sminti pe nimeni, nici pe Evreu, nici pe Elin (ne¬ 
credincios), nici pe fraţii voştri Creştini. Vezi însă că Pavel a pus la urmă ce 
era mai însemnat: căci, într-adevăr, se cuvine să-i tragem pe cei necredincioşi 
la credinţa lui Hristos, dar totodată nu se cuvine să-i gonim de la credinţă pe 
fraţii noştri Creştini, smintindu-i. Cu acestea, Apostolul arată că toţi Creştinii 
din Corint se sminteau din pricina celor ce mîncau jertfe idoleşti socotindu-se 
desăvîrşiţi. 

33 Aşa cum şi eu plac tuturor întru toate, necăutînd folosul meu, 

ci pe al celor mulţi, ca să se mîntuiască - următori ai mei făceţi-vâ, 
precum şi eu al lui Hristos! 

Fiindcă a poruncit CorinteniJor un lucru mare, adică a nu sminti pe cineva - 
arătînd astfel ca sînt vinovaţi pentru vătămarea ce o pricinuiesc şi Evreilor, şi 
Elinilor, şi Creştinilor - Pavel se pune aici ca pildă pe sine-şi şi le spune să-i 
urmeze lui, pentru ca să facă lucrul şi porunca lesnicioasă. Iar faptul ca Pavel nu 
căuta folosul său este arătat din cele ce a zis mal sus: „tuturor m-am făcut toate” 
(1 Corinteni 9:22), şi mai ales din cuvîntul acela: „aş fi vrut să fiu eu însumi 
anatema de la Hristos, pentru fraţii mei, rudeniile după trup” (,Romani 9:3). 20 ' 


acesta poate că doarme, dar inima lui priveghează, după cel ce a zis în Cîntarea Cîntărilor. 
«Eu dorm, şi inima mea privegliează» (5:3), Căci, de cele mai multe ori, şi nălucirile din 
somn sînt răsunete ale gîndirii din timpul zilei." 

Acelaşi Sfînt Părinte, întrebat fiind despre aceasta, răspunde: „(Cineva mănîncă şi bea 
spre slava lui Dumnezeu) dacă îşi aduce aminte de Binefăcătorul lui şi are acea aşezare de su¬ 
flet ce este mărturisită din aşezarea trupului că nu mănîncă fără purtare de grijă, ci ca imul ce 
are privitor pe Dumnezeu; încă şi în înţelegerea împărtăşirii mîncării, cînd nu mănîncă pentru 
îndulcire, ca un rob al pîntecelui, ci ca un lucrător al lui Dumnezeu, pentru întărirea lui întru 
lucrările cele după porunca lui Hristos" (hotărîrea 196 pe scurt), (n. aut) 

20î De aceea a zis Teologul Grigorie: „Acesta este hotarul a toată duhovniceasca purtare 
de grijă, a trece totdeauna cu vederea fojosul tău pentru folosul celorlalţi” (în Cuvîntul apolo¬ 
getic). Iar Fotie zice: „De vreme ce unii caută folosul celor mulţi ori ca să Ie dobîndescă prie¬ 
tenia, ori ca să fie lăudaţi de dînşii ori pentru altceva, Pavel arată că nu caută folosul celorlalţi 
pentru vreun scop al său, ci numai pentru mîntuirea acelora.” Despre aceasta zice şi Teodorit: 
„Iar linguşitorii nu caută folosul străin, ci pe al lor, şi nici măcar pe al lor, căci mai înainte de 
ceilalţi se strică pe sine-şi. Iar dumnezeiescul Apostol nu căuta folosul său, ci mîntuirea celor¬ 
lalţi, prin aceasta înmulţindu-şi bogăţia cea nestricăcioşâ.” 

Iar zicerea aceasta a Apostolului se potriveşte mai ales episcopilor şi sfinţilor arhierei, 
care se cuvine a căuta folosul norodului lor mai mult decît pe al loru-şi, precum a zis mai sus 
Teologul Grigorie. Zice şi marele Atanasie, îu epistola sa către Dracontie: „Mai înainte de a fi 

Şi zice: Făceţi-vă următori ai mei voi, Creştinii, precum şi eu sînt următor 
al lui Hristos) Dar să nu socoteşti, frate, cuvîntul acesta al Apostolului ca o 
mîndrie, ci să socoteşti că l-a zis pentru a-i îndemna pe Creştini. Căci zice: 
Dacă eu am urmat lui Hristos şi am defăimat viaţa mea pentru ca să vă mîntu- 
iţi voi, cu cît mai vîrtos sînteţi voi datori a-mi urma mie? Căci eu nu sînt mai 
sus decît voi atât cît este mai sus decît mine Hristos, Cel cu neasemănare mai 
sus decît toate. 206 


aşezat arhiereu, episcopul trăieşte pentru sine-şi; iar după ce se va aşeza uu mai trăieşte pentru 
sine-şi, ci pentru Creştinii aceia pentru care a fost aşezat" 

Şi se cuvine a nu căuta cineva folosul său mai ales atunci cînd vede că vătămarea unuia 
trece la mulţi. De aceea a zis Cuviosul Marcu: „Cînd vătămarea unuia aleargă la mulţi, nu se 
cuvine a răbda îndelung, nici a căuta cineva folosul său, ci pe cel al multora, ca să se mîntu- 
iască" (capitolul 214, despre cei cărora îi se pare că se îndreptează din fapte), (n. aut.) 

206 Iar Teodorii zice că Pavel urma lui Hristos fiindcă şi Hristos vorbea într-un fel Iudei¬ 
lor şi altfel Apostolilor, adică una grăia celor desăvîrşiţi şi alta celor neîmpliniţi, (n. aut.) 

CAPITOLUL XI 


1 Fraţilor, vă laud că vă aduceţi aminte de toate ale mele 

După ce a sfîrşit cuvintele despre jertfele idoleşti, care erau mare păcat, 
acum Apostolul îndreptează aici un păcat mai uşor. Şi care era acela? Anume 
că femeile se rugau şi prooroceau cu capetele descoperite (căci atunci prooro¬ 
ceau şi femeile, asemenea celor patru fiice ale lui Filip, precum povestesc 
Faptele Apostolilor 21:9), iar bărbaţii nu-şi râdeau şi nu-şi tundeau capetele, 
ci îşi cruţau pletele, fiindcă zăboviseră întru filosofia Elinilor care obişnuiau a 
purta plete, 207 şi aşa se rugau lui Dumnezeu şi prooroceau. Deci - fiindcă îi 
sfătuise pentru aceasta, poate cînd fusese în Corint, şi linii dintre dînşii ascul¬ 
taseră şi îşi tundeau părul, iar alţii rămăseseră neascultători - Apostolul zice 
celor ce au ascultat că îi laudă pentru că îşi aduc aminte de toate „poruncile 
lui”, măcar că una era porunca pe care le-o dăduse, a nu purta bărbaţii plete. 
Insă Apostolul zice aceasta: „va aduceţi aminte de toate poruncile mele”, pen¬ 
tru că, prin laude, obişnuieşte a-i domoli cu înţelepciune pe aceia ce nădăjdu¬ 
ieşte că se vor îndrepta astfel. 208 

2 şi ţineţi predaniile cum vi le-am dat. 

Din aceste cuvinte, este arătat că Apostolul Pavel a predanisit multe uceni¬ 
cilor săi doar prin viu glas, şi nu prin scris; şi nu numai Pavel, ci toţi ceilalţi 
Apostoli. 

3 Şi voiesc să ştiţi că Hrisţos este capul oricărui bărbat, 

Din urmarea cuvîntului, s-ar părea că Apostolul vorbeşte cu Creştinii aceia 
pe care i-a lăudat mai sus că ţin predaniile sale apostoleşti. După adevăr însă, 
vorbeşte şi îi îndreptează pe aceia nesupuşi care nu Ie păzeau. 

Iar cînd auzi că Pavel zice aici că „Hristos este capul oricărui bărbat”, să 
înţelegi că nu şi al bărbatului’ necredincios, ci al fiecărui credincios Creştin. 
Căci noi, Creştinii, sîntem trup al lui Hristos, iar nu Elinii, şi deci Hristos este 
cap al nostru, nu al acelora. 


207 Ca filosofii Elinilor, mai cu seamă cei „cîmeşti” (cinici), cate aveau de cinste şi de 
cucernicie a-şi cruţa perii capului (n. aut.) 

208 Iar Teodorit zice că nici lauda aceasta pe care o face Pavel aici Corintenilor nu este 
prea adevărată, pentru că mai jos îi mustră că nu au păzit legile şi predaniile puse de el. Vezi 
şi subînsenuiarea şi tîlcuirea zicerii „deci dar, fraţilor, staţi şi ţineţi predaniile pe care le-aţi 
învăţat" (2 Tesaloniceni 2.15). (n. aut.) 

iar cap al femeii — bărbatul, şi cap al lui Hristos — Dumnezeuu 209 

Bărbatul este „cap al femeii” fiindcă este începător şi o stăpîneşte pe ea ca 
pe una ce e luată din coasta lui. Iar Dumnezeu este „cap al lui Hristos” pentru 
că e pricinuitor al Lui, ca Părinte al Fiului. Fiindcă nu se cuvine şă înţelegem 
cele zise la fel şi pentru Hristos, şi pentru noi. Căci Hristos este cap al nostru 
pentru că e făcătorul nostru şi pentru că noi sîntem trup al Lui 210 , iar Părintele 
cel fără de început este cap a lui Hristos ca pricinuitor şi început al Lui după 
dumnezeire. Dar - dacă vei înţelege şi aşa, anume că Părintele este cap al lui 
Hristos după firea Sa omenească, precum şi Hristos este cap al nostru al oa¬ 
menilor - nu este socoteală păgînească şi necuviincioasă, fiindcă Tatăl e nu¬ 
mit şi Dumnezeu al lui Hristos după omenire. Căci - de vreme ce Fiul lui 
Dumnezeu a primit a Se asemăna cu noi şi a Se face frate al nostru, cap al 
nostru - nu e lucru de mirare dacă primeşte şi smeritele noastre numiri ome¬ 
neşti şi, numindu-Se cu acestea, după firea Sa omenească II are ca Dumnezeu, 
şi începător şi cap pe Cel ce îi e Tată după dumnezeire. 

4 Bărbatul care se roagă sau prooroceşte avînd acoperămînt pe cap 
ruşinează capul său. 

Aici, Apostolul nu-1 opreşte pe bărbat a-şi acoperi capul, ci îl îndatorează 
a fi descoperit atunci cînd se roagă şi cînd prooroceşte 211 

Şi nu a zis să fie bărbatul cu capul acoperit, ci să aibă ceva pe cap, ca, prin 
acest cuvînt, să-i oprească pe bărbaţi a-şi acoperi capetele nu numai cu căciulă 
sau scufie, ci şi cu plete. Căci cel ce poartă plete are ceva pe cap, perii adică. 

Dar de ce ruşinează bărbatul capul său dacă se roagă sau prooroceşte 
avînd pe cap acoperămînt sau păr? Fiindcă, fiind zidit ca începător şi stăpîni- 


209 Teodorit zice că Arienii şi Evnomienii se sîrguiesc să dovedească din cuvântul acesta 
că Fiul este zidire şi făptură, fiindcă Apostolul zice: „Dumnezeu este capul lui Hristos". Teo¬ 
dorit le răspunde aşa: „Aceasta înseamnă că şi femeia ar fi făptură a bărbatului, căci «pap al 
femeii este bărbatul». Dar - de vreme ce femeia nu e făptură a bărbatului, ci din fiinţa bărba¬ 
tului - atunci nici Fiul nu este făptură a lui Dumnezeu, ci din fiinţa lui Dumnezeu.” (n. aut.) 

210 Despre aceasta a zis şi Teodorit: „«Hristos este cap al oricărui bărbat», adică al celor 
ce cred. însă este cap al nostru nu după dumnezeire, ci după firea Sa omenească, fiindcă ne 
numim trup al Lui, iar capul trebuie a fi de o seminţie cu trupul. Deci este cap al nostru după 
omenire.” [...] (n. aut) 

211 De aceea şi marele Vasilie îl laudă pe dumnezeiescul Grigorie şl Neochesariei că se 
ruga cu capul descoperit, zicînd: „Grigorie nu se acoperea în vremea rugăciunilor. Căci cum 
ar fi făcut aceasta acel adevărat ucenic al Apostolului, Care a zis: «Bărbatul care se roagă sau 
prooroceşte avînd acoperămînt pe cap necinsteşte capul său» (Epistola către clericii Neoche¬ 
sariei). Prin aceasta, îi mustră pe clericii Neochesariei că nu sînt după chipul acesta ucenici ai 
dumnezeiescului Grigorie. (n. aut.) 

tor al femeii, el se face supus ei. Căci a-şi acoperi bărbatul capul este semn că 
are stăpînire deasupra capului său, fiindcă acoperămîntul ţine locul stăpînito- 
rului şi este semn de supunere. Acoperămîntul capului se potriveşte femeii, 
căci este sub stăpînire şi supusă bărbatului, şi nu se potriveşte bărbatului, care 
este începător şi stăpînitor al femeii. Sau, zicerea se poate înţelege şi aşa: Băr¬ 
batul care se roagă avîndu-şi capul acoperit îl necinsteşte pe Hristos, capul 
său. De ce? Pentru că se micşorează pe sine şi arată că nu este neslobod, ci 
sub stăpînire. Căci, de ar avea cineva un cap mare şi un trup mic, îşi ruşinează 
capul cel mare cu trupul lui cel mic. Tot aşa şi bărbatul, cel ce s-a făcut de 
Dumnezeu slobod şi de sine-şi stăpînitor şi începător, dacă îşi acoperă capul, 
se face pe sine sub stăpînire, şi supus şi prea-mic; şi din aceasta aşadar II ruşi¬ 
nează pe capul său cel mare, pe Hristos, căci Apostolul a zis mai sus că „Hris¬ 
tos este cap al oricărui bărbat”, care este trupul Lui. 

însă e lucru de nedumerire şi de întrebare de ce Apostolul socoteşte vino¬ 
văţie a avea ceva bărbatul pe cap cînd se roagă. Şi răspundem la aceasta că de 
la Dumnezeu ni s-au dat multe semne fireşti: bărbatului semn de începătorie şi 
de stăpînire, iar femeii semn de supunere şi de a fi sub stăpînire. Pe Iîngă 
acestea, s-a mai dat şi ca bărbatul si ajungă pleşuv din fire, şi deci să nu-şi 
acopere capul cu peri (căci doar bărbaţii ajung pleşuvi); iar femeii i s-a dat a 
nu ajunge pleşuvă din fire, ci a avea peri şi a-şi acoperi capul cu aceştia. (Căci 
niciodată nu s-a văzut femeie pleşuvă. 212 ) Deci cum să nu fie vinovăţie a călca 
legile acestea ale firii pe care le-a rînduit Dumnezeu? Sau cum să nu fie ruşine 
ca bărbatul să-şi cruţe pletele şi să-şi acopere capul nu numai cu acestea, ci şi 
cu învelitori, iar femeia, pe care firea a acoperit-o cu peri, să-şi aibă capul 
descoperit de bună voie? Aşadar, Pavel opreşte şi surpă aceasta aici, ca fiind 
un. semn de obrăznicie care nu puţin vatămă cele bisericeşti. Căci, din acestea 
au izbucnit eresuri, fiindcă toată lumea calcă cele legiuite. 

5 Iar femeia care se roagă sau prooroceşte cu capul descoperit 
îşi ruşinează capul său, căci este la fel cu cea rasă. 

întru acea vreme erau - precum am zis - şi femei care aveau darul prooro- 
ciei, asemeni celor patru fiice ale Apostolului Filip, celui dintre cei şapte dia¬ 
coni (precum se arată în Fapte 21:9), şi asemeni altora multe. 

Iar „femeia ce se roagă ori prooroceşte cu capul descoperit îşi ruşinează 
capul său” fiindcă arată prin aceasta cum „capul său”, adică bărbatul său, nu 
mai are stăpînirea ce i s-a dat de la Dumnezeu asupra ei; căci, prin descoperi¬ 
rea capului, femeia arată că nu mai este supusă bărbatului, ci că ea îl stăpîneş- 
te pe bărbat. 


212 Precum zice loan Zonara în tîlcuirea canonului XVII al Sinodului din Gangra. (n. aut.) 

Se ştie că Apostolul vrea ca bărbatul să fie cu capul descoperit numai în 
vremea rugăciunii şi a proorociei. Insă pe femeie o opreşte a se descoperi nu 
numai cînd se roagă şi prooroceşte, ci totdeauna, în toată vremea şi în tot locul. 
Căci aceasta voieşte să arate cu ceea ce a zis, că „femeia cu capul descoperit - 
adică gol - este la fel cu cea rasă”, Fiindcă - precum a se rade femeia este tot¬ 
deauna lucru de ruşine şi necuviincios, de vreme ce perii capului i s-au dat în 
loc de firesc acoperămînt - întocmai aşa totdeauna este de ruşine şi necu¬ 
viincios a fi ea cu capul descoperit. Aşadar, femeia care leapădă acoperămîntul 
capului este asemenea cu aceea ce leapădă şi perii capului, adică se rade. 213 

6 Iar dacă femeia nu-şi acoperă capul, atunci să se şi tundă! 

Iar dacă îi este ruşine a se tunde sau a se rade, să-şi acopere capul! 

Apostolul stăruie arătînd că, la femei, descoperirea capului este întocmai 
cu raderea şi că, de vreme ce raderea este de ruşine şi necuviincioasă femeilor, 
tot aşa este pentru ele şi descoperirea capului. Astfel, prin acestea arată că a-şi 
descoperi femeia capul este totdeauna spre ruşinea ei. 


213 Despre aceasta citim în Dumnezeiasca Scriptură că, atunci cînd ieşeau din casă, feme¬ 
ile cele vechi îşi acopereau nu numai capul, ci şi faţa, Căci şi Tamar, nora Patriarhului luda, s-a 
înfăţişat înaintea lui luda cu faţa acoperită: „Şi-a acoperit - zice - faţa sa 1 ' (Facerea 38:15). De 
asemenea, şi Susana: „Iar acei IM de lege i-au poruncit să se dezvelească, fiindcă era îmbro¬ 
bodită, ca să se sature de frumuseţea ei” (Susana 32). Şi pînă în ziua de azi femeile Otomanilor 
umblă cu obrazele învelite. Să audă acestea femeile Creştinilor şi să se nişineze! Pentru că fe¬ 
meile cele vechi ale Israilitenilor şi ale păgînilor îşi înveleau şi pînâ acum îşi învelesc capetele 
şi feţele, ca să nu se întîmple să smintească pe cineva cu frumuseţea lor, iar femeile Creştine 
umblă prin tîrguri şi pe dnunuri fără tuşinare, nu numai cu capetele şi cu feţele descoperite, ci 
şi cu pieptul deschis, şi din aceasta smintesc multe suflete ale fraţilor Creştini. Vai! Vai! Căci 
mai rău este acest lucru ce-1 fac decît a ft cu totul rase. De aceea, să se silească, pentru dragos¬ 
tea lui Dumnezeu, să îndrepteze această necuviinţă de acum înainte şi, cînd ies din casă, să fie 
învelite pe cap cu cinste şi cuviinţă, precum se cuvine femeilor Creştine. Iar de nu, se vor 
osîndi în ziua Judecăţii de către femeile Israilitenilor şi ale păgînilor! 

însemnez aici şi ceea ce zice Gheorghe Coresi, anume că Pavel nu Ie opreşte pe femeile 
călugăriţe a-şi tunde părul capului, fiindcă ele leapădă podoabele lumeşti (dintre care Sîrit şi 
perii capului), de vreme ce ele nu se supun bărbatului, ci Iui Hristos, Mirelui celui gîndit, 
Care priveşte Ia frumuseţile cele gîndite ale sufletului, iar nu la frumuseţea trupului. De aceea, 
şi Canonul XLIII al Soborului VI a toată lumea porunceşte să se tundă atît monahii bărbaţi, cît 
şi monahiile femei; căci şi schima monahilor se numeşte „tundere”. 

Mai adaug că şi femeile Elinilor îşi aveau capetele învelite - precum mărturiseşte Plutarh 
în Apoftegmata şi femeile vechilor Creştini - precum mărturiseşte Tertulian şi Valerie. 
(Vezi şi în cuvîntul V al Hristoitiei, unde zicem că se cuvine a se înveli femeile!) Şi Platin is¬ 
toriseşte că, din porunca Apostolului Petru, Episcopul Clement a învăţat în Roma ca nici o fe¬ 
meie sâ nu intre în biserică cu capul şi pieptul dezvelite (foaia XII a Omiliilor), (n. aut.) 

7 Căci bărbatul nu este dator a-şi acoperi capul, 

fiind chip şi slavă a lui Dumnezeu, 

Mai sus, Pavel a spus că pricina cea dintîi de a nu-şi acoperi bărbatul ca¬ 
pul este aceea că are drept cap al său pe Hristos. Iar acum spune aici şi a doua 
pricină, anume că „bărbatul este slavă a lui Dumnezeu”, adică este slujbaş 
[trimis] al lui Dumnezeu şi „chip al Lui”. De aceea, cel ce este ofiţer al împă¬ 
ratului a toate se cuvine a se arăta înaintea Lui cu semnele slujbei şi ale stăpî- 
nirii sale, adică cu capul descoperit. Căci capul descoperit arată că bărbatul nu 
este supus sub stăpînirea a ceva de pe pămînt, ci el însuşi este începător şi 
stăpîneşte toate făpturile pămînt eşti, ca unul ce este „chip al lui Dumnezeu”. 
Pentru că Dumnezeu a zis despre dînsul dintru început: „Să facem om după 
chipul Nostru şi după asemănare! Şi să stăpânească peste peştii mării, peste 
păsările cerului, peste dobitoace, şi peste tot pămîntul şi peste toate tîrîtoarele 
ce se tîrăsc pe pămînt” {Facerea 1:26) 214 Şi, mai ales, capul descoperit arată 
că bărbatul este stăpînitor al femeii sale, celei de o fiinţă cu dînsul. 

iar femeia este slavă a bărbatului 

Adică femeia e stăpînitâ de către bărbat şi se cuvine a se arăta şi ea înain¬ 
tea lui Dumnezeu cu semnul şi închipuirea supunerii, care este a-şi avea capul 
acoperit. 

8 Căci nu bărbatul este din femeie, ci femeia din bărbat 

9 Fiindcă nu s-a zidit bărbatul pentru femeie, ci femeia pentru bărbat. 

Aici, Apostolul spune pricinile pentru care covîrşeşte bărbatul mai mult 
decît femeia: 1) căci femeia s-a zidit din coasta bărbatului şi 2) căci nu s-a zi- 


214 Despre aceasta zice şi Teodorit: „«Bărbatul este cliip al lui Dumnezeu» mi după trap, 
nici după suflet, ci numai după puterea lui sfăpînitoare. Deci, se numeşte «chip al iui Dumne¬ 
zeu» ca linul cărnia i s-a încredinţat stăpînirea peste toate cele ce sînt pe pămînt. Iar femeia, 
ca una ce se află sub stăpînirea bărbatului, este «slavă a bărbatului» şi oarecum cliip al chipu¬ 
lui, căci stăpîneşte şi ea peste celelalte, dar i s-a poruncit a se supune bărbatului.” 

Iar Fotie zice că bărbatul este „slavă a lui Dumnezeu” fiindcă este lucrul cel mai cinstit al 
începătoriei şi al stăpînirii lui Dumnezeu, căci pentm el S-a slăvit Dumnezeu mai mult decît 
pentm orice altceva. La fel, „femeia este slavă a bărbatului”, fiindcă ea este lucrul cel mai 
cinstit al stăpînirii bărbatului, prin care se poate împodobi şi slăvi mai mult decît prin orice 
altceva din cele ce stăpîneşte. Şi - după acelaşi Fotie - bărbatul se numeşte „slavă a lui Dum¬ 
nezeu” „fiindcă bărbatul e dator a se supune lui Dumnezeu spre slava lui Dumnezeu. De ase¬ 
menea, femeia se numeşte «slavă a bărbatului» fiindcă se supune bărbafiilui spre slava lui. Şi 
ce însemnează «spre slavă»? Adică a face cele plăcute lui Dumnezeu cu bună supunere, de 
voie şi cu bucurie” (la Icumenie). (n. aut.) 

dit bărbatul pentru femeie, ci femeia pentru bărbat. Căci Dumnezeu a zis: „Nu 
este bine a fi omul singur, să-i facem lui ajutor!” {Facerea 2:18). Deci cum 
să-şi acopere bărbatul capul, de vreme ce s-a cinstit de Dumnezeu atît de 
mult? Căci, dacă îşi acoperă capul, răpeşte chipul femeii celei supuse, ca şi 
cum ar primi cunună împărătească pe cap şi ar arunca-o, în locul ei luînd chip 
de rob. 

10 De aceea, femeia este datoare să aibă (semn de) stăpînire 
asupra capului ei, pentru îngeri . 

Zice: Pentru pricinile zise, „femeia e datoare a avea (semn de) stăpînire asu¬ 
pra capului ei”, semn că e stăpînită de către bărbat, adică să-şi aibă capul aco¬ 
perit. Şi, dacă nu se ruşinează de altcineva, avîndu-şi capul gol, atunci măcar de 
îngeri, ca să nu se arate lor ruşinată şi fără omenie. Căci, precum acoperământul 
capului le face pe femei a-şi ţine capul plecat şi ochii în jos, şi să se ruşineze şi 
să păzească chipul supunerii, tot aşa şi descoperirea capului arată neomenie de 
care se îngreţoşează şi îngerii care îi păzesc pe cei credincioşi. Căci „îngerii lor 
- zice - pururea văd faţa Părintelui Meu ce este în cer” {Matei 18:10). 

Iar Climenţ Stromatul, prin „îngeri”, i-a înţeles pe învăţătorii din Biserică. 
Şi zice că femeia trebuie să-şi acopere capul ca să nu-i smintească pe aceştia 
spre pofta trupească 215 

11 însă, nici bărbatul fără femeie, nici femeia fără bărbat, in Domnul. 

Fiindcă, mai sus. Apostolul a dat bărbatului, multă covîrşire şi stăpînire - 
arătînd că femeia este luată din coasta lui, şi că se află sub dînsul şi că pentru 
dînsul s-a făcut - acum zice aici ca bărbatul să nu se înalţe pe sine mai sus de 
cuviinţă şi să le smerească pe femei afară de măsură. Cu adevărat - zice - la 
începutul zidirii totului, femeia s-a zidit din coasta bărbatului, dar acum nici 
bărbatul nu se naşte fără femeie. însă „întru Domnul”, adică Dumnezeu este 
Cel care face totul şi dă viaţă sămînţei bărbatului şi împuterniceşte pîntecele 
femeii spre naşterea de fii. 


215 Sinodul local din Gangra le anatematizează pe femeile care, pentru părută nevoinţă, îşi 
tund părul capului, zicînd aşa: „Dacă vreuna din femei, pentru părută nevoinţă, şi-ar tunde pe¬ 
rii capului pe care i-a dat Dumnezeu spre aducerea aminte de supunere, ca una ce dezleagă 
porunca supunerii, să fie anatema!" {CanonulXVII). Pentru aceasta şi împăratul Teodosie a 
legiuit să fie izgonite din Biserică femeile care îşi tund părul capului, iar arhiereii care le-ar 
primi pe acelea să fie caterisiţi de arhierie - precum scrie Sozomen (Cartea a VI-a, capitolul 
16). Iar femeile care şi-au tuns părul capului pentru adevărata nevoinţă, precum se văd multe 
ca acestea în istorii, nu sînt supuse poruncii Apostolului, nici certării zisului canon, fiindcă au 
făcut aceasta pentru adevărata nevoinţă, şi cu smerenie şi nefiind arătate, ci necunoscute de 
cei mulţi. (n. aut.) 

12 Căci, precum femeia este din bărbat, aşa şi bărbatul prin femeie, 

Femeia - zice - s-a făcut „din bărbat”, şi cinstea aceasta, adică de a fi fe¬ 
meia din bărbat, rămîne întreagă bărbatului. Dar şi bărbatul se naşte „prin fe¬ 
meie”, adică femeia slujeşte la naşterea bărbatului. însă lucrarea cea mai 
multă este a seminţei bărbatului, şi de aceea nu se zice că bărbatul se naşte din 
femeie maică, ci din bărbat tată prin femeie maică, ce se face slujitoare şi or¬ 
gan [„instrument”, n. m.] al naşterii lui. Despre Domnul însă, Pavel nu a zis: 
„Care S-a născut prin femeie”, ci „din femeie" (Galateni 4:4), căci S-a temut a 
folosi prepoziţia „prin", ca să nu dea prilej ereticilor să spună că Domnul a 
trecut prin Fecioară ca printr-o ţeava/ 16 Şi a zis aceasta şi pentru că singur 
Hristos a fost rod al pîntecelui Fecioarei, fără sămînţă bărbătească. 217 

iar toate din Dumnezeu. 

Isprava aceasta nu este a bărbatului, adică a naşte ei om, ci este a lui 
Dumnezeu, Care dă viaţă sâmînţei bărbatului. Deci, dacă toate se fac cu pute¬ 
rea lui Dumnezeu şi Dumnezeu a legiuit cele pentru bărbaţi şi pentru femei, 
atunci - tu. Creştine, şi tu, Creştino - nu grăiţi împotriva legiuirii lui Dumne¬ 
zeu şi supuneţi-vă ei! 218 

13 Judecaţi întru voi înşivă: 

Iarăşi Apostolul îi face judecători pe Corintenii înşişi, ca mai mult să is¬ 
prăvească ceea ce voieşte. 

este oare cuviincios ca femeia să se roage lui Dumnezeu cu capul des¬ 
coperit? 


216 Marele Vasilic (în Cuvîntul despre Sfînlul Duh) tîlcuieşte zicerea aceasta aşa: „[Vor¬ 
bind despre naşterea Domnului], Apostolul a ales graiul mai arătător, adică pe «din», nu pe 
«prin», zicmd: «Care S-a născut din femeie». Căci zicerea «prin femeie» urma a arăta înţele¬ 
gerea naşterii trecătoare, iar zicerea «din femeie» arată împărtăşirea firii Celui ce S-a născut 
cu firea celei care L-a născut. ” (n. aut.) 

211 Adică Mîntuitorul a fost născut cti trupul doar din Fecioară, neavînd tată pămîntesc, 
aşa cum şi Eva a fost doar din Adam, neavînd mamă. (n. m.) 

218 Ce este zicerea „din Dumnezeu?" După deosebite chipuri se zice de către teologi, pre¬ 
cum arată losif Vrienie că „se zice ori după pricină, de pildă că toate făpturile sînt din Dum¬ 
nezeu ca din lucrarea Iui Dumnezeu; că dumnezeieştile lucrări sînt din Dumnezeu ca din fiinţa 
şi firea lui Dumnezeu; că Fiul şi Duhul sînt din Dumnezeu ea din ipostasul lui Durrine- 
zeu-Tatăl, Fiul după naştere, iar Duhul după purcedere din Tatăl. Ori se zice „din Dumnezeu" 
după chipul apropierii, precum zice Domnul: «Cel ce este din Dumnezeu aude graiurile lui 
Dumnezeu; de aceea nu auziţi voi, căci nu sînteţi din Dumnezeu»” (loan 8:47) (Vrienie, to¬ 
mul I, Cuvîntul alX-lea, foaia 185). (n. aut,) 

Cu aceste cuvinte, Apostolul arată gfaicitoreşte aici un alt rău, mai înfrico¬ 
şat, anume că ocara şi necinstea de a nu-şi acoperi femeile capetele întru ru¬ 
găciuni se suie la Dumnezeu. 

14 Oare nu ne învaţă pe noi însăşi firea că este necinste 
pentru un bărbat să poarte plete? 

15 Şi că pentru o femeie, dacă poartă părul lung, este cinste? 

Căci părul i-a fost dat ca acoperământ 

Şi însăşi firea - zice - ne învaţă că, dacă bărbatul păstrează pletele pe cap, 
necinste îi este lui. Dar de ce este necinste bărbatului a purta plete? Pentru că 
ia chip de femeie, şi astfel cel ce a fost rînduit de către Dumnezeu a le supune 
pe femei primeşte pe capul său semnul femeii celei supuse. Iar femeii îi este 
slavă părul capului, căci cu acesta îşi păzeşte rînduiala ei. Şi fiecăruia îi este 
cinste cînd îşi păzeşte fireasca sa rînduiala. Dar - de vreme ce Apostolul zice 
că perii capului s-au dat femeii de la fire, în loc de acoperămînţ (şi este arătat 
că firea nu a facut-o pleşuvă pe nici o femeie, precum am zis) - atunci pentru 
ce mai trebuie ca femeia să-şi acopere capul cu legătoare, cu îmbrobodire 
adăugata din afară? Răspundem că femeia se acoperă ca să mărturisească nu 
numai din fire, prin perii capului, supunerea ce o are către bărbat, ci şi din 
voia sa, prin învelitoare. 

16 Iar de se pare cuiva a fi prigonitor în cuvinte, 

noi obicei ca acesta nu avem, nici Bisericile lui Duninezeu. 

Din acestea, învăţăm că a se împotrivi cineva prin cuvinte ca să biruiască 
este însuşire a prigonirii, iar nu a înţelepciunii şi dreptei cugetări. Poate că cei 
din Corint se împotriveau sfaturilor de mai sus ale Apostolului, dovedind cu 
silogisme că a purta ori a nu purta bărbaţii plete e un lucru nici folositor, nici 
vătămător, adică neutru. De aceea zice Apostolul: Noi, Apostolii; nu avem 
acest obicei, adică a vrea să biruim dacă se cuvine a-şi cruţa pletele bărbatul 
sau a se acoperi femeia, şi nici Bisericile lui Dumnezeu nu au acest obicei a se 
prigoni în cuvinte. 219 Astfel încît, voi, cei ce vreţi a birui în această privinţă, 


219 Ia aminte câ Pavel a zis că bisericile lui Dumnezeu nu au obicei a se prigoni în cuvinte 
spre deosebire de Evreii cel tari în cerbice, care totdeauna au fost iubitori a birui în vorbe, tul¬ 
burători şi mînioşi. De aceea a zis Dumnezeu către lezecluil: „Toată casa lui Israil, prigonitori 
în cuvinte sînt" (capitolul 3:7). pentru că prigonirea în cuvinte (adică cearta pentru cuvinte) 
pricinuieşte ură, precum a zis Parimistul: „Cearta aţîţâ ura" (Pilde 10:11); iar neiubirea de 
ceartă pricinuieşte prieteşug, după acelaşi; şi pentru că iubirea de a birui în cuvîrit este însuşi¬ 
rea oamenilor iuţi Ia mărie; „Bărbatul lesne nutiios aţîţă cearta" (Pilde 29:22). Zice şi marele 

nu vă împotriviţi numai nouă. Apostolilor, ci şi tuturor Bisericilor lui Hristos, 
care primesc cele zise vouă. Aceste cuvinte pricinuiesc ruşine şi astfel îi în¬ 
deamnă pe cei ce le aud a nu face nimic afară de apostoleasca predanie. 

17 Iar aceasta poruncindu-vă, nu vă laud, 

Precum Creştinii care au crezut la începutul propovăduirii aveau toate lu¬ 
crurile de obşte şi mîncau toţi împreună, tot aşa - chiar dacă nu cu amănunţi¬ 
me, dar după oarecare urmare a Creştinilor acelora - şi Creştinii din Corint, în 
oarecare zile rînduite, poate în cele de praznic, aveau obicei ca, după ce se 
împărtăşeau cu Dumnezeieştile Taine, să întindă masă obştească în pridvorul 
bisericilor, şi mîncau toţi împreună. Şi bogaţii aduceau bucatele, iar săracii cei 
fără avuţii erau chemaţi de cei bogaţi şi se ospătau. Apoi, din pricina prigoni¬ 
rilor şi dezbinărilor dintre Corinteni, s-a stricat acest obicei minunat, iubitor 
de fraţi şi filosofic, şi nu se mai păzea de toţi. 220 Deci Pavel scrie către dînşii 


Vasilie: „Zicerea împotrivă arată că stăpîuirea de sine [„voia proprie”, n. m.] şi nesupunerea 
este dovadă dc mîndrie şi de cugetare înaltă, iar nu de smerită-cugetare şi de ascultare întru 
toate." Iar Sflntul Isaac zice: „îndreptăţirea în cuvinte nu este a vieţuirii Creştinilor şi nu e în¬ 
semnată întru învăţătura lui Hristos." Zice şi Ioan Scăraml: „Cel ce voieşte a-şi întări prin vo- 
roavă [„discuţie”, n. m,] cuvîntul său, inâcar şi adevăml dacă zice, să ştie că boleşte de boala 
diavolului. Şi, dacă face aceasta în voroava cu cei deopotrivă, poate că se va îndrepta din 
certarea celor mai mari decît el; iar dacă se află tot aşa şi către cei mai mari şi mai înţelepţi, 
această boală este nevindecată de oameni” (Despre Ascultare, cuvîntul IV). (n. aut.) 

220 Ia aminte că mesele acestea de obşte care se făceau la biserici se numeau „dragoste” 
(agape), fiindcă se făceau din dragoste şi-i trăgeau la dragoste şi la unire pe fraţii ce se adu¬ 
nau împreună. însă, fiindcă mai în unnă aceste „dragoste” au căzut în rea întrebuinţare - încât 
unul rămînea fiămînd de la acele mese, iar altul se îmbăta - bisericile lui Dumnezeu erau de¬ 
făimate şi săracii erau ruşinaţi. De aceea, al Vl-lea Sinod a toată lumea a oprit aceste mese 
obşteşti, prin Canonul LXXIV, iar Sinodul din Laodichia prin Canonul XXVIII. Dar şi Cano¬ 
nul XLIX al Sinodului din Cartaghen îi opreşte pe episcopi, pe clerici şi pe credincioşi a face 
bancheturi prin biserici, afară numai dacă s-ar întîmpla a trece vreun străin şi nu ar avea unde 
să mănînce în altă parte. De aceea, şi marele Vasilie, tîlcuind cuvintele acestea ale Apostolu¬ 
lui, încheie zicînd că nu se cuvine a mînca în biserică cina cea obştească ( Hotărîrea LXXI în 
scurt), la aminte însă că, deşi canoanele opresc să se facă în biserică acest fel de ospeţe, nu 
opresc a se face acestea în casele obişnuite. Pentru aceasta, Canonul XXVII al Sinodului din 
Laodichia porunceşte să nu mănînce din lăcomie clericii şi credincioşii, cînd sînt chemaţi la 
acest fel de „dragoste” [agape]. Iar Canonul XI al Sinodului din Gangra îi anatematiseşte pe 
cei ce defainiă pe aceia ce fac acest fel de „dragoste” din afara bisericii (care pentru cinstea 
Domnului îi adună împreună pe fraţi) şi nu vor să meargă la dînsele. Şi ia aminte însă că 
unele din ospeţele acestea se numeau de „naştere” (cele ce se făceau la pomenirile Mucenici¬ 
lor, eare se numeau „naştere”), altele se numeau „nunteşti” (care se făceau Ia nunţile mirilor), 
altele „pomeni” (care se făceau Ia îngroparea morţilor) şi altele altfel. Bagă de seamă însă că 
şi la Iudeii cei vechi, cînd prăznuiau vreun praznic, cei bogaţi trimiteau bucate săracilor ce nu 
aveau, ca şi aceia să se bucure şi să se veselească. Aşa citim în Cartea Esterei, unde zice: „De 


157 




ca să îndrepteze lucrul acesta. Şi, mai sus, fiindcă avea mulţi care se supuneau 
poruncilor lui, Apostolul a început cu lauda, zicînd: „Vă laud, fraţilor, că vă 
aduceţi aminte de toate poruncile mele”; iar acum, fiindcă lucrul urma altfel, 
începe aşa: „Iar aceasta poruncindu-vă, nu vă laud”, ci cu totul vă poruncesc 
pentru ceea ce vreau să vă zic! Căci se cuvine - zice - ca şi fără porunca mea, 
de la sine-vă, să socotiţi sfint obiceiul acesta al cinei de obşte şi să nu-1 
călcaţi. 

căci nu spre mai bine, ci spre mai rău vă adunaţi împreună. 

Se cuvenea - zice - a spori voi şi a merge înainte, facînd mesele obşteşti 
(agapele) de mai înainte încă mai îmbelşugate. Voi însă aţi împuţinat obiceiul 
ce apucase a se ţine, şi vă adunaţi la biserică, dar nu mai mîncaţi împreună; 
căci aceasta este „mai rău”, adică faptul că acum v-aţi micşorat. 

18 Căci mai întîi aud că, atunci cînd vă adunaţi în biserică, 
între voi sînt dezbinări. 

Apostolul nu vorbeşte îndată despre mesele pe care le făceau Creştinii, ci 
mai întîi îi ceartă pentru dezbinările dintre ei. Şi, într-adevăr, tocmai pentru că 
erau dezbinaţi şi despărţiţi unul de altul mînca fiecare deosebit. Căci, dacă ar 
fi fost uniţi în cugetare prin dragoste, nu ar fi suferit a face aceasta 

şi, în parte, cred 

Ca să nu zică Creştinii din Corint: Şi ce ne pasă nouă - o, fericite Pavele! 
- dacă cei ce clevetesc că avem dezbinări mint şi ne osîndesc fără dreptate? - 
Apostolul zice aici aşa: Eu nici nu cred toate cîte se spun împotriva voastră 
(ca să nu-i facă să se obrăznicească mai mult cu cuvîntul acesta), nici nu zic 
că nu le cred (ca să nu se creadă că îi ceartă în zadar şi fără pricină binecuvîh- 
tată). Aşadar, le zice: Cred unele din cele pe care le aud. Totodată, se poate să 
nu fi călcat toţi obiceiul acela bun al meselor obşteşti, ci numai unii. 


aceea, Iudeii din provincie, care locuiesc în sate neîntărite, petrec ziua de paisprezece ale lunii 
Adar în veselie şi ospeţe, ca zi de sărbătoare, trimiţîndu-şi daruri unii altora; iar cei ce trăiesc 
în oraşe petrec şi ziua de cincisprezece ale lunii Adar în mare veselie, trimiţînd daruri vecini¬ 
lor" (capitolul 9:19). Şi, mai jos: „Să facă dar din ele zile de petrecere şi de veselie, trimiţîn- 
du-şi unii altora daruri şi dînd milostenie la săraci” (9:22), Aşadar, dacă Iudeii trimiteau părţi 
din bucate săracilor în zilele sărbătorilor lor, oare nu cu mult mai vîrtos sînt datori Creştinii să 
trimită bucate fraţilor săraci în zilele praznicelor împărăteşti şi ale altor sărbători, ca să mă- 
xiînce şi aceia şi să se veselească, slăvindu-L pe Hristos-Dumnezeu care se prăzmiieşte şi bi- 
necuvîntînd pe fraţii ce i-au împărtăşit din mîncările lor? Cu adevărat, Creştinii ce fac aceasta 
fac un lucru prea-potrivit creştinismului şi prea-bine plăcut Stăpînului nostru Hristos! (n. aut.) 

19 Căci trebuie să fie între voi şi eresuri, 

Pavel nu vorbeşte aici de eresurile dogmelor credinţei, ci de eresurile dez¬ 
binărilor şi de prigonirile în cuvinte ce se făceau pentru mesele obşteşti. Dar 
ce însemnează zicerea „trebuie”? Aceasta e în loc de: Se întîmplă a fi dezbi¬ 
nări şi prigoniri între voi 221 - sau: Fiind de aşteptat a nu umbla toţi drept şi a 
nu fi toţi de o cugetare în pricina aceasta, căci sînteţi oameni cu fire neputin¬ 
cioasă, de aceea şi cred că cele ce vâ osîndesc sînt adevărate. Tot aşa a zis şi 
Domnul: „trebuie a intra sminteli” (Matei 18:7), adică: „trebuie să vină smin¬ 
telile între oameni”, ca şi cum ar zice: Fiindcă în lume se află şi oameni răi, 
nu se poate să nu vină sminteli de la dînşii. 

ca să se învedereze între voi cei aleşi > 

Aici, acest „ca” nu este cuvîntare de pricină (cauzal), ci arătător de ispravă 
a lucrului (de scop), precum se vede şi în alte părţi ale zicerii Apostolului. 
Căci aşa se ia zicerea „ca”: Fiindcă cei mîndri dintre Corinteni nu primeau sa 
mănînce împreună cu săracii, din aceasta a urmat a se arăta cei ce erau aleşi 
întru dragoste, adică aceia care sufereau de defăimarea bogaţilor, pentru că 
mai înainte nu se vedea răbdarea şi bărbăţia lor. Sau, „aleşi” îi numeşte pe 
aceia care nu stricaseră acel bun obicei al meselor obşteşti, ci încă îl păzeau, 
căci nu toţi îl lepădaseră. Deci, fiindcă aceia care îl lepădaseră s-au arătat ne¬ 
aleşi, din aceasta s-au arătat aleşi cei ce îl păzeau. 

20 Cînd vă adunaţi deci laolaltă, nu este spre a mînca cina Domnului, 

Zice: Fraţilor, adunarea voastră de la biserică arată dragoste şi împre- 
ună-adunare frăţească, dar scopul pentru care vă adunaţi nu şe împlineşte, 
fiindcă nu mîncaţi împreună. Căci „cină a Domnului” numeşte a mînca toţi 
Creştinii împreună, pentru că se aseamănă cinei aceleia înfricoşate pe care 
Domnul ă dat-o ucenicilor Săi în noaptea întru care trebuia să fie vîndut. De 
aceea a numit Apostolul „cină” gustarea de dimineaţă şi prînzul pe care-1 fă¬ 
ceau Corintenii la biserici pe la amiază, ca să le aducă aminte de cina aceea a 
Stăpînului din seara Joii celei Mari, 222 Şi zice: Vedeţi aşadar, Creştinilor, de 
ce mare dar v-aţi lipsit neurmînd mesei obşteşti a Domnului? 


221 Aşa tîlcuieşte zicerea aceasta Teodorit, de la care a luat-o şiTeofilact. (n, aut.) 

222 Iar Teodorit zice că „cină Domnească” numeşte Taina stăpînească, fiindcă dintru, ace¬ 
ea toţi se împărtăşesc asemenea: şi săracii, şi bogaţii, şi slugile, şi stăpînii, şi începătorii 
[„conducătorii”, n. m.] şi cei de sub stăpînire. Deci - zice - trebuie ca mesele să fie obşteşti, 
urttund mesei stăpîneşti, care este pusă înainte deopotrivă tuturor. Acum - zice - însă nu fa- 

21 căci fiecare îşi pune cina sa mai înainte spre mîncare, 

Zice: Voi aţi făcut ca cina cea de obşte şi stăpînească să fie a fiecăruia în 
parte. Căci, cîtă vreme era obştească, cu dreptate se numea „stăpînească”, fi¬ 
indcă toate cele ale stăpînului, mîncările ori celelalte, sînt obşteşti pentru toţi 
robii lui, ori săraci, ori bogaţi. Dar voi aţi necinstit cina aceasta, fiindcă fie¬ 
care apucă mai înainte, şi mănîncă bucatele sale deosebi în singurătate şi nu 
aşteaptă să vină săracii ca să mănînce şi ei din bucatele lui. 

şi unul este fiămînd, iar altul se îmbată. 

La cina ~ zice - pe care o faceţi în biserică, săracul este fiămînd, iar boga¬ 
tul se îmbată. Astfel, sînteţi vinovaţi de două păcate: că săracii sînt trecuţi cu 
vederea, fiind lăsaţi flămînzi şi însetaţi, şi că voi vă îmbătaţi, mîncînd singuri 
bucatele pe care le aduceţi, din care se cuvine a mînca şi fraţii săraci. Şi a zis 
că „se îmbată” în chip prea-arătător şi certător, ca să arate că bogaţii mîncau şi 
beau singuri atît de mult, încît se săturau de mîncări şi se îmbăţau de băuturi, 
iar fraţii săraci rămîneau flămînzi, însetaţi şi lipsiţi de cele de nevoie. 

22 N-aveţi, oare, case ca să mîncaţi şi să beţi? 

Zice: De vreme ce voi, bogaţii, nu mîncaţi de obşte împreună cu săracii, 
de ce vă mai adunaţi la biserică să mîncaţi, şi nu şedeţi în casele voastre să 
mîncaţi şi să beţi singuri? 

Oare dispreţuiţi Biserica lui Dumnezeu? 


ceţi aşa, căci fiecare se apucă a-şi iranca cina sa. Iar „cină”, după obiceiul de atunci, numeşte 
prînzul. Şi marele Vasilie „cină Domnească” a înţeles în Ioc de dumnezeiasca pină a Tainelor 
(Hotărîrea LXXI pe scurt). La fel şi. Sinodul din Cartaghen, în Canonul XLVIII, şi dumneze¬ 
iescul Hrisostom şi Teofilact au înţeles prin cină obştească pe aceea care se face după urma¬ 
rea celei domneşti. 

Despre Domneasca cină, vezi şi la Eustratie Arghentul (foaia 308), care zice: „în Biserica 
cea din început era obiceiul ca, vrînd a sâvîrşi domneasca cină. Creştinii, să aducă fiecare de 
acasă pîine şi vin şi să le dea diaconului, care le punea înaintea preotului şi acesta le sfinţea. 
Apoi, el rupea pîinea şi o împărţea credincioşilor, de asemenea şi paharul. Acest obicei este 
prea-din început - zice Arghent - şi se păzeşte cît de cît pînă azi în multe biserici ale Eladei, 
şi ale ostroavelor şi ale Răsăritului.” Deci Corintenii, aducînd la biserică pîine şi vin după 
obiceiul acesta, nu le dădeau diaconului, nici la obşte, ci, după blagoslovirea şfinţeniilor daru¬ 
rilor, luau iarăşi fiecare lucrul său şi-l mînca şi-l bea singur. Şi cîţi săraci şi lipsiţi erau, care 
nu aveau de unde să mănînce şi să bea, rămîneau flămînzi, şi se mîhneau şi se ruşinau; iar ce¬ 
ilalţi, care aveau, mîncau, se săturau şi se îmbătau, şi se făcea necuviinţă în biserică, Aceasta 
aşadar cu dreptate nu a plăcut lui Pavel. (n, aut.) 

Zice: Căci, atunci cînd tu. Creştine, mănînci singur în biserică, adică faci 
osebită stăpîneasca masă şi cina cea de obşte, cu aceasta ocărăşti şi necinsteşti 
Biserica şi sfinţitul loc. 

Căci ruşinaţi pe cei ce nu au. 

Săracii - zice - nu se mîhnesc atîta pentru că nu-i hrăniţi la masa voastră 
din biserică, cît se scîrbesc pentru ruşinea pe care le-o faceţi: căci voi şedeţi la 
masă, şi mîncaţi cu îndestulare şi cu desfătare, şi beţi şi vă îmbătaţi, iar neno¬ 
rociţii aceştia sînt batjocoriţi înaintea tuturor, pentru că nu au ce să mănînce, 
ca nişte săraci ce sînt. 

Ce vă voi zice? Vă voi lăuda? Intru aceasta nu vă laudf 

După ce le-a dovedit Corintenilor necuviinţa lucrului, Sfîntul Apostol Ie 
grăieşte mai cu blîndeţe. Căci, putînd a zice că cele ce făceau ei erau vrednice 
de nenumărate morţi, el le spune doar atît: „Să vă laud? La aceasta nu vă 
laud!” însă aceasta o face cu iconomie, ca să-i îmblînzească faţă de săraci. 
Căci, dacă i-ar fi certat pînă la sfîrşit, negreşit i-ar fi sălbăticit mai mult asupra 
săracilor, părînd că din pricina acestora au fost necinstiţi de către Apostol. 

23 Căci eu de la Domnul am primit ceea ce v-am dat şi vouă. 

Pentru care pricină pomeneşte Apostolul aici de Tainele Domnului şi vor¬ 
beşte de seara aceea a Joii celei Mari întru care a fost vîndut Domnul? Pavel a 
făcut aceasta din multă nevoie, ca să-l înveţe pe fiecare Creştin să ştie că, dacă 
Stăpînul Hristos i-a făcut pe toţi Creştinii părtaşi ai mesei duhovniceşti a Tai¬ 
nelor Sale, cum tu, cel bogat, îl goneşti de la masa ta pe fratele tău Creştin? 

Dar de ce zice Pavel că a luat Tainele de la Domnul, de vreme ce el nu era 
ucenic al Domnului atunci, ci prigonitor al Lui? Ca să înveţi tu, cel ce citeşti, 
că şi astăzi este Acelaşi Hristos care dă Tainele asupra mesei dumnezeieşti 
celor ce se împărtăşesc cu ele, precum Ie-a dat şi atunci. 223 

24 Căci Domnul lisus, în noaptea întru care era vîndut, a luat pîine, 

şi, mulţumind 224 , a frînt-o şi a zis: 


223 Iar Icumenie spune că zicerea „am primit" însemnează şi „am învăţat”. Aşadar, poale 
că Pavel a învăţat rînduiala Dumnezeieştilor Taine prin oarecare învăţătură mai dumnezeiască 
a Domnului, (n. aut.) 

224 Ia aminte că - după Evstratie Arghentie - „blagoslovenia” şi „euharistia” [mulţumi¬ 
rea, n. m.], ca unele ce însemnează acelaşi lucru, se iau la tainele pe care Ie-a săvîrşit Domnul. 

„Luaţi, mîncaţi, acesta este trupul Meu, care se fiittge pentru voi! 

Zice: Fraţii mei Creştini, aduceţi-vă aminte că Domnul v-a dat această 
dumnezeiască învăţătura tainică a Tainelor cea mai de pe urmă şi cu totul la 
sfârşit, întru însăşi noaptea în care urma a fi junghiat, eînd avea şi pe vînzăto- 
rul Iuda împreună-mesean. 225 Iar tu, Creştine, cum nu judeci vrednic de masa 
ta pe fratele tău sărac? Prin Taina aceasta a Euharistiei, tu ai învăţat cu 
adevărat să mulţumeşti lui Dumnezeu, precum şi Hristos a mulţumit lui Dum¬ 
nezeu cînd a predanisit-o, ca să ne dea nouă pildă să mulţumim. Deci cum 
poţi să faci acum lucruri nevrednice de mulţumirea aceasta şi ocărăşti Biserica 
lui Dumnezeu, bînd şi îmbătîndu-te în vremea cînd altul este flămînd? Şi 


Căci - după Evanghelistul Mârcu - se scrie că „Domnul, luînd pîinea, a blagoslovit. La fel şi 
după Matei. Iar Pavel zice aici că „a luat pîinea şi a mulţumit". De asemenea, Marcu zice că 
Domnul a mulţumit la pahar, iar Pavel a zis mai înainte: „paharul blagosloveniei pe care îl 
blagoslovim Deci şi dumnezeieştii Evanghelişti, şi Pavel folosesc blagosiovenia şi mulţumi¬ 
rea ca pe unele ce însemnează aceleaşi lucruri, prin care se săvîrşesc Tainele. Iar dacă acestea 
se săvîrşesc prin blagoslovenic şi prin euharistie, adică prin „mulţumire”, înseamnă că nu se 
săvîrşesc prin cuvintele dumnezeieşti. Vezi şi subînsemnarea zicerii:, „paharul blagosloveniei 
pc care îl blagoslovim” (/ Corinieni 10:16). (n, aut.) 

225 Iar că Domnul avea împreună-mesean pe luda la obşteasca masă cînd mînca cu uceni¬ 
cii în seara loii Mari c arătat descoperit de Sfinţii Evanghelişti Matei şi loan şi de ceilalţi doi. 
Iar dacă l-a avut şi împieunâ-părtaş la duhovniceasca masă a Dumnezeieştilor Taine şi dacă 
i-a dat şi lui din cinstitul Său Trap şi Sînge, aceasta e îndoielnic. Hrisostom, Isidor Pelusiotul, 
Teofilact, Teodorii şi cei mai mulţi dintre Părinţi vor să fi fost de faţă şi Iuda cînd a predanisit 
Domnul Tainele şi să se fi împărtăşit dintr-însele şi el. Iar Aşezâmintele Sfinţilor Apostoli 
(i Cartea V, capitolul 4) zic aşa: „Dîndu-ne nouă închipuitoarele Taine ale cinstitului Său Trup 
şi Sînge, luda ueftind de faţă cu noi, a ieşit în Muntele Măslinilor.” {...] La fel arată şi Dioni- 
sie Areopagitul, cel întocmai cu Apostolii (în Despre ierarhia bisericească), într-un cuvînt pe 
care înţeleptul Maxim Mărturisitorul îl tîlcuieşte aşa: „Iar din cele de aici, cu drept cuvînt ar 
zice cineva că Hristos a predanisit ucenicilor Taina după ce a ieşit de lă cină Iuda.” Deşi; mai 
jos, acest dumnezeiesc Părinte zice: „însemnează că şi lui Iuda i-a împărţit din tainica (poate 
din cea de obşte) pîine şi dinpahar. Iar după ce a ieşit luda de la cină, a dat Tainele ucenicilor, 
nu Iui, ca unul nevrednic de acestea.” Sc uneşte într-un glas cu aceştia şi Sfintul Kiril al Ale¬ 
xandriei, zicînd: „După ce a ieşit Iuda, Mîntuitorul â predanisit mîntuitoarea Taină celor un¬ 
sprezece" (în şirul tîlcuiiii la Matei, capitolul 26, stih 26). (n. aut.) 

Cînd însă a predanisit Domnul tainica cină? După ce a dat lui Iuda pîinea, precum zice 
Evanghelistul loan: „Şi, întingînd pîinea, a dat lui luda al lui Simon Iscarioteanul. Acela dar, 
luînd pîinea, îndată a ieşit" (8:26). Căci pîinea aceea nu a fost trupul Domnului, nu, ci ob¬ 
ştească din cea de pe masă, precum zic înţeleptul Fotie şi Kiril al Alexandriei. Căci acesta, 
tălcuind zicerea „acela ce va întinde mîna în blid împreună cu Mine", spune aşa: „adică cel ce 
împreună cinează şi este împreună-mesean şi părtaş de masă şi de sare". Căci aşa e însemnat 
el şi prin glasul fericitului David cînd zice: „iar tu, omule cel întocmai la suflet,.." şi celelalte 
(Psalmul J4:I3). far loan a făcut aceasta mai descoperită, zicînd: „A zis Domnul: Acela este 
căruia Eu, muindţMiîea, i-o voi da," (n. aut.) 

Domnul a zis de obşte tuturor: „Luaţi, mîncaţi!” - şi nu altceva, ci însuşi tru¬ 
pul Său, pe care l-a frînt în pîinea pusă înainte deopotrivă pentru toţi, dînd 
aceasta la moartea Sa 226 - iar tu apuci mai înainte, şi mănînci singur şi nici 
pîinea aceasta obştească nu o pui la mijloc ca să mănînce şi fratele tău; şi nu o 
frîngi pentru a se da la mulţi săraci, ci o păzeşti pentru tine singur. 

Aceasta faceţi întru pomenirea Mea!” 

Ce mai zici, omule? Căci - zice - dacă ai face pomenirea vreunui fiu al 
tău sau a părinţilor tăi, negreşit te-ar mustra conştiinţa dacă nu ai împlini acele 
milostenii legiuite şi mese obşteşti, precum e obiceiul a se face la pomenirile 
celor adormiţi în Hristos, şi dacă nu i-ai chema pe săraci să-i ospătezi, ca să-L 
roage pe Dumnezeu să-i ierte; iar acum, facînd pomenirea Patimilor Domnu¬ 
lui, nu împărtăşeşti pe vreun sărac să mănînce nici din masa ta cea simplă? Nu 
te cutremuri pentru nelegiuirea aceasta? 

25 Asemenea şi paharul, după Cină, zicînd: 

„Acestpahar este Legea cea Nouă întru sîngele Meu. 227 

Au fost şi în Testamentul cel Vechi pahare şi vase, întru care preoţii turnau 
sîngele dobitoacelor, necuvîntătoare după ce le jertfeau, şi aşa stropeau cu el. 
Deci - în locul sîngelui necuvîntătoarelor dobitoace, cu care Dumnezeu a pe¬ 
cetluit Testamentul cel vechi 12 * . Pavel îl aduce acum pe Domnul, Care zice: 
Eu vărs acum sîngele Meu ca să pecetluieSc Testamentul cel Nou. Să nu te 
tulburi însă - o, Evreule! - auzind de sînge. Căci, dacă ai primit sîngele dobi¬ 
toacelor necuvîntătoare în Vechiul Testament, cu cît mai ales se cuvine să pri¬ 
meşti acum sîngele lui Dumnezeu întru acest Nou Testament ? 

Aceasta să faceţi ori de cîte ori veţi bea, spre pomenirea Mea! 


226 Ia aminte, că - după Coresi, în cuvîntul despre Taine - cinci lucrări s-au Scut în vre¬ 
mea Cinei: „Luarea plinii, blagoslovenia, ; frângerea, împărţirea şi niîncarea. Iar cele trei lucrări 
din urmă, care preînchipuie dumnezeiescul Tmp, sînt intru Euharistie (adică «mulţumire»).” 
[„.] Vezi şi frumoasa subînsemnare despre jertfa Trapului Domnului de la Evrei 10:1. (n. aut.) 

227 Cuvintele acestea se află aproape la fel şl în Evanghelia tui Luca (22:20). (n. aut.) . 

- 228 Căci zice Dumnezeiasca Scriptură : „După aceea, luînd Moisi sîngele, a stropit noro¬ 
dul, zicînd: „Acesta este sîngele legământului pe care l-a încheiat Domnul cu voi după toate 
cuvintele acestea" (Ieşirea 24:8), De aici zice şi Proorocul Zaharia către Sionul cel nou, 
întinzîndu-se către Biserică: „Iar pentru tine, pentru sîngele legămîntului tău, voi da drumul 
robilor tăi din fîntîna fără apă" (capitolul 9:11). Vezi despre aceasta şi în epistola către Evrei 
(9:20). (n. aut) 

Zice: Şi prin pahar faci aducere aminte şi pomenire de moartea Domnului, 
Creştine! Deci cum bei singur şi te îmbeţi, de vreme ce înfricoşatul pahar al 
sîngelui Domnului, din care bei şi tu, se da la toţi ca să bea? 

26 Căci, de cîte ori veţi mitica această pîine şi veţi bea acest pahar, 
moartea Domnului o vestiţi pînă cină va veni. ” 

Zice: Cînd vă împărtăşiţi cu Trupul şi Sîngele Domnului, voi, Creştinii, 
sînteţi datori să aveţi o astfel de aşezare ca şi cum v-aţi afla chiar în seara 
aceea a Joii celei Mari şi ca şi cum aţi şedea chiar la masa unde şedea Domnul 
şi să socotiţi că luaţi jertfa aceasta nesîngeroasă a Tainelor din înseşi mîinile 
Mîntuitorului Hristos. Pentru că însăşi cina aceea pe care a predanisit-o Dom¬ 
nul atunci o săvîrşim şi noi întru fiecare Liturghie, şi însăşi moartea aceea a 
Lui o vestim, adică o’arătăm, prin Taine, pînă la a doua venire a Sa 229 

27 Aşadar, oricine va mînca piinea aceasta sau va bea paharul Domnului 
cu nevrednicie, va fi vinovatfaţă de Trupul şi Sîngele Domnului 


219 Căci - după Fotie - pînă atunci vestim moartea Domnului, iar de atunci încolo nu ne 
vom mai împărtăşi din aceste Sfinte Taine, ridicîndu-ne spre o mai desăvîrşită şi mai tainică 
vieţuire şi îndulcire. Şi poate de aceea zice chiar Pavel în epistola către Romani că Domnul, 
şezînd de-a dreapta lui Dumnezeu-Tatăl, Se roagă pentru noi prin pomenirea morţii Sale care 
se face în sfinţitele Taine. De aceea, şi noi, cei vii şi cei ce au adormit întru Hristos, prin 
această pomenire a morţii Domnului, ne folosim şi ne împărtăşim de plăţile cele vrednice ale 
Domnului, pe care le-a dobîndit prin Cruce şi prin moartea Sa. De aceea zice şi Sfinţitul Au- 
gustin: „Luaţi din pîine trupul care era spînzurat pe Cruce! Luaţi din potir sîngele care a curs 
din coasta lui Hristos!" Iar în alt loc, zice întru alăturare: „Cînd se fitoge jertfa, cînd se toarnă 
din pahar Sîngele în gurile credincioşilor, ce alta însemnează decîl jertfa trupului Domnului 
pe Cruce şi vărsarea sîngelui din coasta Lui?" 

Bagă de seamă că - deşi în Dumnezeiasca Euharistie mai cu osebire se vesteşte moartea 
Domnului şi jungluerea Lui, precum zice aici Pavel să ne împărtăşim de vrednicele plăţi ale 
morţii Domnului - totodată se face pomenire şi de învierea, şi înălţarea, şi a doua venire a Lui 
şi de toată iconomia întrupării, precum dogmatizează despre Taina aceasta sfinţiţii teologi, că 
toate ale iconomiei întrupării se săvîrşesc duhovniceşte şi tăinuit asupra plinii ce se pune îna¬ 
inte. De aceea, nici trupul cu care ne împărtăşim nu este acela pătimitor şi stricăcios de pe 
Cruce, cel de mai înainte de înviere, ci acela fără de patimă şi nestricăcios, de după înviere. 
Căci - dacă, în Taina Euharistiei, moartea şi junghierea Domnului s-ar face în cliip simţit - 
unii ar putea zice că şi acela cu care ne împărtăşim este stricăcios şi pătimitor. Dar - fiindcă, 
în Taina Euharistiei, moartea şi junghierea Domnului se face duhovniceşte şi tăinuit, adică cu 
chip duhovnicesc, prin lucrarea Preasfîntului Duh (măcar că într-adevâr ne împărtăşim de 
pîine întru însuşi trupul acela care a murit şi s-a junghiat), iar cele duhovniceşti sînt nemuri¬ 
toare şi nepărtinitoare, fiind săvîrşite prin Duhul Sfînt - pentru aceasta şi duhovnicescul Trup 
cu care ne împărtăşim este nestricăcios. Iar Evstratie Arghentul adaugă că Pavel arată prin 
aceste cuvinte că Cina Domnului înfăţişează moartea lui Hristos nu numai ca pe o jertfă, ci şi 
ca pe o împărtăşire, împărtăşindu-se de către credincioşi (foaia 324). Şi adeverează aceasta 
cuvintele de mai sus ale Sfinţitului Augustin. (n. aut.) 

Cu aceste cuvinte, Apostolul arată Corintenilor ghicitoreşte că se împărtă¬ 
şeau cu Dumnezeieştile Taine cu nevrednicie, căci îi treceau cu vederea pe cei 
săraci şi nu-i împărtăşeau din mesele obşteşti pe care Ie făceau. Dar cum este 
„vinovat Trupului şi Sîngelui Domnului” acela ce se împărtăşeşte cu nevred¬ 
nicie? Acesta se face vinovat şi sub judecată la fel cu acela care nu ar voi să 
mănînce Trupul Domnului sau să bea Sîngele Lui, ci ar voi doar sl-L omoare 
şi să-I verse sîngele. Căci - precum ostaşii care au împuns trupul Domnului 
(adică mîinile, picioarele şi coasta) nu l-au împuns ca să bea sîngele Lui, ci 
pentru ca să-l verse spre necinste şi spre defăimare - tot aşa şi acum, cine bea 
cu nevrednicie tainicul Sînge al Domnului şi nu ia nici un folos dintru aceasta, 
l-a vărsat în zadar. Căci Evreii, răstignind trupul Domnului, s-au arătat ca şi 
cum ar fi spintecat hlamida împăratului; iar Creştinul care se împărtăşeşte cu 
nevrednicie cu Trupul Domnului este asemenea cu acela care ar arunca hla¬ 
mida împăratului în mijlocul noroiului, căci noroiul este sufletul lui necurat 
cu care o împărtăşeşte. De aceea - şi Iudeii, care au rupt hlamida împăratului, 
şi Creştinii care au aruncat-o în noroi - sînt vinovaţi şi osîndiţi ca unii ce L-au 
necinstit pe împărat la fel. 230 

28 Să se cerceteze însă omul pe sine şi aşa să mănînce din pîine 
şi să bea din pahar! 

Dumnezeiescul Pavel, cînd alătură în mijlocul oarecărei pricini o altă pri¬ 
cină, obişnuieşte să o povestească pe aceea, precum a făcut şi acum. Căci, 
avînd înaintea sa pricina despre mese şi căzînd în cuvîntul despre Dumneze¬ 
ieştile Taine, îl vorbeşte pe acesta cu amănunţime, fiind mai de nevoie, şi ara¬ 
tă că este capul bunătăţilor a se apropia cineva de Dumnezeieştile Taine şi a 
se împărtăşi cu conştiinţă curată. Căci zice: Eu nu-ţi pun alt judecător ţie, 
Creştine, ca să te judece pentru aceasta, ci chiar pe tine te pun judecător al tău 
însuţi. Deci - zice - judecă-te şi te cercetează pe sine-ţi cu conştiinţa ta, şi aşa 
apropie-te de Dumnezeieştile Taine şi împărtăşeşte-te, nu cînd este praznic, ci 
cînd te vei afla pe sine-ţi curat şi vrednic! 

29 Căci cel ce mânîncă şi bea cu nevrednicie judecată lui-şi 
mănîncă şi bea, 

Zice: Creştinul care se împărtăşeşte de Trupul şi Sîngele Domnului cu ne¬ 
vrednicie o face spre a sa osîndă, nu din pricina firii Tainelor (pentru că aces- 


230 Iar Teodorii zice că, prin cuvintele acestea, Apostolul îi împunge pe Corintenii cei 
iubitori de argint, pe cel ce cnrvea cu mama sa vitregă şi pe cei ce mîncau jertfele idoleşti cu 
nebăgare de seamă. (n. aut) 

tea de sine sînt pricinuitoare de viaţă şi de mîntuire), ci pentru nevrednicia lui. 
Căci şi soarele este luminos şi dulce celor ce au ochii sănătoşi, iar celor ce îi 
au stricaţi şi bolnavi li se face vătămător şi păgubitor. 

nesocotind Trupul Domnului 

Adică: Creştinul ce se împărtăşeşte cu nevrednicie o face spre osînda sa, fi¬ 
indcă nu cercetează şi nu înţelege mărimea tainei. Căci - dacă am cerceta şi am, 
socoti bine Cine este Acela Care Se află înaintea noastră pe Sfînta Masă, Cine 
este Acela cu Care ne împărtăşim, că adică este de faţă însuşi Iisus Fiul lui Dum¬ 
nezeu, tăinuit cu dumnezeirea şi omenirea Sa sub chipul sfinţitei pîini - negreşit 
nu am avea trebuinţă de altă învăţătură; căci însăşi socotinţa aceasta ne-ar face să 
ne temem, să ne trezvim şi să fim cu luare-aminte cînd he împărtăşim. 

30 De aceea, mulţi dintre voi sînt neputincioşi şi bolnavi, 
şi mulţi au murit 

Zice: Din relele şi primejdiile care urmează vouă, Creştinilor, luaţi dove¬ 
zile a ceea ce vă zic. Căci de aceea urmează la voi morţi neştiute, năpraznice 
şi mai înainte de fireasca vreme şi boli de ani îndelungaţi, fiindcă mulţi dintre 
voi se împărtăşesc cu nevrednicie. Dar poate ar zice cineva: Apoi ce? Cei ce 
nu se împărtăşesc şi nu mor înainte de vreme, ci ajung la adînci bătrîneţe, 
aceştia nu păcătuiesc? La aceasta răspundem că păcătuiesc şi aceştia. Dar 
aceştia - care nu se îmbolnăvesc, nici nu mor mai înainte de vreme, căci nu 
sînt pedepsiţi aici - vor fi pedepsiţi mai rău în cealaltă viaţă. Noi însă, dacă nu 
vom păcătui, nu vom fi pedepsiţi nici aici, nici acolo. 231 Despre aceasta zice şi 
mai departe: 


231 însemnăm aici ceea ce zice marele Vasilie, că inare primejdie este a folosi cineva doc¬ 
torii pentru toate neputinţele şi bolile ce pătimeşte. Fiindcă nu toate neputinţele şi bolile se fac 
din fire sau din dieta cea rea şi fără rînduială a omului, neputinţă la care trebuie şi ajută meş¬ 
teşugul doctorului; ci sînt neputinţe şi boli care urmează din pedeapsa şi bătaia Domnului, ca 
să ne întoarcem dc la păcatul pe care-1 facem şi să ne pocăim. Aşa sînt pedepsiţi-de certarea 
Domnului şi se îmbolnăvesc cei ce se împărtăşesc cu nevrednicie de Dunmezeieştile Taine, 
pentru păcatele lor, şi destui credincioşi chiar mor, precum zice aici Apostolul. „De aceea - 
zice dumnezeiescul Vasilie - cei ce pătimesc de astfel de boli, nu din fire sau din rea dietă, ci 
din pedeapsa şi certarea Domnului pentru păcaţele lor, aceştia nu se cuvine a chema doctori 
ca să-i ajute, ci trebuie să se liniştească, şi să sufere cu mulţumire boala, mărturisind că bolesc 
din pricina păcatelor lor, şi să se îndrepteze şi să facă roade vrednice de pocăinţă. Deci unii ca 
aceştia, liniştindu-se şi lăsîndu-se de iscusinţele doctorilor, trebuie a răbda cele ce au venit 
asupră-le, după cel ce a zis: «Urgia Domnului o voi suferi» (Miheia 7:9). Şi arată îndreptarea 
prin a face roduri vrednice de pocăinţă şi a-şi aduce aminte de Domnul, Care a zis: «Iată, te-ai 

31 Căci, dacă ne-amjudeca pe noi înşine 232 , nu am mai fi osîndiţi. 

Nu a zis: „dacă ne-am pedepsi noi pe noi înşine”, ci numai: „dacă ne-am 
judeca”, adică: Dacă ne-am cunoaşte păcatele şi ne-am osîndi pe noi înşine cu 
ocara de sine şi cu pocăinţa, nici aici nu ne-am osîndi de Dumnezeu, nici aco¬ 
lo, ci am scăpa şi de vremelnicele munci de aici şi de cele veşnice de acolo. 
Căci - precum zice dumnezeiescul Hrisostom - „cel ce se osîndeşte pe sine îl 
îmblînzeşte pe Dumnezeu de două ori: pentru că şi-a cunoscut păcatul şi pen¬ 
tru că se face mai lenevos a urma păcatului” (cuvîntul 28 la această pricină). 

32 Dar, fiindjudecaţi de Domnul, sîntem pedepsiţi, 

ca să nu fim osîndiţi împreună cu lumea. 

Zice: Deşi noi. Creştinii, nu facem acest lucru uşor şi lesnicios - adică a 
ne cerceta conştiinţa şi a ne pîrî pe noi înşine înaintea lui Dumnezeu şi a ne 
osîndi ca nişte păcătoşi şi călcători ai poruncilor dumnezeieşti - cu toate 
acestea Dumnezeu nu ne ceartă cu nemilostivire şi cu urgie, ci ne pedepseşte 
aici, ca să ne miluiască acolo. Căci - zice - aici sîntem pedepsiţi de Dumne- 


făcut sănătos, de acum să nu mai greşeşti, ca să nn-ţi fie ceva mai rău!»” (hotărârea 55 pe 
larg), (a aut.) 

232 întru alte izvoade se scrie: „de am desluşi". Iar Teodorit zice: „de ne-am judeca". Şi 
cît de bine este a, zice: „de ne-am judeca”, iar nu: „de am desluşi", şi cît de bine este a ne ju¬ 
deca pe noi înşine şi a ne osîndi, arată Apostolul şi, împreună cu Apostolul, Teologul Grigo- 
rie, zicînd: „Să nu aşteptăm a fi vădiţi de alţii, ci mai ales singuri să ne facem cercetători ai 
noştri. Mare doctorie a răutăţii este mărturisirea şi fuga de gfeşeală" (Cuvîntul alXVI-a). Zice 
şi cuviosul Nil: „începutul mîntuirii este osîndirea de sine.” Şi marele Antonie zice: „Aceasta 
este lucrarea cea mare a omului, să-şi spună greşeala înaintea Iui Dumnezeu şi să aştepte ispi¬ 
tă pînă la răsuflarea cea mai de pe unna." Şi un alt Părinte - fiind întrebat: „Ce ai aflat. Părin¬ 
te, în calea aceasta?” - a răspuns: „Să mă osîndesc pe sine-mi în toate." Şi cel ce a întrebat a 
lăudat lucrul şi a zis: „Cu adevărat, altă cale afară de aceasta nu este!” Şi Awa Pimen a zis: 
„Toate bunătăţile au intrat în lumea aceasta cu suspin. Ia o faptă bună şi, afară de aceasta, cu 
osteneală stă omul". Şi l-au întrebat care este aceasta, şi a zis: „Ca omul să se osîndeaseă pe 
sine.” A zis iar: „Cei ce se osîndeşte pe sine - orice i s-ar îiitîmpla, ori pagubă; 1 ori necinste, 
ori necaz - mai înainte apucînd, se crede'Vrednic de aceasta şi nit se tulbură niciodată." Bagă 
de seamă că ceea ce zice Pavel aici: „Căci, de ne-am judeca pe noi înşine, nu aiu mai fi osîn¬ 
diţi", mâi înainte apiicînd, a zis-o înţeleptul Siralv „Mai înainte de judecată, cercetează-te pe 
tine însuţi, şi în ceasul cercetării te vei afla curăţit!" (18:20). Cercetarea aceasta a noastră înşi¬ 
ne e mai tot acelaşi lucru cu ceea ce Filon Iudeul a numit, judeţ al conştiinţei”. Şi Sfinţitul 
Augustin a zis: „Fă-te judecător al păcatelor tale, iar nu avocat! (adică apărător).” Iar Teolo¬ 
gul Grigorie a zis aşa: „Cercetează-te mai mult pe sine-ţi decît pe cele ale aproapelui, căci cu 
aceea cîştigi tu însuţi, iar cu cealaltă cel de aproape. Mai buni este socoteala faptelor decît a 
banilor, căci banii sînt ai pieirii, iar faptele bune răinîn." Vezi şi subînsemnarea zicerii „şi prin 
cugetările lor întru sine-şi pîrîndu-se" (Romani 2:15). (n. aut.) r 

zeu, adică ne înţelepţîm ca de către un tată, şi nu ne muncim 233 , „ca să nu fim 
osîndiţi împreună cu lumea”, adică pentru a nu ne munci acolo veşnic, împre¬ 
ună cu necredincioşii şi păgînii 234 Căci Creştinii, fiind iubiţi lui Dumnezeu, 
cei mai mulţi primesc pedeapsa pentru păcatele lor aici, dacă nu vor face pă¬ 
cate mari şi de nevindecat. 23 

33 De aceea, fraţii mei, adunîndu-vă împreună ca să mîncaţi, 
aşteptaţi-vă unii pe alţii! 

După ce a vorbit despre masa duhovnicească a Dumnezeieştilor Taine, 
Sfîntul Apostol a venit iarăşi Ia cuvîntul despre mesele obşteşti, şi zice: Fraţii 
mei - dacă voiţi a nu vă împărtăşi cu nevrednicie, făcîndu-vă vinovaţi Trupu¬ 
lui şi Sîngelui Domnului, şi deci dacă voiţi să nu cădeţi în felurite neputinţe şi 
boli din pricina aceasta - să nu vă apucaţi a mînca mai înainte singuri cînd şe- 
deţi şi mîncaţi la biserică, ci aşteptaţi să vină şi fraţii săraci să mănînce la 
masa voastră! Vezi aşadar că nu le-a zis să împartă unul altuia bucatele care 
se aduceau la mesele acelea, ci să aştepte obşteasca adunare a tuturor fraţilor 
şi săracilor. 

34 Iar dacă flămînzeşte cineva, să mănînce acasă, 

Cuvîntul acesta al fericitului Pavel este îndemnător şi pricinuitor de ru¬ 
şine, căci Apostolul vorbeşte cu Corintenii ca şi cu nişte copii care se mîhnesc 
şi plîng de foame, şi prin urmare îi mustră ca pe nişte lacomi de pîntece. De 
aceea şi zice: Iar dacă este flămînd cineva - adică cine este lacom de pîntece 
şi nu aşteaptă să vină şi ceilalţi fraţi şi săracii, ca să mănînce împreună toţi - 
acela să se ducă să mănînce acasă, iar nu în biserică şi în locurile sfinţite ale 
bisericii! - zisa aceasta fiind nu puţină dosadă şi ocară a acelora. 

ca să nu vă adunaţi împreună spre judecată. 


233 Despre aceasta a zis însuşi Apostolul: „Răbdaţi spre mţelepţire, Dumnezeu Se poartă 
cu voi ca faţă de fii. Căci care este fiul pe care tatăl său nu-1 pedepseşte?" (Evrei 12:7). (n. aut.) 

234 Şi Teodorit zice: „Dacă am cerceta cele făcute de noi în viaţă; şi dacă am da hotărîre 
dreaptă asupra noastră înşine, nu am primi de la Dumnezeu hotărirea muncii, căci Stăpînul 
pedepseşte măsurat chiar şi greşelile cele prea-mari, ca să nu fim daţi pieirii împreună cu 
păgînii," (n. aut.) 

235 Bine a zis Sfinţitul Teofilact: „dacă nu vor face păcate mari şi de nevindecat". Căei cei 
ce fac astfel de păcate mari se muncesc şi acolo; şi, cu cît nu sînt pedepsiţi aici, cu atît mai 
mult vor fi acolo. De aceea a zis Teologul Grigorie: „Cruţarea de aici îi dă pe cei răi dreptelor 
judecăţi de acolo." Şi înţeleptul Nil zice: „Plînge-I pe păcătos cînd îl vezi binc-norocit, că sa¬ 
bia judecăţii se întinde asupra tui.” (n. aut.) 

Adică: Fraţilor, vă zic vouă, celor lacomi, să vă duceţi să mîncaţi Ia casa 
voastră, ca să nu vă adunaţi împreună în biserică spre osîndirea şi vătămarea 
voastră. Fiindcă adunările, mesele obşteşti şi dragostele [„agapele”, n. m.] din 
biserică ale Creştinilor s-au rînduit a se face ca să va folosiţi din această îm- 
preună-adunare cu iubirea de oameni a unora către alţii. Iar dacă nu vă folosiţi 
- zice - din mesele acestea obşteşti, mai bine e a şedea şi a mînca în casele 
voastre, nu în biserică. însă Apostolul le zice aceasta nu pentru ca să-i îndemne 
să rămînă să mănînce în casele lor, ci pentru ca mai mult să-i tragă la îm- 
preună-adunarea din biserică, precum se cuvine, şi să mănînce toţi împreună. 

iar celelalte le voi rîndui cînd voi veni. 

Apostolul zice cuvintele acestea ori pentru oarecari alte greşeli pe care le 
făceau Corintenii, greşeli care aveau trebuinţă de rînduire şi învăţătură ose¬ 
bită, ori pentru aceeaşi pricină a meselor obşteşti. Căci poate unii dintre Co- 
rinteni s-au dezvinovăţit la cuvintele zise de Apostol mai sus, şi de aceea zice 
el aici: Deocamdată păziţi ceea ce v-am spus, iar de are cineva ceva de zis de¬ 
spre acestea, să le păstreze pînă voi veni eu. Şi îi sperie că are să vină în Co¬ 
rint, ca să se sfiască şi să se îndrepte, dacă vor face vreun lucru necuviincios şi 
nu bun. 


CAPITOLUL XII 


1 Iar cîipriveşte cele duhovniceşti, nu vreau, fraţilor, 

să fiţi în necunoştinţă. 

Adică: Nu voiesc a nu şti voi, fraţilor, despre darurile Sfîntului Duh. Şi 
pricina este aceasţa: Creştinii care credeau atunci, la începutul propovăduiţii, 
şi se botezau primeau toţi Duhul' Şfînt; şi, fiindcă Duhul Sfînt este nevăzut 
după firea Sa, .celor ce îl primeau li se da un semn simţit şi văzut al lucrării 
Sale. Pentru aceasta, cei ce se botezau vorbeau în limbi străine, ori prooroceau 
ori făceau minuni. Şi erau dezbinări între Corinteni pentru darurile acestea ale 
Sfîntului Duh, fiindcă cei ce primeau daruri mai mari se mîndreau faţă de cei 
care le aveau pe cele mai mici. Iar cei care primeau darurile mai mici se mîb- 
neau'şi îi zavistuiau pe cei ce aveau darurile cele mari. Osebit de aceasta, se 
găseau între dînşii şi unii vrăjitori şi prooroci mincinoşi, care se deosebeau cu 
anevoie de proorocii adevăraţi şi dumnezeieşti. Deci toate acestea le îndrep- 
teazâ aici Apostolul şi mai întîi vorbeşte despre vrăjitori şi despre proorocii 
mincinoşi. ' 

2 Ştiţi că, pe cînd eraţipâgîni, vă duceaţi la idolii cei muţi, 

ca şi cum eraţi traşi să vă duceţi 

Aici, Apostolul arată care este semnul vrăjitorului şi al proorocului minci¬ 
nos şi care cel al adevăratului Prooroc. Şi zice că proorocii mincinoşi, care 
vrăjeau întru idoli, insuflaţi fiind de duhul necurat, erau legaţi şi traşi de dia¬ 
vol ca şi cum s-ar fi mişcat şi s-ar fi purtat de altcineva; şi spuneau multe, însă 
fără a şti ce spun, căci erau uimiţi şi ieşiţi din minte. 236 Acesta este semnul cel 


236 De aceea zice şi Platon: „Prevestitorii zic multe şi bune, dar nimic din cele ce zic nu 
ştiu.” Şi, fiindcă diavolul intra în omul care vrăjea, şi îl arunca la pămînt şi îl zbuciuma, un alt 
poet zice celor ce vrăjeau: „Dezlegaţi-1 pe cel zbuciumat, pe zeu nu-1 mai încape!" De aceea 
zice şi Virgiliu că inima vrăjitoarei se utnflâ cu sălbăticie şi cu nebunie. Iar Fotie - întru ceea 
ce zice despre cele zece Sibile - la sfirşit spune aşa: „Se zice că acestea, ieşindu-şi din minte, 
vesteau cele ce or să fie. Insă, neavînd înţelepciune să scrie menirile prevestirilor, dar şi pen¬ 
tru că nu puteau scrie întocmai din pricina grabei grăiţii cuvintelor, se întmipla ca multe din 
vestiri să şchioapete, încît nu se mai puteau îndrepta. Fiindcă femeile dătătoare de meniri, 
după ce încetau să menească, nu mai aveau simţire de cele zise şi nu ştiau ce înseamnă" (în¬ 
trebarea 159 din Amfilohia). Aceleaşi lucruri le zice despre sibile şi Iustin, dumnezeiescul fi¬ 
losof şi Mucenic. De aceea mă mir eum se întîmpla aceasta cu sibilele care spuneau proOrocii- 
le despre Hristos, de vreme ce acestea nu se făceau de diavoli, ci de Dumnezeiescul Duh. 
Căci Montan bîrfea zicînd că toţi Proorocii vorbeau fiind stăpxniţi de Sfîntul Duh, dar nu ştiau 
ce spun. (Şi vezi despre aceasta la lîlcuirea zicerii: „Căci, dacă mă rog într-o limbă străină, 

dintîi al proorocului mincinos, care e mişcat de diavoli, nu insuflat de Duhul 
Sfînt. Iar adevăratul Prooroc nu era aşa, ci grăia cele zise cu minte curată şi 
deşteaptă şi cu gînduri statornice. 237 

3 De aceea, vă fac cunoscut că - precum nimeni, dacă grăieşte în Duhul 
lui Dumnezeu, nu zice: Anatema fie Iisus! - tot aşa nimeni nu poate 
să zică: Domn este Iisus! - decît doar în Duhul Sfînt. 


duhul meu se roagă, dar mintea mea este fara de rod", 1 Corinteni 14.14). Dar poate că - pre¬ 
cum multora dintre cei vechi li se dădea darul limbilor de către Sfintui Duh, dar nu şi darul 
tălmăcirii, precum zice Pavel întru acelaşi capitol - tot aşa li s-a dat şi sibilelor să grăiască de¬ 
spre Hristos cu limbă poetică, fără a ii se da şi darul tălmăcirii. Sau - mai bine zis - fiindcă 
Proorocii purtători de Dumnezeu aveau cunoştinţa adevăratului Dumnezeu şi credeau în El 
din voinţă şi din dragoste, Duhul Sfînt lucra întru dînşii prin credinţa şi voia lor, încît ei ve¬ 
deau cele ce li se arătau de către Duhul Sfînt cu minte curată, şi grăiau şi cunoşteau cîte le 
grăiau cu gînduri statornice. Iar pe sibile, fiindcă nu credeau în adevăratul Dumnezeu şi nu-I 
dădeau înduplecarea voinţei. Duhul Sfînt le făcea să-şi iasă din minte cînd descopereau meni¬ 
rile despre Hristos, silind în oarecare chip voia lor, precum a silit şi voia vrăjitorului Valaam 
spre abinecuvîntanorodul israilitean. 4: ' 

însemnăm aici că Sfîntul Maxim zice că Proorocii vedeau cele arătate de Sfîntul Duh cu 
minte curată, dar nu ştiau şi înţelesurile, mai ales cele adînci, ale celor ce li se arătau, dacă nu 
le cereau şi nu li se descopereau de către Sfîntul Duh. El zice că „acestea sînt arătate învederat 
de toţi sfinţii, care, după dumnezeieştile descoperiri, cereau înţelesurile lor” {capitolul XIII al 
sutei a şasea din cele teologice). Despre aceasta citim la Proorocul Daniil: „Şi cînd eu, Danii!, 
am văzut vedenia şi m-am străduit să o înţeleg, iată că atunci a stat înaintea mea cineva cu 
chip de om. Atunci am auzit un glas de om deasupra fluviului Ulai, glas care striga şi spunea: 
Gavrrile, tîlcuieştc celui dc acolo vedenia!" (capitolul 8:15, 16). Bagă însă de seamă că 
Teodorii tîlcuieşte altfel zicerea aceasta, zicînd aşa: „Mai înainte de a se arăta luniina bu¬ 
nei-cinstiri de Dumnezeu, fiindcă slujeau încă minciunii, oamenii erau purtaţi încolo şi în¬ 
coace ca nişte necuvîntători, fiind robiţi.amăgirii nesimţitorilor idoli. Căci Elinii, părăsind pe 
unul Dumnezeu, dădeau altora mulţi dumnezeiasca cinstire, socotind că Acela nu le poate pe 
toate. Şi pe unul îl socoteau dătător de înţelepciune, pe altul dătător de iscusire ostăşească, iar 
pe altul de ştiinţă corăbîerească.” (n. aut.) 

357 De aceea, nici Marele Vasilie, într-un glas cu dumnezeiescul Hrisostom şi cu Sfinţitul 
Teofilact, nu-i primeşte pe cei ce zic că Proorocii erau ieşiţi din minte şi nu ştiau ce grăiesc, 
căci acest lucra este al puterii drăceşti, nu al puterii Sfîntului Duh. Fiindcă lumina nu face 
întuneric, ci deşteaptă puterea văzătoare ce se află în om; la fel, nici Duhul nu aduce întune¬ 
care în suflete, ci deşteaptă mintea care s-a curăţit de întinăciunile păcatului către vederea 
celor gîndite. Că puterea cea rea este tulburătoare a minţii, vrăjmăşind firii omeneşti, aceasta 
nu e de necrezut; dar este lucru păgînesc a zice eă aceasta o face venirea Dumnezeiescului 
Duh. Aşadar, dacă sfinţii sînt înţelepţi, cum să nu cunoască cele proorocite de ei? „Inima celui 
înţelept dă înţelepciune gurii lui, şi pe buzele sale sporeşte cunoştinţa" (Pilde 16:23), Iar dacă 
cineva ar zice că David a spus: „iar eu întru uimirea mea" şi că despre Isaac este scris: „s-a 
uimit pentru intrarea fiului său", la aceasta răspunde acelaşi Vasilie că „Scriptura a numit 
«uimire» înspăimîntarea şi mirarea, precum zice Isaia: «S-a uimit cerul, şi pămîntul s-a înfri¬ 
coşat»". (n. aut) 

Aici, dă ai doilea semn al vrăjitorului, de a-L anatematîza, adică a-L huli 
şi a-L prihăni pe Iisus Hristos. Iar semnul Proorocului dumnezeiesc zice că 
este a lăuda el cu cuvinte bune numele lui Iisus şi a-L numi pe El Domn şi 
Stăpîn. Dar poate că cineva s-ar nedumeri cum de îl numesc „Domn” pe Iisus 
catehumenii, care încă nu s-au luminat cu Sfîntul Botez şi nu au luat Duh 
Sfînt? Răspundem că nu e acum cuvîntul Apostolului despre cei ce se catehi- 
zează, ci despre credincioşi şi necredincioşi. 238 Dar cum se poate ca, de multe 
ori, şi diavolii să-L numească pe Iisus „Domn”, şi „Sfînt” şi „Fiu al lui Dum¬ 
nezeu”, precum se vede în Evanghelie (Marcu 1:24; Luca 4:34)? Răspundem 
că diavolii zic acestea fiind bătuţi şi siliţi în chip nevăzut, iar de voie şi fără a 
fi bătuţi nevăzut nu le zic niciodată. 239 

4 Darurile sînt osebite, dar acelaşi Duh. 

După ce a arătat care este osebirea proorocului mincinos şi a vrăjitorului 
de adevăratul şi dumnezeiescul Prooroc, Apostolul vorbeşte acum şi despre 
darurile Sfîntului Duh, pentru ca să-i îndrepteze pe cei care erau dezbinaţi din 
pricina lor. Şi, mai întîi, îl vindecă şi îl îndreptează pe cel ce are darul mai mic 
şi se mîhneşte pentru aceasta, zicîndu-i: Frate, de ce te mîhneşti că nu ai pri¬ 
mit un dar la fel de mare precum celălalt? Au doar aceasta e datorie şi ţi se da¬ 
tora a primi atît, şi nu mai puţin? Nu, aceasta e hărăzire (dăruire) a Sfîntului 

2M Ori răspundem şi aşa: Catehumenii, deşi nu s-au născut încă prin Sfîntul Botez, totuşi 
s-au zămislit în credinţă şi se află înaintea uşilor bunei-cinstiri de Dumnezeu - după Teologul 
Grigorie (Cuvînt la botez). De aceea, ei sînt ca nişte mădulare ale Bisericii, ca unii ce aii pri¬ 
mit credinţa, şi pentru aceasta sînt numiţi Creştini de către canoane, şi sînt ca în lege şi legea 
le vorbeşte lor. Fiind astfel, ei îl numesc pe Iisus „Doimi” şi îi dau şi celelalte cinstite numiri, 
căci cred şi ei. Vezi şi Canonul XIV al întîiului Sinod a toată lumea. Canonul XIX ai. celui din 
Cartaghen şi Canonul V al celui din Neochesaria. (n. aut.) 

239 Căci - de vreme ce, după cuvintele Domnului, diavolul „de la început a fost ucigător 
de oameni şi nu a stat întru adevăr, pentru că nu este adevăr întru el. Cînd grăieşte minciuna, 
grăieşte dintru ale sale, căci este mincinos şi tatăl minciunii” (loan 8:44) - cum putea „tatăl 
minciunii” să mărturisească adevărul de bună voie şi de la sine? De aceea, este silit de nevă¬ 
zuta bătaie ă lui Dumnezeu, şi propovâduieşte adevărul fără a voi. Iar Teodorit tilcuieşte zice¬ 
rea aceasta aşa: „Iar la noi (la Creştini adică) prea-multă unire şi învoire este că Fiul cel unul 
născut nu învaţă altceva decît Preasfîntul Duh; ci, aşa cum în dumnezeieştile Evanghelii 
Stăpînul Hristos ne învaţă să cunoaştem vrednicia Sfîntului Duh, tot astfel stăpînirea Lui e 
propovăduită de către Dumnezeiescul Duh. De aceea, nu este cu putinţă ca acela ce este insu¬ 
flat de Dumnezeiescul Duh să-L numească pe Hristos străin de firea dumnezeiască. La fel, nu 
e cu putinţă a-L numi „Dumnezeu” cel care nu e ltaninat de acelaşi dar al Sfîntului Duh." Tîl- 
cuind zicerea aceasta, purtătorul de Dumnezeu Maxim zice şi el: „Cel ce a putut cîştiga 
desâvîrşita dragoste şi toată viaţa sa a îndreptat-o către aceasta, acela îl numeşte „Domn” pe 
Iisus cu Duhul Sfînt" (capitolul XXXIX al sutei a patra despre dragoste), (a aut.) 

Duh! Mulţumeşte aşadar lui Dumnezeu că ţi-a dat acest dar fără a-ţi fi dator 
cu ceva! Căci Acelaşi dătător, Dumnezeu, Care i-a dat aceluia darul cel mare, 
ţi l-a dat şi ţie pe acesta mic. Fiindcă nu vreun înger ţi-a dat ţie darul, iar ace¬ 
luia Dumnezeu, ci acelaşi Sfînt Duh vi l-a dat la amîndoi, încît, chiar dacă s-a 
făcut oarecare osebire după dar, nu este nici o deosebire după Dătătorul daru¬ 
lui şi după izvor, fiindcă unul şi acelaşi este Dătătorul şi izvorul, Duhul cel 
Sfînt. 

5 Şi sini felurite slujiri, dar acelaşi Domn. 

Aici, Pavel îl arată şi pe Fiul ca dătător al bunătăţilor şi al darurilor. Şi a 
vorbit de „slujiri” ca să-l mîngîie mai mult pe cel care se scîrbea fiindcă avea 
dar mai mic. Căci cel ce aude vorbindu-se de „dar”, iar apoi primeşte un dar 
mai mic decît al altuia, se poate mthni; iar cel ce aude de „slujire”, nu se mîh- 
neşte la fel, căci slujirea are osteneală şi sudori. Deci zice: De ce te mîhneşti 
tu, Creştine, că ai primit un dar mai mic, căci altuia Dumnezeu i-a poruncit să 
se ostenească mai mult cu slujirea ce i-a dat, iar de tine I-a fost milă şi nu ţi-a 
dat afîta osteneală? Astfel încît, chiar dacă acela are ceva mai mult decît tine, 
după osteneală o are. 240 

6 Şi lucrările sînt osebite, dar este acelaşi Dumnezeu 

care lucrează toate în toţi 

Aici, Pavel îl arată şi pe Tatăl, Care lucrează toate întru toţi credincioşii 
Creştini, Şi iată cum, din cuvintele acestea ale Apostolului, dumnezeiasca 
Sfîntă Treime Se arată desăvîrşit şi deplin. 241 

240 De aceea a numit Pavel „slujbă” darul său apostolesc - după Teodorit: „Căci (...), în- 
trucît Sînt eu apostol al «neamurilor», slăvesc slujba mea" (Romani 11:13), Şi Iui Timotei îi 
scria, zicînd: „slujba ta fă-o deplin" (2 Timotei 4:5), iar altă dată: „îţi aduc aminte a mai învi¬ 
ora darul lui Dumnezeu" (2 Timotei 1:6). (n. aut.) 

241 Iar înţeleptul Fotie zice că - de vreme ce Pavel a vorbit mai sus de Duhul, iar apoi, ră- 
mînînd în aceeaşi formă şi noimă a cuvîntului, a zis „Domn” şi „Dumnezeu”, uimind ca mai 
jos să unească şi să zică: „Fiecăruia se dă arătarea Duhului spre folos" - înseamnă că a dat nu¬ 
mirile de „Domn” şi „Dumnezeu” tot Duhului, teologhisindu-L pe Acesta Donin şi Dumne¬ 
zeu învederat. Iar dacă se socotesc numirile „Domn” şi „Dumnezeu” pentru Fiul şi pentru Ta¬ 
tăl, şi prin aceasta iarăşi se mărturiseşte domnirea şi dunmezeirea Duhului, fiindcă cele ce lu¬ 
crează Duhul le lucrează şi Domnul cu domnirea, şi Dumnezeu cu dumnezeirea. Prin urinare, 
şi domnirea Fiului, şi dumnezeirea Tatălui sînt şi ale Domnului şi Dumnezeului Duh,'Cel ce 
le pune în lucrare. De aceea - zice Fotie - a şi folosit Pavel nume ipostatic pentru Duhul (căci 
„Duhul” este arătător al ipostasului [persoanei] Duhului), iar pentru Fiul şi pentru Tatăl a fo¬ 
losit numele obşteşti ale celor trei Ipostasuri, adică „Domn” şi „Dumnezeu”, ca, văzînd că 

Iar „slujire” şi „lucrare” sînt unul şi acelaşi lucru, măcar că se osebesc 
după numiri, 242 căci şi acestea sînt tot daruri ale Sfîntului Duh, ale Fiului şi 
ale Tatălui. Căci, precum fiinţa celor trei Ipostasuri este una, tot aşa şi darurile 
date de Cele trei Persoane sînt aceleaşi. Vezi însă cum Pavel arată mai întîi pe 
Duhul şi la sfîrşit pe Tatăl, pentru cei ce iscodesc rînduiala Sfintei Treimi şi 
voiesc a fi numit totdeauna mai întîi Tatăl şi la sfîrşit Sfintul Duh. 243 


cele trei Ipostasuri au aceeaşi putere, să înţelegem că Ele sînt de o fiinţă şi că numirile de 
„Domn” şi „Dumnezeu” sînt şi ale Duhului Sfint. (n. aut.) ‘ >■:. 

242 După Fotie, unele se numesc „daruri", fiind milostiviri ale Duhului. Iar „slujirile” se 
numesc aşa fiindcă se dau spre slujirea şi folosul aproapelui. De aceea, cei ce le au nu se cu¬ 
vine a se mîndri, ci trebuie să slujească cu sfială şi cu smerită-cugetare fraţilor pentru care.au 
primit darul acesta. Iar „lucrări” sînt înseşi faptele, adică isprăvile, ce se lucrează din daruri 
întru cei dăruiţi, precuni îmbunătăţirea firii şi altele. Şi Teodorit mai zice că „Apostolul a nu¬ 
mit «daruri», «slujbe» şi «lucrări» aceleaşi lucruri, care se osebesc însă după numiri - precum 
a zis şi Fotie, Iar dătătoare a acestor daruri a arătat Pavel pe Sfînta Treime." Iar purtătorul de 
■Dumnezeu Maxim zice că „dumnezeiescul Apostol numeşte «daruri osebite» osebitele lucrări 
ale Sfîntului Duh, care se lucrează adi,că de unul şi acelaşi Duh" (capitolul 96 al sutei a treia 
din cuvintele teologice), (n. aut.) 

213 Bagă însă de seama că - deşi Apostolul schimbă uneori rînduiala şi urmarea Sfintei 
Treimi, Aceasta fiind mai presus de rînduială - se cuvine însă ca noi să păstrăm nemişcată 
rînduiala Ei, precum ne-a lăsat nouă Domnul în Evanghelie şi precum ne învaţă şi marele 
Vasilie, zicînd: „E nevoie a se arăta cu desluşire aceasta şi trebuie a fugi de cei ce schimbă ur¬ 
marea pe care ne-a predanişit-o Domnul, ca de unii ce se luptă vădit împotriva adevărului şi 
pun pe Fiul înaintea Tatălui, iar pe Duhul Sfint înaintea Fiului. Căci se cuvine a păzi noi ur¬ 
marea neclintită şi nestrămutată pe care am luat-o din însuşi glasul Domnului, cînd a zis: 
«Mergînd, învăţaţi toate neamurile, botezîndu-Ie în numele Tatălui, şi al Fiului şi al Sfîntului 
Duh. Amin!»" (scrisoare către Evstatie). Acelaşi Sfint Părinte zice şi în altă parte despre 
aceasta: „Dar, fiindcă Apostolul a pomenit aici mai întîi de Duhul, al doilea de Fiul şi al trei¬ 
lea de Dumnezeu-Tatăl, nu trebuie a socoti cumva că a strămutat rînduiala cu totul. Căci din 
felul cum judecăm noi a luat începătură, Fiindcă, primind darurile, sîntenr întîmpinaţi mai 
întîi cu dătătorul (adică cu Duhul); apoi, ÎI înţelegem pe Cel ce Je-a trimis (adică pe Fiul); 
apoi, suim aducerea aminte la izvorul şi pricină bunătăţilor (adică la Tatăl)” (Despre Sfintul 
Duh, capitolul XVI). Căci, cînd he suini de la cele de jos, începem de la Dirhul şi ajungem la 
Tatăl prin Fiul. Iar cînd ne coborîm de la cele de sus, începem de la Tatăl şi ajungem la Duhul 
Sfint prin Fiul. Aşa ne învaţă şi marele Vasilie, zicînd: „Deci calea cunoştinţei de Dumnezeu 
este de la unul Duli, prin unul Fiu, la Tatăl. Şi; dimpotrivă, fireasca bunătate, sfinţenia după 
fire şi împărăteasca vrednicie vine de la Tatăl, prin Cel Unul Născut, la Duhul. Astfel, Iposta- 
surile se mărturisesc şi dogma cea bine-einstitoare de Dumnezeu nu cade” (Despre Sfintul 
Duh, capitolul XVIII). 

Dar şi în epistola canonică despre aşezarea Sfintei Treimi zice aşa: „Schimbarea rînduie- 
lii Sfintei Treimi e stricare şi lepădare de toată credinţa.” Iar marele Atanasie tîlcuieşte aşa: 
„Ştiind aceasta, fericitul Pavel nu desparte Sfînta Treime, ca voi, ci, învăţîndu-ne unirea 
Acesteia, scria Corintenilor despre cele duhovniceşti, zicînd că «sînt osebite daruri, dar ace¬ 
laşi Duh; şi sînt osebite slujbe, dar acelaşi Domn; şi sînt osebite lucrări, dar acelaşi Dumnezeu 
care'lucrează toate întru toţi». Căci cele ce lucrează Duhul în fiecare se dau de la Tatăl prin 

7 Şi fiecăruia se dă arătarea Duhului spre folos. 

Pentru a nu zice cineva: Şi ce-mi pasă că este acelaşi Duh, acelaşi Domn 
şi acelaşi Dumnezeu care dă darurile, de vreme ce eu am primit mai puţine de- 
cît ceilalţi? - Apostolul zice aici aşa: A primi mai puţin dar e spre folosul tău, 
frate, pentru că, neputînd a-l purta pe cel mai mare, te-ai fi vătămat. Iar „ară¬ 
tare a Duhului” a numit semnele şi minunile, căci din semne se arăta credin¬ 
cioşilor că Sfîntul Duh locuieşte întru cei botezaţi. Şi zice: Aşadar, de ce te 
mîhneşti că ai un dar mai mic? Fiindcă - deşi darurile sînt osebite, ori mari, 
ori mici - dovada către credincioşi este una, astfel încît şi cu multul, şi cu pu¬ 
ţinul arăţi că ai primit Duh Sfînt. Deci mîngîie-te cu aceasta! 244 

8 Căci unuia i se dă prin Duhul cuvînt de înţelepciune, 

Adică precum Teologul Ioan, „Fiul Tunetului”, Petru şi ceilalţi Apostoli, 
şi mai ales acest Apostol Pavel, aveau un asemenea dar al „cuvîntului înţelep- 


CuvîntuL toate ale Tatălui fiind şi ale Fiului De aceea, şi cele ce se dau de la Fiul prin Duhul 
sînt daturi ale Tatălui. Căci Duhul, fiind întru noi, întru Acesta este şi Tatăl, şi Fiul: Precum e 
scris: «Eu şi Tatăl vom veni şi Ne vom face sălaş la el.»” (în cele către Serapion). Iar pentru 
ce pune Pavel altfel rînduiala numelor Sfintei Treimi vezi în subînsemnarea zicerii „darul 
Domnului nostru lisus Hristos" (2 Corinteni. 13:13). (n, aut.) 

244 Iar Teodorii tîlcuieşte aceasta zicînd aşa: „Nu a zis «darul», ci «aiătarea». Căci darul 
şi acum se dă celor ce se învrednicesc de Prdasfîritul Botez, dar nu arătat; iar în acea vreme 
îndată grâiau în limbi străine şi făceau minuni, arătîndu-se prin acestea şi învăţînd adevărul 
învăţăturii,” Iar Teologul Grigorie tîlcuieşte aceasta aşa, zicînd: „Duhul e unul, iar.darurile nu 
sînt la fel, fiindcă nici vasele Duhului nu sînt la fel: căci unuia, prin Duhul, i se dă «cuvînt de 
înţelepciune» şi de yedere a celor dumnezeieşti; altuia, «cuvînt de cunoştinţă» sau de desco¬ 
perire; altuia, credinţă adevărată şi fără stînjenire; altuia, lucrarea puterilor şi minunilor mai 
înalte; altuia, darul tămăduirii, sau apărării sau ocîrmuirii, adică pedagogii trupeşti; iar altuia 
neamuri de limbi, tălmăciri de limbi, daruri mai mari şi mai mici, după măsura credinţei” 
(Cuvînt despre buna rînduială întru cuvîntări). Şi Sfîntul Chirii lerusalimiteanul zice aşa: 
„Curăţeşte aşadar vasul tău, ca să primeşti mai mult dar! Căci iertarea păcatelor se dă tuturor 
celor ce se botează, iar împărtăşirea Sfîntului Duh se dă după măsura credinţei fiecăruia: dacă 
osteneşti puţin, puţin vei lua; iar dacă vei lucra mult, multă îţi va fi plata!” 

Şi purtătorul de Dumnezeu Maxim zice: „Deci,, dacă fiecăruia'i se dă arătarea Duhului 
după măsura credinţei, întru împărtăşirea acestui dar fiecare din credincioşi primeşte lucrarea 
Duhului măsurată după măsura credinţei şi a aşezării sale sufleteşti, care se dăruieşte lui spre 
lucrarea potrivită fiecărei porunci în parte" (capitolul 96 al sutei a treia din cuvintele teologi¬ 
ce). Iar marele Vasilie zice că e nevoie de trei lucruri pentru a primi cineva lucrarea Duhului: 
1) curăţia şi pacea despre patimi, 2) credinţa şi 3) folosul. [...] 

Neînţeleasă este însă oamenilor pricina pentru ce unul ia un dar, iar altul alt dar - după 
acelaşi Vasilie, care zice: „însă este cu neputinţă firii omeneşti să arate cuvîntul. [„raţiunea”, 
n. m.] osebitei lucrări care se face de către Dumnezeiescul Duh între cei vrednici, cuvînt după 
care unuia i se încredinţează proorocia, după măsură; iar altul primeşte darul tămăduirii, şi 
acesta după măsură. (...) Căci acestea le ştie singur Cel ce priveşte vrednicia fiecărui Suflet şi 
Care împarte fiecăruia măsurile cele nevăzute ale dreptăţii.” (n. aut.) 

ciunii”, cu care nu numai că ştiau tainele ascunse ale lui Dumnezeu, ci şi pe 
ceilalţi îi învăţau prin cuvînt. Fiindcă înţelepciunea învaţă pe cei ce o au, 
luminînd şi descoperind cele ascunse, iar „cuvîntul înţelepciunii” le înfăţişea¬ 
ză şi celorlalţi. 

Şi ia aminte că Pavel foloseşte pentru Sfîntul Duh prepoziţia „prin” şi, mai 
jos, pe „după” şi pe „în”, ca să arate că folosirea prepoziţiilor este fără osebire 
- precum zice Fotie, şi marele Vasilie (în capitolele despre Sfîntul Duh) şi 
Teologul Grigorie (în cuvîntul despre Sfîntul Duh). 

Iar Teodorii zice că Pavel nu numeşte „cuvînt de înţelepciune” buna-lim- 
buţie [„retorica”, n. m.], ci adevărata învăţătură. [...] 

iar altuia, cuvînt de cunoştinţă, după acelaşi Duh. 

Precum mulţi Creştini aveau un asemenea dar de cunoştinţă, adică aveau 
cunoştinţă de multe taine duhovniceşti, dar nu puteau să-i înveţe şi pe alţii 
prin cuvînt. Iar Pavel pune toate darurile în seama Sfîntului Duh pentru ca să-i 
mîngîie cu aceasta pe cei ce avea daruri mai mici. Iar marele Vasilie, vorbind 
despre dărui acesta, zice că „e nevoie de «cuvîntul cunoştinţei» spre a vedea 
cu mintea cele negrăite ale Duhului” (la începutul tîlcuirii la Isaia). iar purtă¬ 
torul de Dumnezeu Maxim, tîlcuind zicerea „duh de cunoştinţă”, spune aşa: 
„însuşirea cunoştinţei este cuprinderea dumnezeieştilor cuvinte întru faptele 
cele bune” (capitolul 38 al sutei a patra din cuvintele teologice). 

9 Şi unuia i se dă credinţă, întru acelaşi Duh, 

Prin „credinţă”, Pavel nu o înţelege aici pe aceea a dogmelor, ci pe a sem¬ 
nelor şi minunilor, ce poate muta şi munţii, despre care a zis Domnul: „De aţi 
avea credinţă ca grăuntele de muştar, aţi zice muntelui acestuia: Mutâ-te! - şi 
s-ar muta” (Matei 17:20). Şi Apostolii îl rugau pe Domnul tot pentru această 
credinţă, zicînd: „Adaugă nouă credinţă!” (Luca 17:5). 245 

iar altuia darul tămăduirii, întru acelaşi Duh; 

„Darul tămăduirii” e a vindeca orice boală de mulţi ani şi grea, cît şi toată 
neputinţa, adică boala uşoară şi de scurtă vreme, aşa cum Domnul a dat acest 
dar Apostolilor, după Evanghelia de la Matei (10:1). 

10 unuia lucrări de puteri, 


2,15 Şi Teodorit zice că Pavel nu vorbeşte aici de credinţa cea de obşte, ci de osebitul dar 
de a strămuta şi munţii, (n. aut) 


176 




Cel ce avea „darul puterilor” putea să-i certe pe cei nesupuşi, aşa cum Pa- 
vel l-a orbit pe Elima vrăjitorul şi Petru i-a omorît pe Anania şi pe Safira. Iar 
acest dar nu îl avea acela ce lua darul tămăduirilor. 

altuia, proorocia; unuia, desluşirea duhurilor, 

Darul desluşirii duhurilor era a şti cineva care om este duhovnicesc şi care 
nu, ci sufletesc sau trupesc; care este Proorocul cel adevărat, insuflat de Dum¬ 
nezeu, şi care vrăjitorul şi proorocul mincinos, insuflat de diavoli. Despre 
aceasta, acelaşi Apostol scria Tesalonicenilor: „Prorociile să nu le defăimaţi. 
Toate şă le cercaţi. Ce este bun, ţineţi” (7 Tesaloniceni 5:20, 21). Căci atunci, 
precum se aflau mulţi Prooroci adevăraţi - cum era Agav, care, prin Sfintul 
Duh, a proorocit că se va face în toată lumea foamete mare, care s-a şi făcut în 
vremea chesarului Claudiu (precum zic Faptele Apostolilor , 11:28); cum erau 
cele patru fiice ale lui Filip, care prooroceau (capitolul 21:9) - la fel erau şi 
mulţi prooroci mincinoşi. Fiindcă se silea diavolul ca, pe lîngă Proorocii cei 
adevăraţi ai lui Dumnezeu, să dovedească cu făţărnicie că şi proorociile minci¬ 
noase şi vrăjirile lui au oarecare fiinţă arătată (precum zice marele Hrisostom). 
Astfel încît darul desluşirii duhurilor era al doilea după darul proorociei 246 

iar altuia neamuri (feluri) de limbi, şi altuia tălmăcirea limbilor , 

Mult era, mare şi întins la mulţi Corinteni, darul limbilor, pentru care se 
şi făleau ei mai mult decît pentru toate celelalte daruri. Fiindcă acest dar s-a 
dat mai întîi Apostolilor de către Sfîntul Duh, în chip de limbi de foc, şi de 
aceea se socotea mai mare decît toate. Dar nu este aşa adevărul, căci darul 
învăţăturii şi cel al tălmăcirii limbilor este mai mare decît acela al grăirii în 
limbi. De aceea l-a şi pus Apostolul pe cel din urmă ca fiind mai şus. Fiind¬ 
că, pe atunci, unul primea darul de a grăi în felurite limbi, dar nu şi pe acela 

246 Căci zice marele Vasilie: „Cu adevărat, este mare şi întîi dar, avînd nevoie de suflet cu¬ 
răţit, pentru a încăpea dumnezeiasca insuflam spre a prooroci cele ale lui Dumnezeu. Iar al doi¬ 
lea după acela este, şi nici acesta mic şi avînd nevoie de nu mică purtare de grijă, de a asculta 
voia celor zise de către Duhul şi de a nu răstălmăci înţelegerea lor, ci a se povăţui drept întru 
dînsa de către Duhul ce a iconomisit a se scrie proorocia şi povăţuieşte nuntea celor ce au 
primit darul cunoştinţei. Despre aceasta a zis şi Domnul: «Cel ce are urechi de auzit să audă!» 
(Matei 11:15). Şi Proorocul Osie zice: «Cine este înţelept ca să priceapă aceasta şi înţelegător 
ca să poată pătrunde cuvîntul cel adîric!» (capitolul 14:10). [...] Căci cel ce se dă pe sirie-şi ca 
organ („instrument”, n. m.J vrednic lucrării Duhului este Prooroc. Iar cel care primeşte înţe- 
lepţeşte în sine-şi puterea celor ce se făgăduiesc are darul desluşirii duhurilor. Rînduind despre 
acesta Corintenilor, Apostolul zice: «Iar Prooroci să vorbească doi sau trei, şi ceilalţi să deslu¬ 
şească» {1 Corinteni 14:29)” (marele Vasilie la începutul tîlcuirii la/suia). (n, aut.) 

de a le tălmăci. Adică ştia limbile pe care le grăia,* înţelegea ce zic, dar nu 
putea să le tălmăcească altora, Iar altul primea amîndouă aceste daruri - şi 
de a grăi în osebite limbi, şi de a le tălmăci - sau j se da numai a le tălmăci. 
Şi potrivit a numit „neamuri” osebitele limbi, care sînt împărţite după naţiile 
şi neamurile lumii. < 

1} însă toate acestea le lucrează unul şi acelaşi Duh, 
împărţind osebit fiecăruia după cum voieşte. 

Sfinţitul Apostol îi mîngîie iaraşi pe aceiaşi, zicînd, ca şi mai sus, că toate 
darurile acestea - adică mici, mari şi mai mari - sînt lucrate de unul şi acelaşi 
Duh, nefiind nici o osebire între dînsele după dătătorul şi izvorul lor, din care 
se revarsă la cei osebiţi. Şi vezi cum astupă gura Creştinului căruia nu-i plate 
împărţirea darurilor Duhului, zicînd că Duhul împarte acestea precum soco¬ 
teşte, voieşte şi îi place. Deci - zice - tu cine eşti de nu-ţi place, aceasta? Şi ia 
aminte - o, cititorule! - la zicerea „precum voieşte”, spusă pentru luptătorii 
împotriva Duhului, care nu-L numesc Dumnezeu pe Duhul Sfînt. Căci Pavel 
nu a zis: „Duhul împarte precum I se porunceşte”, ci „precum voieşte”, adică 
împarte darurile Sale domneşte, stăpîneşte şi dumnezeieşte, ca Domn, Stăpîn 
şi Dumnezeu. Şi nu a zis că Duhul „Se lucrează”, cum zic luptătorii împotriva 
Duhului, ci că „lucrează”, precum lucrează şi Tatăl, cum a zis mai sus: „ace¬ 
laşi Dumnezeu care lucrează toate întru toţi” (stihul 6). 247 


241 Dumnezeiescul Mârcu Postnicul zice aşa despre darul Duhului: „Cu adevărat, unul şi 
neschimbat este darul Duhului, însă lucrează în fiecare precum voieşte" (Despre cei ce soco¬ 
tesc că mîntmrea ar fi din fapte, capitolul 115). Şi iarăşi' „Precum ploaia, vărsîndu-se pe pă- 
mînt, dă sadurilor umezeală potrivită, tot aşa, punînd darul în inimile credincioşilor, fără; pre¬ 
facere, Duhul dăruieşte în chip potrivit lacrările faptelor bune" (ia fel, capitolul 116). Şi ia¬ 
răşi: „Celui ce flămînzeşte pentru Hristos, darul i se face hrană; celui ce însetează, băutură 
prea-dulce; celui ce tremură de frig, îmbrăcăminte; celui ce osteneşte, odihnă; celui ce se 
roagă, încredinţare; şi celui ce plînge, mîngîiere" 0a fel, capitolul 117). Zice şi dumnezeiescul 
Hrisostom: „Lumina ce se dă dc Dumnezeu este simplă şi nu are raze osebite după fire, ci 
după lucrări. Căci strălucirea de la Dumnezeu este una singură, dar către noi vin multe şi ose¬ 
bite raze, unuia dăruindu-i strălucirea proorociei, altuia strălucirea apostolici iar altuia strălu¬ 
cirea muceniciei" ( Cuvînt despre rîvna şi buna cinstire de Dumnezeu şi Ia orbul din naştere). 
Şi iarăşi zice: „Precum culorile şi bunele vopsele ale hainei împărăteşti primesc raza soarelui 
şi o răsftîng în osebite raze după cum este vopseaua fără ca însăşi raza şă se împartă - tot 
aşa şi dumnezeiasca lucrare, simplă fiind, se împarte împreună cu cei ce o primesc" (la fel). 
Iar Marele Atanasie zice aşa: „Căzînd pe pămînt, ploaia răsare semănături de multe feluri: şi 
grîu, şi chiinen, şi mălai şi secară; una este ploaia care se coboară, iar semănăturile care ro¬ 
desc sînt multe” ( Cuvînt la sămînţa). (n. aut.) 

12 Căci, precum trupul unul este, şi are mădulare multe, iar toate 
mădularele trupului, multe fiind, sînt un trup 248 , aşa şi Hristos. 

Apostolul îl mmgîie şi aici pe acela care se mîhnea că avea dar mai mic, 
cu pilda trupului arătîndu-i că nu este mai prejos decît cei ce au darurile mai 
mari. Şi zice: Căci - precum trupul este una, de sine adică, dar şi multe, pen¬ 
tru că are osebite mădulare - tot aşa şi mădularele sînt de sine multe, dar şi 
una, fiindcă alcătuiesc un trup. Deci, dacă mădularele sînt una, unde mai este 
osebirea dintre ele, care este mai mare sau mai mic? Negreşit nu au nici o 
osebire, nu este mai mare şi mai mic, pentru că toate sînt una, ca unele ce al¬ 
cătuiesc un trup. La fel este şi „Hristos^ adică trupul lui Hristos, aşadar Bise¬ 
rica, împreuna-adunare a tuturor Creştinilor. Fiindcă, prin „Hristos”, Pavel a 
numit trupul Bisericii, de vreme ce Hristos este Capul trupului Bisericii. Căci, 
precum trupul şi capul alcătuiesc un om, tot aşa Biserica şi Hristos, fiind trup 
şi cap, una sînt. Deci Pavel zice că toţi sîntem una întru o Biserică fiindcă al¬ 
cătuim trupul ei cel unul, chiar daca trupul acesta unul al Bisericii e făcut din 
osebite mădulare (cete), 

13 Pentru că într-un Duh ne-am botezat toţi întru un singur trup 
- fie Iudei, fie Elini, fie robi, fie liberi - 

Cu aceste cuvinte, Pavel arată acum că Biserica se aseamănă cu un trup şi 
zice: Eu, Pavel, şi noi toţi, am fost botezaţi de unul şi acelaşi Sfînt Duh „întru 
un trup”, adică spre a fi un singur trup. Căci nu m-am botezat eu întru un Duh, 
iar tu într-altul, ci întru unul şi acelaşi Duh. Drept aceea, nici eu, Pavel, nu am 
ceva mai presus decît tine, fiindcă ne-am botezat într-un trup, adică pentru a fi 


248 Tîlcuind aceasta, Teologul Grigorie zice aşa: „Fraţilor, să ne cucerim de această rindu- 
ială, pe aceasta să o păzim: adică unul să fie ca o ureche, altul ca limbă, altul ca mină iar altul 
ca altceva. Unul să înveţe, iar altul să se înveţe; unul să lucreze binele cu mîinile sale, ca să 
împartă cele de trebuinţă celui lipsit; unul să înceapă [„să conducă”, n. ni.] şi să hotărască, iar 
altul să se îndrepteze prin ascultare. Să nu fim toţi limbă, căci oare toţi sîntem Prooroci, oare 
toţi Apostoli, oare toţi tîlcuini? Mare lucru e a învăţa pe alţii! - iar a ne învăţa este fără pri¬ 
mejdie. De ce te faci pe siue-ţi păstor, deşi nu eşti? De ce te faci cap, fiind picior? De ce te 
apuci a povăţui oastea, fiind rînduit între soldaţi? Rînduiala întăreşte tot: rînduiala le ţine pe 
cele cereşti şi pe cele pămîţiteşti; rînduiala întru cele gîndite, rînduiala întru cele simţite; rîn¬ 
duiala între îngeri; rînduiala în stele, în mişcarea, în mărimea, în ţinerea uneia de alta şi în 
strălucire; Oriunde stăpîneşte, rînduiala (adică regula) e podoabă şi frumuseţe nestrămutată. 
Iar neregula nu e podoabă şi a izvodit în aer fulgerele, în pămînt cutremurele, în mare vifo¬ 
rele, în cetăţi şi în case gîlcevi şi războaie, în trupuri boli şi în suflete păcate” (Cuvintul 32). 
Această zicere a Apostolului o pomeneşte şi Canonul 64 al celui de-al Vl-lea Sobor a toată 
lumea. (n. aut.) 

un trup, atît Iudeii, cît şi Elinii şi „neamurile”; atît robii, cît şi cei slobozi. Iar 
dacă Duhul Sfînt ne-a unit pe noi. Creştinii, care eram aşa depărtaţi unul de 
altul, şi ne-a făcut una, cu mult mai vîrtos nu se cuvine a ne mîhni acum, după 
ce ne-am făcut una prin Sfîntul Duh, ca şi cum ar fi vreo osebire între noi. 249 

şi toţi întru un Duh ne-am adăpat 

Se vede că Pavel vorbeşte aici pentru duhovniceasca masă a Tainelor, a 
Pîinii şi a Vinului; căci, zicînd că „ne-am adăpat întru un Duh”, le arată pe 
amîndouă: şi Sîngele Domnului pe care-1 bem, şi Trupul Lui pe care-1 
mîncăm. însă noima cea mai adevărată este că „Duh” numeşte aici venirea şi 
sălăşluirea Sfîntului Duh care se face întru noi de la Sfîntul Botez, mai înainte 
încă de a ne împărtăşi cu Dumnezeieştile Taine. Căci, îndată ce se botează. 
Creştinii iau darul Sfîntului Duh în inima lor ca într-o apă ce saltă. Şi a zis: 
„ne-am adăpat” de la metafora şi asemănarea [„comparaţia”, n. m.] pomilor, 
care sînt adăpaţi de una şi aceeaşi ploaie. Deci - zice - un Duh ne-a adăpat, 
ne-a săturat şi ne-a făcut un trup pe noi toţi. 

14 Căci nici trupul nu este un mădular, ci multe. 

Zice: Creştine, nu te mira dacă noi, cei atît de mulţi, sîntem un trup. Căci 
aşa se întîmplă şi cu trupul omului, care e alcătuit din multe mădulare. 

15 Dacă piciorul ar zice: Fiindcă nu sînt mînă, nu sînt din trup! 

- pentru aceasta nu este el din trup? 

16 Şi- daca urechea ar zice: Fiindcă nu sînt ochi, nu fac parte din 
trup! — pentru aceasta nu este ea din trup? 

Cu înţelepciune, Apostolul închipuie aici că mădularele trupului omenesc 
vorbesc între ele ca şi cum ar fi cuvîntătoare şi ar cîrti pentru că unele din- 
tr-însele sînt mai prejos decît celelalte. Prin aceasta, arată că, precum cîrtirea 
mădularelor este fără cuvînt [„temei”, n. m.], la fel e şi aceea a Creştinilor 
care cîrtesc că sînt alţii mai mari decît dînşii după daruri, şi aşa îi ruşinează. Şi 
nu spune că ar cîrti şi ar vorbi între ele mădularele care se află la marginile 
trupului omenesc, precum este piciorul şi urechea sau piciorul şi ochiul, ci că 
piciorul vorbeşte cu mîna, cîrtind asupra ei, mîna fiind puţin mai sus în 
vrednicie decît piciorul; şi zice că urechea vorbeşte cu ochiul şi cîrteşte asupra 
lui, ochiul întrecînd cu puţin urechea. Pentru că noi, oamenii, totdeauna obiş- 


249 Vezi şi subînsemnarea stihului 3 al capitolului VI al epistolei către Romani, (n. aut.) 

nuim a-i zavistui nu pe cei ce sînt cu mult mai sus decît noi, ci pe cei ce ne 
întrec doar cu puţin. Deci - chiar dacă piciorul ar zice: Fiindcă eu nu sînt 
mînă şi nu sînt la mijlocul trupului, ci sînt picior şi dedesubtul tuturor, nu sînt 
parte a trupului! - nu cumva din pricina aceasta piciorul nu mai face parte din 
trup? Nu, căci nu locul, mijlocul sau marginea trupului, face a fi sau a nu fi 
ceva parte din trup, ci ceea ce face ca partea să fie a trupului este unirea cu tot 
trupul; precum, dimpotrivă, ceea ce face ca să nu fie parte din trup este 
despărţirea de tot trupul. Tot aşa - dacă urechea ar zice: Fiindcă eu nu sînt 
ochi, atunci nu sînt parte a trupului! - oare ea nu ar mai fi parte din trup? Ba 
ar fi, avînd şi ea dintru început loc rînduit de la Dumnezeu şi facîndu-şi lucra¬ 
rea şa. Prin urmare şi tu. Creştine ce ai luat un dar mai mic şi mai înjosit, nu 
cîrti, pentru că şi tu eşti parte a trupului Bisericii lui Hristos, deşi ţi s-a sortit 
locul şi rînduiaia mai de jos. Căci nu mai eşti mădular al trupului Bisericii 
atunci cînd te vei rupe şi te vei despărţi pe sine-ţi de Biserică şi de unirea ei. 
Păzeşte aşadar unirea aceasta, dacă voieşti a fi mădular al Bisericii lui Hristos. 

1 7 Dacă tot trupul ar fi ochi, unde ar fi auzul? 

Sau, dacă ar fi tot auz, unde arfi mirosul? 

Fiindcă, mai sus, dumnezeiescul Pavel a vorbit de „picior”, de „mînă”, de 
„ureche” şi de „ochi”, făcîndu-i pe Corinteni să se gîndeascâ la rînduiaia co- 
vîrşirii şi a micşorării, din înţelegerea aceasta urmînd a se mîhni iarăşi aceia, 
în loc să se mîngîie - acum ei arată că era de folos ca darurile să fie osebite în 
Biserica lui Hristos, Căci, dacă tot trupul ar fi fost un singur mădular, unde ar 
fi fost celelalte mădulare? Tot aşa, dacă doar unul ar fi avut în Biserică toate 
darurile, ceilalţi ce ar mai fi avut? Deci zice: Nu te ruşinezi tu, Creştine care te 
mîhneşti că sînt alţii mai presus de tine, că prin aceasta cauţi să scoţi din 
Biserică atîtea mădulare, fraţi ai tăi? De ce vrei să fi tu singur într-însa şi să ai 
darurile tuturor? 

18 Dar acum Dumnezeu a pus mădularele, pe fiecare din ele, 

în trup, cum a voit 

Cu cuvîntul acesta, Apostolul astupă foarte mult gurile Corintenilor, 
zicînd că Dumnezeu a voit şi a rînduit fiecare mădular al trupului la locul lui 
firesc (căci aceasta însemnează zicerea „a pus”); şi că nici piciorul nu are 
dreptate a se mîhni că s-a rînduit să aibă locul cel mai de jos al trupului, fiind¬ 
că Dumnezeu aşa a voit şi aşa e de folos; şi nici capul nu are dreptate a se 
mîndri că are locul cel mai de sus al trupului, fiindcă isprava aceasta nu e a sa, 
ci a lui Dumnezeu, Care a rînduit locul mădularelor în acest fel. Deci Dumne- 

zeu a rînduit ia fel şi în Biserică, anume ca unul să fie jos, iar celălalt să fie 
sus, pentru că aşa îi e de folos fiecăruia. Aşadar, se cuvine ca şi acela să pri¬ 
mească locul de jos, şi acesta sa nu se mîndrească pentru locul de sus. 

19 Dacă toate arfi un singur mădular, unde ar fi trupul? 

20 Dar acum sînt multe mădulare, însă un singur trup. 

Vezi înţelepciunea marelui Pavel? Căci îi mîngîie pe Corinteni prin însăşi 
ceea ce îi mîhnea, arătînd pricină de unire ceea ce li se părea a fi pricină de 
deosebire, anume că se cuvine ca în Biserică darurile să nu fie toate de aceeaşi 
cinste, ci osebite. Căci, dacă nu ar fi fost mădularele, nu ar fi fost nici trupul; 
şi, dacă nu ar fi fost trupul, nici mădularele nu ar fi fost de aceeaşi cinste. Iar 
acum mădularele sînt de aceeaşi cinste pentru că alcătuiesc un trup. De aceea, 
trupul se împlineşte pentru a fi osebite mădularele, iar mădularele au aceeaşi 
cinste pentru a fi un trup. Astfel, toate slujesc şi împlinesc un trup întreg şi de- 
săvîrşit, „căci - zice - multe mădulare sînt, dar un singur trup”. Prin urmare, 
şi voi, Creştinii, dacă nu aţi fi avut daruri osebite, nu aţi fi fost un trup; şi, ne- 
fîind un trup, nu aţi fi fost de aceeaşi cinste, fiindcă cinstea cea deopotrivă şi 
unirea voastră se naşte fiindcă sînteţi un trup. 250 

21 Şi nu poate ochiul să zică mîinii: N-am trebuinţă de tine! - 

sau capul să zică picioarelor: N-am trebuinţă de voi! 

După ce i-apoţolit şi i-a mîngîiat prin cuvintele de mai sus pe cei ce aveau 
daruri mai mici, sfîntul Apostol vorbeşte acum cu aceia care aveau daruri mai 
mari şi. se mîndreau faţă de cei mai de jos. Căci zice: Precum ochiul nu poate 
să spună mîinii şi celorlalte mădulare ale trupului că nu are trebuinţă de ele 251 


250 Vrednice de laudă sînt şi asemănările pe care le aduce dumnezeiescul Chiprian, care 
zice: „Fraţii duhovniceşti. Creştinii adică, se unesc ca nişte osebite raze întru acelaşi soare, ori 
ca nişte osebite crengi întru aceeaşi rădăcină, ori ca nişte osebite jghiaburi de apă întru acelaşi 
izvor, ori ca nişte osebite mădulare întru acelaşi trup. Adică soarele întru care se unesc este 
credinţa, de la care iau lumină; rădăcina este cea din care cresc, izvorul este înţelepciunea lui 
Dumnezeu din care se luminează iar trupul este Biserica de care atîmă ei.” Iar dumnezeiescul 
Ambrozie zice că frăţia duhovnicească o covîrşeşte pe aceea trupească după trei lucruri: 1) 
trupeasca frăţie primeşte şi vrajbă, iar cea duhovnicească nu; 2) cea trupească le desparte pe 
cele obşteşti, iar cea duhovnicească le face obşteşti şi pe ale sale; 3) cea trupească îi defaimă 
pe ai săi, iar cea duhovnicească îi primeşte şi pe cei străini (la Coresi). (n. aut.) 

251 Iar Sfîntul Grigorie Nyssis tîlcuieşte tropologic [„moral”, n. m.] această zicere a Apos¬ 
tolului: „Ochiul nu poate şă zică mîinii: Nu am trebuinţă de tine!" Sfîntul Grigorie zice că 
dumnezeiescul Pavel arată că se cuvine ca trupul Bisericii să facă bine prin amîndouă, şi prin 
puterea străvăzătoare a adevărului, şi prin cea lucrătoare. Căci nici puterea de a vedea cele 

- fiindcă, dacă ar lipsi un singur mădular, chiar cel mai de jos, trupul ar şchi¬ 
opăta şi nu ar fi întreg şi împlinit - tot aşa nici cei ce au daruri mai mari nu se 
pot mîndri şi zice celor cu daruri mai mici că nu au trebuinţă de ei. Fiindcă au 
trebuinţă de dînşii, nefiind ei singuri îndestui şi fără de lipsă spre a zidi Bise¬ 
rica. Şi bine a zis că ochiul nu poate sa zică cele de mai sus, căci, chiar dacă 
ochiul ar voi să nu aibă trebuinţă de celelalte mădulare, aceasta este cu nepu¬ 
tinţă în chip firesc. 

22 Ci cu mult mai mult mădularele trupului care par a fi mai slabe 

sînt mai trebuincioase. 

23 Şi pecete ale trupului care ni se par mai de necinste 
, pe acelea cu mai multă cinste le îmbrăcăm; 

şi cele necuviincioase ale noastre au mai multă cinste. 

Acum, Apostolul arată că mădularele pe care le socotim că sînt mai de jos, 
acelea sînt trebuitoare. Căci ele par a fi mai înjosite, dar după adevăr nu sînt 
aşa. Dar care sînt mădularele trupului ce par a fi mai neputincioase şi mai ne¬ 
cinstite decît celelalte, dar sînt mai trebuitoare? Unii zic că sînt părţile cele 
născătoare şi făcătoare de prunci, care par a fi ne-cinstite, dar sînt atît de tre¬ 
buitoare încît fără ele moştenirea oamenilor şi viaţa lor nu ar fi putut să rămî- 
nă. Şi le dăm mai multă cinste decît celorlalte, căci, chiar dacă cineva ar fi goi 
peste tot trupul, nu poate lăsa goale aceste părţi. 252 Iar alţii zic că părţile mai 
neputincioase şi mai de nevoie sînt ochii, pentru că aceştia, deşi sînt mici, şi 
mai slabi şi mai neputincioşi decît toate celelalte mădulare, sînt însă prea de 
nevoie. Iar mai ne-cinstite zic că sînt picioarele. Aşadar, ochilor noştri le dăm 
multă purtare de grijă şi cinste, dar şi picioarele le acoperim şi le purtăm de 
grijă, deşi ele sînt mai jos şi par a fi ne-cinstite. 253 Se pot înţelege deci trei 


'dumnezeieşti (care se arată prin „ochi”) nu împlineşte singură sufletul dacă nu sînt de faţă 
faptele (care se însemnează prin „mână”), isprăvind viaţa cea morală, nici filosoiîa practică nu 
e de ajuns, dacă întru cele ce se fac nu se află adevărul bunei cinstiri de Dumnezeu. Căci e ne¬ 
voie de împreună-luciarea „ochilor” cu „mîinilc”, adică a credinţei cu laptele (în şirul iîlcuirii 
capitolului 28, stih 20, al Evangheliei lui Matei), (n. aut.) 

252 Precum se vede, de aceea Adam şi Eva, după ce au călcat porunca lui Dumnezeu, vă- 
zîndu-şi goliciunea, au cusut frunze de smochin şi şi-au făcut acoperămînt ca să-şi acopere 
părţile născătoare dc fii (Facerea 3:7). Şi copiii, îndată ce mai cresc, îşi acoperă părţile ace¬ 
lea. (n. aut.) 

25S Iar Teodorit zice că părţile cele mai de nevoie sînt splina şi creierul, la care se adaugă 
plămînii, inima şi celelalte măruntaie, şi că acestea s-au învrednicit de mai multă apărare de la 
Făcătorul, căci oasele pieptului şi ale capului, care le cuprind, sînt mai tari decît celelalte. Iar 
mai ne-cinstite se văd a fi picioarele, pentru care avem însă multă purtare de grijă, învelin- 
du-le cu colţuni [„ciorapi”, n. m,] şi cu încălţări, (n. aut.) 

rînduieli ale mădularelor trupului, adică: unele, precum ochii, sînt slabe şi de 
nevoie; altele ne-cinstite, precum picioarele; iar altele grozave la vedere, pre¬ 
cum sînt părţile cele născătoare. 254 

24 Iar cele cu bun chip nu au trebuinţă de noi 

Cineva ar putea zice: Ce cuvînt este acesta - o fericite Pavele! - să purtăm 
de grijă şi să ocrotim mădularele noastre cele fără chip, adică grozave şi 
ne-cinstite, şi să le defăimăm pe cele cu bun chip şi cinstite? De aceea, Apos¬ 
tolul zice că nu defăimam mădularele cele cu hun chip şi cinstite, dar acelea 
nu au trebuinţă de vreo cinste şi de purtare de grijă de la noi, fiindcă au buna 
închipuire din fire. 

Căci Dumnezeu a întocmit trupul 

Aşadar, dacă Dumnezeu a întocmit trupul, înseamnă că l-a făcut să fie 
una. Pentru că lucrul ce se întocmeşte se fade una şi ceea ce a fost înainte nu 
se mai vede. Aşadar, unde a rămas mai multul la unul, şi mai marele sau mai 
micul? Negreşit, nu a rămas! ; 

25 dîndu-i mai multă cinste celui lipsit, ca să nu fie dezbinare în trup, 

Pavel nu a zis că Dumnezeu a dat mai multă cinste mădularului celui ne¬ 
cinstit şi fără chip, fiindcă de sine şi după firea sa nici un mădular al trupului 
nu este fără chip şi ne-cinstit; ci a zis că a dat cinste mădularului care era lipsit 
de multă cinste. 253 Deci şi tu, cel ce ai un dar mai mic după cinste, nu te mîh- 
ni, pentru că Dumnezeu te-a cinstit mai mult. 256 

254 Iar Fotie adaugă că „nu urmează a fi mai mici cei care primesc darurile cele mici, şi 
nici mai mari cei ce au daiuri mari. Pentru că mulţi, primind daruri mari, s-au arătat mai înjo¬ 
siţi şi mai mici decît alţii care nu au luat daruri nicicum. De ce zic că s-au arătat mai înjosiţi? 
Fiindcă, nepăzind darurile primite, s-au ticăloşit cu totul. Aşa a fost Iuda, care â primit daruri 
şi a făcut minuni; aşa au fost cei ce ziceau: «Doamne, întru numele Tău puteri multe am fă¬ 
cut», cărora le-a zis Domnul: «Adevăr zic vouă: Nu vă ştiu pe voi, ci duceţi-vă de Ia Mine»” 
(Matei VII), (n. aut.) 

255 Iar înţeleptul Teodorit - tîlcuind zicerea aceasta: „iar cele cu bun chip nu au trebuinţă 
de noi, căci Dumnezeu a întocmit trupul dîndu-i mai multă cinste celui lipsit” - zice: „Căci 
obrazul nu are trebuinţă de acoperăimnt, iar mădularele născătoare de copii sînt acoperite, şi 
de noi cu haina, şi de fire cu părul, care e pus împrejurul lor ca o îngrădire, şi cu părţile şezu¬ 
tului, care acoperă mădularul deşertării, adică pe cel născător de copii.” (n. aut:) 

256 înţeleptul Fotie arată mai descoperit cum cinsteşte Dumnezeu pe acela căruia îi dă dar 
mai mic. Căci, celui lipsit şi înjosit, Dumnezeu îi dă mai mult dar, ca unuia slab; iar celui tare 
şi în stare a se chivernisi pe sine, îi dă un dar mai mic. De aceea, cei ce au luat darul mai mare 

Iar pricina pentru care Dumnezeu a dat mai multă cinste mădularelor lip¬ 
site de cinste este ca să nu se facă dezbinări şi despărţiri în trupul cel unul. 
Căci - dacă unele mădulare ale trupului nostru ar fi fost ocrotite şi cinstite şi 
de fire, şi de purtarea noastră de grijă, iar altele, dimpotrivă,, nici de fire, nici 
de noi - acelea s-ar fi despărţit negreşit unul de altul şi nu ar fi răbdat fireasca 
legătură şi unire dintre ele. Iar dacă s-ar fi despărţit, atunci şi celelalte mădu¬ 
lare s-ar fi vătămat şi tot trupul s-ar fi dezbinat. Deci - zice - şi voi, fraţilor 
care aveţi daruri mai mari, nu vă mîndriţi şi nu-i defăimaţi pe cei ce au daruri 
mai mici, ca nu cumva aceia să se despartă de voi şi, din pricina despărţirii 
lor, să vă vătămaţi şi voi] 

ci mădularele să poarte grijă întocmai unul pentru altul 

Zice: Dumnezeu a dat mai multă cinste mădularelor celor lipsite 257 nu nu¬ 
mai pentru a nu fi dezbinări în trup, ci şi pentru a fi dragoste şi unire între mă¬ 
dulare şi pentru ca Creştinul mai mare să poarte de grijă pentru cel mai mic, 
dar nu la întîmplare, ci „întocmai”, adică pentru ca cel mic să dobîndească 
aceeaşi purtare de grijă de care se îndulceşte şi cel mai mare. Anume aşa ca 
atunci cînd s-ar înfige un ghimpe în calcîiul piciorului şi tot trupul ar simţi du¬ 
rerea şi s-ar îngrijora. Căci atunci capul se pleacă spre durerea călcîiului, spi¬ 
narea trupului se întoarce în jos, pîntecele şi măruntaiele se strîng, ochii caută 
cu multă luare aminte ca să vadă ghimpele, mîinile se mişcă, şi toate pătimesc 
pînă îl scot. La fel se întîmplă şi cînd alt mădular al trupului e vătămat şi simte 
durere, pentru că toate mădularele se îngrijesc ca să-l ajute pe acela. 

26 Şi, dacă un mădular pătimeşte, toate mădularele suferă împreună; 
iar dacă un mădular este cinstit, toate mădularele se bucură 
împreună. 

Pentru ce toate mădularele pătimesc împreună cu mădularul ce pătimeşte 
şi se bucură împreuna cu mădularul ce e slăvit şi cinstit? Pentru că amănunţita 


nu trebuie a se raîndri, acesta fiind semnul neputinţei lor pentru care au avut trebuinţă a lua 
mai mult dar. Iar cei ce au luat darul mai mic cu atît mai mult trebuie a se bucura şi a se ve¬ 
seli, pentru că, fiind puternici şi îndestulaţi spre a se rîndui pe sine-şi, au primit un dar mai 
mic, neavînd trebuinţă de unul mai mare. (n. aut,) 

251 Hrisostom zice că, aşa cum a dat mai multă cinste mădularelor celor lipsite, tot astfel 
Dumnezeu a dat cu mult mai mult dar oamenilor celor mai mici. Aşa, tîlharul a fost încununat 
mai înainte de Apostoli; aşa, fiul cel curvar a primit mai multă cinste decît fratele său cel îm¬ 
bunătăţit; aşa, oaia cea rătăcită L-a înduplecat pe Păstor să lase cele nouăzeci şi nouă de oi şi 
să alerge să o caute, şi, aflînd-o, se purta pe grumazul Lui; aşa, venind în al Xl-lea ceas, ace¬ 
eaşi plată au luat şi cei dinţii, şi mulţi alţii. (n. aut.) 

unire dintre mădulare face ca atît relele întîmplări şi patimile, cît şi bunele no¬ 
rociri şi slavele, să fie obşteşti între dînsele. Astfel - precum am zis mai sus - 
cînd calcîiul ori unghia degetului piciorului e rănit şi pătimeşte, pătimesc îm¬ 
preună toate mădularele. La fel, cînd capul se încununează, se slăvesc şi se 
bucură toate mădularele; iar cînd ochii sînt frumoşi şi curaţi, toată faţa şi tru¬ 
pul se văd frumoase. 

27 Iar voi sînteţi trup al tui Hristos şi (fiecare) mădulare (Un parte. 

Ca să nu zică cineva: 0, fericite Pavele! - ce asemănare avem noi, Creşti¬ 
nii, cu pilda trupului şi a mădularelor pe care ne-ai dat-o? - Apostolul zice: Şi 
voi. Creştinii, sînteţi trup al lui Hristos şi mădulare ale Lui. Drept urmare, 
dacă nu se cuvine ca trupul omului să fie dezbinat, cu mult mai vîrtos nu se 
cuvine a fi dezbinat trupul lui Hristos! 158 

Şi - fiindcă nu numai Corintenii singuri împlineau „trupul” lui Hristos, ci 
toţi Creştinii care se aflau în lume - Apostolul nu a zis doar că ei sînt „trup” al 
lui Hristos, ci a adăugat că sînt „mădulare”. Căci, deşi ei nu alcătuiau întreg 
trupul hii Hristos, erau mădulare ale Lui; şi, iarăşi, nu toate mădularele Lui, ci 
„în parte”, cîteva adică. Şi zice: Dacă sînteţi socotiţi doar întru Biserica voas¬ 
tră a Corintului, sînteţi „trup al lui Hristos”, fiindcă alcătuiţi o Biserică întrea¬ 
gă din parte. Asemănîndu-vă însă cu catolica (adică peste tot cuprinzătoarea) 
Biserică al cărei trup se alcătuieşte din toate Bisericile lumii şi are drept cap 
pe Hristos, atunci - zic - voi, Corintenii, sînteţi doar cîteva mădulare, pentru 
că Biserica voastră este parte a Bisericii celei atot-cuprinzâtoare. 

28 Şi pe unii i-apus Dumnezeu în Biserică mai întîi Apostoli; 

al doilea, Prooroci; 


2SS Tîlcuind aceasta, marele Vasilie zice: „Voi însă «sînteţi trup al lui Hristos şi mădulare 
din parte», căci capul stăpîneşte şi lipeşte fiecare mădular împreună cu celălalt către unirea 
unului şi singurului Cap, Care este Hristos" (în precuvîntarea la cuvîntul despre Judecata lui 
Dumnezeu). Iar Nicolae Cavasila, tîlcuind Tainele Bisericii, zice aşa: „Biserica nu se închi¬ 
puie întru Taine ca în oarecare simboale sau semne, ci precum mădularele în inimă, precum 
crengile în rădăcina sadului şi - după zisa Domnului - «ca mlădiţele în viţa viei». Căci aici nu 
este numai împărtăşirea numirii sau asemănarea analogiei, ci însuşire a lucrului. Fiindcă Tai¬ 
nele sînt Trup şi Sînge ale lui Hristos, fiind Bisericii mâncare şi băutură adevărate; şi, împărtâ- 
şindu-se ea de acestea, ele nu se prefac în trupul omenesc, ca o oarecare altă mîncare, ci tru¬ 
pul se preface întru acelea, biruind cele mai bune. Fiindcă - la fel cum, întîlniridu-se cu focul, 
fierul se face şi el foc, nu pentru că focul ar fi fier, ci pentru că însuşirile fierului se pierd cu 
totul de către foc - tot aşa cineva ar putea să vadă că şi Biserica lui Hristos, fiind unită cu 
Dînsul şi împărtăşindu-se de trupul Lui, este însuşi Trupul Domnului. Despre aceasta scrie 
Pavel, zicînd: «Voi sînteţi trup al iui Hristos şi mădulare din parte.»” [...] (capitolul XXXVIII 
al tîlcuirii Liturghiei). [...] (n. aut.) 

Zice: Dumnezeu i-a rînduit în Biserică pe toţi, deci cum te împotriveşti tu. 
Creştine, rînduirii lui Dumnezeu? Şi Pavel îi pune mai întîi pe Apostoli, ca 
dătători ai tuturor bunătăţilor prin evanghelica propovăduire şi ca temeiuri ale 
credinţei 259 ; al doilea, îi pune pe Prooroci, nu pe ai Testamentului Vechi (fi¬ 
indcă aceia au proorocit despre venirea lui Hristos, pînă la botezul lui Ioan), ci 
pe cei care prooroceau în Noul Testament, după venirea lui Hristos, cum erau 
cele patru fiice ale Apostolului Filip ( Faptele Apostolilor 21:9), cum era Agav 
Proorocul ( Faptele Apostolilor 11:28; 21:10), cum erau cei ce prooroceau în 
Antiohia şi mulţi alţii. Căci darul proorociei s-a dat cu îmbelşugare fiecărei 
Biserici a Creştinilor de atunci. Şi a numărat - zicînd: „întîi”, „al doilea” - ca 
să rînduiască la urmă darul limbilor, şi astfel să-i smerească pe cei care se 
mîndreau cu acesta. 

al treilea, învăţători; 

învăţătorul este al doilea după Apostoli şi primul după Prooroci pentru că 
Proorocul vorbeşte de la Sfîntul Duh, tot darul lui fiind dumnezeiesc 260 , iar în¬ 
văţătorul zice multe de la sine şi din priceperea sa, unite însă cu Dumneze¬ 
iasca Scriptură. De aceea şi osteneşte - precum zice tot Pavel, în alt loc; 
„preoţii cei ce îşi ţin bine dregătoria, de îndoită cinste să se învrednicească 
mai ales cei ce şe ostenesc în cuvînt şi în învăţătură” (7 Timotei 5:17) - iar 
Proorocul nu osteneşte. 261 


259 Teodorii zice că Pavel îi înţelege aici nu numai pe cei 12 Apostoli, ci şi pe cei 70 şi pe 
ceilalţi din urmă care s-au învrednicit de apostolescul dar, cum au fost însuşi Pavel, Vamava, 
Epafrodit (numit „Apostol al Filipenilpr", Filipeni 2:25) şi nenumăraţi alţii. (n. auţ.) 

260 Bagă de seamă că - după dumnezeiescul Hrisostom - prin „Prooroci”, Pavel îi înţe¬ 
lege aici nu pe cei care doar prooroceau, ci pe aceia care învăţau prin proorocie spre folosul 
obştesc; şi de aceea i-ă rînduit pe aceştia înaintea învăţătorilor, (n. aut.) 

261 Despre aceasta, dumnezeiescul Hrisostom - tîleuind zicerea aceea a lui Isaia: „lată 
Stăpînul, Domnul Savaot, va lua din Ierusalim (...) pe Prooroc şi peprezicâtor" (capitolul 3:1, 
2) - zice aşa: „Una este prevederea, şi altaproorocia. Căci Proorocul grăieşte cu Duh dumne¬ 
zeiesc, neadâugînd nimic de la sine; iar învăţătorul, luînd pricinile şi deşteptînd înţelegerea 
din cele făcute acum, vede multe din cele ce au să fie, precum se poate prevedea fiind om în¬ 
ţelept; Şi multă e osebirea între unul şi altul, cîtă e între înţelegerea omenească şi darul dum¬ 
nezeiesc” (tîlcuirea la tsaia). 

Se vede însă că şi Apostolii prooroceau, cum făcea şi Pavel, care zice despre sine: „Iar 
acum, fraţilor; dacă aş veni la voi, grăind în limbi, de ce folos v-aş fi, dacă nu v-aş vorbi sau 
în descoperire, sau în cunoştinţă, sau în proorocie, sau în învăţătură?” (1 Corinteni 14:6). De 
aici, încheiem că darul apostolesc era mai osebit decît acela al Proorocilor, căci nimic nu 
oprea ca unul şi acelaşi să fie şi Apostol, şi Prooroc. Eu însă socotesc că toţi cei doisprezece 
Apostoli, şi mai ales căpetenia Petru, au fost şi Prooroci, şi învăţători, că au avut şi puteri, şi 
daruri de tămăduiri, şi că au grăit în limbi străine şi au tălmăcit; credincioşii însă nu le aveau 
pe toate acestea, ci fiecare avea dar osebit, (n. aut.) 

apoi, cei care au puteri; apoi, cei care au darurile tămăduirilor, 

„Puterile” îi şi tămăduîau pe cei bolnavi, dar îi şi pedepseau pe cei nesu¬ 
puşi şi împotrivitori; iar „darurile tămăduirii” doar vindecau. De aceea, a pus 
puterile înaintea darurilor tămăduirii, ca pe unele ce erau mai sus decît aces¬ 
tea. Iar deasupra acestora două l-a pus pe cel ce este învăţător întru adevăr, 
adică pe cel ce îi învaţă pe alţii şi cu lucrul, şi cu cuvîntul. 2152 

ajutorărilor, ocîrmuirilor, 

„Ajutorarea” este darul de a-i apăra şi a-i ajuta pe cei neputincioşi, iar 
„ocîrmuirea” este darul de a cîrmui, adică de a iconomisi cele după plăcerea 
fraţilor şi voia lui Dumnezeu. Căci - zice - acestea, deşi sînt şi fapte ale ale¬ 
gerii şi silinţei noastre, sînt totodată daruri ale lui Dumnezeu. Prin aceasta, ne 
învaţă să fim bine-mulţumitori către Dumnezeu, Care ni le dăruieşte, şi doar 
către El să privim şi să nu ne mîndrim întru acestea ca şi cum ar fi isprăvi ale 
noastre. 

felurilor limbilor. 

A pus darul limbilor în urma tuturor ca să-i smerească pe aceia care se 
mîndreau într-acesta - precum am zis şi mai sus. 

29 Oare toţi sînt Apostoli? Oare toţi sînt Prooroci? 

Oare toţi învăţători? Oare toţi au puteri? 

30 Oare toţi au darurile tămăduirilor? Oare toţi vorbesc în limbi? 

Oare toţi pot să tălmăcească? 

Fiindcă urmau să se mîhnească Corintenii după ce s-au arătat darurile cele 
mai mari şi cele mai mici, precum le înşiră Apostolul, acum el iarăşi îi mîngî- 
ie pe cei ce aveau daruri mai mici şi zice că nu este cu putinţă a fi toţi Apos¬ 
toli, sau Prooroci sau învăţători, ci fiecare are un dar osebit. Drept aceea - 
zice - de ce te mâhneşti tu, Creştine, că nu ai darul Apostolilor sau al Prooro¬ 
cilor? Socoteşte că şi tu ai un alt dar pe care nu-1 are altcineva. Şi îţi este de 
folos a avea flecare dar osebit, pentru ca fiecare să aibă trebuinţă de ceilalţi, 
cum se întîmplă şi cu mădularele trupului, unde un mădular nu are lucrările 


262 Iar Teodorit zice: „Şi nu degeaba a pus învăţătura înaintea puterilor şi a daturilor tămă¬ 
duirii, ci învăţînd că acelea erau pentru învăţătură, iar nu învăţătura pentru acelea. Căci învăţă¬ 
tura a săvîrşit mîntuirea; dar, fiindcă oamenii nu primeau învăţătura fără semne şi minuni, a 
fost nevoie ca, celor ce veneau la credinţă, să li se dea minunile ca un oarecare zălog, (n, aut.) 

tuturor celorlalte, ci fiecare are lucrare osebită, pentru a avea trebuinţă unul de 
altul - precum am zis mai înainte, 263 

31 Rîvniţi însă la darurile cele mai bune! 264 \ 

Prin cuvîntul acesta, Apostolul dă de înţeles că ei înşişi sînt pricinuitorii 
faptului că primesc daruri mai mici, iar nu mai mari. Căci, zicînd: „să rîvniţi”, 
cere mai multă silinţă şi osîrdie întru cele duhovniceşti. Vezi însă ca nu a zis 
să rîvnească darurile „cele mai mari”, ci „cele mai bune”, adică pe cele mai 
folositoare lor şi fraţilor lor. 

Şi va arăt încă o cale, mai covîrşitoare! 

Şi - zice - împreună cu darurile pe care le aveţi (căci aceasta însemnează 
zicerea „încă”), „eu vă arăt o cale mai covîrşitoare” - care adică le întrece pe 
celelalte, fiind prea-înaltă - ce vă aduce către toate darurile, dacă sînteţi rîvni- 
tori şi doriţi unele mai bune. Şi care e calea aceasta? Dragostea! 


263 Vezi subînsemnarea zicerii: „precum trupul este unul, iar mădulare multe" (mai sus, 
înapoi la stihul 12). (n, aut.) 

264 Ia aminte că Fotie, Teodorit şi Ghenadie al Constantinopolei au citit zicerea aceasta în 
chip întrebător, adică: „Rîvniţi şi poftiţi numaidecît daturile cele mai bune? Eu vă voi arăta o 
cale prin care aveţi sâle dobîndiţi, anume dragostea.” (a aut.) 

CAPITOLUL XIII 


1 De aş grăi în limbile omeneşti şi îngereşti, iar dragoste nu aş avea, 

m-am făcut aramă răsunătoare şi chimval răsunător. 

Dumnezeiescul Apostol nu le arată îndată calea darurilor pe care ie-afăgă- 
duit-o, ci cumpăneşte dragostea cu darul ce li se părea lor mai mare, adică cel al 
limbilor străine. Şi arată că dragostea e mai înaltă decît acesta şi decît toate ce¬ 
lelalte, făcînd-o vrednică de dorit de către toţi. Şi zice: „dacă aş grăi osebitele 
limbi ale oamenilor”, adică ale tuturor ginţilor şi neamurilor lumii. Şi adaugă, 
căci nu s-a îndestulat numai întru aceasta: „dacă aş grăi şi în limbile îngerilor”, 
nu că îngerii ar avea limbi, ci vrînd să arate o înţelegere mai covîrşitoare decît 
limbile omeneşti. Pentru că „limbă a îngerilor” a numit puterea gînditoare pe 
care o au îngerii spre a-şi împărtăşi unul altuia înţelegerile dumnezeieşti. Şi i-a 
zis aşa de la metafora şi asemănarea organului limbii noastre, prin care ne îm¬ 
părtăşim unul altuia înţelegerile ce Ie avem în adîncul inimii noastre. 265 Tot la 
fel a vorbit şi de „genunchii” cereştilor îngeri, zicînd că „tot genunchiul se va 
pleca, al celor cereşti...” (.Filipeni 2:10), Fiindcă îngerii nu au oase şi nervi, ca 
să aibă şi genunchi, ci Apostolul a voit să arate cu zicerea aceasta nemărginita 
şi covârşitoarea supunere şi închinăciune a lor căt?e Hristos. 

Şi zice: „De nu voi avea dragoste, m-am făcut aramă răsunătoare”, adică 
sînt numai glas slobod şi în zadar grăiesc atîtea limbi, făcîhdu-mă supărător şi 
îngreuietor pentru mulţi, dacă sînt fără de dragoste. Pentru că nu folosesc pe 
nimeni cu atîtea limbi, lipsit fiind de dragoste, care-i foloseşte pe toţi. Vezi, 
iubitule, unde a aruncat Apostolul darul limbilor celor osebite, întru care se 
făleau Corintenii? 

2 Şi - de aş avea darulproorociei, şi aş cunoaşte toate tainele 

şi toată cunoştinţa, 

Zice: Chiar dacă aş avea proorocie, şi nu de orice fel, ci proorocia cea mai 
desăvîrşită, şi descoperirea care cunoaşte toate tainele lui Dumnezeu şi toată 


365 Marele Vasilie zice „că, dacă am vieţui doar cu sufletul, ne-am înţelege îndată unii cu 
alţii din noime (gînduri, înţelesuri). Dar, fiindcă sufletul nostru lucrează înţelegerile acoperit 
cu învelitoarea trupului, d are nevoie de numiri ca să arate şi altora cele ascunse în adine"’ 
(cuvînt la zicerea „ia aminte de sine-ţi”). De aceea - după sfintul acesta - şi îngerii, fiind 
minţi lipsite de trup, vorbesc unii cu alţii numai prin înţelegeri, fără a avea nevoie de limbă şi 
de cuvînt grăitor. Iar că îngerii grăiesc şi ce anume grăiesc este arătat din Scripturi: căci Isaiâ 
şi lezechiil i-au auzit lâudîndu-L pe Dumnezeu: iar mai înainte i-au auzit vorbind unii către 
alţii Daniil, Zaharia şi Miheia; iar şi mai înainte de aceştia, strămoşii lor - precum tîlcuieşte 
Teodorit. (n aut.) 

cunoştinţa lucrărilor dumnezeieşti, nimic mi sînt fără dragoste. Vezi însă - o, 
cititorule! - că, vorbind de darul grăirii în liriibi, Pavel a zis că nu este nici un 
cîştig, iar pentru proorocie a zis că înţelege toate tainele şi toată cunoştinţa. 

şi aş avea toată credinţa, 

Pentru a nu număra toate darurile unul cîte unul, arătîndu-se însărcinător şi 
îngreuietor multora, Apostolul s-a suit la maica şi izvorul tuturor darurilor, la 
credinţă adică. Şi zice: De aş avea credinţă 

încît a strămuta munţi, iar dragoste nu am - nu sînt nimic. 

Fiindcă oamenilor groşi li se pare luciu mare , a strămuta cineva munţii, 
Apostolul arată aici cum credinţa desăvîrşită poate face hu numai aceasta, căci 
Domnul a zis că şi o mică parte de credinţă strămută munţii, spurîînd aşa: ,‘,De 
aţi avea credinţă ca un grăunte de muştar, aţi zice muntelui acesta: Ridica-te şi 
aruncă-te în mare!” (Matei 17:20). 266 Vezi însă că, împreună cu proorocia şi 
cu credinţa, Pavel a cuprins toate celelalte daruri. Fiindcă toate minunile şi da¬ 
rurile se şăvîrşesc fie cu cuvintele proorociei, fie cu faptele pe care le săvîr- 
şeşte credinţa. Şi nu a zis: „sînt mic dacă nu am dragoste”, ci: „nu sînt 


266 Unul ca acesta a fost dumnezeiesculGrigorie al.Neochesariei, făcătorul de minuni care a 
strămutat o stîrică mare de piatră cît un munte (precum zice Grigorie al.Nyşsei în Viaţa lui). Cu¬ 
viosul Marcu din Tracia, Ioachim al Alexandriei, (care, în vremile cele mai de pe urmă, a stră¬ 
mutat în Egipt un munte ce se numeşte în turceşte Durdag) şi miilţi alţii. Punînd înainte aceste 
cuvinte despre dragoste ale Apostolului, marele Vasilie zice aceste înfricoşate vorbe: „Socotesc 
că Apostolul a spus acestea hotăritor, aduclndu-şi aminte de Domnul, cînd a zis că «mulţi vor 
veni în ziua aceea şi vor zice: Doamne, Doamne, au nu întru, numele Tău am proorocit şi am 
tăcut multe minuni? Şi le voi răspunde lor: Niciodată nu v-am cunoscut! Depărtaţi-vă de la 
Mine, lucrătorii fărădelegii!»Încît e arătat şi fără grăite împotrivă că - de s-ăr şi face poruncile 
şi îndreptările Domnului şi darurile cele mari de s-ar lucra, dar fără dragoste - s-ar socoti că sînt 
fărădelege, nu din pricina darurilor şi a îndreptărilor, d al scopului celor ce folosesc acestea 
către voile lor” {Cuvîntui despre botez, cum se botează cineva întru evanghelie). 

Din cuvintele acestea ale Apostolului, trebuie să încheiem că, despărţită de dragoste, cre¬ 
dinţa cade; iar credinţa unită cu dragostea şi care „prin dragoste se lucrează” (precum a zis 
Pavel în alt loc, Galateni 5:6) - este mai presus de toate, fiindcă nu cade niciodată. Vezi şi 
subînsemnarea acestei ziceri, (n, aut.) 

257 întrebat fiind de ce zice Pavel că nu este nimic, măcar de ar şi avea toată cunoştinţa şi 
toată proorocia şi ar grăi în toate limbile îngerilor, marele Macarie răspunde: „Nu trebuie a în¬ 
ţelege că Apostolul este nimic, ci că darurile acestea sînt mici faţă de dragostea desăvîrşită. Şi 
cel ce este întru măsurile acestea cade, iar cel ce are acea dragoste nu 1 poate să cadă" (cuvîntui 
27, întrebarea 14). (n. aut.) 

3 Şi - dacă aş da toate avuţiile mele 

Nu a zis: „de aş da ca milostenie o parte din avuţia mea", ci: „de aş da toa¬ 
te avuţiile mele”, adică: „nu numai să dau milostenie la săraci, ci şi să-i slu¬ 
jesc cu toată osîrdia pe săracii ce sînt miluiţi de mine”, 

şi de aş da trupul meu ca să fie ars, iar dragoste nu am - 
nimic nu-mi foloseşte. 

Nu a zis: „de aş muri”, ci a pomenit de ceea ce este mai grea decît toate 
muncile, adică a fi ars de viu. Dar - zice - nici aceasta nu mă va folosi, dacă 
nu voi avea dragoste. Dar poate s-ar nedumeri cineva şi ar zice: Cum este cu 
putinţă ca cineva să dea avuţiile sale milostenie şi să se ardă de viu fără a avea 
dragoste? Răspundem că Apostolul a închipuit aici ceea ce nu este ca şi cum 
ar fi şi ceea ce nu se poate face ca şi cum s-ar putea, la fel ca atunci cînd zice: 
„Ci măcar şi noi sau înger din cer de vă va binevesti vouă afară de ceea ce am 
binevestit vouă, anathema să fie” (Galateni 1:8), cu toate că nici el însuşi, nici 
vreun înger nu vestea altceva. Şi în altă parte zice: „Sînt încredinţat că (...) nici 
îngerii, nici începătoriile, nici Puterile, (...) nici vreo altă zidire, nu va putea să 
ne despartă de dragostea pentru Dumnezeu” (Romani 8:38), cu toate că îngerii 
nu-1 despărţeau de Dumnezeu şi nici nu mai e vreo altă zidire afară de aceasta, 
ci a zis ceea ce nu era ca şi cum ar fi, cu formă covîrşitoare, ca să arate covîr- 
şitorul său dar. 

Sau zicerea aceasta se înţelege şi altfel, că cineva poate a-şi da avuţiile 
milostenie şi fără dragoste, cînd nu le dă pentru împreună-pătimirea către să¬ 
raci şi pentru milostivire, ci pentru lauda lumii şi pentru plăcerea oamenilor. 
Căci milostenia se face cu dragoste atunci cînd cineva o face pătimind şi 
durîndu-I inima şi arzîndu-i-se pentru săraci. 

4 Dragostea îndelung rabdă, se îmbunătăţeşte, 

De aici. Apostolul începe a număra semnele şi isprăvile dragostei către 
aproapele. Şi ca întîi semn al ei pune îndelunga-răbdare, rădăcina oricărei fi¬ 
losofii, căci îndelung-răbdător se numeşte acela care are suflet larg şi, soco¬ 
teală vitejească a inimii. 208 însă, fiindcă de multe ori unii se arată a fi înde- 


268 De aceea arată şi Isaia că îndelunga-răbdare este potrivnică împuţinării de suflet, zi- 
cînd: „Că aşa zice Domnul (...): Sălăşluiesc într-un loc înalt şi sfînt şi sînt cu cei smeriţi şi 
înftînţi, ca să înviorez pe cei cu duhul umilit şi să îmbărbătez pe cei cu inima fiinţă" (capitolul 
57, stih 15), Şi Solomon vorbeşte foarte înţelept de cel îndelung-răbdător, zicînd că „bărbatul 
îndelung-răbdător e mai bun decît cel tare" (Pilde 16:32) şi mai bun decît omul eu dregătorie: 

lung-răbdători îuîndu-i în rîs pe cei ce se mînie asupra lor şi-i fac a se aprinde 
mai mult de mînie, Apostolul a adăugat că dragostea „se îmbunătăţeşte”, adică 
are năravuri bune, fără răutate şi batjocură, nedefăimător, precum acela ce se 
arată îndelung-răbdător cu făţărnicie. Apostolul a zis acestea mustrîndu-i pe 
prigonitorii şi pe ipocriţii care se aflau în Corint. 

nu rîvneşte, 

Adică dragostea nu-i zavistuieşte şi nu-i pizmuieşte pe cei mai buni, 
fiindcă este zavistie şi întru cele bune, cînd cineva e îndelung-răbdător dar îi 
rîvneşte pe alţii. Ci dragostea fuge şi de zavistie, şi de pizmă. Apostolul a zis 
aceasta pentru zavistnicii şi pizmuitorii ce erau în Corint. 

nu se semeţeşte, 

Adică dragostea nu se arată semeaţă, ci îl face înţelept şi statornic întru 
cugetare pe cel ce o are. Căci semeţ este acela ce se înalţă cu cugetarea, cel 
uşor de minte şi trîndav în năravuri. Şi zice aceasta pentru cei uşurateci şi de¬ 
şerţi ce erau în Corint. 269 

nu se trufeşte. 

Adică dragostea nu se mîndreşte. Pentru că este cu putinţă a avea cineva 
toate bunătăţile şî semnele de mai sus ale dragostei, dar să se trufească şi să se 
mîndrească pentru ele. Iar dragostea, pe lîngă bunătăţile zise, are încă şi sme- 
rita-cugetare. 

5 Dragostea nu se poartă cu necuviinţă, 


„Mai bun este cei îndelung-răbdător decît cel înalt" (Ecclesiast 7:9). Şi purtătorul de Dumne¬ 
zeu Maxim, hotărînd ce înseamnă „îndelung-răbdător”, zice: „îndelung-răbdător este cel ce 
aşteaptă sfîrşitul ispitei, luînd lauda răbdării” (capitolul 23 al sutei a patra despre dragoste). Şi 
iarăşi: „Bărbatul îndelung-răbdător este mult întru înţelepciune, căci suferă toate cele de 
scîrbâ gîndindu-se la sfîrşit şi aşteptîndu-1. Iar sfîrşitul este viaţa veşnică, după Apostolul" (la 
fel, capitolul 24). (n. aut.) 

265 Iar marele Vasilie zice că „tot ce nu se ia pentru trebuinţă, ci pentru podoabă, e întinat 
de semeţie" (hotărîrea 49 pe scurt). Iar pururea-pomenitul şi mult-învăţatul Dositei al Ierusali¬ 
mului zice că „semeţia este orice lucru zadarnic şi fără vreme. Iar zicerea aceasta a Aposto¬ 
lului se trage de la cei trufaşi, care în zadar şi fără vreme osteneau iubind feţe nevrednice. 
Pentru aceasta a şi zis: «dragostea nu se semeţeşte», adică nu face nimic în zadar" (foaia 314 
a celor douăsprezece cărţi). Iar Sfîntul Grigorie Nyssis arată că, „prin zicerea «nu se sume- 
ţeşte», Apostolul a arătat de unde este nemîndria dragostei” (Cuvîntul la zicerea „ iar cînd se 
vor supune Lui toate... ”, tomul II). (n. aut.) 

Adică dragostea nu numai că nu se mîndreşte, dar, chiar dacă ar suferi pa¬ 
timile cele mai de ruşine şi mai rele, nu le socoteşte de necinste, pentru omul 
iubit, la fel cum şi Hristos, pentru dragostea noastră, nu numai că a primit 
moartea Crucii cea necinstită şi de ruşine, ci a şiisocotit-o slavă şi cinste a Sa. 

Insă şi aşa vei înţelege zicerea, anume că dragostea nu ocarăşte, nu zice 
cuvînt şi nu face lucru mîrşav. Căci ce altceva este mai grozav şi mai fără cu¬ 
viinţă decît omul ocărîtor? 270 

Hu le caută pe ale sale, riu se întărită. 

Aici, Pavel tîlcuieşte chipul în care dragostea nu face necuviinţă, şi -zice că 
dragostea nu caută folosul său, ci folosul fratelui. Şi se socoteşte: că face ne¬ 
cuviinţă atunci cînd nu va slobozi pe fratele său de necuviinţele ce le face, ori 
prin cuvînt, ori prin fapte. Apostolul zice aceasta pentru Corintenii care îi tre¬ 
ceau cu vederea pe fraţii lor şi nu-i îndreptau. 

Şi, pentru că nu face necuviinţă, dragostea - zice - nici nu se întărită şi nu 
se porneşte spre mîţiie; Căci cel mînios este şi . fără cuviinţă - după Parimistul, 
care zice: „Bărbatul mînios nu este bine-cuviincios sau cu bun chip” (Pilde 
9:25). Apostolul zice aceasta pentru Creştinii care erau ocăriţi de alţii şi nu su¬ 
fereau ocara. 

nu socoteşte răul, 

„Zice: Dragostea, chiar dacă ar pătimi toate relele, nu numai că nu lupţă 
împotriva celor cerii fac rău, dar nici măcar nu socoteşte cît de puţin că este 
rău ceea ce pătimeşte. Vezi însă - o, cititorule! - că, arătînd semnele dragos¬ 
tei, Pavel nu zice că dragostea rîvneşte şi pizmuieşte, că luptă împotriva piz¬ 
mei, sau că se mişcă spre mînie şi că o stăpîneşte şi,o opreşte. Nu! - ci zice că 
nu lasă cît de puţin să răsară vreo răutate şi patimă, şi nu socoteşte deloc răul 
ca rău. Pavel zice aceasta pentru Creştinii ce sînt ocăriţi de alţii, învăţîndu-i să 
nu-i ocărască şi ei dimpotrivă pe cei ce-iocărăsc., . 

6 nu se bucură de nedreptate, 

Adică dragostea nu se bucură cînd e nedreptăţit cineva, şi bîntuit de alţii şi 
pătimeşte vreun rău, pentru că această nu este însuşirea dragostei, ci a bucuri¬ 
ei derău şia pizmei. 


in întrebat fiind ce va să zică: „dragostea nu face necuviinţă", marele;Vasilie răspunde: 
„Aceasta este întocmai cu a zice: «Dragostea nu cade din chipul său», Iar «chipul dragostei» 
sînt însuşirile dragostei, numărate una după alta de Apostol întru acelaşi loc” (hotărirea 247 
pe scurt), (n. aut.) 

ci împreună se bucură cu adevărul 

Zice: Nu numai că dragostea nu se bucură de nedreptate, ci - ceea ce e mai 
mare - se bucură împreună cu acela ce sporeşte. Şi, cînd se înfăţişează şi se slă¬ 
veşte adevărul celorlalţi, atunci se slăveşte şi dragostea, şi sporirea acelora şi 
slava adevărului le socoteşte ale sale. Pavel a zis aceasta pentru cei ce pizmu- 
iesc şi se mîhnesc cînd află că alţii se învrednicesc de binefaceri şi sporesc. 271 

7 Toate le suferă, 

Zice: Dragostea le suferă pe toate: şi ocările, şi necinstirile, şi rănile, şi 
moartea; pentru că răbdarea aceasta întru toate o dăruieşte dragostei înde- 
lunga-răbdare, pe care a spus mai sus Pavel că o are dragostea. Apostolul zice 
aceasta penţru cei ce sînt vrăjmăşuiţi de către alţii, învăţîndu-i să sufere orice 
ar pătimi de la aceia. , 

toate le crede, 

Zice: Dragostea crede orice i-ar 'spune prietenul iubit şi nu socoteşte că 
acesta ori altul ar grăi vreo minciuna şi vreun cuvînt făţarnic. 

toate le nădăjduieşte, toate le rabdă. 

Zice: Dragostea nu se deznădăjduieşte şi nu se îndoieşte pentru prietenul 
său cel iubit, ci totdeauna nădăjduieşte că acela se va preface şi vă spori spre 
mai bine. Pavel a zis aceasta pentru Creştinii, ce se deznădăjduiesc pentru cei¬ 
lalţi. Căci dragostea suferă toate metehnele prietenului său iubit, nădăjduind 
schimbarea, şi, chiar dacă acela rămîne întru răutatea să, ea nu se desparte; de 
dragostea lui, fiindcă - zice - „toate le rabdă”. Aceasta a zis-o pentru cei iu¬ 
biţi carele despart unii de alţii cu lesnire^pentru metehne omeneşti. 


271 Pentru aceasta zice dumnezeiescul Grigorie al Tesalonicului că dragostea se naşte din 
faptele hune, dar şi faptele btlne se nasc din dragoste; şi că nici faptele bune tiu folosesc fără 
dragoste, nici, iarăşi, dragostea singură nu foloseşte fără lucrările" şi faptele bune. Şi spune 
aşa: „Cineva poate vedea însă că dragostea se naşte din faptele bune, dar şi că faptele bune se 
nasc din dragoste. Despre aceasta zice şi Domnul în Evanghelie : «Cel ce are poruncile Mele 
şi le păzeşte, acela Mă iubeşte»; şi, în altă parte: «Cel ce Mă iubeşte va păzi poruncile Mele». 
Şi, fără dragoste, nici lucrările faptelor bune nu sînt lăudate şi folositoare celor ce le fac, nici 
dragostea fără de fapte, pe care Pavel le arată Corintenilor prin multe numiri, scriind: De aş 
face acelea şi acelea, iar dragoste nu aş avea, nimic nu mă folosesc! Iar ucenicul lui Hristos 
cel iubit mai cu osebire zice: «Să nu iubim numai cu cuvîntul, nici numai cu limba, ci cu fapta 
şi cu adevărul!" (capitolul 58 din cele filosofice şi teologice), (n. aut.) 

8 Dragostea nu cade niciodată 

Adică dragostea nu se sminteşte niciodată, ci le isprăveşte pe toate. Ori şi 
aşa se înţelege mai bine, că dragostea nu se topeşte niciodată, nici nu se rupe, 
nici nu încetează, ci rămîne şi în veacul acesta, şi întru cel viitor, cînd toate ce¬ 
lelalte au să înceteze şi au şă se facă nelucrătoare, precum zice mai departe: 272 

Şi proorociile se vor face nelucrătoare, darul limbilor va înceta, 

După ce a numărat în şir semnele, ramurile şi isprăvile dragostei, marele 
Apostol iarăşi o înalţă aici, în alt chip, zicînd că proorociile şi vorbirea în 
limbi vor lua sfîrşit, şi doar dragostea are să rămînă veşnică şi nesfîrşită. Căci, 


2n După Fotie, „«dragostea nu cade niciodată», adică nu greşeşte din voinţă (ci tară 
voie), ci pururea îşi află prilejuri bune şi folositoare prin care-1 ţine pe cel ce o foloseşte a stă¬ 
rui şi a nu se dezbina din iubirea şi unirea către altul, chiar dacă celălalt s-ar feri şi ar da pri¬ 
cini de despărţire; căci dragostea îl suferă, nădăjduieşte şi îl rabdă pe cel ce i-a greşit”. Iar ma¬ 
rele Macarie mai înalt şi mai văzător de cele dumnezeieşti tîlcuieşte această zicere a Aposto¬ 
lului, cum că „cei ce au toate darurile pe care le-a numărat mai sus Apostolul - adică a avea 
toată credinţa, a-şi da toate avuţiile milostenie pentru Hristos, a-şi da trupul spre mucenicie 
pentru Hristos şi a face minuni - toţi aceştia - zice - pot sa cadă, ca unii ce nu au ajuns la dra¬ 
gostea cea desăvîrşită; iar cel ce are dragostea cea desăvîrşită nu cade, căci nu poate cădea. Şi 
îţi spun - zice - că am văzut oameni care au ajuns la toate darurile şi s-au tăcut părtaşi Duhu¬ 
lui, dar au căzut, neajungînd la dragostea cea desăvîrşită” (cuvîntul 27, răspunsul 14). Şi apoi 
sfântul aduce pilde spre adeverirea cuvîntului său, anume cum un evghenit (nobil) înţelept - 
după ce şi-a vţndut toate avuţiile pentru Hristos, şi le-a dat săracilor, şi i-a slobozit pe robii săi 
şi s-a făcut vestit pentru viaţa sa îmbunătăţită - în urmă a căzut în înverşunări [„cuivii şi 
sodomii”, n. m.J şi în nenumărate răutăţi, fiindcă s-a mîndrit. Altul, avînd şi el multă credinţă 
în Hristos, s-a făcut mărturisitor în vremea prigoanei, suferind munci. Mai tîrziu, cînd s-a fă¬ 
cut pace, a fost slobozit şi era vestit, fiindcă şi genele ochilor săi erau vătămate, pentru că fu¬ 
seseră afumate de către tirani. Apoi, slăvit fiind de toţi, a ajuns întru atîta netemere de 
Dumnezeu, îneît s-a făcut ca şi cînd nu ar fi auzit cîndva cuvîntul lui Dumnezeu. Altul şi-a dat 
trupul la mucenicie şi a fost spînzurat şi zgîriat cu unghii de fier, apoi a fost aruncat în temni¬ 
ţă. Şi, slujindu-i în temniţă o călugăriţă, a căzut cu dînsa în curvie. Un alt nevoitor înţelept era 
atît de bogat întru darul lui Dumnezeu, îneît darul fierbea în inima lui, şi vindeca felurite boli 
ale oamenilor şi izgonea draci prin punerea mîinilor. La urmă însă, fiindcă s-a lenevit şi s-a 
înălţat din pricina slavei lumii, s-a mîndrit şi a căzut în adîncurile păcatului. Iar eu adaug aici 
şi pilda ticălosului şi putredului Saprichie, care, măcar că a suferit atîtea mucenicii pentru 
Hristos şi era gata să primească cununa Lui, fiindcă nu a voit să-l ierte pe Sfintul Nichifor, 
cate-i urma cerîndu-i iertare - vai! - a fost lepădat de Hristos şi a moştenit munca de veci, 
ticălosul,, ca unul ce nu avea dragoste. De aceea urmează marele Macarie şi zice: „Vezi că, 
mai înainte de a ajunge la măsurile dragostei, aceştia cad? Căci cel ce a ajuns la dragostea 
pentru Dumnezeu s-a legat, s-a îmbătat, s-a afundat şi rob este, ca întru cealaltă lume, ca şi 
cum nu şi-ar simţi firea sa" (la fel). Vezi despre dragoste subînsemnările zicerii „plinirea 
Legii este dragostea" (Romani 13:10) şi a zicerii „rodul Duhului este dragostea" (Galateni 
5:22). (n. aut.) 

deşi proorociile şi vorbirea în osebite limbi s-au dat de către Duhul Sfînt pen¬ 
tru a se primi şi a se lăţi credinţa întru neamuri, după ce credinţa se va lăţi, vor 
înceta şi proorociile şi limbile, fiind de prisos încă în viaţa aceasta şi, mai ales, 
în cea viitoare. 

cunoştinţa se va face nelucrătoare. 

9 Căci în parte cunoaştem şi în parte proorocim. 

10 Iar cînd va veni şfîrşitul, atunci cea din parte se va strica. 

Aici, cu dreptate s-ar nedumeri cineva, căci, dacă cunoştinţa are să înce¬ 
teze şi are să se strice - precum zice fericitul Pavel - atunci cum o să petre¬ 
cem fără cunoştinţă veacul viitor? Spre dezlegarea nedumeririi, răspundem că 
Pavel zice aici că în veacul acela are să înceteze cunoştinţa cea nedesăvîrşită, 
aceea „din parte”, cînd va veni cunoştinţa cea desăvîrşită, întru viitoarea viaţă. 
Căci atunci nu vom cunoaşte numai cît ştim acum, ci mult mai multe şi mai cu 
desăvîrşire. Precum, de pildă, acum ştim că Dumnezeu este pretutindeni, dar 
cum este pretutindeni nu ştim, sau, acum ştim că Fecioara a născut, dar nu 
ştim în ce chip a născut. Iar atunci, în viitoarea viaţă, avem să cunoaştem de¬ 
spre acestea ceva mai mult, cît ne este de folos. 273 

11 Cînd eram prunc. 

Fiindcă, mai sus, a zis că atunci cînd va veni „cea desăvîrşită” se strică şi 
încetează „cea din parte”, Pavel aduce acum la aceasta şi pildă, cu care arată 


273 Dumnezeiescul Hrisostom zice că, deşi avea atît de multă cunoştinţă a duhovniceştilor 
şi dumnezeieştilor lucrări cîtă nu a avut cîndva vreun alt om, Pavel cugeta însă smerit şi nu se 
înălţa pentru cunoştinţa aceasta: „Căci - zice - atîta era întru dînsul cunoştinţa, cît întru nici 
unui din oamenii ce s-au născut cîndva, dar întru însăşi aceasta se smereşte şi de aceea zice: 
«din parte cunoaştem şi din parte proorocim»” (cuvîntul V la Apostolui Pavel). Iar marele 
Vasilie zice că „aceasta, adică cunoştinţa faţă către faţă şi desăvîrşită a fost făgăduită celor 
vrednici în viitorul veac. Iar acum - măcar Pavel de ar fi cineva, măcar Petru - vede cu 
adevărat, şi nu se rătăceşte, nici nu se năluceşte, dar «ca prin oglindă şi ca prin ghititură». Şi, 
primind cu mulţumire acum cunoştinţa «din parte», o aşteaptă cu bucurie pe «cea desăvîrşită» 
întru veacul viitor. Apostolul Pavel ne încredinţează de aceasta închipuind cuvântul şi zicînd 
aşa: Cînd eram prunc, învăţam literele începutului cuvintelor lui Dumnezeu, şi grăiam şi so¬ 
coteam ca un prunc. Iar de cînd m-am făcut bărbat şi mă silesc a ajunge la măsura «yîrstei pli¬ 
nirii lui Hristos» am lăsat cele ale pruncului, şi atîta sporire am întru înţelegerea celor dumne¬ 
zeieşti, îneît cunoştinţa slujirii iudaice o socotesc mişcare de minte pruncească, şi potrivită băr¬ 
batului desăvîrşit cunoştinţa din evanghelia tuturor. Tot aşa, întru asemănarea cunoştinţei ce se 
va descoperi celor vrednici în veacul viitor, aseamănă şi ceea ce pare acum deplin întru cu¬ 
noştinţă ca fiind ceva atît de puţin zărit, spre deosebire de cunoştinţa faţă către faţă, îneît pare a 
vedea «ca prin oglindă şi prin ghicituri»” (Cuvînt despre credinţă , în cele ascetice), (n. aut.) 

cîtă osebire e între cunoştinţa veacului acestuia şi cea a veacului viitor. Căci - 
zice - acum, în viaţa aceasta, sîntem ca nişte prunci neîmpliniţi, iar atunci ne 
vom face bărbaţi împliniţi. 

ca un prunc grăiam, 

Aici, a zis „grăiam” pentru darul grăirii în limbi, întru care se făleau 
Corintenii. 

ca un prunc cugetam, 

Aici, a zis „cugetam” pentru darul proorociei, fiindcă aceasta se lucrează 
cu mintea şi cu cugetarea minţii. 

ca un prunc socoteam. 

Aici, a zis „socoteam” pentru darul cunoştinţei. 

Iar cînd m-am făcut bărbat, am lepădat cele ale pruncului 

Zice: Aşa cum, cînd m-am făcut bărbat desavîrşit, au încetat toate însuşiri¬ 
le pe care le aveam ca prunc, tot astfel şi în veacul viitor, cînd am să primesc 
cunoştinţă mai înaltă şi minte mai bărbătească şi mai desăvîrşită, va înceta ne¬ 
împlinita şi puţina cunoştinţă pe care o aveam aici, care se asemăna cu aceea a 
pruncilor. 

12 Căci acum vedem ca prin oglindă şi în ghicituri, 

Aici, Apostolul descoperă mai curat pilda despre prunc pe care a adus-o 
mai sus. Şi arată că cunoştinţa pe care o avem acum, în viaţa aceasta, este pu¬ 
ţină şi întunecată, iar aceea care va veni mai descoperită şi mai curată, aşa 
cum privirea soarelui cu ochii, fără mijlocire, este mai curată decît aceea ce se 
face prin oglindă. 274 Dar, fiindcă soarele se vede în oglindă mai închipuit, Pa- 


214 Frumos şi bine a scris condeiul retoric al dumnezeiescului Grigorie al Nyssei chipul în 
care îl văd întru sine-şi pe Dumnezeu, „ca prin oglindă”, cei curaţi cu inima, zicînd aşa: „Cel 
ce se priveşte pe sine vede întru sine ceea ce doreşte, şi aşa se face «fericit cel curat cu ini¬ 
ma». Căci, privind întru însăşi curăţia, întru icoană curată vede întîiul chip [dumnezeirea]. 
Căci - precum cei ce privesc soarele în oglindă nu-1 văd cu nimic mai puţin în strălucirea 
oglinzii decît cei ce privesc la însuşi discul soarelui - tot aşa şi voi, chiar dacă slăbiţi către în¬ 
ţelegerea [vederea cu mintea] luminii, dacă vă veţi întoarce către darul chipului celui întipărit 
din început întru voi [«chipul lui Dumnezeu», după care sîntem făcuţi], veţi avea întru sine-vă 

vel a adăugat şi zicerea „prin ghicitură”, ca să arate că cunoştinţa de acum este 
mult mai nedesăvîrşită şi prea-puţină faţă de aceea ce va fi, căci „ghicitură” 
numeşte un cuvînt nedescoperit şi întunecat. 

iar atunci faţă către faţa. 

Pavel nu zice aceasta pentru că Dumnezeu ar avea faţă, ci ca să arate cu¬ 
noştinţa lui Dumnezeu cea fără mijlocire şi tară perdea. 

Acum cunosc din parte, iar atunci voi cunoaşte 
precum am şi fost cunoscut. 

Dumnezeiescul Apostol doboară mîndria Corintenilor în chip îndoit. Întîi, 
arată că cunoştinţa pe care o avem acum, în lumea aceasta, e „din parte”, 
nedesăvîrşită. 275 . Apoi, spune că nici această cunoştinţă nedesăvîrşită de acum 


ceea ce căutaţi. Căci Dumnezeirea este curăţie, nepătimire şi înstrăinare de tot răul” (cuvîntul 
VI la „fericiri”, în tomul I). 

Şi dumnezeiescul Calist, cel cu prea-înaltă minte, arată cum îl văd pe Dumnezeu în viaţa 
aceasta cei văzători cu mintea, punîud înainte această zicere apostolească şi zicînd: „întru cele 
ce sînt şi se fac de faţă, cei văzători cu mintea privesc «ca în oglindă şi în ghicitură» aşezarea 
celor fiitoare [«care sînt», «veşnice», n. m.J şi a celor ce se vor face. Căci - precum oglinda 
nu arată grosimea luciului răsfrînt într-însa, dar nici nu este cu totul nimic ceea ce arată, ea în- 
faţişînd chip de prea-învedcrat lucru, încît oricine iubeşte adevărul va mărturisi că ceea ce se 
vede în oglindă este - tot aşa cu adevărat şî cele ce sînt şi cele ce se fac nu arată grosimea, 
[...] însă arată fără de îndoială chipuri de lucruri adevărate celor ce au primit putere de a privi 
şi a povăţui fără greş către însuşi adevărul (capitolul 59 din manuscrisele cele în umiă aflate). 

Jar Marele Grigorie al Tesalonicului tîleuieşte privirea în oglindă aşa: „Cei curaţi cu ini¬ 
ma II văd pc Dumnezeu, după nemincinoasa zicere a Domnului: «Fericiţi cei curaţi...». Şi - 
după Teologul loan - Dumnezeu, Care e lumină, Se înfăţişează şi Se sălăşluieşte întru cei ce 
îl Iubesc şi suit iubiţi de El, după adevărata Sa făgăduinţă. Deci Dumnezeu Se înfăţişează pe 
Sine-Şi în mintea cea curată ca într-o oglindă, rămînînd însă nevăzut după fiinţă. Căci aşa este 
privirea în oglindă: se vede cu adevărat cel din oglindă, dar nu se vede faţă către faţă, fiind cu 
neputinţă a vedea desăvârşit pe cineva răsfrînt în oglindă şi, totodată, pe însuşi omul acela. 
Astfel, în viaţa aceasta de acum, Dumnezeu Se vede «ca în oglindă» Intru cei ce s-au curăţit 
cu dragostea de El, iar în cealaltă viaţă Se va arăta «faţă către faţă», după Apostol” (cuvîntul I 
la intrarea în biserică). 

Iar Teodorit tîleuieşte zicerea aceasta aşa; „Apostolul zice că acestea de acum sînt umbră 
a celor ce vor fi. Căci acum vedem chipul învierii intru Sfântul Botez, iar atunci vom vedea 
însăşi învierea; aici vedem simbolurile stăpînescului trup, iar acolo îl vom vedea pe însuşi 
Stăpînul, căci aceasta însemnează zicerea „faţă către faţă 1 ’. Vom vedea însă nu firea Lui cea 
neprivită şi nearătată nimănui, ci pe aceea luată dintre noi [«omenească», n. m,],” (n. aut.) 

2,5 Despre aceasta, Teologul Grigorie zice: „îl ascultăm pe Pavel zicînd că «din parte cu¬ 
noaştem şi din parte proorocim», acestea şi cele ca acestea fiind mărturisite de cel care nu era 
prost [„simplu”, n. m.j cu ştiinţa. Şi de aceea toată cunoştinţa aceasta nu e nimic mai mult 

nu o avem de ia noi, căci zice: Nu eu L-am cunoscut pe Dumnezeu, ci Dum¬ 
nezeu m-a cunoscut şi a alergat după mine. Tot astfel, în cealaltă viaţă, şi eu II 
voi cunoaşte pe Dumnezeu şi voi alerga după Dînsul mai mult decît L-am cu¬ 
noscut şi am alergat după El acum. Aşa se întîmplă de pildă şi cu cel ce şade 
în întuneric: pînă ce nu vede soarele, nu aleargă după frumuseţea razei lui, ci 
raza îi arată frumuseţea sa, cînd îl luminează; iar după ce va vedea şi va primi 
acela raza soarelui în ochii săi, atunci aleargă şi el după lumină. Aşadar, 
aceasta însemnează zicerea „precum am şi fost cunoscut”. Nu că îl vom cu¬ 
noaşte fără schimbare pe Dumnezeu, precum ne-a cunoscut Dumnezeu, ci că, 
precum a alergat Dumnezeu în urma noastră şi ne-a apropiat de Sine-Şi, aşa şi 
noi vom dori atunci să ne apropiem de El. 2 - 6 Şi, ca să luminez zicerea aceasta, 
voi da o pildă. Să zicem că cineva ar afla un prunc de bun neam şi frumos la 
faţă aruncat în drum. Şi l-ar lua să-l hrănească, crescîndu-1 cu bună creştere, 
iar apoi l-ar îmbogăţi cu bogăţie şi l-ar băga în curţile împărăteşti. Copilul 
acela, cît este prunc, nu simte nici una din binefacerile acestea şi nu cunoaşte 
iubirea de oameni pe care a arătat-o către el omul acela. Iar cînd se va face 
bărbat şi va ajunge în cunoştinţă desăvîrşită, atunci va cunoaşte binefacerea 
lui şi-l va iubi după cum se cuvine. La fel şi noi, care în viaţa aceasta nu am 
cunoscut frumuseţea şi slava Făcătorului de bine şi Ziditorului nostru Dumne¬ 
zeu, o vom cunoaşte atunci, după putinţa omenească, şi ne vom apropia şi-L 
vom iubi. 277 De aceea, şi Teodorit zice că acest „am fost cunoscut” e în Joc de: 
„m-am apropiat”. 


decît «oglindă» şi «ghicitură», fiind alcătuită din mici închipuiri ale adevărului” (Cuvîntul al 
doilea despre teologie). 

Iar dumnezeiescul Maxim se nedumereşte pentru că Pavel zice aici că „din parte” cu¬ 
noaşte, în vreme ce Evanghelistul loan spune că a văzut „slava Lui Hrisţos, slavă ca a Unuia 
Născuţdela Tatăl, plin de dar şi de adevăr". Apoi, dezlegînd nedumerirea, zice: ,.SUntul Pa¬ 
vel spune că are «din parte» cunoştinţa Dumnezeu-Cuvîntului, Care e cunoscut numai din lu¬ 
crări, cunoştinţa Lui după fiinţă şi după ipostas fiind necunoscută şi oamenilor, şi tuturor în¬ 
gerilor. Iar loan Evanghelistul, fiind învăţat desăvîrşit despre înomenirea Dunuiezeu-Cuvîntu- 
lui, zice că a văzut «slava Cuvîntului celui întrupat», adică pricina şi scopul după care Dum¬ 
nezeu S-a făcut om. Şi spune că L-a văzut «plin de dar şi de adevăr», însă Cel Unul Născut nu 
era «plin de dar» după dumnezeire, ca Dumnezeu fiind de o fiinţă cu Tatăl, ci după firea noas¬ 
tră omenească, pe care a luat-o prin iconomie pentru noi, cei ce avem trebuinţă de dar” (capi¬ 
tolul 77 din suta a doua a celor teologice), (n aut.) 

276 întru un glas tîlcuieşte zicerea aceasta şi Fotie, zicînd: „Atunci îl voi cunoaşte şi îl voi 
dori pe Dumnezeu aşa cum m-a cunoscut El acum, Căci noi nu L-am cunoscut pe El cu ade¬ 
vărat, iar El ne-a cunoscut şi ne-a tras către Sine-Şi. Iar atunci îl vom cunoaşte şi vom alerga 
către El, dobîndind mai multă foame de dulceaţa Lui." (n, aut.) 

277 Iar Teologul Grigorie zice că, încă în viaţa aceasta, cei ce au ajuns la marginea 
nepătimirii şi a curăţiei îl cunosc pe Dumnezeu precum au fost cunoscuţi şi ei de Dînsul, prin 
dumnezeiască răpire, strălucire şi unire mai presus de minte. Rareori însă, cînd ei ajung mai 


200 




13 Iar acum rănun credinţa, nădejdea, dragostea, acestea trei; 
şi cea mai mare din acestea este dragostea. 

Acum - zice - lucrează darul vorbirii în limbi, al proorociei şi al cunoş¬ 
tinţei, cu toate că întunecat. Dar, după ce credinţa se va lăţi în lume, atunci 
toate acestea vor înceta, ca nişte lucruri de prisos. însă credinţa, nădejdea şi 
dragostea au să lucreze şi mai departe, fiindcă acestea sînt mai statornice decît 
vorbirea în limbi, proorociile şi cunoştinţa. Căci, cu cuvîntul „iar acum 
rănun’ 1 , arată stârnirea acestor trei fapte bune teologice. Iar din acestea trei, 
cea mai mare - zice - este dragostea, fiindcă cele două, credinţa şi nădejdea, 
rămîn numai întru acest veac, nu şi întru cel viitor, iar dragostea are să rămînă 
să lucreze întru tot nemărginitul veac viitor. 278 (Vezi şi tîlcuirea la capitolul 
cinci, stihul opt, al epistolei întîi către Tesaloniceni.) 


presus.de fire. [...] Vezi şi subînsemnarea zicerii „iar acum, cunoscîndu-L pe Dumnezeu şi, 
mai ales, cunoscîndu-vă de Dumnezeu (Galateni 4:9), ca să te înveţi că îndoită este cunoştinţa 
întru Dumnezeu, (n. aut.) 

2,8 înalt şi străbătător tîlcuieşte Grigorie al Nyssei zicerea aceasta a Apostolului, zifcînd: 
„Cînd va veni ceea ce se nădăjduieşte, toate celelalte încetuid, lucrarea dragostei va rămîne 
[...]. De aceea şi merge mai departe decît isprăvile faptei bune sau decît poruncile Legii. Ast¬ 
fel, dacă sufletul ar ajunge cîndva să aibă dragoste, le va avea negreşit şi pe celelalte, fiindcă 
ar dştiga plinirea tuturor. Şi se pare că întru dragoste se păzeşte chiar însuşirea fericirii dum¬ 
nezeieşti. Şi lucrarea dragostei nu are hotar, fiindcă nu se poate ajunge la vreo margine a 
binelui, ca, împreună cu acesta, să se sfirşească şi dragostea. Că numai răului, care e potrivni¬ 
cul binelui, i se pune margine, firea binelui fiind neprimitoare de rău şi sporind înainte către 
nemărginire” (Cuvînt despre suflet). 

Teodorit zice şi el: „A arătat că vor înceta darurile şi numai dragostea va rămîne, căci 
credinţa va fi de prisos în viitoarea viaţă, în care lucrurile se vor arăta învederat. Căci, dacă 
«credinţa eSte adeverirea celor nădăjduite, dovedirea celor nevăzute» (Evrei 11:1), înseamnă 
că nu mai c nevoie de credinţă cînd acele lucruri se arată. Tot aşa, acolo e de prisos şi nădej¬ 
dea, căci «nădejdea care se vede nu mai e nădejde. Cum ar nădăjdui cineva oeea ce vede?» 
(Romani 8:24). Iar dragostea are acolo mai multă stăpînire, căci, încetînd patimile şi trupurile 
făcîndu-se nestricăcioase, sufletele nu mai aleg acum unele iar apoi altele ” (n. aut) 

CAPITOLUL XIV 


1 Vînaţi dragostea! 

Fiindcă a dovedit mai sus că dragostea este mare faptă bună — rămînînd şi 
în veacul acesta, şi în cel viitor - Apostolul îi îndeamnă acum pe Creştini că¬ 
tre aceasta. Şi nu zice: Urmaţi dragostea - o fraţilor! - ci: „vînaţi. dragostea”, 
cu aceste cuvinte cerîndu-le să arate silinţă şi sîrguinţă covârşitoare întru:câşti¬ 
garea dragostei! Zice: Fraţilor, dragostea a fugit de la voi, şi de aceea aveţi ne¬ 
voie să alergaţi mult ca să o ajungeţi. 

Rîvniţi însă cele duhovniceşti, iar mai ales să proorociţi! 

Ca să nu socotească cei din Corint că a înălţat şi a mărit dragostea ca să 
stingă şi să defaime celelalte daruri, Apostolul urmează zicînd: Rîvniţi, fraţilor, 
darurile duhovniceşti, iar mai cu osebire darul proorociei! 279 Şi zice aceasta ca 
să arate darul grăirii în limbi mai înjosit, fiindcă întru acela se mîrtdreau ei, 

2 Căci cel ce grăieşte în limbi nu vorbeşte oamenilor, ci lui Dumnezeu; 

şi nimeni nu-l înţelege, fiindcă el, în Duh, grăieşte taine. 

3 Iar cel ce prooroceşte, grăieşte oamenilor spre zidire, 

îndemnare şi mîngîiere. 

Aici, Pavel cumpăneşte limbile cu proorocia şi arată că acestea nu sînt cu 
totul netrebnice şi nefolositoare, dar nici folositoare de sine. Căci cel ce are 
darul limbilor „nu vorbeşte cu oamenii, ci cu Dumnezeu”, adică nu spurie cu¬ 
vinte arătate şi lesne de înţeles oamenilor, ci, cu darul Sfîntului Duh, grăieşte 
lucruri tainice şi cu anevoie de înţeles celor ce aud, care din pricina aceasta 
nici nu se folosesc. 2 * 0 De aceea, cel ce grăieşte în limbi, pentru că o face prin 


2,9 Fotie tîlcuieştc aceasta aşa: „Apostolul zice: Să nu părăsiţi nici restul dungilor, căcj 
dragostea este mai mare şi trebuie să o vînaţi, dar nu se cuvine a le,lăsa pentru ea pe celelalte, 
mai ales darul proorociei. ” (n. aut.) .. r: .. 

28 o jîiojjnd a^asta, Teodorit zice: „Două lucruri face aici Apostolul: mustră fala 
Corintenilor şi învaţă la ce foloseşte darul limbilor. Fiindcă darul limbilor s-a dat propovădui¬ 
torilor eymiglteliei din pricina felurimii limbilor neamurilor către care propovăduiau. Pentru 
ca, vorbind de pildă în limba evreiască, ,să«i. întoarcă la credinţă pe Evrei; ori, vorbind în 
limba persană, sâ-i întoarcă pe Persani; ori, vorbind în limba Romanilor şi Egiptenilor, să-i 
întoarcă pe Romani şi pe Egipteni. Deci era de prişps ca aceia din Corint să vorbească în 
limba Evreilor, a Perşilor, a Romanilor sau a Egiptenilor, de vreme ce în Corint nu era nici un 
Iudeu, Pers, Roman sau Egiptean care să audă şi să vină la credinţa lui Hristos, De aceea a şi 
. zis Apostolul că, grăind în limbi, Corintenii nu vorbesc cu oamenii, ci cu Dumnezeu, fiindcă 

Sfîntul Duh, are mare lucru şi dar; iar pentru că nu-i foloseşte pe oameni, este 
mai prejos decît cel ce prooroceşte. Fiindcă proorocia, lucrîndu-se tot din Du¬ 
hul Sfînt, este şi folositoare, căci îi zideşte şi îi întăreşte în credinţă şi în fapta 
bună pe cei neîntăriţi, îi îndeamnă şi îi cheamă pe cei trîndavi şi leneşi şi îi 
mîngîie pe Cei puţini cu sufletul şi mîhniţi. Căci totdeauna şi pretutindeni 
dumnezeiescul Pavel spune că cel mai mare dar este acela care se arată mai 
folositor. 

4 Cel ce grăieşte într-o limbă străină pe sine-şi se zideşte, 

iar cel ce prooroceşte zideşte Biserica. 

Mulţi grăiau în vremea aceea în limbi osebite, însă nu aveau şi darul de a 
le tălmăci altora. Deci aceştia se foloseau doar pe sine-şi, nu şi pe alţii; iar cel 
ce proorocea îi folosea pe toţi cei ce-1 auzeau. Pentru că - după Teodorit - 
aceştia, văzînd că, prin proorocie, li se descoperă cugetările şi se arată cele fă¬ 
cute de dînşii în ascuns, luau mare îndreptare şi folos. Deci cîtă osebire este 
între a-1 folosi cineva numai pe unul faţă de a folosi o Biserică întreagă, atîta 
este şi între darul limbilor şi darul proorociei. 

5 Voiesc ca să grăiţi toţi în limbi străine, însă mai mult să proorociţi. 

Fiindcă mulţi grăiau în felurite limbi între Corinteni, ca să nu pară că nimi¬ 
ceşte darul acela din zavistie, Pavel zice: Voiesc sa grăiţi toţi în limbi - nu unul, 
sau doi sau trei - dar mai mult vreau să proorociţi toţi, ca mai mult să folosiţi. 

Căci mai mare este cel ce prooroceşte decît cel ce grăieşte în limbi, 
afară numai dacă le tălmăceşte, ca Biserica să ia zidire. 

Zice: Cel ce prooroceşte este mai mare decît acela care doar grăieşte în 
limbi felurite, dar nu ştie să le tălmăcească. Dacă însă va şi şti să tălmăcească 
cele grăite, el este asemenea proorocului, pentru că şi el zideşte Biserica şi o 
întăreşte întru fapta bună, ca şi proorocul, tîlcuind şi descoperind cele pe care 
le grăieşte nedescoperit în limbi. însă tîlcuirea era dar al Sfîntului Duh care 
unora se da, iar altora nu. 

6 Iar acum, fraţilor, de aş veni la voi grăind în limbi, 

cu ce v-aş folosi dacă nu aş grăi vouă în descoperire, 
sau în cunoştinţă, sau în proorocie sau în învăţătură? 


în Corint nu erau străini care să-i audă. însă, ca să nu spună cineva că darul limbilor era za¬ 
darnic şi de prisos, a adăugat că «acel ce grăieşte cu limba, cu Duhul grăieşte taine», (n. aut.) 

Voiţi - zice - să cunoaşteţi cît de nefolositoare e vorbirea în limbi, dacă 
nu este tălmăcită şi descoperită? înţelegeţi din aceasta: de pildă, dacă eu - Pa- 
vel, învăţătorul vostru - aş veni la voi şi aş grăi în felurite limbi, negreşit nici 
un folos nu v-aş aduce vouă, celor ce aţi ascultat, decît dacă v-aş grăi vreo 
noima tainică prin descoperirea Sfîntului Duh, precum obişnuiesc a face cei 
ce se învrednicesc de descoperirea dumnezeiască a înţelegerilor pe care Ie au 
ceilalţi în inimile lor. Sau dacă v-aş grăi „întru cunoştinţă”, precum fac cei ce 
au cunoştinţă şi tălmăcesc tainele lui Dumnezeu celor ce aud. Sau dacă v-aş 
grăi „întru proorocie”, precum grăiesc cei ce au darul proorociei şi vorbesc 
despre cele trecute, despre cele ale vremii de faţă 281 , sau despre cele viitoare, 
căci proorocia este mai cuprinzătoare decît descoperirea. Sau dacă v-aş grăi 
„întru învăţătură”, adică cu cuvînt învăţătoresc, cînd se vorbeşte despre fapta 
bună şi despre dogme. [... ] 

7 Căci, precum cele neînsufleţite care dau sunet, fie fluier, fie chitară, 

de tiu vor da osebire sunetelor, cum se va cunoaşte ce este din fluier 
şi ce este din chitară? 

Şi ce să spun - zice - că nouă, oamenilor, ne este nefolositor cuvîntul cel 
nedescoperit şi întunecat, şi folositor cel descoperit şi curat? Căci înseşi orga¬ 
nele cele neînsufleţite, fluierul şi lăuta - de nu ar avea „osebire”, adică deslu¬ 
şire şi descoperire a glasurilor, ci ar fi amestecate şi nedesluşite - negreşit nu 
s-ar cunoaşte care e cîntarea fluierului şi care a lăutei sau chitarei, şi acestea 
nu ar mai pricinui bucurie şi dulceaţă celor ce ascultă. 

8 Căci, dacă trîmbiţa ar da glas nearătat, cine s-dr găti la război? 

De la organele [„instrumentele”, n. m.] îndulcitoare şi de prisos, acum a 
venit la cele mai de nevoie. Şi zice că, dacă obşteasca trîmbiţă nu va arăta lup¬ 
tătorilor cu glasul său gătirea de oaste, ci ar da un sunet nelămurit, care ostaş 
ar asculta şi s-ar găti spre război? Negreşit, nici unul! - şi de aceea glasul ei 
nu ar fi de nici un folos. Iar dacă trîmbiţa arată gătirea de război, atunci şi os¬ 
taşii se gătesc a se bate şi astfel se folosesc de glasul ei. [...] 


281 însemnează că, după unii Părinţi, descoperirea celor de faţă nu se numeşte chiar 
„proorocie”, ci „străvedere”, atunci cînd cineva vede cu duhul străvederii cele ce se fac în loc 
depărtat sau noime ascunse întru adîncul inimii, şi vorbeşte despre ele. Apoi, descoperirea 
celor ce au să se facă după puţină vreme se numeşte „menire”, iar „proorocie” aceea a lucruri¬ 
lor ce vor fi după mulţi ani. Iar Apostolul, la stihul 25, zice că însuşirea proorociei este a cu¬ 
noaşte cele ascunse ale inimii, (n. aut) 

9 Aşa şi voi, dacă nu veţi da prin vorbirea în limbi cuvînt 

bine-însemnător, cum se va cunoaşte ce aţi grăit? 

Veţi fi ca şi cum aţi grăi în vînt! 

Şi - ca să nu zică Corintenii: Şi ce ni se potriveşte nouă pilda fluierului şi 
a trîmbiţei, fericite Pavele? - Apostolul zice: Şi voi, avînd dărui limbilor, dacă 
nu daţi glas curat şi arătat, atunci grăiţi în deşert şi fără folos, fiindcă nimeni 
nu înţelege ce ziceţi. Căci totul este ca darul pe care-1 aveţi să se facă spre fo¬ 
losul celorlalţi. 

Dar cineva ar zice: Dacă darul vorbirii în limbi era nefolositor, atunci pen¬ 
tru ce se da? Răspundem că de darul acesta se folosea numai cel care-1 avea, 
iar pentru a fi de folos tuturor, trebuia ca acela fie să ceară de la Dumnezeu, 
cu viaţă îmbunătăţită, să primească şi darul de a tălmăci limbile pe care le 
grăia, fie să meargă la altul care avea darul tălmăcirii limbilor şi să-î roage să 
tălmăcească ceea ce grăia el. De aceea zice Pavel acestea, ca să-i unească unul 
cu altul şi să nu socotească acei ce grăiau în limbi că nu au trebuinţă de altul, 
ci să-i ia cu ei şi pe cei ce puteau să tălmăcească ce vorbeau ei în alte limbi, 
pentru că atunci se făcea mai folositor darul limbilor. 

10 Atît de multe neamuri de glasuri sînt în lume, 

şi nici unul dintr-însele nu eneglasnic. 

Adică: Atîtea glasuri şi limbi s-au întîmplat a fi în lume: a Evreilor, a Eli¬ 
nilor, a Sciţilor, a Indienilor, a Perşilor şi ale altor neamuri. Şi toate seminţiile 
- zice - grăiesc în limba lor şi arată o înţelegere oarecare, fiindcă limbile lor 
nu sînt „neglasnice”, adică fără înţeles, ci sînt înseninătoare şi arătătoare de 
lucruri şi de înţelegeri, mai ales la cei de un neam şi de o limbă cu dînşii. 

11 Deci, dacă nu voi şti puterea glasului, voi fi varvar 

pentru cel ce grăieşte, şi cel ce grăieşte varvar pentru mine. 

Dacă - zice - nu voi cunoaşte puterea vreunui glas (limbă), să zicem al 
Elinilor sau al Indienilor, cu adevărat mi se va părea că cel ce grăieşte elineşte 
sau indieneşte este varvar, că adică grăieşte fără minte cuvinte ce nu au înţe¬ 
les. La fel şi eu, care - să zicem - grăiesc evreieşte, voi părea aceluia ce vor¬ 
beşte elineşte sau indieneşte că sînt varvar şi că rostesc cuvinte lipsite de în¬ 
ţeles şi fără minte. Şi aceasta se întîmplă nu pentru că limbile pe care le grăim 
noi sînt rele, ci pentru că nici aceia nu înţeleg limba mea evreiască, nici eu nu 
înţeleg limba elinească ori indienească pe Care o grăiesc ei. 

12 Aşa şi voi, fiindcă sînteţi nvnitori de duhuri [daruri duhovniceşti,t- 

n. m.], căutaţi să prisosiţi [întru ele, n. nt] spre zidirea Bisericii! 

Unii fac stare la zicerea „aşa şi voi”, şi o tîlcuiesc astfel: Toi aşa şi voi, fi¬ 
indcă vorbiţi în limbi, .nedescoperite şi neînţelese, păreţi celor ce vă aud că 
sînteţi varvari şi că grăiţi nebuneşte. Apoi, citesc ca de. la început, adică: „Fi¬ 
indcă sînteţi rîvnitori.Iar fericitul loan Hrisostomul a citit zicerea unită: Şi 
- zice - fiindcă rîvniţi şi iubiţi darurile duhovniceşti, atunci şi eu, Pavel, vreau 
aceasta şi o laud, precum am zis mai înainte. însă căutaţi să prisosiţi [întru 
daruri, n. m,] spre zidirea,şi folosul Bisericii! Căci, nu numai că nu vă opresc 
a grăi în limbi, dar şi voîesc să prisosiţi întru acestea, numai să le folosiţi spre 
folosul obştesc al fraţilor voştri! 

13 De aceea, cel ce grăieşte în limbi să se roage să şi tălmăcească! 

Aici, Apostolul le spune Corintenilor chipul în care darul limbilor s-ar 
face spre folosul multora. Şi zice: Cel ce grăieşte în limbi străine să se roage 
ca să ia dar de la Dumnezeu pentru a le" şi tălmăci Deci cu aceasta arătă că ei 
înşişi erau pricinuitorii faptului că nu aveau darul tălmăcirii limbilor, fiindcă 
nu-1 cereau de la Dumnezeu. 

14 Căci, de mă rog cu limba, duhul meu se roagă, 

dar mintea mea este neroditoare. 

în vremea veche, erau Creştini care primeau dar de rugăciune în limbi 
străine şi grăiau - să zicem - în persana sau latină, dar mintea lor nu ştia ce 
grăia gura. 282 Deci - zice Pavel - „duhul meu, adică darul duhovnicesc care 
mişcă limba mea, se roagă, dai' mintea mea rămîne neroditoare”, fiindcă nu 

282 Fotie zice că acest „mă rog" însemnează aici a grăi ceva bine Spre folbs; fiindcă rugă¬ 
ciunea este cuvînt Deci Apostolul zice: Dacă grăiesc [în limbi], dar nu tălmăcesc celor ce 
aud, „duhul meu se roagă”, adică dobîndesc binele acela pe care îl spun şi mă folosesc, dar 
numai pe sine-mi, iar altul nu se foloseşte.' De 'aceea, şi mintea - cate este parte a sufletului 
mai presus de mînie, de poftă şi de celelalte puteri sufleteşti, şi care iubeşte folosul - rămîne 
nerodito^re de folosul aproapelui, g., 

Aproape aceeaşi tîlcuire cu a sfinţitului Fotie face şi Marele Vasilie, zicînd: „Căci, dacă 
graiurile rugăciunii vor fi necunoscute celor ce se află de faţă, mintea celui ce se roagă este 
neroditoare, fiindcă nimeni nu se foloseşte. Iar cînd cei de faţă înţeleg rugăciunea şi astfel se 
pot folosi de ea, atunci cel ce. se : roagă are ca rod îmbunătăţirea acelora care se. folosesc (as- 
cultînd). La fel se întîmplă cu orice glăsuire a graiurilor lui Dumnezeu, căci scris este: «ci nu¬ 
mai dacă este vreun cuvînt bun spre zidirea credinţei» {Efesenl, 4:29)” (hotărîrea 278 pe 
scurt). Mai aceleaşi le spune şi Teodorii tîlcuind zicerea aceasta, (n. aut.) 

înţelege nimic din cele ce zic. Vezi aşadar cum, mergînd înainte după rînduia- 
lă, Pavel a arătat că cei ce numai grăieşte în osebite limbi este netrebnic şi ne¬ 
folositor nu numai altora, ci şi lui însuşi. 

Aşa a tîlcuit zicerea aceasta Sfîntul Ioan Hrisostomul. Iar unii (marele Va- 
silie şi Fotie, precum am zis mai înainte) o tîlcuiesc astfel: Dacă grăiesc - zic 
ei - în limbi Felurite, dar nu le tălmăcesc, „duhul meu”, adică sufletul meu, se 
foloseşte, iar „mintea mea este neroditoare” fiindcă nu foloseşte şi pe alţii. Cei 
ce tîlcuiesc zicerea într-acest chip s-au temut de bîrfirea ereticului Montan, al 
cărui eres zicea că Proorocii^ fiind stăpîniţi de Duhul Sfînt, rosteau cuvinte, 
dar nu înţelegeau ce grăiesc. însă bîrfirea aceasta nu are loc aici şi nu se cuvi¬ 
ne a se teme cineva de dînsa, fiindcă nu despre Prooroci a spus Apostolul că 
nu înţeleg ceea ce zic, ci despre cei ce grăiesc în limbi osebite, şi nici despre 
aceştia toţi, ci numai despre unii. 283 

15 Ce este aşadar? Mă voi ruga cu duhul, dar mă voi ruga şi cu mintea; 
voi cînta cu duhul, dar voi cînta şi cu mintea. 

Deci - zice — ce este mai de folos şi ce se cuvine a cere cineva de la Dum¬ 
nezeu? A se ruga „cu duhul”, anume cu darul cel duhovnicesc, dar şi „cu 
mintea”, adică a înţelege cu gîndul cele spuse şi a le tălmăci celorlalţi; de 
asemenea, a cînta cu duhovnicescul dar ce i s-a dat, dar şi a înţelege cu mintea 
cele ce cînta şi a le tălmăci şi celorlalţi. 284 

16 Fiindcă, dacă vei binecuvînta cu duhul, cum va răspunde „amin" 

la mulţumirea ta cel ce plineşte tocul celui de rînd, 
cită vreme el nu ştie ce zici? 

Cînd tu, Creştine, cînţi şi binecuvînţezi pe Dumnezeu „cu duhul”, adică cu 
duhovnicescul dar ce îl ai, într-o limbă necunoscută celor ce aud, cum va zice 
„amin” după rugăciunea,;.ta cel ce „plineşte locul celui de rînd”, mireanul 
adică? De pildă, cînd vei zice fără înţelegere şi cu altă limbă către Dumnezeu: 
„Bine eşti cuvînţat. Doamne, în veacul veacului!”, cum va răspunde „amin” la 
această zicere obişnuită mireanul care nu înţelege ce zici? Astfel, el nu se fo¬ 
loseşte nicicum de rugăciunea şi de mulţumirea ta spusă întru altă limbă. 


m Vezi şi subînsemnarea zicerii: „Ştiţi că, pe cînd eraţi păgîni, vă duceaţi la idolii cei 
muţi, ca şi cum eraţi traşi să vă duceţi" (,1 Corintenl 12:2). (n. aut) 

28,1 într-un glas, şi Teodorit numeşte „duh” darul cel duhovnicesc, iar „minte” descoperi¬ 
rea şi tîlcuirea celor zise. Deci Pavel zice că cel ce vorbeşte cu limbă străină întru rugăciune, 
ori întru chitare, ori întru învăţătură, se cuvine a înţelege ce zice şi a tălmăci spre folosul celor 
ce-1 ascultă, sau să ia pe altul împreună-lucrător ca să tălmăcească. [...] (n. aut.) 

1 7 Căci tu bine-mulţumeşti, dar celălalt nu se zideşte. 

Ca să nu pară că necinsteşte în vreun fel darul vorbirii în limbi. Apostolul 
zice: Tu, Creştine, bine-mulţumeşti lui Dumnezeu în limbi străine, dar mulţu¬ 
mirea ta este netrebnică, fiindcă fratele tău ce te aude nu se foloseşte, neînţele- 
gînd ce zici. 

18 Mulţumesc Dumnezeului meu că grăiesc în limbi 

mai mult decît voi toţi; ! 

Ca să nu creadă Corintenii că Pavel nimiceşte darul limbilor pentru că el 
nu l-ar fi avut. Apostolul le zice că grăieşte în limbi mai mult decît ei toţi, prin 
dumnezeiescul Duh. 

19 ci în Biserică vreau să grăiesc cinci cuvinte cu mintea mea, ca să 
învăţ şi pe alţii, decît zeci de mii de cuvinte într-o limbă străină 

Eu, cel ce grăiesc în limbi mai mult decît voi, voiesc şi aleg ca în adunarea 
credincioşilor să grăiesc numai cinci cuvinte, dar „cu mintea mea” - adică în- 
ţelegînd cele ce zic şi puţind a le tîlcui, ca să-i folosesc şi pe cei ce mă aud - 
decît sa grăiesc nenumărate cuvinte într-o limbă străină pe care nu o pot tăl¬ 
măci, pentru că atunci folosul rămîne numai la mine şi nu trece la ceilalţi. 

Iar prin aceste „cinci cuvinte” numeşte în chip alegoric învăţătura aceluia 
dintre învăţători care alcătuieşte doctoriile potrivite fiecăruia din cele cinci 
simţuri ale omului. 285 

20 Fraţilor, nu fiţi copii cu mintea! Ci făceţi-vă prunci 
în privinţă răutăţii, iar cu mintea fiţi desăvîrşiţi! 

După ce a arătat care este darul limbilor, Apostolul foloseşte aici un cuvînt 
mai certător şi-i mustră pe Corinteni ca pe unii ce cugetă copilăreşte. Căci, cu 
adevărat, este însuşirea copiilor a se mira de lucrurile şi darurile mai mici, 
precum este şi grăirea limbilor străine, şi a defăima lucrurile şi darurile cele 


Jii5 Oarccari însă dintre Părinţii trezviţi au înţeles că aceste „cinci cuvinte” sînt cele care 
alcătuiesc rugăciunea ce se cugetă în inimă, adică: „Doamne Iisuse Hristoase, Fiul lui Dum¬ 
nezeu, miluieşte-mă!” - în care „Fiul lui Dumnezeu” şi „miluieşte-mă” se iau fiecare ca un 
cuvînt 

Iar Teodorit tîlcui eşte aceasta aşa: „M-am învrednicit - zice Pavel - de darul acesta (al 
limbilor) înaintea voastră, iar prin mine v-aţi învrednicit de el şi voi. Dar, îngrijindu-mă de fo¬ 
losul celor mulţi, cinstesc mai mult învăţătura descoperită decît pe cea nedescoperită.” (n. aut.) 

mari, precum sînt proorociile, care pentru cei mulţi nu arată vreun lucru nou şi 
de mirare. Deci Apostolul îi sfătuieşte aici pe Creştinii din Corint şi le porun¬ 
ceşte să nu se mîndrească şi să nu ştie nici cît de puţin ce este răutatea, pre¬ 
cum nici pruncii nu o ştiu, din pricina nevinovăţiei lor. Iar în ce priveşte min¬ 
tea, le porunceşte să fie „desăvîrşiţi”, adică să desluşească şi să caute cele mai 
mari şi mai folositoare daruri. 286 Căci este „prunc în privinţa răutăţii” cel ce 
nu face rău nici unui om, precum sînt fără răutate pruncii. Iar „desăvîrşit cu 
mintea” e cel ce, pe lîngă că nu face rău nimănui, îi mai şi foloseşte pe alţii; şi 
cel ce nu numai că fuge de răutate, dar face totodată fapta bună şi se păzeşte 
de a se vătăma sufleteşte. Zicerea aceasta a lui Pavel este asemenea cu cuvîn- 
tul pe care l-a zis Domnul: „Fiţi înţelepţi ca şerpii şi simplii ca porumbeii!” 
{Matei 10:17). 

21 în Lege este scris: „ Voi grăi acestui norod în alte limbi 
şi prin buzele altora, şi nici aşa nu vor asculta de Mine - 
zice Domnul"(Isaia 27:11). 

Aici, Pavel măsoară iarăşi grăirea în limbi cu proorocia şi arată că aceasta 
din urmă covîrşeşte; şi cum covîrşeşte, va zice mai departe. 

Şi zice că cele scrise la Proorocul Isaia sînt din „Lege”, fiindcă obişnu¬ 
ieşte a numi „Lege ” toată Scriptura Veche. Iar prin zicerea „nici aşa nu Mă 
vor asculta - zice Domnul”, Pavel arată că darul vorbirii în limbi ce s-a dat 
Apostolilor şi Creştinilor vremii aceleia avea putere de a înspaimînta şi a trage 
la credinţă, dar Evreii şi „neamurile” nu au crezut din aceasta, vinovăţia fiind 
deci a celor nesupuşi, iar nu a minunii grăirii în limbi. Căci Dumnezeu face 


286 De aceea şi Isidor Pilusiotul zice prea-frumos despre aceasta: „Unindu-se cu 
nevinovăţia, înţelepciunea împlineşte un lucru dumnezeiesc şi o prea-desăvîrşită faptă bună. 
Iar dacă ele se despart, una cade întru răutate, iar cealaltă sfîrşeşte în nebunie; căci prima se 
pleacă spre a face rău, iar a doua este plecată spre amăgirea de sine. Şi de aceea dumnezeiasca 
învăţătură nu a înfăţişat printr-o singură închipuire aceasta, căci întru dobitoacele cele necu- 
vîntătoare nu este înţelepciune unită cu nevinovăţie, ci a zis: «Fiţi înţelepţi ca şerpii şi nevino¬ 
vaţi ca porumbeii!» Dar nu ca să urmăm vicleşugul şi muşcătura şarpelui (căci Iudeii se înrău¬ 
tăţesc ca şerpii şi ca puii de vipere) - fiindcă pilda se ia din parte, altfel nemaifiind pildă, ci 
asemănare [„comparaţie”, n. m.]) - ci ca să-l lepădăm pe omul cel vechi, adică răutatea, ca pe 
o piele de şarpe şi să păzim credinţa precum îşi păzeşte şarpele capul. [.,.] Şi să avem nevino¬ 
văţia porumbelului, dar nu urmînd nesocotinţei aceluia (căci Efraim este mustrat zicîndu-se că 
e «ca un porumbel nepriceput şi neştiutor». Osie 7:11), ci simplităţii şi nerăutăţii lui” (Episto¬ 
la 175 către Martinian). Vezi şi zicerea „vă vreau însă a fi înţelepţi spre bine şi proşti [nevi¬ 
novaţi, n. m.] spre rău." (Romani 16:19). Tîlcuind aceasta, zice şi Teodorit: „Fraţilor, nu în¬ 
toarceţi rînduiala pe dos! Să nu rîvniţi nici neîntregimea minţii copiilor, ci nerăutatea lor; nici 
să aveţi răutatea bărbaţilor împliniţi în vîrstă, ci agerimea minţii lor.” (n. aut.) 

totdeauna ceea ce este al Său şi arată purtarea de grijă ce are pentru mîntuirea 
oamenilor, deşi ştie că ei nu se vor îndupleca, pentru ca aceia să rămînă fără 
răspuns în ziua Judecăţii. 

22 Aşa că vorbirea în limbi este semn nu pentru cei credincioşi, 
ci pentru cei necredincioşi; 

Zice; A grăi cineva în limbi străine nu este semn şi minune celor ce cred, 
ci necredincioşilor, fiindcă îi înspăimîntă şi îi face să se minuneze. Dar 
aceasta nu îi şi învaţă, nici nu îi foloseşte, ba de multe ori le este chiar spre 
vătămare. Căci ei se vatămă auzindu-i pe unii grăind în limbi străine fără a tăl¬ 
măci, precum însuşi Pavel a zis mai înainte că necredincioşii le vor zice acelo¬ 
ra ce vorbesc în limbi că au înnebunit. Cu toate acestea, semnele s-au dat ne¬ 
credincioşilor, pentru că cei credincioşi nu au trebuinţă de semne şi de mi¬ 
nuni, fiind întăriţi în credinţă. 287 

iar proorocia nu este pentru necredincioşi, ci pentru cei ce cred 

Proorocia - zice - foloseşte celor credincioşi, fiindcă îi catehizează şi îi 
învaţă, aşadar „nu este pentru necredincioşi”, adică pentru folosul necredin¬ 
cioşilor. Dar Pavel zice mai jos că, dacă ar prooroci toţi şi în biserică ar intra 


287 înţeleptul Fotie pune înainte o nedumerire, întrebîndu-se de ce zice Pavel aici că vor¬ 
birea în limbi şi celelalte semne nu se fac pentru cei credincioşi, ci pentru cei necredincioşi, 
iar Donmul zice dimpotrivă: „Iar celor ce vor crede le vor urma aceste semne" {Marcu 16:17); 
şi iarăşi: „Şi nu a tăcut (lisus) acolo (în patria sa, Nazaret) multe minuni, din pricina necredin¬ 
ţei lor" (Matei 13:58). Şi înţeleptul Fotie dezleagă nedumerirea cu această osebire, zicînd că 
semnele şi minunile stat nefolositoare şi zadarnice atît celor ce cred cu adevărat şi nu-au nici 
o îndoială despre taina bunei-cinstiri de Dumnezeu şi a creştinismului, cit şi celor ce sînt stă- 
pîniţi cu desăvîrşire de necredinţă şi nu vor a fi povăţuiţi la buna-cinstire de Dumnezeu, Şi, 
dimpotrivă, minunile şi semnele - zice - sînt folositoare şi ajutătoare acelora care au fost 
crescuţi şi hrăniţi întru necredinţă, dar s-au deşteptat puţin, cîte puţin şi îşi supun cugetările lor 
bunei-cinstiri de Dumnezeu. De aceea, Domnul nu cere credinţă nici de la cei cu totul 
necredincioşi, fiindcă nu o află într-înşii, nici de la cei ce cred în Hristos cu curăţie, fiindcă 
deja a luat-o de la dînşii; ci cere credinţă de la cei ce s-au mutat de la necinstirea de Dumne¬ 
zeu la buna-cinstire de Dumnezeu şi se chinuiesc a naşte credinţă întru sine-le. Deci celor cre¬ 
dincioşi nu li se dau semne şi minuni, pentru că acestea le sînt de prisos; şi nu se dau nici 
acelora care nu se strămută din necredinţă în credinţă, ci se dau celor de la mijloc, adică ace¬ 
lora ce se mută din necredinţă la credinţă, a căror credinţă trebuie a se desăvîrşi. Aşadar, cu¬ 
vintele Apostolului nu sînt împotriva cuvintelor Domnului: fiindcă Domnul, Cel ce face totul 
pentru mântuirea oamenilor, nu i-a aflat vrednici de minuni pe cei orbiţi cu inima, fiind cu 
totul nesimţitori; şi nu face minuni nici celor ce cred cu curăţie, care nu au trebuinţă de ele 
pentru a crede; ci le face acelora care încă nu au crezut dar, văzînd semne şi minuni, le pri¬ 
mesc spre povăţuire şi se mută la credinţă (Amfilohid). (n, aut.) 

un necredincios, acela s-ar folosi. Prin urmare, iată, proorocia este şi pentru 
credincioşi, şi pentru necredincioşi. Căci Apostolul nu a zis că proorocia este 
nefolositoare celor necredincioşi, ci a zis că nu este semn nefolositor, precum 
e vorbirea în limbi. Aşadar, ca să cuprindem totul în scurt, vorbirea în limbi e 
semn şi minune pentru cei necredincioşi numai spre a-i face să se minuneze şi 
să se înspâimînte; iar proorocia este trebuincioasă şî folositoare atît credincio¬ 
şilor, cît şi necredincioşilor, fiindcă vădeşte şi arată gîndurile lor cele ascunse, 
deşi nu se zice că proorocia este semn şi minune pentru cei necredincioşi. 

23 Deci - dacă s-ar aduna Biserica toată laolaltă, 

şi toţi ar vorbi în limbi, şi ar intra cei de tind sau necredincioşi, 
nu vor zice oare că sînteţi nebuni? 

Pavel arată cîte puţin că vorbirea în limbi străine nu numai că nu foloseşte, 
ci şi vatămă, dacă nu este cineva ca să tălmăcească. Şi zice aceasta pentru ca 
să doboare mîndria Corintenilor, care se făleau cu grăirea îii limbi. Fiindcă ei 
socoteau că danii acesta îi face a fi lăudaţi de către necredincioşi, iar Pavel 
dovedeşte cu totul dimpotrivă, că vorbirea în limbi este spre necinstea şi de¬ 
făimarea lor, căci îi face a fi socotiţi de către cei necredincioşi nebuni şi ieşiţi 
din minţi. Dar, ca să nu creadă cineva că aceasta grâire de rău s-ar naşte din 
însuşi darul limbilor, Apostolul arată că aceasta va fi spusă de cei fără de 
minte şi de necredincioşi. Căci - zice - cei ce spun că vorbitorii în limbi ar fi 
nebuni sînt „oameni de nnd 28g sau necredincioşi”, Ja fel cum erau şi aceia care, 
luîndu-i în rîs, ziceau despre Apostoli că sînt „plini de must”, adică beţi 
(Faptele Apostolilor 2:13). Căci cei înţelepţi se folosesc şi din darul limbilor, 
precum erau aceia care se minunau de Apostoli atunci cînd ei povesteau mări¬ 
rile lui Dumnezeu: „Căci s-au spăimîntat - zice - şi se minunau, zicînd unii că¬ 
tre alţii: Au nu toţi aceştia care grăiesc sînt Galileeni? Atunci cum îi auzim noi 
grăind în limbile noastre măririle lui Dumnezeu?” (Faptele Apostolilor 2: 7). 289 

24 Iar dacă ar prooroci toţi şi ar intra un necredincios sau un neştiutor, 
s-ar vădi de către toţi şi s-ar judeca de toţi,' 


288 Iar Teodorit zice că „«oamenii de rînd» a numit aici pe cei neînvăţaţi în credinţă, adică 
pe cei ce nu ştiu taina bunei-cinstiri de Dumnezeu.” (n. aut.) 

289 Urmărind tîlcuirea acestui capitol, nu trebuie să uităm nid o clipă că darul grăirii în 
limbi străine a încetat de mult, din pricini binecuvântate, precum a arătat mai sus Cuviosul Nico- 
dim. Să nu credem cumva că votbirea In limbi a „penticostalilor” este dar dumnezeiesc! Nicide¬ 
cum! - aceasta e unul din „darurile” pe care diavolul le face celor mîndri, cum au fost şi acei 
eretici protestanţi care au dat naştere cumplitei şi totodată caraghioasei înşelări a „mişcării cinci- 
zecimii”, din care fac parte acum şi eretici romano-catolici, dar şi Creştini ortodocşi, (n. m.) 

25 şi aşa cele ascunse ale inimii lui s-ar face arătate şi astfel, 
căzînd cu faţa la pămînt, el s-ar închina lui Dumnezeu, 
vestind că Dumnezeu este întru voi cu adevărat 

Vezi - o, cititorule! - că proorocia este mai folositoare decît vorbirea în 
limbi? Pentru că proorocia, arătînd gîndurile cele ascunse şi cugetările inimii, 
îl face pe necredincios să-L cunoască pe Dumnezeu, şi să cadă cu faţa la pă¬ 
mînt închinîndu-se Lui şi să mărturisească: „Dumnezeu Şe află întru voi cu 
adevărat ” Una ca aceasta s-a făcut şi cu împăratul Nabucodonosor, căci, des- 
coperindu-i Proorocul Daniil visul lui şi tălmăcindu-i vedenia, el s-a îndemnat 
să zică aceste cuvinte: „Cu adevărat, Dumnezeul vostru este Dumnezeu care 
descoperă taine!” (Daniil 2:47). 290 Din cuvintele acestea ale Apostolului, în- 
vaţă-te aşadar, iubitule, ce însemna zicerea de mai sus a Apostolului, de la 
stihul 6 adică: „de aş veni la voi întru descoperire”; căci, iată, de aici se arată că 
descoperirea este un fel de proorocie. Mai învaţă-te încă şi aceasta, că Duhul 
Sfînt este Dumnezeu, căci zice: „Dumnezeu este întru voi”, întru cei care proo¬ 
rocesc adică. Cu adevărat, Duhul Sfînt este Cel care arată întru dînşii cele ce or 
să fie şi cele ascunse ale inimii, căci mai sus Pavel a zis că proorociile se fac cu 
Duhul Sfînt: „iar altuia proorocia, întru acelaşi Duh» (J Corinteni 12:10), 

26 Ce este deci, fraţilor? Cînd vă adunaţi împreună, 
fiecare din voi are psalm, are învăţătură, are descoperire, 
are limbă, are tălmăcire; toate spre zidire să se facă! 

Deci - zice - ce este de folos şi ce se cade a face, fraţilor? Dacă cineva 
„are psalm” (căci din vechi erau Creştini care, din darul Sfîntului Duh, alcătu¬ 
iau psalmi 291 ), sau are învăţătură (căci se da şi dar de învăţătură), sau descope- 


290 După Teodorit, aşa s-a întâmplat şi cînd Apostolul Petru, prin Sfertul Duh, a arătat fur¬ 
tişagul făcut întru ascuns de Anania şi de Satira şi, prin mustrare, aniindoi au căzut şi au mu¬ 
rit, şi s-au spăimîntat toţi cîţi au auzit „şi s-a făcut frică mare - zice - întru toată adunarea şi 
asupra tuturor cîţi au auzit acestea" (Faptele Apostolilor 5:11). Şi marele Vasilie zice: „Proo¬ 
rocii văd nu numai cele viitoare, ci şi cele neştiute ale vremii lor, precum zice Pavel: «Iar 
dacă ar prooroci toţi şi ar intra un necredincios sau un neştiutor, (...) cele ascunse ale inimii 
lui s-ar face arătate»; precum zice Elisei: «Au doar inima mea nu te-a întovărăşit cînd omul 
acela s-a dat jos din căruţă şi a venit în întâmpinarea ta?» (Cartea a patra a împăraţilor 5:26). 
Este însă proorocie şi înainte-cunoştinţă şi prin visuri, cum s-a făcut Iui Iosif în Egipt şi lui 
Daniil în Babilon. Dar cum de proorocesc Valaam şi Caiafa? Fiindcă şi aceia aveau ascul¬ 
tători, Caiafă ca arhiereu, iar celălalt ca vrăjitor, dar la aceştia nu a fost curăţie a sufletului 
(...), ci cuvîntul a lucrat într-înşii după iconomie, nu după vrednicia lor” (la începutul tîlcu'irii 
la Isafa). (n. aut.) 

291 [...] Teodorit [.,.] spune că din psalmii aceştia este şi zicerea „Deşteaptă-te cel ce 
dormi, şi scoală-te din morţi şi te va lumina Hristos" (lîlcuirea acestei ziceri din epistola către 
Efeseni, capitolul 5, stih 14). (n. aut.) 

rire (adică proorocie, de la parte numind întregul), sau are darul vorbirii în 
limbi (căci Pavel îl pomeneşte şi pe acesta, ca să nu se creadă că darul limbi¬ 
lor este cu totul defăimat şi că nu e în rîndul darurilor), sau are darul tălmăcirii 
limbilor; cei ce au darurile acestea - zic - să le folosească spre zidirea şi folo¬ 
sul celorlalţi, pentru că aceasta este însuşirea Creştinului: a-i zidi şi a-i folosi 
pe fraţii săi. Dar cum poate a-i folosi cei ce are numai darul limbilor? Poate, 
dacă se va întovărăşi cu cel ce are darul tălmăcirii; uniţi împreună şi arătînd 
darul pe care îl au, ei vor fi de folos celorlalţi. 

27 Dacă grăieşte cineva într-o limbă străină, să fie cîte doi, 

sau cel mult trei, şi pe rînd să grăiască, iar unul să tălmăcească. 

Zice: Fraţii mei, nu vă opresc să grăiţi în limbi osebite decît numai dacă 
nu e cineva care să le tălmăcească. Şi zice să nu grăiască în limbi toţi, pentru a 
nu se face tulburare şi nerînduială, ci „doi sau cel mult trei”. Iar aceia să nu 
grăiască deodată, ci „pe rînd”, adică: după ce vă înceta unul, să înceapă celă¬ 
lalt. însă numaidecît şi neapărat trebuie să fie unul care să tălmăcească ceea ce 
vor grăi acei doi sau trei. 

28 Iar dacă nu va fi tălmăcitor, să tacă în Biserică şi să grăiască 

întru sine şi lui Dumnezeu. 

Zice: Cînd nu se află tălmăcitor de limbi în Biserică, să tacă cel ce are da¬ 
rul limbilor, ca să nu se arate varvar către cei mulţi, părînd că grăieşte lucruri 
nepricepute. Iar dacă este atît de iubitor de slavă deşartă încît nu poate răbda 
să tacă, „să grăiască întru sine şi lui Dumnezeu”, adică în linişte, fără glas, în¬ 
cît numai lui Dumnezeu să-I fie auzite cele ce zice, nu şi oamenilor. Vezi - o, 
cititorule! - înţelepciunea purtătorului de Duh Apostol; căci, chiar cînd pare 
că-i îndeamnă pe Corinteni să grăiască în limbi, în aceeaşi vreme îi şi opreşte 
de la aceasta. 

29 Iar proorocii să vorbească doi sau trei, şi ceilalţi să desluşească. 

Am zis mai înainte că, împreună cu adevăraţii Prooroci ai lui Dumnezeu, 
erau amestecaţi şi prooroci mincinoşi şi vrăjitori ai diavolilor, care nu erau cu¬ 
noscuţi. De aceea spune aici Apostolul că pe adevăraţii Prooroci ai lui Dum¬ 
nezeu trebuie şă-i desluşească ceilalţi dacă sînt cu adevărat astfel şi nu cumva 
se ascunde între ei vreun prooroc mincinos sau vrăjitor. Căci era şi darul des¬ 
luşirii - precum am spus mai înainte - cu care se cunoştea cine e prooroc min¬ 
cinos şi cine adevărat. Şi porunceşte să proorocească doi sau trei Prooroci, nu 
toţi împreună, întîi pentru buna rînduială, şi al doilea pentru ca să nu se întîm- 

ple a se ascunde printre ei vrăjitori şi prooroci mincinoşi. (Vezi şi subînsem- 
narea zicerii „unuia i s-a dat proorocia, iar altuia desluşirea duhurilor”, 1 Co- 
rinteni 12:10, fiind de nevoie.) 

30 Iar dacă se va descoperi ceva altuia care şade, să tacă cel dinţii 

31 Căci puteţi să proorociţi toţi cîte unul, ca toţi să înveţe şi 

toţisă se mîngîie. 

Cu aceste cuvinte, Apostolul învaţă buna rînduială şi smerita-cugetare, 
căci zice: Cînd va insufla Sfîntul Duh altuia în inima lui vreo descoperire şi 
proorocie 2M , atunci tu, care ai început a grăi, tacit Căci, dacă Duhul Sfînt ar fi 
voit să mai grăieşti tu, nu l-ar fi mişcat pe acela. 


392 Cu ce chip se făcea de la Dumnezeu descoperirea, proorocia şi insuflarea întru cei 
vrednici, nimeni nu ştie cu amănunţime, fără numai singur Dumnezeu şi cei ce erau folosiţi de 
Dumnezeu la cele de acest fel, precum zice Teologul Grigorie în Ai doilea cuvînt teolo¬ 
gic, Iar marele Vasilie tîlcuieşte oarecum în ce chip se face întru Prooroci glasul de la, Dum¬ 
nezeu, zicînd: „Ce este aşadar «glasul Domnului»? Care din două se înţelege: lovirea aerului 
sau aerul lovit care ajunge pînă la auzul celui către care se îndreaptă glasul? Sau nici una din¬ 
tre acestea, ci «glasul Domnului» este altceva, o închipuire a părţii chinuitoare a sufletelor 
oamenilor cărora Dumnezeu vrea să le facă cunoscut glasul Său? - închipuire ce are analogie 
cu închipuirile pe care adeseori le avem în vise. După cum nu din lovirea aerului luăm cunoş¬ 
tinţă în închipuirile din somn de unele cuvinte şi sunete şi nici nu primim glasul din vis cu au¬ 
zul, ci acesta este prins de însăşi inima noastră, tot aşa trebuie să socotim şi glasul care le vine 
Proorocilor de la Dumnezeu!’ (în tîlcuirea psalmului 28). 

Acelaşi Sfînt Părinte tîlcuieşte oarecum în ce chip se făcea arătarea Iui Dumnezeu 
Proorocilor. Şi zice că pentru aceasta se cer două lucruri: curăţia sufletului şi a inimii şi luciul, 
adică netezirea, pe care o are oglinda. Căci - precum chipul omului nu se răsftînge în omăt, 
pentru lipsa de netezime a omătului, ci se închipuie în oglinda cea curată, pentru netezirea şi 
ludul oglinzii - tot aşa şi Dumnezeu se arată celor ce au inimă nu numai curată, dar şi netedă, 
dreaptă şi simplă. Şi zice aşa: „Cum prooroceau sufletele cele curate şi străvăzătoare? Făcîn- 
du-se oarecum oglinzi ale dumnezeieştii lucrări, a cărei arătare era curată şi nicicum tulburată 
de patimile trupului. Căci Sfîntul Duh este de faţă tuturor, dar nu îşi arată puterea Sa decît 
celor curaţi de patimi; iar la cd cu mintea tulburată de patimile păcatului, nu încă. Fiindcă, pe 
lîngă curăţie, trebuie a se arăta şi netezirea aşezării celei drept-stătătoare, (...) Căci - precum 
arătarea feţelor nu se face în toate materiile, d doar întru cele ce au oarecare lucire şi 
străvedere - tot aşa, nici lucrarea Duhului nu se face întru toate sufletele, d doar întru acelea 
care nu au nimic strimb ori sucit. Zăpda este strălucită, dar nu arată închipuirile celor de dea¬ 
supra ei, fiindcă este aspra, alcătuită din spume îngheţate. Laptele este alb, dar nu primeşte 
închipuirile, căci şi întru acesta smt oarecari băşicuţe de apă care se topesc cu neagră închipu¬ 
ire. Tot aşa, nepotrivirea vieţii, nu este prielnică primirii dumnezdeştii lucrări” (la începutul 
tîlcuirii lui Isaia). La aceasta se potriveşte şi ceea ce zice Sfîntul loan Scăratul, că „Dumnezeu 
Se arată întru simplitate şi smerenie" ( Cuvîntul 26, despre desluşire sau dreaptă judecată). Iar 
marele Vasilie adaugă şi acestea: „Deci, cînd sufletul se dă pe sine-şi către iscusirea faptei 
bune cu puterea cea mare a iubirii de Dumnezeu, neîncetat păzeşte întipărită întru sine pome¬ 
nirea lui Dumnezeu, şi în acest chip va face să locuiască oarecum Dumnezeu întru sine. Ast- 

Apoi, ca să-l mîngîie şi pe cel ce tace, arată ca pot prooroci toţi, unul după 
altul, zicînd: Nu te mîhni că ai tăcut, pentru că şi tu, şi altul, şi toţi puteţi proo¬ 
roci osebit cîte unul. Căci - zice - oare darul proorociei se cuprinde numai în¬ 
tru unul? Nu, ci se da tuturor, ca să se înveţe toată Biserica (adunarea Creşti¬ 
nilor) şi să ia îndemnarea spre fapta bună din proorocirea tuturor. 

32 Şi duhul Proorocilor se supune Proorocilor. 

Apostolul a zis şi acest cuvînt tot spre mîngîierea celui căruia, mai sus, i-a 
poruncit să tacă atunci cînd altul ar fi pornit de către Sfîntul Duh spre prooro- 
cie. Iar înţelegerea cuvîntului este astfel: Creştine, să nu cîrteşti - zice - pen¬ 
tru că tu ai tăcut şi altul s-a pornit de Duhul Sfînt ca să grăiască. Pentru că - 
zice - însuşi „duhul”, adică darul şi lucrarea Sfintului Duh ce se află întru 
tine, se supune duhovnicescului dar al celuilalt ce s-a pornit să proorocească. 
Şi, dacă „duhul”, adică darul duhovnicesc, se supune, cu mult mai vîrtos eşti 
dator să te supui şi să nu cîrteşti tu, cel ce ai acest dar duhovnicesc. 293 

Unii însă au înţeles zicerea aceasta aşa: Vrăjitorii Elinilor, după ce erau 
porniţi din lăuntru de diavoli, nu mai puteau să tacă, chiar dacă ar fi voit. Iar 
Sfinţii Proorocii noştri aveau stăpînire a grăi ori a tăcea. Şi aceasta este înţele¬ 
gerea celor zise aici de Apostol, anume că „duhurile” Proorocilor, adică daru¬ 
rile lor duhovniceşti, se supun Proorocilor acestora, care au stăpînire a tăcea 
ori a nu tăcea. De aceea, ca să nu zică acela ce are darul proorociei: Cum pot 
să tac, precum îmi porunceşti - o fericite Pavele! - de vreme ce grăiesc fiind 
pornit de Duhul Sfînt?; ca să nu zică aceasta, Apostolul îi răspunde: Cu ade¬ 
vărat, grăieşti pornit ele duh, dar însuşi duhul care te porneşte ţi: se supune, şi 
astfel stă în puterea ta a tăcea şi nu cîrti în zadar că te porneşte Duhul Sfînt. 294 

33 Căci Dumnezeu nu este al nennduielii, ci al păcii; 
precum în ţoale Bisericile sfinţilor. 295 


fel, din puternica privire către Dumnezeu şi din iubirea cea negrăită dc Dumnezeu, Se face 
vrednic de darul proorociei. Dumnezeu dîndu-i putere dumnezeiască şi deschizîndu-i ochii su¬ 
fletului spre înţelegerea vedeniilor pe care le voieşte” (la fel), (n. aut) 

293 După Teodorit, aşa se supunea lişus al lui Navi lui Moisi, Elisei lui llie şi mulţimea 
proorocilor Iui Elisei; aşa i se supuneau şi Apostolului Pavel Timotei, Tit şi ceilalţi, (n. aut.) 

294 Dar aici cu dreptate ar zice cineva; Pentru ce Proorocului Ieremia, care spunea că nu 
va mai grăi întru numele Domnului, i se ardea din lăuntru inima de lucrarea duhului şi nu pu¬ 
tea suferi să nu grăiască? „De aceea mi-am zis: Nu voi mai pomeni de El şi nu.voi mai grăi în 
numele Lui! Dar, iată, era în inima mea ceva ca un fel de foc aprins, închis în oasele mele, şi 
eu mă sileam sâ-1 înfrinez, şi n-am putut" (capitolul 20:9). Răspundem că într-adevăr lucrarea 
duhului îl ardea pe Ieremia şi-l pornea din lăuntru ca să grăiască, dar nu atunci cînd alţi Proo¬ 
roci grăiau şi prooroceau cu numele Domnului, precum zice aici Pavel. (n, aut.) 

295 Lipseşte zicerea „pacea petrece”, (n. aut.) 

Cu cuvintele acestea, Pavel arată că şi lui Dumnezeu îi este plăcut a tăcea 
unul cînd altul se porneşte de către Duhul ca să grăiască, zicînd că Dumnezeu 
tiu este Dumnezeu al tulburării şi al nerînduielii (care urmează cînd prooro¬ 
cesc toţi), ci este Dumnezeu al păcii şi al bunei-rînduieli, şi că această pace şi 
bună-rînduială se ţine în toate „Bisericile” (adunările Sfinţilor, adică ale Creş¬ 
tinilor, căci sînt şi împreună-adunări ale Elinilor şi ale Evreilor). Aşadar - zice 
- ruşinaţi-vă, Corintenilor, care petreceţi afară de pacea şi buna rînduială a 
celorlalte Biserici ale Creştinilor! 

34 Femeile voastre să tacă în biserici, căci lor nu le este îngăduit a grăi, 
ci a se supune, precum zice şi Legea. 

Fiindcă pe toate le-a rînduit şi le-a învăţat bine cerescul călător Apostol - 
şi despre vorbirea în limbi, şi despre prooroci, zicînd să nu proorocească mulţi 
împreună, pentru a nu face tulburări şi nerînduială - acum el potoleşte şi tul¬ 
burarea femeilor din biserici. Şi zice că femeile trebuie să tacă şi să nu gră¬ 
iască nimic, nici să cînte, nici să înveţe. Apoi, zice şi lucrul mai mare, că mai 
potrivit le este lor a se supune, căci supunerea însemnează tăcerea cea cu frică 
şi ruşinarea, precum fac şi slujnicele, care, cînd se află stăpînul lor de faţă, se 
tem, tac şi se ruşinează. Şi zice că este scris în Lege ca femeile să se supună, 
„Lege" numind Cartea Facerii a lui Moisi, întru care despre Eva, întîia fe¬ 
meie, se scriu acestea: „Atrasă vei fi către bărbatul tău şi el te va stăpîni” ( Fa¬ 
cerea 3:16). Deci, dacă femeii i s-a poruncit să se supună bărbatului său cu 
mult mai vîrtoş se cuvine a şe supune dascălilor duhovniceşti ai Bisericii!" 6 

35 Iar dacă voiesc a învăţa ceva, să-i întrebe acasă pe bărbaţii lor, 

Ca şi cum ar fi întrebat cineva: Dacă nu vor grăi în Biserică, cum vor în¬ 
văţa femeile ceea ce nu ştiu? - Pavel răspunde: Ca să înveţe, să-şi întrebe băr¬ 
baţii acasă! Această îndatorire a Apostolului le face pe femei mai cucernice şi 
mai împodobite, iar pe bărbaţi mai cu luare-aminte la cele ce se învaţă şi se 
zic în Biserică, ştiind că trebuie să le predanisească femeilor lor cînd îi vor în¬ 
treba acasă. 

. Şi ia aminte din aceasta că femeilor nu le este îngăduit a grăi în Biserică 
nu numai despre cele zadarnice, ci şi despre lucrurile de nevoie şi folositoare 
lor de suflet. 

296 Iar Teodorit zice: „Atunci li se da darul Duhului şi femeilor, şi unele prooroceau, iar 
altele grăiau în osebita limbi, căci zice: «Voi turna din Duhul Meu peste tot trupul, şi fiii 
voştri vor prooroci, iar fiicele voastre vor vedea vedenii» (loil 3:1). Drept urmare, aceste fe¬ 
ntei voiau şi ele să se înfăţişeze în Biserică, şi să grăiască în limbi şi să proorocească, şi de 
aceea a trebuit ca Apostolul să rînduiascâ şi aceasta.” (n, aut.) 

căci este ruşine ca femeile să grăiască în Biserică. 

Fiindcă femeile aveau poate drept împodobire şi faptă de laudă a grăi în 
Biserică, chiar cuvinte dumnezeieşti şi duhovniceşti, Pavel zice dimpotrivă, că 
ceea ce ele socotesc ca lauda le este cu adevărat necinste şi ruşine. 

36 Oare de la voi a ieşit cuvîntul lui Dumnezeu, 
sau doar la voi singuri a ajuns? 

Cuvîntul acesta s-a închipuit de Apostol ca un răspuns către cei ce grăiau 
împotriva legiuirilor de mai sus. De ce - zice - vă împotriviţi la aceasta, Creş¬ 
tinilor, şi socotiţi că nu este bine să tacă femeile voastre în Biserică? Oare voi, 
Corintenii, sînteţi cei dintîi învăţători ai bunei-cinstiri de Dumnezeu, oare de 
la voi a ieşit întîi propovăduirea evangheliei lui Hristos şi a mers la celelalte 
neamuri? Ori doar la voi a ajuns şi nu se cuvine să primiţi şi voi cele pe care 
le-au primit atîţia alţi Creştini? Ba, cu adevărat nu sînteţi cei dintîi Creştini şi 
nici singurii, şi de aceea se cuvine să primiţi şi voi ceea ce primeşte toată lu¬ 
mea. Şi, aşa cum în celelalte Biserici ale Creştinilor femeile tac, tot astfel se 
cuvine să ţacă şi în Biserica voastră! 

37 Dacă i se pare cuiva a fi prooroc sau om duhovnicesc, sa cunoască 
cum că cele ce vă scriu sînt porunci ale Domnului! 

Pavel a păzit şi a pus la urmă încredinţarea cea mai puternică din toate, 
anume că cele scrise Corintenilor erau porunci ale Domnului. Şi zice: Iar că 
acestea vă sînt poruncite prin mine 297 de Domnul, negreşit se va cunoaşte dacă 
se va arăta cineva la voi ca este prooroc sau ca are vreun alt dar duhovnicesc 
de cunoştinţă. 

38 Iar dacă cineva nu cunoaşte, să nu cunoască! 

Adică: Eu am zis, şi cine voieşte, să se supună cuvintelor mele! Chipul 
smerit în care grăieşte Apostolul arata un bărbat care nu vrea să-şi întărească 
voia sa, ci socoteşte şi priveşte la folosul obştesc. Iar Pavel obişnuieşte a face 
aceasta atunci cînd nu are pricină prea de nevoie să stea împotriva celor ce 
grăiesc altminteri 29R Căci de ce ar fi trebuit Pavel să-i înduplece pe toţi a 


. 397 Iar despre faptul că legile Apostolului sînt legi ale Iui Hristos, vezi şi la subînsemna- 
rea zicerii „eu zic, nu Domnul" (/ Cormteni 7:12) şi Ia: „de vreme ce căutaţi ispitirea lui Hris¬ 
tos, Celui ce grăieşte întru mine" (2 Cormteni 13:3). (n. aut.) 

298 Iar Hrisostom zice că Pavel nu grăieşte în acest chip smerit pretutindeni, ci doar atunci 
cînd greşelile credincioşilor nu sînt prea mari. Fiindcă, atunci cînd e vorba despre păcate 

crede că cele zise de el sînt porunci ale lui Dumnezeu? - mai ales după ce a 
zis că acela care este duhovnicesc va cunoaşte că spusele sale sînt dumneze¬ 
ieşti, încît e vădit cum, pentru a arăta că sînt duhovniceşti, toţi ar fi năvălit a 
zice într-un glas că, într-adevăr,' ceea ce spune e de la Dumnezeu! 

39 Deci, fraţii mei, rîvniţi a prooroci şi nu opriţi a se grăi în limbi! 

După ce i-a învăţat despre daruri, dumnezeiescul Apostol a alăturat apoi 
cuvîntul despre femei; de aceea, acum vorbeşte iarăşi despre darurile duhovni¬ 
ceşti. Şi pune mai întîi darul proorociei, zicînd: Fraţii mei, să rîvniţi şi să iubiţi 
a prooroci! Iar darul limbilor îl pune al doilea. însă nu a zis; îndemnaţi-i pe 
ceilalţi să grăiască în limbi! - ci; „nu-i opriţi a grăi”, ceea ce şi noi obişnuim a 
zice despre lucruri ce nu sînt de nevoie, despre care nici nu îndemnăm, nici nu 
oprim a se face. 

40 Toate să se facă cu bună-cuviinţă şi după rînduială! 

Cu acest cuvînt de încheiere şi cuprinzător, dumnezeiescul Pavel îndrep- 
tează toate lucrurile pe care le-a vorbit mai înainte. Şi spune că toate s-ar fi fă¬ 
cut „cu bună-cuviinţă şi după rînduială” la Corinteni dacă cei ce grăiau în 
limbi ar fi grăit cu tîlcuire şi tălmăcire, dacă cei ce prooroceau ar fi dat loc şi 
vreme şi celorlalţi a prooroci şi dacă femeile ar fi tăcut în Biserică. 


mari, nu zice aşă. Dar cum? „Nu vă amăgiţi, nici curvarii, nici malahienii (.,.) nUvor moşteni 
împărăţia lui Dumnezeu" (1 Corinteni 6:9); şi iarăşi: „De vă veţi tăia împrejur, Hristos vouă 
cu nimic nu vă va folosi" ( Galateni 5:2). Aici însă, cuvîntul fiind pentru tăcerea feftieilor ui 
Biserică, nu se împotriveşte şi nu-i înfruntă prea mult. [...] Vezi şi subînsemnarea zicerii „iar 
cel duhovnicesc le judecă pc toate" (l Corinteni 2:15), (n. aut.) 

CAPITOLUL XV 


1 Vă fac cunoscută, fraţilor, evanghelia pe care v-am binevestit-o - 

Aici, Apostolul începe cuvîntul despre înviere, care este capul drept-slâvi- 
toarei noastre credinţe. Căci, dacă nu este înviere a trupurilor, atunci nici Hris- 
tos nu a înviat, şi, dacă nu a înviat, atunci Hristos nici nu S-a întrupat, şi aşa 
se pierde şi se stinge desăvîrşit toată credinţa noastră, a Creştinilor. Deci Pa- 
vel se nevoieşte aici pentru dogma învierii 259 , fiindcă aceasta şchiopăta şi nu 
umbla drept, adică nu se cugeta drept şi cu deplinătate întru Corinteni. Căci 
Creştinii din Corint ce aveau înţelepciunea lumească primeau toate dogmele, 
afară de învierea morţilor, aceasta părîndu-li-se lor a fi cu neputinţă. 300 

Aici, Pavel le aduce aminte Corintenilor prea-înţelepţeşte de acele dogme 
evanghelice pe care apucaseră a le crede. Şi zice: Fraţii mei, nu vă scriu vreo 
dogmă sau evanghelie nouă, ci vă aduc iarăşi aminte de aceea pe care v-am bi¬ 
nevestit-o mai înainte, fiindcă aţi uitat-o - căci aceasta însemnează zicerea „vă 
fac cunoscută”. Şi, numindu-i „fraţi”, îi domoleşte, dar totodată le şi aduce 
aminte din care pricină ne-am făcut fraţi, adică din arătarea cu trup a lui Hris¬ 
tos, care se primejduia a nu fi crezută, şi de Ia botezul cu care ne-am botezat, 
închipuire a îngropării şi a învierii Domnului, în care ei nu credeau. Şi, pome¬ 
nind de „evanghelie”, le-a adus aminte de nenumăratele bunătăţi pe care le-am 
dobîndit prin arătarea cu trup a lui Hristos şi prin învierea Lui; căci „evanghe¬ 
lie” va să zică „vestire” făcătoare de bucurie - precum am zis şi altă dată. 
(Vezi şi subînsemnarea zicerii „întru evanghelia iui Dumnezeu”, Romani 1:1). 

pe care aţi şi primit-o, 


199 Despre aceasta zice dumnezeiescul Dionisie, în partea ce vorbeşte despre viaţa dum¬ 
nezeiască: „(...) şi - ceea ce e mai dumnezeiesc - ne-a făgăduit că pe noi întregi, suflete şi 
trupuri unite cu ele, ne va strămuta la viaţa desăvîrşită şi la nemurire. E un lucru care celor ve¬ 
chi li se pare împotriva firii, dar mie, şi ţie şi însuşi adevărului ni se arată ca dumnezeiesc şi 
mai presus de fire. Zic «mai presus de fire», fiind unită şi cu firea noastră, nu numai cu viaţa 
dumnezeiască atotputernică. Căci, fiind a tuturor vieţuitoarelor prin fire şi mai ales a celor 
dumnezeieşti, nici o viaţă nu e împotrivnică firii sau mai presus de fire, Deci scrierile nebu¬ 
niei lui Simon împotriva acestui fapt să se arunce dej)arte de lăcaşul dumnezeiesc şi de sufle¬ 
tul tău sfint!” (Despre numirile dumnezeieşti, capitolul 6). (n, aut.) 

300 Iar dumnezeiescul Hrisostom zice că, de vreme ce toată nădejdea Creştinilor stă întru 
înviere, diavolul i-a pornit asupra acesteia pe mulţi, care uneori tăgăduiau învierea cu totul, 
iar alteori ziceau că învierea s-a şi făcut, precum erau Imeneu şi Filitos, despre care Pavel 
scrie că „de la adevăr am rătăcit, zicând că învierea acum s-a făcut şi răstoarnă credinţa oare- 
cărora” (2 Timotei 2:17). Iar alteori ziceau că trupul nu se va scula din morţi, ci că învierea 
este curăţirea sufletului.” (n. aut.) 

Nu a zis: „evanghelia pe care aţi auzit-o”, ci: „pe care aţi primit-o”, adică 
nu numai din cuvînt, ci şi din fapte şi minuni. Şi Apostolul a zis aceasta ca 
să-i înduplece pe Creştinii din Corint să ţină nesmintit evanghelia pe care o 
primiseră, ca pe o vistierie şi ca pe un zălog. 

întru care şi staţi, prin care vă şi mîntuiţi — 

Deşi Corintenii se clătinau întru evanghelia credinţei, Pavel zice aici că ei 
stăteau într-însa, flcîndu-se că nu ştie nimic; şi, apucînd mai înainte, îi prinde 
cu acest fel de cuvinte. Pentru ce? Pentru ca ei să nu poată tăgădui greşeala lor 
la urmă, chiar dacă voiau mult aceasta. Dar care este cîştigul de a sta în evan¬ 
ghelie? Este ca să se mîntuiască printr-însa! 

2 cu ce cuvînt v-am bine-vestit-o, 

Noima acestui cuvînt este astfel: Despre faptul că într-adevâr este înviere, 
nu vă aduc aminte - zice - pentru că nu v-aţi clătinat întru aceasta. Dar poate 
aveţi nevoie a şti în ce chip v-am bine-vestit că va fi învierea, adică cum se va 
face învierea, şi aceasta vă aduc aminte acum. 

dacă o ţineţi, fără numai dacă nu aţi crezut în zadar: 

Fiindcă le-a zis mai sus că „stăteau” în evanghelie, ca să nu-i facă mai 
trîndavi, Pavel zice aici aşa: Dacă ţineţi evanghelia aceasta pe care aţi pri- 
mit-o, ţineţi-o cu adevărat! - doar dacă nu aţi crezut în Hristos în zadar, adică 
doar dacă nu vă numiţi Creştini în zadar! Căci tot capul creştinismului se înte¬ 
meiază în dogma învierii, şi cel ce nu crede aceasta crede în zadar. 

3 Căci v-am dat înfîi de toate ceea ce am primit şi eu, 

Zice: Fiindcă dogma despre înviere este atît de mare, pe aceasta v-am 
dat-o mai întîi, ea fiind ca o temelie a întregii credinţe. Iar eu - zice Pavel - 
am luat dogma aceasta de la Hristos. Deci, precum o ţin eu, tot aşa.sînteţi da¬ 
tori să o ţineţi şi voi şi să nu vă îndoiţi acum de ea, dacă nu pentru altceva, 
măcar pentru că e cea dintîi pe care aţi primit-o. 

că Hristos a murit pentru păcatele noastre — după Scripturi; 

E vădit că aceste cuvinte sînt ale lui Hristos, ale Celui ce grăieşte întru Pa¬ 
vel! Căci - de vreme ce ereticii manihei urmau să spună că Pavel numeşte 
„moarte" păcatele, iar „înviere” slobozirea din păcate - Domnul a bine-voit să 

fie înfruntaţi aceia şi să li se astupe gura prin cuvintele acestea. Căci zice: A 
murit Hristos! Cu ce moarte? Cu moarte trupească, într-adevâr! 301 Pentru că 
nu a murit cu moartea păcatelor, fiindcă „nu a făcut păcat şi nici nu s-a aflat 
vicleşug în gura Lui” (Isaia 53:9). Deci ereticii sînt fără ruşine cînd spun că şi 
El a murit cu moartea păcatelor, de vreme ce Pavel zice aici că „a murit pen¬ 
tru păcatele noastre ”. Căci, dacă ar fi fost păcătos, cum ar fi putut muri „pen¬ 
tru păcatele noastre"? Apoi, zicînd că „Hristos a murit după Scripturi”, Pavel 
îi ruşinează pe aceştia prea-arătat; căci Dumnezeieştile Scripturi mărturisesc 
pretutindeni că Hristos a murit cu moarte trupească, iar nu cu moartea gîndi- 
tqare a păcatelor, precum bîrfesc ereticii de mai sus. Căci David zice: „să- 
pat-au mîinile Mele şi picioarele Mele” (. Psalm 2/: 18). Zice şi Zaharîa: „Vor 
vedea întru Cine au împuns” (capitolul 12:20). Şi Isaia: „Iar El a fost străpuns 
pentru păcatele noastre” (capitolul 53:5); şi iarăşi: „Pentru păcatele norodului 
Meu a fost adus la moarte” (53:8). 

4 şi că S-a îngropat; 

Iar dacă Hristos a fost îngropat, atunci El avea şi trup, căci trupul este ceea 
ce se îngroapă. 

Iar Pavel nu a mai adăugat aici zicerea „după Scripturi ”, fie pentru că 
mormîntul era arătat tuturor, fie pentru că zicerea „după Scripturi se înţelege 
aici şi din afară [„context”, n. m.j. Căci scrie Isaia: „Din pricina răutăţii, a pie¬ 
rit Cel Drept. El intră cu pace în groapă” (capitolul 57:1, 2). 

şi că S-a sculat a treia zi - după Scripturi; 

Dar unde zic Scripturile că Domnul S-a sculat din morţi a treia zi? Aceasta 
s-a preînchipuit prin ce s-a întîmplat cu Iona, care după trei zile a ieşit nevă- 

30! Vrednice de laudă sînt şi cuvintele dumnezeiescului părinte. Hrisostom cu care dove¬ 
deşte acestea trei pe care le zice Pavel aici: anume că Hristos a murit, S-a îngropat şi a înviat. 
Căci, tîlcurad zicerea: „Iar a doua zi care este după vineri..." (Matei 27:62), el spune aşa: 
„Totdeauna înşelăciunea se prinde în propriile ei laţuri şi, fără să vrea, dă mînă de ajutor ade¬ 
vărului. Căci, iată! - trebuia să se creadă că Hristos a murit, că a fost îngropat şi că a înviat. Şi 
despre toate acestea duşmanii Lui ne fac dovada. Priveşte că înseşi cuvintele lor ne dau măr¬ 
turie de toate acestea. Ei spun: «Ne-am adus aminte că amăgitorul acela a zis, încă fiind viu 
(deci a muritf): După trei zile Mă voi scula! Porunceşte aşadar să se păzească mormîntul (deci 
a fost înmormîntat!), ca nu cumva să vină ucenicii Lui să-L fure!» Deci, dacă va fi păzit 
mormîntul, nu se va putea face nici o viclenie. Nici una. Prin urmare, dovada învierii a ajuns 
de nezdruncinat tocmai prin cele puse înainte de voi: nu s-a făcut nici o viclenie, pentru că 
momiîntul a fost pecetluit. Iar dacă nu s-a făcut nici o viclenie şi. s-a găsit mormîntul gol, 
atunci negreşit Hristos a înviat. Ai văzut cum arhiereii şi bătrînii norodului, chiar fără voia 
lor, au luptat pentru dovedirea adevărului?” (în tîlcuirea la Matei ). (n. aut.) 

tămat din pîntecele chitului. 302 [Căci zice Domnul]: „Precum a fost Iona în pîn- 
tecele chitului trei zile şi trei nopţi, aşa va fi Fiul omului în inima pămîntului 
trei zile şi trei nopţi” (Matei 12:40). 303 Iar mai înainte de Iona s-a închipuit în- 


302 Despre aceasta a zis şi dumnezeiescul Epifanie că „Domnul nostru S-a sculat cu însuşi 

trupul acela pe care l-a avut şi' mai înainte de înviere. Domnul nostru a înviat din morţi neridi- 
cînd alt trup, ci chiar pe acela ce era, însă schimbîndu-1 în subţirime duhovnicească” (Eresul 
44, despre Orighen). Şi Amfilohie al Iconiei zice că „Domnul, după înviere, le arată pe 
amîndouă: că trupul care s-a sculat din morţi este şi totodată nu este acelaşi care a fost îngro¬ 
pat Căci, prin semnele cuielor, arată şi dovedeşte ca acela este, iar prin intrarea dincolo de 
uşile încuiate arată că nu este acelaşi. [Hristos] a înviat cu acelaşi trup ca să plinească chipul 
iconomiei, înviind pe cel omorît. [Pe de altă parte, trupul învierii] nu mai e ca înainte de 
moarte, ca să nu cadă iarăşi în stricăciune şi să sufere iarăşi moartea” (la Teodorit, al Il-ă cti- 
vînt dinAdunătorul). (n. aut.) tJ;' 

303 Unii Părinţi au înţeles în chip osebit numărarea celor trei zile ale îngropării şi învierii 

Domnului. Iar numărarea (luată de la Sever) pe care o face dumnezeiescul Anastasie Sinaitul 
(în cartea ce se numeşte Pwăţuitor, întrebarea 152) este mai potrivită şi mai nimerită decît 
toate, fiind unită cu: 1) Dumnezeiasca Scriptură , 2) al şaselea sinod ecumenic, 3) rinduiala 
Sfintei Biserici şi 4) cu obştescul obicei al oamenilor. Deci Sfîntul acesta zice că obişnuim a 
număra fiecare zi de la o seară prnă la seara următoare, astfel încît ziua [ziua-lumirtâ, n, m.] să 
se unească cu noaptea dinainte, nu cu cea următoare, ziua [calendaristică, n. m;] fiind alcătui¬ 
tă din noaptea care a început şi din următoarea zi [lumină, n. m.], adică cele douăzeci şi patru 
de ceasuri ale nopţii de mai înainte şi ale zilei [lumină, n. m.] următoare să se facă şi să se nu¬ 
mească o zi [calendaristică, n. m.j. Astfel, cel ce face vreun lucru într-un ceas din cele 24, ori¬ 
care ceas ar fi acela, se zice că a făcut acel lucrul în ziua aceea. , ,V. ! ‘" 1 

Astfel, Domnul, după ce Şi-a dat sufletul pe Cruce în ceasul al nouălea [ora trei după 
amiază, n. m.] al vinerei, S-a pogorît în „inima pămîntului” prin dumnezeiescul Său suflet 
ipostatic (precum spusese El însuşi mai înainte) şi în „părţile cele cele mai de jos ale 
pămîntului” (precum zice Apostolul). De atunci se numără acele trei zile şi trei nopţi ale 
îngropării şi învierii Sale. Şi - fiindcă Vinerea cea Mare [ziua lumină, n, m] (care încă sta 
cînd Domnul Şi-a dat sufletul, căci nu era seară, ci ceasul al nouălea) fiindcă, zic, Vinerea cea 
Mare împreună cu noaptea de mai înainte fee o zi de 24 de ceasuri - de aceea zicem că Dom¬ 
nul a stat in pîntecele pămîntului toată ziua de vineri [ziua calendaristică, ce prinde şi noaptea 
dinainte, socotită în vremea noastră a fi noaptea zilei di joi ! - n. m.]. Apoi, după apusul soa¬ 
relui, a început noaptea sîmbetei, [urmată de ziua-lumină a sîmbetei, n. ni.], îiitnl care Dom¬ 
nul a fost sub pămînt împreună cu dumnezeiescul Său suflet şi trup. Iar cînd s-a sfîrşit sîm- 
băta, după apusul soarelui, a început noaptea Duminicii, căreia i-a urmat ziua [lumină, n. m,] 
a Duminicii, aceasta fiind acea a treia noapte şi zi în care S-a sculat din morţi Domnul. Aşa¬ 
dar, Domnul S-a pogorît în inima pămîntului întru a doua parte a zilei de vineri [alcătuită din 
noapte/zi-lumină, n. in.]. Duminică S-a aflat în inima pămîntului numai întru întîia parte a zi¬ 
lei, iar sîmbătă S-a aflat în inima pămîntului toată ziua, întru cele 24 de ceasuri ale ei; în acea 
zi de plîngere plinind toată vremea prăznuirii iudaice. 

Acest dumnezeiesc Anastasie (care a stătut şi sfinţit Mucenic, precum se arată la foaia 
lila tomului I al lui Adam Zomicavie, în subînsemnările domnului Evghenie), întrebat fiind 
(întrebarea 87) care merge înainte, ziua sau noaptea? - răspunde: „Dup ^Facerea Iui Moisi, 
este cu neputinţă a zice că noaptea merge înaintea zilei, căci mai întîi a fost făcută firea lumi¬ 
nii, şi apoi s-a făcut noaptea, apiinînd lumina. Dar - fiindcă «este o nouă zidire în Hristos», 

precum zice Apostolul - Biserica lui Hristos nu mai urmează ştiinţei lui Moisi. Apoi, ca sâ nu 
se spună că Hristos a înviat din morţi în ziua sîmbetei. Dumnezeu a iconomisit şi a poruncit 
ca şi Iudeii să înceapă sîmbăta de cu seară, de la apusul soarelui de vineri, ca sâ nu aibă prilej 
să cîrtească asupra noastră că începem Duminica din seara sîmbetei. Iar Dumnezeu a Scut 
aceasta ca să înveţi că din întuneric am venit la lumină, şi de aceea începem de la întuneric şi 
ajungem la lumină.” 

Dar şi marele Atanasie (la întrebarea 52) zice: „Fără de îndoială, aşadar, lumina merge 
înaintea întunericului. însă, ca să nu zică Iudeii către noi că Hristos S-a sculat din morţi sîm- 
bătă. Dumnezeu le-a astupat gura mai înainte, legiuind şi lor ca sâ înceapă ziua sîmbetei de cu 
seară." Iar la întrebarea 53 zice: „De vreme ce Dumnezeu i-a chemat pe oameni la lumina 
cunoştinţei de Dumnezeu şi a Evangheliei din întunericul necunoştinţei şi din Lege, după cu¬ 
viinţă aşadar ne-a poruncit să începem ziua învierii Sale de cu seară şi să o încheiem la 
lumină Căci ar fi fost necuviincios şi nepotrivit a începe de la lumină şi a sfîrşi în întuneric şi 
noapte ce e al lui Hristos." ' 

Această numărătoare arătată de marele Atanasie şi de Anastasie a acelor trei nopţi-zile 
ale îngropării şi învierii Domnului este cu adevărat minunată şi mai covîrşitoare decît toate 
celelalte. Iar cum că numărarea aceasta este unită cu 1) Dumnezeieştile Scripturi este arătat 
din multe locuri. Căci Sfiita Scriptură adică Dumnezeu, prin Moisi - porunceşte că Evreii 
să prăznuiască nu numai ziua Pashei - care era semn şi' închipuire a adevăratului Paşte al 
nostru, al învierii Domnului - ci şi sîmbetele şi celelalte sărbători ale lor din seară pîriă în 
seară, iar nu de dimineaţă pînă în dimineaţă. Şi zice aşa despre praznicul Pashei: „Începîn- 
du-se ziua a patrusprezecea a primei luni, de cu seară veţi mînca azime pînă în ziua ă două¬ 
zeci şi una a lunii, pînă seara (Ieşirea 12:18). Iar despre mielul ce se jertfea la Pasha, zice aşa: 
„Şi îl vajunghia toată mulţimea adunării fiilor lui Israil către seară (Ieşire a'\l:6), adică atunci 
cînd sie începe cîntarea de seară a praznicului Pashei. Iar despre celelalte sărbători s-a scris aşa 
în Levitic : „Din acea seară pînă în seara zilei a zecea a lunii să prăznuiţi odihna voastră" 
(capitolul 23:32). Este arătat aşadar că Dumnezeu numără aici începutul viitoarei zile de o 
noapte şi o zi din seara ce purcede înainte, de unde a şi predanisit nelucrarea şi odihna sîmbe¬ 
tei începînd din seara de vineri. Şi Evreii păzesc aceasta pînă în 2 iua de astăzi, căci, îndată ce 
vine seara vinerei, încetează toată lucrarea şi o cinstesc cu nelucrarea. Aşa şi Amarand, acel 
Iudeu neveştejit, cinstind nelucrarea sîmbetei, nua voit) sâ apuce cîrma corăbiei Vineri seara- 
precum scrie Sinesie. ' 

2) Numărarea aceasta a celor trei zile şi trei nopţi ale îngropării şi învierii Domnului este 
unită cu sfintul şi Sobor al Vl-lea a toată lumea, pentru că şi acesta, urmând zicerilor d ! e mai 
sus ale Sfintelor Scripturi, porunceşte să se prăznuiască învierea Domnului din seara sîmbetei 
pînă în seara Duminicii, şi împreună sâ se numere noaptea dinaintea Duminicii cu ziua [lu¬ 
mină, n. m,] a Duminicii, încât, începînd ziua de Ia întuneric, să o isprăvim în lumină. Şi zice 
Sfintul Sinod aşa: „Facem cunoscut credincioşilor că, după intrarea preoţilor in altar în seara 
sîmbetei, după obiceiul ce se ţine, nimeni nu trebuie a-şi pleca genunchii pînă in seara Dumi¬ 
nicii viitoare. (...) Căci, luînd ca înainte-mergătoare a învierii Mîntuitorului nostru noaptea de 
după sîmbâtă, de aici începem duhovniceşte zilele, din întuneric încheind praznicul la lumină, 
ca de aid să prăznuim învierea Domnului întru o întreagă noapte şi zi” ( Canonul 90) . 

3) Numărarea aceasta a odor trei zile este unită cu rîhduiala întregii Biserici a lui Hristos. 
Căd aceasta, umlînd proorodilor Sfintei Scripturi şi canonului de mai sus al Sinodului a toată 
lumea, de la început obişnuieşte a prăznui sărbătorile ei dintru o seară pînă în cealaltă seară şi - 
simplu a zice - fiecare zi începe de cu seară [.... ] Iar de ar zice cineva că dumnezeiescul Dioni- 




vierea de a treia zi a Domnului prin Isaac, care după trei zile s-a mîntuit şi a 
fost dat viu maicii sale, fără a fi junghiat. S-a preînchipuit încă şi prin multe 


sie al Alexandriei (sau şi alţii oarecari) o numeşte „noapte a sîmbetei” pe cea dinaintea Dumini¬ 
cii, răspundem că acesta o numeşte aşa pentru că se păzeşte cu postire pînă la al şaselea ceas, iar 
de la al şaselea ceas se face învierea Domnului şi se cîntă slujba cea de dimineaţă a Duminicii. 

4) Numărarea aceasta este unită şi cu obiceiul obştesc al oamenilor, după care aşa se nu¬ 
mără zilele. Căci, dacă se întîmpîă să moară cineva în oricare ceas al zilei, obişnuim a socoti 
ziua aceea împreună cu noaptea cea trecută; apoi, lăsînd o singură zi la mijloc, ziua următoare 
îi facem pomenire de trei zile. La fel facem şi cînd se naşte cineva în oricare ceas al nopţii, 
căci unim noaptea aceea cu următoarea zi şi o facem început al naşterii lui - precum zice 
dumnezeiescul Isidor Pelusiotul (în tîlcuirea la Matei, capitolul 27), Dar de multe ori şi Dum¬ 
nezeiasca Scriptura începe o zi [calendaristică, n. m] nu de la zi [ziua lumină, n. m.J, ci de la 
noapte, şi uneşte următoarea za cu noaptea. Căci Isaia zice: „noaptea şi ziua nu se va stinge" 
(capitolul 34:15). Şi la Marcu scrie: „sâ se scoale noaptea şi ziua" (capitolul 4:27). Şi la Luca: 

„a sluji noaptea şi ziua" (capitolul 2:27). Şi Pavel zice: „noaptea şi ziua nu am încetat" (Fap¬ 
tele Apostolilor 20:31). Şi iarăşi: „noaptea şi ziua Iucrînd" ( 1 Tesaloniceni 2:9). Şi în alte 
prea-multe locuri, pe care nu le mai înşir. 

Dar de ce zic acestea? Căci chiar de la începutul facerii lumii simţite se arată îndestul că 
întunericul este mai întli, şi apoi lumina. Căci la începutul Facerii citim aşa: „întru început a 
făcut Dumnezeu cerul şi pămîntul. Iar pămîntul era netocmit şi gol. Şi întuneric era deasupra 
adîncului. Şi Duhul Iui Dumnezeu Se purta pe deasupra apei" (Facerea 1:1). De aceea se miră 
teologii cum întunericul acela ce era mai întâi a ţinut pînă la al şaselea ceas al zilei celei dîntîi, 
adică pînă la amiază, înţelegînd aceasta de la zicerea „Se purta pe deasupra apei”, care e la 
timp nedesăvîrşit (imperfect), care însemnează vreme zăbavnică şi îndelungată. Şi ei zic că ia 
amiază s-a făcut lumina. Iar de vreme ce Dumnezeu a numit întunericul „noapte” şi lumina a 
numit-o „zi” - după capitolul 1 al Facerii - înseamnă că noaptea merge înaintea zilei. 

Iar dacă am zice dimpotrivă, că o zi [calendaristică, n. ni.] începe de dimineaţă şi nu de 
cu seară, unnează aceste două mari necuviinţe: întîi - după dumnezeiescul Anastasie - s-ar 
zice că Hristos a înviat din morţi în ziua sîmbetei, şi deci învierea Lui ar fi o doua zi, nu a 
treia. Căci, dacă ziua ar începe de dimineaţă, înseamnă că din dimineaţa Vinerei celei Mari, 
întru al căreia al nouălea ceas a murit Hristos, pînă în dimineaţa Sîmbetei celei Mari ar fi o zi; 
la fel, din dimineaţa Sîmbetei celei mari pînă în dimineaţa Duminicii Paştilor ar fi o altă zi, şi 
iată două zile; şi, fiindcă Domnul a înviat după al şaselea ceas al nopţii, atunci ar însemna că a 
înviat a doua zi, nu întru a treia, măcar de ar tot micşora-o cineva cît ar voi cu gândul său. Şi 
cel ce voieşte, să citească în Istoria bisericească a lui Meletie că aceasta este socoteală a Ar¬ 
menilor: „Ziceau (Armenii) că Hristos nu a înviat Duminică, ci sîmbâtă; deci nu a treia zi 
după răstignire, ci a doua zi” (tomul al patrulea, capitolul 34), Din aceasta însă ce urmează? 

A-L face pe Domnul mincinos - şi cine nu vede cită necuviinţă este întru aceasta? - căci El a 
zis: „După trei zile Mă voi scula”, iar Apostolul: „S-a sculat a treia zi" şi Simbolul Credinţei : 

„şi a înviat a treia zi". 

Al doilea, dacă vom spune că o zi începe de dimineaţă, înseamnă că Biserica lui Hristos 
se cuvine sâ facă dimineaţa liturghia sfîntului prăznuit în acea zi, să zicem a Sfintului Gheor- 
ghe, apoi să cînte slujba de seară a sfintului în seara zilei aceleia, urmînd să-i cînte slujba de 
dimineaţă în noaptea zilei viitoare, şi aşa să săvîrşească slujba sfîntului. Adică să înceapă din 
lumină şi să sfârşească în întuneric. Oricine vede însă că aceasta este o răsturnare, o stricare şi 
o întoarcere pe dos a întregii rînduieli a slujbelor Sfintei Biserici a lui Hristos. (n. aut.) & 

alte.cuvinte ale Scripturii Vechi. Căci Isaia zice: „Şi Domnul voieşte a-L curaţi 
pe El de rană şi a arăta Lui lumină” (L mia 53). Şi David zice: „Nu vei lăsa su¬ 
fletul Meu în iad” (Psalmul 5: 16). Şi Osie: „Şi după două zile ne va da viaţă 
din nou, iar în ziua a treia ne va ridica iarăşi şi vom trăi în faţa Lui” (Osie 6:2), 

5 şi S-a arătat lui Kifa, 

îl pune mai întîi pe Petru, Apostolul cel mai vrednic de crezare dintre toţi. 
Şi, măcar că Domnul S-a arătat mai întîi Măriei după ce S-a sculat din morţi 
(Matei 28), dintre bărbaţi S-a arătat mai întîi lui Petru, ca unuia ce-i întrecea 
pe ceilalţi ucenici. 304 Pentru că trebuia să vadă învierea lui Hristoş mai întîi 
acela care îl mărturisise cel dintîi şi care se lepădase de El, ca prin aceasta 
Hristos să-i arate că El nu l-a lepădat. 

apoi celor doisprezece; 


Apostolul Matia a fost ales şi a intrat în locul lui luda după înălţarea Dom¬ 
nului, şi nu îndată după înviere. Deci cum zice aici Pavel că Hristos S-a arătat 
„celor doisprezece”? La aceasta zicem că se poate să Se fi arătat Domnul şi 
lui Matia, după înălţare, aşa cum S-a arătat şi lui Pavel şi l-a chemat - precum 
spune mai jos chiar Pavel. De aceea, Pavel nu a arătat nici vremea în care S-a 
arătat Domnul celor doisprezece, ci a zis nehotărîtor. 

Unii zic însă că aici s-a făcut greşeală de scriere şi, în loc de a se scrie un¬ 
sprezece, s-a scris doisprezece. 305 Sau că Domnul, cunoscînd cu ochiul cel 
înainte-cunoscător că Matia are să se numere împreună cu cei unsprezece 


304 Căci dumnezeiescul Evanghelist Luca scrie cum Cleopa şi cel care era împreună cu el, 
sculîndu-se îndată, s-au întors în Ierusalim şi i-au aflat adunaţi pe cei unsprezece şi pe cei îm¬ 
preună cu dînşii, zicînd că „într-adevăr S-a sculat somnul şi S-a arătat lui Simon" (Luca 
24:35). Iar Ighisip (în cartea despre căderea Ierusalimului) zice ca Domnul S-a mai arătat lui 
Petru şi cînd acesta se afla la Roma. (n. aut.) 

305 De aceea, şi loan Damaschinul scrie „unsprezece” în loc de „doisprezece” în tîlcuirea 
epistolelor Iui Pavel. 

Iar dumnezeiescul loan Evanghelistul vorbeşte de doisprezece Apostoli şi după pieirea lui 
Iuda: „Iar Toma, unul din cei doisprezece,..", pentru cinstirea numărului pe care l-a ales 
Domnul de Ia început, voind ca atîţia să fie ucenicii Săi. De aceea, vedem că şi ceilalţi Evan- 
ghelişti îl pun pe Iuda între cei doisprezece şi după ce el s-a dus la arhierei şi s-a tocmit pentru 
vînzarea Domnului: „Iată, luda, unul din cei doisprezece..." (Matei 26:47). Şi vedem că 
Domnul poartă grijă pentru cei doisprezece şi după vînzare, zicînd că putea să-L roage pe Pă¬ 
rintele Său să-I trimită spre ajutor „mai mult decît douăsprezece - nu unsprezece ! - legiuni de 
îngeri” (Matei 26:33). Apoi, pentru a se păzi întreg acest număr ales de Domnul, cei unspre¬ 
zece Apostoli au purtat grijă şi l-au ales pe Matia după înălţarea Domnului, şi au fost iarăşi 


doisprezece, (n. aut.) 

(pentru a se plini numărul de doisprezece). S-a arătat şi lui după înviere, ca să 
nu fie mai prejos decît ceilalţi Apostoli. 0 astfel de înţelegere însemnează şi 
Evanghelistul loan, zicînd: „Iar Toma; unul din "cei doisprezece...” (capitolul 
20:24). Căci mai adevărat era să zică cineva că loati a numărat aici împreună 
cu ceilalţi unsprezece pe Matia după înainte-cunoştinţă, decît că l-a numărat 
pe Iuda după ce-L vînduse pe Domnul şi se spînzurase. 

6 după aceea, S-a arătat deodată la mai sus de cinci sute de fraţi, , 

După ce a dovedit învierea Domnului din Scripturi, marele Pavel îi aduce 
acum ca martori ai învierii Lui chiar pe Apostoli şi pe alţi oameni. Iar unii au 
înţeles că zicerea „mai sus” însemnează „de sus, din ceruri”, fiindcă Domnul 
S-a arătat deasupra capetelor lor, ca să-i încredinţeze nu riumai de învierea Sa, 
ci şi de înălţare. Iar alţii au înţeles că „mai sus de cinci sute” arată că S-a ară¬ 
tat la mai mulţi decît cinci sute. 

: dintre care mulţi râmîn pînă acum, iar unii au adormit; 

Am - zice - martori ai învierii lui Hristos şi oameni care sînt încă vii. Şi, 
zicînd că „unii au adormit”, Apostolul a pus început cuvîntului despre învie¬ 
rea de obşte, pentru că cel ce doarme, acela se şi şcoala, 

7 apoi, s-a arătat lui Iacov, 

Iacov este fratele Domnului, care a fost aşezat de însuşi Domnul episcop 
al Ierusalimului, precum mărturiseşte despre aceasta şi Hrisostom, 306 

apoi, tuturor Apostolilor; , f 

Căci măi erau şi alţi Apostoli, cum erau cei. şaptezeci. 

8 iar în urma tuturor, ca unui născutfără de vreme, 

mi S-a arătat şi mie. 


306 Ia aminte cum Climent Stromatul (în Cartea a VII-a a subtîlcuirilor), înălţîndu-1 pe 
Iacov, îl numeşte „ftate al lui Dumnezeu”. Dreptului Iacov, lui Ioăn şi lui Petru, le-a dat Dom¬ 
nul cunoştinţa după înviere, şi aceştia au predanisit-o celorlalţi Apostoli; iar ceilalţi Apostoli 
iarăşi au predanisit-o celor 70. De aceea zicea Isihie că „Petra vorbea poporului iar. Iacov le- 
giuia.” Vezi şi subînsemnarea zicerii: „iar pe altul din Apostoli itn am văzut, afară de Iacov, 
tratele Domnului" (Galateni 1:19). [Am zis acestea] ca să cunoşti faptele bune şi darurile 

Cuvîntul acesta al Sfîntului Apostol este plin de smerită-cugetare. Şi o fo¬ 
loseşte aici cu înţelepciune, pentru ca atunci cînd va zice cuvîntul acela mare, 
anume că „a ostenit mai mult decît toţi”, să fie crezut, iar nu socotit că vorbeş¬ 
te din mîndrie. 

Şi se numeşte pe sine-şi ectroma (adică grozăvie [„monstru”, n. m.]), nu¬ 
me care arată pe unul ce se naşte neîmplinit şi ciuntit, fiind lepădat înainte de 
vreme de femeia însărcinată. Deci, fiindcă şi el se socoteşte lepădat şi nevred¬ 
nic de a fi Apostol al Domnului, Apostolul s-a numit pe sine-şi lepădătură, ca 
un neîmplinit şi ciuntit pentru vrednicia apostolească. Unii zic însă că ectroma 
este naşterea cea mai de pe urmă .a femeii, şi că Pavel se numeşte pe sine-şi 
aşa pentru că L-a văzut pe Domnul în urma tuturor Apostolilor. 307 

9 Căci eu sînt cel mai mic dintre Apostoli, care nu sînt vrednic să mă 

numesc Apostol, pentru că am prigonit Biserica lui Dumnezeu. 

■ 

Apostolul vorbeşte aici pentru sine şi zice că este nu numai afară din nu¬ 
mărul celor doisprezece Apostoli şi al celorlalţi şaptezeci, dar că.nici nu e 
vrednic a se numi Apostol Vezi însă - o, cititorule! - cum Pavel îşi aduce 
aminte de păcatele acelea (adică de goanele împotriva Creştinilor) de care s-a 
slobozit prin Sfîntul Botez, pentru ca, prin această aducere aminte, să arate ce 
mare dar i-a făcut Dumnezeu. 308 


,<l7 Iar Coresi zice că Pavel s-a numit pe sine-şi ectroma pentru că la întoarcerea sa a fost 
orbit, apoi pentru că a fost făcut Apostol tară vreme, după ce S-a înălţat Domnul, şi pentru că 
era afară din numărul celor doisprezece Apostoli, căci, aşa cum zice Suetoniu în viaţa lui Oc - 
tavian Augustus , Romanii aveau obiceiul a numi ectroma pe cei ce erau făcuţi sfetnici (sena¬ 
tori) ai împărăţiei din hatîr. 

Iar Teodorit tflcuieşte aşa: „Vrînd a se numi pe sine-şi)mai neînsemnat dedt toţi, 
lăsîndu-i pe top cei împliniţi în pîntecele maicilor lor şi născapnupă legea firii, se aseamănă 
pesine-şi cu un prunc neîmplinit, care nici nu intră în catalogul oamenilor", (n. aut.) 

308 De aceea şi noi, toţi cei ce am făcut păcate, să ne aducem aminte de ele şi să ne pocă- 
im înaintea lui Dumnezeu, mîhnindu-ne şi suspinînd, chiar dacă le-am mărturisit şi am primit 
de la părintele nostru duhovnicesc potrivita canonisire. Căci întru aceasta avem pildă pe 
Apostolul Pavel, care, deşi avea iertare de Ia Dumnezeu pentru goanele pe care le făcuse îm¬ 
potriva Bisericii lui Hristos, cu toate acestea îşi aduce aminte de ele iarăşi. Căci însuşi Dum- 
nezieu ne porunceşte să facem aşa, zicînd prin Isaia: „Eu sînt Cel ce şterg păcatele tale şi nu le 
voi pomenii Tu însă pomeneşţe-le, şi ne vom judecai - zice Domnul. Spune tu păcatele tale 
întîi, apoi te vei îndrepta" (Isaia 43:25). 

Pentru aceasta ne sfătuieşte şi ritorul cel aurit al Bisericii, zicînd aşa: „Trebuie să avem 
păcatele noastre înaintea ochilor noştri, deşi Dumnezeu, pentru iubirea de oameni, ni le-a ier¬ 
tat. Dar tu, pentru folosul sufletului tău, să-ţi ai păcatul înaintea ochilor, căci pomenirea celor 
trecute te depărtează de cele viitoare, şi cel ce phnge pentru cele trecute le socoteşte mai bine 
pe cele următoare. De aceea zice şi David: «Iar păcatul meu înaintea mea este pururea», pen- 

Dar de ce îşi numără Apostolul metehnele? Pentru ca astfel să se facă mai 
vrednic de crezare, Căci cel ce îşi spune greşelile şi metehnele cu adevărat şi 
nu-şi face hatîr lui-şi, acela nu I-ar face har nici lui Hristos, spunînd altceva 
decît adevărul, 

10 Insa cu darul lui Dumnezeu sînt ceea ce sînt; 

Cu cuvintele acestea marele Pavel arată că metehnele le ia asupra sa, iar 
isprăvile le dă darului Iui Dumnezeu. 

şi darul Lui întru mine nu s-a făcut deşert, 
căci am ostenit mai mult decît toţi. 

Fericitul Pavel a zis şi cuvîntul acesta cu sfială şi smerenie. Căci nu spune 
că a făcut fapte vrednice de darul dumnezeiesc, ci că darul dat lui de Dumne¬ 
zeu nu s-a arătat zadarnic şi nefolositor. Cum şi în ce chip? Astfel, căci am 
ostenit - zice - mai mult decît toţi ceilalţi Apostoli. Şi nu a zis că s-a primej¬ 
duit, ci un cuvînt mai smerit, că „a ostenit”, şi aşa, cu numele ostenelii, şi-a 
făcut lauda. Insă dumnezeiescul Apostol spune acestea ca să se arate vrednic 
de crezare, fiindcă învăţătorul se cuvine a fi vrednic de crezare înaintea uceni¬ 
cilor săi care îl ascultă. 

Dar nu eu, ci darul lui Dumnezeu care este cu mine. 

Zice: Insă acest luciu, a osteni eu atîta, nu este ispravă a mea, ci a darului 
lui Dumnezeu. 309 

11 Deci ori eu, ori aceia, aşa propovăduim şi voi aşa aţi crezut 

Zice: Dar - chiar dacă eu am ostenit mai mult decît ceilalţi, sau ceilalţi 
Apostoli mai mult decît mine — toţi ne învoim întru propovăduire. Şi nu a zis: 


tru ca, avînd cele mai-nainte tăcute înaintea ochilor săi, să nu cadă mtr-altele viitoare” (Cu¬ 
vîntul al doilea despre pocăinţă). Iar în altă parte zice: „Nu e lucru mic, nu e puţin spre în¬ 
dreptare a aduna cineva toate păcatele sale după fel şi a Ie pomeni adeseori. Căci cel ce face 
aceasta se va umili într-atît, încîtnu seva mai socoti nici măcar vrednic de a fi du. Deci 
adună-le toate şi scrie-le ca într-o carte! Căci, dacă le vei scrie tu. Dumnezeu le va şterge; şi 
iarăşi, dacă tu nu le vei scrie, le-a scris Dumnezeu şi-ţi va cere dare de seamă! Vezi şi în 
a mea Carte folositoare de suflet despre cum se cuvine să se pocăiască şi de care păcate tre¬ 
buie a-şi aduce aminte păcătosul, (n. aut.) 

309 Şi Teodorii a tîlcuit aceasta, zicînd: „Nefiind silit a-şi descoperi ale sale, şi-a adus 
aminte de cugetarea sa cea smerită, căci ascunde minunile şi arată osteneala, dar şi aceasta 
zice că este a darului dumnezeiesc.” (n. aut.) 

De nu mă credeţi pe mine, încredinţaţi-vă de ceilalţi! - căci, dacă ar fi zis aşa, 
s-ar fi nimicnicit pe sine-şi şi nu s-ar mai fi arătat martor vrednic de crezare şi 
de adevăr. Ci zice că şi el singur este de ajuns spre a fi crezut, şi aceia sînt de 
ajuns spre a fi crezuţi, de asemenea. 

Dar şi cu acest „aşa propovăduim” a arătat că cele zise de el sînt adevă¬ 
rate. Căci - zice - nu grăim în vreun ungher şi loc ascuns, ci arătat, de faţă 
înaintea tuturor. \ f ; 

Apoi, pe lîngă celelalte, adupejpre mărturia adevărului însăşi credinţa lor. 
Fiindcă voi - zice - nu aţi fi crezut aşa uşor şi la întîmplare unor cuvinte min¬ 
cinoase şi plăsmuite, dacă nu v-aţi fi încredinţat că cele spuse de noi, Aposto¬ 
lii, sînt adevărate. Şi a zis: „voi aşa aţi crezut’, ca să arate că acum nu mai 
credeau aşa, fiindcă se clătinau în credinţă şi mai ales în dogma învierii. 

12 Iar dacă se propovăduieşte că Hristos a înviat din morţi, 
cum zic unii dintre voi că nu este înviere a morţilor? 

Prea-bun silogism face aici Pavel: căci - după ce a dovedit mai întîi că Hris¬ 
tos S-a sculat din morţi şi că aşa e propovăduit şi de el, şi de ceilalţi Apostoli - 
de la învierea lui Hristos trage încheierea că toţi oamenii vor învia de obşte; 
căci trupul, adică Biserica, urmează Capului, care este Hristos . 310 însă nu-i osîn- 
deşte pe toţi Corintenii pentru că ar tăgădui învierea morţilor, ca să nu-i facă 
mai fără. ruşine şi mai obraznici, ci spune că „unii” dintre dînşii zic aceasta. 

13 Iar dacă nu este înviere a morţilor, atunci nici Hristos nu a înviat! 

Ca sa nu spună Corintenii că Hristos a înviat cu adevărat, dar că nu va fi învi¬ 
ere obştească a morţilor, Apostolul face silogism de la cuvîntul lor şi zice: Dacă 
nu este înviere, aşa cum ziceţi voi, înseamnă că nici Hristos nu a înviat! Fiindcă 
una o întemeiază şi o dovedeşte pe cealaltă: căci pentru ce pricină ar ii înviat 
Hristos, dacă nu ar fi urmat ca învierea Lui să Se facă început al înviefii noastre? 

14 Iar dacă t Hristos nu a înviat, zadarnică este atunci propovaduirea 
noastră, deşartă este şi credinţa voastră! 

Zice: Căci, dacă Hristos a murit, dar apoi nu S-a sculat din morţi, aitunci nici 
păcatul nu s-a omorît, nici moartea nu s-a stricat; prin urmare,, deşartă şi zadarni¬ 
că a fost propovăduirea noastră, iar voi aţi crezut lucruri deşarte şi zadarnice ! 311 


310 Zice şi Teodorit că Apostolul, puiiînd ca temelie învierea lui Hristos, asupra acesteia 
zideşte cuvîntul despre învierea de obşte, folosind silogisme foarte puternice, (n. aut.) 

311 Iar Siîntul Grigorie al Nyssei spune că „Apostolul, prin împletirea celor ce se ţin una 
de alta, întemeiază nesmintitul adevăr, zicînd întru încheieri [„concluzii”, n. m.] că, dacă nu 

15 Ne aflăm încă şi martori mincinoşi ai lui Dumnezeu, pentru că 
am mărturisit împotriva Iui Dumnezeu că a înviat pe Hristos, 
pe Care nu L-a înviat, dacă deci morţii nu înviază. 

Zice: Necuvioşi şi martori mincinoşi ne aflăm noi, Apostolii care am pro¬ 
povăduit,; şi voi, care aţi crezut, pentru ,că L-am clevetit pe Dumnezeu şi am 
mărturisit în chip mincinos că E-ar fi înviat pe Hristos; căci, dacă morţii nu 
învie, înseamnă că nici Dumnezeu nu L-a înviat pe Hristos. De aceea, fiindcă 
este necuviincios să zicem că Dumnezeu nu L-a ridicat pe Hristos din morţi, 
atunci nu se cuvine s| credem nici că morţii nu vor învia. 

16 Căci, dacă morţii nu înviază, nici Hristos n-a înviat. 

17 Iar dacă Hristos n-a înviat, zadarnică este credinţa voastră, 

V \,V-i \ ' *• ‘ ; ; \' . ’ '.V - t ... 

Apostolul luptă şi aici cu acelaşi silogism şi zice: De aceea a înviat Hris¬ 
tos, ca să facă învierea tuturor morţilor; iar dacă nu se face învierea morţilor, 
înseamnă că nici Hristos nu a înviat; iar dacă -ar;fr aşa, atunci credinţa voastră 
este zădărnicişi deşartă, socoteală ce este prea-făra cuviinţă. ,■ 

încă sînteţi întru păcatele voastre. •,, 

Dacă Hristos nu a învîăt, atunci nici nu a murit. Iar dacă nu a murit,'atunci 
nici nu a stricat păcatul, căci moartea Lui a fost dezlegarea păcatului. Căci 
zice Ioan despre fîristos: „Iată Mielul lui Dumnezeu, Cel ce ridică păcatul lu¬ 
mii!” (Ioan 1:29), riiimindu-L „Miel’* pentru junghierdâ ce urma să o sufere 
pentru păcatele lumii. Iar, dacă păcatul nu s-a dezlegat, înseamnă că voi vă 
aflaţi încă în păcat! Şi atunci, cum de aţi crezut că y-aţi şlobozit de păcat prin 
Sfîntul Botez, de vreme, ce acesta se face întru moartea şi învierea Domnului? 

18 Şi atuţţci şi cei ce au adormit în Hristos au pierit 

Dacă nu este înviere a morţilor - zice - înseamnă că şi fraţii ce au murit 
pentru Hristos, care au fost şi ei păcătoşi, au pierit dintre noi. Dacă nu este în- 


este înviere a morţilor, atunci nici Hristos nu a înviat; iar dacă Hristos nu a înviat, zadarnică 
este credinţa într-îiisul. tHci, dacă e adevărată propunerea („premisa”, n. ni.], anume că Hris¬ 
tos a înviat din morţi, atitntii şi ceea ce se ţine de aceasta trebtiie’să fie negreşit adevărată, anu¬ 
me că este înviere a'morţilor Căci, prin dovada din parte, se dovedeşte şi cea obştească 
(aceasta însă se înţelege după faptul că Hristos, fiind noul Adam, cuprinde întru Sine toată 
omenirea). Şi, dimpotrivă, dacă cineva spune că este minciună zicerea cea peste tot cuprinză¬ 
toare („generală”, n. m.], căadică nu e înviere a morţilor, atunci negreşit că s-ar afla neadevă¬ 
rată şi cea din parte, anume că Hristos S-a sculat din morţi; căci ceea'ce este cu neputinţă tu¬ 
turor e cu neputinţă oricui. [...]” (cuvînt Ia zicerea „Iar cînd se vor supune Lui toate...” (to¬ 
mul II). (n. aut.) r 

viere â morţilor, înseamnă că toţi cei ce au adormit întru credinţa lui Hristos, 
ducînd viaţă strîmtorată şi ticăloşită, au pierit şi aceştia, şi în zadar s-au lipsit 
de lucrurile cele veselitoare şi pricinuitoare de bucurie ale lumii, de vreme ce 
nici după moarte nu nădăjduiesc să dobîndească vreun bine. 

19 Iar dacă,nădăjduim întru fîristos numai în viaţa aceasta, 

sîntem mai ticăloşi decîtjoţi oamenii 

Dacă credinţa noastră creştinească se mărgineşte numai la viaţa aceasta vre¬ 
melnică, şi dacă noi, care nădăjduim în Hristos, privim numai la această viaţă 
vremelnică, iar dincolo nu este viaţă veşnică, atunci cu adevărat sîntem mai tică¬ 
loşi şi mai nenorociţi decît toţi necredincioşii şi necinstitorii de Dumnezeu! Pen¬ 
tru că noi nu ne îndulcim nici de bunătăţile de aici, ca necinstitorii de Dumnezeu 
(precum a zis şi mai sus), şi, dacă nu înviem, sîntem lipsiţi şi de cele viitoare. 

Dar'poate cineva ar zice că, deşi trupurile nu vor învia, sufletul însă, fiind 
nemuritor, se va îndulci singur de veşnicele bunătăţi. Răspundem că acest cu- 
vînt nu are nici o adevărată socoteală şi crezămînt, pentru că sufletul nu a os¬ 
tenit singur, ci a ostenit şi trupul. 312 ’ Aşadar, ce dreptate ar fi aceasta, ca trupul, 
care a; suferit cea mai multă osteneală, să se ducă întru a nu fi şi să nu se odih¬ 
nească, nici să se îndulcească de vreo bunătate, şi doar sufletul să şe încunu¬ 
neze şi să se îndulcească de bunătăţi? Aceasta ar fi o văditâ,nedreptate! , 

20 Dar acum Hristos a înviat din morţi, 
făicîndu-se începătură celor adormiţi. 

După ce a arătat cîte necuviinţe urmează dintru a nu crede că este înviere a 
morţilor, Apostolul repetă aici cuvîntul despre înviere şi zice că acestea ar fi 
dacă nu s-ar face învierea morţilor, fiindcă atunci nici Hristos n-a înviat. 

312 într-un glas zice şi dumnezeiescul Hrisostom: „Ce zici - o fericite Pavele? Că, dacă 
trupurile nu se vor scula diri morţi, înseamnă că nădăjduim numai in viaţa aceasta, măcar că 
sufletele râmîn, fiind nemuritoare?'Aşa este - zice - sufletul lipsit de trup - chiar dacă ar 
rămîne. chiar dacă ar fi nemuritor, cum şi este cu adevărat - nu ar dobîndi bunătăţile acelea 
negrăite şi nici nu s-ar munci, cu toate că se va arăta «pentru că noi toţi trebuie să ne arătăm 
înaintea divanului lui Hristos, ca sâ primească fiecare după cum a făcut, cele ce s-au lucrat 
prin trup - ori bine, ori rău» (Epistdta a doua către'Corinteni 5:10). De aceea zice: «Dacă 
nădăjduim în Hristos numai în viaţa aixasta, sîntem mai jalnici decît toţi oamenii», căci, dacă 
trupul nu învie, sufletul va tâniîne neîncununat, afară de fericirea ce va fi în ceruri. Iar dacă se 
Vâ întîmpla aceasta, nu vom dâbîndi nimic atunci şi înseamnă că răsplătirile sînt întru această 
viaţă” (Cuvîntul 19 la Epistola întîi către Corinteni). 

Şi ia aminte că din cuvintele acestea ale lui Pavel, ale lui Hrisostom şi ale lui Teofilact se 
doboară socotinţa apusenilor, care zic că răsplătirea bunătăţilor şi a răutăţilor se face acum. 
Vezi şi zicerea „deci mi se păstrează cununa dreptăţii" ( îTirriotei ) şi zicerea „toţi aceştia, 
mărturisiţi fiind prin credinţă, nu au luat făgăduinţa" {Evrei 11:39); (n. aut.) 

Acum însă, de vreme ce Hristos a înviat cu adevărat, înseamnă că se va face şi 
învierea obştească şi necuviinţele acestea nu vor urma. Căci, daca Hristos 
„S-a făcut începătură celor adormiţi”, atunci negreşit trebuie ca aceia să învie- 
ze; fiindcă începătura are şi pe cei ce urmează ei, de pildă cînd unul din cei 
mulţi începe a face un lucru mai întîi, iar apoi ceilalţi îl fac după el. 

Şi. zice adeseori că Hristos a înviat „din morţi”, ca să astupe gurile eretici¬ 
lor manihei, care ziceau că Hristos nu ă murit trupeşte, ci gînditor - cum am 
zis şi mai înainte, 

21 Căci, de vreme ce printr-un om a venit moartea, 
tot printr-unOm şi învierea morţilor. 

22 Căci, precum în Adam taţi mor, aşa şi în Hristos toţi vor învia. 

Aici, dumnezeiescul Apostol spune pricina cu care adeverează cele zise 
mai sus: Trebuia - zice - ca firea omenească, ce fusese biruită întru Adam, să 
biruiască întru Hristos, şi omul, care căzuse şi fusese biruit, să biruiască şi sa 
se ridice iarăşi. 313 Fiindcă, aşa cum întru Adam, adică pentru păcatul lui 
Adam, au căzut în moarte toţi oamenii născuţi dintr-însul, la fel se vor şi ridi¬ 
ca toţi întru Hristos, pentru că Hristos a fost găsit fără de păcat, nefiind aşadar 
vinovat morţii, El murind din voia Sa. (Pe lîngă aceasta, a înviat şi fiindcă nu 
era cu putinţă a fi stăpînit de moarte începătorul vieţii - precum a spus căpete¬ 
nia Apostolilor, Petru, în Faptele Apostolilor 2:24). 

Acestea toate sînt însă şi împotriva ereticilor manihei, care nu mărturiseau 
că Hristos a înviat trupeşte, ci gînditor - precum am zis mai înainte. 

23 Dar fiecare în rîndul c,etei sale: 

Fiindcă dumnezeiescul Apostol a zis mai sus că toţi vor învia, ca să nu so¬ 
coteşti tu - o, cititorule! - că şi păcătoşii se vor mîntui, el zice acum aşa: în ce 
priveşte învierea, toţi vor învia - şi păcătoşii, şi drepţii - însă fiecare se va rîn- 
dui după a sa ceată şi în partea de care este vrednic. 31 ' 4 


113 De aceea a zis Grigorie al Nyssei câ „învierea nu este altceva decît aşezarea în starea 
de la început" (cuvîntul întîi la Ecclesiast ), Iar Teodorit tîlcuieşte zicerea aceasta aşa: „Priviţi 
la temelia neamului, la Adam, şi vedeţi pe strănepoţi urmînd strămoşului şi toţi făcîndu-se 
muritori, de vreme ce acela a primit murirea, La fel, toată firea oamenilor va urma Stâpînului 
Hristos şi se va împărtăşi de înviere, căci El este întîi născut din morţi, precum vechiul Adam 
a fost întîi plăsmuit. Şi în chip potrivit L-a numit acum pe Hristos „om”, ştiindu-L şi Dumne¬ 
zeu, pentru ca, aiătînd că are fire omenească, să adevereze cuvîntul despre înviere.” (n. aut.) 

14 Teodorit ace că aşa învaţă şi Domnul în sfinţitele Evanghelii, că pe oi le va pune de-a 
dreapta, iar pe capre de-a stînga. (n. aut.) 

Hristos ca începătură, apoi cei ai lui Hristos, întru venirea Lui, 
apoi sfîrşitul, 

Hristos - zice - S-a făcut „începătură” şi cale a învierii, iar după El se vor 
scula din morţi şi „cei ai lui Hristos*)’, adică Creştinii credincioşi Lui, cei ce au 
sporit întru fapta bună, Aceştia vor* învia întru Hristos mai întîi, cînd va veni 
Hristos din cer, 315 căci aceasta însemnează zicerea „întru venirea Lui”, Fiind¬ 
că drepţii vor avea oarecare cinste şi vrednicie chiar întru însăşi învierea pe 
care o vor dobîndi, ei sculîndu-se din morţi înaintea tuturor, fiind răpiţi în nori 
spre întimpinarea Domnului în văzduh, precum zice tot Pavel (J Tesaioniceni 
4:16). Iar păcătoşii nu vor fi răpiţi în nori, ci fl vor aştepta pe Judecător jos, ca 
nişte osîndiţi ce sînt. „Apoi, va urma sfîrşitul” tuturor oamenilor, fiindcă toţi 
au să învieze de obşte. Căci nu se va întîmpla atunci precum s-a întîmplat 
acum, cînd Hristos a înviat, iar oamenii şi lucrurile omeneşti au rămas la locul 
lor nestrămutate; atunci vor lua sfîrşit toate cele omeneşti. 

24 cînd Domnul va da împărăţia lui Dumnezeu-Tatăl, 

Două împărăţii ale lui Dumnezeu ştie Şfînta Scriptură : pe una după apro¬ 
piere, iar pe cealaltă după facerea totului. Căci Dumnezeu împărăţeşte cu ade¬ 
vărat peste toţi - şi peste Elini [„păgîni”, n. m.], şi peste.Evrei, şi peste diavoli 
- chiar fără a voi ei, după cuvîntul [„raţiunea”, n. m.] zidirii lumii, fiindcă toţi 
sînt făpturi ale Sale şi se supun împărăţiei Sale chiar fără să vrea. Pe de altă 
parte, Dumnezeu împărăţeşte peste Creştini şi peste Sfinţi, care I se supun de 
bunăvoie, după cuvîntul apropierii, anume pentru că sînt credincioşi, casnici şi 
prieteni ai Lui, Despre împărăţia aceasta a credincioşilor zice Dumnezeu-Ta¬ 
tăl către Dumnezeu-FiuL, prin David: „Cere de la Mine, şi-Ţi voi da Ţie nea¬ 
murile moştenire a Ta” {Psalmul 2:8). Şi tot despre aceasta zice Hristos, după 
învierea din morţi: „Mi s-a dat toată stăpînirea în cer şi pe pămînt” (Matei 
28 : 18 ). Deci împărăţia aceasta, a celor credincioşi, o dă Tatălui Fiul - precum 
zice aici Pavel - adică o desăvîrşeşte. El face aceasta aşa cum, de pildă, un 


j ls ■[.,.] Iar Teodorii zice: „Şi îi numeşte «ai lui Hristos» nu numai pe cei ce au crezut 
Într-însul după întruparea Sa, ci şi pe aceia ce s-au aflat întru buna-cinstire de Dumnezeu şi au 
strălucit întru fapta bună în vremea Legii şi mai înainte de Lege, adică pe aceia care s-au 
sâvîrşit în credinţa Hristosului ce urma să vie.” Vezi şi subînsemnarea zicerii „şi cei morţi în¬ 
tru Hristos vor învia mai întîi" (I Tesaioniceni 4:16). Şi Sfîntul Grigorie Nyssis zice: „(...) 
după cum, în trupul nostru, lucrarea unui singur simţ mişcă întreaga noastră simţire, tot aşa, 
ca şi cum întreaga omenire ar fi socotită ca o singură fiinţă, învierea unei părţi (Hristos adică) 
cuprinde acea întreagă fire, datorită legăturii şi unirii părţilor ei, învierea unei părţi revărsîn- 
du-se asupra întregului” (în Marele cuvînt catehetic, capitolul 32), (n. aut.) 

împărat ar încredinţa fiului său să dea război unor neamuri ce s-ar fi răzvrătit 
împotriva lui; şi, cînd fiul va birui şi va supune neamurile răzvrătite, atunci se 
zice că îi dă războiul tatălui său, arătînd adică tatălui său că a isprăvit lucrul 
încredinţat. 316 Deci Pavel zice aici că sfîrşitul se va face cînd Fiul le vă supune 
pe toate. Căci atunci Hristos va împărâţi peste noi, cei credincioşi, cu toată de¬ 
plinătatea, de vreme ce nu vdm mai fi împărţiţi între Dumnezeu şi satana, stă- 
pînitorul lumii, ca acum, ci vom fi „casnici ai lui Dumnezeu” - precum zice 
Teologul Grigorie (Cuvîntul ai doilea despre Fiul). AşadarFiul înfăţişează şi 
dă Tatălui toată împărăţia slobodă, adică pe credincioşii al căror împărat este, 
împărăţie care „mai înainte era răpită şi robită de apostatul diavol” precum 
zice dumnezeiescul Chirii al Alexandriei, în cartea a IV-a asupra lui Iulian. 

cînd va strica toată începătoria, şi toată stăpînirea şi puterea. 

Sfîrşitul - zice - va fi atunci cînd Fiul va birui şi va opri toate, puterile cele 
rele ale apostaţilor diavoli. Căci acum diavolii încă lucrează şi stăpînesc în 
parte pe mulţi oameni, iar atunci ya înceta deslvîrşiţ lucrarea.şi stăpînirea lor. 
Despre aceasta a zis tot Pavel: „Lupta noastră nu este împotriva sîngelui şi a 
trupului, ei împotriva începătoriilor şi a stăpânirilor;..” {Efeseni- 6:12); şi, în 
alt loc: „ca, întru numele lui Ii sus, tot genunchiul să se plece: al celor cereşti, 
al celor pămmteşti şi al celor dintru adînc” (F/7/]pe«i 2:10). 

25 Căci El trebuie a împăraţi pînă ce-i va pune pe toţi vrăjmaşii 
■ sub picioarele Sdle. 317 : : 


316 Fiul dă Tatălui împărăţia, dar El nu Se lipseşte de dînsa (pentm că aceasta este o soco¬ 

teală foarte nebunească, a cugeta cineva că împărăţia Ora a Lui atunci cînd se răzvrătise şi 
avea război,, ca apoi, după ce# a împăcat-o, să fie lipsit de ea); ci o dă ca şă-L facă împreu- 
nă-părtaş al isprăvii Sale şi pe Tatăl, fiindcă toate ale dumnezeieştii Treimi sînt obşteşti. Căci, 
dacă Fiul S-a întrupat, a făcut-o cu buna-voinţă a Tatălui şi cu împreună-Iucrarea Sfmtului 
Duh, De aceea, şi isprăvile pe care le-a făcut Fiul întrupîndti-Se,- răstignindu-Se şi înviind sînt 
ale întregii dumnezeieşti Treimi, *" : ' • 

După înţeleptul Fotie, se zice că Fiul dă Tatălui împărăţia nu pentm că Se lipseşte de 
dînsa şi că nu o mai are, ci fiindcă îl veseleşte cu isprava, de acum El ncmaiavînd a se mîhrri, 
iiici a se oşti şi a biriii pentru dîtisa. Ori - după Teodorit - „Fiul dă Tatălui împărăţia nu dez- 
brăcîndu-Se de împărăţie, ci siipUnîndu-1 pe tiranul diavol şi pe împreUnă-lucrătOrii lui, şi pe 
toţi făcîndu-i să se plece şi să cunoască pe Dumnezeul a toate", (n. aut.) 

317 Tîicuind aceasta, Teodorit zice aşa: „Dacă cei ce cugetă ale lui Arie şi ale lui 1 Evnomie 
zic că acest «pînă ce» se află numai lă Fiul, să-L audă şi pe Dunmezeu-Tatăl că zicc; «Eu sînt 
acelaşi pînă ce veţi îmbătrîni» {Isaia 46:4). Iar dacă înţelegem cuvîntul precum vor ereticii de 
mai sus, Dumnezeu-Tatăl va fi aflat avîndu-Şi fiinţarea măsurată împreună cu bătrîneţea oa¬ 
menilor; dar a bîrfi cineva acestea esţe însuşire de oameni nebuni, Deci, precum Dumne- 
zeu-Tatăl este pururea-vecuitor şi fără de sflrşit, tot aşa pururea-vecuitor şi fără de sfîrşit este 

26 Vrăjmaşul cel din urmă care se va strica va fi moartea. 

De vreme ce Pavel a zis că Hristos va birui şi va strica răzvrătitele puteri 
ale diavolilor, era de aşteptat să zică şi cînd; căci poate ar slăbi pînă a le face 
pe toate şi nu va putea să le isprăvească. De aceea zice Pavel aici că trebuie „a 
împăraţi”, adică a se purta ca un împărat puternic, ,pînă îi va supune pe vrăj¬ 
maşii Săi”, pentru ca apoi, în urma tuturor, şă supună moartea. Căci acela care 
îl va supune pe diavol e vădit că va supune şi lucrul diavolului, care este 
moartea. Dar cum se va arăta că a fost supusă, dacă moartea nu va vărsa tru¬ 
purile morţilor pe care le ţine întru sţăpînirea sa? Căci atunci va fi biruită 
moartea cu adevărat, cînd i se vor răpi şi jafurile pe care le-a luat, adică trupu¬ 
rile moarte, precum a zis Domnul: „sau cum poate cineva să intre în casa celui 
tare şi vasele lui să le jefuiască de nu va lega întîi pre cel tare?” {Matei 12.29). 

Deci, auzind tu - o, cititorule! - că Hristos are să strice „toată începătoria 
şi sţăpînirea”, să nu te temi că va slăbi şi nu Va putea isprăvi acestea; căci le 
va face pe toate împărăţînd şi ocîrmuind războiul, „pînă Ce-i va supune pe toţi 
vrăjmaşii”. Vezi, iubitule, că Pavel nu zice acest „pînă” spre a arăta un sfîrşit, 
ci pentru pricina de mai înainte, zicînd că împărăţia Iui Hristos ţine, stăpîneşte 
şi nu va slabi pînă ce le Va isprăvi pe toate; Şi că, isprăvindu-le, atunci cu mult 
mai vîrtos va îrapărăţi, fiindcă „împărăţia Lui nu vă avea sfîrşit”, precum a zis 
Arhanghelul către Preacurata Fecioară (Luca 1:33). 

Iar Grigorie Teologul zice că Fiul împărăţeşte în viaţa ăceasta „ca Cel ce 
pricinuieşte ascultarea noastră către El şi ne pune sub împărăţia Lui pe noi, cei 
ce primim să fim împarăţiţi de El” (Al doilea cuvînt teologic despre Fiul). 
Dacă înţelegem aşa, înseamnă că, după ce ne vom supune Lui, atunci încetea¬ 
ză această împărăţie, adică silinţa şi lucrarea pe care o facem spre a ne împă¬ 
raţi de Dînsul. Căci - precum un zidar zideşte o casă pînă ce-i pune acoperi¬ 
şul, iar după aceea încetează lucrul zidirii tot aşa şi Fiul „împărăţeşte”, adică 
lucrează împărăţia Lui asupra noastră, pînă ce noi ne vom împăraţi de către El 
cu deplinătate. -riA 

27„ Căci toate le-a supus sub picioarele Lui". Dar, cînd zice că „toate I-au 
fost supuse Lui", este arătat că afară de Cel care l-a supus Lui toate. 


şi Fiul. Şi El are împărăţie veşnică, precum a. zis arătat Proorocul Daniil; „împărăţia Lui este 
împărăţie veşnică, ce nu se va strica în veac" (Daniil 7:14). o 

Iar Sfîntul Grigorie Nyssis zice că acest „va împăraţi” e în loc de: „va birui”: „Fiindcă 
zice aşa: «că trebuie a împărăţi El pînă ce-i va pune pe vrăjmaşi sub picioarele Sale». Adică 
Cel puternic întru război va înceta din luptă atunci cînd îi va nimici pe toţi cei ce stau împotri¬ 
va binelui, dud va aduce toată împărăţia Sa înaintea lui Dnmnezeu-Tatăl, unindu-le pe toate 
către Sine-Şi” .{cuvînt la zicerea „iar cînd se vor supune Lui toate”, tomul al doilea), (n. aut.) 

Fiindcă a spus despre Fiul că are să-i strice şi are să-i biruie pe vrăjmaşi. 
Apostolul s-a temut ca nu cumva să se creadă că Fiul este un alt început ne¬ 
născut afară de Tatăl. De aceea, le dă Tatălui pe toate, zicînd că Tatăl I-a su¬ 
pus Fiului pe vrăjmaşi. Şi, iarăşi, fiindcă scria către Elini - care credeau că 
Zeus s-a sculat asupra lui Hronos, tatăl lui, şi i-a luat împărăţia - Pavel s-a 
temut ca nu cumva să bănuiască una ca aceasta Corintenii şi despre Fiul Dum¬ 
nezeului celui adevărat, că adică S-a ridicat asupra Părintelui Său. De aceea 
zice că toate s-au supus Fiului, afară numai de Tatăl 318 , Care I-a supus Fiului 
pe toate. Bagă de seamă însă că supunerea aceasta este mîntuitoare către cei 
ce se supun — după Sfîntul Grigorie al Nyssei, care zice: „Cu numele supune¬ 
rii se tîlcuieşte arătat că la dînşii (adică la cei supuşi) este mîntuirea” (cuvînt 
la zicerea. „Iar cînd se vor supune Lui toate... ”, tomul al II-lea). 

28 Iar cînd toate vor fi supuse Lui, atunci şi Fiul însuşi Se va supune 
Celui ce I-a supus Lui toate, 

Pentru a nu zice cineva că, deşi Tatăl nu S-a supus Fiului, totuşi nimic nu 
opreşte ca Fiul să fie, mai puternic decît Tatăl, Apostolul surpă desăvîrşit 
această bănuială, zicînd că „şi Fiul Se va supune Tatălui”, ca prin cuvîntul 
acesta să arate multa unire a Fiului cu Tatăl. Prin urmare, ştiut să-ţi fie - o, 
cititorule! - că Tatăl este pricinuitorul şi izvorul puterii acesteia a Fiului şi că 
Fiul nu eşţe o putere potrivnică Tatălui. 

Şi să nu te miri, cititorule, că Pavel a folosit smerita zicere a supunerii mai 
mult decît se. cuvine, căci, atunci cînd urmează să smulgă din rădăcină vreo 
cugetare eretică, el obişnuieşte, a folosi multa covîrşire. ,De pildă, vrînd să 
arate că femeia credincioasă nu se vatămă de locuirea împreună cu bărbatul ei 
necredincios; el a zis că „bărbatul necredincios se sfinţeşte întru femeia cre¬ 
dincioasă” (/ Corinteni 7:14). Dar el nu vrea să spună că bărbatul necredin¬ 
cios se face sfînt, ci arată cu această zicere covîrşitoare că femeia credincioasă 
nu se vatămă dacă locuieşte împreună cu bărbatul său necredincios. La fel şi 
aici, eu numele supunerii smulge din rădăcină reaua bănuială că Fiul ar fi poa¬ 
te mai puternic decît Tatăl, de vreme ce a putut săvîrşi atîtea lucruri mari. 


318 Aici, marele între cuvioşi Varsanufie aduce istoria aceasta, zicînd că la oarecari din 
Elini era obiceiul aşa: cînd venea în vîrstă fiul împăratului lor, ei se adunau şi-l omorau pe 
împărat. Dedy ca nu cumva cei ce primeau propovăduirea să judece la fel şi pentru Fiul Iui 
Dumnezeu, după obiceiul lor,; Apostolul a depărtat înţelegerea aceasta de la dînşii, spunîn- 
du-le eă atunci „cînd se vor supune Lui toate, însuşi Fiul Se va supune Celui ce I-a supus Lui 
toate". Aproape aceleaşi lucruri cu Sfinţitul Teofilact şi Cu dumnezeiescul Varsanufie le spune 
şi Teodorii la tîlcuireâ acestei ziceri, (n. aut') 


Iar Teologul Grigorie (în Cimntul al doilea despre Fiul) zice că Fiul, 
însuşindu-Şi toate cele omeneşti ale noastre, socoteşte a Sa şi supunerea noas¬ 
tră. Căci acum, în viaţa aceasta, oamenii cei necredincioşi se luptă şi se împo¬ 
trivesc lui Dumnezeu, lepădîndu-se de El; iar noi, credincioşii Creştini, slujim 
patimilor, şi cu aceasta sîntem nesupuşi lui Dumnezeu. Iar cînd necredincioşii 
îl vor cunoaşte pe Dumnezeu, pe Care acum îl tăgăduiesc, iar noi, credincio¬ 
şii, vom lăsa patimile acestei vieţi, atunci se va arăta cu adevărat că Fiul S-a 
supus Tatălui, de vreme ce El S-a îmbrăcat cu chipul nostru omenesc şi soco¬ 
teşte ale Sale şi metehnele noastre. 319 

3,9 Despre aceasta vorbeşte şi purtătorul de Dumnezeu Maxim, luînd din Cuvînlul al doi¬ 
lea despre Fiul al Teologului Grigorie: „Cît sînt eu de nedesăvîrşil şi de nesupus - neascul- 
tînd de Dumnezeu prin lucrarea poruncilor, nici făcîndu-mă desăvîrşit cu mintea după cunoş¬ 
tinţă - la fel de nedesăvîrşit şi nesupus ca mine Se socoteşte şi Hristos pe Sine-Şi, din pricina 
mea. Căci eu îl micşorez, mărindu-mâ pe mine împreună cu El după Duh, căci sînt trup al lui 
Hristos şi parte din parte 1 ' (capitolul 30 din suta a doua a cuvintelor teologice). Spune, fratele 
meu Creştin care citeşti acestea, ce înfricoşat cuvînt zice aici Sfîntul Maxim] Cel ce nu se 
supune lui Dumnezeu - zice - şi nu păzeşte poruncile Lui, acela, din partea sa, îl face nesupus 
lui Dumnezeu şi pe Stăpînul Hristos! Vezi unde se suie hula şi nesupunerea ta, iubitule? De 
aceea, sileşte-te cît poţi a te supune lui Dumnezeu şi a păzi poruncile Lui, ca să nu Se necin¬ 
stească şi să Se oeărască din pricina ta Capul tău. Care este Stăpînul Hristos! 

Iar marele Vasilie zice: „Dumnezeieşte, Fiul Se supune Tatălui de la început, de cînd este 
şi Dumnezeu. Iar dacă [Apostolul zice] că «Se va supune» la urmă. El Se va supune omeneş¬ 
te, pentru noi, iar nu dumnezeieşte" (Cuvîntul al patrulea împotriva lui Evnomie), 

Iar marele Atanasie (în tomul al doilea despre trupeasca arătare a Dumnezeu-Cuvîntului), 
vorbind împotriva Arienilor, tîlcuieşte zicerea aşa: „«Fiul Se va supune Celui ce i-a supus Lui 
toate», adică atunci cînd ne vom supune toţi Fiului, şi ne vom afla mădulare ale Lui şi ne vom 
face Lui ca fii ai lui Dumnezeu. Fiindcă voi - zice - unul sînteţi în Hristos lisus. Atunci şi El 
Se va supune împreună cu voi Tatălui, precum capul împreună cu mădularele sale. Căci, de 
vreme ce mădularele Lui încă nu s-au supus toate, nici El, Capul lor, nu S-a supus încă Tată¬ 
lui, aşteptîndu-le pe mădularele Sale. Iar dacă ar fi fost unul din cei supuşi, S-ar fi supus Tată¬ 
lui dintru început, şi nu ar face aceasta la sfîrşit Căci noi ne supunem Tatălui împreună cu El 
şi împărăţim întru El.” 

Şi Teodorit zice: „Precum Hristos a luat păcatele noastre şi a purtat bolile noastre, ca 
unul ce S-a făcut începătură a firii [omeneşti], tot aşa îşi însuşeşte şi nesupunerea noastră de 
acum [din viaţa aceasta] şi supunerea de atunci [de după învierea tuturor]. Şi, de vreme ce noi 
ne vom supune [cliiar tară voie, n. m.] după scăparea de stricăciune [a trupului], se zice că El 
însuşi Se supune." 

Despre aceasta zice şi Grigorie Teologul: „Căci, după cuvîntul meu, aceasta este supune¬ 
rea lui Hristos: împlinirea voii părinteşti” (Cuvîntul al doilea despre Fiul), 

Iar Grigorie de Nyssa zice: „Deci, cînd va veni prin toate binele, atunci tot trupul Lui 
(adică Biserica) se va supune stăpînirii celei făcătoare de viaţă, şi de aceea se zice că 
supunerea acestui trup este supunere a Fiului, a Celui ce S-a făcut părtaş cu trupul Său, car e 
este Biserica" (cuvînt la zicerea „cînd se vor supune Lui toate", tomul II). Şi iarăşi: „Deci, Cel 
ce ne-a unit pe noi cu Sine şi El însuşi S-a unit cu noi, făcîndu-Se una cu noi prin toţi, îşi în¬ 
suşeşte toate cele ale noastre” (Ia fel). 

ca să fie Dumnezeu toate întru toţi. 

Adică să fie toate atîrnate de Tatăl. Apostolul zice aceasta şi pentru a nu 
socoti cineva că sînt două începătorii fără de început întru dumnezeire, osebite 
una de alta. Deci, cînd vrăjmaşii vor fi puşi sub picioarele Fiului ~ Fiul neîm- 
potrivindu-se Tatălui, ci supunîndu-Se precum se cuvine a Se supune Dumner 
zeu-Fiul lui Dumnezeu-Tatăl - atunci negreşti Dumnezeu-Tatăl „va fi toate 
întru toţi”. Unii (precum este Sfîntul Grigorie al Nyssei) au zis însă ,că prin 
cuvintele acestea se arată desăvîrşita stricare şi pierzare a răutăţii. Fiindcă, ,de 
vreme ce toţi se vor supune lui Dumnezeu, atunci nu va mai fi păcat şi Dum¬ 
nezeu va fi întru toţi. Cînd adică - precum a. zis Grigorie Teologul - „nu vom 
mai fi împărţiţi prin mişcare şi patimi, ca acum, cînd nu avem nimic al lui 
Dumnezeu, sau foarte puţin; ci vom fi întregi, asemenea lui Dumnezeu, 
încăpînd în noi pe Dumnezeu întreg şi numai pe El” {Al doilea cuvînt teologic 
despre Fiul). Fiindcă atunci Dumnezeu ne va.fi nouă toate: şi hrană, şi adăpa¬ 
re, şi îmbrăcăminte,, şi înţelegere şi mişcare. 320 

29 Fiindcă ce vor face cei care se botează pentru morţi? Dacă morţii nu 
înviazănicidecum 321 , pentru ce se mai botează pentru ei? 


320 înalt şi străbătător tîlcuieşte zicerea aceasta Sfîntul Grigorie al Nyssei: „Viaţa noastră 

se petrece acum în multe feluri şi chipuri, căci, cu adevărat, multe sînt cele de care ne împăr¬ 
tăşim: de vreme, de aer, de loc, de mîncare,. de băutură, de acoperă mi nt, de soare, de iumiflăşi 
de multe altele trebuincioase vieţii, dintre care nimic nu este Dumnezeu. Iar fericirea pe care 
o aşteptăm nu are trebuinţă' de nici una din acestea, căci toate vor fi noi şi, în locul tuturor, 
dumnezeiasca fire Se va face nouă spre, toată trebuinţa vieţii aceleia, pe Sine-Şi potrivit îm- 
părţindu-Se, Aceasta este arătată din dumnezeieştile cuvinte că Dumnezeu li Se face celor 
vrednici şi loc, şi casă, şi îmbrăcăminte, şi hrană, şi băutură, şi lumină, şi bogăţie, şi împără¬ 
ţie* şi toată înţelegerea şi numirea celor ce ne ajută către viaţa cea bună. . 

Iar Cel ce «Se face toate» .(Dumnezeu adică) «Se face întru toţi». întru aceasta mi se pare 
că zicerea, dogmatiseşte pieirea desăvîrşita.a răutăţii. Căci, dacă Dumnezeu va fi întru toate 
cele ce sînt, atunci răutatea nu va mai fi întru el e." {Cuvînt despre suflet, tomul alitreilea). [...] 
Iar Teodorit spune ;eă ceea. ce zice Pavel aici despre Tatăl: „să fie Dumnezeu toate întru 
toţi", a spus şi"despre Hristos, zieînd: „intru Care nu este Elin şi Iudeii, tăiere împrejur şi netă- 
iere împrejur, varvar sau Scit, ci toate şi întru toţi Hristos" (Coloseni 3 :11), ea să arate că piui 
este de o cinste eu Tatăl. Şi adaugă: „Deci aşa va fi Dumnezeu «toate întru toţi», cînd toţi se 
vor izbăvi de a greşi şi se vor întoarce către El,, iieinaiprimind plecare către rău.".-■■■ 

însă, de vreme ce Dumnezeu va fi atunci „toate întru top”, din ce se vor cunoaşte drepţii? 
Vezi dezlegarea nedumeririi acesteia la subînSenmarea zicerii: „ştim .că, d^eă se va strica 
acest cort, locuinţa noastră pămîntească..." (2 Corintehi 5:1).(n. aut.) 

321 Tîlcuind aceasta, Fotie zice: „Dacă morţii nu înviază, ce vor face aceia care se botează 
cu nădejdea învierii? De ce se mai botează ca. să învieze, dacă nu înviază?” Pavel: însă zice 
mai înfruntător: „De ce se botează pentru morţi?” Adică: De ce se botează aceştia pe care voi, 

Ereticii marchianiţi aveau un astfel de eres în cit, atunci cînd cineva dintre 
dînşii murea nebotezat, se ascundea sub patul celui mort un om viu. Şi, mer- 
gînd ei lîngă pat, îl întrebau pe cel mort dacă vrea să se boteze, iar cel ascuns 
sub pat răspundea că voieşte, şi aşa îl botezau pe cel viu în locul mortului. 322 
Apoi, fiind mustraţi şi întrebaţi pentru ce fac aceasta, răspundeau că aşa a zis 
Apostolul, şi aduceau spre mărturie zicerea de faţă, care nu se înţelege precum 
o tîlcuiau acei rău-credincioşi. Dar cum se tîlcuieşte? In Biserica lui Hristos 
este rînduiala ca toţi cei ce vor să se boteze să zică mai întîi Simbolul credin¬ 
ţei. Iar în Simbol se află scrisă, pe lîngă celelalte, şi aceasta: „cred şi aştept în¬ 
vierea morţilor”. 323 Deci Apostolul întreabă ce vor face aceia care au crezut în 
învierea trupului morţilor cînd s-au botezat, iar acum cred că s-au amăgit? 
Adică de ce se mai botează Creştinii cu nădejdea că au să învieze, de vreme 
ce morţii nu vor învia? 324 

30 De ce mai sîntem şi noi în primejdie în tot ceasul? 

Zice: Dacă nu primiţi spre dovada învierii mărturia Simbolului, pe care o 
mărturisesc toţi Creştinii cînd se botează, primiţi măcar mărturia faptelor şi a 
lucrărilor. Şi care este aceasta? Anume că noi. Apostolii toţi, ne aflăm în pri¬ 
mejdii în toată vremea. Şi pentru ce ne-am primejdui, dacă nu ar fi înviere? Şi 


cu socoteala ce o aveţi, i-aţi arătat câ sînt morţi pentru viaţa de veci, căci nu vor învia nicio¬ 
dată? Şi, ca să nu-i împungă mai mult şi sâ-i facă mai sălbatici, nu a vorbit către a doua per¬ 
soană: De ce vă botezaţi pentru voi, care sînteţi morţi, căci nu veţi învia niciodată? - ci a în¬ 
tocmit cuvîntui către a treia faţă [„persoană”, n. m.], câ să-l facă bine-primit. (n. aut.) 

322 Coresi zice că fapta şi cugetarea eretică a inarchioniţilor e arătată şi de dumnezeiescul 
Ambrozie, de Irineu, în cuvîntui despre eresuri, şi de Tertulian în cel despre înviere, (n. aut.) 

323 Despre care Simbol al credinţei vorbeşte aici Sfinţitul Teofilact, întru care este scris: 
„cred în învierea morţilor”? E voiba: de cel cunoscut acum de către toţi drept-slăvitorii, pe 
care l-a început întîiul Sinod şi l-a desăvîrŞit cel de al doilea. Se vede aşadar că şi în vremea 
dumnezeieştilor Apostoli era oarecare simbol al credinţei, pe care-1 mărturiseau cei ce voiau 
să se boteze, întru care era scrisă şi aceasta: „Cred întru învierea morţilor" . Unii zic că acest 
Simbol ar fi fost alcătuit de către dumnezeieştii Apostoli cînd urmau să se despartă şi să se 
ducă la propovăduire, şi de aceea îl numesc „apostolesc”. Şi acesta se vede a fi cel cuprins în 
Aşezămintele apostoleşti, cartea a VÎI-a, capitolul 42, despre care vezi în tîlcuirea noastră a 
canonului întîi al Soborului al Vl-lea, In cartea noastră canonicească [Pidalionul, n. m.]. Şi 
Grigorie Teologul, încă mai înainte dc simbolul cunoscut acum, a alcătuit (în Cuvîntui despre 
botez) o învăţătură de zece cuvinte către cei ce voiau să se boteze, la al cărei sfîrşit zice şi 
aceasta: „Pe lîngă acestea, primeşte şi învierea! 11 (n. aut.) 

324 Iar Hrisostom zice că ceea ce mărturiseşte cel ce se botează, crezînd în învierea trupu¬ 
lui mort, aceea i-o arată şi preotul prin lucruri. In ce chip? Prin apă, „căci a sc afunda şi apoi a 
ieşi din apă este închipuire a a pogorîrii în iad şi a ieşirii de acolo. De aceea, Pavel numeşte 
botezul şi «monnînt», zicînd că «împreună cu El ne-am îngropat prin botez întru moarte». 
Din aceasta face vrednică de crezare şi viitoarea înviere a morţilor" ( Cuvîntui 40). (n, aut.) 

ce am avea să dobîndim spre răsplătirea atîtor primejdii? Căci, să zicem că ci¬ 
neva ar alege să se primejduiască pentru slava deşartă, dar numai o dată sau 
de două ori. Iar a te primejdui în toată vremea, precum facem noi, aceasta este 
cea mai mare dovadă că sîntem prea-încredinţaţi în privinţa învierii. 

31 In toate zilele mori Mă jur pentru lauda voastră, 
pe care o am în Hristos Iisus Domniţi nostru! 

Zicînd mai sus că se primejduiau, Pavel a arătat primejdiile pe care le su¬ 
ferea; iar acum, zicînd că moare în toate zilele, a arătat morţile cele de toată 
ziua pe care le încerca. însă cum murea în fiecare zi? Cu hotărîrea, cu osîrdia şi 
cu gătirea pe care Ie avea întru sine de a primi moartea, dacă i s-ar fi întâmplat. 
Şi, fiindcă pătimea aceste mari rele care îi pricinuiau moarte, zice spre ade¬ 
verirea cuvîntulul său: „mă jur pentru lauda voastră”, adică: Să nu am parte de 
sporirea voastră, întru care mă laud, dacă nu spun adevărul, zicînd că mor în 
toate zilele! Şi se laudă astfel fiindcă lauda învăţătorului este sporirea întru 
învăţătură a ucenicilor lui. 325 Astfel, prea-înţelepţeşte le aduce aminte, zicînd: 
Precum mă laud cînd sporiţi întru învăţătura credinţei, tot aşa mă ruşinez dacă 
veţi rămîne pînă în sfîrşit întru ticăloşie şi nu veţi crede în învierea morţilor! 


325 [...] Iar aici se naşte o nedumerire, pentru că, pe de o parte, Legea cea Veche porun¬ 
ceşte a nu lua cineva numele lui Dumnezeu în deşert (Ieşirea 20:7), iar Evanghelia, pe de altă 
parte, porunceşte a nu se jura cineva - nici pe cer, nici pe pămînt, nici pe Ierusalim, nici pe 
capul său - ci, în locul oricărui jurămînt, să zică numai; „Da, da şi nu, nu, fiindcă orice ar zice 
mai mult este de la vicleanul” (. Matei 5:54). Atunci - zic - de ce Legea Veche şi Evanghelia 
poruncesc acestea, iar Pavel zice: „Mă jur pe învăţătura voastră"? încă şi către Tesaloniceni 
scrie: „Vă jur pe voi cu Domnul." Spre dezlegarea nedumeririi acesteia, marele Hrisostom 
răspunde că toate zicerile acestea în care Apostolul ia numele lui Dumnezeu spre adeverirea 
spuselor sale sînt doar cliipuri dc jurămînt, iar nu şi jurămînt. 

: Iar noi zicem că poate Pavel vorbea aşa, mai întîi, din multă nevoie şi silă. Apoi, el zice 
acestea nu pentru vreun lucru omenesc ori al lumii acesteia, ci pentru primejduirea credinţei, 
pentru Dumnezeu şi pentru lucruri dumnezeieşti. Şi le zicea după iconomie şi pogorâmînt. 
Căci, dacă cineva s-ar jura întru Dumnezeu - să zicem - pentru toate milioanele galbenilor, 
acela se împotriveşte poruncii a treia din cele zece, după arătarea de mai sus, care hotărăşte a 
nu lua cineva numele lui Dumnezeu în deşert. Fiindcă lumea toată şi cele din lume sîrit zadar¬ 
nice, ca unele ce sînt vremelnice şi stricăcioase - precum zice Ecclesiastul. „Deşertăciunea 
deşertăciunilor, toate sînt deşertăciune" (capitolul 1). {,..] 

Şi - tîlcuind zicerea „cel ce se jură aproapelui său şi nu se tcapădă” (Psalmul 14) - ma¬ 
rele Vasilie zice: „Sînt unele cuvinte care au chip de jurămînt, dar nu sînt jurămînt, cimîngî- 
iere către cei ce aud. Astfel, Iosif, împrietenindu-se cu Egipteanul, se jura pe sănătatea lui Fa¬ 
raon. Tot aşa. Apostolul, arătîndu-şi iubirea către Corinleni, a zis: «Mă jur pe lauda voastră, 
pe care o am în Hristos lisus Domnul nostru.» Căci nu s-a iacut neascultător învăţăturii evan¬ 
ghelice acela căruia îi era încredinţată evanghelia, ci a dat în chip de jurămînt un cuvînt gol, 
prin care voia să arate că lauda pentru dînşii îi era mai vrednică decît orice." (n. aut.) 

Apoi, afierosind lauda aceasta lui Hristos, zice: pe care o am în Hris- 

tos Iisus”, căci al Lui e lucrul acesta, nu al meu! 

32 Dacă m-am luptat cu fiarele în Efes, ce folos îmi este? 

Eu - zice - m-am luptat cu fiare, şi nu cu oameni, într-atît de răi şi de săl¬ 
batici erau. Dar, cu toate că Dumnezeu m-a slobozit de vrăjmăşia lor, ce folos 
îmi este mie că am suferit acestea, dacă nu este înviere? Iar „luptă cu fiarele” 
numeşte lupta pe care a avut-o în Efes cu Evreii şi cu argintarul Dimitrie. Căci 
ce osebire aveau aceia de fiare? Negreşit, nici una! (Vezi în Faptele Aposto¬ 
lilor, capitolul 19. 326 ) Vezi şi în Epistola a doua către Timotei cum Pavel îl 
numeşte pe împăratul Nero „leu”, care este împărat al fiarelor, şi cum l-a iz¬ 
băvit Dumnezeu de dînsul („...şi am scăpat din gura leului”, 2 Timotei 4:17). 
Iar cum că lupta „cu fiarele” numeşte lupta cu oamenii, dovedeşte arătat pur¬ 
tătorul de Pumnezeu Ignatie, scriind către Romani acestea; „Din Siria şi pînă 
la Roma mă lupt cu fiarele pe uscat şi pe mare, înlănţuit între zece leoparzi, 
adică o ceată de ostaşi, care, chiar cînd le faci bine, mai răi se fac” {Epistola 
către Romani 5:1). 

■ ti 

„Dacă morţii nu învie, să mîncăm şi să bem, căci mîine vom muri!” 

(Isaia 22:13), 

Dacă morţii nu învie - zice - şi dincolo nu e nici un cîştig, înseamnă că 
postul, înfrînarea şi depărtarea de cele rele sînt de prisos - precum zice 
Teodorit. Şi atunci să dobîndim bunătăţile lumii acesteia: să mîncăm, să bem 
şi să benchetuim, fiindcă numai pe acestea avem să le dobîndim. Pavel a luat 
acest cuvînt de la Isaia, ca să batjocorească necunoştinţa acelora ce zic că nu 
este înviere. Căci şi Isaia arată că aceste cuvinte le ziceau unii deznădăjduiţi: 
„Iată bucuria şi veselia: boi tăiaţi şi oi junghiate; toţi mănîncă din carne şi 
beau vin. Să mîncăm şi să bem, căci mîine vom muri!" ( Isaia 22:13), Dar „să 
mîncăm şi să bem, căci mîine murim” era şi parimie veche ce se zicea de către 
Laconi, precum arată desluşitor Fotie {Amfilohia, întrebarea 172). Pentru 
aceasta şi un voievod de oşti al Lacedemoniei, urmînd a doua zi de dimineaţă 
să înceapă războiul cu vrăjmaşii, îşi îndemna ostaşii: „Să mîncăm şi să bem, 
căci mîine vom cina împreună cu Pluton 327 !” 

33 Nu vă amăgiţi, întîlnirile rele strică obiceiurile bune! 


326 Unii zic însă că Apostolul a fost osîndit în Efes a se lupta aievea cu fiare şi că a fost 
izbăvit din moartea acestora de către Domnul, (n. aut.) 

32 ' Sau Hades, zeul infernului şi al morţii, la Elini. Unul din c!tipurile satanei, (n. m.) 

. Aici, Apostolul întoarce cuvîntul în sfătuire şi învăţătură. Şi îi mustră pe 
Corinteni în chip potrivit, ca pe nişte neînţelegători, şi uşori întru socoteală şi 
lesne de amăgit - căci aceasta arată cu zicerea „nu vă amăgiţi”. Iar „obiceiuri 
bune” numeşte - după Hrisostom - cu numire mai bună, pe acelea care sînt 
lesne de amăgit Aici arată însă că alţii îi trăgeau pe ei la asemenea cugetări, şi 
că nu de la sine au căzut întru acest fel de socoteală necuviincioasă. 

' 34 Deşteptaţi-vă cu dreptate, şi nu păcătuiţi! 

Căci unii au necunoştinţa de Dumnezeu; 

Pavel zice acest „deşteptaţi-vă” ca unora beţi. Creştinilor, treziţi-vă - zice 
- şi veniţi în simţire şi la luare-aminte din beţia aceasta ce vă stăpîneşte! Şi a 
adăugat: „cu dreptate”, adică cu folos, căci este cu putinţă a ft cineva treaz şi a 
lua aminte cu nedreptate, pentru a face vreun rău. „Şi nu păcătuiţi!” - zice - 
căci din pricina păcatelor pe care le faceţi nu credeţi nici întru învierea morţi¬ 
lor. Căci cei ce ştiu că au păcate şi suit mustraţi de conştiinţă, aceia nu se în¬ 
credinţează că este înviere, temîndu-se că se vor munci. Iar „necunoştinţă de 
Dumnezeu” au aceia care nu cred că este înviere a morţilor pentru că nu ştiu 
nemărginita putere a lui Dumnezeu, cu care El poate face vii trupurile cele 
moarte şi topite. Nu a zis însă: „aveţi necunoştinţa de Dumnezeu”, ci: „unii 
au”, ca să facă mustrarea mai uşoară. ■ 28 

spre ruşinare v-o spun. 

Fiindcă i-a mustrat destul pe Corinteni, dumnezeiescul Apostol îi mîngîie 
acum, zicînd: Fraţilor, acestea vi le-ani zis nu ca să vă ocărăsc, ca un vrăjmaş 
al vostru, ci ca să vă fac să vă ruşinaţi, şi astfel, cu această ruşinare şi înfrun¬ 
tare, să vă aduc la îndreptare şi să vă fac a cugeta ceea ce se cuvine. 

35 Dar ar zice cineva: Cum înviază morţii? Şi cu ce trup au să vină? 

Pavel nu a zis că ei ziceau acestea, ci că „ar zice cineva”, ca să nu se facă 
cuvîntul însărcinător şi greu. Iar aici sînt două nedumeriri: întîi, chipul învie* 


328 Tîlcuind aceasta, înţeleptul Teodorit ace: „Apostolul a numit cu multă înţelepciune «re¬ 
cunoştinţă de Dumnezei») necrezarea învierii. Căci e firesc să creadă aceasta cel ce mărturiseşte 
că-L cunoaşte pe Dumnezeu, pentru că dreptului îi trebuie răsplătire, iâr în viaţa aceasta nu vedem 
dreaptă răsplătire. Deci cel ce mărturiseşte că crede în Dumnezeu trebuie a aştepta învierea." 

Despre cei ce au necunoştinţă de puterea iui Dumnezeu şi grăiesc fără să ştie, se va zice 
aceea a lui Iov: „în deşert îşi deschide gura lui, întru necunoştinţă îngreuiază graiuri" (Iov 
35:10). Şi aceea a lui Solomon: „Căci deşerţi sînt toţi oamenii la care se află necunoştinţa de 
Dumnezeu" (înţelepciunea Iui Solomon 13:1). (n. aut.) 

rii: cum vor mai învia trupurile, de vreme ce s-au topit cu totul?; şi a doua: cu 
ce trup învie morţii, cu al lor, ori cu altul? Dumnezeiescul Apostol le dezleagă 
pe amîndouă cu pilda grăuntelui semănăturilor: 

36 Nebunule, ceea ce semeni tu nu învie dacă nu va muri! 

Aici, Apostolul dezleagă prima din nedumeririle pe care le-am zis de la o 
pildă care se arată în toate zilele. De aceea îi şi numeşte pe Corinteni nebuni şi 
fără minte, fiindcă nu ştiu un lucru atît de vădit. Şi zice: Tu, omul cel strică- 
cios, ştii că ceea ce semeni înviazâ, iar despre nestricăciosul Dumnezeu te în¬ 
doieşti că ar putea să învie trupurile îngropate în pămînt? Şi tu ştii că ceea ce 
semeni nu va învia dacă nu moare mai întîi şi dacă nu putrezeşte în pămînt. 
Atunci cum nu crezi că vor învia şi trupurile care putrezesc în pămînt? Căci, 
ceea ce sînt jgheaburile brazdelor pentru holdele semănăturilor, acelaşi lucru 
sînt mormintele pentru trupurile omeneşti. Vezi însă - o, cititorule! - cum 
Apostolul nu foloseşte cuvinte potrivite semănăturilor, ci trupurilor, căci nu a 
zis: „ceea ce semeni nu răsare dacă nu se va topi”, ci că „nu înviază dacă nu 
va muri”. Şi vezi că a întors cuvîntul împotriva a ceea ce cugetau Corintenii: 
căci ei nu se dumireau cum putem învia după ce murim, iar Pavel zice dim¬ 
potrivă, că tocmai de aceea înviem, fiindcă murim, şi în alt chip nu e cu putin¬ 
ţă a învia, decît dacă vom muri înainte. 

3 7 Şi ceea ce semeni nu este trupul care se va face, 

ci grăunte gol, poate de grîu, sau de altceva din celelalte. 

Cum am zis mai sus, două au fost nedumeririle despre înviere; una, în ce 
chip vor învia morţii? - iar cealaltă: cu ce trup? Şi Pavel a dezlegat-o pe cea 
dintîi zicînd că morţii vor învia prin moarte, precum şi grăuntele griului şi al 
celorlalte seminţe prin moarte răsare din pămînt, Iar acum dezleagă şi a doua 
nedumerire, adică: cu ce trup vor învia cei morţi? - şi zice că însuşi trupul ce 
a murit se va scula din morţi, adică un trup de aceeaşi fiinţă cu cel mort, mai 
strălucit însă şi mai frumos. Iar ereticii zic că nu va învia trupul acesta, şi aduc 
spre mărturie tocmai zicerea de faţă a Apostolului: „Nu semeni trupul ce se va 
face...” Insă Apostolul nu înţelege aşa zicerea aceasta. Dar cum? El spune că 
nu semănăm însuşi spicul acela ce are să se facă din samîfiţă, strălucit şi fru¬ 
mos, ci doar grăuntele griului. 329 Iar spicul ce răsare din grăuntele gol nu este 


329 Ia aminte că Pavel a pomenit aici liotărîtor şi anume de grîu, şi nu de vreo altă sămîn- 
ţă, pentru că trupul omului, mai de obşte, cu grîu se hrăneşte şi se întăreşte şi e asemănător 
griului. De aceea şi Domnul cu grîul a asemănat sfintul Său trup, zicînd: „Grăuntele de grîu, 

întrutotul asemenea cu grăuntele semănat. Pentru că nu s-a semănat spic, cu 
paiul lui, cu găoacele şi mustăţile lui şi cu restul frumuseţii lui, ci doar un gră¬ 
unte gol. Dar, pe de altă parte, spicul răsărit nu este cu totul deosebit de gră¬ 
untele semănat, fiindcă nu a răsărit din altceva, ci din însuşi grăuntele care s-a 
semănat. 

38 Iar Dumnezeu ti dă lui trup precum a voit, 

Daca Dumnezeu - zice - dă spicului ce răsare un trup mai frumos decît al 
grăuntelui semănat - „precum a voit” - de ce iscodeşti tu mai mult, Creştine, 
cu ce trup învie morţii? Şi, mai ales, auzind de voia şi puterea Iui Dumnezeu, 
pentru ce rămîi încă necrezînd învierea? Căci Dumnezeu îriviază trupul ce s-a 
topit, însă îl înviază mai frumos şi mai duhovnicesc, cum vedem că se întîmplă 
şi cu semănăturile, ceea ce răsare fiind mai frumos decît grăuntele semănat. 

fiecărei semănături trupul său. 

Acest cuvînt astupă tară grăire-împotrivă gurile ereticilor care spun că nu 
învie însuşi trupul acesta, ci altul. Căci, iată, Pavel zice aici arătat că Dumne¬ 
zeu dă fiecărei seminţe însuşi „trupul ei”. 330 

39 Nu toate trupurile sînt acelaşi trup, ci unul este trupul oamenilor, 

şi altul este trupul dobitoacelor, şi altul este trupul păsărilor, 
şi altul al peştilor. 331 


căzîndpc pămînt, dacă nu va muri, rămîne singur. Iar de va muri, mult rod aduce” (loart 
12:24). De aceea şi Biserica drept-slăvitoare a lui Hristos, săvîrşind pomenirile şi panihidele 
celor adormiţi, nu face colivele din alte seminţe, ci din grîu, spre închipuirea trupurilor celor 
adonnite, hrănite şi întărite cu grîu. Şi griul acesta e fiert şi topit în apă pentru a fi dat de 
mîncare Creştinilor adunaţi, iar mai tăinuit, ca să se arate că, deşi trupurile celor adormiţi sînt 
topite şi dezlegate în pămînt, ele au să se scoale totuşi din morminte cu puterea lui Dumne¬ 
zeu, „în cirta şi în clipeala ochilor” -precum zice Gavriil al Filadelfiei. (n. aut.) 

330 Despre aceasta zice şi Teodorit: „Precum din grîu răsare grîu, şi din linte, linte, şi fie¬ 
care din seminţe din însuşi felul ei - tot aşa şi trupurile noastre, însă cu mai multă slavă, cu 
nestricăciune şi cu nemurire.” Deci „chiar acelaşi trup se scoală din morţi, însă nu la fel” - 
precum a zis dumnezeiescul Amfilohie. Vezi şi la întîia subînsemnare a zicerii „şi a înviat a 
treia zi” (1 Corinteni 15:4). (n. aut) 

331 Ia seama că Grigorie al Nyssei a înţeles că Pavel vorbeşte aici despre trupurile oame¬ 
nilor, ale dobitoacelor, ale păsărilor şi ale peştilor, iar mai jos despre trupurile cereşti, ca să 
arate că Cel ce Ie-a făcut pe acestea din nefiinţă întru a fi, Acesta cu mult mai vîrtos poate în¬ 
via trupurile cu chipul lor cel dintîi. Şi Sfîntul Grigorie zice aşa: „Apostolul le arată Corinte- 

Fiindcă a vorbit mai sus despre grîu, pentru a nu socoti cineva câ la oa¬ 
meni e ca la grîu, la care toate spicele ce răsar dintr-însul sînt asemenea şi de¬ 
opotrivă, pentru a nu socoti - zic - că cei ce vor învia vor fi toţi de aceeaşi 
cinste, cu aceste cuvinte vrea să arate că este osebire între aceia ce au să 
învieze (ceea ce a arătat ghicitoreşte şi mai înainte, zicînd: „fiecare însă întru 
a sa rînduială”, stih 23). Şi zice că, aşa cum nici un trup nu este la fel cu altul, 
tot astfel nici 1 cei înviaţi nu se vor scula din morţi cu aceeaşi cinste toţi, ci vor 
avea osebire. Cea dintîi, aceea pe care o au drepţii faţă de cei păcătoşi, aşa - 
cum şi „trupurile cereşti” se deosebesc de „trupurile pămînteşti”. A doua, 
aceea că şi între cei drepţi sînt osebiri de multe trepte - cum va spune mai jos 
însuşi Apostolul, aducînd asemănarea soarelui, a lunii şi a stelelor. Şi, a treia, 
aceea că şi între păcătoşi va fi multă osebire, căci - zice - precum este osebire 
între trupurile oamenilor şi ale dobitoacelor, aşa va fi şi între cei păcătoşi după 
munci şi cazne. Deci tot ce a zis Pavel acum este despre osebirea păcătoşilor, 
iar despre osebirea drepţilor va vorbi mai jos, cînd va număra trupurile cereşti, 

40 Sînt şi trupuri cereşti şi trupuri pămînteşti; 

dar alta este slava celor cereşti şi alta a celor pămînteşti. 

Cu aceste cuvinte. Apostolul arată osebirea dintre trupurile drepţilor şi tru¬ 
purile păcătoşilor. Căci a numit „cereşti” trupurile drepţilor, iar pe ale păcăto¬ 
şilor le-a numit „pămînteşti”. Şi zice că „alta este slava trupurilor celor ce¬ 
reşti” aie drepţilor, şi „alta a trupurilor pămînteşti” ale păcătoşilor, Dar nu e 
vorba de slavă (căci aceasta nu se cuvine a se socoti aici), ci de petrecere, căci 
trupurile păcătoşilor nu vor avea slavă. 

41 Alta este slava soarelui, alta slava lunii şi alta slava stelelor; 

că stea de stea se osebeşte în slavă. 332 


mior că - precum înţelepciunii lui Dumnezeu nu i-a fost cu neputinţă a face nenumărate feluri 
de trupuri de la început [din nimic, n. m.]: de cuvîntătoare, de necuvîntătoare, de zburătoare în 
aer, de tîrîtoare şi mergătoare pe pămînt şi de cele văzute de noi pe cer, ale soarelui şi ale ce¬ 
lorlalte stele, fiecare din acestea făcute cu putere dumnezeiască - tot aşa nu-I va fi cu 
neputinţă lui Dumnezeu a ne face dovada învierii trupurilor noastre. Căci - dacă cele zidite nu 
au fost aduse întru a fi din vreo oarecare materie înfiinţată, ci voia lui Dumnezeu s-a Scut 
materie şi fiinţă a lor - cu mult mai vîrtos poate acum voia dumnezeiască să întoarcă la chipul 
său ceea ce este, decît a aduce ui fiinţă ceea ce la început nu era” (cuvînt la zicerea „Iar cînd 
se vor supune Lui toate.(n. aut,) 

532 Spre luare aminte, însemnăm aici că - după obşteasca socotinţă a astronomilor - 
nerătăcitele stele ale cerului nu au una şi aceeaşi mărime, nici aceeaşi lumină. Astfel, 
stelele cele mai arătate şi mai bine cunoscute se împart în şase rînduieli şi trepte: cele mai 

Aşa cura, puţin mai sus, a arătat osebirile ce vor avea trupurile păcătoşilor 
- începînd de la trupurile oamenilor şi numărând înainte trupurile păsărilor, 
ale dobitoacelor şi ale peştilor (căci şi păcătoşii, făcîndu-se oameni din fire la 
început, au căzut pe urmă, din voia lor, întru asemănarea dobitoacelor necu- 
vîntătoare) - Apostolul arată aici osebirile pe care le vor avea trupurile drepţi¬ 
lor. Căci toţi drepţii au să învie cu slavă, însă - precum una este lumina, soare¬ 
lui, adică mai strălucită şi mai slăvită, şi alta este lumina lunii, mai prejos de- 
cît a soarelui, şi alta lumina stelelor, mai prejos decît a lunii - tot aşa şi drepţii 
vor avea osebire între dînşii după lumină şi după slavă. Fiindcă şi stelele se 
osebesc între ele după „slavă”, adică după lumină (căci slava stelelor este 
lumina) şi unele sînt mai strălucite decît altele. 333 


mari şi mai strălucite se humesc stele ale întîii mărimi - precum este Clinele Cel Mare, 
Spicul Fecioriei, Inima Leului şi altele; cele puţin mai mici decît acestea se numesc stele 
de a doua mărime; cele şi mai mici se numesc.stele de a treia mărime şi tot aşa pipăia 
stele de a şasea mărime. Deci, precum stelele cerului se împart în şase cete şi mărimi, tot 
în şase cete se împart şi Sfinţii, strălucind în cerni cel gîndit. Astfel, sînt: Apostoli, 
Mucenici, Prooroci, Ierarhi, Cuvioşi şi Drepţi - cum cîntă Biserica hii Hrislos. Şi, precum 
stelele fiecărei mărimi rtu au toate una şi aceeaşi mărime şi lumină, tot aşa nici Apostolii, 
cumpănindu-se între dînşii, nu au aceeaşi slavă şi lumină; la fel, nici Mucenicii nu sînt toţi 
asemenea în privinţa.luminii, nici Proorocii, nici Ierarhii, nici Cuvioşii, nici Drepţii, ci 
flecare are osebită lumină între cei de o tagmă cu dînsul. Şi - precum se află în cer şi stele 
ce nu sînt strălucite, care sînt din a şaptea rinduială şi mărime, după astronomi - tot aşa 
putem zice că în cer se află şi cei care au păcătuit şi au călcat poruncile lui Dumnezeii, 
însă au murit întru adevărata pocăinţă. Vrînd a arăta aceste osebiri ale slavei drepţilor, 
Domnul zicea: „în casa Părintelui Meu sînt multe lăcaşuri {Iuan 14:2>.,Dcspre aceasta şi 
Grigorie Teologul - tîlcuind zicerea: „Dumnezeu a stătut întru adunare de dumnezei şi în 
mijloc pe dumnezei îi va judeca” {Psalmul 81: 1) - spune aşa: „Dumnezeu stă în mijlocul 
«dumnezeilor», adică a celor ce se mîntuiesc, desluşind şi osebind pentru care cinste şi 
locaş este vrednic fiecare” (Cuvîntul al doilea despre Fiul). Iar marele Vasilie zice: „«Stea 
de stea se osebeşte în privinţa slavei», însă firea tuturor stelelor e una. Şi «multe lăcaşuri 
sînt la Tatăl», adică osebiri de vrednicii, însă firea celor slăviţi este una” (Cuvîntul al 
III-lea asupra lui Evnomie). Deci să ne rugăm şi noi, fraţilor, lui Dumnezeu şi să ne 
nevoim pentru ca să ne aflăm în cer şi să ne numărăm în rînduiala a şaptea a stelelor 
neluminătoare! (n. aut.) 

333 Iar cum că trupurile drepţilor vor fi luminate, a arătat Domnul, zicînd: „Atunci drepţii 
vor străluci ca soarele întru slava Părintelui lor" {Matei 13:43), zicere pe care Chirii al Ierusa¬ 
limului o tîlcuieşte aşa: „Mai înainte văzînd necredinţa oamenilor, Mîntuitorul Dumnezeu a 
dat unor prea-mici viermi [„licurici”, n. m] să strălucească seara cu străluciri luminoase din 
trup, ca, din cele ce se arată, oamenii să creadă ceea ce se aşteaptă. Căci Cel ce a dat partea 
poate să dea şi întregul, şi Cel ce l-a făcut pe vierme să strălucească lumină cu mult mai vîrtos 
va face luminat pe omul cel drept” (Cateheza 18). Zice şi Grigorie Teologul: „împreună cu 
cei ce stau şi nu trec, vom fi mici lumini dănţuind în jurul Luminii celei mari” (Cuvţnt-deasu¬ 
pra mormîntului tatălui). Şi marele Macarie zice: „împărăţia luminii luminează şi împărăteşte 
acum tăinuit în sufletul sfinţilor. Ascuns de ochii oamenilor, Hristos este privit numai de ochii 

Unii însă, prin „trupuri cereşti”, i-au înţeles pe îngeri, însă nu au înţeles 
bine, căci Apostolul a vorbit după aceea de soare, de lună şi de stele, încît de¬ 
spre acestea e cuvîntul lui, nu despre îngeri. 

42 Aşa este şi învierea morţilor: 

Zice: Aşa va fi şi învierea morţilor. Cum „aşa”? Adică cu multă osebire, 
precum s-a arătat din pildele şi din asemănările de mai sus. 

se seamănă întru stricăciune, înviată întru nestricăciune; 

Mai sus, vorbind despre seminţe, dumnezeiescul Apostol folosea cuvinte 
potrivite peritru trupuri, ca atunci cînd zicea: „Ceea ce semeni tu riu va învia 
dacă nu moare mai întîi”. Iar acum, dimpotrivă, vorbind despre trupuri, folo¬ 
seşte cuvinte potrivite seminţelor, zicînd că „seseamănă întru stricăciune”. Iar 
„semănare” numeşte aici nu zămislirea în pîntece, ci îngroparea trupurilor 
moarte în pămînt, ca şi cum ar zice: Se pune în pămînt trupul mort „întru stri¬ 
căciune”, adică pentru ca să se strice, iar apoi să învie cu nestricăciuhe. Şi bine 
a zis „învie”, iar nu „răsare”, ca să nu socoteşti tu, cel Ce citeşti, că învierea tru¬ 
pului mort este lucrarea pămîntului şi a firii, iar nu a puterii lui Dumnezeu. 

43 se seamănă întru necinste, va învia întru slavă; 

Apostolul zice că trupul mort e „ne-cinstit”, căci ce este mai ne-cinstit de- 
cît mortul? însă acest trup ne-cinstit va învia cu cinstea şi cu slava nestricăciu- 
nii, deşi trupurile drepţilor nu au să dobîndească una şi aceeaşi cinste şi slavă 
- precum am zis. 

se seamănă întru neputinţă, va învia întru putere; 

Căci trupul mort al omului este atît de neputincios, încît, după ce se pune 
în mormînt, nu apucă a trece cinci zile şi el nu poate sta împotrivă stricăciunii, 
ci se dezleagă. însă trupul acesta dezlegat şi topit învie cu puterea nestricăciu- 
nii, rămînînd nevătămat de stricăciune în veac. Măcar că, la ticăloşii păcătoşi, 
nestricăciunea aceasta are să fie pentru mai multă muncă, fiindcă, rămînînd 
nestricaţi, Se vor munci în veac. 


sufletului, pînă în Ziua învierii; cînd însuşi trupul seva acoperi şi se va slăvi cu lumina Dom¬ 
nului, ca el să împărătească împreună cu sufletul, odihnindu-se şi luminîndu-se cu lumină 
veşnică” (Cuvîntul al doilea, capitolul X). (n. aut) 

44 se seamănă trup sufletesc, înviază trup duhovnicesc. 

„Trup sufletesc” este acela care se ocîrmuleşte de puterile sufleteşti, adică 
cel peste care are sfăpînire sufletul. 334 Iar „trup duhovnicesc” este cel ce are şi 
este îmbogăţit întru totul cu lucrarea Sfîntului Duh, ocîrmuindu-se de Sfîntul 
Duh întru toate. 335 Căci, deşi Sfîntul Duh lucrează întru noi încă de acum, to¬ 
tuşi nu lucrează atît cît o va face atunci. De aceea Se şi depărtează de la noi 
cînd greşim. Dar şi cînd darul Sfîntului Duh este cu noi, tot sufletul ocîrmu- 
ieşte trupul nostru în viaţa aceasta, nu Duhul cel Sfînt. Iar atunci, întru înviere. 
Duhul cel Sfînt va răpune pentru totdeauna în trupurile drepţilor. 

Simplu spus, „duhovnicesc” numeşte trupul cel nestricăcios şi nemuritor, 
ca unul mai subţire şi atît de uşor, încît va putea să umble pe aer, însă nu pre¬ 
cum cugeta Orighen, că va fi în chipul aerului şi al văzduhului, adică din fiin¬ 
ţaşi firea acelora. 

Dacă însă nu crezi că trupul se va face nestricăcios, vezi trupurile cereşti - 
adică trupul cerului, al soarelui, al lunii şi al stelelor - care acum sînt pururea 
mişcătoare, fără a îmbătrîni sau a osteni, njăcar că şi acestea se vor schimba şi 
se vor preface în bine; şi vei înţelege că Dumnezeu, Care a făcut astfel trupu¬ 
rile cereşti, va face nestricăcioase şi stricăcioasele noastre trupuri. 

Este trup sufletesc 

Adică acela pe care-1 avem acum, în viaţa aceasta, precum am zis mai sus. 

şi este trup duhovnicesc. 

• "11 . j-j , ■■ 

Adică cel pe care-1 vom lua la înviere, în veacul viitor, trup care va fi ace¬ 
laşi cu adevărat, însă nu la fel cum este acum, ci „duhovnicesc”, nestricăcios. 
Vezi şi subînsemnarea zicerii: „că a înviat a treia zi” (l Corinteni 15:4). 

45 Aşa şi este scris: „S-a făcut omul cel dinţii, Adani, cu suflet viu” 

(Facerea, 2:7), iar Adam cel de pe urmă, cu Duh făcător de viaţă. 


334 Iar Fotie zice că trupul cel muritor este ^sufletesc” fiindcă s-a supus*patimilor sufleteşti, 
faptele trapului avîndu-şi izvorul şi naşterea în suflet. [...]: (Vezi şi tîlcuirea zicerii: „Omul su¬ 
fletesc nu primeşte cele ale Duhului”, 1 Corinteni, 2:14, şi subînsemnarea acesteia.) (n. aut.) 

MS Aşa a tîlcuit şi Sfîntul Melodie, în cuvîntul despre înviere: ..Duhovnicesc _ zice - se 
spune că este acela ce cuprinde toată lucrarea şi împărtăşirea Sfîntului Duh, precum şi vasul 
de vin şi cel de untdelemn se numesc de la ceea ce cuprind intr-însele. Deci, prin analogie, a 
nuînit «sufletesc» pe cel. ce se povăţuieşte de către suflet, iar nu de Duhul Sfînt” (la 
Icumenie). (n, aut.) 

Cum zice Pavel că sînt scrise amîndouă acestea, de vreme ce e scris numai 
că „s-a făcut omul cu suflet viu”? Răspundem că, deşi nu este scris că „Adam 
cel de pe urmă e cu Duh făcător de viaţă”, aceasta se vede din ceea ce s-a în- 
tîmplat. Tot aşa, şi Proorocul Isaia a zis că cetatea Ierusalimului avea să se nu¬ 
mească „cetate a dreptăţii” (Isaia 1:26), iar Zaharia a zis că are să se numeas¬ 
că „cetate adevărată” (Zaharia 8:3), cu toate că Ierusalimul nu s-a numit chiar 
cu aceste nume. Şi Isaia a numit pe Domnul Emmanuil; El însă nu S-a numit 
aşa, dar înseşi faptele I-au dat această numire, şi de aceea a zis: „Şi vor chema 
(înseşi faptele adică) numele lui Emmanuil” (Isaia 71,14). 

Deci, „omul cel dinţii, Adam”, a fost om sufletesc, adică avea trup ce se 
ocîrmuia de către puterile sufleteşti, Iar „Adam cel mai de pe urmă - Domnul 
- e cu Duh de viaţă făcător”. Nu a zis: „duh viu”, ci: „Duh făcător de viaţă”, 
Care le înviază pe celelalte, ceea ce este mai mult decît a fi viu. Fiindcă Dom¬ 
nul este nedespărţit de Sfîntul Duh, Cei unit cu Sine după fiinţă, prin Care a şi 
înviat trupul Său şi va dăruf nestricăciunea şi trupurilor noastre. Aşadar, arvu¬ 
nele şi pîrga vieţii acesteia stricăcioase le-am luat întru întîiul Adam, iar arvu¬ 
nele nestrieăciunii ce va să fie le-am luat întru Hristos, urmînd ca la sfîrşit să 
luăm nestricăciunea prea-desăvîrşit, 

i. ■' - •' i-.’i-.- ' ■ ' 

46 Dar nu este întîi cel duhovnicesc, ci acela sufletesc, 

apoi cel duhovnicesc. 

Pentru a nu zice cineva. Şi pentru ce avem acum trupul cel sufletesc, mai 
înjosit, şi nu l-am luat pe cel duhovnicesc şi nestricăcios? - Apostolul zice că 
aşa s-au rînduiţ şi începuturile acestor două trupuri. Adică mai întîi a fost 
Adam, cel sufletesc; iar Hristos, Cel duhovnicesc^ a venit în urmă. Prin ur¬ 
mare, toate lucrurile noastre sporesc spre bine, şi de aceea să crezi, iubitule, că 
şi stricăciunea şi însuşirile rele ale trupului care se află,acum întru tine au să 
se prefacă atunci întru nestricăciune şi întru mai bine. 

47 Omul cel dintîi este din pămînt, pămîntesc; 

Omul cel de-al doilea, Domnul, este din cer. 

Pentru a nu se lenevi Creştinii despre petrecerea cea plăcută lui Dumne¬ 
zeu, Apostolul îi va sfătui despre aceasta, Şi aici zice că „omul cel dintîi a fost 
din pămînt, pămîntesc”, ceea ce îi arată şi numele, căci „adam” înseamnă în 
evreieşte „din pămînt”, 336 Iar „al doilea om, Domnul, a fost din cer”. Pe întîiul 


335 Sfîntul Grigorie al Nyssei zice că, „etimologic, «adam» se numeşte plăsmuirea din pă- 
niînt, precum zic cei ce ştiu graiul Evreilor. De aceea şi Apostolul, mai cu osebire fiind învă- 

Adam, Pavel îl numeşte de la partea mai înjosită a omului, adică de la trupul 
cel pâmîntesc; iar pe al doilea Adam, pe Hristos, II numeşte de la partea mai 
bună, adică de la dumnezeire. Căci nu zice că omul-Iisus, adică firea cea ome¬ 
nească a Domnului, a fost din cer, precum bîrfea nebunul Apolinarie! Să nu 
fie! Căci omul-Iisus era de o fiinţă cu noi, deşi S-a zămislit din Duhul Sfînt. 
Dar - fiindcă persoana Dumnezeu-omului, adică a lui Hristos, aVea îiiţfu sine 
amîndouă firile - de aceea se zice că şi „omul”, adică firea omenească a lui 
Hristos, este din cer, pentru unirea personală pe care a luat-o pu Dumne- 
zeu-Cuvîntul cel ceresc. Din aceeaşi pricină se zice şi că Dumnezeu-Cuyîntul 
„S-a răstignit”, fiindcă întru al Său ipostas avea unită firea omenească ce a pă¬ 
timit şi s-a răstignit. (Vezi şi subînsemnarea zicerii „căci, dacă ar fi cunos¬ 
cut-o, nu L-ar fi răstignit pe Domnul slavei”, 1 Cor intern 2:8.) 337 

48 Cum a fost cel pâmîntesc, aşa sînt şi cei pămînteşti; *t , 

Adică, precum a murit şi s-a stricat Adam cel pâmîntesc, aşa vor.muri şi, şq 
vor strica şi oamenii cei pămînteşti, strănepoţii lui. Sau zice că cei pămînteşti, 
pironiţi către pămînt, vor muri moartea păcatului. 

şi cum este Cel ceresc, aşa sînt şi cei cereşti. v- ' • 

Adică, precum noul şi cerescul Adam, Hristos, străluceşte şi rămîne nemu¬ 
ritor, tot aşa vor străluci şi vor rămîne nemuritori şi cei ce cred într-însul şi 
s-au făcut fii ai Lui după dar. Căci deşi al doilea Adam, Domnul, a murit după 
firea Sa omenească. El a murit [tocmai] ca să strice moartea. Său şi aşa să în¬ 
ţelegi zicerea: că la fel cu Hristos se vor slăvi şi aceia care au vieţuit-în Chip 
dumnezeiesc, după asemănarea lui Hristos, căci cugetau cele cereşti, iar nu 
cele pămînteşti. 338 


ţat părinteasca limbă a Israilitenilor, îl numeşte «pămîntesc» pe omul cel făcut din pămînt” 
(Cuvint despre facerea omului, capitolul 22). 

Iar Zonara (în tîlcuirea Octoihului ) zice că ţărîna pe care luat-o Dumnezeu din pămînt şi 
l-a făcut pe om a fost cea mai curată şi mai subţire a pâmîntului, cum ar zice cineva faina cea 
mai aleasă şi mai albă a griului. De altfel, şi Latinii 11 numesc pe om „homo”, de la „humus”'; 
care însemnează „pămînt”. (n. aut.) 1 ■ n ' 

, 337 Alţi Părinţi zic că Domnul S-a numit „din cer” pentru petrecerea Lui cea cerească iar 
Teodorit tîlcuieşte că zicerea „al doilea Om, Domnul din cer" însemnează a doua venire a 
Domnului, căci de acolo, adică „din cer”, Se va arăta nouă Domnul, (n. aut.) 

338 Coresi zice că Hristos Se numeşte „ceresc” pentru nepăcătuire; iar Ambrozie, Ilarie şi 
alţii, pentru că S-a născut din Fecioară Ură sămînţă, firea omenească unindu-se cu Duiruie- 
zeu-Cuvîntul şi fâcîndu-se nestricăcioasă. 

49 Şi, precum am purtat chipul celui pămîntesc, 
să purtăm şi chipul Celui ceresc! 

Aici, Apostolul arată mai curat că vorbeşte în chip sfătuitor şi moral, iar 
nu dogmatic. Şi „chip al celui pămîntesc” numeşte faptele cele rele, iar „chip 
al Celui ceresc”, faptele bune. 39 Deci zice: Precum am vieţuit cu răutate, că 
fii ai lui Adam cel pămîntesc şi câ unii ce cugetăm cele pămîhteşti, tot aşa să 
vieţuim cu fapte bune, păzind chipul petrecerii cerescului Adam, a Domnului 
nostru Iisus Hristos. 

Iar dacă se vorbeşte dogmatic, atunci „chip al celui pămîntesc” este acesta: 
,;Pămînt eşti şi în pămîrit te vei întoarce” (Faptele Apostolilor 3:19), iar „chip 
al celui ceresc” este învierea din morţi şi nestricăciunea - precum zice Sfîntul 
Metodie în cuvîntul despre înviere. Astfel, zicerea aceasta, câ „vom purta chi¬ 
pul Celui ceresc”, nu mai trebuie înţeleasă în chip sfătuitor şi moral, că ar numi 
vieţuirea, petrecerea plăcută lui Dumnezeu, ci că este arătătoare a învierii ce va 
să fie, că adică noi, cei ce am vieţuit după urmarea lui HristoS, Vom purta 
chipul cerescului Hristos, înviind nestricaţi şi străluciţi cu cereasca Lui slavă. 

50 Aceasta însă zic, fraţilor: Carnea şi sîngelenu pot moşteni 

împărăţia lui Dumnezeu, 

Fiindcă a vorbit mai sus de „chipul celui pămîntesc”, acum, de parcă ar tîl- 
cui ce înseamnă aceasta, Apostolul zice că este „carnea şi singele”, adică fap¬ 
tele trupeşti ale grosimii trupului, care nu vor putea moşteni împărăţia lui 
Dumnezeu. 

nici stricăciunea nu moşteneşte nestricăciunea. 

Adică răutatea, care strică evghenia [„nobleţea”,'n. m.] sufletului, nu poate 
să moştenească slava aceea cerească şi bunătăţile acelea nestricăcioase. 


Iar Grigoife Teologul (în epistola întîi către Clidonie) spune că zicerile: „al doilea Ora, 
din ceri’, „cum este Cel ceresc, aşa sînt şi cei cereşti”, „nimeni tiu s-a suit în cer, decît numai 
Fiul omului, Cel ce S-a pogorît din cer” şi cele de acest fel, trebuie socotite că se zic pentru 
unirea cu Cel ceresc", (n. aut.) 

339 Iar durii al Alexandriei tUcuieşte „chipul Celui ceresc” zicîiţd că inşemneaâ viaţa în¬ 
tru sfinţenie, petrecerea fără de prihană întru toate. [... J 

1 ar purtătoml de Dumnezeu Maxim zice aşa: „Cel ce a purtat «chipul Celui ceresc» de-a 
pururea se sîrguieşte a urma cu duhul Sfintei Scripturi, duh întru care se ,află ţinerea sufletului 
prin fapta bună şi prin cunoştinţă. Iar cel ce a purtat «chipul celui pămîntesc» ia aminte numai 
slova, întru care este slujirea către trup după simţire, facînd patimile” (capitolul 86 al sutei a 4-a 
din cuvintele teologice). (Vezi şi subînsemnarea zicerii „Căci, pe care i-a cunoscut mai înainte, 
pe aceia mai înainte i-a şi hotărit a fi de un chip cu chipul Fiului Său”, Romani 8:29). (n. aut.) 

Poţi însă înţelege că toate acestea nu se zic doar despre vieţuire, în chip 
moral, ci şi despre înviere, în chip dogmatic. Şi atunci, prin zicerea „carnea şi 
sîngele nu pot moşteni împărăţia lui Dumnezeu”, se înţelege că trupul acesta 
gros, alcătuit din cărnuri şi din sînge, nu va dobîndi împărăţia lui Dumnezeu în 
viitorul veac, pentru că acolo nu sînt mîncări şi băuturi, din care e nevoit el să 
se hrănească. La fe}, înţelegem că „nici stricăciunea - adică trupul acesta strică- 
cios - nu moşteneşte nestricăciunea”, dacă rămîne stricăcios. De aceea trebuie 
ca trupul nostru să se facă duhovnicesc şi nestricat, pentru ca cel asemenea să le 
dobîndească pe cele asemenea, adică bunătăţile duhovniceşti şi nestricate. 340 Să 
ştii însă că marele Hrisostom a înţeles că Apostolul zice acestea sfătuitor şi mo¬ 
ral, pentru buna-vieţuire, iar nu pentru înviere, în chip dogmatic. 

51 Iată, taină vă spun vouă: 

Apostolul se întoarce iar la cuvîntul despre înviere şi zice că are să spună 
Corintenilor o taină înfricoşată şi negrăită. Cu cuvîntul acesta le arată dragoste 
şi Ie face multă cinste, căci taina - după Teodorit - este aceea care nu se arată 
tuturor, ci numai prietenilor. De aceea şi Domnul le-a zis Apostolilor: „Pe voi 
v-am numit prieteni, căci tot ce am auzit de Ia Tatăl Meu am făcut cunoscut 
vouă” (loan 15:15). 

nu toţi vom muri, însă toţi ne vom schimba, 

Nu toţi - zice - vor muri, dar toţi se vor schimba - adică cei ce fiu au mu¬ 
rit au să se prefacă şi ei întru nestricăciune. Deci şi tu Creştine, deşi ai să 
mori, să nu te temi că nu vei învia! Căci ţie îţi zic, Creştine, că aceia care se 
vor afla vii în ceasul sfîrşituiui lumii, nu vor muri, ca să aibă nevoie de îngro¬ 
pare şi de topirea vremii. însă nu le e destul lor aceasta spre înviere, ci au să 
se schimbe, şi aşa vor veni întru nestricăciune şi nemurire. Aşadar - precum 
celor ce se vor afla vii nu le va folosi la nimic că nu au murit, căci şi acelora 
schimbarea le va fi ca moartea, murind întru dînşii stricăciunea şi schimbîn- 
du-se întru nestricăciune - tot aşa nici pe voi nu vă va vătăma dacă veţi muri 
mai înainte şi vă veţi topi; pentru că şi voi vă veţi schimba la fel cu aceia, adi¬ 
că vă veţi sculă din morţi nestricaţi şi nemuritori întru aceeaşi cirtă de vreme. 

52 întru o cirtă, în clipirea ochiului, la trîmbiţa de apoi. 


340 Şi Teodorit (de la care şi Teofilact s-a împrumutat) a înţeles dogmatic zicerile acestea, 
ca fiind despre înviere, iar nu moral, despre vieţuire, (n. aut.) 

Toate acestea - zice - se vor face în necurmata şi nedespărţita vreme a 
unei clipiri de ochi, lucru care cu adevărat este plin de mare mirare şi înspăi- 
mîntare. Căci nu trebuie să se mire cineva doar pentru ca trupurile putrezite şi 
topite de atîţia ani au sa învie, sau că fiecare om are să-şi ia trupul său, ci şi 
pentru că au să se scoale atît de grabnic încît nici nu se poate spune. 341 Iar unii 
au înţeles zicerea „Ia trîmbiţa de apoi” precum se mărturiseşte de Apocalipsa 
Evanghelistului Ioan (capitolul 8). Căci Evanghelistul zice acolo că sînt şapte 
trîmbiţe, dintre care trîmbiţele dintîi săvîrşesc sfîrşitul lumii şi pieirea oameni¬ 
lor; fiindcă nu au să piară toţi deodată, ci puţin cîte puţin, unii după alţii, po¬ 
trivit iconomiei lui Dumnezeu, pentru ca, văzînd oamenii din urmă cum se 
omoară şi se pierd cei de mai înainte, si se pocăiască de răutăţile lor. Iar trîm¬ 
biţa cea mai de pe urmă va săvîrşi învierea şi schimbarea moliilor, care au să 
învie atunci în necurmata vreme a unei clipiri de ochi. 

Căci trîmbiţa va suna, şi morţii vor învia nestricăcioşi 

Pentru a nu se îndoi cineva cu credinţa de faptul că lucrările cele atît de 
mari şi minunate au. să se facă în clipeala ochiului, Pavel arată că cuvîntul său 
este vrednic de crezare fiindcă acestea vor fi săvîrşite de puterea lui Dumne¬ 
zeu. Aşa a zis şi David: „El a zis, şi s-a făcut; El a poruncit, şi s-a zidit” ( Psal¬ 
mul 148:5). Căci „trîmbiţa” nu arată altceva decît porunca lui Dumnezeu, care 
ajunge îndată peste tot. (Despre trîmbiţă, vezi subînsemnarea zicerii: .. întru 
trîmbiţa lui Dumnezeu, Se va pogori din cer”, 1 Tesaloniceni 4:16). 

şi noi ne vom schimba. 

Pavel nu zice aceasta pentru sine, ci pentru cei care se vor afla vii în vre¬ 
mea sfîrşitulul lumii. Dar, fiindcă grăieşte ca şi cum aceia ar fi de faţă, se nu¬ 
mără şi el împreună cu ei. 

53 Căci trebuie ca acest trup stricăcios să se îmbrace în nestricăciune, 
şi acest (trup) muritor să se îmbrace în nemurire. 


341 Vrednice de laudă sînt şi cele zise despre grăbirea aceasta de Ghenadie Scoliastul, 
cînd tîlcuieşte locurile acestea: „Va veni ceasul, şi acum este, cînd morţii vor auzi glasul Fiu¬ 
lui lui Dumnezeu, şi cei care-1 vor auzi vor învia" şi: „Toţi cei ce sînţ în morminte vot auzi 
glasul Lui şi vor ieşi.” Aşadar, el zice: „Adică, din puterea glasului, se vor scula într-o cirtă de 
vreme şi, odată cu ieşirea glasului, va urma şi învierea lor (din manuscrisul cuvîntului 
despre a doua venire a lui Hristos, manuscris ce se află în sfinţita mănăstire Pantocrator), Vezi 
şi tîlcuirea stihului 16 al capitolului 4 al celei dintîi epistole către Tesaloniceni. (n. aut.) 

Fiindcă a zis mai sus că împărăţia lui Dumnezeu nu va fi moştenită de car¬ 
ne şi de sînge şi că morţii se vor scula nestricăcioşi, ca să nu socotească cine¬ 
va că trupurile nu vor învia din pricină că în viaţa aceasta sînt alcătuite din 
came şi sînge, Apostolul zice aici că trupurile vor învia cu adevărat, însă nu 
vor fi carne şi sînge, adică groase şi stricăcioase, ci că au să se schimbe în 
subţirâtate şi în nestricăciune. Şi spune aceasta pentru cei care zic că nu vor 
învia trupurile acestea, ci altele. Căci Apostolul zice că va învia trupul acesta 
stricăcios şi muritor, şi nu altul. Astfel, trupul rămîne acelaşi, căci acesta tre¬ 
buie să se îmbrace cu nestricăciunea şi cu nemurirea, iar stricăciunea şi moar¬ 
tea trupurilor se pierd. Moartea se osebeşte însă de stricăciune, fiindcă nu mor 
decît făpturile însufleţite şi simţitoare, iar de stricat se strică şi cele neîn¬ 
sufleţite şi nesimţitoare. Deci, fiindcă şi în trupurile noastre se află cîte ceva 
asemănător cu cele neînsufleţite şi nesimţitoare, precum sînt perii şi unghiile, 
înseamnă că şi acestea vor primi nestricăciunea. 

54 Iar ctnd acest (trup) stricăcios se va îmbrăca în nestricăciune şi acest 
(trup) muritor se va îmbrăca în nemurire, atunci va fi cuvîntul care 
este scris: „Moartea a fost înghiţită de biruinţă” (Osie 13:15). 

Cînd se vor face toate acestea, atunci se. va plini cuvîntul seri ş de Prooro¬ 
cul Osie. Căci, de vreme ce a zis lucruri de mirare, Apostolul le adeverează.şi 
le încredinţează cu mărturia Sfintei Scripturi. Iar „întru biruinţă” însemnează 
că la sfîrşit moartea va fi înghiţită întru toată deplinătatea, îneît, după ce va fi 
biruită şi se va pierde desăvîrşit, nu-i va mai rămîne nici o nădejde să se mai 
împuternicească. 

55 „Unde este, moarte, boldul tău? Unde este, iadule, biruinţa ta?” 

(Osie 13:14). 

Aici, dumnezeiescul Apostol îşi iese din sine ca şi cum ar privi lucrurile 
faeîndu-se înaintea sa, şi strigă cîntarea de biruinţă a aceluiaşi Prooroc Osie. 
Şi, ca şi cum ar avea-o pe moarte doborîtă sub dînsul, aşa se suie asupra ei şi o 
calcă cu picioarele, zicînd: Ce s-a făcut cu boldul tău, moărteo? Şi unde a pie¬ 
rit biruinţa ta, iadule ? 142 Se osebeşte însă iadul de moarte, fiindcă iadul ţine 


342 Şi Teologul Grigorie îşi iese din sine şi, întru un glas cu fericitul Pavel, strigă cîntarea 
dc biruinţă asupra şarpelui celui gîndit, adică al diavolului, şi epitaful [inscripţie la mohnînt. 
n. m.] celui care a zămislit moartea şi care ţinea sufletele în iad, zicînd pentru dînsul: „Şi ce 
epitaf i s-ar fi cuvenit de la noi? «Unde îţi este, moarte, boldul? Unde îţi este, iadule, biruind 
ţa?» Cu Ciucea ai fost doborît, cu moartea cea de viaţă făcătoare ai fost omorît! Eşti fără su¬ 
flare, mort, nemişcat, nelucrător, deşi încă ţii la vedere chipul şarpelui, batjocorit însă!" 

sufletele, iar moartea stăpîneşte trupurile, căci sufletele sînt nemuritoare şi nu 
pot fi stăpînite de moarte, care e potrivită trupurilor. 

56 Şi boldul morţii este păcatul, 

Păcatul este bold al morţii, fiindpă moartea are putere să-i stăpînească pe 
oameni doar prin păcat, folosindu-1 pe acesta ca pe un bold şi armă cu care lo¬ 
veşte. Şi, mai întîi, îi omoară sufleteşte, şi apoi trupeşte, Căci - aşa cum scor¬ 
pia este o vietate mică şi nebăgată în seamă, dar are putere în,boldul ei - tot 
aşa şi moartea, avînd ca bold al ei păcatul, e tare şi biruie; însă, Iară de păcat, 
e cu totul neputincioasă şi nelucrătoare. Aceasta o arată Domnul, căci, venind 
la Dînsul şi neafiînd păcat, moartea a fost biruită şi a rămas nelucrătoare. 343 

iar puterea păcatului, Legea, 

Cum este Legea putere a păcatului? Aşa, căci pe cînd nu era Legea, care 
porunceşte să nu facem păcate, nu ne osîndeam atît de mult, fiindcă păcătuiam 
întru necunoştinţă. Iar după ce s-a dat Legea , ea a arătat greutatea păctttului şi 
ne-a osîndit mai mult, fiindcă păcătuim întru cunoştinţă, călcînd Legea lui 
Dunjnezeu. Aşadar, Legea a făcut ca păcatul să fie puternic, nu din firea ei 
nentni că Legea este bună şi sfîntă, fiind dar al lui Dumnezeu - ci din lenevi- 
rea noastră. Căci noi nu am folosit bine doctoria dăruită două de Dumnezeu, 
ca să ne vindecăm de păcat, ci am folosit-o rău, sporind greutatea şi pedeapsa 
păcatului, aşa cum arată Apostolul pe larg în epistola sa către Romani (capito¬ 
lul 7). Deci, omule, nu te îndoi despre înviere, căci, iată, păcatul, care eră'ar¬ 
ma morţii, se ridici din mijloc, iar Legea, care ajunsese a fî putere a păcatului, 
s-a făcut nelucrătoare. Aşadar, este arătat că moartea, fiind dezarmată, nu mai 
are putere, ci rămîne nelucrătoare. 

57 Dar să dăm mulţumire lui Dumnezeu, Care ne-a dat biruinţa 
prin Domnul nostru Iisus Hristos! 

Războiul - zice - a fost al Domnului nostru Iisus Hristos, iar biruinţa ni 
s-a dat nouă. Creştinilor, nu pentru vreo răsplătire a faptelor noastre bune, nici 


(Cuvtnt la Paşti). Şi ia aminte că zicerea Proorocului Osie este aşa: „Unde e osînda ta. Moar- 
teo? Unde e boldul tău, iadule?” (n. aut) i 

^ Despre aceasta zice dumnezeiescul şi prea-retoricul Grigorie al Nyssei: „Deci, fiindcă 
toată firea răutăţii s-a pierdut întru Acela «care păcat nu a făcut - precum zice Proorocul - şi 
în a Cărui gură nu s-a aflat vicleşug» (Isaia 53:9), întru Hristos aşadar, împreună cu păcatul 
s-a pierdut şi moartea ce urma păcatului. Căci nu este altă naştere a morţii decît numai păca¬ 
tul” (Cuvînt la zicerea „ cînd se vor supune Lui toate "). (n aut.) 

după datorie, ci după darul şi iubirea de oameni a lui Dumnezeu-Tatăî, Care a 
făcut să biruim şi moartea, şi păcatul, şi pe diavol prin războiul dat de Fiul 
Său, Domnul nostru Iisus Hristos. 

58 De aceea, iubiţii mei fraţi, fiţi tari, neclintiţi, 
sporind totdeauna întru lucrul Domnului, 

Zice: Iubiţii mei fraţi, de vreme ce aţi cunoscut din cîte am zis că va fi în¬ 
viere a morţilor şi răsplătire a faptelor bune, fiţi aşadar întăriţi! - căci Corinte- 
nii se clătinau în dogma despre înviere. Şi - fiindcă se leneveau despre viaţa 
cea bună şi plăcută lui Dumnezeu din pricină că, după socotinţa lor cea greşi¬ 
tă, nu nădăjduiau în înviere - Apostolul le zice „să sporească totdeauna în lu¬ 
crul Domnului”. Adică nu doar să-l facă, ci să se ostenească într-însul cu co- 
vîrşire şi cu prisosinţă. Iar „lucrul Domnului”, pe care îl iubeşte Domnul şi pe 
care îl cere de la noi ca pe o datorie, este fapta bună şi paza poruncilor Lui. 344 

ştiind că osteneala voastră nu este zadarnică întru Domnul 

Adică: Voi, Creştinii, oricît aţi osteni întru lucrul Domnului, nădăjduind 
că se va face învierea, să ştiţi că nu veţi pierde osteneala, ci Domnul vă va 
plăti pentru toate. Căci mai înainte - zice - vă leneveaţi despre fapta bună şi 
despre poruncile Domnului fiindcă nu credeaţi că va fi înviere şi nu voiaţi să 
osteniţi în zadar; iar acum, după ce v-aţi încredinţat că va fi înviere, oricît aţi 
osteni, ştiţi că nu este în zadar. 

Iar „întru Domnul” însemnează ori că osteneala lor se făcea cu ajutorul Dom¬ 
nului, ori că nu se zădărnicea de Domnul, ci aveau să ia de la Dînsul răsplătirile. 


344 Marele Vasilie, întrebat fiind cum prisoseşte cineva în lucrul Domnului, răspunde că 
prisoseşte atunci cînd înmulţeşte darul dat lui de Dumnezeu, [...] saucînd [.. .] arată mai mul¬ 
tă silinţă a sa în lucrul Domnului (hotărîrea 290 pe scurt). Iar Cuviosul Marcu zice că „lucra¬ 
rea după Dumnezeu se numeşte faptă bună" (Despre cei ce socotesc că se vor, îndrepta din 
fapte, capitolul 202). (n. aut.) 

CAPITOLUL XVI 


1 CU despre adunarea pentru sfinţi, cum am rînduit bisericilor Galatiei 

aşa să faceţi şi voi. 

După ce a plinit cuvîntul despre dogma învierii, vrînd să intre în cuvîntul 
moralizator, fericitul Pavel a lăsat toate celelalte şi a venit la capul faptelor 
bune, la milostenie. Căci „adunare” numeşte strîngerea banilor ce se dădeau 
milostenie Creştinilor săraci. Şi Apostolul arată de la început, de la numire, 
înlesnirea lucrului, pentru că ceea ce se adună de la mulţi nu împovărează pe 
nimeni. Apoi, îi porneşte spre rîvna milosteniei povestindu-le ce au săvîrşit 
alţii, zicînd: Aşa cum Galatenii adună milostenii pentru „sfinţi", adică pentru 
Creştinii săraci ce se află în Ierusalim 345 , tot astfel să adunaţi şi voi! Şi nu a 
zis: I-am sfătuit pe Galateni să facă aceasta - ci: „am rînduit”, adică „am po¬ 
runcit lor”, ca să te înveţi tu. Creştine, că adunarea aceasta pentru Creştinii să¬ 
raci este poruncă împărătească şi de aceea nu se cuvine a o defăima, ci a 0 îm¬ 
plini ca pe o datorie. 

2 In ziua întîi a sabatului, fiecare dintre voi să pună deoparte, 

strîngînd cît poate, 

„Ziua întîi a sabatului” numeşte Duminica, fiindcă „Sabaton” este nu nu¬ 
mai ziua a şaptea, ci şi toate zilele săptămînii luate împreună. Şi Apostolul îi 
îndeamnă să strîngă milostenia în ziua aceasta, aducîndu-le aminte de Tainele 
cele făcătoare de viaţă cu care se împărtăşesc Creştinii Duminica. Căci, dacă 
Creştinii se împărtăşesc în ziua Duminicii cu nestricâciosul Trup şi Sînge al 
Domnului, cum nu este drept a împărtăşi şi ei pe Creştinii sărăci cu stricăcioa- 
sa milostenie din averile lor? Şi Apostolul porunceşte ca fiecare Creştin să 
învistierească ceea ce s-ar înlesni cu multă purtare de grijă. Căci nu le-a cerut 
să aducă milostenia numaidecît, pentru a nu se ruşina cineva că aduce prea 
puţin, ci a zis: Creştine, pune de o parte în fiecare Duminică milostenia ta cea 
după putinţă şi păstreaz-o acasă, aducînd-o cînd se va fi strîns de ajuns. 

ca să nu se facă strîngerea abia atunci cînd voi veni. 

Zice: Creştinilor, adunaţi milostenia mai dinainte, nu atunci cînd trebuie 
trimisă la săraci în Ierusalim, Şi, zicînd: „cînd voi veni”, Pavel îl face mai 


345 Vezi şi subînsemnarea zicerii „ca să ne aducem aminte de cei săraci 11 (Galateni 2:10). 
(ii, aut.) 

osîrdnici spre adunarea milosteniei, fiindcă aceasta avea să se dea şi să se nu¬ 
mere înaintea lui. 

3 Iar ctnd voi veni, pe cei pe care îi veţi socoti, 

pe aceia îi voi trimite cu scrisori să ducă darul vostru la Ierusalim . 

Iar'de voi veni - zice - atunci voi trimite la Ierusalim milostenia pe care 
a-ţi adunat-o, împreună cu scrisori, prin fraţii pe care i-aţi afla vrednici pentru 
aceasta. Şi bine a zis dumnezeiescul Apostol că va trimite prin aceia pe care 
i-ar afla potriviţi, ferindu-se de smintelile ce urmează din aceasta, pentru a nu 
bănui că vor opri ceva din banii adunaţi. 

Beci - o, cititorule! - fă stare la acest „îi veţi socoti" şi apoi citeşte: „pe 
aceia îi voi trimite prin scrisori’V pentru a fi înţelegerea cuvîntului astfel: Pe 
cei ce îi veţi cerca, pe aceştia îi vor trimite cu scrisorile mele - ca şi cum ar 
zice: Căci şi eu aş voi să merg cu dînşîi şi, prin scrisorile mele, mă voi îm¬ 
părtăşi cu dînşii întru această slujbă. Şi a numit milostenia „filotimie", adică 
rîvnă a voinţei, ca Să arate că cei ce miluiesc fac acest mare bine cu osîrdie, 
iar nu cu scîrbă şi cu silă. Şi i-a spus „dar", iar nu „milostenie”, socotind că e 
lucru nevrednic a o numi astfel, pentru acei sfinţi Creştini care aveau să o 
primească. 

4 Şi, de va fi cit cuviinţă să merg ‘Ş? eu, vor 1 merge împreună cu mine. 

'■ ■ , ' . . ■' £ ;• i . - ... ■■ •• 

Dacă ceea ce veţi stringe va fi atît de mult încît . milostenia să fie vrednică 
de a sluji şi eu la ducerea ei,, voi merge cu. bucurie şi eu la Ierusalim. Cu acest 
cuvînt, Apostolul îi îndeanmă să facă milostenia mai îmbelşugată. însă Pavel 
voieşte să aibă martori că nu va lua nimic din banii adunaţi, şi de aceea zice că 
nu va merge singur, ci împreună cu aceia pe care îi vor alege Corinţenii. 

5 Ci voi veni la voi cînd voi trece prin Macedonia, 

căci prin Macedonia trec. 

6 Şi voi rănăne la voi sau poate voi şi ierna, 

ca sâ mă petreceţi oriunde voi merge 

7 Căci nu voiesc să vă văd acum doar în treacăt, ^ 

ci nădăjduiesc să rămîn la voi cîtăva vreme, dacă va tindui Domnul. 

, Apostolul nu a zis că merge în Macedonia, ca să nu spună Corinţenii că îi 
cinsteşte mai mult pe Macedoneni decît pe ei, ci a zis că trece prin Macedo¬ 
nia, că adică îi va vedea pe Creştinii din Macedonia cu grăbire şi în treacăt, iar 
la ei va rămîne vreme îndelungată. Cu cuvîntul acesta arată că îi preţuieşte 

mai mult decît pe Macedoneni, ca pe ucenicii săi mai adevăraţi şi mai vrednici 
de cuvînt (căci mare era Biserica din Corint), şi totodată îi înspăimîntă pe ace¬ 
ia dintre ei ce păcâtuiau. Dar adaugă: „poate”, pentru neştiinţă, fiindcă nu ştia 
dacă i se va îngădui de către Duhul Sfînt şă rămînă la dînşii, căci unde voia 
Sfîntul Duh, acolo mergea şi el. Iar atunci se afla în Efes, urmînd să străbată 
în grabă Macedonia şi apoi să meargă în Corint. Şi Pavel îşi arată dragostea 
către Corinteni prin multe semne, dar mai ales prin aceea că nu voia să-i vadă 
pe ei în treacăt şi că voia a fi petrecut de dînşii acolo unde avea a merge. 

8 Voi rămîne însă în Efes pînă la Cincizecime. 

Şi cuvîntul acesta este al unui om care mult îi iubeşte pe ai săi, a le spune adi¬ 
că unde are să petreacă şi pînă cînd, Alt semn de dragoste este şi că le spune pen¬ 
tru ce pricină are să rămînă în Efes pînă la Cincizecime, căci mai departe zice: 

9 Căci mi s-a deschis uşă mare spre lucru mult, dar sînt mulţi potrivnici 

Adică: Mulţi vor şă vină la credinţa lui Hristos şi de aceea s-a deschis o 
uşă mare, ca să intre aceştia. Şi uşa aceasta este deschisă „spre lucru mult” 
pentru că cei ce se află aici îşi au gîndul şi osîrdia lucrătoare foarte, înflorind 
în credinţă (căci învăţătorul cel bun socoteşte strîmtorare a nu avea ucenici 
osîrdnici). Iar potrivnicii - zice - sînt mulţi, pentru că mulţi primesc credinţa, 
şi diavolul, văzîndu-se lipsit de robii şi slujitorii săi de mai înainte, se tulbură 
mai mult şi scoală pe mulţi împotriva propovăduirii mele evanghelice. 

10 Iar de va veni Timotei, vedeţi să fie fără teamă la voi, 

Fiindcă urma să meargă în Corint, era de aşteptat ca Timotei să-i mustre şi 
să-i certe pe cei ce pâcătuiau. De aceea, Pavel îl apără dinainte, îndatorîndu-i 
pe Corinteni şi zicîndu-le să nu se scoale asupra lui Timotei cei bogaţi şi cei 
învăţaţi întru filosofie. Nu pentru că Timotei ar fi fost fără bărbăţie şi mic de 
suflet şi ar fi căzut de frică, ci pentru a nu se vătăma de aceia ce ar fi stat îm¬ 
potriva lui, căci Timotei era foarte gătit şi osîrdnic a primi primejdii. Şi bine a 
zis Pavel: „să fie fără teamă Timotei la voi”; căci - zice - îi las deoparte pe 
Elinii din afară [din afara Bisericii, n. m.], care poate îi vor sta împotrivă; eu 
partea voastră o caut, adică să primiţi mustrările şi certările lui Timotei cu 
blîndeţe, cu smerită cugetare şi cu supusă ascultare. 

căci lucrează ca şi mine lucrul Domnului Deci să nu-l defaime nimeni, 

Timotei - zice - nu propovăduieşte şi nu învaţă simplu şi la întîmplare, ci 
precum o fac şi eu! - cuvînt care e o mare laudă pentru acela. De aceea - zice 
- nu cumva să-l defaime cineva dintre voi ca pe unul mai mic şi mai tînăr! 
Căci - de vreme ce era tînăr şi singur şi primise purtarea de grijă şi îndrepta¬ 
rea unui norod atît de numeros, şi încă a unuia mîndru - era de aşteptat ca Ti¬ 
motei să ,.fie defăimat de către Corinteni. 

11 ci sâ-l petreceţi cu pace, ca să vină la mine, 

căci îl aştept împreună cu fraţii. 

Zice: Nu numai să nu-1 defăimaţi, dar chiar cinstiţi-1 pe Timotei! - căci 
aceasta înseamnă zicerea „să-l petreceţi”. Să-l petreceţi - zice - „cu pace”, 
adică fără gîlceavă şi prigonire, ci cu toată supunerea. Şi, zicînd că-1 aşteaptă 
sa se întoarcă, Pavel îi sperie cu socoteală, că ei să ştie că Timotei i le va 
spune pe foate, şi astfel să nu-1 mîhneâscă pe el cu nimic. Pe lîngă aceasta, îl 
arată Corintenilor mai vrednic de cucernicie pe Timotei, văzînd ei că Pavel îl 
aşteaptă să meargă înapoi, ăvînd nevoie de el. 

12 01 despre fratele Apollo, l-am rugiţi mult să vină la voi cu fraţii; 
totuşi nu a fost voie să vidă acum- 

Acest Apollo era şi mâi mare cu vîrsta decît Timotei, şi bărbat iscusit la 
vorbă, precum îl arată Faptele Apostolilor (capitolul 18). Deci - ca să nu spună 
Corintenii: Şi pentru ce nu l-ai trimis pe Apollo, care e mai în vîrstă, ci ni l-ai 
trimis pe mai tînărul Timotei? - Pavel le zice că mult l-a rugat pe Apollo să se 
ducă. Şi nu a zis că acela i-a stat împotrivă şi nu a voit, ci, pentru a-1 slobozi de 
mustrare, spune că nu a fost voia lui Dumnezeu că el să se ducă atunci. 

Ci va veni cînd va găsi prilej. 

Pentru ş. nu spune Corintenii: Aceasta, anume că l-ai rugat pe Apollo să 
vină, este pricinuire - o, fericite Pavele! - Apostolul zice aici că Apolio va 
veni cînd va avea vreme potrivită, întîi, ca să-l apere şi să-l dezvinovăţească 
fiindcă nu se dusese, şi, în al doilea rînd, ca să-i mîngîie pe Corinteni cu nă¬ 
dejdea venirii lui, fiindcă aceia doreau să-l vadă şi să se îndulcească de el. 

13 Privegheaţi, 

Aici, la sfârşitul epistolei, marele Apostol îi sfătuieşte iarăşi pe Creştinii 
din Corint şi le zice să fie totdeauna treji, arătînd că nu se cuvine a-şi avea nă¬ 
dejdea mîntuirii numai întru învăţătorii lor, ci şi întru a loru-şi osîrdie şi 

sîrguinţă. Şi le-a zis să fie treji fiindcă dormitau şi se leneveau, în loc să fie cu 
luare aminte ca sa nu-i amăgească unul şi altul cu socotinţe mincinoase şi cu 
rele dogme - precum am zis în multe părţi ale tîlcuirii acesteia. Socoteşte însă 
~ o, cititorule! - că Pavel arată şi din cuvîntul acesta că Hristos grăia în inima 
lui, căci el le zice ucenicilor săi aceleaşi lucruri ca şi Hristos: „Cele ce le zic 
vouă, tuturor le zic: Privegheaţi!'’ {Marca 13:37). 

staţi în credinţă, 

Zice: Fraţilor, staţi întăriţi în credinţă şi nu întru înţelepciunea din afară, 
căci întru înţelepciunea din afară nu este stare şi întărire, ci clătinare, înduple¬ 
care şi povîrnire! Şi a zis aceasta fiindcă Creştinii din Corint se clătinau în 
dogmele credinţei, mai ales în dogma despre înviere. 

îmbărhătaţi-vă şi întăriţi-vă! 

Apostolul a zis aceasta din pricina celor care îi vrăjmăşuiau şi, ca să le 
facă rău, îi înduplecau să calce predaniile lui Pavel, cum mai ales a fost aceea 
că bărbaţii se cuvine a se ruga cu capetele descoperite, iar femeile cu ele aco¬ 
perite - despre care am vorbit în capitolul XI. Şi le-a zis să se îmbărbăteze 
fiindcă erau mici la suflet şi - după Teodorit - aveau vrăjmaşi arătaţi, fiind 
luptaţi de către necinstitorii de Dumnezeu, avînd nevoie să arate inimă mare 
în acele prigoane şi greutăţi. 

14 Toate ale voastre să se facă întru dragoste! 

Pavel a zis aceasta pentru Corintenii care aveau prigoniri şi dezbinări şi 
despărţeau Biserica lui Hristos în multe părţi - precum am spus la începutul 
tîlcuirii. Şi zice: Fie că învaţă cineva, fie că se învaţă,.fie că mustră şi ceartă, 
toate se cuvine să se facă cu dragoste! Căci, cînd este dragoste, negreşit nu 
mai încape nici mîndrie, nici prigonire, nici dezbinări. 

15 Şi vă rog pe voi, fraţilor - 

Aici, Apostolul alcătuieşte cuvîntul în chip săritor, căci zicerea „vă rog” 
nu se uneşte cu zicerea „ştiţi casa lui Stefanas”, de mai jos, ci cu zicerea „ca şi 
voi să vă supuneţi unora ca aceştia”. Iar aceasta: „ştiţi casa” şi celelalte, s^au 
pus la mijloc. 

ştiţi casa lui Stefanas, că este începătură a Ahaiei, 

Zice: Fraţilor, voi ştiţi (şi nu trebuie să aflaţi de la mine) cum „casa lui 
Stefanas esteîncepătură a Ahaiei”. Numeşte casa lui Stefanas „începătură” fie 
pentru că aceia crezuseră în Hristos înaintea celorlalţi Corinteni, fie pentru că 
aveau o petrecere mai cuvioasă şi mai îmbunătăţită decît a celorlalţi. Căci în¬ 
cepătura totdeauna însemnează ceea ce e mai bun şi are dreptul a fi cinstită 
mai mult. Iar care parte a Moreii se numeşte Ahaia, vezi în subînsemnarea zi¬ 
cerii „căci Macedonia şi Ahaia au bine-voit” (Romani 15:26), 346 

şi că spre slujirea sfinţilor s-au rînduitpe ei înşişi — 

Zice: Toată această familie blagoslovită a lui Stefanas, împreună cu casni¬ 
cii lui, s-a afierosit spre a-i primi pe Creştinii săraci şi a Ie sluji lor întru toate 
cele de nevoie. Şi ce-i mai de mirare e că aceşti fericiţi nu au fost rînduiţi la 
aceasta de către alţii, de nevoie şi de silă, ci ei înşişi s-au rînduit, din voia şi 
din alegerea lor, pentru dragostea de fraţi şi de Hristos. 

16 ca şi voi să vă supuneţi unora ca aceştia şi oricui lucrează şi 
se osteneşte împreună cu ei 

Adică) Vă rog, fraţii mei, să vă supuneţi şi voi acestora, şi să-i ajutaţi atît 
cu cheltuială de bani, cît şi cu slujbă trupească. Şi nu le-a zis doar să lucreze 
împreună cu dînşii' ci le-a cerut „să se supună” lor arătînd eovîrşitoare şi în¬ 
tinsă ascultare. Şi, ca să nu se creadă că vorbeşte cu hatîr numai pentru 
Stefanas, Apostolul le zice apoi să se supună oricărui lucrează şi osteneşte în¬ 
tru aceste fapte bune, adică întru' slujba ajutorării Creştinilor săraci. Găti toţi 
aceştia - zice - sînt vrednici a primi cinste de la ceilalţi, ca astfel să poată 
făbda vitejeşte osteneala pe care o duc pentru fraţii săraci. 

1 7 Mă bucur însă pentru venirea lui Stefanas, a lui Fortunat şi n 

a lui Ahăic, căci aceştia tui împlinit lipsa voastră, - 

Aceştia trei erau cei care îi vestiseră lui Pavel prigonirile, dezbinările şi 
celelalte necuviinţe şi păcate pe care le făceau Corintenii - precum am arătat 
cînd am vorbit despre pricina acestei epistole. Şi poate familia şi casnicii lui 
Hlois (de care a pomenit în capitolul 1, stih 11), prin aceştia trei, au arătat lui 
Pavel nestatornicia Corintenilor. Insă, de Vreme ce Corintenii urmau a se tul¬ 
bura şi a se îhînia pe Stefanas, pe Fortunat şi pe Ahaic că vestiseră acestea Iui 
Pavel, Apostolul îi vorbeşte de bine în scrisoare, zicînd: Lipsa voastră, fraţii 


346 Despre acest Stefanas, vezi şi în capitolul I, stihul 16, al acestei epistole, îivsubînsem- 
nare. (n. aut) 

mei, au împlinit-o aceştia, adică ei au venit în locul vostru Ia mine şi au suferit 
atîtea calatorii ostenitoare din dragoste pentru voi. 

18 Şi au odihnit duhul meu şi al vostru. 

Cu aceste cuvinte, Pavel arată că odihna pe care au pricinuit-o duhului său 
ftimişii de mai sus era însăşi odihna Corintenilor. Căci zice: De vreme ce eu 
m-am odihnit de dînşii, şi voi să socotiţi aceasta ca un cîştig şi odihnă a voas¬ 
tră. Şi de aceea să nu le arătaţi vreo sălbăticie celor care ne-au pricinuit, mie şi 
vouă, un'ase menea bine. 

Să cunoaşteţi deci pe unii ca aceştia! 

Adică: Aveţi-i întru toată cinstea, apropierea şi înlesnirea! 

19 Vă îmbrăţişează Bisericile Asiei - 

'ii;: '■.. ‘' i#■ 

Cu îmbrăţişarea aceasta, Sfînţul Apostol lipeşte unul cu altul mădularele 
lui Hristos, precum obişnuieşte să facă la sfîrşitul tuturor epistolelor sale. 

Vă îmbrăţişează mult, întru Domnul, Achita şi Priscila, 

împreună cu biserica din casa lor. 

Pavel trimite îmbrăţişări din partea lui Achila şi a Priscilei, făcătorii de 
corturi în casa cărora rămînea petrecînd şi lucrînd împreună cu dînşii cînd se 
afla în Corint, fiindcă aceştia se aflau atunci în Efes (precum mărturisesc Fap¬ 
tele Apostolilor în capitolul 18:16). Vezi însă - o, cititorule! - fapta bună a 
acgstui dumnezeiesc Achila şi a Priscilei - de trei ori fericiţii! - care au arătat 
casa lor biserică, fiindcă, se aduna într-însa mulţimea Creştinilor. 

20 Vă îmbrăţişează toţi fraţii îmbrăţişaţi-vă toţi întru sărutare sfîntă! 

Apostolul scrie adăugirea această ă sfintei sărutări doar întru singură tri¬ 
miterea de faţă: Şi a făcut aceasta pentru multele prigoniri şi dezbinări dintre 
Corinteni. Deci, fiindcă în toată epistola le-a poruncit de multe ori să fie uniţi 
şi sa aibă dragoste, la sfîrşitul acesteia, Apostolul îi uneşte cu siînta sărutare, 
adică cu aceea lipsită de vicleşug şi de făţărnicie. 347 


! 347 Despre sărutare, vezi o prea-fnimoasâ tîleuire în capitolul 13 al epistolei a doua către 
Corinteni, ]a stihul 12. ' ■* /" ■ 

Iar Teodorii zice că Pavel le porunceşte aici să se îmbrăţişeze unul pe altul cu sărutate 
sfîiitâ fiindcă era departe de Corinteni şi nu-i putea îmbrăţişa pe toţi; şi aşa, prin îmbrăţişarea 

27 Salutarea, cu mîna mea, Pavel 

Fericitul Pavel dicta toate epistolele sale, şi doar urarea obişnuia să o scrie 
cu însăşi sfînta sa mînă. Epistola către Galateni a fost silit însă a o scrie cu 
mîna sa - precum vom spune, dacă va ajuta Dumnezeu, în tîlcuirea aceleia. 
Asemenea şi aceea către Filimon. 

Deci Apostolul a scris şi aici salutarea cu mîna sa, ca să arate că cinsteşte 
epistola aceasta şi că toate cele cuprinse într-însa sînt ale sale. 

22 Cel ce nu-L iubeşte pe Domnul nostru lisus Hristos să fie anatema! 

Cu acest cuvînt, Apostolul i-a înfricoşat pe toţi cei ce păcătuiau în Corint: 
pe cei care se prigoneau între ei şi făceau dezbinări, pe cei care mîncau jertfe 
idoleşti, pe bărbaţii care nu se rugau cu capetele descoperite, pe cei care nu 
aşteptau pe săraci la mesele obşteşti din Biserică, pe cei care nu credeau învie¬ 
rea şi - în scurt - pe toţi aceia care umblau afară de învăţăturile şi predaniile 
sale apostoleşti. Pentru că toţi aceştia nu-L iubeau cu adevărat pe Domnul, iar 
cbi care nu-L iubesc pe Domnul sînt „anatema”, adică sînt despărţiţi de El. 348 
O, ce cuvînt înfricoşat! - de care trebuie să ne înfricoşăm şi să ne cutremu¬ 
răm, fraţilor. 

Maran atha! 


şi sărutarea obştească, îi îmbrăţişează şi îi sărută cu sărutare sfîntă şi el. Şi, prin această în¬ 
demnare a Apostolului, nc învăţăm că toţi Creştinii care, din lucrarea diavolului, s-ar tulbura 
şi s-ar face vrăjmaşi unii altora, pentru orice fel de pricină, se cuvine a dezlega vrajba în graba 
şi, puiiînd metanii unul altuia, să adauge şi sfînta sărutare la care îndeamnă aici Apostolul 
Adică se cuvine ca, după metanie, să se îmbrăţişeze şi să se sărute cu sărutare nevicleană şi 
frăţească, zicînd unul altuia: Iartă-itiă, frate, şi Dumnezeu să te ierte! - căci, cu sărutarea 
aceea sfântă, arată că se unesc ai inimile ior şi că scot dintr-însele toată vrajba şi pomenirea 
de rău. (n. aut.) . 

348 Iar cum că cel ce nu-L iubeşte cu adevărat pe Domnul se face „anatema”, adică se des¬ 
parte dc Dqînnul, mărturiseşte însuşi Domnul, Care le zicea Iudeilor că nu au cuvântul lui 
Dumnezeu întru dînşii pentru că nu-L iubesc pe Dumnezeu: „Şi cuvîntul Lui nu sălăşluieşte 
în voi, pentru că voi nu credeţi în Cel pe care L-a trimis Acela. (...) Şi nu voiţi să veniţi Ia 
Mine, ca să aveţi viaţă! (...) Dar v-am cunoscut că n-aveţi în voi dragoste de Dumnezeu” 
(Jocin 5:38, 40, 42). Zicea încă şi către farisei: „Vai vouă!” - pentru că treceau cu vederea şi 
defăimau dragostea lui Dumnezeu: „Vai vouă, fariseilor! -(..,) că treceţi cu vederea judecâtă 
şi dragostea lui Dumnezeu!” (Luca 11:42). 

Iar eu, scriind acestea, nu pot spune altceva decît atît: Vai nouă. Creştinilor de acum! 
Pentru că şi noi, fiindcă nu-L iubim cu adevărat pe Hristos, sîntem vrednici de anatema aceas¬ 
ta de care vorbeşte aici Pavel! [...] (Vezi despre anatemă la capitolul 9 al epistolei către Ro¬ 
mani, stihul 3.) (n. aut.) ' ■ 

Adică: Domnul a venit! 349 Apostolul a zis acest cuvînt mai întîi ca să ade¬ 
verească dogma iconomiei întrupării lui Hristos, prin aceasta adeverind învie¬ 
rea, în care nu credeau Corintenii. Iar în al doilea rînd, ca să-i ruşineze, zicîn- 
du-le: Domnul şi Stăpînul nostru a primit să vină, să Se întrupeze, sa Se răs¬ 
tignească şi să moară din dragoste pentru voi; iar voi II întărîtaţi, numindu-vă 
ai cutăruia şi ai cutăruia învăţători, iar nu ai lui Hristos, Care a venit în lume 
pentru mîntuirea voastră; iar alţii faceţi răutăţi şi nu păziţi poruncile Lui. 

Şi Pavel nu a folosit limba elină, ci evreiască, sau - mai bine zis - siriană, 
căci „maran atha” este în siriacă, limbă ce are multă înrudire cu cea evreiască 
- precum zice marele Vasilie (în cuvîntul întîi Ia Hexaimeron). Şi a folosit si¬ 
riana fiindcă le scria Corintenilor, care se mîndreau întru înţelepciunea din 
afară şi în buna vorbire a limbii eline, ca să le arate că el nu se laudă şi nu are 
trebuinţă de limba elină, ci într-atît se bucură şi se laudă întru simplitate şi în¬ 
tru smerenie, încît voieşte să scrie şi să vorbească în limba barbară. 

23 Darul Domnului nostru Iisus Hristos cu voi! 

Aceasta este însuşire de adevărat învăţător: nu doar a învăţa şi a sfătui, ci a 
se şi ruga pentru ucenicii săi, întărindu-i cu îndoit chip, adică atît cu învăţătura 
sa, cît şi cu ajutorul primit prin rugăciunile sale, întru darul cel de sus de la 
Domnul. 

24 Dragostea mea cu voi toţi, în Hristos Iisus! Amin! 

Fiindcă era departe de Corint, Pavel - ca şi cum şi-ar întinde amîndouă 
mîinile, cuprinzîndu-i şi îmbrăţişîndu-i pe toţi aceia - le spune: Dragostea 
mea fie cu voi toţi, fiii mei! - care este la fel cu a zice: £u sînt împreună cu 
voi toţi, fraţii mei, şi nu lipsesc dintre voi după duhul şi dragostea mea, deşi 
sînt despărţit după loc. Şi, prin acest cuvînt, arată că toate cele scrise lor nu 
le-a scris din mînie şi ură, ci din dragoste şi din părinteasca purtare de grijă, 
măcar că pe dinafară par a avea oarecare amărăciune. Pentru a nu socoti însă 
că le vorbeşte aşa ca să-i măgulească, adaugă aceasta: „în Hristos Iisus”, adi¬ 
că: Dragostea mea - zice - către voi nu are nimic omenesc, nici vreun lucru 
sau scop trupesc, ci toată este duhovnicească, dumnezeiască şi după Hristos. 

Să ne rugăm dar lui Dumnezeu şi noi, cei ce citim şi auzim epistola aceas¬ 
ta, ca să ne iubim unii pe alţii întru Hristos fără a avea întru sine-ne vreun 


349 Coresi spune că alţii au zis că „maran atha” înseamnă: „Domnul nostru va veni la ju¬ 
decată.” Aşa a zis şi Climent (epistola a doua), (n. aut.) 

semn de dragoste lumească şi trupească, ce este potrivnică şi vrăjmaşă lui 
Dumnezeu. Căci astfel ne, vom învrednici şi noi să dobîndim iubitele locaşuri 
ale Iui Dumnezeu în Hristos lisus, Domnul nostru. Care ne-a iubit pe noi, 
Căruia slava în veacul veacurilor! Amin! 

Această întîi epistolă către Corinteni s-a scris, sau - mai bine zis - s-a tri¬ 
mis din Filipi, prin Stefanas, Fortunat, Ahaic şi Timotei. 


TÎLCUIREA 

CELEI DE A DOUA EPISTOLE 
CĂTRE CORINTENI 

A SLĂVITULUI ŞI PREA-LĂUDATULUI APOSTOL PAVEL 

de 

Sfîntul Teofilact, Arhiepiscopul Bulgariei 

tălmăcită din elina veche în cea nouă şi 
împodobită cu felurite însemnări de către 

Nicodim Aghioritul 




Pricina epistolei a doua către Corinteni 1 , după 
Hrisostom, Teodorit 2 , Teofilact 3 şi Icumenie 4 


Trei sînt pricinile pentru care dumnezeiescul Apostol a scris aceasta epis¬ 
tolă. Mai întîi, pentru că - după înţeleptul Teodorit şi după Teofilact - marele 
Pavel le făgăduise Corintenilor în cea dintîi epistolă că va veni la ei, însă a 
întîrziat, fiindcă Duhul Sfînt l-a pornit a se îndeletnici cu altele mai de nevoie 
şi fiindcă i-au urmat ispite; de aceea, dezvinovăţindu-se pentru multa sa întîr- 
ziere, le-a scris şi a doua epistolă. Apoi - ţinînd seama că, în urma primei 
scrisori, Corintenii se mai îndreptaseră, fiind umiliţi pentru păcatul celui ce 
trăia cu mama sa vitregă şi întristaţi că îngăduiserâ a se face o astfel de fără¬ 
delege în patria lor - Pavel trebuia să-i laude printr-o a doua epistolă. Căci, 
precum îi mustrase atunci cînd greşiseră, aşa trebuia să-i laude acum, cînd se 
îndreptaseră. De aceea, această epistolă nici nu este mustrătoare decît numai 
în puţine părţi, pe la sfîrşit, Iar a treia pricină - după Icumenie - e că Corinte¬ 
nii erau amăgiţi de cei ce făceau dezbinări, şi mai ales de Creştinii 5 cei mîndri 
Evrei, şi luau aminte la slova Legii vechi, socotind că nu e nevoie de darul lui 
Iisus Hristos. Acei Corinteni priveau la cei ce se făleau pe faţă, şi-l necinsteau 
pe Pavel ca pe un prost şi nevrednic de vreun cuvînt. 

Aşadar, prin această a doua epistolă, Apostolul îi laudă pe Corinteni pen¬ 
tru că au scos din adunarea lor pe amestecătorul de sînge, poruncindu-le toto¬ 
dată să-l primească iarăşi în adunare, ca pe unul ce s-a pocăit. Mai departe, îi 
învaţă despre Lege, spunîndu-le că nu se cuvine a lua aminte numai la slova 


1 Ia aminte că epistola aceasta e a patra după rînduiala cu care şi-a scris Pavel epistolele, 
adică vine după cele către Tesaloniceni şi după cea dintîi către Corinteni - precum zice 
Teodorit, Şi - după Meletie al Alinelor - s-a scris în anul douăzeci şi trei după înălţarea Dom¬ 
nului (tomul I al Istoriei bisericeşti), (n. aut.) 

2 Episcop al Kirului, în veacul al cincilea, (n. m.) 

3 Sfinţitul Theofilact, Arhiepiscopul Bulgariei, cu scaunul la Ohrida, care a trăit în veacul 
al Xl-Iea. (n. m.) 

4 Episcop de Trica, pe la anul 990, (n. m.) 

5 Scriu cu majusculă cuvîntul „Creştin” ca să arăt că el numeşte un neam osebit, alcătuit 
din cei botezaţi din toate celelalte neamuri. Acesta e norodul cel nou al lui Dumnezeu, nou! 
Israil, de vreme ce Iudeii au pierdut această vrednicie, atunci cînd s-au lepădat de Hristos- 
Dumnezeu. (n. m.) 


269 




cea văzută a Legii, ci e nevoie să cerceteze noima Duhului ascunsă în slovă. 
Şi adaugă că, după ce a venit Hristos, s-a făcut făptură nouă, şi de aceea Creş¬ 
tinii nu mai trebuie a vieţui după Legea cea veche, ci au a se înnoi întru toate. 
Apoi, osîndindu-i pe apostolii mincinoşi ce se, făleau pe faţă, povesteşte cîte 
rele a pătimit pentru evanghelie 6 şi arată vedeniile pe care le-a avut. La urmă, 
sfatuindu-i să nu păcătuiască, iar cei ce au păcătuit să se pocaiască, sfîrşeşte 
epistola cu mulţumire. 


6 Nu e voiba de vreo carte a Evangheliei, ci de buna-vestire a mîntuirii oamenilor prin Ii- 
sus Hristos, aşa cum s-a arătat pe larg în subînsemnările tîlcuirii epistolei către Romani, (n. m.) 

TÎLCUIRE LA EPISTOLA A DOUA 
CĂTRE CORINTENI 


CAPITOLUL I 

1 Pavel, apostol al lui Hristos Iisus, prin voinţa lui Dumnezeu, 
şi Timotei, fratele: • 

întru întîia Lui epistolă, dumnezeiescul Pavel le spunea Corintenilor că îl 
va trimite la ei pe Timotei, care s-a dus în Corint şi apoi s-a întors alături de 
P’avel, şi de aceea Apostolul îl pomeneşte aici alături de sine. Căci, mergînd la 
ei, Timotei i-a făcut pe Corinteni să cerce fapta lui cea bună şi a îndreptat 
multe greşeli de ale lor. De aceea - zic - îl pomeneşte Pavel alături de sine-şi. 
Şi ia aminte - o, cititorule! - că, uneori. Apostolul îl numeşte pe Timotei „fiu” 
al său, de pildă cînd le scrie despre el Filipenilor: „căci mi-a slujit ca un fiu ta¬ 
tălui său” {Filipeni 2:2*2); iar alteori îl numeşte „împreună-lucrător” cu el, 
cum scrie Corintenilor întru întîia epistolă: „căci lucrează ca şi mine lucrul 
Domnului” (16:10). Iar întru această epistdlă îl numeşte „frate” al său, prin 
fiecare nume făcîndu-1 vrednic de ă fi cipstit, 

Bisericii lui Dumnezeu ce este în Corint, 

Aici, lipseşte zicerea „zicem” şap „înştiinţăm”. Şi c,e vă zicem? Apostolul 
o arată mai jos. 

Şi îi numeşte pe Corinteni „Biserica” pentru ca să-i unească, fiindcă Creş¬ 
tinii despărţiţi unii de alţii nu sînt şi nu-se numesc „Biserică”, fiindcă „Biseri¬ 
că” va să zică împreună-adunare de mulţime. 

împreună cu toţi sfinţii care sînt în toată Ahaia: 

Aici, Apostolul îşi aduce ahiinte de „toţi sfinţii”, adică de toţi credincioşii 
Creştini care se aflau „în toată Ahaia” 7 , întâi de toate ca să-i cinstească pe Co- 


7 Iar care parte a Moreei se numeşte Ahaia vezi la subînsemnarea capitolului 15, stihul 
26, al epistolei către Romani, (n. aut.) 


271 




rinteni, prin epistola către ei salutîndu-i pe toţi ceilalţi; şi, al doilea, pentru a-i 
aduna pe Peloponezieni împreună, spre a fi toţi un suflet. Pe lîngă acestea, de 
vreme ce pătimeau obşteşte, tot obşteşte îi şi vindecă, cum Face şi cu Galatenii 
şi Efesenii, pe care tot aşa îi salută. Şi, numindu-i „sfinţi” pe cei credincioşi, 
Pavel arată că cel necurat nu e vrednic să primească salutarea lui. 

2 Har fie vouă de la Dumnezeu Tatăl nostru şi , 

de la Domnul Iisus Hristos! 

Ce zicem noi vouă. Bisericii Corintului? Aceasta: Să vă fie vouă harul şi 
pacea lui Dumnezeu-Tatăl şi a Domnului Iisus Hristos! Despre aceasta, am zis 
mai pe larg în tîlcuirea epistolei întîi către Corinteni, capitolul 1, stih 3. 

3 Binecuvîntat este Dumnezeu, Tatăl Domnului nostru Iisus Hristos, 

în cea dintîi epistolă, Apostolul le făgăduise Corintenilor că va veni Ia ei; 
apoi, fiindcă a întîrziat, şi-a închipuit că se vor mîhni, bănuind că îi cinsteşte 
pe alţii mai mult decît pe dînşii, mergînd şi cercetîndu-i. Deci, vrînd a Ie arăta 
Corintenilor că a fost oprit a merge la dînşii de multele ispite ce au urmat, 
face o prea-potrivită şi înţeleaptă dezvinovăţire, zicînd: Mulţumesc lui Dum¬ 
nezeu, Care m-a izbăvit de primejdii! Prin mulţumirea aceasta dă de înţeles că 
cele ce l-au oprit a merge la dînşii au fost mari şi rele ispite. 

Se cuvine însă - o, cititorule! - să stai la zicerea „Dumnezeu”, şi apoi să 
începi iar şi să zici „Ţatăl Domnului” 8 . Iar dacă vei citi acestea unite: „Dum¬ 
nezeu Tatăl Domnului nostru”, nu este vreo noimă necuviincioasă, căci Dum¬ 
nezeu şi Tatăl al Unuia şi Aceluiaşi Hristos este Dumnezeu al firii Lui ome¬ 
neşti şi Tată al firii Lui dumnezeieşti. 

Părintele îndurărilor şi Dumnezeul a toată mîngîierea, 

Zice: Părintele îndurărilor, adică Acela ce mi-a arătat atît de multe îndurări 
şi milă, încît m-a ridicat din înseşi porţile iadului, Ia care mă pogorîsem, şi m- 
a învrednicit să dobîndesc toată mîngîierea întru necazurile mele. Căci sfinţii 
au obicei a-L numi pe Dumnezeu de la facerile Sale de bine. Adică, de pildă, 
cînd biruie în război, îl numesc pe Dumnezeu „putere” a lor şi „apărător” al 


* Tîlcuind această zicere, adică „binecuvîntat este Dumnezeu”, şi Teodorit a stat, unnînd 
după aceea: „şi Tatăl Domnului nostru Iisus Hristos”, zicînd că El ne este Dumnezeu nouă, iar 
Domnului nostru Iisus Hristos Tată. Această osebire ne-a învăţat şi Stăpînul nostru, căci a zis: 
„Mărturisescu-Mă Ţie, Părinte, Doamne al cerului şi al pămîntului”, arătînd că Dumne¬ 
zeu-Tatăl este părinte al Său, dar făcător şi stăpîn al zidirii, (n, aut) 

lor, căci zice: „Iubi-Te-voi, Doamne, tăria mea!” {Psalm 17\ 1). Şi iarăşi: 
„Domnul, apărătorul vieţii mele” {Psalm 27:2). Iar cînd se izbăvesc de întune¬ 
carea cugetărilor şi de întristare, II numesc pe Dumnezeu „luminător” al lor: 
„Domnul este luminarea mea” (Psalm 26: 1). Tot aşa şi Pavel II numeşte aici 
pe Dumnezeu „părinte al îndurărilor şi Dumnezeu a toată mîngîierea” de la 
întîmplarea pătimită de el, fiind miluit şi mîngîiat de Dumnezeu. 9 Vezi însă - 
o, cititorule! - smerita cugetare a marelui Pavel, căci el, izbăvindu-se de ispi¬ 
tele ce-i urmaseră pentru propovăduirea evangheliei, s-a smerit, şi nu zice că 
s-a izbăvit de dînsele precum i se cuvenea, ci că s-a izbăvit de ele pentru îndu¬ 
rările lui Dumnezeu. 

4 Cel ce ne mîngîie pe noi pentru tot necazul nostru, 

Pavel nu a zis: „Dumnezeu, Care nu ne lasă să ne necăjim”, ci: „Care ne 
mîngîie cînd ne necăjim”; căci Dumnezeu ne lasă să ne necăjim pentru ca să 
luăm plată, şi, cînd vede că ne împuţinăm cu sufletul şi ne primejduim a obosi 
cu totul, atunci ne mîngîie. Şi niciodată nu încetează a ne mîngîia, de aceea 
nici Pavel nu a zis: „Cel ce ne-a mîngîiat odată”, ci: „Care ne mîngîie pentru 
tot necazul nostru”, adică în toată vremea. 

ca să putem să mîngîiem şi noi pe cei care se află în tot necazul, 
prin mîngîierea cu care noi înşine sîntem mîngîiaţi de Dumnezeu, 

Dumnezeu - zice - nu ne mîngîie doar pentru că sîntem vrednici a fi mîn- 
gîiaţi, ci pentru a putea şi noi să-i mîngîiem pe cei ce se află în ispită, prin pil¬ 
da noastră, adică prin mîngîierea făcută nouă de către Dumnezeu. Drept ace¬ 
ea, şi voi, fraţilor Creştini, văzîndu-mâ pe mine mîngîiat astfel de Dumnezeu, 
să nu obosiţi cu totul, nici să fiţi mici de suflet întru necazurile pe care le cer¬ 
caţi! 10 Cu cuvîntul acesta, Apostolul arată care este luciul Apostolilor, adică 
a-i mîngîia pe cei necăjiţi, a-i îndemna spre bărbăţie şi răbdare 11 , iar nu pre¬ 
cum apostolii mincinoşi, a se da spre odihnă şi desfătare şi, sezînd în casele 
lor, să treacă cu vederea pe Creştinii care au trebuinţă de mîngîiere şi de 
îndemnare întru răbdare. 


9 Iar Teodorii tîlcuieşte aşa zicerea „Părintele îndurărilor”, în loc de: „Cel ce izvorăşd în¬ 
durările, şi reverşi mila şi ai pentru noi îndurări părinteşti”, (n, aut.) 

10 Vezi şi la subînsemnarea zicerii „şi întrebuinţează puţin vin pentru stomacul tău” (1 Ti- 
motei 5:23), pentru cîte pricini se îngăduie necazurile sfinţilor, (n. aut.) 

11 Iar Teodorit tîlcuieşte că zicerea aceasta „arată cum Dumnezeul a toate dă mîngîierile 
de o măsură cu ispitele. Aşa a zis şi fericitul David: «După mulţimea chinurilor mele întru ini¬ 
ma mea, mîngîierile Tale au veselit sufletul meu.» După obicei întrebuinţînd măsurata înţe¬ 
lepciune, el a zis că dobîndeşte mîngîiere nu pentru sine-şi, ci pentru norod,” (n. aut.) 

5 Căci, precum prisosesc pătimirile lui Hristos întru noi, 

aşa prisoseşte prin Hristos şi mîngîierea noastră. 

Zice: Auzind tu, cititorule, de necazurile, patimile şi ispitele pe care Ie cer¬ 
căm noi. Apostolii, să nu cazi şi să te împuţinezi cu sufletul! Căci, pe cît pri¬ 
sosesc întru noi necazurile şi ispitele acestea, tot atît prisosesc întru noi şi 
mîngîierile de la Dumnezeu. Şi nu a zis simplu: „patimile”, ci: „patimile lui 
Hristos”, ca şi cu aceasta sâ-i mîngîie pe Creştini, Căci - zice ■ noi ne facem 
părtaşi ai patimilor lui Hristos, şi aceasta se cuvine a fi prea-mare mîngîiere 
unui Creştin ce pătimeşte. Şi nu numai că el pătimeşte ceea ce a pătimit Hris¬ 
tos, ci încă şi mai multe, „căci - zice - patimile lui Hristos prisosesc întru 
noi”. Simţind însă ce cuvînt mare a zis. Apostolul îl domoleşte, zicînd că „tot 
aşa prisoseşte şi mîngîierea prin Hristos”, căci afieroseşte totul lui Hristos. Şi 
nu zice că mîngîierea este de o măsură cu necazurile pe care le pătimim, ci ca 
ea covîrşeşte necazurile noastre şi este mult mai mare decît acelea, 

6 Ori că ne necăjim pentru a voastră mîngîiere şi mîntuire, 

Creştinilor - zice - nu se cuvine a vă tulbura şi a. vă sminti pentru necazu¬ 
rile pe care le pătimesc eu, Apostolul lui Hristos, căci pentru mîngîierea şi 
mîntuirea voastră le pătimesc. Fiindcă era în stăpînirea noastră a nu propovă¬ 
dui evanghelia, şi astfel, a ne afla în linişte, fără a pătimi vreun necaz; iar 
acum, de vreme ce propovăduim ca să mîntuim sufletele voastre prin bunătă¬ 
ţile cele duhovniceşti pricinuite din propovăduire, pentru aceasta cădem în ne¬ 
cazuri şi în ispite. Aşadar, pentru mîntuirea voastră pătimim necazurile; de 
aceea voi, care vă mântuiţi prin noi, nu se cuvine a vă tulbura pentru acestea. 

care se săvîrşeşte întru răbdarea aceloraşi patimi 
pe care le pătimim şi noi, 

Mîntuirea voastră - zice — se săvîrşeşte nu numai prin răbdarea pe care o 
arătăm noi întru necazuri, ci şi prin răbdarea voastră - adică: Mîntuirea voas¬ 
tră nu este numai lucrul şi isprava mea, a celui ce propovăduiesc evanghelia, 
ci şi a voastră, a celor ce vă înduplecaţi propovăduirii mele. Căci, precum pă¬ 
timesc şi mă necăjesc eu din pricina propovăduirii, tot aşa vă necăjiţi şi sufe¬ 
riţi aceleaşi rele şi voi, pentru că aţi primit propovaduirea mea şi aţi crezut în 
Hristos. Şi mare faptă bună şi bărbăţie mărturiseşte că aveau Corihtenii, căci 
cu ispite şi necazuri primeau propovaduirea evangheliei. 

şi nădejdea noastră este adevărată pentru voi; 

Adică: Fraţilor, nădăjduim cu încredinţare că nu vă veţi clătina întru ispite 
şi ca nu vă veţi tulbura văzîndu-ne că pătimim necazuri. 

ori de ne mîngîiem pentru a voastră mîngîiere şi mîntuire, 

De vreme ce a zis mai sus că Apostolii se necăjeau pentru ei, ca să nu pară 
că zice vreun lucru însărcinător şi greu lor, Pavel adaugă acum că tot pentru ei 
se şi mîngîiau, adică - zice - mîngîierea pe care o dobîndim de la Dumnezeu 
este în aceeaşi vreme şi a voastră. 

7 ştiind că, precum sînteţi părtaşi ai patimilor noastre, 

tot aşa şi ai mîngîierii noastre. 

Zice: Aşa cum vă întristaţi atunci cînd sîntem izgoniţi şi pătimim, ca şi 
cum aţi pătimi asemenea cu noi - tot la fel şi cînd ne mîngîiem de la Dumne¬ 
zeu, voi socotiţi că dobîndiţi aceeaşi mîngîiere. 12 

8 Căci nu voim a nu şti voi, fraţilor, de necazul ce ni s-a făcut în Asia, 

că peste măsură, peste puteri am fost îngreuiaţi, 
încît a ne îndoi noi şi de viaţă. 

în vreme ce mai sus a arătat nedesluşit că a cercat necazuri, dumnezeies¬ 
cul Apostol spune acum pe şleau şi ce necazuri a avut. Cu aceasta le arată că îi 
iubeşte, fiindcă însuşirea prietenilor iubiţi este a-şi arăta unii altora relele lor 
întîmplări’ 3 , şi totodată se dezvinovăţeşte pentru întîrzierea venirii sale la 
dînşii. 

în epistola întîi către Corinteni 16:9, Apostolul zice că în Asia i „s-a des¬ 
chis o uşă mare” a celor ce cred, însă că erau mulţi potrivnici. 14 Aceasta nu în¬ 
semnează însă una şi aceeaşi cu zicerea „peste măsură, peste puteri”. înţelege- 


12 Iar Foţie zice că Apostolul zice aşa: Voi, văzînd că noi ne mîngîiem, sînteţi bine, 
nădăjduind că vă veţi mîngîia şi voi cînd veţi cădea în necazuri şi în ispite. Iar mîngîierea este 
ori a se izbăvi cineva desăvârşit de ispite, ori a se afla în mijlocul ispitelor şi a le răbda cu băr¬ 
băţie, vitejeşte, fiind împuternicit cu ajutorul lui Dumnezeu şi cu nădejde, (n. aut.) 

13 Pentru aceasta este scris că Danii], cînd căuta Nabueodonosor să-l omoare de nu i-ar fi 
descoperit visul, a arătat întîmplarea aceasta prietenilor săi, celor trei ţineri: „După aceasta, 
Daniil ş-a dus în casa lui şi a (tot de ştire lui Anania, Misail şi Azaria, prietenii Iui, care este 
pricina” (Danii! 2:17), Şi Sirah zice: „Iubeşte pe prieten şi fii credincios cu el” .(capitolul 
27:17). Căci aceasta este însuşirea adevăratului prieteşug, a se împărtăşi prietenii şi de necaz, 
şi de mîngîiere. Pentru aceasta a zis Pavel în alt loc: „Se cuvine a ne bucura cu cei ce se bucu¬ 
ră şi a plînge cu cei ce pfing" (Romani 12:15). (a aut) 

14 Iar Teodorit zice că Pavel arată cu aceste cuvinte întărîtarea şi tulburarea pricinuită asupra 
lui de către argintarul Dimitrie în Efes, precum arată Faptele Apostolilor în capitolul 19. (n. aut.) 

rea este aceasta; ispita ce a pătimit-o Apostolul a fost „peste măsură”, adică 
mare; apoi, fiindcă este cu putinţă ca ispita să fie mare, dar a fi suferită vite¬ 
jeşte de un bărbat puternic şi mare de suflet, Pavel zice că ispita pe care au 
cercat-o a fost mai mare decît puterea lor, adică atît de nesuferită, încît s-au 
deznădăjduit chiar de viaţă. Proorocul David numeşte o asemenea ispită „chi¬ 
nuri ale iadului” şi „curse ale morţii”, fiindcă naşte moartea, zicînd: „Chinuri¬ 
le iadului m-au înconjurat, cursele morţii m-au întîmpinat” {Psalm 17:5). 

9 Ci singuri întru noi înşine judecata morţii am avut-o, 

Noi înşine - zice - am luat întru noi judecata şi hotărîrea morţii pe care în¬ 
seşi lucrurile o dădeau şi numai ce nu strigau că avem să murim. întru noi în¬ 
şine am luat judecata şi hotărîrea morţii, adică numai pînă la cugetarea şi pă¬ 
rerea noastră a ajuns această hotărîre a morţii; mai mult însă decît frica cuge¬ 
tării noastre nu au sporit lucrurile, căci nu am cercat moartea prin ispită. 15 

ca să nu fim nădăjduind întru sine-ne, ci întru Dumnezeu, 

. Pentru ce am căzut însă întru atîtea primejdii aducătoare de moarte? Ca să 
ne învăţăm a nu nădăjdui întru sine-ne şi în puterile noastre, ci să nădăjduim 
doar întru Dumnezeu. Şi Pavel zice aceasta nu pentru că n-ar fi ştiut şi trebuia 
a învăţa - căci cine ştia mai mult decît el că se cuvine a nădăjdui doar în 
Dumnezeu? - ci pune învăţătura aceasta asupra sa pentru ca să-i înveţe pe cei¬ 
lalţi a cugeta smerit. 

1 0 Cel ce înviazâ pe cei morţi, Care ne-a izbăvit pe noi 
dintr-o moarte ca aceasta, şi ne izbăveşte, 

13 Iar Fotie zice că Judecata morţii” este sfirşitul şi isprava morţii. Căci aşa obişnuim a 
zice, că boala „a judecat” sau spre sănătate, sau spre moarte, adică a ajuns, s-a împlinit, s-a să- 
vîrşit. Deci - zice - judecata şi sfirşitul cel mai de pe urmă al morţii nu se socotea de alţii, ci 
noi înşine o aveam întru sine-ne. Cu zicerea aceasta se arată nelndoiala pentru moarte. Iar 
dumnezeiescul Hrisostom zice mai curat; „Ne-am deznădăjduit şi nu nădăjduiam a vieţui mai 
mult, ci socoteam întru noi că vom muri cu adevărat, Aceasta ne spuneau lucrurile, că negreşit 
pierim. Şi pentru ce a îngăduit Dumnezeu să ajungem pînă la atîtea primejdii? «Ca să nu fim 
nădăjduind întru sine-ne», adică să nu cugetăm lucruri mari, înălţîndu-ne pentru isprăvi, 
fiindcă zice; «S-a dat mie îmbolditor trupului (el pomenind ispitele şi necazurile), ca să nu mă 
înalţ.» Cu toate că pentru altă pricină a îngăduit Dumnezeu a-i veni lui ispite. Care pricină? 
Pentru a străluci mai mult puterea lui Dumnezeu întru el: «Căci puterea Mea - zice - întru ne¬ 
putinţă sc arată dcsăvîrşit» {2 Corinteni 12:9).” 

Iar Teodorit, unit cu Sfinţitul Teofilact, a îîlcnit că Judecata morţii” este hotărîrea morţii, 
adâugînd şi aceasta: „Şi foarte potrivit a pomenit învierea morţilor, învăţînd că izbăvirea lui 
din acele prea-mari primejdii era întocmai cu învierea morţilor.” (n. aut.) 

iaiăşi aduce aminte aici Corintenilor de cuvîntul învierii, despre care le-a 
zis atîtea învăţături în epistola dinţii, adeverindu-i din lucrurile acestea de faţă 
pe care le pătimiseră Apostolii. Dumnezeu - zice - ne-a slobozit de o aseme¬ 
nea moarte înfricoşată, Şi nu a zis „primejdie”, ci „moarte”, pentru că învierea 
este lucrul ce are să fie şi nearătat. De aceea, Pavel arată că acesta este un lu¬ 
cru ce se face în fiecare zi, căci, cînd Dumnezeu trage pe vreun om din porţile 
morţii în care a ajuns, nu arată altceva decît numai învierea. Drept aceea, obiş¬ 
nuim a zice despre asemenea oameni deznădăjduiţi de viaţă că „am văzut în¬ 
viere a morţilor”. 

întru Care nădăjduim că încă ne va izbăvi, 

Din aceste cuvinte ale Apostolului învăţăm că viaţa Creştinilor se cuvine a 
fi totdeauna întru nevoinţă. Căci, zicînd că „încă ne va mai izbăvi” Dumnezeu 
şi de altele, Pavel prevesteşte că vom avea de suferit multe necazuri şi ispite. 

11 ajufîndu-ne şi voi cu rugăciunea, 

Fiindcă zicerea de mai sus - anume: „ca să nu fim nădăjduind întru sine- 
ne” - părea unora â fi mustrătoare, Apostolul vindecă acum cuvîntul acesta şi 
cheamă rugăciunile lor întru ajutor şi apărare. De aici, învăţăm smerita-cuge- 
tare, fiindcă-1 vedem pe însuşi Pavel avînd trebuinţă de rugăciunile Corinteni¬ 
lor, căci rugăciunea ce se face cum se cuvine către Dumnezeu de Biserică 
(mulţimea Creştinilor) are multă putere.^ 

ca din partea multor feţe, prin mulţi, să se mulţumească pentru noi 
pentru darul făcut nouă. 

Dumnezeu - zice - ne-a izbăvit de primejdia morţii şi ne va izbăvi şi în vi¬ 
itor, astfel încît „multe feţe” (persoane), anume ale voastre, să mulţumească 
pentru darul făcut nouă „prin mulţi” care se roagă pentru noi. Căci mîntuirea 
şi izbăvirea ce mi s-a făcut prin rugăciunea voastră v-a fost dăruită de Dumne¬ 
zeu vouă tuturor, pentru ca multe feţe să-I mulţumească Lui pentru mine. Din 
zicerea aceasta, ne învăţăm nu numai a ne ruga lui Dumnezeu unul pentru al¬ 
tul, ci şi a-I mulţumi unul pentru altul. 

Vezi însă - o, cititorule! - că, la început, Apostolul a zis că s-a mîntuit de 
ispite pentru îndurările lui Dumnezeu, iar acum pune mîntuirea sa pe seama 

1S De aceea, obşteasca rugăciune a Creştinilor l-a slobozit din legături şi pe Petru, căpete¬ 
nia Apostolilor, cînd se afla în temniţă, precum mărturisesc Faptele Apostolilor. „Petru se pă¬ 
zea în temniţă, şi rugăciunea obştească se iacea de Biserică pentru dînsul către Dumnezeu” 
(Faptele Apostolilor 12;5). (n. aut) 

rugăciunilor Corintenilor, fiindcă se cuvine ca, împreună cu mila lui Dumne¬ 
zeu, să ne facem şi noi datoria şi să ne rugăm. Ia aminte că Pavel nu a pus iz¬ 
băvirea de ispite cu totul în seama rugăciunilor Corintenilor, pentru a nu-i face 
să se mîndrească; dar nici nu i-a înstrăinat cu totul de isprava aceasta, pentru a 
nu-i face mai leneşi. Şi zice; Dumnezeu mă va izbăvi de ispite şi de primejdii 
dacă veţi ajuta şi voi cu rugăciunile voastre, arătînd puternica voastră împreu- 
nă-lucrare spre aceasta. ’ ’ : - 1 ' 

12 Căci lauda noastră aceasta este, mărturia conştiinţei noastre 

Aceasta - zice - ne mîngîie, adică conştiinţa noastră, care ne mărturiseşte 
că nu sîntem goniţi şi nu suferim ispite pentru oarecari fapte rele ce am fi fă¬ 
cut, ci pentru fapta bună şi pentru mîntuirea multora. Deci mîngîierea ceâ din- 
tîi era de la Dumnezeu, iar aceasta de acum izvorăşte din curăţia conştiinţei 
noastre. De aceea şj numeşte „laudă” această conştiinţă, arătînd multa adeve¬ 
rire pe care o avea că conştiinţa sa este curată. 

că întru prostime [simplitate, tu nu] şi întru curăţie dumnezeiască, 

Zice: Ce mărturiseşte conştiinţa noastră şi pentru ce ne lăudăm? Că cu toa¬ 
tă „prostimea”, adică cu socoteală nevicleană şi cu toată curăţia gîndului către 
Dumnezeu 1 ', care nu are nici un vicleşug sau făţărnicie, petrecem împreună 
cu voi. Iar Pavel zice acestea pentru viclenii apostoli mincinoşi. 

nu întru înţelepciune trupească, .* 

Adică: Conştiinţa noastră mărturiseşte că nu petrecem împreună cu voi cu 
viclenie, cu împleticiri şi cu scorniri de cuvinte. Pentru că acestea sînt „înţe¬ 
lepciunea trupească”, întru care se mîndreau acei apostoli mincinoşi şi pe care 
fericitul Pavel, dimpotrivă, o leapădă şi-şi întoarce faţa de la dînsa. 

ci întru darul lui Dumnezeu petrecem în lume 

Ci noi - zice - petrecem, nu numai cu voi, ci şi cu toată lumea, cu înţelep¬ 
ciunea dăruită nouă de Dumnezeu, şi cu semnele şi minunile care sînt dar al 
lui Dumnezeu. Şi prea-mare mîngîiere este a cunoaşte cineva în conştiinţă sa 
că nu face nici un lucru cu puterea omenească, ci cu dumnezeiescul dar. 


17 Iar ce se numeşte „curăţie” către Dumnezeu, vezi în subînsemnarea şi tîlcuirea zicerii 
„ca să fiţi curaţi şi fără de sminteală” (Filipeni 1:10) (n. aut.) 

şi mai ales la voi 

La voi - zice - petrecem cu darul lui Dumnezeu, căci, pe lîngă semne şi 
minuni, am propovăduit şi evanghelia fără de nici o plată. Vezi însă - o, citi¬ 
torule! - că ceea ce a fost ispravă şi faptă buna a sa, Pavel o înalţă la darul lui 
Dumnezeu, căci a fost ispravă a darului. 

13 Căci nu vă scriem vouă altele decît cele ce citiţi şi înţelegeţi 

De vreme ce părea că grăieşte mari laude pentru sine - ca să nu zică cine¬ 
va că acestea sînt doar fală de cuvinte, iar nu de fapte - Apostolul spune aici 
aşa: Cele pe care le scriem vouă, pe care le citiţi în aceste epistole ale noastre, 
le ştiţi însă mai dinainte prin auz, prin vedere şi prin împreuna-petrecere cu 
mine, pentru că cunoştinţa ce aveţi despre mine nu este împotriva scrisorilor 
mele, adică cel ce am fost atunci cînd petreceam împreună cu voi, tot acelaşi 
sînt şi acum, cînd vă scriu. 

tJmi însă au înţeles zicerea aşa: Prin ceea ce vă scriem numai vi se aduce 
aminte [de ceea ce ştiţi] - fiindcă „citire” se numeşte şi aducerea aminte, adi¬ 
că â doua cunoştinţă a lucrului mai înainte cunoscut, nu numai întîia cunoştin¬ 
ţă a lucrului necunoscut. [Deci - zice -] voi ştiţi acestea tară a avea trebuinţă 
cît de puţin de aducerea aminte despre ele, fiind arătate la voi şi cunoscute. 

Şi am nădejde căpînă în şfîrşit veţi înţelege; 

14 după cum ne-aţi şi înţeles, în parte, 

Apostolul închină totul lui Dumnezeu, zicînd: Nădăjduiesc în Dumnezeu 
să cunoaşteţi că sîntem aşa cum ne arată scrisorile noastre şi cum ne adeverea- 
ză viaţa noastră de mai înainte. Căci voi ne-ati cunoscut, adică ne-aţi cercat, 
numai „în parte”, arătîndu-vă noi doar puţine semne de viaţă îmbunătăţită. 

că noi sîntem lauda voastră, precum şi voi a noastră, 
în ziua Domnului nostru lisus. 

Ce veţi cunoaşte - zice? Aceasta, că eu sînt laudă a voastră, fiind atît de 
îndestulat încît să vă dau prilej a vă lăuda că aveţi un învăţător care nu v-a în¬ 
văţat nimic omenesc şi nu este amăgitor şi viclean. Apoi, pentru a nu părea că 


18 Iar Teodorit spune că Apostolul a zis că l-au cunoscut numai „în parte”, ca să-i împun¬ 
gă pe Corinteni pentru că nu lepădaserâ desăvîrşit din avizul şi din sufletele lor clevetirile fă¬ 
cute asupra lui Pavel de către apostolii mincinoşi, (n. aut.) 


279 


zice mari cuvinte de mîndrie despre sine. Apostolul face lauda obştească şi 
zice: Şi voi sînteţi laudă a noastră, căci şi eu mă voi lăuda că am cîştigat ase¬ 
menea ucenici, care nu se clatină şi nu se lasă amăgiţi de apostolii mincinoşi. 
Cînd însă mă voi lăuda, eu pentru voi, şi voi pentru mine? Şi acum încă, în 
viaţa aceasta, dar mai ales atunci, în ziua aceea a Judecăţii. Căci acum, cei 
mai mulţi din oameni, fiind fără cunoştinţă, văd numai defăimarea şi ocările 
pe care le fac asupra noastră apostolii mincinoşi, şi poate că şi ei înşişi ne de¬ 
făima; iar atunci, în ziua Judecăţii, fiindcă toate au să se descopere, şi eu mă 
voi arăta că nu sînt aşa cum mă defaimă apostolii mincinoşi, şi voi vă veţi 
face laudă a mea, pentru că nu i-aţi crezut pe dînşii, 

15 Şi cu această nădejde voiam să vin mai îndi la voi, 

Cu care nădejde şi cutezare zici - o fericite Pavele! - că voieşti să vii Ia 
noi? Cu aceasta - zice - fiindcă nu ştiu întru conştiinţa mea niQi un vicleşug şi 
fiindcă sînt lauda voastră, căci nu am petrecut împreună cu voi cu înţelepciune 
trupească, ci cu darul lui Dumnezeu, avîndu-vă martori chiar pe voi de toate 
bunătăţile acestea. Pentru acestea - zice - voiam a veni, nădăjduind întru voi. 

ca să aveţi dar ă doua oară; 

Adică: Să aveţi îndoit dar: unul, pentru întîia scrisoare ce v-am trimis, şi al 
doilea pentru înfăţişarea mea. 

16 şi să trec pe la voi în Macedonia 

Aici este o nedumerire: de ce a zis Pavel în epistola cea dintâi: „Voi veni 
la voi cînd voi trece prin Macedonia”, iar acum zice că voia a veni mai întâi la 
ei? Se împotriveşte Apostolul lui însuşi? Să nu fie! Căci el nu le-a scris Corih- 
tenilor că va merge în Macedonia trecînd pe la ei, ci doar că voia aceasta. 

şi din Macedonia să vin iarăşi la voi şi să fiu petrecut de voi în ludeea. 

în epistola dintîi a zis nehotărîtor: „voi aveţi să mă petreceri acolo unde 
voiesc să merg”, temîndu-se să spună că voia să meargă în ludeea, iar apoi, fi¬ 
ind silit de Sfîntul Duh să meargă la altă parte, să se arate mincinos. Iar acum, 
fiindcă n-a nimerit ţelul şi n-a mers la Corinteni, le zice; Voiam să fiu petrecut 
de voi în ludeea, dar Dumnezeu nu a voit nicicum să vin la voi. Ascultă însă 
şi cele următoare: 

17 Deci, aceasta voind 19 , in-am purtat oare cu uşurinţă? 

Sau, cele ce socotesc f, judec ”, n. m.], le socotesc după trup, 
ca să fie în voia mea „ da, da ” şi „ nu, nu ”? 

Aici, Pavel spune arătat pricina pentru care a întîrziat a merge la Corin- 
teni, şi zice: Pentru care pricină nu am venit la voi? Au doar pentru că sînt 
uşor la socoteală şi lesnicios a mă preface, zicînd o dată ceva, iar altă dată alt¬ 
ceva? Ba! Şi oare „după trup”, adică omeneşte, socotesc şi mă ocîrmuiesc cu 
socotinţa mea, încît ceea ce hotărăsc în cugetul meu, aceea să o şi împlinesc, 
ori da, ori nu? Nici aceasta nu este aşa! - căci sînt purtat şi ocîrmuit de Sfîntul 
Duh, şi nu am stăpînire a merge unde voiesc, ci unde îmi porunceşte Duhul. 
De aceea, de multe ori, „da” nu-mi este „da”, fiindcă nu se vede plăcut Sfîntu¬ 
lui Duh; nici „nu” îmi este „nu”, pentru că ceea ce eu nu voiesc, aceea îmi po¬ 
runceşte Duhul să fac. Vezi însă înţelepciunea lui Pavel, căci ceea ce apostolii 
mincinoşi făceau pricină de defăimare asupra lui, adică a se făgădui să ilieargă 
în Corint şi apoi a nu merge, aceasta - zic - Pavel o pune aici ca laudă a sa, 
adică a nu se stăpîni însuşi pe sine, ci a se purta de Sfîntul Duh oriunde ar voi 
Acela. Ci s-ar nedumeri cineva şi ar zice: Şi ce? Ceea ce făgăduia Pavel, că 
avea să meargă în Corint, o făgăduia fără lucrarea şi mişcarea Sfîntului Duh şi 
nu ştia ceea ce urma să se facă? La care noi răspundem că, într-adevăr, nu 
ştia, căci nu le cunoştea pe toate, De aceea se şi ruga să dobîndească lucruri 
nefolositoare, precum îl ruga pe Dumnezeu să ridice de la el „boldul 
trupului”, adică pe împotrivitorii propovăduirii, şi nu a fost ascultat, pentru că 
nu-i era de folos (2 Cor interii 12:8). Şi în Fapte se vede că Pavel a voit să 
meargă undeva, dar a fost oprit de Duhul Sfînt, căci zice: „Venind la hotarele 
Misiei, încercau să meargă în Bitinia, dar Duhul lui Iisus nu i-a lăsat” (16:7). 
însă Dumnezeu făcea aceasta spre folos, pentru a nu lua oamenii aminte la 
Apostoli ca la nişte dumnezei, precum au păţit cei ce locuiau în Lycaonia, ca- 
re-i numeau pe Varnava „Zeus” şi pe Pavel „Hermes”, precum se vede întru 
aceleaşi Fapte (capitolul 14: IO). 20 

19 La Teodorit se scrie „sfătuindu-mă”. (n. aut.) 

20 După Fotie, unii nu se dumiresc, zicînd: Oare când e voia lui Pavel şi-dud nu? Şi, cîte 
le voia, oare după trup le voia, ori după Duh? Spre dezlegarea nedumeririi lor, zicem aici în 
scurt că lucrurile se împart de obşte în două: în duhovniceşti şi în trupeşti. Şi cele duhovni¬ 
ceşti iarăşi se împart în două: în dogmele credinţei şi în faptele cele bune. La fel şi cele tru¬ 
peşti: unele sînt cu adevărat împotriva Sfîntului Duh, precum este necredinţa, necinstirea de 
Dumnezeu, curvia şi toate păcatele; iar altele sînt osebite de cele duhovniceşti, însă nu şi îm- 
potrivnice lor, precum sînt patimile cele nevinovate ale firii: mîncările, băuturile, somnul, 
îmbrăcămintea şi celelalte. Aşa fiind cunoscute acestea, zicem că Pavel nu judeca, nici nu fă¬ 
găduia despre dogmele credinţei şi despre propovăduire, ci numai propovăduia şi slujea, ca un 
ales şi trimis spre aceasta de Dumnezeu. Iar apostolii mincinoşi judecau despre acestea şi f3- 

18 Credincios este Dumnezeu că n-a fost cuvîntul nostru 

către voi „da” şi „nu”. 

Aici, Apostolul dezleagă o stare-împotrivă, căci putea urma a-i zice cine¬ 
va: 0, fericite Pavele! - dacă cele ce zici nu sînt adevărate, ci de multe ori zici 
„da”, şi se află „nu”, ne temem ca nu cumva şi cuvîntul tău (propovăduirea) să 
fie astfel: „da” şi „nu”, adică nestatornic şi neadevărat. Deci, dezlegînd aceas¬ 
tă stare-împotrivă, zice: A făgădui să vin la voi a fost în socoteala mea, de 
aceea nici nu am nimerit ţinta şi nu am venit; iar cuvîntul meu (propovădui¬ 
rea) nu este al meu, ci al lui Dumnezeu, fiind cu neputinţă a se face mincinoa¬ 
se lucrurile lui Dumnezeu. De aceea şi zice: „credincios este Dumnezeu”, adi¬ 
că „adevărat”. Şi, de vreme ce Dumnezeu este adevărat, atunci nici cuvîntul 
lui Dumnezeu pe care l-am propovăduit eu la voi nu este mincinos, nestator¬ 
nic şi neadevărat, uneori adică să fie „da”, iar alteori „nu”, ci este de-apururea 
adevărat şi încredinţat, 

19 Căci Fiul lui Dumnezeu, Jisus Hristos, Cel propovăduit vouă prin noi 
- prin mine, prin Siluan 21 şi prin Timotei- nu a fost „da” şi „nu”, 

ci „da" a fost întru El. 

Mai departe, dumnezeiescul Apostol arată care „cuvînt” nu s-a făcut „da” 
şi „nu”, ci a fost numai „da”, adică s-a propovăduit cu adevărat şi fără schim¬ 
bare. Şi zice că acest „cuvînt” este lisus Hristos, Fiul şi Cuvîntul lui Dumne¬ 
zeu, fiindcă Acesta era toată pricina propovăduirii apostoleşti. 


găduiau ca unii ce necinsteau cuvîntul lui Dumnezeu, Iar despre faptele bune ce nu erau legi¬ 
uite de Hristos, Pavel judeca şi sfătuia, ca atunci cînd vorbea despre feciorie şi despre fecioa¬ 
re: „Cît despre fecioare, nu am porunca Domnului. Vă dau însă sfatul meu” (1 Connteni 
7:25). Cît despre cele legiuite de Hristos, nu avea stăpînire să judece, ci doar să le păzească, 
pentru care şi zice: „Iar celor căsătoriţi le poruncesc, nu eu, ci Domnul (/ Corinţeni 7:10). 
Despre cele trupeşti potrivnice Duhului, Pavel judeca, dar judeca după .Duhul, pentru ca să le 
strice şi să le omoare; iar despre cele trupeşti dar nu potrivnice Duhului, adică despre patimile 
cele de nevoie şi nevinovate ale firii, judeca tot duhovniceşte, strîmtorîndu-se pe sine cu foa¬ 
me, cu sete şi cu priveghere, Şi - simplu a zice - Pavel nu a judecat niciodată cele'împotriva 
Duhului „după trup”, dar despre patimile cele de nevoie ale firii, care nu sînt împotriva Duhu¬ 
lui, el judecă de multe ori afară de judecata Sfîntului Duh. De aceea nu voia a fi bătut, dai’ era 
bătut; voia a merge undeva, dar era oprit de Duhul; voia a nu fi bolnav Timotei, dar acela se 
îmbolnăvea; voia să nu fie potrivnici propovăduirii, dar erau, pe care îi numeşte „bold al 
trupului”. De aceea, zicerea „după trup” să o înţelegeţi în loc de „stăpînire de sine”' [„liberta¬ 
te”, n. m.], „domnire de sine”, „poruncile de sine”, Apostolul zicînd aşa: Nu Voiesc cele ce le 
voiesc cu însăşi a mea stăpînire I (Vezi stihul 13 al capitolului întîi al epistolei către Romani şi 
stihul 18 al capitolului ţj al epistolei întîi către Tesaloniceni, (n. aut.) 

21 Teodorit zice că"^Siluan” este însuşi „Syla”, nume despre care yezi la subînseirtnarea 
capitolului întîi, stihul 1, al epistolei îhtîi către Tesaloniceni. (n. aut.) 

Şi numără mulţimea celor ce au propovăduit Cuvîntul acesta: mai întîi, 
pentru ca să facă mărturia sa vrednică de crezare, ca „din gura a doi sau trei 
martori să se statornicească tot cuvîntul” {Matei 18:16); apoi, pentru ca să-i 
înveţe pe Corinteni smerita-cugetare, văzînd că Pavel cel atît de mare şi de 
vestit îi numeşte şi îi face pe ucenicii săi împreună-învăţători asemeni cu el. 

20 Căci toate făgăduinţele hti Dumnezeu, întru El, îl au pe „da” şi 

întru El pe „amin”, spre slava lui Dumnezeu prin noi •' 

Multe sînt cele făgăduite de Dumnezeu în propovăduirea evangheliei, pre T 
cum; învierea morţilor, înfierea, nestricarea trupului şi - pentru a zice cuprin¬ 
zător - nădejdile veacului viitor. Deci Pavel zice că nu numai propovăduirea a 
fost aceeaşi totdeauna şi că s-a propovăduit cu adevărat, ci şi că făgăduinţele 
lui Dumnezeu dintru propovăduire sînt adevărate şi aceleaşi totdeauna. De ce? 
Pentru că sînt făgăduinţe ale lui Dumnezeu, şi cîte făgăduieşte Dumnezeu în¬ 
tru însuşi Dumnezeu îl au pe „da” şi pe „amin”, adică au adeverirea şi ne- 
schimbarea. Căci ele nu se împlinesc cu puterea vreunui om, ca să şe întîmple 
a nu se împlini, ci cu puterea lui Dumnezeu, Care e atotputernic, fiind cu ne¬ 
putinţă ca făgăduielile Lui să nu se împlinească şi să nu se facă adevărate. Dar 
făgăduinţele lui Dumnezeu se împlinesc nu numai pentru că El este atotputer¬ 
nic, ci şi pentru că sînt „spre slava Lui”; din această pricină, dacă nu pentru 
alta, Dumnezeu ie va împlini negreşit, pentru slava Sa. însă cum le va împli¬ 
ni? „Prin noi”, credincioşii, adică prin facerile de bine şi darurile Sale către 
noi, pentru că noi, cei ce credem, primind de la El prin credinţă cele. făgăduite, 
ne facem pricinuitorii lui Dumnezeu de a-Şi împlini făgăduielile. Deci, dacă 
făgăduinţele lui Dumnezeu sînt adevărate, cu mult mai mult e adevărat Dum¬ 
nezeu şi cuvîntul despre Dumnezeu. Sau şi altminteri poţi să înţelegi zicerea 
„prin noi”, adică: „spre slava lui Dumnezeu ce se aduce Lui prin noi,', căci El 
Se slăveşte prin noi, credincioşii”. 22 

21 Iar. Cel ce ne adeveream pe noi împreună cu voi întru Hristos şi 

ne-a uns pe noi este Dumnezeu, 

22 Care ne-a şi pecetluit şi ne-a dat arvuna Duhului 

întru inimile noastre. 

Fiindcă a zis mai sus că Dumnezeu îşi împlineşte făgăduinţele, Pavel zice 
acum aşa: Dumnezeu este Cel care ne dă - vouă şi mie însumi, învăţătorului 

12 Poate că acest „prin noi" se înţelege în loc de: Prin mijlocirea noastră, a Apostolilor, a 
celor ce am propovăduit evanghelia, a adeverit Dumnezeu făgăduinţele Sale. (n. aut.) 

vostru - a sta adeveriţi în credinţa lui Hristos, căci El ne-a uns şi ne-a pece¬ 
tluit, adică ne-a făcut prooroci, împăraţi şi preoţi 22 (fiindcă aceste sfinţite cete 
se ungeau cu untul-de-lemn al Legii). Căci unul ca acesta este fiecare Creştin 
ce se botează, adică: este prooroc, pentru că a văzut cele ce omul trupesc nu a 
văzut şi a auzit cele ce urechea trupească nu a auzit; este preot, pentru că e da¬ 
tor a se aduce pe sine-şi „jertfa vie, sfîntă şi bine-plăcută lui Dumnezeu” - 
precum zice însuşi Pavel (Romani 12:1); apoi, fiecare Creştin este împărat, 
pentru că s-a făcut fiu după dar al împăratului Ceresc, pentru că în cealaltă vi¬ 
aţă are să se facă moştenitor al împărăţiei şi pentru ca în viaţa aceasta împără¬ 
teşte, şi stăpîneşte peste cugetele cele rele şi e mai presus de toată lumea şi de- 
cît toate lucrurile lumii. Deci, precum în vremea veche proorocii, preoţii şi 
împăraţii erau unşi cu untul-de-lemn sfinţit, tot aşa acum noi, Creştinii, ne un¬ 
gem cu Duhul Sfînt, cu untul-de-lemn cel gîndit, fiindcă Dumnezeu a dat în 
inimile noastre „arvuna” şi zălogul Sfîntului Duh. Şi, de vreme ce ne-a dat ar¬ 
vuna (partea), negreşit ne va da şi întregul. Iar „arvună” numeşte toate daru¬ 
rile Sfîntului Duh care se dau celor vrednici în viaţa aceasta, fiindcă - după 
acelaşi Pavel - „din parte cunoaştem şi din parte proorocim” (/ Corinteni 
13:9). Atunci însă, cînd Se va arăta Hristos întru slava Sa, în veacul viitor, 
vom lua darul cel desăvîrşit. 

Deci - zice - să nu socotiţi - o Creştinilor! - că noi v-am dat făgăduinţele, 
şi de aceea să vă temeţi că ne vom arăta mincinoşi. Fiindcă noi nici măcar nu 
vă întărim întru făgăduinţele acestea, ci Dumnezeu - Cel care făgăduieşte şi 
ne întăreşte întru făgăduinţele Sale şi pe noi, şi pe voi - are să împlinească tot 
cea făgăduit. Căci - o, cititorule! - trebuie să înţelegi cuvîntul acesta după 
lipsa zicerii, adică: Dumnezeu, Cel ce ne adeverează, şl ne-a uns şi ne-a pece¬ 
tluit. Acesta şi împlineşte făgăduinţele Sale 24 


23 Adică Dumnezeu i-a făcut prooroci, împăraţi şi preoţi pe toţi Creştinii, nu după prooro- 
cia, împărăţia şi preoţia ce se zice cu deosebire - căci după aceasta sînl prooroci, împăraţi şi 
preoţi doar cei ce iau hărăzirea şi darul proorociei, al împărăţiei şi al preoţiei - ci după ceea ce 
se numeşte „proorocie”, „împărăţie” şi „preoţie” în chip obştesc, cum este scris şi în Apoca- 
lipsis: „Ne-a făcut pe noi împăraţi şi preoţi ai Iui Dumnezeu, Părintelui Său” (capitolul 1, stih 
G); şi iarăşi: „Şi ne-a făcut pe noi împăraţi şi preoţi ai Dumnezeului nostru, şi vom împăraţi pe 
pâniînt” (capitolul 5, stih 10). (a aut.) 

24 [...] fcumenie spune că prin cuvintele acestea Pavel a arătat învederat Sfinţa Treime, 
zicînd: Tatăl, Care ne-a adeverit pe noi în Hristos şi ne-a uns prin Sfîntul Duh, Acesta plineşte 
şi făgăduinţele. 

Iar Efstratie Arghentul, în cartea despre Taine (capitolul 179), zice că prin graiurile 
acestea ale Apostolului se învaţă Taina Dumnezeiescului Mir. Căci, atunci cînd preotul îi 
unge pe cei ce se botează şi zice: „pecetea Darului Sfîntului Duh”, cei ce sînt unşi şi pecetluiţi 
primesc în inimile lor arvuna Sfîntului Duh. Această Taină s-a rinduit şi prin graiurile acelea 
ale Domnului pe care le-a zis către Apostoli: „Iată, Eu voi trimite făgăduinţa Tatălui Meu pes- 

23 Şi eu chem martor pe Dumnezeu asupra su fletului meu 
că din cruţare pentru voi n-am venit încă în Corint 

Aici, urmează o nedumerire: de ce a zis Pavel mai sus că nu a venit în Co¬ 
rint pentru că a fost oprit de Sfîntul Duh, iar acum zice că nu a venit fiindcă i- 
a cruţat şi l-a durut inima pentru ei? Spre dezlegarea nedumeririi, răspundem 
ca şi aceasta a fost a Sfîntului Duh, căci Sfîntul Duh îl mişca pe el din lăuntru 
spre a nu merge în Corint, aducînd întristarea şi durerea ce urma a o suferi 
pentru Corinteni. Sau se înţelege că, la început, îl oprea a merge Sfîntul Duh, 
iar apoi el însuşi a socotit de la sine că aceasta este mai bine, pentru care a şi 
rămas. Vezi însă înţelepciunea lui Pavel! - căci Corintenii îi ziceau ca nu a 
venit pentru că i-ar fi urît, iar Pavel le spune dimpotrivă, că n-a venit tocmai 
pentru că îi iubea şi nu voia să-i scîrbească. Şi zice aceasta pentru că erau oa- 
recari Corinteni ce păcătuiau şi nu se pocăi au, pe care, dacă ar fi mers în Co¬ 
rint, Pavel i-ar fi pedepsit, aflîndu-i neîndreptaţi şi nepocăiţi. Deci el aştepta 
sa se pocăiască aceia, pentru ca abia atunci să meargă la ei, cînd nu ar mai fi 
aflat nici o pricină ca să-i pedepsească. 

24 Nu că am avea stăpînire peste credinţa voastră, 
darsîntem împreună-lucrători ai bucuriei voastre, 

Fiindcă cuvîntul zis mai sus de Pavel, că îi cruţă adică şi nu voieşte să-i 
pedepsească, părea a fi oarecum domnesc şi stăpînesc. Apostolul vindecă aici 
asprimea acestuia şi zice: Am zis că vă cruţ şi nu vreau a vă pedepsi nu pentru 
că aş fi stăpînitor şi domn al credinţei voastre - de vreme ce credinţa este lu¬ 
cru al voinţei proprii, şi nimeni nu-1 sileşte să creadă pe acela ce nu voieşte - 
ci am zis că vă cruţ şi nu voiesc să vă pedepsesc pentru că bucuria voastră este 
şi a mea. Căci de aceea nu am venit în Corint, ca să nu vă arunc în scîrbă şi, 
prin urmare, să nu mă scîrbesc şi eu, căci toate le fac pentru bucuria voastră. 
De aceea am rămas şi nu am venit, ca, aflîndu-vă îndreptaţi numai de înfrico¬ 
şarea ce v-am făcut-o, să vă găsesc întru bucurie şi să nu vă întristez, 

că staţi cu credinţă. 

Aici, le grăieşte cu sfială, pentru că i-a înfruntat mult în epistola de mai îna¬ 
inte. Iar ceea ce zice are această înţelegere: Aţi stat - zice - întru cele ale cre¬ 
dinţei, şi nu aveam să vă mustru pentru acelea. Iar în celelalte vă clătinaţi, pen¬ 
tru care, fiindcă nu v-aţi îndreptat, voiam să vă pedepsesc, şi prin urmare v-aş fi 
întristat, precum şi eu m-am mîhnit de voi pentm aceste păcate ce le faceţi. 


te voi! Voi însă să şedeţi în cetatea Ierusalimului pînă vă veţi îmbrăca cu putere din înălţime!” 
(Luca 24:49) - după acelaşi Arghentie. (n. aut.) 

CAPITOLUL II 


1 Şi am judecat aceasta întru sine-mi, 

a nu veni iarăşi cu întristare la voi. 

Prin acest „iarăşi”, Apostolul arată că şi altă dată a fost mîhnit de Coriri- 
teni. Nu a zis însă vădit: M-aţi mîhnit şi altă dată! - ci altfel: De aceea n-am 
venit, ca să nu vă mîhnesc iarăşi! Ceea ce are aceeaşi înţelegere, căci el îi 
mîhnea pe Corinteni cu certările fiindcă şi ei îl mîhneau cu păcatele pe care le 
făceau; dar, măcar că zicerea aceasta are aceeaşi înţelegere, nu este însă atît de 
înfruntătoare. 

2 Căci, dacă eu vă mîhnesc, cine este cel care să mă veselească, 

dacă nu cel mîhnit de mine? .... 

Deşi vă scîrbesc - zice - pentru că vă cert şi îmi întorc faţa de la voi, chiar 
pentru aceasta mă veselesc, căci, precum se vede, mă aveţi în multă cinste şi 1 de 
aceea vă scîrbiţi cînd mă întorc de la voi şi vă cert. Căci - zice - nimeni altul 
nu mă veseleşte atît ca acela ce se mîhneşte cînd mă vede mîniindu-mă, căci 
astfel arată că nu mă defaimă şi astfel dă bufiă nădejde că are să se îndrepteze. 

3 Şi v-am scris vouă aceasta, 

Zice: Ce am scris vouă? Că nu am venit la voi pentru că am vrut să vă cruţ 
şi să nu vă pedepsesc. Şi - zice - unde am scris aceasta? Intru această epis¬ 
tolă. 25 


ca nu cumva, venind, să mă mîhnesc de cele ce trebuie să mă bucure, 

V-am scris acum - zice - pentru a vă îndrepta, ca nu cumva, venind şi 
aflîndu-vă neîndreptaţi, să fiu mîhnit pentru voi, care s-ar cuveni a nu-mi da 
pricini de întristare, ci de bucurie şi de veselie, 


nădăjduind despre voi toţi că bucuria mea este şi a voastră, a tu turor. 

25 însă în care parte a epistolei de faţă a zis Apostolul aceasta? Este nearătat. Căci în capi- 

toiul 1 a scris: „Cu această nădejde voiam să vin mai întîi la voi, ca să aveţi al doilea dar” (2 
Corinteni 1:15). Dar, întru aceste cuvinte, Pavei nu arată că nu a venit pentru că voia să-i cru¬ 
ţe de pedeapsă. însă poate că Pavei nu zice că a scris aceasta întru epistola de faţă, ci întru cea 
dintîi, cînd zicea: „Ce voiţi, să vin la voi cu toiag sau cu dragoste şi cu duh de blîndeţe?” (i 
Corinteni 4:21), cuvinte cu care Apostolul arată pe de lături că nu voia a merge la Corinteni 
cu toiag şi cu pedeapsă. [... ] (n. aut.) 

Am scris - zice - nădăjduind că vă veţi îndrepta, şi că. din îndreptarea 
voastră, mă voi bucura şi eu. Iar bucuria mea este o bucurie obştească „a 
voastră, a tuturor”. De aceea am zis mai sus că nu am venit pentru ca să nu vă 
mîhnesc, necăutînd folosul meu, ci al vostru, fiindcă ştiu că, dacă veţi vedea 
că mă bucur, aveţi să vă bucuraţi şi voi; iar dacă veţi vedea că mă mîhnesc, 
aveţi să vă mîhniţi şi voi. 

4 Căci, din multul necaz şi scîrbă a inimii, v-am scris cu muhe lacrimi, 

De vreme ce mai sus a zis că cel ce se scîrbeşte pentru el, acela îl veseleşte, 
ca să nu zică ei: Deci - o, Pavele! - de aceea te sileşti a ne mîhni, ca să te bu¬ 
curi! - Apostolul zice aici aşa: Eu tare mă mîhnesc, mai mult decît voi, care 
păcătuiţi, căci v-am scris scrisoarea aceasta nu doar de necaz, ci „din mult ne¬ 
caz”; şi nu doar cu lacrimi, ci „cu multe lacrimi” şi cu durere de inimă, adică 
mîhnirea îmi îneca inima, strîmtorînd-o. Şi de aceea m-am îndemnat a vă scrie 
ca un părinte şi doctor care, trebuind să ardă sau să taie rana fiului său. se în¬ 
tristează de două ori: şi pentru că fiul său boleşte, şi pentru că e silit a-i tăia sau 
a-i arde rana; iar altfel, se bucură, căci are nădejde că fiul său se va însănătoşi. 
Tot aşa pătimesc şi eu, părintele şi doctorul vostru duhovnicesc: căci, mîhnin- 
du-vă pe voi, care păcătuiţi, mă mîhnesc şi eu; iar altfel, mă bucur şi mă vese¬ 
lesc cînd vă întristaţi, pentru nădejdea ce am că aveţi să vă îndreptaţi. 

nu ca să vă întristaţi, ci ca să cunoaşteţi dragostea 
pe care o am mai mult către voi. 

Era de aşteptat să zică: V-am scris nu ca să vă întristaţi, ci ca să vă îndrep¬ 
taţi. Par Pavel nu a zis aşa, ci îndulceşte cuvîntul, voind a-i trage pe dînşii la 
înduplecare, fiindcă le arată că îi iubeşte mai mult decît pe ceilalţi ucenici ai 
săi; şi că, deşi îi scîrbeşte, o face însă din dragoste, iar nu cu ură şi cu mînie. 
Căci - zice - semn de mare dragoste este faptul că mă mîhnesc pentru că pă¬ 
cătuiţi şi că mă silesc ca să vă cert, iar din aceasta să vă mîhnesc. Fiindcă, de 
nu v-aş iubi, v-aş lăsa nemîhniţi negreşit, şi prin urmare neîndreptaţi. 

5 Iar dacă m-aîntristat cineva, nu pe mine m-a întristat, 

ci, în parte — ca să nu spun mai mult ~ pe voi toţi 

Cu aceste cuvinte. Apostolul voieşte a se face pace cu cel ce curvise cu 
mama sa vitregă, despre care a scris în întîia epistolă, de vreme ce, după po¬ 
runca lui Pavel, toţi Corintenii îşi întorseseră feţele de. la acela şi nu se întîl- 
neau cu el, ca şi cu un pîngărit. Deci - fiindcă Apostolul le-a poruncit apoi să 

se împace şi să se adune împreună cu dînsul, ca ei să nu se smintească asupra 
lui, socotindu-1 lesne schimbător şi prefăcut pentru că uneori ceartă şi alteori 
iartă - Pavel alcătuieşte cuvîntul prea-înţelepţeşte şi-i face pe Corinteni îţrh 
preună-părtaşi ai iertării aceluia ce păcătuise cu mama sa vitregă, zicînd: 
Precum acela ne-a întristat pe noi toţi cu păcatul său, tot aşa ne-a bucurat pe 
toţi cu pocăinţa şi cu iertarea sa. Căci - zice - nu m-a întristat numai pe mine, 
ci, „în parte, pe voi toţi”, însă zic că v-a întristat doar puţin, „în parte”, ca să 
nu însărcinez multă greutate asupra lui, căci cu adevărat v-a întristat şi pe voi 
la fel ca şi pe mine, cu covîrşire adică 26 

6 Destulă este unui astfel de om certarea aceasta dată 

de către cei mai mulţi. 

Pavel nu zice hotărîtor, anume că „aceluia ce curvise cu mama sa vitregă” 
îi este de ajuns certarea şi canonul ce i s-a dat, ci: „unui astfel de om”. Iot în 
chip nehotărîtor îl numea şi în epistola dintîi; dar acolo nu voia nici numele a 
i-1 rosti, iar aici nu-1 numeşte fiindcă e mîhnit şi-l doare inima pentru dînsul; 
de aceea, în nici un loc al scrisorii acesteia nu arată vădit păcatul lui, cu aceas¬ 
ta învăţîndu-ne şi pe noi să fim cu împreună-pătitnire şi cu zdrobire de inimă 
către cei ce se pocăiesc. 1 

7 Aşa încît voi, dimpotrivă, mai mult să-i dăruiţi şi să-l mîngîiaţi, 

Zice: Nu numai să-i dezlegaţi certarea şi canonul, ci să şi petreceţi împreu¬ 
nă cu el, şi să-i dăruiţi încă ceva mai mult şi să-l mîngîiaţi, adică să-l scoateţi 
din întristare Şi să-l vindecaţi. Tot aşa, şi unul ce bate pe oarecine, nu-1 lasă 
numai slobod de bătaie, ci, pe lîngă aceasta, se îndeamnă şi a-i vindeca rănile. 
Căci, ca să nu socotească cel ce păcătuise Că a fost iertat pentru că s-a pocăit 
destul, Pavel arată că el cîştigă iertarea păcatului nu atît pentru pocăinţa sa, cît 
pentru harul ce face Apostolul către Corinteni, compatrioţii lui. 

ca nu cumva, cu mai multa întristare, să se înghită unul ca acesta. 

Se cuvine - zice - să-l ridicaţi pe cel ce a păcătuit, să-l mîngîiaţi şi să-l 
vindecaţi, ca să nu se înghită de întristare şi deznădejde ca de vreo fiară, ca de 
vreo furtună a mării sau ca de un vifor înfricoşat şi o ploaie repede, şi astfel 


26 Teodorit tîlcuieşte zicerea „din parte” spunînd că cel ce curvea cu mama sa vitregă în¬ 
tristase tot trupul Bisericii, pe toţi Creştinii, nu numai pe Corinteni; iar Pavel, Iăsîndu-i pe toţi 
ceilalţi, îi arată numai pe Corinteni, aceştia fiind „partea”, (n. aut.) 

ori sa se spînzure singur, ca Iuda, ori să se lepede de credinţa în Hristos şi să 
se facă Elin 2 ', nesuferind durerea nemăsuratei certări, şi aşa să se 
prăpăstuiască în mai mare răutate şi muncă a iadului. Vezi însă - o, cititorule! 
- cum, cu aceste cuvinte, Pavel îl smereşte pe cel ce curvise, ca să nu se facă 
mai trîndav pentru iertarea păcatului lui. Căci e ca şi cum i-ar zice: Nu ţi-am 
iertat păcatul pentru că ai fi spălat desăvîrşit spurcăciunea lui cu pocăinţa ta, 
ci pentru ca să nu pătimeşti vreun rău mai cumplit, pentru slăbiciunea ta. Ia 
aminte că nu se cuvine să rînduim certările şi canonisirea după firea păcatului, 
ci după aşezarea celui ce a păcătuit, precum orînduiesc şi dumnezeieştile Ca¬ 
noane, şi mai ales Canonul 102 al celui de al 6-lea Sfînt Sobor a toată lumea. 

8 De aceea, vă rog să întăriţi lui dragostea! 

Pavel nu mai porunceşte ca învăţător, ci îi roagă pe Corinteni ca un apără¬ 
tor care i-ar ruga pe judecători să ajute vreunuia. Şi ce îi roagă? „Să întărească 
dragostea” către cel ce a păcătuit, adică să-i arate lui dragoste, nu doar să-l 
primească după cum s-ar întîmpla. Cu aceste cuvinte arată însă şi fapta bună a 
Corintenilor: fiindcă cei ce îl iubeau pe acela pe cînd curvea într-atît încît îl şi 
ajutau la păcat, în urmă atîta l-au urît şi şi-au întors feţele de către el, încît a 
trebuit ca Pavel să-i roage ca să-l iubească. 

9 Căci pentru aceasta v-am şi scris, ca să cunosc cercarea voastră, 

dacă sînteţi ascultători întru toate. 

Cu aceste cuvinte, Apostolul îi înspăimîntă pe Corinteni, ca ei să se teamă 
de osînda neascultării şi să ierte pe om cu lesnire. Şi zice: V-am scris ca să 
cerc fapta bună şi osîrdia ce aveţi spre a asculta de mine, adică să cerc dacă, 
precum aţi ascultat mai întîi şi l-aţi certat pe cel ce păcătuia, aşa şi acum as¬ 
cultaţi spre a-1 mîngîia şi a-i adeveri dragostea voastră. Căci aceasta însem¬ 
nează zicerea: „dacă sînteţi ascultători întru toate”. Şi, cu toate că nu de aceea 
le scria lor, ci pentru mîntuirea celui ce păcătuise. Apostolul dă har Corinteni¬ 
lor şi-i laudă, precum face atunci cînd nu se vatămă nimic, 

10 Iar cui dăruiţi ceva, şi eu [îi voi dărui]; 

Cu aceste cuvinte, Pavel moaie împotrivirea şi prigonirea ce poate ar fi ur¬ 
mat, adică a se împotrivi Corintenii şi a nu voi să-l ierte pe cel ce păcătuise. 


27 Prin „Elini”, se înţeleg toţi păgînii din împărăţia romană, moştenitoare a aceleia elenis¬ 
tice întemeiată de Alexandru Machidon, care cuprindea aproape întreaga lume. (n. m.) 

Căci îi pune întîi pe aceia ca începători ai „darului”, ai iertării aceluia, iar pe 
sine se face următor lor, zicînd: Celui ce îi veţi face har voi, îi voi face şi eu! 

căci şi eu, dacă am hărăzit [dăruit] ceva, pentru voi 2S [am făcut-o], 
în faţa lui Hristos, 

Pentru a nu socoti Corintenii că sînt domnitori şi stăpînitori de a-I ierta sau 
nu pe cel ce păcătuise, şi pentru aceasta să se lenevească a-1 dezlega pe om de 
certare, Pavel le arată aici că el însuşi ă apucat mai înainte şi l-a iertat, ca să 
nu mai poată cineva a se împotrivi lui, ci toţi să-l ierte împreună. Insa, pentru 
a nu se mîhni Corintenii că l-a iertat singur, iar pe ei i-a trecut cu vederea, 
Apostolul zice mai departe: Eu l-am iertat pentru dragostea voastră, fiindcă 
ştiam că iertarea aceasta vă va fi plăcută. 29 Apoi, pentru a nu se arăta nici că 
l-a iertat pe cel ce a greşit pentru dragostea oamenilor, el adaogă a zice: „în 
faţa lui Hristos”, adică: L-am iertat după Dumnezeu, ca şî cum m-aş fi aflat 
înaintea lui Hristos şi El mi-ar fi poruncit. Sau, zicerea „în faţa lui Hristos” se 
înţelege în loc de: „spre slava lui Hristos”. Iar dacă iertarea păcătosului aces¬ 
tuia - zice - se face spre slava lui Hristos, aţunci cum nu se cuvine a fi iertat 
şi de voi toţi pentru ca să Se slăvească Hristos? 

11 ca să nu ni se facă răpire de către satana, 
căci socotelile hii nu ne sînt necunoscute. 

Se cuvine - zice - ca toţi să-l iertăm pe cel ce a păcătuit, ca paguba lui să 
nu se facă obştească, şi să se împuţineze numărul turmei lui Hristos. Şi în chip 
potrivit a numit pieirea aceluia lăcomie şi „răpire” a diavolului, căci diavolul 
nu răpeşte numai oile lui, adică pe cei necredincioşi şi necinstitori de Dumne¬ 
zeu, ci şi pe ale noastre, adică pe noi, pe Creştini, mai ales dacă Va avea ca 
pricină lucrarea noastră, adică nemăsurata întristare pentru pocăinţă, din care 
se naşte deznădejdea. De aceea a şi numit Pavel „socoteli” ale diavolului vi¬ 
clenia şi amăgirea lui, pentru că el îi pierde pe oameni cu formă şi cu obrăzar 
[„mască”, n. m.] de bună-cinstire de Dumnezeu. Căci diavolul nu-i doboară pe 
oameni întru pierzare numai cu păcatul, ci şi cu multa întristare ce se face 
pentru păcat. Atunci, cum nu este „răpire” vicleşugul lui, de vreme ce şi din 
acelea pe care le facem drept bune ne aduce în pieire, cînd le facem fără mă¬ 
sură, cu covîrşire? 30 


2S Aici se vede că lipseşte zicerea „am dăruit”, adică: Dacă am dăruit ceva cuiva, pentru 
voi am dăruit, (n. aut.) 

29 Teodorit zice că cuvîntul acesta al Apostolului dă de înţeles că cei din Corint îl ruga- 
serăpe Pavel, prin Tit şi prin Timotei, să-l ierte pe cel ce păcătuise, (n. aut.) 

î0 De aceea au zis Părinţii că marginile faptelor bune - adică fie covîrşirile, fie lipsurile - 
sînt isprăvi ale dracilor. Şi înţelepţii din afară [din afara Bisericii, n. m ] au zis că tot lucrul 

12 Şi, venind eu la Troa pentru evanghelia lui Hristos, 

şi uşa fiindu-mi deschisă întru Domnul, 

13 nu am avui odihnă în duhul meu, 

pentru că nu l-am aflat pe Tit, fratele meu; 

Pavel a zis mai sus că avusese mare necaz în Asia şi că se izbăvise de el. 
Iar acum zice că se necăjea şi în alt chip, neaflîndu-1 pe Tit, căci, cînd cineva 
nu are vreun fraţe care să-l mîngîie în necazul său, atunci ispita şi necazul i se 
fac mai rele. De aceea - zice - să nu mă osîndiţi - o Corintenilor! - că nu am 
putut veni la voi, fiindcă am căzut întru împrejurări şi nevoi care nu mă lasă a 
merge unde voiesc. Şi zice că a mers în Troa, dar nu degeaba şi la întîmplare, 
ci pentru ca să propovăduiască evanghelia. Atunci cum - o Pavele! - de nu ai 
propovăduit, mai ales că ţi s-a deschis „uşă”, precum zici? Am propovăduit - 
zice - însă nu multă vreme, pentru că nu l-am aflat pe Tit, şi din aceasta „nu 
am avut odihnă în sufletul meu”, adică mă necăjeam mult pentru lipsa acestu¬ 
ia. Dar oare - o, fericite Pavele! - ai lăsat lucrul lui Dumnezeu pentru lipsa lui 
Tit, şi nu ai propovăduit evanghelia? Ba — zice - nu am lăsat lucrul lui Dum¬ 
nezeu pentru aceasta, ci zic că propovăduirea evangheliei se oprea fiindcă Tit 
nu. era de faţă. Căci eu cu adevărat doream mult să propovăduiesc, însă din 
lipsa Iui Tit s-a făcut puţină oprire, fiindcă el ar fi ajutat mult la aceasta dacă 
ar fi fost acolo. 

ci, lăsîndu-i pe dînşii, am mers în Macedonia. 

Adică: Nu am zăbovit multă vreme în Troa, căci mă strîmtoram pentru lip¬ 
sa lui Tit. Căci mare uşă a credinţei i se deschisese şi lucrul, adică cei ce 
aveau să creadă era mult; însă din pricina lipsei, lui Tit, împreună-lucrătorul 
său, era oprit 

14 Mulţumire fie adusă însă hti Dumnezeu, 

Celui ce pururea triumfă cu noi întru Hristos 

Fiindcă Apostolul a pomenit de multe întristări - adică de aceea ce i se fă¬ 
cuse în Asia, de cea din Troa şi, pe lîngă acestea, de întristarea pe care o în¬ 
cerca pentru că nu ajunsese în Corint, precum voia - spre a nu părea că pome- 


măsuiat este mai bun şi că covîrşirile [„lipsa de măsură”, n. m.] sînt vătămătoare şi trebuie a 
ne feri de ele. Vezi şi subînsemnarea zicerii „iar întristarea lumii moarte lucrează” (2 Corin- 
tetil 7; 10). Vezi şi subînsemnarea zicerii „către meşteşugirile diavolului” (Efesenl 6:11), ca să 
înveţi că mai mulţi cad şi se pierd din dreapta, adică din părute fapte bune, decît din stînga, 
din răutăţi arătate, (n. aut.) 

neşte întristările acestea ca şi cum ar plînge şi s-ar tângui, el zice aici aşa: 
Mulţumesc lui Dumnezeu, fiindcă totdeauna biruieşte cu noi, adică ne face 
slăviţi, biruitori şi vestiţi - căci „triumf’ se zice cînd un împărat, sau un voie¬ 
vod al împăratului, întorcîndu-se de la război biruitor, intră prin mijlocul cetă¬ 
ţii cu mare pompă, slavă şi întîmpinare. Dumnezeu - zice - ne face vestiţi şi 
slăviţi pentru înfrângerea şi biruirea asupra diavolului, pentru că slava noastră 
sînt necinstirile şi defăimările pe care le pătimim, căci diavolul este biruit şi 
cade atunci cînd noi sîntem ne-cinstiţi. Insă a zis că acestea se fac „întru Hris¬ 
tos”, adică pentru Hristos şi pentru propovăduirea evangheliei Lui. Sau, prin 
acest „întru Hristos”, se înţelege că noi biruim şi ne slăvim întru Hristos, căci, 
purtîndu-L pe Hristos întru sine-ne ca pe o armă biruitoare, ne slăvim şi noi cu 
slava Aceluia, 

şi arată prin noi mireasma cunoştinţei Sale în tot locul. 

Căci - zice - cunoştinţa de Dumnezeu, pe care noi o arătăm tuturor oame¬ 
nilor, este mir de mult preţ. Şi - mai bine a zice - nu arătăm chiar mirul, ci 
buna mireasmă a mirului 31 , fiindcă cunoştinţa de Dumnezeu ce se dă în viaţa 
aceasta nu este prea arătată şi pricepută, ci se aseamănă cu aceea ce se face 
„prin oglindă şi prin ghicitură”, adică este nedeopotrivă, precum a zis acelaşi 
Apostol: „Vedem acum ca prin oglindă şi întru ghicitură” (1 Corinteni 13:12). 
Aşadar - precum cel ce miroase buna mireasmă a mirului înţelege cu adevărat 
că mirul se află acolo aproape, dar nu înţelege ce fiinţă şi fire are mirul acela - 
tot aşa şi noi ştim că Dumnezeu este, dar ce este Dumnezeu după fiinţă nu 
ştim. Deci zice: Noi, Apostolii, sîntem ca o tămîietoare împărătească şi, ori¬ 
unde mergem, purtăm împreună cu noi şi buna mireasmă a duhovnicescului 
mir şi a tămâierii, adică buna mireasmă a cunoştinţei de Dumnezeu. Prin ur¬ 
mare, după ce a zis mai sus că triumfăm şi ne slăvim totdeauna şi în toată vre¬ 
mea, Pavel zice acum că şi bine-mirosim oamenilor peste tot, căci fiecare vre¬ 
me şi fiecare loc este plin de duhovniceştile daruri şi de bunătăţile noastre, ale 
Apostolilor; încît pentru aceasta se cuvine să suferim bărbăteşte necazurile şi 


31 ,.] Iar Teodorit zice: „A numit «mireasmă de cunoştinţă» cunoştinţa cea de acum, în- 
vâţîndu-ne o oarecare mică parte din cunoştinţa cea desăvîrşită, dar şi că acum aceea nu se 
ştie, avînd a se arăta după vreme. Aceasta se întîmplă după închipuirea tămîii, care, atingîn- 
du-se de foc întru o cămară, îşi sloboade bunul miros şi afară, iar cei ce se împărtăşesc de 
acesta nu o văd, dar primesc mirosul.” 

Iar Kiril al Alexandriei, tîlcuind zicerea aceasta, zice aşa: „Prin sfinţii Apostoli, Domnul 
nostru lisus Hristos Se arată ca un miros al cunoştinţei de Dumnezeu-Părintele. Căci, dacă ci¬ 
neva L-a cunoscut pe Fiul, L-a cunoscut cu adevărat şi pe Tatăl, pentru firea Lui cea întocmai 
cu a Tatălui, întru toate fiind de o potrivă şi neschimbat” (cartea întîi a Glaftrelor), (n. aut.) 

scîrbele ce ni se pricinuiesc, căci cu atît mai mult ne slăvim încă şi în viaţa 
aceasta, mai înainte de aceea ce va să fie. 

15 Căci sîntem Iui Dumnezeu bună mireasmă a lui Hristos 

întru cei ce se mîntuiesc şi întru cei ce se pierd; 

Pavel zice fie că: Noi, Apostolii, ne aducem pe sine-ne jertfă şi murim 
pentru Hristos bine-mirosmd Lui cu aburii morţii noastre; fie că: Noi, Apos¬ 
tolii, ne punem ca o tămîie asupra jertfei lui Hristos, tămîindu-ne şi noi, şi tă- 
mîindu-i şi pe ceilalţi totodată. Şi înţelegerea întregului cuvînt este aceasta: 
Cu toate că din propovăduirea evangheliei unii se mîntuiesc iar alţii se pierd, 
evanghelia rătnîne însă şi totdeauna are bunătatea şi buna sa mireasmă. La fel 
şi noi, cei ce o propovăduim, totdeauna rămînem ceea ce sîntem, adică „buna 
mireasmă a lui Hristos”, iar cîţi pier, aceia pier pentru a lor necredinţă şi rea 
socotinţă. Căci - precum lumina, deşi întunecă ochiul bolnav, este însă totdea¬ 
una lumină; şi precum mierea, deşi pare amară celor ce pătimesc de venin şi 
îşi au gustul stricat, totdeauna însă este miere dulce - la fel şi evanghelia, tot¬ 
deauna este bine mirositoare şi pricinuitoare de mîntuire, deşi cei care nu cred 
într-însa pier. La fel şi noi, cei ce propovăduim evanghelia, sîntem bună mi¬ 
reasma, şi nu doar atît, ci „bună mireasmă lui Dumnezeu”; iar cînd Dumnezeu 
hotărăşte că noi sîntem bună mireasmă, cine-poate a se împotrivi că noi n-am 
fi astfel? 32 

16 unora adică mireasmă a morţii spre moarte, 

iar altora mireasmă a vieţii spre viaţă. 

Fiindcă mai sus a zis că „sîntem bună mireasmă şi celor ce pier şi se pierd”, 
ca să nu socotească cineva că şi aceia sînt bine-primiţi la Dumnezeu, aici zice 
după urmare ca toţi primesc această bună mireasmă, însă unii o primesc ca să se 
piardă; căci şi gîndacii primesc buna mireasmă a mirului, însă ca să se înece şi 


32 Iar marele Vasilie, tîlcuind pentru ce în Legea Veche era oprit ca să tăiuîieze cu tărmîa 
ce se aducea lui Dumnezeu, care era alcătuită din patru lucruri: din stactis (adică din uleiul ce 
curge din smirnă), din oniha (care latineşte se tălmăceşte „unguis”), din răşină de îndulcire şi 
de livan limpede, precum mărturiseşte Scriptura, zicînd: „Tămîie alcătuită în felul acesta să 
nu vă faceţi pentru voi; sfinţenie să vă fie ea pentru Domnul. Cine îşi va; face asemenea ames¬ 
tec ca să afume cu el, sufletul acela se va stîipi din norodul său” (Ieşirea 30:37, 38). TElcuind 
- zic - aceasta, marele Vasilie spune aşa: „Iar una ca aceasta e oprit a o face cineva lui-şi spre 
îndulcire, adică e oprit să-ţi scrii ţie înşuţi isprăvile, ci la Dumnezeu să înalţi pricina bunătăţi¬ 
lor lor. Deci o astfel de tămîiere era Pavei, cel ce zice: «bună mireasmă a lui Hristos sîntem» 
şi: «mulţumire fie adusă însă lui Dumnezeu, Celui ce pururea triumfă cu noi întru Hristos şi 
buna mireasmă a cunoştinţei Sale o arată întru noi», (n. aut.) 

să se omoare, precum zic istoricii. în acelaşi chip Se numeşte şi Hristos „piatră 
de sminteală”, pentru că este împiedicare şi cădere pentru necredincioşi; la fel, 
focul străluceşte aurul, iar spinii îi arde. 33 

Şi, către acestea, cine este îndestul? 

Fiindcă a zis mari cuvinte - că biruiesc, şi se slăvesc şi sînt bună mireas¬ 
mă - Pavel grăieşte aici iarăşi smerit, şi zice că la măririle acestea făcute lor 
de Dumnezeu nu era îndestul slăbiciunea lor, dacă nu ar fi fost puterea lui 
Dumnezeu, care desăvîrşeşte, căci totul este al lui Dumnezeu; iar nu al puterii 
noastre. 


1 7 Căci nu sîntem ca cei mulţi 34 , crîşmârind cui>întul lui Dumnezeu, 

Aici, dumnezeiescul Pavel îi arată pe apostolii mincinoşi, care ziceau că 
darul lui Dumnezeu este ispravă a lor. Şi zice: De aceea am zis că nu este ci¬ 
neva îndestul spre acestea şi am afierosit totul lui Dumnezeu, pentru că nu sînt 
ea apostolii mincinoşi, ca să crîşjnăresc şi să stric darurile lui Dumnezeu. 
Căci, cu zicerea „crîşmăresc”, arată ghicitpreşte că apostolii mincinoşi vicle¬ 
neau adevărata şi nevicleana învăţătură a evangheliei cu sofisme ale înţelepci¬ 
unii din afară 35 , la fel cum şi crîşnxarii.viclenesc şi amestecă vinul cu,apă, şi 


33 Vrednice de laudă sînt însă şi cele spuse de Sflntul Grigorie al Nyssei la tîlcuirea aces¬ 
tei ziceri: „După aşezarea de mai înainte a fiecăruia, buna mireasmă era ori făcătoare de viaţă, 
ori aducătoare de moarte, la fel cum acelaşi mir, dacă se pune înaintea gîndacului şi a porum¬ 
belului, nu are aceeaşi lucrare la amîndoi: căci poriimbclul se însănătoşeşte prin buna lui mi¬ 
reasmă, iar gîndacul piere. Tot aşa şi în c'e-1 privea pe Pavel, acea dumnezeiască tâmîie, dacă 
cineva era porumbel - că Tit, Siluan sau Timotei - se împărtăşea împreună cu el de buna mi¬ 
reasmă a vieţii, întru toate sporind cu bine, după pildele sale; iar de era cineva Dimas, sau 
Alexandru sau Etmoghen, nesufeiind tămîia îniiînării, ea gîndacii fugeau de buna mireasmă”. 

Şi Teodoriţ zice: „Noi aducem tuturor.buna mireasmă a lui Hristos, dar nu toţi cîţi se îny 
părtăşesc dobîndesc raîntuire. Căci, celor care nu-şi au ochii sănătoşi, lumina le este 
vrăjmăşuitoare şi vătămătoare, dar nu soarele Ie aduce vătămarea. Se spune că şi vulturii fug 
de buna mireasmă a mirului. Tot aşa, şi mîntuitoarea propovăduire neguţătoreşte mîntuirea 
celor ce cred, dar aduce pieirea celor ce nu cred.” 

■ Iar dumnezeiescul Maxim zice că „Pavel era «mireasmă 1 de viaţă spre viaţă», fiindcă, cu 
pilda sa, îi făcea pe cei credincioşi să se pornească spre buna mireasmă a faptelor bune prin 
lucrări, cei ce se înduplecau cuvîntului său mutîndu-se din viaţa aceasta simţită, în viaţa cea 
duhovnicească. El era însă şi «miros de moarte spre moarte», fiindcă acelora ce, din moartea 
necunoştinţei, ajunseseră la moartea necredinţei, Ie da să simtă munca ce va să fie” (capitolul 
24 al sutei a patra din Teologie), (n. aut.) 

34 La Teodorif se scrie: „ca ceilalţi”, (n. aut.) 

35 înţelepciunea lumească şi trupească. Aceasta e înţelepciunea celor din afara Bisericii, a 
celor care nu se împărtăşesc de înţelepciunea cea „din lăuntru”, cea duhovnicească a lui Dum- 

vindeau darul lui Dumnezeu cu bani, acela pe care se cuvenea a-1 da fără luare 
de mită. Noi însă - zice - nu sîntem unii ca aceştia. Pentru aceasta, adaugă 
mai departe: 

ci grăim ca din curăţia inimii, ca de la Dumnezeu 
înaintea lui Dumnezeu, în Hristos. 

Adică: Noi trăim din socoteală curată şi nevicleană, şi cele ce grăim le zi¬ 
cem de parcă le-am avea de la Dumnezeu, iar nu ca şi cum le-am isprăvi noi 
de la sine-ne, cu puterea noastră. Şi le grăim „întru Hristos”, adică nu îi învă¬ 
ţăm pe ceilalţi cu înţelepciunea noastră, ci cu înţelepciunea şi puterea lui Hris¬ 
tos. Iar acest „înaintea lui Dumnezeu” I-a zis ca să arate dreptatea şi buna cu- 
tezare a inimii sale, adică: Atît este de curată - zice - şi de limpede inima 
mea, încît o arăt şi înaintea lui Dumnezeu. 


nezen, singurul cu adevărat înţelept. Despre această părută înţelepciune din afară, care cu¬ 
prinde toată ştiinţa omenească, va spune Apostolul că este „nebunie” şi „urîciune” înaintea 
lui Dumnezeu, căci nu duce la Dumnezeu, adică Ia mîntuire. (n. m.) 

CAPITOLUL III 


1 Au doară începem iarăşi sa spunem cine sîntem? 

Fiindcă Apostolul a zis mai sus cuvinte mari pentru sine, acum el spune că 
poate ar întreba cineva: Ce sînt acestea ce zici - o fericite Pavele?! Te înalţi 
pe sine-ţi şi te mîndreşti, şi cu acestea cauţi a ne spune cine eşti? Deci, dezle- 
gînd această împotrivire, dumnezeiescul Apostol răspunde: Nu zicem acestea 
mîndrindu-ne şi ca şi cum am vrea să vă arătăm că sîntem buni. Şi într-atît nu 
avem trebuinţă de scrisori de laudă către voi, încît vă avem în loc de scrisoare 
pe voi înşivă - precum zice mai departe: 

Sau nu cumva avem nevoie — cum au unii - de scrisori de laudă către 
voi sau de la voi? 

Apostolul zice cuvintele acestea cu inimă îngreuiată, făcînd cuvîntul mus¬ 
trător. Şi, ghicitoreşte, îi arată pe apostolii mincinoşi, care, neavînd cum să se 
facă cunoscuţi oamenilor din faptele lor cele bune şi din isprăvi, făceau scri¬ 
sori plăsmuite şi mincinoase şi cu acelea se lăudau şi erau cunoscuţi de buni. 
Deci, cu inima grea, Pavel zice aici aceasta: Oare nu este destulă vremea care 
ne-a făcut cunoscuţi la voi şi v-a arătat că nu sîntem apostoli mincinoşi? Ci şi 
acum iarăşi începem să spunem cine sîntem? Avem oare trebuinţă a purta 
scrisori de la alţii, care să arate că sîntem buni şi adevăraţi? Sau avem trebuin¬ 
ţă de a avea la noi scrisorile voastre, care să le arate altora că sîntem buni şi 
adevăraţi? Ba, nu avem trebuinţă de astfel de laudă a vieţii noastre, nici de la 
voi, nici de la alţii. 

2 Scrisoarea noastră sînteţi voi, scrisă întru inimile noastre, 

cunoscută şi citită de toţi oamenii, 

. Zice: Pricina pentru care nu avem trebuinţă de scrisorile de laudă ale al¬ 
tora către voi, este că voi înşivă sînteţi scrisoarea care arată cine sîntem. Ceea 
ce ar fi vrut a face scrisorile, arătîndu-ne vrednici de cinste, aceasta o faceţi 
voi înşivă, fiind văzuţi şi auziţi de toţi. Iar noi, oriunde am merge, vă purtăm 
pretutindeni împreună cu noi ca pe o scrisoare de laudă a noastră, pentru că vă 
avem pe toţi scrişi în lăuntru în inimă şi, deschizînd-o pe ea ca pe o scrisoare, 
le arătăm tuturor fapta voastră bună, De aceea - zice - fiindcă vă am pe voi ca 
pe o laudă vie a mea, care mă arată tuturor celor ce nu mă ştiu, nu mai am tre¬ 
buinţă de scrisori neînsufleţite. Şi iarăşi, nu am trebuinţă ca alţii, cu scrisorile 

lor, să vă spună cine sînt, pentru că de scrisori are nevoie cineva cînd merge la 
oameni care nu-1 ştiu, iar nu la cei ce-1 ştiu; şi, de vreme ce eu vă am pe voi 
care mă arată celorlalţi, cum aş avea trebuinţă de scrisorile acelora, care să vă 
arate vouă cine sînt? 

Iar voi sînteţi atît de întipăriţi în inima mea, încît nu puteţi a vă şterge de 
acolo. Cu aceste cuvinte, Pavel mărturiseşte nu numai că îi iubeşte pe Corin- 
teni, ci şi că aceia au fapte bune şi isprăvi, fiindcă arătau la toţi vrednicia lui 
Pavel, învăţătorul lor. Căci fapta bună a ucenicilor îl împodobeşte pe învăţăto¬ 
rul lor, precum şi răutatea lor îl ruşinează. 

3 arăiîndu-vă că sînteţi scrisoare a lui Hristos, 

Cum erau Creştinii din Corint „scrisoare a lui Hristos”? Fiindcă legea şi 
poruncile lui Hristos rămîneau ca nişte scrisori tipărite în inimile lor, pâzindu- 
se neşterse prin lucrări şi prin fapte 36 

slujită de noi, scrisă nu cu cerneală, ci cu Duhul Dumnezeului celui viu, 
nu pe table de piatră, ci pe tablele de carne ale inimii 

De vreme ce a luat aici pricină de a cumpăni Legea cea Veche cu evanghe¬ 
lia, Apostolul zice aşa; Precum Moisi s-a făcut slujitor al Legii celei Vechi, tot 
aşa ne-am făcut şi noi slujitori ai propovăduirii evangheliei. Şi, precum acela 
a cioplit două lespezi de piatră, cele din urmă adică, aşa şi noi am cioplit ini¬ 
mile voastre şi le-am făcut potrivite spre primirea evangheliei. Iar Legea s-a 
scris de Moisi cu cerneală, iar evanghelia s-a scris întru voi cu Duh Sfînt. 
Deci, pe cît se osebeşte Duhul de cerneală şi inima omului cea însufleţită de 
neînsufleţita piatră, tot atîta se osebeşte şi Noul Testament al evangheliei de 
cel vechi al Legii. [...] 

Şi - de vreme ce sînt şi inimi de piatră, precum acelea ale celor împietriţi 
şi orbiţi, adică ale Evreilor şi păgînilor - a numit „de carne” inimile credincio¬ 
şilor Creştini, ca pe unele simţitoare, şi moi şi primitoare ale cuvîntului evan¬ 
gheliei, despre care a proorocit lezechil, zicînd. „Şi voi lua inima cea de piatră 
din trupul vostru, şi vă voi da inimă de carne” (capitolul 36:26), 37 


36 După Teodorit, zicerea aceasta se tîlcuieşte aşa; „Noi nu avem trebuinţă de scrisori, 
fiindcă înseşi lucrurile mărturisesc pentru noi, şi avem scrisoare însufleţită care arată faptele 
noastre vouă, anume credinţa voastră, ce se vesteşte în toate părţile pămîntului şi ale mării. 
Căci noi, scoţîndu-vă din rătăcire, v-am adus la lumina cunoştinţei de Dumnezeu.” (n. aut) 

37 Iar marele Vasilie, tîlcuind acea zicere a lui Isaia: „Vai celor ce scriu vicleşug!” (capi¬ 
tolul 10:1), zice că „inima celor drepţi nu s-a scris «cu cerneală, ci cu Duhul Dumnezeului 

4 Şi o astfel de nădejde avem prin Hristos 

către Dumnezeu; , 

5 nu că am fi în stare a socoti ceva de Ia noi înşine, 

Fiindcă mai înainte le-a arătat pe cele ale Testamentului Nou al evangheli¬ 
ei mai mari decît ale Vechiului Testament , urmarea ar fi fost să încheie zicînd 
aşa: Aşadar şi noi, Apostolii, slujitorii Noului Testament al evangheliei- sîn- 
tem mai mari decît Moisi, cel ce a stat slujitor al Vechiului Testament\ Insă 
acesta ar fi părut a fi cuvînt de mîndrie, şi de aceea Pavel zice cu smerită cu¬ 
getare: Noi nu avem nici o ispravă, ci „nădejdea” noastră, adică întărirea şi 
lauda noastră, este „prin Hristos către Dumnezeu”, Căci Hristos - zice - este 
pricina şi pricinuitorul laudei noastre întru Dumnezeu, şi nici o ispravă nu este 
a noastră, nici cea mai mică! - fiindcă aceasta însemnează ceea ce a zis, că: 
Noi nu sîntem în stare a socoti nimic de la sine-rie, fără de ajutorul lui Dum¬ 
nezeu! (Vezi şi tîlcuirea stihului 13 al capitolului 2 al epistolei către Filipeni, 
şi subînsemnarea de acolo.) 

ci destoinicia noastră este de la Dumnezeu, 

6 Cel ce ne-a învrednicit sa fim slujitori ai Noului Testament, 

nu ai slovei, ci ai Duhului; 

Puterea noastră - zice - este de la Dumnezeu, căci Dumnezeu ne-a împu¬ 
ternicit şi ne-a făcut iscusiţi spre a fi slujitori ai acestui lucru mare şi dumne¬ 
zeiesc, ai Noului Testament; „nu ai slovei, ci ai Duhului”. Şi Legea cea Veche 
era duhovnicească, fiindcă s-a dat de Duhul, prin Moisi, însă aceea nu da şi 
Duh Sfînt, precum dă Noul Testament al evangheliei. Aşadar, Pavel zice aici 
aceasta: Nouă nu ni s-a încredinţat de la Dumnezeu să dăm slova, precum 
Moisi, ci Duhul Sfînt. Fiindcă Apostolii nu numai că învăţau cele ; duhovni¬ 
ceşti, dumnezeieştile dogme şi Taine, dar, punînd mîinile peste cei ce se bote¬ 
zau, le şi dădeau lor Duh Sfînt, sil 

căci slova omoară, iar Duhul face viu. 

Legea cea Veche - zice - dacă afla pe cineva făcînd chiar şi, păcatul soco¬ 
tit mai mic (precum era a aduna cineva lemne în ziua Sîmbetei), îl omora. 38 


celui viu», iar inima nedrepţilor nu cu Duhul Dumnezeului celui viu, ei cu cerneală, rudenia 
întunericului şi vrăjmaşa luminii. Drept aceea,, fiecare scrie sau pentru sine, făcînd cele bune, 
sau împotriva sa, făcînd zapisuri ce se păstrează’’, (n. aut) > - 

38 Despre aceasta este scris în Numeri că, dc vreme ce unul adunase lemne în ziua Sîmbe¬ 
tei, împotriva Legii, „l-a scos pe el toată adunarea afară din tabără şi l-a ucis cu pietre, precum 

Iar Sfîntul Duh al Noului Testament îl primeşte pe cel ce ar păcătui nenumăra¬ 
te rele, şi, prin mijlocirea scăldătoarei Sfîntului Botez , îl îndreptează 39 şi pe cel 
omorît de păcat îl face viu. 

7 Iar dacă slujirea morţii închipuită cu slove săpate în piatră 
s-a făcut întru slavă, 

După ce, mai sus, a învăţat osebirea dintre Testamentul cel Vechi şi cel nou 
- fiindcă acela s-a scris cu cerneală, iar acesta cu Duhul Sfint; şi acela s-a săpat 
în piatră, iar acesta în inimi; şi acela omora, iar acesta face viu - după ce - zic - 
a arătat acestea, acum arată că şi slava evangheliei este mai mare decît slava 
Legii Vechi. Întîi, fiindcă Legea avea slavă simţită, care se vedea pe faţa lui 
Moisi, iar evanghelia are slavă gîtidită, care nu se poate vedea simţit. Pe lîngă 
acestea, Legea era numai slove (adică litere) care nu numai că nu dădeau nici 
un ajutor celor ce se nevoiau împotriva păcatului (precum se dă ajutor acum 
prin Sfîntul Botez celor ce se nevoiesc întru Noul Testament), dar încă slovele 
acestea păzeau neştearsă pedeapsa celor ce păcătuiau. De ce? Pentru că - zice - 
„slujba morţii”, adică Testamentul cel Vechi, era săpată în pietre vîrtoase. Deci 


a rînduit Domnul lui Moisi (capitolul 15:36). Uită-te însă în capitolul 8 al Evangheliei lui 
Ioan, unde Legea cerea să se ucidă cu pietre femeia aceea care prea-curvise făţiş, iar Domnul 
nu a osîndit-o, ci a slobozit-o vie. Vezi şi în Evanghelia de la Luca, unde Apostolii au zis: 
„Doamne, voieşti să zicem să se pogoare foc din cer şi să-i topească pe ei (adică pe Samari- 
teni, care nu voiseră a-L primi pe Domnul), precum a făcut llie? Iar Domnul, întorcîndu-Se, i- 
a certat şi a zis: Nu ştiţi al cărui Duh sînteţi? - căci Fiul omului nu a venit să piardă sufletele 
oamenilor, ci să le mîntuiască!” (capitolul 9:54). (n, aut.) 

39 [...] [Unii] Părinţi zic că „slova omoară” dacă cineva tălmăceşte Legea numai după 
slovă, fără a lua şi înţelegerea cea duhovnicească a Legii, căci aceasta „face viu”. Acelaşi lu¬ 
cru mărturiseşte şi Sfîntul Grigorie al Nyssei, precum se vede la foaia 675 a celor şapte cărţi, 
zicând că, într-adevăr, se află în Scriptura cea Veche unele ziceri care, de va căuta cineva a te 
tîlcui numai după slovă, cade întru necuviinţă şi astfel se omoară cu sufletul; însă doar unele 
se iau în acest fel, nu toate. 

Iar dumnezeiescul Maxim zice: „«Slova omoară, iar Duhul face viu»; [...]; căci este cu 
totul cu neputinţă a fi împreună una cu alta după lucrare şi socoteala cea trupească a Legii, şi 
cea dumnezeiască, adică şi slova, şi Duhul, Fiindcă slova (socoteala cea trupească a Legii), 
ceea ce poate ridica viaţa, nu şe poate împăca şi uni cu Duhul, Cel ce are fire a da viaţa” (ca¬ 
pitolul 39 al sutei a şaptea din Teologie). 

Marele Vasilie zice că „«slova - adică Legea - omoară, iar Duhul - adică graiurile Dom¬ 
nului - face viu», precum EI însuşi zice: «Trapul nimic nu foloseşte, Duhul este cel ce învia- 
ză! Graiurile Mele Duh sînt şi viaţă sînt»“ (Cuvîntul despre botez, cum se botează cineva în¬ 
tru evanghelia Domnului). ■ ...... 

Iar Sfîntul Chirii al Alexandriei zice că „«slovă» numeşte umbra ce era în Lege, iar 
«Duh» pe adevărata slujire întru Duhul, adică pe cea evanghelică, pe care a înnoit-o Hristos în 
toată lumea” (cartea a V-a din Glaftre, despre alegerea lui lisus), (n. aut.) 

- dacă Legea, astfel fiind, s-a făcut ca „slava”, adică s-a Scut slăvită - cu mult 
mai vîrtos este slăvit darul evangheliei, care covîrşeşte Legea fără asemănare. 
Astfel, făcînd un drept silogism 40 , Pavel arată covîrşirea slavei evangheliei. 

Şi zice că Legea a fost „slujitoare a morţii”, iar nu „făcătoare a morţii”, pen¬ 
tru ca să nu dea apucare şi pricină ereticilor de a o prihăni; căci pricina făcătoa¬ 
re a morţii a fost păcatul, iar Legea da pedeapsa morţii celei născute din păcat. 41 

încît fiii lui Israil nu puteau să se uite la faţa lui Moisi, 
din pricina slavei celei stricăcioase a feţei lui, 

Cu aceste cuvinte, dumnezeiescul Apostol îi defaimă subţire pe Evrei, 
pentru că erau atît de sărmani, încît nu puteau să privească nici măcar slava 
cea simţită a feţei lui Moisi. Şi nu a zis că „Legea şi lespezile aveau slava”, ci 
„faţa lui Moisi”, a celui ce purta lespezile, căci Moisi se vedea slăvit, iar nu 
tablele Legii. Dar Apostolul coboară chiar şi slava lui Moisi, numind-o „stri- 
clcioasă”. Vezi însă că nu a zis „slava cea rea”, ci „cea stricăcioasă”, adică 
aceea ce avea a fi nelucrătoare şi a lua sfîrşit, nerămînînd pentru totdeauna. 

8 cum să nu fie mai mult întru slavă slujba Duhului? 

Pentru că, mai sus, a numit Legea „slujbă a morţii”, ar fr urmat să numească 
evanghelia „slujbă a vieţii”. Lăsînd-o însă pe cea din parte, Apostolul a zis-o pe 
cea mai mare, numind evanghelia „slujbă a Sfîntului Duh”; căci Noul Testa¬ 
ment al evangheliei nu dă numai viaţă, ci şi lucrul mai mare decît viaţa, adică pe 
Sfîntul Duh,, pe Dătătorul de viaţă. Deci - zice - slujba aceasţa a Duhului se va 
face cu mult mai multă slavă decît Legea, aceea care slujea spre moarte. 

9 Căci, dacă slujba osîndirii a fost slavă, 

cu mult mai vîrtos va prisosi în slavă slujba dreptăţii. 


40 silogism - raţionament deductiv compus din trei părţi, în urma căruia cea de a treia ju¬ 
decată (concluzia) se deduce din prima (premiza majoră), prin mijlocirea celei de a două (pre- 
miza minoră), (n. m.) 

41 Tîlcuind zicerea aceasta, înţeleptul Teodorit spune: „A numit «slujire a morţii» slujirea 
Legii, de vreme ce Legea îi muncea pe cei ce o călcau. Deci zice: Dacă acolo unde sînt mun- 
ciri, moarte şi slove săpate în piatră, Moisi, cel ce aducea acestea, a primit atîta slavă pe faţa 
sa, atunei cu mult mai vîrtos dobîndesc mai multă slavă cei ce slujesc dumnezeiescului Duh.” 
Zice încă şi marele Vasilie: „Frumuseţea adevărată, prea-iubită şi privită doar de mintea, cea 
curăţită este a Firii celei dumnezeieşti şi fericite, iar cel ce priveşte la ea se împărtăşeşte puţin 
de strălucirile şi darurile ei, ca de oarecare vopsea, arătînd pe chipul său oarecare strălucire 
înflorită. De aceea şi Moisi, pentru că s-a împărtăşit de frumuseţea aceea cînd a vorbit cu 
Dumnezeu, s-a slăvit la faţă” (în tîlcuirea psalmului 29, la zicerea „Doanme, întru voia ta ai 
dat frumuseţii mele putere”), (n. aut.) 

Pavel spune şi aici acelaşi lucru, ca şi cum ar tîlcui ce a zis mai sus, anume 
că „slova Legii omoară”, şi zice că Legea era „slujitoare osîndirii”, fiind pe¬ 
depsitoare a păcatului, dar nu făcătoare a lui, fiindcă pedepsea pe cei ce pacă- 
tuiau, dar nu le pricinuia a păcătui. Iar „slujbă a dreptăţii” a numit evanghelia, 
pentru că aceasta nu numai că-î sloboade pe oameni din muncă, ci îi face 
drepţi şi pe cei păcătoşi, prin Sfîntul Botez. De aceea - zice - dac & Legea, 
slujba osîndirii şi a morţii, a fost slăvită, cu mult mai vîrtos va fi slăvită evan¬ 
ghelia, slujba dreptăţii, 

10 Şi nici măcar nu este slăvit ceea ce era slăvit în această privinţă, 

din pricina slavei celei covîrşitoare. 

Şi - zice - de ce mai asemăn Testamentul cel Vechi cu ce! nou? Atîta co- 
vîrşire are Noul Testament al evangheliei faţă de Legea cea Veche , încît „în 
această privinţă”, adică întru asemănarea aceasta, „ceea ce s-a slăvit”, adică 
Legea cea Veche, nici nu şe va socoti că are cît de puţină slavă, „din pricina 
slavei celei covîrşitoare” a evangheliei. Căci, deşi Legea cea Veche este slăvi¬ 
tă, totuşi, pe lîngă covîrşitoarea slavă a evangheliei, ea se arată neslăvita. 42 
Vezi însă că Apostolul, deşi coboară aici Legea cea Veche, tot cu aceste cu¬ 
vinte o şi întăreşte! Pentru că, după meşteşugul gramaticii, asemănările nu se 
fac între lucruri cu totul neasemănate şi cu fire deosebită, ci între unele înrudi¬ 
te şi de o fiinţă. 

11 Căci, dacă aceea ce s-a făcut nelucrătoare s-a săvîrşit prin slavă, 
cu mult mai vîrtos aceea ce rămîhe este întru slavă. 

Aici, Apostolul dovedeşte covîrşirea Testamentului Nou asupra celui vechi 
cu încă un silogism. Căci - zice - dacă Legea, care urma să înceteze şi să ră- 
mînă nelucrătoare, s-a dat cu slavă, cu mult mai vîrtos este în slavă evanghe¬ 
lia, care va rămîne totdeauna, pînă la sfîrşitul întregii lumi. 

12 Avînd deci o astfel de nădejde, noi lucrăm cu multă îndrăzneală, 

Fiindcă a mărturisit că Noul Testament al evangheliei are multă şi covîrşi¬ 
toare slavă, iar cei ce aud cuvintele acestea poate doresc sa vadă slavă simţită, 
ca nişte slabi ce sînt întru cugetare - Pavel zice acum că noi, Creştinii ce am 

42 Prea-potrivită asemănare aduce la tîlcuirea zicerii acesteia înţeleptul Teodorit: „ Atît de 
mare este slava cuvenită dreptăţii darului, incit nici nu s-ar potrivi a zice cineva că ceea ce s-a 
făcut lui Moisi a fost slavă. Căci, noaptea, lumina făcliei pare a fi prea-luminoasă, iar la amia¬ 
ză se ascunde şi nici nu se socoteşte a fi lumină.” (n. aut.) 

crezut întru evanghelie, avem „nădejde”. Care nădejde însă? Aceea că ne-am 
învrednicit de daruri mai mari decît acelea ale lui Moisi, şi de aceea noi. 
Apostolii, avem „multă îndrăzneală” faţă de voi, Creştinii care ne sînteţi uce¬ 
nici, fără a ne sfii cît de puţin, şi a ne ascunde de voi şi a ne acoperi feţele, 
precum a făcut Moisi pentru a nu-1 vedea ochii cei slabi ai Evreilor. Căci noi 
nu ne temem că se vor vătăma ochii voştri de privirea noastră, pentru că nu 
sînt slabi şi neputincioşi ca ai Evreilor. 

Căci Moisi, după ce a primit lespezile a doua oară şi s-a pogorît din 
Muntele Sinai, avea faţa atît de strălucită, încît Evreii nu puteau a se apropia 
de el şi a vorbi cu dînsui, pînă ce el nu şi-a pus acoperămînt peste faţă, pre¬ 
cum se vede scris în Sfînta Scriptură'. „Deci Aaron şi toţi fiii lui Israil, vă- 
zînd pe Moisi că are faţa strălucitoare, s-au temut să se apropie de el. (...) 
Iar după ce a încetat de a grăi cu ei, Moisi şi-a acoperit faţa cu un văl. Cînd 
însă intra el înaintea Domnului, ca sa vorbească cu EI, atunci îşi ridica vălul 
pînă Cînd ieşea; iar la ieşire spunea fiilor lui Israil cele ce i se porunciseră de 
către Domnul. Şi vedeau fiii lui Israil că faţa lui Moisi strălucea şi Moisi îşi 
punea iar vălul peste faţa sa, pînă cînd intra din nou să vorbească cu Dom¬ 
nul” {Ieşirea 34:30, 33-35). Această istorie pomeneşte aici Pavel şi tîlcuieşte 
ce însemnează duhovniceşte: 

13 şi nu precum Moisi, care-şi punea acoperămînt peste faţă, 
ca să nu privească fiii lui Israil sfîrşitul a ceea ce era trecător. 

Adică: Noi nu trebuie să ne acoperim faţă de voi, precum fadea Moisi ca 
să nu-1 vadă Evreii; fiindcă voi aveţi puterea să vedeţi slava aceasta gîndită a 
evangheliei, pe care o avem noi, Apostolii. Slavă a evangheliei care, deşi gîn¬ 
dită, este mai strălucită decît slava lui Moisi, fiindcă voi puteţi să înţelegeţi 
tainele lui Dumnezeu fără să trebuiască să le acoperim pentru voi, ca şi cu un 
văl, cu nedesluşirea şi cu întunecarea cuvintelor .şi a înţelegerilor. Iar Evreii, 
fiind groşi şi trîndavi, nu puteau să vadă şi să înţeleagă că Legea are sfîrşit şi 
că va rămîne nelucrătoare, căci „acoperămintul” însemnează mintea pea groa¬ 
să a Evreilor, precum vei înţelege şi din următoarele cuvinte ale Apostolului. 

Iar unii zic că însuşi faptul de a nu puteai Evreii să vadă slava lui Moisi 
arăta că slava aceea are sfîrşit. Găci, fiind nevăzută de alţii, nici nu se arăta ca 
slavă, şi astfel se vădea că este de puţină vreme. Aceasta - zice - a vrut să 
spună Apostolul zicînd că Israilitenii nu puteau să privească la „sfîrşitul celei 
ce era trecătoare”, anume: Fiindcă Israilitenii nu puteau să vadă slava lui Moi¬ 
si, înseamnă că slava aceea era de puţină vreme, încît, îndată ce a început, a şi 
încetat. 


302 



14 Dar s-au orbit înţelegerile lor, căcipînâ astăzi, la citirea Vechiului 
Testament, rămîne acelaşi văl, neridicîndu-se, căci el se desfiinţează 
întru Hristos 43 ; 

Mintea Evreilor - zice - s-a orbit, s-a împietrit şi s-a făcut nesimţitoare ca 
piatra ce se numeşte pori. De aceea, nici Evreii din vremea lui Moisi nu ve¬ 
deau şi nu înţelegeau, nici cei de acum nu văd, ca nişte orbi, şi nesimţitori şi 
ca unii ce au acelaşi acoperămînt peste „faţa lui Moisi”, adică peste citirea Le¬ 
gii Vechi. Căci în Evanghelie , prin „Moisi”, Domnul numeşte Legea, cum este 
atunci cînd zice: „Au pe Moisi şi pe Prooroci” (Laca 21:29). De aceea nu se 
descoperă Evreilor de acum şi nu se cunoaşte de dînşii că Hristos e cel care a 
încetat Legea cea Veche, încît acest păcat este de bună-voia lor şi a socotinţei 
lor celei pizmaşe; căci orbirea, împietrirea şi nesimţirea minţii nu este greşea¬ 
lă firească, ci a voinţei omului. Deci Apostolul zice aşa: Nu vă miraţi dacă 
Evreii de acum nu pot să vadă slava lui Hristos şi să creadă, căci nici slava Le¬ 
gii celei Vechi, aceea mai puţină decît slava lui Hristos, nu puteau să o vadă! 
Căci, dacă ar fi văzut slava Legii, ar fi văzut negreşit şi slava lui Hristos şi a 
evangheliei, slava Legii fiind a vedea cineva şi a crede în Hristos, Care este 
vestit delege. 

Dar unde a zis Moisi (adică Legea) că Legea are să se facă nelucrătoare 
„întru Hristos”, adică prin Hristos ? în Deuteronom, acolo unde zice: „Prooroc 
va ridica vouă Domnul Dumnezeu. De Acela veţi asculta întru toate” (capito¬ 
lul 18:18). Deci Evreilor li se poruncea de către Moisi (de Lege) să asculte de 
Hristos, iar Hristos dezlega sîmbăta, tăierea împrejur şi celelalte obiceiuri ale 
Legii, adică pe acelea care ţineau de lucrarea preoţească de săvîrşire a Legii, 
iar nu pe cele care priveau lucrarea morală, precum sînt cele zece porunci şi 
celelalte, căci acestea lucrează şi după evanghelie. 44 Deci Legea însăşi porun¬ 
cea nelucrarea sa. Pe lîngă acestea, Legea poruncea a se face jertfele numai 
întru o biserică a Ierusalimului, iar Hristos mai-nainte a spus că biserica se va 
risipi, şi atunci, cu risipirea bisericii, El a doborît desăvîrşit şi jertfele Legii. 
încă şi David zice despre Hristos: „Tu eşti preot în veac, după rînduiala lui 
Melhisedec" ( Psalm 109 A), arătând că Legea, care poruncea jertfele celor ne¬ 
cuvântătoare, s-a făcut nelucrătoare. De cine s-a făcut nelucrătoare? De Hris¬ 
tos, Care nu prin jertfe de necuvântătoare, ci cu pîine şi cu vin a poruncit să 
săvîrşim sfinţita lucrare cea fără de sînge, precum a zis şi Pavel undeva: „Mu- 

A3 Aici este o elipsă, care se împlineşte aşa: „neridicîndu-se, căci întru Hristos se face ne¬ 
lucrător Vechiul Testament, (n. aut.) 

u Vezi subînsemnarea zicerii J.egea ponmfcilor stricînd-o cu dogmele” (Efeseni 2:15) şi 
subînsemnarea zicerii „căci voi spre nădejde v-aţi chemat, fraţilor’ {Galateni 5:13), ca să în¬ 
ţelegi despre aceasta mai bine. (n. aut.) 

tîndu-se preoţia, trebuia să se schimbe şi Legea ” {Evrei, capitolul 7). Aceasta 
se dovedeşte şi dintru alta zicere a lui David, care spune din partea lui Hristos 
aşa: „Jertfă şi punere înainte nu ai voit, ci trup aî gătit Mie” {Psalm 39- 9) 45 

15 cipînă astăzi, cînd se citeşte Moisi, pe inima lor zace acoperământul. 

Fiindcă a zis mai sus că „la citirea Legii Vechi, rămîne acelaşi acoperă- 
mînt”, ca să nu socotească cineva că prin „acoperăraînt” numeşte neînţelegerea 
şi întunecarea Legii, Pavel zice aici că „acoperământul” este orbirea, nesimţirea 
şi grosimea inimii Evreilor. Fiindcă şi atunci, pe faţa lui Moisi, acoperămîntul 
nu era pentru el, ci pentru grosimea şi nesimţirea ochilor Evreilor ce-1 priveau. 

16 Iar cînd s-ar întoarce către Domnul, s-ar ridica acoperămîntul 

Căci Domnul este Duhul, 

Aici, Apostolul arată acum chipul în care este cu putinţă a se îndrepta 
Evreii, dacă vor voi: Cînd Evreul s-ar întoarce - zice - către Domnul, lăsînd 
adică Legea şi întorcîndu-se la duhovniceasca evanghelie, atunci s-ar ridica 
acoperămîntul şi grosimea inimii lui. Căci aşa se întîmpla şi cu Moisi : cînd el se 
întorcea către Dumnezeu, îşi ridica acoperămîntul de pe faţă. Iar aceasta era o 
închipuire a ceea ce urma să fie; pentru că, dacă Evreul se va întoarce către Du¬ 
hul cel Sfint (căci Acesta este Domnul), atunci va vedea descoperită faţa puito¬ 
rului de lege Moisi, sau - mai bine a zice - şi el va fi în rînduiala lui Moisi şi se 
va îndulci de slava evangheliei, aceea ce covîrşeşte slava Legii, precum am zis. 
Căci această slavă i-o va dărui lui Duhul, Cel ce e Domii şi atotputernic. 46 

17 şi, unde este Duhul Domnului, acolo este slobozenie. 

în Lege - zice - era jug şi robie, iar în legea Duhului, adică în evanghelie, 
este slobozenie. De aceea, la aceasta priveşte cineva fără să fie oprit, văzînd 
slava Domnului cu slobozenie. 47 


45 Tîlcuind aceasta: „nedescoperindu-se, spre a cunoaşte ei că în Hristos se strică LegecF, 
Sfîntul Chirii al Alexandriei zice că Hristos strică acoperărnîntul, căci El, fiind Adevărul, face 
să înceteze umbra şi îndoirea Legii (la tîlcuirea lui Luca, la Icumenie). (n. aut) 

46 Marele Vasilie zice pentru ce Se numeşte Duhul „Domn”: „Duhul Se numeşte 
«Domn», cu numele Domnului, fiindcă toată lucrarea Fiului se arată prin Duhul” (Cuvînt ia 
Sfintul Botez), (n. aut.) 

41 Tîlcuind zicerea aceasta a Apostolului, Coresi zice: „Unde este Duhul Sfint acolo e şi 
slobozenia: nu este acoperămîm, nu este slovă, nu sînt jertfe de dobitoace necuvîntâtoare, fi¬ 
indcă propovăduirea Preasfintei Treimi şi a înomemrii Dumnezeu-Cuvîntului este strălucită şi 
învederată. Şi aceasta este întîia slobozenie după Hristos, adică cea întîi-mergătoare. Iar cea 

18 Iar noi toţi, privind ca în oglindă, cu faţa descoperită, 

slava Domnului, ne prefacem în acelaşi chip din slavă în slavă, 
ca de la Duhul Domn. 48 

Atîta slobozenie - zice - şi evghenie [„nobleţe”, n. m.] dobîndim, încît nu 
precum atunci, unul Moisi, ci noi toţi, credincioşii Creştini, văzînd slava 
Domnului cu faţa descoperită (fiindcă la Creştini, la cei ce cred, nu este nici 
un acoperămînt), noi toţi — zic - văzînd slava Domnului, ne prefacem întru 
acelaşi chip al slavei şi ne facem ca oglinda: adică primim slava Domnului 
întru noi înşine şi apoi strălucim şi noi împotrivă de Ia sine-ne, ca o răsfrînge- 
re de rază, altă slavă asemenea. Şi - precum argintul cei curat şi strălucit, cînd 
se pune în preajma soarelui, primeşte razele şi lumina soarelui şi scoate şi el 
iarăşi alte raze şi lumină - tot astfel şi noi, Creştinii, curăţindu-ne întru Sfîntul 


de a doua şi următoare este slobozenia duhovnicească, ce se alcătuieşte cu acestea zece: 
1) cu puterea Duhului şi a rîvnei, 2) cu lucrarea cea tare a propovădui™, 3) cu înţelepciunea 
celor viitoare, 4) cu sfinţenia, 5) cu puterea minunilor, 6) cu slăbiciunea a tustrei vrăjmaşilor: 
a trupului, a lumii şi a stăpînitorului lumii; 7} cu nădejdea înfierii, 8) cu fiiasca dragoste către 
Dumnezeu, 9) cu mulţimea ajutătorilor mijlocitori Sfinţi şi 10) cu neîndoita nădejde a cîştigă- 
iii fericirii. 

Despre slobozenia aceasta a Duhului a zis Domnul: „De veţi răniîne întru cuvîntul Meu, 
sîitteţi ucenici ai Mei cu adevărat, şi veţi cunoaşte adevărul şi adevărul vă va slobozi pe voi. 
(...) Deci, de vă va slobozi pe voi Fiul, veţi fi cu adevărat slobozi” (toan 18:32). Vezi aşadar 
că, precum slobozeşte Fiul, aşa slobozeşte şi Duhul cel Sfînt. Prin urmare, Duhul cel Sfînt 
este de o fiinţă cu Fiul, căci, dacă El ne sloboade, cum ar putea fi slugă? Ruşinează-se deci 
următorii lui Machcdonie, cei ce hulesc împotriva Sfintului Duh hulă neiertată. Despre slobo¬ 
zenia aceasta duhovnicească scria Apostolul şi Galatenilor, zicînd: „Staţi deci tari în sloboze¬ 
nia cu care Hristos v-a slobozit şi nu vă supuneţi iar în jugul robiei” ( Galateni 5:1). (n. aut.) 

48 [,..] înţeleptul Teodorii zice că Pavel, numindu-L „Domn” pe Duhul cel Sfînt, îl arată 
a fi de o cinste cu Dumnezeu-Tatăl. Fiindcă Moisi îşi întorcea ţaţa către Dumnezeu-Tatăl - 
precum zice Dumnezeiasca Scriptură iar noi, Creştinii, către Duhul - precum zice aici 
Apostolul, iar Pavel, care vrea să arate că Noul Testament e mai mare decît cel vechi, nu ar fi 
arătat aici pe Duhul dacă ar fi ştiut că El este zidire. Căci - dacă Duhul ar fi zidire, precum 
hulesc Arie şi Evnomie, iar noi am veni către zidire, în vreme ce Moisi se apropia către Dum- 
nezeu-Tatăl - atunci ar însemna că Noul Testament ar fi mult mai mic decît cel vechi; iar 
fiindcă Noul Testament este mai bun şi mult mai mare decît cel vechi, înseamnă că Siîntul 
Duh nu este zidire, ci este de o putere şi de o cinste cu Dumnezeu-Tatăl. Şi, măcar că luptăto¬ 
rii împotriva Duhului zic fără ruşine că Apostolul îl numeşte aici „Duh” pe Domnul, iar nu 
„Domn” pe Duhul, acest cuvânt este fără socoteală, căci dumnezeiescul Apostol face toată 
asemănarea slovei cu Duhul, zicînd: „ Testamentul Nou nu e scris cu cerneală, ci cu Duhul 
Dumnezeului celui viu”; şi iarăşi: „nu a slovei, ci a Duhului”', şi altele. Deci este arătat că 
dumnezeiescul Apostol L-a numit „Domn” pe Preasfîntul Duh, Iar de L-ar fi numit pe 
Domnul „Duh”, ar fi zis. „şi, unde este Domnul”, dar nu a zis aşa, ci: „unde este Duhul Dom¬ 
nului”, fiindcă prin Acesta ni s-a dat darul Fiului; şi, ca să nu-L socotească cineva pe Duhul 
slujitor, de nevoie a zis: „iar Domnul este Duhul”, (n. aut.) 

Botez prin Sfîntul Duh şi strălucindu-ne de razele Aceluia în inimă, scoatem 
şi noi din inima noastră o oarecare strălucire gîndită. Şi „ne prefacem întru 
acelaşi chip” din slava Duhului întru slava cea dată nouă, adică o slavă ca 
aceasta urmează a avea acela ce este luminat de Sfîntul Duh, Care este Domn 
al tuturor şi nu Se supune nimănui; căci, fiind El însuşi Domn şi Stăpîn al to¬ 
tului, are aşadar şi luminarea cea stăpînitoare şi cuvenită Iui Dumnezeu, astfel 
că toţi Creştinii se umplu de Sfîntul Duh şi El străluceşte sufletul lor 49 . Căci 
Moisi, văzînd slava Iui Dumnezeu, s-a schimbat după slava aceea şi faţa lui 
strălucea, aceasta fiind închipuire a noastră, a Creştinilor. 10 


49 Toate acestea Ie zice şi dumnezeiescul Hrisostom, de la care le-a luat şi Sfinţitul 
Teofilact. Iar mai departe Sfinţitul Hrisostom jeleşte şi zice: „Vai! t că bine este aici a suspi¬ 
na cu amar, căci, atîta lucrare dobîndind noi, nici cele ce se zic nu le ştim, pentru că în grabă 
pierdem lucrurile şi căscăm gurile către cele simţite. Pentru că această slavă negrăită şi înfri¬ 
coşată rămîne întru noi o zi-două, iar apoi o stingem, grămădind asuprâ-i viforul lucrurilor lu¬ 
meşti, cu desimea norilor împingînd de la noi razele ei; căci vifor de iarnă sînt cele ale vieţii 
şi ale lumii, mai posomorite decît iama” (cuvîirtul 7 la epistola a 2-a către Corinteni). Iar sfîn¬ 
tul zice acestea pentru că în vremea aceea, mai totdeauna, oamenii se botezau fiind în vîrstă 
(la maturitate), iar apoi cădeau degrabă în păcatele cele de voie, stingînd slava aceea şi darul 
pe care ÎI luau întru Sfîntul Botez. (n. aut ) 

50 Vrednice de laudă sînt şi cele zise despre aceasta de către marele Vasilic: „Deci, cură- 
ţindu-se de ruşinarea cu care s-a mîrşăvit prin răutate, şi întoreîndu-se către frumuseţea cea 
din fire şi primind înapoi prin curăţie chipul cel dintâi ca un chip împărătesc, acesta singur se 
poate apropia de Mîngîietorul. Iar cel ce a luat vedere curată ca soarele va arăta întru sine 
Chipul (adică pe Fiul) Celui nevăzut (adică al Tatălui) şi întru fericita privire a Chipului vei 
vedea negrăita frumuseţe a IntîiuM Chip (adică al Tatălui)” {Despre Sfîntul Duh, capitolul 9). 
Şi iarăşi: „Precum lucrurile cele strălucite şi străvezii, atunci rând cade asupra lor vreo rază, 
se fac şi ele strălucite, tot aşa sufletele duhovniceşti, strălucindu-se de Duhul, trimit danii şi la 
alţii” (la fel). 

Iar Sfmţjtul Teodorit nu vorbeşte mai prejos decît marele Vasilie despre aceasta: „Căci, 
aşa cum oglinzile cele străvezii răsfring chipurile celor ce privesc într-însele, tot astfel şi. M- 
mile cele curate primesc în ele slava lui Dumnezeu. Despre aceasta aşadar a zis şi Domnul: 
«Fericiţi - cei curaţi cu inima, că aceia îl vor vedea pe Dumnezeu!» {Matei 5:8). Şi, precum 
Iuda a primit în sine pe diavolul, şi toată răutatea aceluia a întipărit-o întru sine, tot aşa cel ce 
se apropie de dumnezeiescul dar străluceşte cu strălucirile ce se slobod dintr-însul; şi - pre¬ 
cum cel ce şade întru întuneric ia chip întunecat, iar cel ce şade în soare se face în chip de 
soare şi în chip de lumină - tot aşa cel ce se apropie de Dumnezeu primeşte trăsături dumne¬ 
zeieşti.” Şi iarăşi: „Precum apa cea limpede răsfrînge feţele celor ce privesc într-însa, şi însuşi 
discul Soarelui şi faţa cerului, tot aşa inima cea curată, vorbind din dumnezeiasca slavă, se 
face oarecum şi oglindă.” (n. aut.) 

CAPITOLUL IV 

1 De aceea, avînd această slujbă, după cum am fost miluiţi, nu slăbim, 

Fiindcă a zis mai sus multe şi mari cuvinte - că Apostolii sînt mai mari 
decît Moisi, căci, dacă toţi Creştinii sînt mai sus decît Moisi după slavă, cu 
mult mai vîrtos sînt Apostolii - Pavel vindeca aici mărimea cuvîntului şi zice 
că totul este al lui Dumnezeu. Căci - zice - noi, Apostolii, sîntem numai sluji¬ 
tori, şi nici măcar slujirea aceasta nu este ispravă şi faptă bună a noastră, ci, 
precum am fost miluiţi de Dumnezeu, aşa şi am luat această slujbă. 

Iar zicerea „de aceea” se uneşte cu zicerea „nu slăbim”, adică: Pentru că 
ne-am învrednicit a primi asemenea daruri, nu obosim întru necazuri şi întru 
primejdiile pe care le pătimim, de vreme ce am fost miluiţi de Dumnezeu şi 
ne-am rînduit a sluji în darul acesta al evangheliei. 

2 ci ne-am lepădat de cele ascunse ale ruşinii, neumblînd întru viclenie, 

Aici, Apostolul îi arată în chip ghicitoresc pe apostolii mincinoşi, care se 
faţărniceau în toate, pentru că, luînd bani în ascuns, în afară arătau că nu iau; 
şi, socotindu-se sfinţi după cele din afară, întru ascuns erau necuraţi. Deci 
zice: Noi, Apostolii, ne-am lepădat de asemenea lucruri întunecate şi făţarni¬ 
ce, care, cînd se arată, îi ruşinează pe cei ce le fac. De aceea şi zice: „Neum¬ 
blînd întru viclenie”, că acestea sînt cele ce pricinuiesc ruşine celor ce le fac, 
faptele ce se fac cu făţărnicie şi cu viclenie. Iar dacă vei înţelege că vorbeşte 
şi pentru faptele ruşinoase şi necurate, nu este nici o nepotrivire, căci aşa erau 
apostolii mincinoşi, adică lucrători de cele de ruşine şi necuraţi. 51 

nici viclenind cuvîntul lui Dumnezeu, 

Zice: Nu numai că viaţa noastră, a Apostolilor, este simplă, nevicleanâ şi 
curata, ci şi dogmele credinţei, şi cuvîntul şi învăţătura ce le propovăduim sînt 
fără vicleşug şi curate, pentru că nu amestecăm întru acestea nici o socoteală 
străină, a înţelepciunii celei din afară, nici vreo linguşire. Şi nici bani nu adu¬ 
năm din propovăduire, nici nu învăţăm o dată ceva, iar altă dată altceva, închi- 
puihdu-ne după vremile şi obrazele ce aflăm, precum fac apostolii mincinoşi. 
Nu! - ci totdeauna şi către toţi zicem şi învăţăm aceleaşi lucruri. 

ci făcîndu-ne cunoscuţi prin arătarea adevărului faţă de orice conştiinţă 
omenească înaintea lui Dumnezeu. 


51 Iar Teodorit zice că „cele ascunse ale ruşinii” numesc tăierea împrejur, pe care o pro- 
povăduiau cei ce crezuseră din neamuri, (n. aut.) 

Apostolii mincinoşi - zice - se fac cunoscuţi cu făţărnicie, arătîndu-se într- 
un fel pe din afară, dar altfel fiind cu adevărat în cele din lăuntru, în inima lor. 
Iar eu mă fac cunoscut cu arătarea adevărului, adică iau ca martor înseşi lucru¬ 
rile. De pildă: eu zic că nu iau bani, şi la aceasta vă am martori pe voi înşivă; 
de asemenea, şi pentru celelalte. In acest fel mă fac cunoscut către toţi oamenii, 
atît către cei necredincioşi, cît şi către cei credincioşi, arătînd tuturor curată 
viaţa cu care trăiesc şi propovăduirea pe care o propovăduiesc. însă, fiindcă 
este cu putinţă a se ascunde cineva de oameni, dar de Dumnezeu este cu nepu¬ 
tinţă, Pavel zice că vorbeşte „înaintea lui Dumnezeu”, pe Care apostolii minci¬ 
noşi nu îl vor primi ca martor niciodată, căci sînt mustraţi de conştiinţa lor. 

3 Iar dacă evanghelia noastră este acoperită, este întru cei pieritori, 

Fiindcă a zis mai sus că la Evrei se află acoperămînt întru citirea Legii, iar 
credincioşii Creştini văd slava Simţului Duh cu faţă descoperită, acum zice 
că, deşi evanghelia ar fi acoperită şi nu s-ar înţelege, le este acoperită celor 
necredincioşi şi aceia nu o înţeleg. Căci, aşa cum li se întîmpla Evreilor, care 
nu puteau să vadă faţa lui Moisi, tot astfel li se întîmplă acum celor necredin¬ 
cioşi, şi ei nu pot să vadă evanghelia. Iar aceasta nu este vinovăţie a evanghe¬ 
liei, ci a necredincioşilor, pentru că, de ar fi voit să creadă cu adevărat, ar fi 
văzut şi ei cu faţă descoperită slavă lui Dumnezeu. 

4 întru care Dumnezeul veacului acestuia a orbit înţelegerile 

necredincioşilor, ca să nu le lumineze lumina evangheliei 
slavei lui Hristos, 

împreună cu cei mulţi şi osebiţi pieritori se numără şi cei necredincioşi, iar 
„Dumnezeul veacului acestuia a orbit înţelegerile” lor. Aici, ereticii marchio- 
niţi zic că „Dumnezeul veacului acestuia” este „făcătorul lumii”, pe care ei îl 
numesc „drept” şi „bun”, despărţindu-1 de adevăratul Dumnezeu. Iar ereticii 
manihei zic că Pavel l-a numit „Dumnezeu al veacului acestuia” pe diavolul. 52 
Insă nici una din aceste înţelegeri nu este adevărată, ci Pavel a zis aceasta de¬ 
spre Dumnezeul nostru. Şi, cu toate că L-a numit „Dumnezeu al veacului aces- 


52 Vezi în tomul II al celor opt cărţi, foaia 633, ce zice dumnezeiescul Maxim şi ascultă-1 
şi pe Chirii al Alexandriei, care prin „dumnezeu al veacului acestuia” îl înţelege pe diavolul: 
„Diavolul a întunecat înţelegerile lor - precum zice Pavel - «ca să hu le lumineze lumina 
evangheliei slavei Iui Hristos», dar nu a nimerit ticălosul nădejdea” (Cuvîntul 5 la Paşti). Dar 
sfinţii aceştia îl numesc „Dumnezeu al veacului acestuia” pe diavol nu pentru că s-ar uni cu 
ereticii manihei, ci pentru că, şi aşa dacă s-ar înţelege această zicere apostolească, tot nu ar 
unna vreo necuviinţă, (n. aut.) 

tuia”, nu este nici o necuviinţă, fiindcă El este numit şi „Dumnezeu al cerului”, 
căci zicd David: „Mărturisiţi-vă Dumnezeului cerului!” {Psalm 7.35:26); şi nu 
este numai „Dumnezeu al cerului”, ci şi „Dumnezeu al lui Avraam, al lui Isaac 
şi al lui Iacov” {Matei 22:32); şi nu este numai Dumnezeu al acelor strămoşi, ci 
şi al tuturor oamenilor. Deci ce mirare este că Pavel II numeşte acum, la vre¬ 
mea potrivită, „Dumnezeu al veacului acestuia”? El a zis aşa mai mult ca să 
arate necredincioşilor că toate făpturile văzute sînt făcute de Dumnezeu, făp¬ 
turi de care ei se desfătează şi se îndulcesc, dar îl leapădă şi II tăgăduiesc pe 
Făcătorul lor. Zicerea aceasta se poate citi însă şi aşa, că Dumnezeu a orbit în¬ 
ţelegerile necredincioşilor veacului acestuia, fiindcă întru acest veac se află 
necredincioşi, iar întru cel ce va să fie nu sînt. 53 Dar ce însemnează că „a or¬ 
bit”? Adică Dumnezeu a îngăduit şi a lăsat să fie orbi necredincioşii, precum 
se înţelege şi cealaltă zicere apostoleascâ, despre necredincioşii Elini: „î-a dat 
pe ei în patimi de necinste” {Romani 1:28). Aşa cum am zis la tîlcuirea aceea 
- pe care şi citeşte-o! - că, de vreme ce necredincioşii s-au depărtat şi L-au 
părăsit pe Dumnezeu mai întîi, atunci şi Dumnezeu i-a lăsat şi i-a părăsit pe 
ei, fiindcă Dumnezeu nu sileşte pe nimeni la mîntuire, ci voieşte ca toţi să se 
mîntuiască de voia lor. Şi baga de seamă - o, cititorule! - că nu a zis că 
Dumnezeu i-a orbit pe aceia spre a nu crede, ci spre a nu vedea necuraţii şi în¬ 
tunecaţii lor ochi lumina slavei lui Hristos şi a evangheliei. Lumină însă au 
spre a crede că Hristos S-a răstignit, că S-a înălţat la cer şi că va da bunătăţile 
ce vor să fie. Căci - precum cineva opreşte să vadă soarele pe unul care îşi are 
ochii vătămaţi, ca să nu se vatăme mai mult - tot aşa şi aceştia, fâcîndu-se ne¬ 
credincioşi de sine-şi şi avîndu-şi ochii sufletului vătămaţi, au fost opriţi de 
Dumnezeu să vadă luminarea slavei evangheliei lui Hristos, ca să nu se vatăme 
mai mult, Aşa ne-a poruncit Domnul şi nouă, în Evanghelia lui Matei, să nu 
aruncăm cele sfinte la cîini, şi mărgăritarele înaintea porcilor, zicînd: „Nu daţi 
cele sfinte clinilor, nici nu aruncaţi mărgăritare înaintea porcilor!” {Matei 7:6). 54 


53 Despre aceasta a zis şi Teologul Grigorie, în cuvîntul la Naşterea Domnului: „Smin- 
tească-se Iudeii, batjocorească Elinii, bată-şi limba eretică! - atunci vor crede, cînd vor căuta 
la cer şi îl vor vedea venind şi şezînd ca Judecător.” 

Iar Teodorii, zice ăşa: „A arătat că necredinţa s-a îngrădit în veacul acesta, căci în viaţa 
cealaltă adevărul se va arăta tuturor gol, Şi Dumnezeu i-a «orbit» pe necredincioşi, nu pentru 
că El însuşi a pus întru dânşii necredinţa, ci pentru că, văzînd necredinţa lor, nu i-a lăsat să 
vadă tainele-cele ascunse. Căci - zice - «să nu daţi cele sfinte clinilor şi să nu aruncaţi mărgă¬ 
ritare înaintea porcilor!» {Matei 7:6). Şi iarăşi: «De aceea le grăiesc în pilde, că, văzînd, nu 
văd; şi, auzind, nu înţeleg» (Matei 13:13).” Vezi şi subînsemnarea zicerii „şi fără de Dumne¬ 
zeu în lume” (Efeseni 2:12). (n. aut.) 

54 Tîlcuind această zicere a Domnului, dumnezeiescul Isidor Pilusiotul spune aşa: „Nu 
trebuie a încredinţa cele sfinte nici «crinilor» ludei, celor care, primind de multe ori dumneze¬ 
iescul cuvînt, s-au întors iarăşi la borîtura lor; nici celor ce vin din eresuri către adevăratul cu- 
vînt, dar se întorc iarăşi către socotela cea rea de mai înainte. Nici Tainele nu trebuie a le 

Şi bine a potrivit Pavel zicerea „a lumina”, fiindcă în viaţa aceasta avem 
numai o luminare măsurata, precum este acea puţină lumină a zorilor zilei, şi 
nu avem toti luminarea acelei neînserate zile a veacului viitor. Şi această pu¬ 
ţină lumină ce se dă aici a numit-o mai înainte „bună mireasmă” şi „arvună”, 
precum ara zis (2 Corinteni 1:21 şi 2:15), ca să arate că întreaga lumină avem 
să o dobîndim în cealaltă viaţă. 

Care este chip al Dumnezeului celui nevăzut 

Cu aceste cuvinte, Pavel arată că necredincioşii nu cunosc nici slava lui 
Hristos, dar nici slava Părintelui. Căci - de vreme ce Hristos, ca Fiu şi Dum¬ 
nezeu. este chip al Părintelui 35 , întru Sine arătîndu-L pe Acesta - pentru aceea 
zice: „Cel ce M-a văzut pe Mine, L-a văzut şi pe Tatăl” (.loan 14:9), Deci cel 
ce nu-L vede pe Hristos nu îl vede nici pe Tatăl, aşa cum cel ce nu vede chi¬ 
pul nu vede nici chipul cel dintîi. 

5 Căci nu ne propovăduim pe noi înşine, ci pe Hristos lisus Domnul, 
iar noi sîntem slugile voastre pentru Hristos. 

Mai sus, Pavel a zis că ei, Apostolii, nu umblă cu vicleşug, ca apostolii 
mincinoşi; apoi, a pus în mijloc cele despre necredincioşi, că sînt deznădăjdu¬ 
iţi şi nu cunoSc lumina evangheliei. Iar acum zice: De aceea nu umblăm cu vi¬ 
cleşug, fiindcă nu ne propovăduim pe noi înşine că sîntem buni, precum fac 
apostolii mincinoşi. Căci aceia îi înduplecau pe ucenicii lor a se numi de la 
numele lor, precum a arătat Apostolul în întîia epistolă cu cuvîntul acela: 
„...eu sînt al lui Pavel, eu al lui Apolo, iar eu al lui Kifa” (1 Corinteni 1:12). 
Ori, zicerea aceasta se înţelege şi aşa: Să nu socotiţi că ne vrăjmăşuiţi pe noi, 
pentru ca nu ne propovăduim pe noi înşine, ci pe Hristos, şi atunci voi II vrăj¬ 
măşuiţi pe Hristos, Cel propovăduit de noi. Căci sîntem atît de departe de a ne 


arunca celor pîngăriţi cu patimile, care duc viaţă porcească, pentru ca nu cumva să le calce în¬ 
tru relele lor meşteşugiri, şi sâ ne rupă pe noi, cei care îi împărtăşim din Taine cu defăimare” 
(în şirul tîlcuirii la Matei), (n. aut.) ., ; : 

5S De aceea zice Teologul Grigorie: „Fiul Se numeşte «chip» al Părintelui (Coloseni 1:15) 
pentra că este de o fiinţă cu Tatăl şi pentru că EI este din Acela, iar nu Acela din El. Căci 
aceasta e firea chipului [zugrăvit], a fi urmare a unui întâi chip [«model», n. m.J. însă aici este 
mai inult, căci chipul zugrăvit al celui ce se mişcă este nemişcător, iar aici este chip viu al Ce¬ 
lui viu, avînd o mai mare asemănare cu Acesta decît Adam (,Facerea 4:25) şi decît orice ; năs- 
cut cu născătorul său. Căci aceasta este firea celor simple, nu au o asemănare în parte, ci în¬ 
treg este chipul întregului, şi ele sînt mai degrabă la fel decît asemănătoare” (Cuvîntul al doi¬ 
lea despre Fiul). Vezi şi subînsemnarea ce se află la capitolul 1, stihul 13, al epistolei către 
Coloseni, fiind mai pe larg şi mai însemnată decît aceasta, (n. aut.) 

propovădui pe noi înşine, încît nu avem ca necinste a fi slugile voastre „pentru 
Hristos”, adică pentru că Hristos ne-a iubit atît şi a făcut toate cele smerite şi 
omeneşti din dragoste pentru noi. 

6 Pentru că Dumnezeu, Care a zis: „Să lumineze dintru întuneric 
lumina!” 56 -Acela a strălucit în inimile noastre, ca să lumineze 
cunoştinţa slavei lui Dumnezeu pe faţa lui lisus Hristos. 

De ce a zis că ei, adevăraţii Apostoli, nu se propovăduiau pe sine? „Pentru 
că - zice acum - Dumnezeu a strălucit în inimile noastre”, şi, precum a lumi¬ 
nat şi a slăvit faţa lui Moisi, aşa ne-a luminat şi ne-a slăvit şi pe noi. însă la 
noi nu s-a întîmplat precum la zidirea cea dintîi, cînd a zis Dumnezeu: „Facă- 
se lumină! - şi s-a făcut lumină”, de unde era întuneric, căci zice: „întuneric 
era asupra adîncului. Şi a zis Dumnezeu: Facă-se lumină! - şi s-a făcut lumi¬ 
nă” (Facerea 1:2); deci acum nu s-a întîmplat aşa, Dumnezeu nu a mai zis cu 
cuvîntul să se facă lumină, ci chiar El ni S-a făcut lumină. Găci El Însuşi a 
strălucit întru noi „pe faţa lui Hristos”, adică prin Hristos, căci prin Hristos 
străluceşte întru noi Părintele şi ne dăruieşte luminarea cunoştinţei. Dar nu a 
fiinţei şi a firii Sale - să nu fie! - ci cunoştinţa slavei Sale şi a lucrării Sale ce¬ 
lei fireşti. Căci pentru Fiul ni s-a dăruit adevărata cunoştinţă a Părintelui, pre¬ 
cum a zis El însuşi în Evanghelie: „Am arătat oamenilor numele Tău” şi: „Eu 
Te-am slăvit pe Tine pe pămînt” (loan 17:4). Vezi acum propovăduindu-se de 
Pavel teologia şi slava cea deopotrivă a Preasfintei Treimi? Căci mai sus a 
vorbit despre Sfîntuî Duh: „Domnul este Duhul” (capitolul 3:16); apoi, despre 
Fiul: „lumina evangheliei slavei lui Hristos” (capitolul 4:4); iar acum despre 
Părintele: „ca să lumineze cunoştinţa slavei lui Dumnezeu”. 


56 Bagă de seamă că, după zicerea aceasta a lui Pavel şi după întîiul capitol al Facerii, în¬ 
tunericul a fost mai înainte de lumină, iar lumina s-a făcut după întuneric, întru înfîia lucrare a 
facerii lumii acesteia simţite. Căci, aşa cum nefiinţa a fost mai înainte de făpturi, tot aşa şi în¬ 
tunericul a fost mai înainte de lumină, căci zicem că Dumnezeu a înfiinţat făpturile dintru a 
nu fi şi a arătat lumina din întunericul de dinainte. De aceea, şi Biserica lui Hristos, uimind 
Sfintelor Scripturi, începe ziua [calendaristică, n. m.j de cu seară şi din întuneric iese la lu¬ 
mină. Pentru aceasta, vezi subînsemnarea zicerii: „şi că S-a îngropat, şi că S-a sculat a treia zi, 
după Scripturi” (1 Corinteni 15:4). Iar Sfîntul Grigorie Nisis zice: „Incctînd timpul săptămî- 
nii, stă înainte ziua a opta Şi se zice că e „a opta” fiindcă urmează după cea de a şaptea, dar 
nu pentru că ar primi moştenirea numărului din aceasta, fiindcă ziua a opta rătnîne de-aputuri, 
niciodată împărţindu-se în întuneric de noapte. Căci alt soare o face pe ea, acel Soare ce 
străluceşte adevărata lumină, Care, cînd ni se va arăta - precum zice Apostolul - nu se măi 
ascunde întru apusuri, ci, cuprinzîndu-le pe toate cu puterea Sa luminătoare, face lumină ne¬ 
curmată şi nemoştenită întru cei vrednici şi chiar pe aceia îi preschimbă întru alţi sori” (tîlcui- 
rea la Psalmul <5). (n. aut.) 

7 Şi avem comoara aceasta în vase de lut, 

Fiindcă a zis multe şi mari lucruri despre negrăita slavă a lui Dumnezeu - 
ca să nu zică cineva: Şi cum de mai rămînem în trupul acesta muritor noi, care 
am luat asemenea mari daruri, precum zici tu, o, fericite Pavele? - Apostolul 
zice aici, ca şi cum ar răspunde, că şi faptul de a avea încă trup stricăcios, de 
lut şi de hîrb, şi a încăpea întru sine-şi asemnea comori de daruri este tot lucru 
şi ispravă a puterii lui Dumnezeu 5 ': 

ca puterea covîrşitoare să fie a lui Dumnezeu, iar nu de la noi, 

Şi - zice - pentru ce se face aceasta? Pentru ca acea covîrşire a puterii ce 
se arată întru noi să fie a lui Dumnezeu şi să nu se creadă că isprăvim ceva de 
la sine-ne, ci toţi cei ce ne văd să cunoască şi să spună că totul este al lui 
Dumnezeu. Cu acestea, Pavel îi arată ghicitoreşte pe apostolii mincinoşi, care 
puneau totul pe seama puterii şi a faptei lor. 

8 întru toate fiind necăjiţi, dar nu strîtntorîndu-ne; 

Şi lucrul nostru - zice - este tot isprava puterii lui Dumnezeu, încît, deşi 
sîntem vase de lut şi sîntem loviţi din toate părţile cu atîtea ispite, totuşi nu ne 
sfărîmăm, precum ar fi firesc, şi nu pierdem comoara darurilor ascunsă în 
acest trup de lut al nostru. Căci, cu adevărat, sîntem necăjiţi în toată vremea, 
în tot locul, în fiecare lucru şi de toată lumea - şi de prieteni, şi de vrăjmaşi; 
însă, atîtea pătimind, nu ne strîmtorăm, fiindcă Dumnezeu lărgeşte inima 
noastră, ca să primim ispitele cu lesnire, după zicerea psalmistului: „întru ne¬ 
caz m-ai desfătat” (Psalm 4:1). 

lipsiţi fiind, nu deznădăjduim; 

Adică: într-adevăr, cădem în multe nevoi şi neajunsuri, însă iar stăm 
drepţi şi nu ne deznădăjduim, nici nu ne biruim de ispite, ci, cu ajutorul lui 
Dumnezeu, aflăm lesniri şi chipuri cu care scăpăm şi biruim. 58 


57 Tîlcuitid aceasta, marele Macarie (în Cuvîntul al 13-lea) zice; „«Avem comoara 
aceasta în vase de hîrb», adică: în trup fiind, Creştinii s-an învrednicit a cîştiga întru sine-le 
puterea cea sfmţitoare a Duhului" (n. aut.) 

58 Şi marele Vasilie, întrebat fiind ce însemnează zicerea aceasta, răspunde zicînd: 
„Apostolul, arătînd adeverirea încrederii lui în Dumnezeu din alăturarea cu înţelegerea ome¬ 
nească, spune în privinţa înţelegerii omeneşti: «în toate fiind necăjiţi», iar în privinţa încrede¬ 
rii în Dumnezeu, adaugă: «dar nu strîmtoraţi», Şi iarăşi, în privinţa înţelegerii omeneşti, zice: 
«fiind lipsiţi», dar în privinţa încrederii în Dumnezeu adaugă aceasta: «nu deznădăjduiţi» şi 
celelalte asemenea” (Hotârirea 269 pe scurt), (n. aut.) 

9 goniţi fiind, dar nu părăsiţi; 

Oamenii - zice - ne gonesc, dar Dumnezeu nu ne părăseşte. El îngăduie să 
ni se întîmple toate acestea nu pentru ca să fim biruiţi, ci ca să ne iscusim în 
războiul ispitelor, făcîndu-ne aleşi şi iscusiţi. 

doborîţi fiind, dar nu pieriţi; 

Zice: După trup şi după împrejurările trupeşti, sîntem doborîţi de către cei 
ce ne vrăjmăşesc; dar, după osîrdie şi după bărbăţia sufletului, nu pierim, nici 
nu ne pierdem; şi chiar după trup sîntem păziţi de către Dumnezeu. 

10 purtînd totdeauna în trup omorîrea Domnului Iisus, 

ca şi viaţa lui Iisus să se arate în trupul nostru. 

Adică: Suferim - zice - morţi de toate zilele, cu acestea urmînd totdeauna 
moartea Domnului. Dar, prin morţile acestea, arătăm şi viaţa Domnului, adică 
învierea Lui, în trupul nostru, care pătimeşte totdeauna, însă nu epmorît de 
pătimiri. Despre aceasta scria Pavel şi întru întîia trimitere: „Mor în fiecare zi! 
Mă jur pentru lauda voastră” (1 Corinteni 15:31). Căci - zice - cel ce nu cre¬ 
de că Hristos a înviat, acela să ne. vadă pe noi cum murim şi înviem în toate 
zilele, şi negreşit nu va mai fi necredincios. 

11 Căci pururea noi, cei vii, sîntem daţi spre moarte pentru Iisus, ca şi 
viaţa lui Iisus să se arate în trupul nostru cel muritor. 

Cu aceste cuvinte, Apostolul lămureşte de ce a zis că poartă în trup omorî¬ 
rea Domnului, căci el obişnuieşte a descoperi şi a tălmăci cele nedesluşite şi în¬ 
tunecate, Iar aceasta; „ca viaţa lui Iisus să se arate”, poate a se înţelege şi aşa: 
Căci - precum noi. Apostolii, suferim moartea Domnului acum, în viaţa aceas¬ 
ta, şi, vii fiind, alegem mai bine să murim pentru Hristos - tot aşa şi El ne va 
iubi şi ne va învia după ce vom muri. Pavel arată acelaşi lucru şi în alt loc, zi- 
cînd: „Căci, dacă împreună murim, împreună vom şi învia” (2 Timotei 2:11). 

12 Astfel că în noi lucrează moartea, iar în voi viaţa. 

Aici, Pavel numeşte „moarte” ispitele aducătoare de moarte, ca şi cum ar 
zice: Noi, Apostolii, ne aflăm în primejdie aducătoare de moarte, iar voi, Co- 
rintenii, dobîndiţi viaţă din primejdiile noastre; pentru că noi vă propovăduim 
evanghelia, prin care voi trăiţi viaţa veşnică. 

13 Dar - avînd acelaşi Duh al credinţei, după cum este scris: 

„Crezut-am, pentru aceea am şi grăit” (Psalm 115:1) - 
şi noi credem; pentru aceea şi grăim, 

Mai sus, Pavel a vorbit de ispite şi de morţi. Apoi, a zis ca şi de acestea i-a 
izbăvit Iisus, şi face un silogism, zicînd că îi izbăvea pentru ca să adevereze 
învierea Sa. Iar acum zice că nu trebuie să adeverim aceasta numai cu silogis¬ 
mul nostru, ci şi cu credinţa. Căci - aşa cum David, aflîndu-se în ispite şi iz- 
băvindu-se din ele doar de singur Dumnezeu, zicea: „Crezut-am, de aceea am 
şi grăit” - tot aşa credem şi grăim şi noi, fiindcă avem „acelaşi Duh al credin¬ 
ţei” ca şi David. Căci, precum Iisus S-a sculat din morţi, tot aşa şi noi vom bi¬ 
rui ispitele cele aducătoare de moarte pe care le pătimim şi vom învia împreu¬ 
nă cu Iisus. Şi ia aminte la cuvîntul acesta, că - atît în Testamentul cel Vechi, 
cît şi întru cel nou - este acelaşi Duh, din pricina ereticilor manihei, căre cle¬ 
vetesc Legea cea Veche, zicînd că e rea. 

14 Ştiind că Cel ce L-a înviat pe Domnul Iisus, ne va învia şi pe noi 
prin Iisus şi ne va înfăţişa împreună cu voi. 

15 Căci toate sîntpentru voi, pentru ca, înmulţindu-se darul, să 
prisosească prin mai mulţi mulţumirea, spre slava lui Dumnezeu, 

Zice: Ce credem şi ce grăim? Că ştim că Dumnezeu ne va slobozi şi acum 
din primejdii, iar după sfîrşitul a toată lumea ne va scula din morţi, împreună 
cu voi, în împărăţia Sa, ca să dobîndim veşnicele bunătăţi. Cu aceste cuvinte, 
Apostolul îi cheamă pe Corinteni la credinţă şi la viaţa cea îmbunătăţită. ‘Şi - 
arătîndu-i în ghicitură pe apostolii mincinoşi, care se mîndreau şi ziceau că 
sînt mijlocitori ai ucenicilor lor pentru bunătăţile lui Dumnezeu - Pavel zice 
aici aşa: Toate bunătăţile lui Dumnezeu şi învierea morţilor sînt pentru voi, 
adică pentru toţi cei care credeţi, iar nu pentru unul sau pentru altul. Dumne¬ 
zeu le hărăzeşte pe acestea nu doar cîtorva, ci celor mulţi, ca să crească darul 
şi, prin urmare, să crească şi mulţumirea adusă lui Dumnezeu prin mulţi oa¬ 
meni, spre slava Sa. Iar apostolii mincinoşi - zice - fiindcă îşi însuşesc darul 
lui Dumnezeu, zicînd că ei săvîrşesc acestea, nu Dumnezeu - împuţinează 
prin urmare şi slava lui Dumnezeu, 

16 De aceea nu slăbim, ci, chiar dacă omul nostru din afară se strică, 
cel din lăuntru se înnoieşte din zi în zi- 

De aceea - zice ■ fiindcă ştim puterea lui Dumnezeu - că acum El ne . iz¬ 
băveşte de primejdii, iar la urmă ne va învia străluciţi - nu slăbim, nici nu 
obosim pătimind ispitele. Şi „omul nostru din afară - adică trupul - se strică”. 

în ce chip? Pentru că este bătut, şi izgonit şi se ticăloşeşte. Iar „cel din lăuntru 
- adică sufletul - se înnoieşte”. Cura şi de ce? Pentru că are bune nădejdi, în¬ 
drăzneală şi bucurie, căci pătimeşte pentru Dumnezeu. 59 

1 7 Căci grabnica uşurare a necazului nostru ne aduce, mai presus de 
orice măsură, slavă veşnică, 

Aici, Pavel tălmăceşte cum se înnoieşte „omul din lăuntru”, adică sufletul, 
şi zice: Sufletul se înnoieşte fiindcă socoteşte că necazul este grabnic trecător, 
şi de aceea lesne de suferit, iar slava pricinuită de acest necaz vremelnic - 
veşnică şi nesfârşită. 

18 neprivind noi la cele ce se văd, ci la acelea ce nu se văd; 

căci cele ce se văd sînt vremelnice, iar cele ce nu se văd sînt veşnice. 

Aici, Pavel arată în ce chip se face uşor şi lesne de suferit necazul, căci - 
zice - toate lucrurile ce se văd ale lumii - şi necazul, şi odihna - sînt vremel¬ 
nice. Deci - zice - nici nu vom cădea şi nu ne vom birui de necaz, dar nici nu 
ne vom trîndăvi de odihnă şi de bună-pătimire, pentru că amândouă sînt trecă¬ 
toare. Şi, de vreme ce acestea văzute sînt vremelnice, urmează a fi veşnice şi 
nesfîrşite cele ce nu se văd, adică împărăţia cerurilor şi munca iadului, pentru 
ca împărăţia să o dorim, iar de muncă să fligim. 60 


59 Marele Vasilie, tilcuind zicerea aceasta, zice: „Precum, la război, unirea unora îi 
înfrînge pe ceilalţi, tot aşa şi cel ce adaugă trupului se luptă asupra duhului, iar cel ce se oş¬ 
teşte cu duhul robeşte trupul, fiindcă acestea stau împotrivă una alteia. Prin urmare, dacă vo- 
ieşti a-ţi întări mintea, domoleşte-ţi trupul cu postul, căci aceasta înseamnă zicerea Apostolu¬ 
lui: «dacă omul din afară se strică, cel din lăuntru se înnoieşte» şi aceea: «cînd sînt slab, 
atunci sînt tare»“ (Cuvîntul iutii'despre post). 

Zice şi Kiril al Alexandriei că, „îngrăşîndu-se şi benchetuind prin mîncări, trupul se face 
cumplit şi greu luptător asupra duhului; iar dacă slăbeşte, nefiind ajutat cu cele de prisos, tre¬ 
buie să dea duhului biruinţa. Aceasta zice şi fericitul Pavel: că, «deşi omul nostru din afară se 
strică, cel din lăuntru se înnoieşte din zi în zi»' 1 (Cuvîntul întîi la Paşti). 

Iar marele Vasilie zice aşa: „Ascultă-1 pe Apostol zicînd că, «deşi omul nostru din afară 
se strică, cel din lăuntru se înoieşte din zi în zi». Aşadar, cum voi înţelege omul? Aşa - zice - 
unul este cel ce se vede, iar altul cel ascuns sub cel văzut. «Omul’din lăuntru» este eel nevă¬ 
zut, pe care chiar mai adevărat îl numim «om». Deci în lăuntru avem om şi sîntem oarecum 
îndoiţi. Şi - ca să zicem adevărul - în lăuntru sîntem: căci eu sînt om după cel din lăuntru, iar 
cele din afară nu sînt eu, ci ale mele. Eu sînt raţionalitatea sufletului, adică cel împlinit întru 
raţionalitatea sufletului. Aşadar, trupul este al meu, unealtă a omului, unealtă a sufletului, iar 
«om» este cei după suflet” (în Cwtntul despre alcătuirea omului), (n. aut.) 

60 Pentru aceea, arzîndu-se de iubirea către Hristos, zicea şi purtătorul de Dumnezeu Ig- 
natie: „Atunci voi Fi ucenic adevărat al lui Hristos, cînd lumea nu va mai vedea trupul meu, 
căci cele ce se văd sînt vremelnice, iar cele ce nu se văd sînt veşnice” ([Epistola către Ro¬ 
mani). (n. aut.) 

CAPITOLUL V 


1 Căci ştim că, dacă acest cort, locuinţa noastră pămîntească, 
se va strica, avem zidire de la Dumnezeu, casă nefăcută 
de mină, veşnică, în ceruri. 

Fiindcă a zis mai sus că, „cu cît se strică omul din afară, cu atît se înnoieş¬ 
te cel din lăuntru”, cuvinte ce păreau a fi o ghicitură şi un lucru de mirare. 
Apostolul zice aici că, atunci cînd se va strica desăvîrşit trupul acesta muritor 
şi de pămînt, cu mult mai vîrtos vom primi nenumărate bunătăţi. 6 ’ Şi, zieîrid 
aceasta, le vorbeşte iarăşi Corintenilor despre înviere, măcar eă nu atît de lim¬ 
pede precum în întîia epistolă. El vorbeşte aşa ca să nu creadă Corintenii că 
încă îi socoteşte neîndreptaţi întru această dogmă şi că ar mai avea nevoie a le 
vorbi iarăşi pe larg. 

Iar „cort, locuinţă pămîntească”, numeşte trupul, arâtînd că e vremelnic şi 
se topeşte cu lesnire, căci aşa este cortul. Totuşi, odihnele cele din cer ale 
drepţilor se numesc de multe ori şi „corturi”, dar „corturi veşnice”, precum 
zice sfinţitul Luca:. „Făceţi-vă vouă prieteni din mamona nedreptăţii, ca dacă 
veţi fi lipsiţi, să vă primească pre voi ăn corturile cele veşnice” (Luca 16:9). 
Şi yezi cum a pus Pavel după rînduială pe cele potrivnice, adică: în locul locu- 

61 Dumnezeiescul Grigorie al Nyssei tîlcuieşte zicerea aceasta a Apostolului aşa: „«Dacă 
acest cort, locuinţa noastră pămîntească, se va strica, avem zidire de la Dumnezeu, casă nefă¬ 
cută de mînă, veşnică, în ceruri.» Să nu-mi însenineze nimeni vreo închipuire, formă şi fel al 
acestei «case nefăcute de mînă», după asemănarea închipuirilor ce se văd acrim, pe care le 
desluşim una de alta după felririle lor. Căci Dumnezeiasca Scriptură ne încredinţează de învi- 
ere şi de faptul Că cei ce se înnoiesc prin înviere trebuie a se schimba, dar întru Ce ne vom 
schimba e ascuns desăvîrşit şi necunoscut, pentru că în viaţa aceasta de acum nu avem’ nici o 
pildă despre cele ce se nădăjduiesc. (...) Iar că atunci cînd he Vom face top un trup al lui Hriş- 
tos va fi un neam al tuturor, avînd aceleaşi însuşiri, top strălucind după asemănarea dumneze¬ 
iescului Chip, nu ne îndoirii; dar ce se va mai întîmpla cu noi întru schimbarea firii, hotarifoţ 
zicem riă este mai presus de toată înţelegeiCa” (Cuvînt la cei adormiţi). 

Aici însă, cu dreptate s-ar nedumeri Cineva: căci, dacă toţi cei ce au să învieZe (adică 
drepţii) se vor face un singur neam, închipuiţi cu trăsăturile chipului dumnezeiesc, cum au să 
se deosebească unul de altul? Căci, întru acea slăvită înviere a , drepţilor, Hiistos-Dunuiezeu 
are să Şe facă „toate întru toţi”, precum a zis Pavel întru epistola întîi către Corinţeni: „ca să 
fie Dumnezeu toate întru toţi”; şi iarăşi; „ci toate şi întru toţi, Hristos” (Coloseni 3:11). Dezle- 
gînd nedumerirea aceasta, răspundem că drepţii se vor deosebi atunci'nu după trăsăturile tru¬ 
pului celui din afară, ci din descoperitoarea putere a acelei lumini dumnezeieşti cu care vor fi 
slăvite împrejur trupurile, acelor fericiţi. Căci - precum Petru, lacov şi Ioan i-au cunoscut pe 
Moisi şi pe Hie în muntele Taborului din descoperitoarea putere a acelei neplăsmuite lumini 
care a strălucit împrejur - zicem (împreună cu marele Grigorie al Tesalonicului) că şi fericiţii 
aceia se vor cunoaşte prin descoperitoarea putere a dumnezeieştii lumini care îi cuprinde în 
strălucire, (n. aut.) 

înţei de pe pămînt, a pus-o pe aceea cerească, şi în locul cortului a pus casa 
cea veşnică. Apoi, crescînd lauda slavei pe care o va primi trupul nostru, l-a 
numit „casă nefăcută de mînă”, dar nu spre osebirea trupului vremelnic, căci 
şi acesta este nefăcut de mînă. Sau - după Hrisostom - poţi să înţelegi şi aşa: 
fiindcă a numit trupul „casă”, a adăugat şi zicerea „nefăcută de mînă”, spre 
osebirea caselor care se fac de mîinile oamenilor. Unii însă (între care Fotie, 
Teodorit şi Sfîntul Metodie, în cuvîntul despre înviere) zic că viaţa ce se află 
pe pămîntul acesta este „casă făcută de mînă” iar trupul este „cortul”, căci una 
este „casa”, alta „cortul” şi alta sîntem noi, care ne însuşim „cortul”. Astfel, 
ceea ce se zice este aşa: dacă se va strica viaţa pămîntească a trupului nostru - 
ce se poate numi şi „făcută de mînă”, căci pîinea, vinul şi restul hranei trupu¬ 
lui se fac prin lucrarea mîinilor oamenilor - dacă aceasta se va strica deci, 
vom dobîndi altă viaţă în ceruri, nestricată şi nefacută de mînă, căci nu are tre¬ 
buinţă de lucrarea mîinilor noastre. 

2 Căci de aceea şi suspinăm, dorind să ne îmbrăcăm cu 

locuinţa noastră cea din cer, 

De care „locuinţă” vorbeşte aici Apostolul? De trupul cel nestricăcios; şi 
zice că acesta e „din cer”, nu pentru că s-ar pogon de acolo, ci pentru că din 
cer ia darul nestricăciunii. Deci - zice - nu trebuie a ne întrista pentru ispitele 
trupului, ci, cu totul dimpotrivă, se cuvine mai mult a suspina pentru că nu ne 
dezbrăcăm de trupul acesta stricăcios, ca să ne îmbrăcăm cu acela nestricăcios 
şi nemuritor. De aceea nici nu a numit „cort" trupul cel nestricăcios, ci „locu¬ 
inţă", fiindcă aceea rămîne veşnic. 62 

3 dacă totuşi vom fi găsiţi îmbrăcaţi, iar nu goi 

Ca să nu îşi închipuie Creştinii Corinteni că toţi au să primească, cereasca şi 
slăvită nestricăciune a trupului, Pavel zice aici că, pentru a ne îmbrăca întru ne- 
stricăciune, pentru a lua trup nestricăcios, trebuie să nu fim aflaţi goi de slava şi 
de acoperământul dumnezeiesc, din pricina sluţeniei păcatului. Căci toţi oamenii 
au să dobîndească înviere, însă nu toţi au să primească slavă şi cinste, fără nu- 


62 Iar Teodorit zice că Pavel numeşte „locuinţă din cer” nestricăciunea. Şi - zice - 
Apostolul nu spune că ne vom îmbrăca cu alt trup afară de acesta pe care îl purtăm acum, ci 
că acest trup stricăcios al nostru se va îmbrăca pe deasupra cu nestricăciune şi aşa ne îmbră¬ 
căm şi noi cu dînsul. 

Iar dumnezeiescul Maxim tîlcuieşte aşa: „«Lăcaş ceresc» este deprinderea nepătimaşă cu 
fapta bună şi cunoştinţa ce nu are nici o gîndire de rătăcire care să o lupte” (capitolul 49 din a 
cincea sută din cele teologice), (n. aut.) 

mai cei drept-slăvitori, iar dintre aceştia cei drepţi; iar toţi ceilalţi, necinstitorii 
de Dumnezeu şi păcătoşii, au să se scoale din morţi cu necinste. 63 

4 Căci noi, cei ce sîntem în cortul acesta, suspinăm îngreuiaţi, de vreme 

ce nu dorim să ne scoatem haina noastră, ci să ne îmbrăcăm cu 
cealaltă pe deasupra, ca ceea ce este muritor să fie înghiţit de viaţă. 

De vreme ce părea greu cuvîntul zis mai sus, că suspinăm dorind a ne slo¬ 
bozi din trup - fiindcă negrăit de multă este ţinerea şi apropierea sufleţului cu. 
trupul, şi cei mai mulţi oameni suspină şi nu vor să moară, ci să nu moară - 
Pavel zice aici că nu suspinăm pentru ca să ne slobozim de trup oricum s-ar 
întîmpla, ci pentru că voim să ne îmbrăcăm cu el nestricăcioş şi slăvit. Căci, al 
nostru fiind trupul, nu voim a ne dezbrăca de el, ci numai să ne slobozim de 
stricăciunea lui, ca aceasta, iar nu însuşi trupul, să se cheltuiască şi să se pi¬ 
ardă de către viaţă. Căci nu ne îngreuiem chiar de trup, ci pentru că trupul 
nostru este stricăcios şi vremelnic. 

Din aceste cuvinte; se astupă cu totul gurile ereticilor; căci Apostolul nu 
spune aici. că unul este trupul pe care îl purtăm acum, şi altul acela cu care 
avem să ne îmbrăcăm după înviere; ci vorbeşte despre stricăciune şi nestrică- 
ciune, anume că trupul acesta este stricăcios, iar acela va fi nestricăcios. 

5 Iar Cel ce ne-a făcut spre aceasta este Dumnezeu, 

Dumnezeu - zice - este Acela care ne-a zidit din început, din veac, „pen¬ 
tru aceasta”, adică pentru a ne face nestricăcioşi, încît aceasta se va face cu 
adevărat şi negreşit. 

Care ne-a şi dat arvuna Duhului 

Zice: Creştine, mai voieşti dovadă că avem să ne facem nestricăcioşi după 
înviere? Iată, îţi dau încă una. Care? Că Dumnezeu, dîndu-ne Duhul cel Sfînt 
prin botez, totodată ne-a dat şi „arvuna” nestricăcmnii, pentru că ne-a sfinţit 
sufletul şi trupul, facîndu-le mai dumnezeieşti, mai duhovniceşti, căqi ne-â 
slobozit de păcat, din care se naşte moartea şi stricăciunea. Deci în acest chip 
Duhul cel Sfînt este arvuna nestricăciunii ce va să fie. 64 


63 Despre aceasta, Teodorit zice: „Deci «goi» îi numeşte pe cei goliţi de slava dumneze¬ 
iască, împreună cu care se rinduieşte Apostolul, învăţmdu-i pe Corinteni şi pe toţi oamenii a 
se smeri, (a aut) 

64 Despre aceasta, marele Atanasie zice: „Trapul acesta stricăcios şi muritor trebuie a se îm¬ 
brăca întru nestricăciime şi întru nemurire. Căci cei ce poartă Duhul lui Dumnezeu poartă ne- 
stricăciune, fiindcă Dumnezeu estenestricăciune” (la Vricnie, în tomul întîi, foaiă ; 214). (n. aut.) 

Aceasta se înţelege încă şi altfel; că, de vreme ce Dumnezeu ne-a dat Du¬ 
hul tei Sfînt în parte, ca o arvună, atunci El ne va da şi întregul. Dar cum ni 1- 
ar da, de nu ne-am face nestricăcioşi, slăvindu-ne şi după suflet, şi după trup? 
Deci, de vreme ce tu. Creştine, ai luat acum puţinul, arvuna, nădăjduieşte că 
vei lua atunci şi întregul şi, pe lîngă că eşti nestricăcios şi nemuritor cu sufle¬ 
tul, ai să te faci nestricăcios şi nemuritor şi cu trupul. 

6 îndrăznind deci totdeauna şi ştiind că, petrecînd in trup, 

sîntem departe de Domnul - 

7 căci umblăm prin credinţă, nu prin vedere - 

8 nădăjduim însă şi bine-voim mai bine a pleca din trup şi 

a ne duce către Domnul 65 

Şi cu aceste cuvinte Apostolul adeverează ceea ce a zis mai sus, anume că 
nu avem grijă de primejdii şi de moartea trupului, pentru că acestea ne prici¬ 
nuiesc lucrul cel dorit, adică slăvită nestricăciune, pentru care şi suspinăm, fi¬ 
indcă primejdiile şi moartea ne duc către Stăpînul Dumnezeu mai curînd. Deci 
- fiindcă totdeauna nădăjduim şi ştim că, atîta vreme cît ne aflăm uniţi cu tru¬ 
pul acesta, sîntem despărţiţi de Dumnezeu - nu ne temem nici de prigoane, 
nici de vrăjmăşii, nici de moarte. Vezi însă - o, cititorule - înţelepciunea lui 
Pavel! Căci a ascuns numele morţii şi a vorbit de despărţirea trupului şi de 
unirea cu Dumnezeu, pentru a nu se atîrna cineva de viaţa aceasta, fiindcă ea 
ne desparte de Domnul. Apoi - pentru a nu zice cineva: Dar ce, trupul ne des¬ 
parte de Dumnezeu? - Pavel îndreptează cuvîntul şi zice că ^umblăm prin cre¬ 
dinţă, nu prin vedere”. Adică aici, în viaţa acesta îl cunoaştem pe Dumnezeu, 
puţin însă, „în parte, ca prin oglindă şi ghicitură”, căci aceasta arată zicerea 
„prin credinţă”; iar nu faţă către faţă, căci aceasta însemnează zicerea „nu prin 
vedere". De aceea - zice - „bine-voim”, adică mult dorim, a ieşi din trupul 
acesta stricăcios şi a fi uniţi cu Domnul. Şi nu a zis: „dorim să dobîndim ne¬ 
stricăciune”, ci a zis lucrul mai bun: „dorim să fim împreună cu Domnul”, 
pentru că aceasta este mult mai mare decît nestricăciunea. 

9 De aceea ne şi nevoim - fie că petrecem în trup, fie că ieşim din trup - 

sa fim bine-plăcuţi Lui 

65 Purtătorul de Dumnezeu Maxim tîlcuieşte zicerea aceasta anagogic, zicînd: „Se înstrăi¬ 
nează de trup cel ce se mută către deprinderea cea cunoscătoare din cea lucrătoare, răpindu-se 
ca în nişte nori de înţelegerile cele înalte în aerul străveziu al vederii cu mintea, după care va 
putea fi împreună cu Domnul totdeauna. Şi se înstrăinează de Domnul cel ce încă nu poate 
privi cu minte curată înţelegerile fără lucrările după simţire şi nu poate cuprinde cuvîntul cel 
simplu despre Domnul fără ghicituri” (capitolul 59 al sutei a doua din Teologie), (n. aut.) 

Tot ce se caută - zice - este să vieţuim după buna-plăcere a lui Dumne¬ 
zeu. Găci - pentru a nu auzi tu, Creştine, de înstrăinare şi despărţire de trup şi 
să socoteşti că aceasta e de ajuns pentru mîntuire - Apostolul zice să te sîrgu- 
ieşti, Creştine, a te despărţi de trup şi a te duce către Hristos bine-ales prin 
viaţa ta plăcută lui Dumnezeu în lumea aceasta. 

10 Pentru că noi toţi trebuie să ne înfăţişăm înaintea scaunului de 
judecată al lui Hristos, 

Aici, Apostolul îi înspăimîntă pe Creştini cu aducerea aminte de acel înfri¬ 
coşat divan ai lui Hristos, înaintea căruia trebuie a se arăta toţi oamenii. Şi 
zice: Sa nu socoteşti, Creştine, că acolo vor fi ziduri şi acoperăminte, ca să te 
ascunzi, sau că adîncul inimii poate să acopere faptele sau gîndurile oameni¬ 
lor! Nu, să nu socoteşti aceasta, pentru că toate - şi faptele* şi vorbele, şi gîn¬ 
durile - au să se arate! 

ca să ia fiecare după cele ce a făcut prin trup, ori bine, ori rău. 

Cu aceste cuvinte, Pavel îi face pe lucrătorii faptei bune şi pe cei ce se ne- 
voiesc să aibă bune nădejdi că vor lua de la Dumnezeu răsplătirile nevoinţelor 
şi ale faptei lor bune; iar pe cei leneşi îi face osîrduitori de frica osîndirii şi a. 
muncii. Totodată, el adeverează aici şi învierea din morţi a trupurilor, pentru 
că trupul, ce a slujit sufletului la faptele cele bune ori la cele rele, negreşit şi el 
fie se va încununa, fie se va munci. Aşadar, şi din aceste cuvinte ale Apostolu¬ 
lui se astupă gurile ereticilor care zic că trupul nu are să se scoale din morţi. 
Zice şi Teodorit: „Drept fiind Judecătorul, va da răsplătiri potrivite fiecăruia, 
după cele ce s-au lucrat de el în viată. Şi a arătat totodată că sufletele, ce se 
vor cinsti ori se vor munci, îşi vor lua răsplătirile împreună cu trupurile lor.” 
Vezi şi subînsemnarea zicerii „dacă numai în viaţa aceasta nădăjduim în Hfis- 
tos” (/ Corinteni 15:19). 

11 Cunoscînd deci frica de Dumnezeu, căutăm să~i înduplecăm 
pe oameni, iar lui Dumnezeu îi sîntem arătaţi; 

şi nădăjduiesc că sîntem arătaţi şi întru conştiinţele voastre. 

Fiindcă ştim - zice - acel înfricoşat divan al lui Dumnezeu, facem tot ce 
putem ca să nu smintim pe cineva - căci aceasta însemnează zicerea: „căutăm 
să-i înduplecăm pe oameni”, în loc de: „vindecăm smintelile şi ridicăm prici¬ 
nile celor ce se smintesc”. Căci - zice - deşi ăm zice că nu facem nici un rău, 
dînd însă bănuială că îl facem, negreşit ne osîndim dacă nu îndreptăm, atunci 

cînd putem, bănuiala şi pricina smintelii. „Iar lui Dumnezeu îi sîntem arătaţi” 
şi El ştie cum petrecem, căci pe Dumnezeu nu trebuie a-L îndupleca şi a-L în¬ 
credinţa, căci El ne cunoaşte şi nu Se sminteşte pentru noi. Şi nu numai lui 
Dumnezeu îi sîntem arătaţi, ci şi vouă, fiindcă şi voi ştiţi foarte bine toată via¬ 
ţa şi faptele noastre, astfel încît nu se cuvine a căuta să vă încredinţăm despre 
acestea, pentru că voi nu vă smintiţi de noi. 

12 Căci nu vă spunem iarăşi cine sîntem, 

ci vă dăm prilej de laudă pentru noi, 

Apostolul leapădă adeseori bănuiala că s-ar lăuda. De aceea zice şi aici: 
Aceste cuvinte le-am zis nu ca „să vă spunem cine sîntem”, adică pentru ca să 
ne mărim şi să ne lăudăm, ci ca vouă să vă dăm pricină de a vă lăuda şi a vă 
împodobi cu noi către apostolii mincinoşi, care ne clevetesc şi ne defaimă. 

ca să aveţi 66 către cei ce se laudă în faţă, iar nu în inimă. 

Cu acestea - zice - vă dăm prilej. Creştinilor, să aveţi a vă lăuda pentru noi 
către apostolii mincinoşi, care se laudă numai „în faţă”, adică după arătare şi în 
faţa oamenilor, iar nu după adevăr, prin fapte. Căci aşa erau aceia, pe dinafară 
avînd obrăzar de evlavie, şi nici un bine în inimi. Şi vezi că Apostolul le po¬ 
runceşte Corintenilor să nu se laude totdeauna, ci atunci cînd se vor lăuda şi se 
vor înălţa pe sine-şi acei apostoli mincinoşi. 

13 Căci, dacă ne-am uimit, pentru Dumnezeu; 

iar dacă sîntem întreg-înţelepţi, pentru voi 67 

Zice: Dacă zicem ceva mare şi înalt despre noi înşine - că aceasta numeşte 
„uimire”, precum în altă parte „nebunie” (2 Corinteni 11:21) - pentru Dumne¬ 
zeu o zicem, pentru ca voi să nu ne defăimaţi, socotindu-ne de nimic şi ne¬ 
vrednici, şi astfel să vă osîndiţi. Iar dacă zicem ceva smerit despre noi, aceasta 
o facem pentru voi, ca să învăţaţi de la noi a fi smerit-cugetători - că „întrea- 
gă-înţelepciune” a numit smerita cugetare, după Teodorit. 

Sau/aceasta se înţelege şi altfel, adică: Dacă cineva bănuieşte ca sîntem ie¬ 
şiţi din minte fiindcă zicem lucruri mari despre sine-ne, noi nădăjduim să luăm 


66 Aici, lipseşte zicerea „a vă lăuda”, deci: „ca să aveţi a vă lăuda”, precum tîlcuieşte sfin¬ 
ţitul Teofilact. (n. aut.) 

6/ Şi aici Apostolul foloseşte formă de lipsă, cea întreagă fiind, după înţeleptul Fotie, 
aceasta: Căci, dacă ne-am ieşit din sine-ne, pentru Dumnezeu am ieşit; iar dacă sîntem întreg- 
înţelepţi, pentru voi sîntem înţelepţi, (n. aut.) 

de la Dumnezeu plată pentru bănuiala şi defăimarea aceasta. Şi, iarăşi, dacă ci¬ 
neva socoteşte că avem minte întreagă şi sănătoasă, acela dobîndeşte folosul 
pricinuit de întreaga-înţelepciune şi de statornicia minţii. Aceasta se înţelege 
însă şi într-altfel: Dacă sîntem ieşiţi din minte, sîntem pentru Dumnezeu, ca să 
vă înfăţişăm şi să vă aducem pe voi la Dumnezeu. însă Pavel era nebun şi ieşit 
din minte nu cu nebunie vinovată, ci cu nebunia lăudată şi fericită, adică cu ne¬ 
bunia şi ieşirea din sine-şi iubitoare. Fiindcă atît de multă dragoste avea către 
Dumnezeu de trei ori fericitul acesta, încît doar cu Dumnezeu vieţuia, fiind cu 
totul afară din sine. Şi, prin dragoste, s-a mutat cu totul către Dumnezeu şi nu 
mai trăia viaţa sa, ci viaţa lui Dumnezeu cel iubit de el. De aceea şi zicea: „Iar 
de acum nu mai trăiesc eu, ci Hristos trăieşte întru mine” (Galateni 2:20). fiS 
Deci - zice - dacă „ne-am uimit”, adică am ieşit din sine-ne, negreşit pentru 
Dumnezeu ne-am uimit şi pentru covîrşitoarea dragoste către El. 

14 Căci dragostea lui Hristos ne ţine pe noi, care socotim aceasta: 
că, dacă Unul a murit pentru foţi, toţi erau aşadar morţi 

15 Şi a murit pentru foţi, ca cei ce viază să nu mai vieze loru-şi, 
ci Aceluia care a murit şi a înviat pentru toţi. 

Zice: Iubirea pe care ne-a arătat-o Dumnezeu ne strînge şi ne îndeamnă a 
ne primejdui pentru Dumnezeu. Căci am judecat şi am socotit aceasta bine şi 
înţelepţeşte, anume că, de vreme ce Hristos a murit pentru toţi oamenii, este 
arătat că toţi eram morţi şi pieriţi. Şi Hristos a murit pentru noi, cei morţi şi 
pieriţi, ca să ne facă vii. Deci, fiindcă Hristos ne-a făcut vii, sîntem datori a nu 
mai vieţui întru sine-ne, ci întru Hristos, pentru Care avem şi viaţa. 69 Iar El nu 

68 Sfinţitul Teofilact a adunat aceste cuvinte de Ia acea pasăre cerească, de la Dionisie 
Arcopagitul, care zice: „Dumnezeiasca iubire este şi uimitoare, nelăsînd pe cei iubitori să fie ai 
lor, d ai celor pe care ii iubesc, (...) De aceea, şi marele Pavel, stăpînit fiind de dumnezeiasca 
iubire şi împărtăşindu-se de puterea ei uimitoare, zice cu gura îndumnezeită: «Nu mai viez eu, 
ci Hristos viază întru mine!» {Galateni 2:20)..-,Zice aceasta ca un adevărat iubitor şi ieşit din 
sine, cum însuşi zice, în Dumnezeu şi ca cel ce nu mai trăieşte viaţă lui, ci viaţa Celui iubit de 
el, ca foarte iubit " 0'espr'e numirile dumnezeieşti, capitolul 4). (n. aut.) 

69 Din aceste cuvinte ale Apostolului; marele Vasilie arată datoria pe care o au Creştinii 
cînd se împărtăşesc cui Dumnezeieştile Taine: ;Cădj prin împărtăşire, ei „vestesc moartea 
Domnului", cuni.zice Pavel (1 Corinteni 11:26). Iar moartea Domnului s-a făcut „pentm toţi 
oamenii” - după zicerea de mai sus - căci, „dacă Unul a murit pentm top, toţi erau aşadar 
morţi”. Deci cei ce se împărtăşesc sînt datori să arate ascultare pînâ la moarte pentm dragoste, 
pentm credinţă şi pentm poruncile Iui Dumnezeu şi să nu mai vieze de-aici înainte lumii, pă¬ 
catului şi loiu-şi, ci doar Aceluia cu Care s-au împărtăşit, adică lui Dumnezeu, Celui ce a mu¬ 
rit şi a înviat pentm dînşii, aşa cum zice tot Pavel: „ca cei ce viază să nu mai vieze loru-şi, ci 
Aceluia ce a murit şi a înviat pentru dînşii”. Şi Sfîntul Vasilie zice că aceasta este dogmă pre- 
danisită de Pavel (în Cuvîntul al doilea la botez), (n. aut.) 

numai că a murit, dar a şi înviat pentru noi, ca să suie la cer „pîrga şi începătu¬ 
ra noastră”, adică firea Sa omenească şi, prin aceea, să ne suie şi pe noi toţi. 
Căci, altfel, ce trebuinţă era a Se sui Hristos la cer, dacă nu urma a ne sui şi 
noi acolo? Aşadar, pentru toate acestea - fiindcă a murit pentru noi, şi ne-a fă¬ 
cut vii şi ne-a dat arvuna nestricăciunii - sîntem datori să vieţuim întru Hris¬ 
tos, iar nu întru poftele noastre. 

16 De aceea, noi nu mai ştim de acum pe nimeni după trup; 

De vreme ce toţi - zice - fuseseră omorîţi de către păcat, iar în urmă s-au fă¬ 
cut vii de către Hristos, prin Sfîntul Botez, atunci cu dreptate nu mai ştim pe nici 
unul dintre credincioşii Creştini că viază după trup, adică după vechea şi trupeas¬ 
ca petrecere. Căci, de vreme ce toţi Creştinii s-au născut a doua oară de către 
Sfîntul Duh, se cuvine aşadar ca toţi să aibă o vieţuire nouă şi duhovnicească. 

chiar dacă L-am cunoscut pe Hristos după trup, 
acum nu-L mai cunoaştem. 

Cu aceste cuvinte. Apostolul arată că Creştinii nu mai trebuie să vieţuiască 
după trup, ci după Duh, la aceasta avîndu-L începător pe Hristos. Deci zice că, 
deşi Hristos era după trup întru o vreme, mai înainte de înviere, acum El nu 
mai este după trup. Dar ce a făcut? Oare a lepădat trupul? Ba, să nu fie! Căci, 
„aşa cum S-a suit în cer, astfel are să şi vină”, după zisa îngerilor către Apos¬ 
toli; aşadar S-a suit cu trup şi cu acel trup are să şi vină întru a doua venire. 
Deci pentru ce zipe aceasta aici Apostolul? Pentru că noi, oamenii, zicem că 
sîntem „după trup” atunci cînd ne aflăm în păcate şi în voile trupului, şi că nu 
vieţuim „după trup” atunci cînd nu păcătuim. Despre Hristos zicem însă că a 
vieţuit, mai înainte de înviere, „după trup”, adică după nevinovatele pătimiri 
ale firii: mîncînd, bînd, flămînzind şi însetînd, dormind şi ostenind; şi zicem 
că acum nu mai vieţuieşte „după trup” fiindcă S-a slobozit şi de pătimirile ne¬ 
vinovate ale firii arătate mai sus şi nici nu mânîncă, nici nu bea, nici nu înse- 
tează, nici nu doarme, nici nu osteneşte, avînd trup nepâtimitor şi nemuritor. 
Dar pentru ce a lepădat Domnul aceste patimi? Negreşit, ca să ne înveţe şi pe 
noi, Creştinii, a-I urma Lui şi a nu mai vieţui „după trup”, adică în păcate şi în 
voile trupului, ci după Duh, adică în fapte bune; şi, pe lîngă acestea, că ne 
vom scula din morţi. 


70 Iar Teodorit ne învaţă că cu stăpîneasca moarte s-a stricat moartea şi nici un om nu mai 
e muritor. Căci însuşi Stăpînul Hristos avea trup pătimitor, şi după pătimire l-a făcut nestrică- 
cios şi nemuritor, (n. aut.) 

17 Deci, dacă este cineva în Hristos, este făptură nouă; 

Zice: Cine a crezut în Hristos, acela este altă făptură, s-a făcut zidire nouă. 
De aceea, noi, Creştinii, nu mai trebuie să ducem acea viaţă învechită de păca¬ 
te a vechiului Adam, ci noua viaţă a Noului Adam, adică a lui Hristos-Dum- 
nezeului nostru 71 

cele vechi au trecut, iată, toate s-au făcut noi 

Care sînt „cele vechi”? Cele ale păcatului, dar şi obiceiurile Evreilor. Pen¬ 
tru că - zice - păcatul cel vechi a trecut, şi sufletul şi trupul nostru s-au făcut 
noi prin Dumnezeiescul Botez. Totodată, au trecut cele vechi ale Evreilor şi s- 
au făcut toate noi: în locul Legii, s-a făcut evanghelia; în locul Ierusalimului, 
cerul; în locul Bisericii simţite, aceea din lăuntru, a catapetesmei gîndite, întru 
care se află dumnezeiasca Treime; în locul tăierii împrejur, botezul; în locul 
manei, Trupul lui Hristos; în locul apei (aceea din piatra cea vîrtoasă 72 ), Sîn- 
gele Stăpînului; în locul toiagului lui Moisi sau al lui Aaron, este Crucea; în 
locul mielului, este Fiul lui Dumnezeu; şi, în locul celorlalte vechi, avem da¬ 
rurile cele noi ale evangheliei. 


71 Despre aceasta şi marele Vasilie prea-potrivit a zis aceste cuvinte vrednice de laudă; 
„Deci Domnul, gătindu-ne pentru viaja de după înviere, pune înainte toată petrecerea evan¬ 
ghelică - legiuind nemînierea, nepoinenirea de rău, necăderea în iubirea de îndulciri şi de ar¬ 
gint - pentni ca noi, mai înainte apucînd, să isprăvim de voia noastră cele ce veacul viitor le 
are după lire. Deci, dacă cineva ar zice că evanghelia ar fi preînchipuirea vieţii de după învie¬ 
re, mi se pare că nu ar greşi împotriva cuviinţei” ( Despre SJîntul Duh, capitolul 15). 

Iar înţeleptul Fotie tîlcuieşte aceasta aşa; „Zic Elinii şi Iudeii; De ce se făleşte Pavel, zi- 
cînd: «lată, s-au făcut noi toate», ori: «Cine este întru Hristos este zidire nouă»? Eu - zic ei - 
nu văd nimic nou! Noi însă - zice Fotie - răspundem aşa: Nu ai ochi ca să vezi acestea! Iar 
dacă voieşti, ia aminte cum se fac toate noi. Căci «zidire» se numeşte în Scriptură nu numai 
aducerea din nefiinţă întru a fi, ci şi prefacerea din a fi spre a fi mai bine. Astfel, Dumnezeu a 
zidit cerul din ceea ce nu era, şi tot aşa zideşte şi atunci cînd îl face bun pe omul cel rău, «zi¬ 
dire» însemnând aici prefacerea spre mai bine, Ascultă-1 şi pe David cum zice: «Inimă curată 
zideşte întru mine. Dumnezeule! ” Proorocul îl roagă aceasta pe Dumnezeu nu pentru că nu ar 
fi avut inimă zidită o dată, ci pentru că inima lui se spurcase cu prea-curvia şi cu uciderea şi 
se povîrnea spre stricăciune, Şi nu vorbeşte despre fiinţa inimii, ci despre buna vieţuire care 
împodobeşte inima. (,.,) Tot aşa, cura se zideşte întreg-înţeleaptă; aşa se zideşte milostiv ră¬ 
pitorul; aşa, lupul se preface în oaie şi coroiul în porumbel. Două zidiri sînt, de aceea şi scăl¬ 
dătoarea (adică Dumnezeiescul Botez) se numeşte «zidire» căci, dezbrăcîndu-ne de omul cel 
vechi, ne îmbrăcăm întru cel nou, înnoit după chipul Celui ce l-a zidit. Vezi aşadar că este zi¬ 
dire nouă? [,..] Aşa au trecut cele vechi, aşa s-au făcut noi toate, aşa este zidire şi făptură no¬ 
uă” (întrebarea 180 din Amfilohia). (înţeleptul Fotie a adunat toate acestea de la dumnezeies¬ 
cul Hrisostom.) [.. . ] (n. aut.) 

12 Piatra pe care a lovit-o Moisi cu toiagul şi a izvorît apă în pustie, (n. ni.) 

18 Şi toate sînt de la Dumnezeu, Cel ce ne-a împăcat cu Sine 

prin lisus Hristos 

Toate aceste daruri - zice - pe care le-am luat noi, Creştinii, ni s-au dat de 
Dumnezeu-Părintele, Care ne-a împăcat cu Sine pe noi, care mai înainte eram 
vrăjmaşi ai Lui, prin mijlocirea Fiului Său. Căci nu noi am năzuit la Dumne¬ 
zeu, ci Dumnezeu ne-a chemat la Sine, prin moartea unuia născut Fiului Său. 

şi ne-a dat slujba împăcării 

O, adînc de milostivire al lui Dumnezeu! Că a trimis Dumnezeu pe Fiul 
Său ca mijlocitor, ca să ne împace pe noi, oamenii, cu Părintele Său. 73 Apoi, 
văzînd că Fiul Său Se junghie chiar de oamenii aceia pentru al căror folos fu¬ 
sese trimis pe pămînt. Dumnezeu nu S-a mîniat, nici nu i-a trecut cu vederea 
pe oameni, precum era drept, ci această slujbă a împăcării ne-a dat-o - zice - 
nouă. Apostolilor; pentru ca noi, umblînd împrejur prin lume şi propovăduind 
evanghelia, să mijlocim la răzvrătiţii împotriva lui Dumnezeu oameni şi să-i 
aducem lui Dumnezeu împăcaţi. 

19 Pentru că Dumnezeu era întru Hristos, împâcînd lumea cu Sine-Şi, 
nesocotindu-le păcatele 

■ •i - ■ 

Mai sus, Apostolul a zis că „Dumnezeu ne-a împăcat cu Sine”. Apoi - ca 
să nu zică cineva: Cum ne-a împăcat Dumnezeu-Părintele, de vreme ce L-a 
trimis pe Fiul Său? - Pavel zice aici că, într-adevăr. L-a trimis pe Fiul Său, 
dar Fiul nu i-a chemat pe oameni singur, ci şi Părintele, prin Fiul, chema şi 
împăca lumea cu Sine. Căci aceasta însemnează zicerea „în Hristos”, adică 
„prin Hristos”. 

Şi - zice - atîta iubire a arătat Dumnezeu către oameni, încît nu numai că 
nu i-a muncit - precum era drept, pentru că L-au omorît pe Fiul - ci încă S-a 


73 Despre aceasta a zis şi purtătorul de Dumnezeu Maxim: „Aceasta este evanghelia (adi¬ 
că buna-vestire) a lui Dumnezeu: solire a lui Dumnezeu către oameni prin Fiul cel întrupat, 
spre împăcarea cu Părintele, celor ce se înduplecă Lui dîndu-le ca plată pe nefăcuta dumneze¬ 
ire Iar «nefăcută dumnezeire» numesc ippstatica strălucire cea după chip, care nu are facere, 
acea negîndită arătare întru cei vrednici. ” 

Şi marele Macarie zice: „Creştinii ştiu că sufletul omului e mai cinstit decît toate făpturi¬ 
le, căci doar omul s-a făcut «după ehipul şi asemănarea lui Dumnezeu». Iată cerul cît este de 
prea-mare, şi pâmîntul, şi.zidirile dintru acestea cinstite şi mari! Iar omul este niai cinstit decît 
toate, fiindcă doar întru acesta a bipevoit Domnul! (...) Deci vezi-ţi vrednicia ta, (Creştine), cît 
eşti de cinstit, căci Dumnezeu te-a făcut mai presus decît îngerii cînd a venit El însuşi pe pă¬ 
mînt spre solie şi spre izbăvirea ta!” (Cuvînttt! 15, capitolul 44). Aceasta o zice şi în Cuvîntul 
20, capitolul 1. (n. aut.) 

şi împăcat cu dînşii. Şi nu numai că i-a iertat pe oameni, dar nici păcatele lor 
nu le-a socotit cît de puţin; căci, doar să fi căutat socoteala pentru păcatele oa¬ 
menilor, negreşit aceştia ar fi pierit cu toţii. 

şi pumnd întru noi cuvîntul împăcării 

Zice: Noi, Apostolii, nu am fost rînduiţi să facem vreun lucru greu şi în- 
sărcinător pentru voi, Creştinilor, ci unul uşor şi pricinuitor de bucurie, anume 
să vă împăcăm cu Dumnezeu. Căci e ca şi cum ne-ar fi zis Dumnezeu: De 
vreme ce oamenii nu Mi s-au înduplecat nici Mie, nici Fiului Meu, rămîneţi 
voi, Apostolii (adică „trimişii”) Mei, rugînd pe oameni, pînă ce îi veţi înduple¬ 
ca şi îi veţi împăca cu Mine. 

20 Deci pentru Hristos solim, ca şi cum Dumnezeu S-ar ruga prin noi. 

Vă rugăm întru Hristos, împăcaţi-vă cu Dumnezeu! 

Zice: „Pentru Hristos”, adică „în locul lui Hristos”, mijlocim către voi. 
Căci noi. Apostolii, am luat asupră-ne mijlocirea lui Hristos către voi şi, pre¬ 
cum Părintele ruga pe oameni să. se împace cu Sine prin Hristos, tot aşa şi 
acum, prin noi, însuşi Părintele vă roagă să vă împăcaţi cu El. Pavel nu a zis: 
Împâcaţi-L pe Dumnezeu cu voi! - ci: Voi împăcaţi-vă cu Dumnezeu, căci voi 
sînteţi cei care îl vrăjmăşuiţi pe Dumnezeu şi vă luptaţi cu EI, iar Dumnezeu 
nu vă vrăjmâşeşte niciodată, fiindcă este Dumnezeu şi Părinte prea-iubitor de 
oameni. Şi Pavel face mijlocirea aceasta, ca să ierte oamenii pe Dumnezeu, ca 
şi cum Dumnezeu ar fi crezut oamenilor! O, bogăţie de îndurare şi de pogorîre 
a lui Dumnezeu! 

21 Căci pe El, Care n-a cunoscut păcatul, L-a făcut pentru noi păcat, 

ca să ne facem dreptate a lui Dumnezeu întru EL 

Pentru ca să nu vorbesc de toate celelalte bunătăţi - zice - şi faceri de bine 
ale lui Dumnezeu pentru voi - căci voi L-aţi necinstit pe Făcătorul vostru de 
bine Dumnezeu, dar El nu v-a osîndit pentru această necinstire şi chiar El în¬ 
suşi a voit mai întîi să vă împăcaţi - dacă pentru toate acestea nu vreţi a vă 
împăca cu Dumnezeu, drept este şi cuviincios să o faceţi măcar pentru acest 
har pe care vi l-a făcut! Şi care este harul acesta? Anume că pe Fiul Lui, Cel 
ce nu a cunoscut păcat şi Care este însăşi dreptatea, „L-a făcut păcat”, ca pe 
un blestemat şi făcător de rău, căci „blestemat este - zice Scriptura tot cel 
spînzurat pe lemn” (Deuteronomul 21:3); şi Isaia zice: „şi cu cel fără de lege 
S-a socotit” (capitolul 33:12). Pavel nu a zis însă că Părintele L-a făcut pe Fiul 

Său „păcătos”, ci că „L-a făcut păcat”, ceea ce este un lucru încă mai mare. 74 
Dar pentru ce a făcut aceasta? Pentru ca noi să ne îndreptăm printr-însul, nu 
din faptele Legii, ci din darul lui Dumnezeu, căci aceasta este „dreptatea lui 
Dumnezeu”, cînd cineva se îndreptează cu darul lui Dumnezeu şi cînd nu se 
află nici o necurăţie de păcat într-însul. De aceea, Pavel nu a zis: „ca să avem 
dreptate”, ci: „ca să ne facem dreptate a Iui Dumnezeu”, arătînd astfel covîrşi- 
rea darului lui Dumnezeu. 


1A [...] Zice şi Teodorit că, slobod fiind de păcat, a suferit moartea păcătoşilor, ca să dez¬ 
lege păcatele oamenilor, Şi, numindii-Se după ceea ce eram noi, ne-a numit pe noi după ceea 
ce era El, căci ne-a dăruit bogăţia dreptăţii, (n, aut.) 

CAPITOLUL VI 


1 Şi, fiind împreună-lucrători, vă rugăm să nu primiţi în zadar 

harul lui Dumnezeu. 

Noi, Apostolii - zice - împreună lucrăm şi cu voi, şi cu Dumnezeu. Cu 
voi, ca să vă mîntuiţi, iar cu Dumnezeu ca El să plinească sfânta Sa voie de a 
vă mîntui. 75 Şi nu numai că lucrăm împreună, ci vă şi rugăm în locul lui Hris- 
tos, pînă la a doua venire a Lui şi pînă ce ne aflăm în viaţa aceasta. Dar de ce 
vă rugăm? Ca să nu primiţi în deşert darul lui Dumnezeu arătat mai sus. Căci 
ce folos ar fi că ne-am slobozit de păcate cu darul lui Dumnezeu, iar apoi să 
ne umplem iarăşi de păcate din lenevirea noastră? Căci astfel iarăşi se face 
vrajbă între noi şi Dumnezeu, şi darul împăcării pe care l-am dobîndit se face 
zadarnic, deşert şi nefolositor. De aceea, să nu socotiţi - zice - că pentru a vă 
împăca cu Dumnezeu este destul doar a crede întru El! Nu! - ci este nevoie să 
aveţi şi viaţă îmbunătăţită. 

2 Căci zice: „La vreme potrivită te-am ascultat şi în ziua mîntuirii 

te-am ajutat ” (Isaia 49:8); iată acum vreme potrivită, 
iată acum ziua mîntuirii, 

Care este „vremea potrivită”? Aceasta a darului evangheliei, în care s-a fă¬ 
cut iertarea păcatelor şi darea dreptăţii păcătoşilor. Aceasta este „vremea po¬ 
trivită”, în care Dumnezeu ne primeşte, şi ne ascultă şi ne mîntuieşte; căci 
atunci, în vremea Judecăţii, Dumnezeu nu ne va mai asculta, nici nu ne va mai 
ajuta, nici nu ne va mîntui. Deci întru această vreme a darului sîntem datori a 
ne nevoi pentru ca să fim ascultaţi de Dumnezeu şi cu lesnire să ne învredni¬ 
cim de bunele răsplătiri şi de cununile chemării celei de sus. Despre aceasta a 
zis marele Vasilie: „Acum este vreme bine primită - zice Apostolul - acum e 
zi de mîntuire! Acesta este veacul pocăinţei, iar acela al răsplătirii; acesta al 
lucrării, iar acela al dării de plată; acesta al răbdării, acela al mîngîierii. Acum, 
Dumnezeu este ajutor al celor ce se întorc din calea cea rea, iar atunci va fi 
cercetător înfricoşat şi neamăgit al omeneştilor lucrări şi gînduri. Acum, do- 
bîndim îndelungă-răbdare, atunci vom cunoaşte dreapta judecată, cînd ne vom 
scula din morţi, unii spre munca veşnică, iar alţii spre viaţa veşnică, şi va lua 
fiecare după fapta sa” (în precuvîntarea hotărîrilor pe larg). 

75 Zice Sfîntul Dionisie Areopagitul: „Mai mult decît toate, Preadumnezeiasca începâ- 
torie voieşte mîntuirea noastră” (.Ierarhia bisericească , capitolul 1). La fel zice şi Sfîntul 
Grigorie al Nyssei: „Voia lui Dumnezeu este mîntuirea oamenilor” (cuvîntul al patrulea la 
Tatăl nostru), (n. aut.) , 

3 nedînd nici o împiedicare întru nimic, 

ca să nu fie prihănită slujba noastră, 

Fiindcă, mai sus, a zis că lucrau împreună cu Dumnezeu şi că îi ruga pe 
Corinteni, acum Apostolul arată şi în ce chip făcea acestea, spunînd că ei. 
Apostolii, vieţuiau fără a pricinui vreo împiedicare şi sminteală. Astfel, Pavel 
îi sfătuieşte pe ceilalţi Creştini a privi la pilda sa şi a urma vieţii lui, Căci eu - 
zice - nu numai că nu dau nici o pricină ca să fiu defăimat pentru vinovăţii 
mari, dar nici măcar pentru cea mai mică greşeală. De aceea nu a zis: „ca să 
nu fie învinovăţită slujba”, ci: „ca să nu fie prihănită”, adică: „să nu ia nici cea 
mai mică bănuială de vinovăţie slujba apostoleştii mele propovăduiri . 76 

Unii însă au tîlcuit zicerea aceasta aşa: Eu - zice - nu dau nici o pricină de 
sminteală şi de prihănire, pentru ca nu cumva prihănirea aceea să cadă asupra 
propovăduirii mele - fiindcă pe aceasta o numeşte „slujbă”. Căci - zice - dacă 
eu. Apostolul ce propovăduiesc, voi duce viaţă rea, atunci negreşit că propo- 
văduirea mea apostoleasca va fi prihănită şi defăimată ca fiind rea. însă, prin 
cuvintele acestea, Apostolul le grăieşte Creştinilor din Corint în chip ascuns şi 
ghicitoresc, ca şi cum le-ar zice: Şi voi, cînd duceţi viaţă rea şi prihănită, hula 
şi prihana vieţii voastre cade asupra lui Hristos şi asupra credinţei. 

4 ci în toate înfăţişîndu-ne ca slujitori ai lui Dumnezeu: 

Aceasta - zice - este isprava cea mai mare a noastră, a Apostolilor, anume 
că nu numai ne păzim curaţi de toată prihana şi bănuiala, dar, prin această via¬ 
ţă neprihănită, aratăm că sîntem drepţi slujitori ai lui Dumnezeu. Dar nu a zis: 
„ne arătăm”, ci: „ne înfăţişăm”, adică din faptele noastre se vede că sîntem 
astfel de slujitori ai lui Dumnezeu, v 

în răbdare multă, 

Aici, Pavel arată cum se dovedea a fi slujitor al lui Dumnezeu şi cum se 
făcuse astfel încît nu pricinuia sminteală, şi zice că prin răbdare, şi nu doar 
prin răbdare, ci prin „multă răbdare”. Căci nu este destul a răbda cineva o dată 
sau de două ori, nici a răbda într-un lucru, iar întru altul nu, ci trebuie să rabde 
pînă la sfîrşit şi întru toate relele ce i se întîmplâ. 


76 Căci - după Hrisostora - una înseamnă „nevinovat”, şi alta „neprihănit”. Căci „nevino¬ 
vat” este cel ce nu se prihăneşte în greşeli mari, iar „fără prihană”, sau „neprihănit”, cel ce nu 
se prihăneşle nici în cele mai mici. Căci - tîlcuind ceea ce s-a zis despre Iov: „Şi omul acela 
era fără prihană” (Iov 1:1) - zice aşa: „Pentru ce nu a zis «nevinovat», ci «neprihănit»? Pentru 
că vinovăţia este a greşelilor celor mari, iar prihana a celor mici şi prea-mici.” Iar Sirah, iii loc 
de „neprihănit”, a zis „nevorbit de rău”, pe care tîlcuind-o, Hrisostom zice: „«Nevorbit de 
rău» este cel nelipsit de nici una din bunătăţi, cel ce-şi petece viaţa neatins de nici o răutate” 
(în t'ilcuirea la ibv). (n. aut) 


329 






în necazuri, în nevoi, 

Aceasta este cu adevărat covîrşirea necazului, cînd el este întovărăşit cu 
nevoia, adică atunci cînd omul caută să scape de împrejurările şi primejdiile 
ce i se întîmplă, dar nu poate, din pricina nevoilor, fiind strîmtorat şi înăduşit 
din toate părţile. 

în strîmtorări, 

Adică: Eu, Pavel, mă arăt ca sînt slujitor al lui Dumnezeu cu strîmtorările 
ce-mi urmează din toate ispitele. 

5 în bătăi, în închisori, 

Dacă bătăile şi închisorile singure, fiecare cercîndu-se deosebi, sînt prea-gre- 
le, dar cînd bătăile, închisorile şi legăturile sînt unite împreună, socoteşte apoi tu, 
iubitule, cît este de mare şi de nesuferit răul) Şi pe acestea toate Ie ispitea aposto- 
lescul suflet al fericitului Pavel 

întru nestatornicii, 

Adică: Eu, Pavel, mă arăt slujitor al lui Dumnezeu cu prigoanele, cu stră¬ 
mutările şi fugile din loc în loc. Căci cineva este „nestatomicif ’ atunci cînd nu 
are Ioc unde să stea, şi se izgoneşte din fiecare cetate şi ţară şi nu i se iartă a se 
odihni nici într-un Ioc. 

întru osteneli, în privegheri, în posturi; 

După ce a vorbit mai sus de relele pe care le pătimea fără voie de la alţi 
oameni şi de la gonacii din afară. Apostolul vorbeşte aici şi de cele necăjicioa- 
se pe care şi le pricinuia el însuşi, necăjindu-şi trupul cu petrecere aspră şi cu 
reaua pătimire de bună voie, adică slujind cu osteneli şi cu lucrările inîinilor 
sale, prin care se hrănea pe sine-şi şi pe ceilalţi ce erau cu dînsul. Şi asupra tu¬ 
turor acestor osteneli adăuga privegherile şi posturile, uscîndu-şi trupul. 

6 întru curăţie, 

Aici, Apostolul numeşte „curăţie” întreaga-înţelepciune dar şi curăţia întru 
toate lucrările sale, adică â nu primi daruri de la cineva, propovăduind evan¬ 
ghelia fără vreo plată şi leafa . 77 


77 Ttlcuind aceasta, şi înţeleptul Tecdorit zice că, prin „curăţie”, înţelege defăimarea banilor, 
căci nu lua cele de nevoie trebuinţei sale de la Corinteni - precum tilcuieşte şi Teofilact. (n. aut.) 

întru cunoştinţă, 

Adică: Eu, Pavel, mă arăt pe sine-mi slujitor al lui Dumnezeu cu dumne¬ 
zeiasca înţelepciune, care este cunoştinţa adevărată, iar nu cu înţelepciunea 
din afară, care este cunoştinţă mincinoasă, de care se folosesc apostolii minci¬ 
noşi. Iar Teodorit înţelege prin „cunoştinţă” învăţătura [„propovăduirea”, n. 
m. ], care este ostenitoare şi dureroasă. 

întru îndelunga-răbdare, întru bunătate, 

Cu adevărat, însuşirea unui suflet de diamant este a fi cineva întărîtat şi 
îmboldit de toţi, iar el nu numai a răbda îndelung şi a nu se mînia asupra îm- 
bolditorului său, ci încă a-1 iubi şi a-i face bine™ 

întru Duhul Sfint, 

Cu acest cuvînt, Apostolul arată cu ce ajutor au isprăvit toate cele de mai 
sus, anume cu acela al Sfîntului Duh. Vezi însă că vorbeşte de ajutorul Sfîntu- 
lui Duh, deşi arată cele ce ţineau de voinţa sa. Iar zicerea „întru Sfîntul Duh” 
se înţelege în loc de: „întru darurile duhovniceşti”, căci zice: Şi cu aceste da¬ 
ruri duhovniceşti arătăm că sîntem slujitori ai lui Dumnezeu, făcînd minuni 
printr-însele. Sau se înţelege aşa: Noi - zice - nu pricinuim sminteli cu daruri¬ 
le Sfîntului Duh, în vreme ce mulţi alţii nu le folosesc precum se cuvine, mîn- 
drindu-se cu ele (precum erau aceia ce vorbeau în limbi osebite). 

întru dragoste nefăţarnică; 

Dragostea nefaţarnică şi adevărată către fraţi este pricina tuturor bunătăţi¬ 
lor, şi aceasta făcea să rămînă totdeauna Sfîntul Duh întru Pavel. 

7 în cuvîntul adevărului, 

Adică: Noi, Apostolii Domnului, nu viclenim cuvîntul lui Dumnezeu cu 
minciuna, ci îl propovăduim adevărat şi fără amăgire. 

întru puterea lui Dumnezeu, 

Nimic - zice - nu este al nostru, ci toate acestea s-au făcut cu puterea lui 
Dumnezeu. Sau poţi să înţelegi şi că toate acestea s-au făcut cu semne, cu 


78 Iar Teodorit zice că Pavel arăta bunătate alor săi, iar îndelungă-răbdai© celor străini, (n. aut.) 

minuni şi cu puterea lui Dumnezeu, Care îi umple de binefaceri pe cei ce se 
înduplecă evangheliei, iar pe cei ce nu se înduplecă îi pedepseşte şi îi 
osîndeşte. 

prin armele dreptăţii cele de-a dreapta şi cele de-a stingă, 

„Arme de-a stînga ale dreptăţii” sînt toate lucrurile potrivnice şi de scîrbă 
ale vieţii; şi se numesc „arme” pentru că îi păzesc pe cei ce le au şi îi încredin¬ 
ţează despre păcate. Şi se numesc „de-a stînga” fiindcă aşa le socotesc cei mai 
mulţi dintre oameni. De aceea şi Domnul a poruncit să ne rugăm ca să nu in¬ 
trăm în ispite („...şi nu ne duce pe noi în ispită!” - Matei 6:13). Iar „de-a 
dreapta” se numesc lucrurile bine-norocite şi pricinuitoare de bucurie ale vie¬ 
ţii. Deci Pavel, dobîndind şi cercînd amîndouă acestea, se arăta neprihănit 
pentru că nu era smerit şi doborît de cele de scîrbă şi de ispite, şi nici nu se 
mîndrea cu cele pricinuitoare de bucurie, ci le folosea pe amîndouă ca arme 
de dreptate şi de faptă bună. 

8 prin slavă şi necinstire, 

Aici, Pavel osebeşte cele zise mai sus, zicînd că „de-a dreapta” sînt slava 
şi cinstea, iar „de-a stînga” neslava şi necinstirea. însă cum se fac „armă de 
dreptate” şi de faptă bună slava şi cinstea? Pentru că, atunci cînd învăţătorii 
bunei cinstiri de Dumnezeu şi ai credinţei sînt cinstiţi şi slăviţi, mulţi se în¬ 
deamnă la buna-cinstire de Dumnezeu şi la credinţă. Dar ce? Aceasta, a se 
slăvi, era ispravă şi faptă bună a Iui Pavel? Da, căci el nu se trîndăvea şi nu 
se biruia de slavă, cu toate că era slăvit şi cinstit; Tot aşa, neslava şi necin¬ 
stirea îl făceau pe Pavel bine-ales, fiindcă îi pricinuiau răbdare. Şi aşa creş¬ 
tea şi se lăţea propovăduirea evangheliei prin amîndouă acestea, potrivnice 
una alteia. 

prin grăirea de rău şi prin laudă; 

Mare lucru este şi acesta, a suferi cineva numiri ocărîtoare şi defăimătoa¬ 
re, pentru că tare lovesc şi rănesc ele sufletul omului. De aceea şi Domnul îi 
fericeşte pe cei ce suferă ocările şi necinstirile, zicînd: „Fericiţi veţi fi cînd vă 
vor urî oamenii, şi cînd vă vor despărţi şi vă vor ocărî, lepădînd numele voas¬ 
tre ca pe un rău” (Luca 6:22). Căci, la muncile şi pedepsele trupeşti, sufletul 
împarte durerile împreună cu trupul; iar Ia ocări şi grăiri de rău, singur sufle¬ 
tul ia toată durerea şi greutatea. De aceea şi lui Iov i s-au părut mai grele grăi- 
rile de rău şi defăimările prietenilor decît toate celelalte întîmplări rele prin 

care trecea. 79 (Vezi despre Iov }a tîlcuirea şi subînsemnarea zicerii „cu bucurie 
mulţumim Părintelui”, Coloseni 1:12). 

ca nişte amăgitori, deşi adevăraţi; 

Aceasta este tălmăcirea şi tîlcuirea a ceea ce a zis mai sus Apostolul, adi¬ 
că: „prin grăire de rău şi de bine”. 

9 ca nişte necunoscuţi, deşi bine cunoscuţi; 

Pavel zice că Apostolii le erau doriţi şi cunoscuţi unora, iar altora le erau 
atît de urîţi, încît aceia nici nu voiau să-i ştie. Şi aceasta este asemenea cu ceea 
ce a zis mai sus: „prin slavă şi necinste”. 

ca şi cum murind, deşi - iată! - vieţuim; 

Adică: Noi, Apostolii, sîntem ca osîndiţi la moarte şi, după socotinţa ace¬ 
lora ce ne vrăjmăşesc, sîntem omorîţi, însă, pentru puterea şi ajutorul Iui 
Dumnezeu, iată, vieţuim şi nu murim. 

ca nişte pedepsiţi, dar nu omorîţi; 

Zice: Dumnezeu îngăduie să vină acestea asupra noastră, a Apostolilor, ca 
să ne pedepsească şi să ne înveţe calea mîntuirii, încît, chiar mai înainte de a 
lua plăţile veşnicului veac, nu este puţin cîştigul şi folosul pedepsirii şi învăţă¬ 
turii pe care le primim încă în viaţa aceasta. Iar Pavel a împrumutat aceasta de 
la Proorocul David, care zice; „Certîndu-mă, m-a certat Domnul, şi morţii nu 
m-adat!” (Psalm 117:1 8). 

10 ca nişte întristaţi, dar pururea bucurîndu-ne; 


79 De aceea, cînd cei trei prieteni ai lui au început a-i atinge cinstea şi a-i zice că Dumne¬ 
zeu I-a pedepsit pentru păcatele lui, Iov se jeluia ca un om ce era şi-i numea „mîngîietori de 
rele”, zicînd : „Mîngîietori de rele sînteţi toţi” (Iov 16:2); şi le zicea „nemilostivi”: „...şi s-au 
suit asupra mea cu nemilostivire” (Iov 30:21) şi îşi povestea faptele sale cele bune (Iov 29:30, 
31). De aceea a zis şi Solomon; „...iar vestea bună îngraşă oasele” (Pilde 16:24). Şi pricina 
pentru care grăirile de rău şi prihănirile par mai grele omului decît celelalte rele Intîtnplâri 
este că omul e iubitor de sine din fire şi prin urmare şi iubitor de slavă. De aceea iubirea de 
slavă se numeşte de către Sfinţii Părinţi „haina cea mai de pe urmă a patimilor”, care iese mai 
în urmă decît toate. Despre aceasta a zis Ilie Ecdicul: „Mulţi s-au dezbrăcat de toate hainele 
de piele, iar de cea din urmă, aceea a slavei deşarte, doar aceia care au urît-o pe maica aceste¬ 
ia, adică pe plăcerea de sine” (capitolul 131 din cele practice şi teoretice), (n. aut.) 

Oamenilor din afara - zice - li se pare că sîntem întristaţi; noi însă avem 
în inimă îndulcire şi bucurie întreagă şi tinerească, fiindcă nu ne bucurăm doar 
uneori, ci totdeauna. 

ca nişte săraci, dar pe mulţi îmbogăţind; 

Apostolul Pavel nu era bogat numai după duhovniceasca bogăţie, cu care 
îi făcea bogaţi şi pe alţii, dar şi cu bogăţie simţită. Căci, avînd deschise toate 
casele celor bogaţi, putea da şi altora şi a-i hrăni, precum îi hrănea pe sfinţii 
săraci din Ierusalim cu milosteniile Creştinilor. Aceasta o arată şi cu următoa¬ 
rele cuvinte: 


ca unii care n-au nimic, dar le stăpînesc pe toate. 

Cu aceste cuvinte, Pavel arată că nu avea nimic, avîndu-le totuşi pe ţoate. 
Pentru că cel ce nu este pironit şi robit de vreun lucru al lumii acesteia, acela, 
pentru nepătimirea sa, are toate avuţiile lumii. De aceea zice Apostolul că atî- 
ta. dragoste aveau Gal atenii către el, încît, de ar fi fost cu putinţă, ochii şi i-ar 
fi scos şi i-ar fi dat lui (Galateni 4:15). Astfel, avînd atîta dragoste către Pavel, 
cum ar fi putut să se scîrbească pentru bani şi să nu-i dea cît ar fi cerut? Şi le 
zice Corintenilor toate acestea ca să nu se tulbure ei de nici una din cele împo- 
trivnice şi de scîrbă ce i se întîmplau lui. 

11 O, Corintenilor, gura noastră s-a deschis către voi, 
inima noastră s-a lărgit. J 

. După ce a povestit nevoinţele sale şi le-a arătat Corintenilor că se cuvine 
să-i urmeze. Apostolul are sâ-i mustre pentru că nu-1 iubesc. Mai înainte însă 
de aceasta. Ie arată dragostea lui pentru dînşii şi le zice: Fraţii mei, totdeauna 
voiesc a vorbi cu voi cu îndrăzneală, fără vreo sfială - căci aceasta însemnea¬ 
ză zicerea „s-a deschis gura mea către voi”. 80 Aşadar, le zice aceste cuvinte 
iubitoare pentru că vrea să-i cerce şi să Ie arate că mai ales acesta este semnul 

80 Iar Fotie scoate şi altă înţelegere din zicerea „gura noastră ş-a deschis către voi, o Co¬ 
rintenilor”, zicînd că aceasta e în loc de: „mult mă faceţi să-mi deschid gura şi să vă grăiesc”. 
Căci, cînd sînt dpi prieteni,:'şi unul îl iubeşte pe celălalt cu covîrşire, iar acela nu-1 iubeşte la 
fel, ccl dinţii are a-i grăi lui multe cuvinte, jeluindu-se. De aceea spune şi Pavel că el îi avea 
pe dînşii în inima sa şi nu se strâmtară, iar Corintenii se strimtprau. Iar Teodorit zice aşa: 
„Şînt silit — zice - a spune acestea din iubirea pe care o am către voi, căci pe voi toţi vă port 
întru sine-mi. Căci aşa este dragostea, face încăpătoare inimile care o au.” Iar Hrisostom zice 
aşa: „[Apostolul zice]: Nu pot a-mi ascunde dragostea prin tăcere, ci totdeauna şi pretutindeni 
vă port în gînd şi pe limbă." (la tîlcuirea psalmului 12). (n. aut.) 


334 




dragostei îndrăzneţe către dînşii. Nu numai cu gura - zice - arăt dragostea pe 
care o am către voi, ci şi cu inima. Fiindcă covîrşitoarea fierbinţeală a dragos¬ 
tei mele către voi îmi deschide gura şi îmi lăţeşte inima, făcînd-o atît de încă¬ 
pătoare încît să vă încapă pe toţi. De aceea zice şi mai departe: 

12 Voi nu vă strîmtoraţi întru noi, dar noi ne strimtorăm 
întru inimile voastre. 

Voi - zice - încăpeţi toţi în inima mea cea largă Iară vreo strîmtorare, cu 
toate ca sînteţi atît de mulţi la număr. Eu însă am multă strîmtorare în inima 
voastră şi nu pot încăpea cu îndestulare, măcar că sînt unul singur. Adică: Eu 
- zice - vă iubesc cu covîrşire, însă voi mă iubiţi şi mă aveţi întru sine-vă cu 
strîmtorare. 

13 Arătaţi şi voi aceeaşi răsplătire! Vă vorbesc ca unor copii ai mei: 

Lărgiţi şi voi inimile voastre! 

Zice: Arătaţi şi voi către mine aceeaşi răsplătire a dragostei cum am eu că¬ 
tre voi, şi lărgiţi-vă şi voi către mine precum şi eu către voi. însă Apostolul 
arată că răsplătirea aceasta a dragostei este datorie pentru ei, căci zice: Ca 
unor fii vă zic aceasta, adică nu cer vreun lucru mare de la voi, pentru că eu 
sînt părinte duhovnicesc al vostru iar voi fiii mei duhovniceşti; de aceea, cer 
ca o datorie să fiu iubit, fiindcă fiii sînt datori din fire a-şi iubi tatăl. 

14 Nu vă înjugaţi în jug străin cu cei necredincioşi! 

Pentru a nu părea că a spus cele de mai sus pentru sine. Apostolul arată aici 
că cere şi are trebuinţă de dragostea lor pentru folosul lor înşişi, ca şi cum le-ar 
zice aşa: O, Creştinilor, aceasta este a mă iubi voi: a nu vă amesteca cu cei ne¬ 
credincioşi şi a nu vă pleca în partea lor! Şi nu a zis: „nu vă amestecaţi”, ci: 
„nu vă înjugaţi în jug străin”, adică: Nu nedreptăţiţi dreptatea, nu vă plecaţi şi 
nu vă împătimiţi cu cei necredincioşi în lucrurile ce nu sînt legiuite şi cu drept 
cuvînt! Căci „înjugare în jug străin” se zice la cumpănirea cea nedreaptă, cînd 
o parte a cumpenei se pleacă, şi atîrnă şi nu stă în asemănare şi în dreptate. 81 
Vezi şi subînsemnarea zicerii „ca să fiţi curaţi şi fără prihană” ( Filipeni 1:10). 


81 Iar Fotie zice că „înjugare în jug străin" mai înseamnă şi aceasta, anume ca nu se 
cuvine a ne amesteca cu cei necredincioşi şi cu cei străini, precum porunceşte şi Legea cea 
Veche a Iui Moisi, zicînd; „Nu vei pune dobitocul în jug străin!” (Deulerononml 19:19), 
cuvinte prin care arată că nu se cuvine a amesteca dobitoacele cu cele de alt neam, nici pentru 
a naşte, nici pentru altă oarecare lucrare. însă, prin dobitoacele necuvîntătoare, legiuieşte că 

Căci ce însoţire are dreptatea cu nelegiuirea, 

Aici, Apostolul cumpăneşte fapta bună şi evghenia [„nobleţea”, n. m.] Co- 
rintenilor cu răutatea necredincioşilor. Şi - precum un părinte, văzîndu-1 pe 
fiul său că se întîlneşte şi petrece cu oameni răi şi stricaţi, îi zice: Fiule, ce 
unire are evghenia ta cu netrebnicia oamenilor acelora? - tot aşa zice şi Pavel 
către Corinteni: O, duhovniceştii mei fii, voi sînteţi aievea şi cu totul dreptate 
şi faptă bună, iar necredincioşii aceia sînt cu totul răutate şi nelegiuire, deci ce 
însoţire şi împreună-petrecere aveţi să faceţi cu ei? 

15 sau ce împărtăşire are lumina cu întunericul? 

Şi ce unire are Hristos cu Veliar, s2 

Vrînd în tot chipul sâ-i despartă pe Creştini de necredincioşi, Apostolul nu 
a zis: Ce împărtăşire şi unire au fiii luminii cu fiii întunericului? - ci, în loc de 
persoane, a pus înseşi lucrările acestea neînsufleţite, adică lumina şi întuneri- 


noi. Creştinii drept-slâvitori, oameni cuvîntâtori, se cuvine a ne feri în tot chipul de unirea şi 
împărtăşirea celor de altă credinţă şi de alt neam, neînsoţindu-ne cu dînşii prin nuntă, nici 
luîndu-i ajutor la vreo lucrare duhovnicească, fiindcă unii ca aceştia vor strica ostenelile 
noastre, în Ioc să le folosească. Pentru că ce trebuinţă este să amesteci tu, drepl-slăvitoiul 
Creştin, evgtienia [„nobleţea”, n. m] credinţei talc cu mincinoasele odrasle ale relei- 
credinţe?” (din Amjîlohia, întrebarea 242). Iar Teodorit tîlcuieşte aşa: „Nu urmaţi celor ce 
înjugă boi cu cele străine şi apleacă cumpăna, cinstind amăgirea necredincioşilor inai mult 
decît dreptatea noastră I” (n. aut.) 

82 întru alte izvoade se scrie „Velial”. Iar mult-învâţalul Coresi, avînd ştiinţă de limba 
evreiască, zice că „Veliar” va să zică „fără jug'’, „fără stăpînire”, ca unul ce nu s-a supus jugu¬ 
lui şi ştăpînirii lui Dumnezeu, căci zice: „Pune-voi scaunul meu deasupra norilor şi voi fi ase¬ 
menea Celui prea-înalt!" Iar „Veelzevul” se tălmăceşte „dumnezeu al muştelor”, adică al ce¬ 
lor neputincioşi şi care aleargă către putorile patimilor ca muştele. Iar „demon” se numeşte de 
la „deio”, adică „învăţ”, căci este înţelept a face rău sau a fi iscoditor şi a înfricoşa - după Ev- 
sevie. Iar „Satana” va să zică „potrivnic” sau „curgere a nopţii”. Iar „Asmodeu” se tălmăceşte 
Judecată a zidirii”, fiindcă îi munceşte pe cei răi. Iar „diavol” se zice de Ia „clevetire”, căci îl 
cleveteşte pe Dumnezeu către oameni şi pe oameni către Dumnezeu. 

Iar că cele potrivnice nu se pot uni niciodată adeverează şi Dumnezeu, zicînd prin Iere- 
mia: „Ce e paiul către griu?" (capitolul 23:28). Zice şi înţeleptul Sirah: „Ce va împărtăşi lupul 
cu mielul? Aşa şi cel păcătos cu cel bine-cinstitor de Dunmezeu. Ce pace va fi între hienă şi 
cîiue? Şi ce pace are cel bogat cu cel sărac?” (capitolul 13:20, 21) Şi iarăşi: „Cum se va înto¬ 
vărăşi oala de pămînt cu căldarea? Căldarea va izbi oala, şi oala se va sparge" (13:3). 

Iar marele Vasilie, tîlcuind acea zicere a Iui Isaia: „şi se va lua de Ia dînşii (de la Israiliteni) 
jugul lor (al Asirienilor)” (Isaia 25:24), zice aşa: „Trebuie aşadar să ne lepădăm curat de păcat, 
ca să avem grumazul nostru slobod de jugul «Asirienilor» (adică al demonilor şi al patimilor) şi 
să ne putem pune sub jugul lui Hristos. Căci este cu neputinţă grumazului nostru sâ se supună la 
două juguri, la cel al Domnului şi la cel al «Asirianului» (adică al diavolului). «Căci ce însoţire 
are dreptatea cu fărădelegea? Sau ce împărtăşire are lumina cu întunericul?»" (n. aut.) 

cui, ceea ce este mai mare şi mai lucrător pentru a-i îndupleca pe ascultători. 
A vorbit însă şi de Hristos şi de „Veliar”, nume care însemnează în evreieşte 
„apostat”, numindu-1 aşa pe diavolul şi facînd cuvîntul mai înfricoşat şi mai 
înduplecător. 

sau ce parte are credinciosul cu cel necredincios? 

Aici, a arătat hotărîtor şi a pus persoanele credinciosului şi necredinciosu¬ 
lui, ca să nu se creadă că doar mustră răutatea şi laudă fapta bună. 

16 Sau ce învoire este între Biserica lui Dumnezeu cu idolii? 

Căci voi sînteţi Biserica Dumnezeului celui viu, 

Necredincioşii - zice - sînt capişti ale idolilor, sau chiar idoli aievea, iar 
voi, credincioşii Creştini, sînteţi biserică a lui Dumnezeu. Şi nu a unui dumne¬ 
zeu precum îl mitologhisesc (îl băsmesc) Elinii, care slujesc şi se închină unor 
zei morţi şi unor idoli neînsufleţiţi, ci sînteţi „biserică a lui Dumnezeu cel 
viu”. Deci ce „învoire”, adică potrivire şi unire, este între voi, bisericile viului 
Dumnezeu, şi idolii cei morţi şi nesimţitori? 83 

precum a zis Dumnezeu, că: „ Voi locui întru dînşii, şi voi umbla şi 
voi fi Dumnezeul lor, şi ei vor fi norodul Meu ” (Levitic 26:12). 

Pentru a nu părea că-i linguşeşte pe Corinteni, dumnezeiescul Apostol 
aduce acum mărturie din Scripturi că Creştinii sînt „biserică a lui Dumnezeu”. 


83 însemnăm aici că - de vreme ce Creştinii sînt „Biserică a Dumnezeului celui viu”, 
după zisa Apostolului - pentru aceasta - precum simţită biserică din. Ierusalim avea reţele 
înaintea uşilor, pentru a nu intra într-însa muşte şi alte vietăţi necurate, că aşa zice lezecliil: 
„Uşile şt ferestrele (bisericii) să aibă reţele” (lezechil 16; 10) - tot aşa şi Creştinii, bisericile lui 
Dumnezeu cele gîndite şi însufleţite, trebuie să aibă „reţele” la „ferestre”, adică la cele cinci 
simţuri ale lor. Aceste „reţele” sînt frica de Dumnezeu şi pomenirea Judecăţii şi a muncii ce 
va să fie, şi cu acestea trebuie să oprească privirile îndulcitoare, auz urile necuviincioase şi 
în scurt - să depărteze de la simţurile lor toate închipuirile împătimitoare şi să nu le lase să 
intre în inima lor, ca să nu spurce „biserica Iui Dumnezeu”, Aşa porunceşte înţeleptul Nil, 
zicînd: „Apostolul zice: «Sînteţi biserica lui Dumnezeu». Deci, ca să nu se tîrască nimic din 
închipuirile cele necurate şi să intre în mintea ta, împleteşte ia ferestrele trupului reţele din 
gîndurile Judecăţii ce va să fie, îngrădindu-ţi mintea despre cele ce intră prin simţuri” (în 
tomul al doilea din cele opt căiţi). 

„Biserică a lui Dumnezeu” se face mai ales cel ce are totdeauna pomenirea lui Dumnezeu 
în inima sa şi se roagă gînditor, precum zice marele Vasilie: „Aşa ne facem «biserică a lui 
Dumnezeu», cînd nu se curmă deasa aducere aminte [de El] cu griji pămînteşti şi mintea nu e 
tulburată de neaşteptatele patimi” (epistola întîi). (n, aut.) 

Deci zice; A locui Dumnezeu în lăuntrul nostru, în Creştini, aceasta o pricinu- 
ieşte curăţia vieţii noastre de mai înainte. Iar a şi umbla însuşi Dumnezeu în¬ 
tru noi, aceasta o pricinuieşte petrecerea noastră îmbunătăţită de după ce a lo¬ 
cuit Dumnezeu întru noi. Căci, cînd omul se curăţă de patimi, atunci locuieşte 
Dumnezeu într-însul; şi, după aceea, cînd omul se porneşte şi sporeşte în fapte 
plăcute lui Dumnezeu, atunci se zice că Dumnezeu „umblă” întru inima acelu¬ 
ia, arătîndu-i cu cunoştinţă că lucrează darul Lui întru dînsul şi arătîndu-i cu 
mişcări duhovniceşti şi cu insuflări dumnezeieşti sfînta Sa voie. Căci atunci 
Dumnezeul tuturor neamurilor şi al tuturor făpturilor Se face în chip mai deo¬ 
sebit Dumnezeu însuşit al omului aceluia. De aceea, şi omul acela se ridică la 
rînduiala şi la măsura vechilor Patriarhi, aceea a lui Avraam, a lui Isaac şi a 
lui Iacov, al cărora Se zicea că este în chip osebit Dumnezeul a toate, căci: 
„Eu sînt - a zis (către Moisi) - Dumnezeul lui Avraam, şi Dumnezeul lui Isa- 
ac şi Dumnezeul lui lacov” (.Ieşirea 3:6; Matei 22:32). Vezi şi subînsemnarea 
zicerii „de a locui Hristos prin credinţă întru inimile voastre” (Efeseni 3:17). 

17 De aceea, „ ieşiţi din mijlocul lor, şi vă osebiţi — zice Domnul - 

şi de ce este necurat să nu vă atingeţi, şi Eu vă voi primi pe voi!” 
(Isaia 52:11). 

Nu a zis: Să nu faceţi lucruri necuvenite şi necurate! - ci a zis ceva mai 
mare: Să nu vă atingeţi de Elini! Iar necurăţia este de două feluri; una a trupu¬ 
lui, şi alta a sufletului: necurăţie a sufletului sînt gîndurile de ruşine şi trupeşti, 
pomenirile de rău, vicleşugurile, înduplecările şi învoirile păcatului, a privi cu 
poftă feţele cele frumoase, a se îndulci de cuvintele de ruşine, a spurca celelal¬ 
te simţuri cu îndulcirile pătimaşe şi vătămătoare; iar necurăţie a trupului este 
curyia, prea-curvia şi oricare altă înverşunare ce se face prin fapte. De aceea, 
Dumnezeu şi dumnezeiescul Lui Apostol voiau ca noi, Creştinii, să fim curaţi 
de toate acestea şi cu sufletul, şi cu trupul. Deci zice: „Ieşiţi” voi, Creştinii, 
din împreuna petrecere a oamenilor necredincioşi şi din împărtăşirea faptelor 
rele şi „osebiţi-vă”, adică staţi osebiţi de dînşii şi curăţaţi-vă, şi atunci „vă voi 
primi” ! Căci - cînd tu, Creştinul, te vei osebi de oamenii cei răi şi vicleni şi de 
faptele cele rele - atunci te vei uni cu Dumnezeu. 

18 „Şi voi fi vouă Tată, şi voi veţi fi Mie fii şi fiice - 
zice Domnul Atotţiitorul” (Ieremia 31:9). 

Vezi, iubite cititorule, cum din început a proorocit Proorocul Ieremia a 
doua naştere a Sfîntiilui Botez şi înfierea pe care avem să o dobîndim noi. 
Creştinii, în anii cei mai de pe urmă? Căci aceasta însemnează zicerea Iui. 

CAPITOLUL VII 


1 Avînd deci aceste făgăduinţe, iubiţilor, să ne curăţim de toată 

spurcăciunea trupului şi a duhului, 

Ce făgăduinţe zice Pavel aici că avem noi, Creştinii? Acestea: de a fi bise¬ 
rici ale lui Dumnezeu, de a-L avea pe Dumnezeu-Părintele locuind şi umblînd 
în lăuntrul nostru şi de a fi norod şi fii ai lui Dumnezeu. Pentru aceasta, să ne 
curăţim aşadar de faptele necurate, fiindcă acestea ne spurcă trupul; să ne cu¬ 
răţim totodată şi de cugetele de ruşine, hulitoare şi pătimaşe, pentru că acestea 
ne spurcă „duhul”, adică sufletul. 84 

săvîrşind sfinţenia întru frica de Dumnezeu. 

Nu e destul - zice - numai a se depărta cineva de necurăţii şi de păcat, ci, 
pe lîngă aceasta, se cuvine a face bunătatea şi sfinţenia, adică a dobîndi cură¬ 
ţia şi întreaga-înţelepciune. Şi a adăugat: „întru frica de Dumnezeu” sau pen¬ 
tru că întreaga-înţelepciune se săvîrşeşte şi meşteşugit, ca să placă cineva oa¬ 
menilor, iar nu pentru frica de Dumnezeu; sau Pavel ne arată cu aceasta în ce 
chip putem să. săvîrşim întreaga-înţelepciune, adică cu frica de Dumnezeu, 
căci, deşi pofta trupului îl tiranizează pe om, totuşi cel ce are frica Lui în ini¬ 
ma sa va potoli turbarea poftei, Despre aceasta a zis şi David: „Pironeşte cu 
frica Ta cărnurile mele, că de judecăţile Tale m-am temut!” (Psalm 7/5:19). 
Să nu socoteşti însă - o, cititorule! - că sfinţenia însemnează numai întreaga- 
înţelepciune, nu, aceasta însemnează toată curăţia vieţii. 

2 Făceţi-ne loc în inimile voastre! N-am nedreptăţit pe nimeni, 

n-am vătămat pe nimeni, n-am lăcomii de ta nimeni. 

Aici, Apostolul porneşte iarăşi cuvîntul despre dragoste. Căci - de vreme 
ca mai sus i-a rănit pe Corinteni, zicîndu-le că fug de dînsul şi aleargă şi se 


8,1 întrebat fiind ce este „spurcăciunea trupului” şi ce „spurcăciunea duhului”, marele 
Vasilie răspunde că „spurcăciunea trupului” e a se amesteca cineva cu oamenii ce fac faptele 
de ruşine şi fără de lege oprite de Scripturi, iar „spurcăciunea duhului”, adică a sufletului, este 
a se arăta cineva nepăsător către cei ce cugetă şi fac aceste fapte oprite. Şi atunci este curat de 
spurcăciune, cînd nici nu mâiiîncă împreună cu cei ce cugetă şi fac cele ca acestea, dar se şi 
mîhneşte în inima sa pentru dînşii - precum zicea David: „întristarea m-a cuprins pentru pă¬ 
cătoşii care au părăsit Legea Ta!” - arâtînd o întristare la fel de mare ca aceea a Corintenilor 
pentru cel ce curvea cu mama sa vitregă, care se fereau de dînsul întru toate, pentru a fi curaţi 
de păcatul lui. Iar „sfinţenie” este cînd cineva se afieroseşte Sfîntului Dumnezeu cu tot sufle¬ 
tul său şi este nedespărţit de El în toată vremea (Hotdrirea 53 pe scurt), {n. aut.) 

unesc cu cei necredincioşi şi necuraţi - acum îi îndulceşte şi zice; „Făceţi-ne 
loc - adică primiţi-ne cu desfătare - în inimile voastre!” Cu subţirime îi arată 
însă pe apostolii mincinoşi şi zice: Pe nici unul din voi nu l-am nedreptăţit, adi¬ 
că nu am luat cu nedreptate banii nimănui; nici nu am vătămat, adică nu am 
amăgit pe cineva, stricîndu-i mintea cu dogme păgîneşti; nici nu ne-am lăcomit 
spre avuţii, adică nu am răpit şi nu am adunat arginţi pentru propovăduire.* 5 

3 Nu o spun spre osîndire, căci v-am spus înainte că sînteţi în inimile 

noastre, ca împreună să murim şi împreună să trăim. 

Fraţii mei - zice Pavel - nu vă spun acestea ca să vă osîndesc! Dar de unde 
este arătat - răspund ei - că nu le zici ca să ne osîndeşti - o, fericite Pavele? 
Din dragostea ~ zice - întru care vă am, pentru că voi vă aflaţi în inima mea. Şi 
- de vreme ce e cu putinţă a iubi cineva pe altul, dar a nu voi să se împărtă¬ 
şească de primejdiile şi relele întîmplări ale celui iubit - Pavel zice aici aşa: Eu 
vă iubesc într-atît, încît sînt gata a şi muri împreună cu voi. Apoi, fiindcă mulţi, 
din pizmă şi zavistie, nu se bucură cînd prietenii lor se norocesc bine, Pavel a 
adăugat şi zicerea „şi împreună să trăim”, adică: Eu cu dragoste mă bucur de 
buna-norocire şi de viaţa voastră. Iar înţelegerea a tot cuvîntul este aceasta: Eu, 
iubindu-vă pe voi, nici nu voi fugi de primejdiile voastre, nici nu voi zavistui 
bunele voastre norociri, ci Ia amîndouă voi fi împreună-părtaş. 

4 Multă îmi este îndrăzneala către voi, multă îmi este lauda pentru voi! 

Fiindcă, mai sus, părea că îi înfruntă pe Corinteni, zicîndu-le că se strîmto- 
rau să-l încapă în inimile lor cu desfătare, acum Pavel se dezvinovăţeşte, în- 


85 Tot aşa şi Proorocul Samuil, cînd a îmbătrînit, a zis către norodul lui Israil; „Iată-mă, 
mărturisiţi asupra mea înaintea Domnului şi a unsului Lui de am luat cuiva boul, de am luat 
cuiva asinul, de am asuprit pe cineva şi de am apăsat pe cineva; de am luat de la cineva mită 
şi am închis ochii la judecata lui, vă voi despăgubi. Şi au răspuns toţi: Tu nu ne-ai nedreptăţit, 
nici nu ne-ai asuprit, nici nu ai luat nimic de la nimeni” (1 împăraţi 12:3, 4). Aproape aceleaşi 
lucruri le-a zis şi Moisi către Dumnezeu cînd s-a necăjit foarte pentru starea-împotrivă a lui 
Datan şi a lui Aviron: „Atunci, sculîndu-se, Moisi s-a dus la Datau şi Aviron şi s-au dus după 
el şi toţi bătrînii Iui Israil. Şi a zis obştii: Feriţi-vă de corturile acestor oameni netrebnici şi să 
nu vă atingeţi de tot ce e al lor, ca să nu pieriţi cu toate păcatele lor” ( Numeri 16:25, 26). Şi 
David zicea la fel: „Fără de nelegiuire am alergat, şi m-am îndreptat” ( Psalm 3<S:4); şi iarăşi: 
„De este nedreptate în mîinile mele...” (Psalm 7:3). Iată aşadar cum se cuvine a fi slobozi de 
toată nedreptatea şi luarea de mită judecătorii, şi apărătorii norodului şi mai ales cei ierosiţi, 
adică arhiereii şi preoţii. Căci cel ce ia daruri este cu neputinţă a face judecată dreaptă şi a 
păzi dumnezeieştile legi necălcate. De aceea este scris: „Şi daruri nu vei lua, căci darurile or¬ 
besc ochii celor ce văd şi strică graiurile cele drepte” (Ieşirea 23:8); şi iarăşi: „S-a pierdut pe 
sine luâtorul de mită, iar cel ce urăşte luarea darurilor se măntuieşte” ( Pilde 15:27). (n, aut.) 

dulcindu-i şi vindecîndu-i, căci zice: Fraţilor, nu v-am zis cuvintele de mai sus 
pentru a vă defăima, ci din pricina multei îndrăzneli pe care o am către voi şi 
pentru că voiesc să sporiţi întru fapta bună. Căci - zice - faptul că nu vă de- 
faim este arătat şi din aceea că mă laud pentru voi către ceilalţi. 

Vmplutu-m-am de mîngîiere! 

Cu tot necazul nostru, sînt covîrşit de bucurie! 

Zice: Fiindcă v-aţi îndreptat după ce v-am mustrat în epistola dintîi, m-aţi 
umplut de toată mîngîierea, şi nu numai atît, dar m-aţi şi slobozit de mîhnire şi 
mi-aţi pricinuit bucurie cu îmbelşugare. Mulţimea bucuriei o arată zicînd că: 
Atît de multă bucurie mi-aţi pricinuit, încît aceasta a stins marele necaz pe 
care îl aveam. Cele zise aici par a fi potrivnice acelora pe care le-a zis cu puţin 
mai înainte despre Corinteni, dar nu e aşa, pentru că toate - şi cele de acum, şi 
cele de dinainte - sînt cuvintele unui prieten iubit, iar nu ale unui vrăjmaş. 
Căci pe acelea le-a zis ca şi cum i-ar fi mustrat pe Corinteni, iar pe acestea ca 
adeverindu-i că mustrările acelea nu au fost din vrajbă, ci din multa dragoste 
ce avea către dînşii. 

5 Căci, sosind noi în Machedonia, trupul nostru nu a avut nici o odihnă, 

Aici, dumnezeiescul Pavei povesteşte necazul pe care îl avusese în Ma¬ 
chedonia. Şi spune că a fost mare, pentru ca să arate mare şi bucuria pricinuita 
lui de către Corinteni, care depărtase acel necaz. Şi potrivit a zis Pavei că tru¬ 
pul său nu primise vreo odihnă, fiindcă sufletul lui era nebiruit şi nu cădea de 
nici un necaz şi rea întîmplare. 

fiind necăjiţi întru toate: din afară, război; 

Zice: „Din afară” - adică de la necredincioşii Elini - ne veneau războaie şi 
împotriviri! 

din lăuntru, temeri. 

Apoi - zice - ne urmau temeri de la Creştinii cei neputincioşi - căci pe 
aceştia îi numeşte „din lăuntru” - pentru că ne temeam ca nu cumva să fie 
amăgiţi şi rătăciţi de către apostolii mincinoşi şi de către fraţii cei neadevăraţi. 

6 Dar Dumnezeu, Cel ce mîngîie pe cei smeriţi, ne-a mîngîiatpe noi 

cu venirea lui Tit 

Fiindcă mai sus l-a lăudat mult pe Tit Corintenilor, aici Apostolul le aduce 
mărturie despre el. Şi cine este acela care-i mîngîie pe cei smeriţi? Pavel răs¬ 
punde că este Dumnezeu, Care - zice - ne-a mîngîiat şi pe noi, trimiţîndu-i pe 
Tit, a cărui venire a fost de ajuns spre a a mă mîngîia şi risipi toată mîhnirea 
din inima mea. Apostolul laudă ca un lucru mare venirea lui Tit şi din pricină 
că voieşte să-l facă vrednic de cinste către Corinteni. 86 

7 Şi nu numai cu venirea lui, ci şi cu mîngîierea cu care 
el a fost mîngîiat la voi, 

Tit nu m-a mîngîiat - zice - şi nu mi-a pricinuit bucurie numai pentru că a 
venit în vremea cînd aveam necaz şi scîrbă în sufletul meu, dar şi pentru că 
mi-a arătat atît de marea voastră faptă bună, de care şi el s-a mîngîiat şi s-a 
bucurat pentru voi, lăudîndu-vă. Cu aceste cuvinte din urmă, Apostolul îl 
uneşte şi îl împrieteneşte pe Tit cu Corintenii. 

vestindu-ne dorirea voastră, plîngerea voastră, 
rîvna voastră pentru mine, 

Vrînd a arăta că mult plînseseră şi se întristaseră Corintenii pentru el - în- 
trebîndu-se: De ce s-a întristat aşa de tare pentru noi învăţătorul nostru Pavel? 
De ce ă lipsit atîta vreme şi nu a venit să ne cerceteze? - Apostolul nu a zis că 
cei din Corint doar lăcrimau, ci că se tînguiau şi plîngeau pentru el. Şi nu a zis 
doar că doreau să-I vadă, ci că aveau „dorire” covîrşitoare. Şi nu a zis că au 
arătat numai urgie şi mînie asupra celui ce curvea cu mama sa vitregă, ci că au 
arătat „rîvnă” şi covîrşitoare aprindere. Zice: Fraţilor, pentru mine v-aţi înfier- 
bîntat şi v-aţi aprins, ca să împliniţi porunca mea! Şi: Pentru mine, aţi luat rîv¬ 
nă înfocată împotriva apostolilor mincinoşi, apărînd numele meu, cinstea mea 
şi dragostea mea. Şi Apostolul zice acesţea nu numai ca să vindece certările 
făcute Corintenilor mai înainte, dar ca să-i laude cu adevărat pe cei ce se în¬ 
dreptaseră şi se schimbaseră întru fapta bună. Căci, deşi erau mulţi între Co¬ 
rinteni cu rele năravuri şi netrebnici, nevrednici de laudele de mai sus, totuşi 
Pavel nu-i desparte pe cei răi de cei buni, ci face de obşte atît laudele, cît şi 
prihănirile şi certările, şi asupra celor buni, şi asupra celor răi, lăsînd conştiin¬ 
ţei fiecăruia să aleagă din acestea cele ce i se cuvin. 

ca eu mai mult să mă bucur. 


86 Pavel îl laudă pe Tit fiindcă prin el a trimis scrisoarea aceasta - după Teodorit. (n. aut.) 

M-am bucurat - zice - de venirea lui Tit, dar mai mult m-am bucurat că el 
mi-a vestit cele de mai sus, anume covârşitoarea rîvnă şi tînguire a voastră 
pentru mine, 

8 De aceea, deşi v-am mîhnitprin epistolă, nu mă căiesc, deşi mă căiam; 

Zice; Măcar că în epistola dintîi v-am scris cuvinte atît de înfrantătoare în- 
cît m-am căit că v-am înfruntat peste măsură, acum, socotind multul folos şi 
dobînda ce aţi cîştigat din aceasta, nu mă mai căiesc. Insă Pavel zice acestea 
nu pentru că i-ar fi mîhnit eu adevărat fără măsură pe Corinteni, ci voind să îi 
laude mai mult. 

căci văd că epistola aceea v-a mîhnit la o vreme. 

9 Acum mă bucur, nu pentru că v-aţi mîhnit, ci pentru că v-aţi mîhnit 

spre pocăinţă. Căci v-aţi nuhnit după Dumnezeu, 

Întîia mea epistolă - zice - „v-a mîhnit la o vreme”, dar cîştigul şi folosul 
pe care l-aţi primit dintr-însa este pentru totdeauna. De aceea mă bucur şi eu, 
nu pentru că v-aţi mîhnit (căci ce folos aş fi avut dacă doar v-aş fi mîhnit?), ci 
pentru că ! din mîhnirea aceasta v-aţi îndemnat a vă pocăi şi a vă îndrepta. 8 ' 
Vezi însă - o, cititorule! - cum Pavel zice că mîhnirea a fost pricihuită de 
epistola lui, iar folosul zice că s-a făcut oarecum din fapta lor bună. De aceea 
zice că s-au mîhnit „după Dumnezeu". 

ca întru nimic să nu vă păgubiţi de noi. 

Zice: De vreme ce v-aţi mîhnit după Dumnezeu fiindcă v-am certat, nu v- 
aţi păgubit de noi întru nici un lucru, căci pentru întristarea suferită din certa¬ 
rea mea v-aţi îndreptat toţi împreună cu acela ce trăia cu mama sa vitregă. 
Pentru că învăţătorul îi păgubeşte pe ucenic atunci cînd ÎI vede că păcătuieşte, 
şi nu îl ceartă; căci, dacă ar fi fost certat el de învăţătorul său, negreşit şi-ar fi 
cîştigat îndreptarea şi mîntuirea. 

10 Căci întristarea cea după Dumnezeu aduce pocăinţă spre mîntuire, 
fără părere de rău; iar întristarea lumii aduce moarte. 


87 Tacuind zicerea aceea a lui Isaia: „către Tine pllngînd se vor sui” (capitolul 15:5), şi 
marele Vasilie zice; „întristarea cea după Dumnezeu este începutul veseliei, al suirii şi al spo¬ 
ririi către cele de sus. De aceea se veselea şi Apostolul pentru cei ce se întristau, văzînd că cu¬ 
vintele sale îi aduc spre conştiinţă, pricinuindu-le „pocăinţă spre mîntuire, fără părere de. rău”. 
Căci cei ce plîng pentru faptele lor cele rele şi pentru gmdurile lor cele necurate nu se vor mai 
pogorî întru cele mai din lăuntru ale pămîntului, ci, fiind povăţuiţi de întristarea cea după 
Dumnezeu, se vor sui la înălţimea de sus.” (n. aut.) 

Aici, Pavel filosofează despre întristare, zicînd că aceasta nu e totdeauna 
rea, ci numai daca se face după lume, adică atunci cînd cineva se întristează 
pentru bani, pentru slavă sau pentru rudeniile care i-au murit: Această întris¬ 
tare pricinuieşte moarte sufletească, fiindcă pogoară sufletul spre împătimire 
şi spre iubirea acelora de care este lipsit. De multe ori însă pricinuieşte şi 
moarte trupească, fiindcă mulţi - întristîndu-se peste măsură pentru că şi-au 
pierdut banii, sau slava sau rudele - au murit de tristeţe; iar unii s-au aruncat 
în mare şi s-au înecat, ori s-au spînzurat, ori s-au aruncat în prăpăstii ori s-au 
ucis pe sine-şi în alt chip. De aceea a zis Sirah: „Din întristare iese moartea şi 
întristarea inimii va pleca tăria” (capitolul 38:18). 

Insă cel ce voieşte a se întrista pentru păcatele sale, acela se întristează 
„după Dumnezeu” 8 , căci doctoria întristării se potriveşte doar Ia această 
boală, a păcatelor adică. întristarea aceasta după Dumnezeu vindecă boala, 
pricinuind mîntuire - de care nimănui nu-i pare rău vreodată, căci nu e mus¬ 
trat că s-a întristat pentru păcatele sale - izbăvindu-I pe om de moartea sufle¬ 
tească. Deci - după dumnezeiescul Hrisostom - două bunătăţi pricinuieşte în¬ 
tristarea cea după Dumnezeu: una, a nu aveă părere de rău şi a nu, se mustra 
cineva pentru că s-a întristat; şi alta, că întristarea aceasta a lui e mîntuitoare 
de suflet. Iar întristarea pentru lucruri lumeşti este lipsită de amîndouă. aceste 
bunătăţi, pentru că aceluia ce se întristează pentru lucruri lumeşti îi pare rău şi 
se mustră că s-a întristat şi pentru că întristarea de acest fel nu pricinuieşte 
nici un folos, ci mai ales prea-mare vătămare. 83 


88 Pentru aceasta zice Sfîntul Grigorie al Nyssei: „Dacă trebuie a ne întrista, să alegem în¬ 
tristarea aceea lăudată şi îmbunătăţită. Căci - aşa cum patima îndulcirii poate fi dobitooească, 
fără cuvînt [„neraţională”, n. m.], dar şi curată şi nematerialnică - tot aşa şi cea Împotrivitoare 
îndulcirii seosebeşte spre răutate şi spre fapta bună. Deci este un fel de plîngere care se feri¬ 
ceşte şi nu e de lepădat pentru cîştigarea faptelor bune, fiind împotriva întristării celei necu- 
vîntătoare şi a posomoriră de rob. [... ] Ascultaţi, cei ce cu lesnire cădeţi în patima întristării! 
Nu oprim întristarea, ci vă sfătuim ca, în locul celei deznădăjduiţoare, să o aveţi pe cea bună. 
Aşadar, nu vă întristaţi cu întristarea lumii, care «pricinuieşte moarte» - precum zice Aposto¬ 
lul - ci cu aceea după Dumnezeu, al cărei sfîrşit este mîntuirea sufletului. Căci lacrima ce se 
varsă în zadar şi în deşert pentru cei adormiţi se poate face pricină de osîndire celui ce o 
iconomiseşte rău pe cea trebnică” (Cuvînt la cei adormiţi). Şi Teologal Grigorie zice: „Este o 
oarecare întristare mai trebuitoare şi mai cinstită decît bucuria.” Zice şi dumnezeiescul Hri¬ 
sostom: „Este vreme de întristare nu cînd pătimim râu, ci cînd facem rău.” Iar Cuviosul Ioan 
al Sfîntului Varsanufie, care se numea Prooroc, a zis: „Nu trebuie a ne întrista nicicum pentru 
lucrurile lumii acesteia, ci doar pentru păcat.” (n. aut.) 

85 Fiind întrebat care este „întristarea cea după Dumnezeu” şi care cea „după lume”, ma¬ 
rele Vasilie răspunde: „Cea după Dumnezeu este cînd cineva se întristeazăpentru că vreo po¬ 
runcă a Ini Dumnezeu este trecută cu vederea, după ceea ce este scris: «întristarea m-a cu¬ 
prins pentru păcătoşii ce au părăsit Legea Ta.» Iar întristarea după lume este cînd ar fi vrednic 
de întristare oarece lucru omenesc şi al lumii” (Hotărîrea 152 pe scurt). Despre întristarea cea 

11 Că, iată, însăşi aceasta, că v-aţi întristat după Dumnezeu, 
cîtă sîrguinţâ v-a pricinuit, 

Zice: Nu de la alţii dovedesc cît folos pricinuieşte întristarea cea după 
Dumnezeu, ci de la voi înşivă. Căci vouă nu numai că nu v-a părut rău că v-aţi 
întristat, ci, din întristarea aceea, v-aţi făcut mai cu luare-aminte şi mai osîrd- 
nici spre fapta bună. 

şi răspundere, 

întristarea aceasta - zice ~ v-a dat pricină a-mi răspunde prin pocăinţa pe 
care aţi arătat-o. 

* 

şi mînie, 

Această întristare a voastră - zice - v-a dat pricină să vă mîniaţi asupra celui 
ce curvea cu mama sa vitregă şi să vă despărţiţi de împreunâ-petrecerea cu el. 

şi frică, 

Aceeaşi întristare - zice - v-a pricinuit frică, pentru că v-aţi îndreptat aşa 
de în grabă de frica mea şi a lui Dumnezeu - după Teodorit. 

şi dorinţă, 


după lume, Sirah a zis şi în altă parte: „Nu da sufletul tău spre întristare şi nu te necăji pe 
sine-ţi întru sufletul tău!” (Sirah 30:22). 

însă, cînd este peste măsură, şt întristarea cea după Dumnezeu îl valămă pe cel ce se po- 
căieşte, căci îl aduce la deznădăjduire şi, din aceasta, îi pricinuieşte moartea. De aceea, cel ce 
se pocăieşte trebuie să gonească de la sine şi întristarea de acest fel. Pentru aceasta a zis şi Si¬ 
rah: „Mîngîie-ţi inima (a şi întristarea multă depărteaz-o de la tine, căci pe mulţi i-a omorît în¬ 
tristarea” (Sirah 30:23), 

Cuviosul Casian zice că întristarea este una din cele opt cugetări ale răutăţii şi o numără 
în al cincilea rind, zicînd aşa: „Deci se cuvine a ne nevoi asupra duhului întristării, care amn- 
că sufletul în deznădăjduire, pentru ca s-o izgonim pe ea din inima noastră. Căci aceasta l-a 
oprit pe Cain a se pocăi pentru uciderea de frate, şi pe Iuda, după vînzarea Domnului. Dar nu 
ne nevoim cu întristarea pentru căinţa păcatelor, ce are bună nădejde, despre care a zis Apos¬ 
tolul: «întristarea cea după Dumnezeu aduce pocăinţă spre mîntuire, fără părere de rău.» Căci 
aceasta, hrănind sufletul cu nădejdea niîntuirii, este amestecată cu bucurie şi de aceea îl face 
pe om osîrdnic şi ascultător supus spre toată lucrarea cea bună” ( Filocalia ). 

Iar Sfîntul Marcu Postnicul zice că cel ce va cădea în vreun păcat se cuvine a se întrista 
după măsura păcatului săvârşit, pentru că altfel va cădea cu lesnire întru acelaşi păcat: „Dacă ci¬ 
neva ar cădea în vreun păcat, şi nu se va întrista după măsura greşelii, cu lesnire cade iarăşi întru 
aceeaşi cursă” (Despre cei cărora li se pare că se îndreptează dirt fapte, capitolul 115). (n. aut.) 

întristarea aceasta v-a pricinuit mare dor, zice. Căci - de vreme ce a vorbit 
mai sus de frică, pentru ca să nu se arate că îi stâpîneşte pe ei domneşte - a în¬ 
dreptat cuvîntul şi a adăugat dorinţa, care arată dragoste, iar nu stăpînire. 

şi rîvnă 

Această întristare - zice - v-a pricinuit şi rîvna, adică v-a făcut să rîvniţi 
pentru Dumnezeu şi pentru dragostea de Dumnezeu. 

şi izhîndă. 

Aceasta v-a făcut să izbîndiţi pentru legile lui Dumnezeu, care s-au ocărit 
şi s-au necinstit de acela ce curvea cu mama sa vitregă. 

Intru toate aţi dovedit că sînteţi curaţi în acest lucru. 

Cu toate aceste bunătăţi - zice - dobîndite din întristare, aţi arătat nu nu¬ 
mai că nu aţi făcut păcatul aceluia ce se împreuna cu mama sa vitregă, dar şi 
că nu v-aţi îndulcit şi nu v-a fost plăcut acel păcat. Căci - de vreme ce în întîia 
epistolă le-a zis că sînt umflaţi de mîndrie, cuvînt care arăta că erau părtaşi pă¬ 
catului aceluia - aici zice că acum au risipit bănuiala, arâtînd că sînt curaţi de 
mustrarea aceasta. 

12 Aşadar, dacă v-am scris, n-am făcut-o pentru cel ce a nedreptăţit, 
nici pentru cel ce a fost nedreptăţit, ci ca să vi se arate sîrguinţa 
noastră pentru voi înaintea lui Dumnezeu. 

Ca să nu-i zică lui Corintenii: Dacă sîntem curaţi şi neatinşi de păcatul 
acesta, pentru ce ne înfruntai şi ne certai? - Pavel zice aici: Atît mulţumesc 
pentru cele ce v-am scris atunci şi pentru certarea ce v-am făcut-o, încît zic că 
înadins am scris, ca să vi se arate dragostea şi sîrguinţa mea pentru voi „înain¬ 
tea lui Dumnezeu”, adică să vadă Dumnezeu că dragostea şi sîrguinţa mea sînt 
adevărate şi curate, nu mincinoase şi viclene. Căci m-am temut ca nu cumva 
păcatul acesta şi vătămarea lui să se lăţească şi întru voi, ca ciuma. 

De cine zice însă că „a nedreptăţit”? De bărbatul ce curvea cu mama sa vi¬ 
tregă. Şi de cine că „a fost nedreptăţit”? De muierea şi mama lui vitregă, cil 
care curvea el, căci amîndoi s-au nedreptăţit unul pe altul. 90 Dar de ce zice că 


90 Iar Teodorit zice că „nedreptăţit” fusese tatăl celui ce curvea cu mama sa vitregă, căci, 
deşi murise, acela s-a nedreptăţit, pentru că muierea sa a fost ocărită şi necinstită de către în¬ 
suşi fiul său, (n. aut.) 

nu a scris pentru aceştia? Zice că a scris pentru dînşii, însă nu cu dinadinsul, ci 
pentru Corinteni, sîrguindu-se şi temîndu-se ca nu cumva toată cetatea să se 
vatăme de păcatul acela. Şi aceasta e asemenea cu ceea ce zice în întîia episto¬ 
lă: „Au doar de boi îi pasă lui Dumnezeu?” (/ Corinteni 9:15), unde nu zice 
că lui Dumnezeu nu i-ar păsa de boi - căci, dacă El nu ar purta grijă şi de 
aceştia, cum s-ar păstra şi ar rămîne întru fiinţă? - ci zice că Dumnezeu nu le¬ 
giuieşte chiar pentru boi, ci pentru oameni, ale căror avuţii sînt boii. 

13 De aceea, ne-arn mîngîiat; 

Mare mîngîiere am dobîndit - zice - pentru că s-a arătat că sîrguinţa mea 
s-a Scut pentru voi şi pentru că nădejdile mele nu au fost mincinoase. 

şi, pe lingă mîngîierea de la voi, ne-arn bucurat 
mai ales de bucuria lui Tit, 

Zice: Pe lîngă mîngîierea şi bucuria pe care am căpătat-o de la voi - pre¬ 
cum am zis mai înainte - încă mai mult m-am bucurat pentru bucuria lui Tit. 

căci s-a odihnit duhul lui de către voi toţi. 

14 Căci, dacă m-am lăudat înaintea lui cu ceva pentru voi, 

nu m-am ruşinat; 

Zice: M-am bucurat că Tit v-a aflat sfinţi precum îi spuneam că sînteţi. De 
aceea şi el s-a odihnit că v-a găsit astfel şi nu a pătimit de la voi nici o scîrbă. 
Şi, lăudîndu-se pentru ucenicii săi, Pavel arată ; că aceia sînt îmbunătăţiţi, iar el 
este învăţător iubitor de ucenici şi părinte iubitor de fii. Tot astfel se cuvine a 
fi şi ucenicii şi învăţătorii vremii noastre. 

ci, precum toate vi le-am grăit întru adevăr, aşa şi lauda noastră 
către Tit s-a făcut adevăr. 

ÎS Şi inima lui este şi mai mult la voi, 

Cu aceste cuvinte, Apostolul îl arată pe Tit Corintenilor, pentru ca să-l iu¬ 
bească şi ei la fel de mult cum îi iubea şi el şi ardea pentru dînşii. Căci de ace¬ 
ea a vorbit de „inima lui”, ca să arate dragostea din inimă şi curată pe care o 
avea Tit către Corinteni, 

aducîndu-şi aminte de ascultarea voastră, a tuturor, 
cum l-aţi primit cu frică şi cu cutremur. ' ■ 

Aici, Pavel spune pricinile pentru care Tit îi iubea atît de mult pe Corin- 
teni. Arată că începutul acestei dragoste a lui Tit a pornit de la dînşii şi îi în¬ 
deamnă pe Corinteni să aibă către dînsul tot aceeaşi dragoste, căci zice: Nu 
doar că i-aţi arătat lui Tit dragoste, ci şi ascultare, fiindcă l-aţi primit cu aşeza¬ 
rea sufletească a fiilor pentru părintele lor, şi încă precum supuşii îl primesc 
pe începătorul şi stăpînul lor - căci zice: „l-aţi primit cu frică şi cu cutremur”. 
Astfel, mărturiseşte că două fapte i-au arătat Corintenii lui Tit: dragoste, pre¬ 
cum unui părinte, şi frică, precum unui stăpînitor, pentru ca nici dragostea să 
nu slăbească fiind fără de temere, nici temerea să nu rămînă posomorită şi lip¬ 
sită de har, fiind fără de dragoste. 91 

16 Deci ntă bucur că întru toate cutez la voi. 

Zice: Nu mă bucur atît pentru că Tit a fost cinstit de voi, cît mă bucur că 
vă aflu aşa de vrednici, încît nu mă ruşinaţi, ci mă faceţi să îndrăznesc pentru 
voi în orice lucru şi în orice vreme. încă şi într-alt chip am îndrăzneală pentru 
voi, căci, oricîte aş face sau v-aş zice - ori de trebuie a vă înfrunta, ori a vă 
lăuda ori a vă porunci ceva greu şi supărător - le primiţi cu bucurie, pentru al 
vostru folos şi îndreptare. 


91 Despre aceasta, aproape acelaşi lucru zice şi Isidor Pelusiotul: „Se cuvine ca ucenicii 
să-şi iubească învăţătorii ca pe părinţi şi să se cucemicească lor ca înaintea stăpînitorilor. Căci 
nici frica nu trebuie să lipsească din pricina dragostei, nici dragostea nu trebuie să se întunece 
din pricina fricii.” (n, aut.) 

CAPITOLUL VIII 


1 Şi vă fac cunoscut, fraţilor, darul lui Dumnezeu dăruit 

în bisericile Machedoniei; 

Apostolul nu i-a lăudat pe Corinteni în zadar, ci pentru ca să-i netezească şi 
să-i îndulcească, fiindcă urma să-i îndemne spre iubirea de săraci şi spre milos¬ 
tenie. De aceea a zis mai sus că îndrăzneşte întru ei pentru orice lucru, ştiind 
că, orice le-ar cere, ie fac pe toate. Deci nu le-a zis îndată: Daţi milostenie! - ci 
dă ca pildă milosteniile pe care le făceau celelalte biserici 92 , îndemnîndu-i pe 
Corinteni să aibă aceeaşi rîvnă. Şi vezi - o, cititorule! - că numeşte milostenia 
„dar al lui Dumnezeu”, ca să-i facă pe Corinteni să dea cu îmbelşugare şi Iară 
cîrtire şi să-i înduplece a se grăbi să răpească acest dar dumnezeiesc. 

2 că prisosinţa bucuriei lor este întru multă cercare de necaz 

Adică: Chiar dacă bisericile Machedoniei au pătimit atîtea rele, prin răb¬ 
darea lor arătîndu-se alese în credinţa şi în dragostea lui Hristos, cu toate 
acestea ele nu au căzut, ci au dobîndit multă bucurie din aceste necazuri, şi nu 
doar bucurie, ci bucurie cu prisosinţă. 

şi sărăcia lor cea adîncă a prisosit întru bogăţia dărniciei lor. 

Adică: Aşa cum multul lor necaz le-a pricinuit şi multă bucurie, tot astfel 
adînca lor sărăcie nu numai că nu i-a oprit să dea milostenie, ci mult mai mult i- 
a înduplecat spre a prisosi întru îmbelşugarea milosteniei. Nu e vorba de mulţi¬ 
mea banilor daţi, ci de îmbelşugarea socotinţei lor celei bine-dătătoare. Adică: 
cu cît erau mai săraci, cu atît aveau mai multă voinţă de a milui şi a dărui, căci 
dărnicia nu se judecă din îmbelşugarea milosteniei, ci de la sloboda alegere a 
celor ce dăruiesc. Deci aceasta e de mirare: că Creştinii din Machedonia, deşi 
erau atît de săraci (fiindcă li se răpiseră averile chiar de către compatrioţii lor şi 
de cei de un neam), au arătat totuşi atît de multă dărnicie întru milostenie. 

3 Căci mărturisesc că de voia lor au dat, după putere şi peste putere, 

4 cu multă rugăminte rugîndu-ne 

Aici, Apostolul tîlcuieşte ce a zis mai sus şi zice că Creştinii din Machedo¬ 
nia au dat milostenie pe cît puteau, sau - pentru a zice mai bine - au miluit 


92 Prin „biserici ale Machedoniei”, Pavel numeşte toate bisericile ce se aflau în Machedo¬ 
nia, mai ales pe cea din Ţesalonic şi pe prea-milostiva biserică a Filipenilor. (n. aut.) 

peste putinţa lor, căci aceasta însemnează „prisosinţa dărniciei” de care a vor¬ 
bit mai sus, adică a da milostenie mai multă decît puterea lor. Şi - zice - lu¬ 
crul cel mai mare este că au dat milostenie peste puterea lor fără a fi îndem¬ 
naţi de mine, ci încă ei înşişi m-au rugat să dea milostenie pentru Creştinii să¬ 
raci din Ierusalim. Pavel zice acestea nu atît ca să-i îndemne pe Creştinii din 
Corint să dea multă milostenie, ci ca să dea cu osîrdie şi cu bucurie. De aceea 
şi zăboveşte în pricina aceasta şi lungeşte îndemnarea cu multe cuvinte. 

darul şi împărtăşirea slujbei către sfinţi. 

Aici, lipseşte zicerea „să primim”. Şi zice: Creştinii din Machedonia ne 
rugau să primim „darul şi împărtăşirea slujbei”, adică milostenia pentru sfinţii 
săraci din Ierusalim. 93 A numit milostenia „dar” pentru ca aceia din Corint, 
care erau rîvnitori şi iubitori fierbinţi de daruri duhovniceşti, auzind ca şi mi¬ 
lostenia este dar, să alerge la dînsa ca la un dar duhovnicesc, precum am zis şi 
mai sus. Apoi, a numit milostenia „împărtăşire” ca să înveţe cei ce miluiesc că 
ei nu dau numai, ci şi iau; căci, dînd^bani, primesc de la Creştinii săraci rugă¬ 
ciuni şi blagosJovenii; şi, dînd lucruri vremelnice, primesc pentru milostenii 
plată veşnică de la Dumnezeu. ' . ; - 

5 Şi au făcut precum nu am nădăjduit ; 

Noi - zice - nu nădăjduiam că Machidonenii Creştini, aflaţi întru atît de 
multă sărăcie şi necaz, vor face o milostenie aşa de bogata. Ei însă, blagosloviţii, 
nu numai au miluit cu îmbelşugare, dar m-au şi rugat să primesc milostenia lor. 

ci s-au dat pe ei înşişi, mai întîi Domnului, şi apoi nouă, 
prin voia lui Dumnezeu, 

Cu aceste cuvinte, Pavel mărturiseşte că Creştinii din Machedonia nu 
aveau numai milostenia, ci şi alte fapte bune. Căci ei nu se mîndreau că erau 
milostivi şi, din aceasta, să se lenevească în privinţa celorlalte fapte bune, ci 
toată puterea lor o dădeau Domnului, şi chiar pe ei înşişi, ca să facă toate fap¬ 
tele plăcute lui Dumnezeu. Şi - zice - s-au dat pe sine încă şi nouă, adică s-au 
supus şi au arătat dragoste „prin voia lui Dumnezeu”, adică aşa cum îi place 
lui Dumnezeu, iar nu cum e plăcut cugetului omenesc. 

6 încît am rugat pe Tit ca, precum a început dinainte, 

aşa să şi desâvîrşească la voi darul acesta. 


93 Vezi despre această tîlcuire şi subînsemnarea zicerii „numai ca să ne aducem aminte dc 
săraci” (Gaiateni 2:10). (n. aut.) 

Zice: Atît de mult s-au dăruit pe sine Creştinii din Machedonia, arătînd 
mare osîrdie întru milostenie, încît eu, văzînd atîta dărnicie, mi-am făcut griji 
pentru voi, Corintenii, ca nu cumva să vă micşoraţi şi să vă arătaţi mai înjosiţi 
decît dînşii întru această faptă bună. De aceea l-am şi rugat să vină la voi pe 
Tit, care încă mai înainte de a-1 ruga eu a făcut început şi a arătat osîrdie să 
meargă pentru a vă îndemna spre darea milosteniei, atît de osfrdnic şi de înfo¬ 
cat suflet are. Pavei îl laudă pe Tit pentru ca mai mult să-l apropie de Corin- 
teni, încît, mergînd în Corint şi îndemnîndu-i pe Creştini spre a da milostenie, 
aceia să se înduplece mai lesne îndemnului său, văzînd că este voitor al bine¬ 
lui lor. Şi iarăşi a numit „dar” milostenia, fiindcă milostenia este cu adevărat 
mare bunătate şi dar al lui Dumnezeu, care îl face pe om asemenea cu Dumne¬ 
zeu. Pentru aceasta zicea şi Parimistul: „Cinstit este bărbatul milostiv” {Pilde¬ 
le lui Solomon 20:6). 94 

7 Ci, precum prisosiţi întru toate - cu credinţa, cu cuvîntul, 

cu cunoştinţa, cu toată sîrguinţa şi cu .dragostea pentru noi — 
aşa să prisosiţi şi întru acest dar. 

Dumnezeiescul Pavei îi îndeamnă pe Corinteni spre milostenie cu urări şi 
cu laude, zicîndu-Ie; Precum aveţi cu prisosinţă şi cu covîrşire toate celelalte 
fapte bune, tot aşa sîrguiţi-vă şi îiţtru fapta bună a milosteniei, ca nu doar să dă¬ 
ruiţi, ei să prisosiţi întru acest dar! - aceasta înse mn înd ori: „să dăruiţi cu priso¬ 
sinţă şi cu îmbeişugare", ori: „să-i întreceri pe Machidoneni în milostenie”. 

94 Acestea le zice şi Hrisostom, de la care le-a luat Sfinţitul Teofilact. însă litoral cel cu 
limba de aur al Bisericii adaugă şi această mare laudă a milosteniei, zicîrtd: „Acesta e un dar 
mai mare decît a învia morţii!. Căci, decît a învia pe cei morţi cu numele lui lisus, mult mai 
mare lucru este a-L hrăni pe Hristos, flânund fiind Căci cu aceasta tu fad bine lui Hristos, iar 
cu aceea Eî îţi face bine ţie. Căci aid, adică la facerea de semne, tu eşti dator lui Dumnezeu, 
iar la milostenie ÎI ai datornic pe Dumnezeu” (Cuvîntul al 16-lea la cea de a doua epistolă că¬ 
tre Corinteni). Şi Sirah zice: „Fraţii şi ajutorul suit folositoare la vremea necazului; iar mai 
mult decît amîndoi va izbăvi milostenia” (capitolul 40:26), Şi Teologul Grigorie zice; „Oame¬ 
nii nu se aseamănă lui Dumnezeu întru nimic altceva decît întru a face bine.” Şi Iacov, fratele 
Iui Dumnezeu, zice: „Căd judecata este fără milă pentru cel care n-a Scut milă. Şi mila biru- 
ieştc în faţa judecăţii” (lacov 2:13), 

Iar Sfîntul Grigorie al Nyssei zice că „milostenia este covîrşirea dragostei. De aceea îl şi 
numeşte Domnul «fericit» pe cel milostiv: «Feridţi - cei milostivi, că aceia se vor milui» 
{Matei 5:7). Mila este ajutorarea celor ce pătimesc râu. Şi, de va cerceta dneva cu amănuntul 
însuşirea milei, va afla că este aşezarea iubitoare înjugată împreună cu mîhnirea. Şi nu se 
mărturiseşte dragostea a fi mai mare şi mai puternică decît toate bunătăţile? Aşadar, cu adevă¬ 
rat fericit este cel ce îşi are sufletul întru aşezarea aceasta, fiindcă se atinge de cea mai de 
margine faptă bună” {Omilia a cimea la „fericiri”), (n. aut.) 

Şi le zice: Voi sînteţi bogaţi şi prisosiţi cu credinţa cea fără de îndoială, cu 
cuvîntul înţelepciunii, cu cunoştinţa dogmelor, cu toată osîrdia pe care o ară¬ 
taţi către celelalte fapte bune şi cu dragostea către mine - căci a vorbit mai sus 
de dragostea lor pentru el, zicînd că au rîvnit pentru numele şi cinstea lui. 

8 Nu o spun ca şi cum aş porunci, 

Adică: Nu vă silesc, nu vă poruncesc ca un stăpîn, să daţi milostenie, 

ci, prin sîrguinţa altora, cercînd curăţia dragostei voastre. 

Adică: De aceea îi laud pe Machidoneni că au făcut milostenie bogată, ca, 
prin osîrdia şi îmbelşugata împărtăşire a acelora, să dovedesc dragostea şi aşe¬ 
zarea voastră către sfinţii săraci încă mai strălucită şi mai mare decît aceea a 
Machidonenilor. 

9 Căci ştiţi darul Domnului nostru Iisus Hristos, că El, bogat fiind, 

a sărăcit pentru voi, ca voi să vă îmbogăţiţi cu sărăcia Lui. 

Fraţilor, aduceţi-vă aminte - zice - şi socotiţi bine taina cea mare a înome- 
nirii Domnului nostru, şi cu adevărat nu vă veţi scumpi întru nici un lucru. 
Căci, dacă tu, Creştine, nu crezi că sărăcia pricinuieşte bogăţie, socoteşte-L pe 
Stăpînul a toate şi negreşit vei crede! Căci - dacă EI nu ar fi sărăcit, dacă nu 
ar fi luat adică asupra Sa smerita, săraca şi necinstita fire a oamenilor 95 , şi 


95 Ia aminte că Domnul se zice că e „sărac” nu numai pentru că a luat firea omenească 
cea săracă, ci şi pentru că a petrecut viaţa cu sărăcie în lumea aceasta, Pentru aceasta 
mărturiseşte dumnezeiescul David ca pentru Domnul, zicînd: „Iar eu sînt scăpătat şi sărac” 
(.Psalm 39: 23). Pc care tîlcuind-o, marele Vasilie zice: „ Aducîndu-mi aminte de Apostol, care 
zice despre Domnul că «pentru noi a sărăcit - adică a scăpătat - bogat fiind», socotesc că 
«scăpătat» este cel ce din bogăţie se pogoară la sărăcie, iar «sărac» cel ce din început a fost în 
sărăcie. Iar David mărturiseşte pentru Domnul că era «scăpătat şi sărac»: «scăpătat», fiindcă a 
scăpătat pentru noi, bogat fiind; iar „sărac”, fiindcă, după trup, nu a fost fiul vreunui bogat, ci 
al unui teslar” (hotărârea 272 din cele pe scurt). (Şi, într-adevăr, dacă nu s-ar socoti zicerea 
aceasta ca pentru Domnul, David nu ar zice drept: căci cum să fi fost el sărac în vremea cînd 
scria psalmii?) Iar întru a patra rînduială postnicească, acest Sfint Părinte Vasilie vorbeşte 
iarăşi despre părinţii Domnului: „Erau oameni drepţi cu adevărat şi bine-cinstitori de 
Dumnezeu, dar săraci şi nu îndestulaţi de cele trebuincioase (şi martoră este ieslea care a slujit 
cinstitei naşteri), petrecînd totdeauna potrivit cu ostenelile trupului.” Şi rawi Samuil (în 
cartea numită „de aur”, foaia 39) - adăugind zicerea aceea a lui Zaharia: „Bucură-te foarte, 
fiica Sionului, veseleşte-te, fiica Ierusalimului, căci iată, împăratul tău vine la tine drept şi 
biruitor; smerit şi călare pe asin, pe mînzul asinei” (Zaharia 9:9) - zice că în cartea 
aravicească (probabil Targumul aramaic) se află aşa: „Iată, vine învăţătorul tău. sărac şi călare 

dacă nu ar fi suferit toate celelalte pătimiri defăimate pentru noi, săracii vrăş¬ 
maşi ai Lui - negreşit noi nu ne-am fi îmbogăţit. Dar cu care bogăţie zice că 
ne-am îmbogăţit? Cu bogăţia bunei-cinstiri de Dumnezeu, a cunoştinţei de 
Dumnezeu, a curăţiei, a sfinţeniei, a înfierii şi a tuturor celorlalte bunătăţi cîte 
ni le-a dăruit în viaţa aceasta şi cîte ni Ie va dărui în viaţa ce va să vie. 

10 Şi sfat vă dau în aceasta: că aceasta vă este de folos vouă, 

Vezi - o, cititorule! - cum Apostolul, îndemnîndu-i pe Corinteni spre mi¬ 
lostenie, se sîrguieşte a nu se arăta supărător şi greu în faţa lor. De aceea şi 
zice că îi sfătuieşte pentru aceasta, adică: Nu pun asupra voastră silă,! ba încă 
şi sfătuirea aceasta o fac pentru că milostenia vă foloseşte mai mult vouă, ce¬ 
lor care o daţi, decît celor ce o vor lua. 

care, de anul trecut, aţi început nu numai a face, ci şi a voi 

11 Acum dar isprăviţi-o, 

Acum, Apostolul nu-i mai îndeamnă pe Corinteni spre milostenie vorbin- 
du-le de sîrguinţa arătată de către Creştinii din Machedonia, ei de sîrguinţa 


pe măgar.” Şi vezi la foaia 13 a celor douăsprezece cărţi ( Dodecavivlon ), la Dositei, 
Patriarhul Ierusalimului, ca să ştii că toate rudeniile Domnului au fost oameni săraci, care 
mîncau pîinea cu osteneală şi cu sudoarea feţei lor. Şi, spre dovada acelui lucru, aveau mîinile 
pline de bătături, precum le arătau înaintea împăratului Dometian, care, miluindu-i pentru 
multa lor sărăcie şi nevoie, i-a lăsat slobozi şi nu i-a omorî! 

Dar încă şi cuvîntul pe care l-a zis fjomnul către cărturarul acela arată marea Lui sărăcie, 
căci zice: „Vulpile au vizuini şi păsările cerului cuiburi, iar Fiul Omului nu are unde să-Şi 
plece capul” (Matei 8:20). Zicere pe care dumnezeiescul Hrisostom o tîlcuieşte aşa: „Ce avu¬ 
ţii aştepţi să aduni urmînd mie? - zice Domnul, Nu vezi că Mie nu Mi se află lăcaş nici cît au 
păsările sau vulpile?” [...] Şi însăşi îmbrăcămintea Domnului, care era ţesută de sus, arată să¬ 
răcia Lui; căci astfel de îmbrăcăminte purtau săracii Galileeni, precum zice dumnezeiescul 
Isidor Pelusiotul, scriind către Caton monahul acestea: „Despre faptul că gingăşia şi subţirâta- 
tea îmbrăcămintei nu plineşte canonulrievoinţei după Dumnezeu întreabă-1 pe loan Teologul, 
care scrie că haina Domnului era necusută, ci ţesută de sus şi pînă jos, urmînd simplitatea îm¬ 
brăcămintei Galileenilor săraci" (epistola 74 către Caton monahul), 

Tîlcuind zicerea aceasţa a Apostolului, zice şi Teodorii: „Uitaţi-vă la Făcătoml şi Stâpînul 
a toate, la Unul născut Fiul lui Dumnezeu, Care pentru a noastră mîntuire a urmat sărăcia cea 
mai pe pe urmă, neguţătorindu-ne nouă bogăţia ce răsare din sărăcie.” Şi ce încheiere tragem 
din zicerile acestea ale sfinţilor? Că, fiind sărac, precum mărturiseşte aici Apostolul împreună 
cu dumnezeieştii părinţi. Domnul a avut trebuinţă să lucreze şi meşteşug pînă la vîrsta de 30 de 
ani, pentru ca să Se hrănească pe Sine şi pe Preasfînta Sa Maică, miluind şi pe săraci. Căci, 
pînă la vîrsta de 30 de ani. Domnul era necunoscut de oameni, şi de aceea vieţuia la arătare 
aceeaşi viaţă ca şi ceilalţi. Iar după 30 de ani, cunoscîndu-se în lume că e învăţător. Se hrănea 
din avuţiile femeilor bogate care II urmau, precum zice Evanghelistul Luca. [... j (n. aut.) 

lor, şi zice: De anul trecut, voi v-aţi pornit nu numai spre a-i milui pe Creştinii 
săraci din Ierusalim, dar aţi început şi a voi sa miluiţi, fără a vă îndemna cine¬ 
va. De aceea, acum vă sfătuiesc să şi împliniţi lucrul început, adică să adunaţi 
milostenia pe care voi înşivă aţi voit să o faceţi. 

ca, precum a fost osîrdia de a voi, aşa să fie şi aceea de a împlini, 
din ce aveţi 

Zice: Vă sfătuiesc să isprăviţi lucrul milosteniei, pentru ca sîrguinţa voas¬ 
tră să se îndeplinească întru faptă, Căci, precum voinţa voastră a născut sîrgu¬ 
inţa de a milui, tot aşa fapta milosteniei se va naşte din putinţa [„mijloacele”, 
n. m ] de a milui pe care o aveţi. Deci - zice - cel ce poate milui, acela să şi 
dea milostenia. Iar cel ce nu are putere să miluiască’ cu fapta, acela plineşte 
milostenia doar cu voinţa şi cu osîrdia de a milui. 

12 Căci, dacă stă înainte osîrdia, bine-primită este milostenia, 

după citare cineva, nu după cit nu are. 

Vezi aici înţelepciunea marelui’Pavel! Pentru că el i-a lăudat pe Machido- 
neni - adică pe Filipeni, pe Tesaloniceni şi pe ceilalţi Creştini din Machidonia - 
că făceau milostenie mai presus de puterea, lor, dar Corintenilor le cere să facă 
milostenii după puterea lor, nu ntafmplt decît pot. Deci zice: Dacă aveţi osîrdie 
[„bunăvoinţă”, n. m.] spre a milui, daţi ceea ce aveţi, şi Dumnezeu va primi. 96 

13 Ca să nu se facă altora odihnă, iar vouă necaz, 

Nu se cuvine - zice - să daţi milostenie mai presus de putere, pentru ca nu 
cumva alţii să aibă odihnă din milostenia voastră, iar voi, din pricina dării ce¬ 
lei peste putere, să suferiţi nevoi şi lipsuri şi să vă strîmtoraţi. Şi - cu toate că 
Domnul a lăudat-o în Evanghelie pe văduva aceea care şi-a dat toată bogăţia 
la Biserică, rămînînd lipsită şi strîmtorată {Matei 12) ■ PaVel nu-i îndeamnă 


96 Pentru aceasta zice şi Cuviosul Isiddr Pelusiotul: „Şi să hu te minunezi dacă cel ce-dă 
[doar] apă nu va fi lipsit de plată, căci milostenia se judecă şi de la bunăvoinţă, [...] Căci nu 
se caută atît la ceea ce se dă, pe cît se caută voinţa celui ce dă. De aceea' şi femeia care a adus 
cei doi bani i-a întrecut pe toţi cei ce aduceau multe. ” [::. ] Şi Sfîntul Grigorie al Nyssei zice 
că milostenia nu stă în darea banilor, ci m bunăvoinţa celui ce dă, cu aceste cuvinte: „Şi ni¬ 
meni să nu vadă această faptă bună doarfrUru ceieftiaterialnicel Căci dacă ar fi aşa, cu adevă¬ 
rat isprava aceasta nu s-ar putea face fără a avea putere i[„mijloace”y n, m] spre facerea de 
bine. Mie mi Se pare că milostenia se vede mai cu dreptate întru bunăvoinţă. [...]” (Cuvîntul 
al 5-lea la „fericiri”). [...] Vezi şi subînsemnarea zteerii „cel ce miluieşte - întru blîndeţe” 
(Romani 12:8). [...] (n. aut) 

pe Corinteni să dea mai mult decît pot. El nu face aceasta mai întîi pentru că 
aceia erau slabi în credinţă şi în cugetare, şi apoi pentru ca erau bogaţi şi, dacă 
ar fi dat după putere, negreşit s-ar fi făcut o dare prea-bogată. Pe lîngă acestea, 
Apostolul nădăjduia că şi Corintenii se vor înfoca şi se vor sîrgui singuri din 
pilda Filipenilor şi a Tesalonicenilor şi de aceea lasă lucrul în stăpînirea lor. 
însă, în cuvintele următoare, ca prin ghicituri îi îndeamnă să miluiască nu nu¬ 
mai după puterea lor, ci şi mai presus de aceasta. 

14 ci să fie potrivire, în vremea de acum: prisosinţa voastră 

să împlinească lipsa acestora, pentru ca şi prisosinţa acelora 
să împlinească lipsa voastră, 

înţelegerea acestor cuvinte ale Apostolului este aşa: Voi sînteţi bogaţi fi¬ 
ind plini de bani, iar Creştinii săraci pe care aveţi să-i miluiţi sînt bogaţi fiind 
plini de îndrăzneală către Dumnezeu. Deci, daţi-le acelora din banii ce vă pri¬ 
sosesc, pe care aceia nu-i au, pentru ca şi voi să luaţi din îndrăzneala către 
Dumnezeu pe care o au ei, şi de care voi sînteţi lipsiţi. Vezi însă cum, pe as¬ 
cuns şi fără a simţi Corintenii, Pavel le spune să dea şi peste putinţă, mai mult 
decît prisosul, zicînd: Dacă voieşti să iei din prisosul îndrăznelii pe care o au 
Creştinii săraci către Dumnezeu, dă-le şi tu lor prisosul bogăţiei tale! Iar dacă 
voieşti să iei întreaga răsplătire şi îndrăzneală pe care o au aceia către Dumne¬ 
zeu, dă-le şi tu lor toată bogăţia ta! Dar - precum am zis - Pavel arată aceasta 
pe ascuns, fără să o înţeleagă ei; iar întru arătare îi sfătuieşte să miluiască 
după puterea lor. 

15 spre a fi potrivire, precum este scris: „ Celui cu mult, nu i-aprisosit; 
iar celui cu puţin, nu i-a lipsit” (Ieşirea 16:18). 97 

Cum se poate face potrivire? Zice: Dacă şi voi, cei ce miluiţi, şi cei miluiţi 
de voi, veţi da unii altora cele ce vă prisosesc, prin urmare dacă vă veţi împli¬ 
ni unii altora lipsurile. Dar ce potrivire este aceasta, a da cineva bunătăţi du¬ 
hovniceşti şi a lua bunătăţi trupeşti? Aici - zice - potrivirea nu se înţelege 
după preţul celor ce se dau sau se iau, ci e a lucrurilor însele, adică: voi, boga¬ 
ţii, daţi săracilor ceea ce vă prisoseşte, iar aceia vă dau ceea ce le prisoseşte 


S7 Adică: celui ce a adunat mult nu i-a prisosit, iar celui ce a adunat puţin nu i-a lipsit. 
Căci aşa scrie în cartea Ieşirii: „lată ce a poruncit Domnul: Adunaţi fiecare [mană] cât să vă 
ajungă de mîncat: cîte un omer de om, după numărul sufletelor voastre; fiecare cîţi are în cort, 
atîtea omere să adune! Şi au lâcut aşa fiii lui Israil; au adunat unii mai mult, alţii mai puţin; 
dar măsurînd cu omenii, nici celui ce adunase mult n-a prisosit, nici celui ce adunase puţin n- 
a lipsit, ci fiecare, cit era de ajuns la cei qe erau cu sine, afit a adiinat ” (Ieşirea 16:16-18). 

lor; voi, bogaţii, luaţi de la săraci ceea ce vă lipseşte, iar săracii iau de la voi 
ceea ce le lipseşte lor. Astfel, se face potrivire între amîndouă părţile: aceea a 
bogaţilor, care miluiesc, şi a săracilor, care sînt miluiţi. 98 

Şi, de altfel, potrivirea aceasta - zice - se face numai în veacul acesta, iar 
în veacul viitor mult covîrşesc cele date de săraci bogaţilor. Căci, în locul vre¬ 
melnicilor bani pe care îi primesc, aceia au să dea celor ce miluiesc bunătăţi 
veşnice şi sălaşurile lor din ceruri, căci zice: „Făceţi-vă vouă prieteni din ma- 
mona nedreptăţii, ca dacă veţi fi lipsiţi, să vă primească pre voi în corturile 
cele veşnice” ( Luca 16:9). De aceea, sfiiţi-vă şi smeriţi-vă voi, bogaţii, fiindcă 
săracii vă covîrşesc după bunătăţile cele duhovniceşti şi statornice pe care au 
să vi le dea. Şi Pavel aduce spre pildă ceea ce s-a întîmplat cînd Evreii adunau 
mană în pustie, ca să arate cum se face potrivirea: căci, cînd cel ce are mult va 
da prisosul celui ce are puţin, nici bogatului nu îi prisoseşte bogăţia, nici săracul 
nu e lipsit, pentru că ia ceea ce nu are de la cel bogat. La fel se întîmplă şi cu în¬ 
drăzneala săracilor către Dumnezeu, din care ei dau bogaţilor ce îi miluiesc. 

Dar a adus această pildă a manei şi pentru altă pricină, vrînd să isprăveas¬ 
că un lucru mai mare, anume să arate bogaţilor că - aşa cum cei ce adunau 
mai multă sau mai puţină mană în pustie aveau întocmai aceeaşi măsură, căci 
Dumnezeu pedepsea lăcomia şi nesaţiul celor ce adunau mai multla fel şi 
acum, nu se cuvine a dori cineva cu lăcomie bani mai mulţi decît îi trebuiesc. 

16 Mulţumire fie lui Dumnezeu, Celui ce a dai aceeaşi osîrdie 
pentru voi în inima lui Titl 

După ce le-a grăit Corintenilor cîte se cuvenea despre milostenie. Aposto¬ 
lul îi laudă acum pe cei trimişi să o adune, ca, prin laudele acestea, să-i scoată 
pe ei din toată bănuiala şi să vîre în inimile Corintenilor rîvna de a da fiecare 


98 Iar dumnezeiescul Grigorie al Tesalonicului zice acestea: „Dacă cineva, unnînd stăpî- 
neasca poruncă şi sfatuire, va da cele de prisos celor ce au faptele bune, prin «împărtăşirea» 
aceasta el poate să-şi plinească lipsa faptelor sale bune şi să scape de pedeapsa cuvenită pen- 
tm lipsa acestora. Luînd aminte la aceasta, marele Pavel, scriind către Corinteni, numeşte 
«împărtăşire» darea aceasta către sfinţi (2 Corinteni 8:4), Iar mai jos adaugă: «Prisosinţa 
voastră să împlinească lipsa acestora, pentru ca şi prisosinţa acelora să împlinească lipsa 
voastră.»" (cuvînt la Evanghelia bogatului şi a lui Lazăr). 

Iar Teodorit zice aşa: „Dumnezeiescul Apostol nu legiuieşte cele mari, ci măsoară legile 
cu slăbiciunea judecăţii. De aceea a şi zis: «ca să nu se facă altora odihnă, iar vouă necaz» şi 
le-a poruncit să împartă din cele de prisos, arătînd folosul ce răsare din aceasta, căci prisosul 
acelora - zice - împlineşte lipsa voastră. Şi - zice - prea-bună răsplătire vi se va face, căci, 
dîndu-le pe cele mici, le veţi lua pe cele mari. Şi adăugă mărturia că Stăpînul a toate a arătat 
potrivirea aceasta şi 1a adunarea manei, căci cel ce a adunat mai mult nu a cîştigat mai mult, 
pentru că Marele Dăruitor a însoţit darea cu măsura” (n. aut.) 

milostenie după puterea sa, Şi, fiindcă între cei trimişi cel dintîi era Tit, pe el 
îl laudă Apostolul întîi. Şi zice că a fost ispravă a darului lui Dumnezeu spre a 
se îndemna el să slujească pentru adunarea acelei milostenii, căci - zice - 
Dumnezeu a pus în inima lui sîrguinţa pe care şi eu o am spre acest lucru. Cu 
aceste cuvinte, Pavel îi îndeamnă pe Corinteni să facă milostenie îmbelşugată, 
pentru ca - zice - Dumnezeu l-a chemat pe Tit la aceasta, de unde e arătat că 
El cere milostenia aceasta de la voi, deci sînteţi datori să faceţi darea vrednică 
de Dumnezeu. 

7 7 Căci a primit îndemnul meu, dar, fiind mai sîrguitor, 
de bună voie a plecat către voi 

De unde s-a arătat - o, fericite Pavele! - că Dumnezeu l-a îndemnat pe Tit 
să meargă în Corint pentru a aduna milostenia? Din aceea - zice - că îndată s- 
a îndemnat de sine spre aceasta. Căci Tit a primit îndemnarea fără a cîrti şi a 
plecat către voi de voia lui, încît, chiar dacă nu l-aş fi îndemnat eu, el însuşi 
şi-ar fi arătat osîrdia spre aceasta. 

18 Am trimis împreună cu el şi pe fratele a cărui laudă în evanghelie 
este în toate bisericile; 

Unii zic că fratele acesta trimis împreună cu Tit ar fi Evanghelistul Luca, 
pentru că el a scris o Evanghelie. Iar alţii zic că ar fi Vamava, căci şi propovă- 
duirea lui nescrisă se numeşte „evanghelie”. Pavel nu înmulţeşte însă laudele 
acestuia, ca pentru Tit, poate pentru că el nu era cunoscut Corinteniior, pre¬ 
cum era Tit. însă şi lui îi împleteşte destulă laudă, zicînd că nu doar propovă¬ 
duia evanghelia, ci că era lăudat „în evanghelie”, şi nu de doi-trei oameni, ci 
de „toate bisericile”. 

19 dar nu numai atît, ci este şi hirotonisit de către biserici spre a fi 
împreunâ-călător cu noi la darul acesta slujit de noi, 

Aici, Pavel îl laudă pe acel frate - ori Luca, ori Varnava - de la judecata şi 
hotărîrea celor ce îl aleseseră. Şi zice: Nu numai că acesta propovăduieşte 
evanghelia ca un învăţat ales, dar s-a şi hirotonisit de către bisericile credincio¬ 
şilor a fi „împreună-călător cu noi”, adică pentru a umbla la propovăduire îm¬ 
preună cu mine şi a fi împreună-părtaş Ia ispitele şi primejdiile ce urmează pro- 
povăduirii. Cuvintele acestea se potrivesc însă mai mult lui Varnava decît lui 
Luca, fiindcă Varnava fusese osebit de Sfrntul Duh spre a fi împreună-călător 
cu Pavel, căci zice: „A zis Duhul Sfînt: Osebiţi Mie pe Varnava şi pe Saul spre 

lucrul la care i-am chemat pe ei!” (Faptele Apostolilor 13:2), Şi zice Pavel de¬ 
spre acela: S-a hirotonisit şi s-a hotărît ca să slujească împreună cu mine „la 
darul acesta”, adică la slujba milosteniei pentru săracii din Ierusalim , 99 

spre slava Domnului însuşi şi spre osîrdiu voastră. 

Adică: Pentru ca să Se slăvească Dumnezeu, iar voi să vă faceţi mai vred¬ 
nici, de vreme ce trimişii care au să primească banii milosteniei voastre - pre¬ 
cum Tit şi Varnava - sînt aleşi şi nimeni nu poate pune rea bănuială asupra 
lor, că ar avea adică să cheltuiască din bani sau să-şi oprească ceva dintr-înşii. 

20 Prin aceasta, ne ferim să ne defăimeze cineva în această îmbelşugata 
strîngere de daruri ce se slujeşte de noi. 

Cu adevărat, vrednic este cuvîntul acesta de sântul suflet al lui Pavel şi de 
multa lui purtare de grijă şi smerenie! Căci zice: I-am trimis pe fraţii aceştia - 
nu pe unul, ci pe mai mulţi - fiindcă „ne ferim”, adică ne temem, să nu ne bă- " 
nuiască cineva că luăm din banii milosteniei, mai ales că însăşi îmbelşugarea 
darurilor poate să dea bănuieli iscoditorilor şi viclenilor. Şi nu a zis că se teme 
de defăimarea Cbrintenilor, 6i a altora oarecari, ca să nu se mînie Corintenii 
că îi bănuieşte Pavel că ar cugeta asemenea lucruri nepotrivite despre el. 

21 Pentru că purtăm grijă de cele bune nu numai înaintea Domnului, 

ci şi înaintea oamenilor. 100 

Vezi cum se îngrijeşte sfîntui suflet al fericitului Pavel a nu da prilej de 
sminteală cuiva?! Căci nu a zis: Eu sînt curat de bănuiala aceasta! Cel ce vo¬ 
ieşte, n-are decît Să mă bîrfească! - ci a zis că: Aşa cum port grija de a mă ară¬ 
ta nevinovat şi neprihănit înaintea lui Dumnezeu, tot astfel port grija de a mă 
arăta nevinovat şi neprihănit şi înaintea oamenilor. Şi - cu cît oamenii sînt 


99 Vezi despre aceasta în epistola către Galateni, unde se scrie: „Şi, cunoscînd darul ce 
ini-a fost dat mie, lacov şi Chifa şi Ioan, cei socotiţi a fi stîlpi, mi-au dat mie şi lui Varnava 
dreapta spre unire cu ei, pentru ca noi să bine-vestim îa «neamuri», iar ei la cei tăiaţi împrejur. 
Numai să ne aducem aminte de săraci, ceea ce tocmai m-am şî silit să fac ” (Galateni 2:10). Şi 
Teodorit spune că Cele zise îl înfăţişează pe de'trei ori fericitul Varnava. Căci acesta s-a noro¬ 
cit de hirotonie fiind împreună cu fericitul Pavel în Antiohia, iar apoi împreună cu dînsul a fă¬ 
cut învoirile către dumnezeieştii Apostoli în Ierusalim. Şi, Teodorit aduce spre mărturie zice¬ 
rile de mai sus din Faptele Apostolilor şi din epistola către Galateni. (n. aut.) 

100 Acelaşi lucru zice şi Parirnistul: „Poartă grijă de cele buhe înaintea Domnului şi a oa¬ 
menilor!” (.Pilde 3:4), de la care a împrumutat-o Apostolul. Pavel a zis şi în epistola către Ro¬ 
mani: „puriînd grijă de cele bune înaintea tuturor oamenilor (12:17)/(n. aut.) 

mai neputincioşi întru cugetare, şi bănuiesc şi se smintesc - cu atît mai mult 
se cuvine a se cobori pentru dînşii cineva, şi a nu le da pricină de sminteală. 
Căci şi pentru copiii cei mici ne coborîm şi de multe ori facem ce voiesc ei, 
dacă voim să iebnomisim slăbiciunea şi socotinţa lor pruncească. 

22 Şi l-am trimis împreună cu ei şi pe fratele nostru 

pe care l-am cercat în multe, de multe ori, ca ftind sîrguitor, 
iar acum este şi mai sîrguitor, prin multa încredere în voi. 

Pe lîngă cei doi fraţi de mai sus, Tit şi Varnava, trimişi pentru milostenie, 
Pavel adaugă încă, unul, a! treilea, numindu-I pe el „frate”. Şi îl arată Corinte- 
nilor, zicînd că l-a cercat „în multe lucruri şi de multe ori”, aflîndu-1 „sîrgui¬ 
tor” şi îmbunătăţit. Şi întinde lauda, zicînd încă o dată că fratele acesta e „mai 
sîrguitor” acum, nădăjduind că cei din Corint vor face mai îmbelşugată milos¬ 
tenia la care va sluji şi acela ,<n 

23 Sau f, dacă trebuie a vorbi] 102 despre Tit, el este părtaş al meu şi 
împreună-lucrător la voi; 

Dacă trebuie - zice - a-1 lăuda pe Tit, zic pentru el că este părtaş al meu şi 
căîmpreună-lucrează spre învăţătura şi folosul vostru. Sau şi aşa se înţelege, că: 
Dacă îi veţi face har lui Tit şi veţi da mai multe milostenii pentru venirea lui, să 
ştiţi că nu faceţi harul acesta unui om oarecare, ci tovarăşului şi părtaşului meu. 

sau [, dacă trebuie a vorbi] despre ceilalţi, fei sînt] 103 fraţi ai mei, 

Dacă trebuie - zice - a-i lăuda şi pe ceilalţi doi fraţi trimişi împreună cu 
Tit (căci Apostolul a folosit şi aici o elipsă, precum zice Fotie în epistola 167 
către Gheorghe al Nicomidiei), şi aceştia sînt îndreptăţiţi a fi socotiţi de voi 
vrednici de credinţă, căci sînt fraţi ai mei după duh, curaţi şi adevăraţi. 

apostoli ai bisericilor, 

Adică: Aceşti doi fraţi care vin cu Tit s-au ales şi s-au trimis de către bise¬ 
ricile credincioşilor Creştini. 


101 Teodorit zice că fratele acesta trimis împreună cu Tit şi cu Vamava ar fi Apollo. Fi¬ 
indcă, într-adevăr, Pavel făgăduia întru cea dinţii epistolă către Corinteni să-l trimită pe 
Apollo, zicînd: „Iar despre fratele Apollo, mult l-am rugat să vină împreună cu fraţii, şi cu 
adevărat nu a fost voia (lui Dumnezeu adică) să vină. Va veni însă cînd va avea vreme” (1 
Corinteni 16:12), (n, aut.) 

103 Apostolul foloseşte aici o elipsă, (n. m.) 

103 Şi aici stihul e eliptic, (n. m.) 

slavă a lui Hristos. 

Pavel a păstrat lauda cea mai mare şi a pus-o aici, la urmă: Fraţii aceştia - 
zice - trimişi împreună cu Tit sînt „slava a lui Hristos”, deci cinstea şi asculta¬ 
rea pe care le-o veţi arăta o arătaţi către Hristos însuşi. 

24 Arătaţi-le deci lor, în faţa bisericilor, dovada dragostei voastre şi 
a laudei noastre pentru voi. 

Acum - zice - să arătaţi, voi, Corintenîi, că mă iubiţi şi că nu în zadar şî în 
chip mincinos mă laud pentru voi, ci întru adevăr şi unit cu lucrurile. Şi veţi 
face aceasta dacă veţi arăta dragoste către aceştia pe care-i trimit, căci dragos¬ 
tea către dînşii se răsfrânge asupra mea, şi nu numai, ci şi asupra bisericilor lui 
Hristos. 


CAPITOLUL IX 


1 Despre slujba către sfinţi îmi este de prisos a vă scrie. 

Măcar că a zis şi va mai zice atît de multe cuvinte pentru a-i îndemna pe 
Corinteni să dea milostenie, Pavel spune totuşi aici că îi este de prisos a scrie 
despre aceasta. Insă el face aceasta înţelepţeşte, ca să-i poată trage mai mult la 
ceea ce voieşte şi să-i înduplece mai bine. Pentru că ei aveau să se ruşineze 
ştiind că Pavel socoteşte că nu au trebuinţă de sfatuire spre a milui, şi vor vrea 
să nu se arate mai prejos decît socotinţa marelui Pavel. 

2 Căci ştiu osîrdia voastră, cu care mă laud către Machidoneni 

pentru voi; că Ahaia s-a gătit de anul trecut, 

Zice: Fraţii mei, eu cunosc osîrdia pe care o aveţi spre a milui. Şi nu nu¬ 
mai că o cunosc, dar mă şi laud cu ea către Machidoneni (anume către Filipeni 
şi Tesaloniceni). Căci nu numai Corintul, ci şi Ahaia este gata să dea miloste¬ 
nie, şi altceva nu lipseşte, fără numai a veni fraţii ca să primească banii adu¬ 
naţi. De aceea, mare ruşine mi s-ar pricinui, arătînd că mă laud în zadar şi în 
chip mincinos către Machidoneni, dacă milostenia voastră nu ar fi îmbelşuga¬ 
tă şi vrednică de lauda mea. 

şi rîvna voastră i-a îndemnat pe cei mai mulţi 

De ce a zis Pavel mai sus că Machidonenii s-au îndemnat singuri a da mi¬ 
lostenie şi că l-au rugat să o primească, iar acum zice că la aceasta i-a îndem¬ 
nat rîvna Corintenilor? Dezlegarea nedumeririi este aceasta: Pavel nu zice aici 
că rîvna Corintenilor i-a îndemnat spre milostenie pe toţi Machidonenii, ci „pe 
cei mai mulţi” dintr-înşii. Deci unii din Machidoneni s-au îndemnat de sine 
spre a milui, iar alţii au fost îndemnaţi de rîvna Corintenilor. Căci .cei mai 
mulţi din oameni au trebuinţa de bold şi de îndemnare spre bine, şi nu toţi se 
înduplecă de la sine a face fapta bună. Sau poţi să înţelegi zicerea şi aşa: Eu 
nu i-am îndemnat, nici nu i-am rugat pe Machidoneni să miluiască, dar numai 
faptul că v-am lăudat pe voi, Corintenii, că sînteţi gata să miluiţi a fost de ajuns 
ca să-i îndemne. Vezi - o, cititorule! - înţelepciunea marelui Pavel? Căci, cu 
mijlocirea Corintenilor, i-a îndemnat spre milostenie pe Machidoneni, iar cu 
mijlocirea Machidonenilor i-a îndemnat pe Corinteni! Şi zice: Voi, Corintenii, 
v-aţi făcut învăţători şi pildă de bunătate Machidonenilor; prin urmare, să nu vă 
arătaţi mai prejos cu milostenia decît ucenicii voştri, Machidonenii adică. 

3 Şi am trimis pe fraţi pentru ca lauda noastră pentru voi să nu fie 

zadarnică în privinţa aceasta, ci să fiţi gata, precum ziceam, 

Zice: De vreme ce m-am lăudat cu voi către Machidoneni, m-am temut ca 
lauda să nu se arate zadarnică şi deşartă, adică mincinoasă, şi să fiu ruşinat ca 
mincinos; şi de aceea i-am trimis pe fraţi. Incît,: dacă vă veţi arăta acum mai 
prejos decît Machidonenii după cîtimea milosteniei, ruşinea va fi şi a mea, şi a 
voastră „în privinţa aceasta”. Şi - zice - am făcut toate acestea ca să fiţi gata a 
milui, „precum ziceam” Machidonenilor, că toţi Creştinii din Ahaia sînt gata 
şi nimic nu lipseşte la dînşii. , 

4 ca nu cumva, dacă vor veni împreună cu mine Machidonenii, să vă 

găsească nepregătiţi şi să fim ruşinaţi noi - ca să nu zicem voi - 
întru această laudă. 

Pavel zice aici acelaşi lucru, şi creşte mai mult temerea şi nevoinţa ce o 
avea pentru Corinţeni şi îi îndeamnă cu silogisme omeneşti să fie gata spre 
milostenie, zicîndu-le: Poate nădăjduiţi că eu vâ voi ierta, şi de aceea nu vă 
ruşinaţi dacă vă veţi afla negătiţi spre milostenie. Dar, dacă se va întîmpla să 
vină în Corint împreună cu mine şi din Machidoneni - ceea ce se poate - şi vă 
vor găsi astfel, cît ne vom ruşina, şi noi, şi voi? Pentru că ruşinea e totdeauna 
mai mare cînd sînt de faţă străini şi oameni necunoscuţi. Nu a zis însă: „dacă 
vă vor afla că nu voiţi a da milostenie”, ci: „dacă vă vor afla negata spre mi¬ 
lostenie”. Căci 1 - zice - dacă este ruşine a nu dă milostenia fără întârziere, cu 
cît mai mare ar fi ruşinea voastră dacă nu aţi da milostenie nicidecum sau a o 
da mai puţină decît se cuvine? însă Apostolul domoleşte şi măsoară cuvîntul, 
zicînd: Veţi fi ruşinaţi, împreună cu mine, doar „întru această laudă” pentru 
milostenie, nu întru altă pricină, fiindcă întru toate celelalte sînteţi neprihăniţi. 
Pavel zice aceasta nu ca sâ-i măgulească, ci ca sa-i facă mai osîrdnici spre mi¬ 
lostenie şi, ca unii ce sînt vrednici şi aleşi întru toate celelalte fapte bune, să 
nu se arate netrebnici şi nevrednici doăr întru aceasta, fiind înjosiţi în cinstea 
pe care o âu. Şi, zicînd: „ca să nu zic că şi voi vă veţi ruşina”, arată că ei se 
vor ruşina măi riiult decît el, căci a lor va fi greşeala. 

5 Am socotit deci că este nevoie a ruga pe fraţi să vină mai înainte la voi 

şi să pregătească hlagoslovenia voastră cea făgăduită dinainte, 
ca să fie gata, aşa ca o blagoslovenie, iar nu ca o lăcomie. 

Ca să nu pară că zice cele dimpotrivă - fiindcă mai sus a zis că e de prisos 
să le scrie despre milostenie, şi apoi scrie iarăşi pentru dînsa - Apostolul vor- 


362 




beşte aici despre îmbelşugarea milosteniei ce avea să se facă, şi arată că se 
cuvine a o face cu osîrdie [„bunăvoinţă”, n. m.]. Şi zice că i-a trimis pe fraţi, 
îndemnîndu-i prin aceasta pe Corinteni la două lucruri potrivnice unul altuia: 
la a milui cu îmbelşugare, dar şi cu osîrdie. Pentru aceasta, alcătuieşte cuvîn- 
tul prea-înţelepţeşte şi, despre osîrdia miluirii, zice aşa: Ceea ce daţi este bla¬ 
gosloveam şi creştere a avuţiilor voastre, iar cel ce capătă blagoslovenie şi 
adăugire avuţiilor sale, acela nu se mîhneşte. Cu aceasta, Pâvel arată că rodul 
milosteniei lor are să odrăslească îndată, cei ce miluiesc fiind plini de toata 
blagoslovenia şi îmbelşugarea. Şi nu s-a mulţumit numai cu cuvintele acestea, 
ci a adăugat: Să nu daţi milostenia „ca o lăcomie”, adică să nu socotiţi că lu¬ 
ăm banii milosteniei voastre ca să ne lăcomim la averea voastră şi să vă păgu¬ 
bim. Nu, ci pentru că voim să vă pricinuim blagoslovenia şi creşterea avuţiilor 
voastre. De aceea, cel ce dă milostenia de silă se vede pe sine ca şi cum se lă- 
cqmeşte şi se păgubeşte, iar nu ca şi cum să ia de la Dumnezeu blagoslovenie 
şi creştere a avuţiilor sale. 

6 Şi aceasta [mai zicJ: Cel ce seamănă cu scumpete, cu scumpete 
va şi secera; iar cel ce seamănă întru blagoslovenii, 
întru blagoslovenii va şi secera. 

Acum, Pavel se mută la a doua pricină despre care am zis mai sus, adică 
spre a-i îndemna pe Corinteni să miluiască cu îmbelşugare, şi zice: Adaug şi 
aceasta pe lîngă cele ce am zis mai sus, anume că nu şe cuvine ca voi. Creşti¬ 
nii, să miluiţi cu cruţare şi cu scumpete, ci cu îmbelşugare. 104 Nu a zis însă: 


104 Dumnezeiescul loan Hrisostom zice că, cu cit are cineva mai mulfă bogăţie, cu atît e 
dator a milui mai mult: „De aceea şi bogaţii se numesc răi mai mult decît săracii, fiindcă, 
aflîndu-se în îmbelşugare, nu se fac blînzi. Să nu-mi spună că au dat milostenie, căci, dacă nu 
au dat-o după cuviinţă, nu vor scăpa de muncă, fiindcă milostenia se judecă după îmbelşuga¬ 
rea socotinţei. Căci Hristos a poruncit să prisosească dreptatea noastră mai mult decît a cărtu¬ 
rarilor şi a fariseilor Deci, chiar dacă faci milostenie, dar nu o faci mai multă decît cărturarii 
şi fariseii, nu vei intra în împărăţia cerurilor, Cîtă milostenie dădeau ei? r- m-ar întreba cineva. 
Tocmai aceasta vreau să o spun acum, pentru ca cei ce nu dau milostenie să dea, iar cei ce dau 
să nu se mîndrească, ci să dea mai imit. Cîtă milostenie dădeau ei aşadar? Dădeau zeciuială 
din tot ce aveau, iarăşi îucă o zeciuială şi după asta încă o dată, a treia oară. Deci dădeau mi¬ 
lostenie cam a treia parte din averea lor. Căci cele trei zeciuieli atîta fac. în afară de aceasta, 
mai dădeau şi pîrgă de fructe, primii născuţi şi altele mai multe, de pildă, pentru păcate, pen¬ 
tru curăţire, în sărbători, în anul jubiliar, la stingerea datoriilor, la liberarea robilor, la împru¬ 
muturi fără dobînzi. Deci, dacă nu face mare lucru cel care dă milostenie a treia parte din ave¬ 
rea sa - dar, mai bine spus, jumătate, căci adunate toate acestea cu celelalte fac jumătate - 
deci, dacă nu face mare lucru cel ce dă milostenie jumătate din averile sale, de ce nu va fi 
vrednic cel care nu dă nici a zecea parte? Aşadar, pe bună dreptate a spus: «Puţini sînt cei 
care se mmtuiesc! »“ (Cuvîntul 64 la Matei). Şi iarăşi zice: „De aceea, este trebuinţă de multă 

„să nu miluiţi cîte puţin”, ci a pus un nume mai de laudă, pe cel al cruţării şi al 
scumpetei. Şi a numit milostenia „sămînţă”, ca să înţeleagă cel ce miluieşte că 
mai mult ia decît dă, la fel cum cel ce seamănă seceră mai multe decît sea¬ 
mănă. Şi, după ce a arătat că Creştinii trebuie a milui cu îmbelşugare, Pavel 
zice iar că ei trebuie a milui şi cu osîrdie. Căci a semăna cineva „întru blago- 
slovenii” arată că cel ce miluieşte trebuie să o facă cu osîrdie, la fel cum sea¬ 
mănă cel ce are nădejde că va secera mai mult. 

7 Fiecare să dea cum se îndură cu inima, nu cu părere de rău 

sau de silă, căci „Dumnezeu îl iubeşte pe cel care dă cu bunăvoire” 
(Pilde 22:8). 

Aici, Apostolul lungeşte mai mult cuvîntul că se cuvine ca drept-slăvitorii 
din Corint să facă milostenia cu osîrdie, zicîndu-le că ceea ce se face de silă 
nu este faptă bună. 105 Şi nu a mai vorbit despre îmbelşugarea milosteniei, fi¬ 
indcă ştia că pilda Machidonenilor era de ajuns ca să-i îndemne spre aceasta. 

Deci Pavel, fiind învăţător al faptei bune, voieşte ca ucenicii săi Corinteni 
să facă fapta bună precum cere numele ei şi dreptul-cuvînt, adică de bunăvoie, 
pentru ca şi plata milosteniei lor să fie întreagă. Pentru că fapta bună care se 
face de silă are plata cinstei cu lipsă, neîmplinită. De aceea, Apostolul zice: 
Fiecare să facă milostenia precum voieşte şi se îndură, iar nu cu scîrbă sau cu 
neVoire! Şi aduce încă mărturie de la Solomon, care zice că „Dumnezeu îl iu¬ 
beşte pe cel ce dă cu bunăvoire”. 100 Şi, măcar că Solomon a vorbit aici de îm- 


milă şi de îmbelşugată iubire de oameni. Căci ascultă ce zice Proorocul: «Miluieşte-mă, Dum¬ 
nezeule, după mare mila Ta!» De aceea şi noi, cei bogaţi, aşa trebuie a milui, după mare mila 
noastră. Căci, aşa cum am fi către cei împreună robi cu noi, la fel vom fi norociţi de Stăpînul. 
Dar care este mila cea mare? Cînd nu vom da din prisos, ci din lipsă” (Cuvîntul 60 la Matei). 
Iar în alt loc zice: „Ce folos ai - spune-mit - cînd, avînd multă bogăţie, dai cît un pahar dintr- 
un noian şi nu rîvneşti mărimea sufletului unei văduve? Şi cum vei zice: «Miluieşte-mă, 
Dumnezeule, după mare mila Ta şi după mulţimea îndurărilor Tale şterge fărădelegea mea!», 
dacă tu nu miluieşti după mila cea mare şi poate nici după cea mică?” (n. aut.) 

105 De aceea se şi numeşte „faptă bună”, pentru că este aleasă şi voită, precum zice dum¬ 
nezeiescul loan Damaschinul: „Se numeşte «faptă bună» pentru că se alege (după etimologia 
grecească). Căci se cade a face binele cu alegere şi de voia noastră, iar nu fără voie, de silă” 
(în cuvîntul despre faptele bune şi despre răutăţi). [...] Şi Grigorie al Nyssei zice că fapta 
bună e un lucru de voie şi că cea silnicită nu poate fi faptă bună (Despre alcătuirea omului, 
capitolul 16). (n. aut.) 

1,1(1 Solomon scrie aşa zicerea aceasta: „Pe bărbatul blînd şi darnic îl blagosloveşte 
Dumnezeu” (Pilde 22:28). Asemenea cu aceasta este şi ceea ce zice înţeleptul Sirah: 
„Totdeauna cînd dai, fii cu faţă voioasă!” (35:9), Iar că prin aceasta înţelege osîrdia şi bucuria 
sufletului, se arată învederat din ceea ce zice după aceea: „şi întru veselie sfinţeşte zeciuiala” 
(la fel). Căci, cînd un suflet miluieşte cu osîrdie şi cu bucurie, bucuria şi osîrdia aceasta îl 

belşugarea milosteniei, Pavel însă a luat zicerea aceasta ca fiind despre cel ce 
dă cu bucurie şi cu osîrdie sufletească. Iar dacă voieşti, înţeiege-o că se potri¬ 
veşte la amîndouă. 

H Dumnezeu poate face să prisosească tot darul întru voi, 

Cu acestea. Apostolul surpă acel cuvînt pe care obişnuiesc a-1 zice unii 
Creştini: Dacă voi da mult, mă tem ca nu cumva să sărăcesc! Pavel le zice 
deci unora ca aceştia: Creştinilor, Dumnezeu poate să vă facă atît de nelipsiţi 
de cele trebuincioase, încît să puteţi face orice har, adică toată îmbelşugata 
milostenie către săraci. Deci daţi cu îmbeişugare şi fără cîrtire, pentru ca daru¬ 
rile lui Dumnezeu să prisosească întru voi, şi, iarăşi, din acest dar al lui Dum¬ 
nezeu să crească şi să prisosească totdeauna milostenia voastră către săraci. 

ca, avînd totdeauna toată îndestularea în toate, 
să prisosiţi spre tot lucrul bun, 

Vezi, Creştine, ce zice aici Pavel? EI nu se roagă pentru Corinteni să aibă 
multă bogăţie, ci să aibă cît le este de ajuns spre îndestularea trebuinţelor lor 
trupeşti. Şi, zicînd aceasta, arătă că nu-i sileşte şi nu îi îndatorează să dea mi¬ 
lostenie din lipsa lor; căci, dacă vor da din lipsă, nu vor avea cele de nevoie. 

Apostolul mai învaţă încă şi cum trebuie să folosească cineva darurile şi 
bunătăţile Iui Dumnezeu, adică în aşa fel încît „să prisosească spre tot lucrul 
bun”. Şi zice: Pentru cele trupeşti, vă rog să aveţi cîte vă sînt spre îndestularea 
trebuinţei voastre. Iar pentru cele duhovniceşti - căci aceasta însemnează zi¬ 
cerea „spre tot lucrul bun” - vă rog să aveţi prisosinţă şi îmbeişugare, ca, pe 
lîngă milostenie, să faceţi cu îndestulare şi cu dărnicie orice alt lucru bun şi 
plăcut lui Dumnezeu. 

9 precum este scris: „A împrăştiat, a dat săracilor; 
dreptatea lui rămîne în veac” (Psalm 111:5). 

Fiindcă a zis mai sus: „pentru ca să prisosiţi”, Pavel aduce acum mărturie 
de la Proorocul David, care zice: „a împrăştiat”, ceea ce însemnează prisosinţa 
şi îmbelşugarea. Căci banii ce se dau milostenie nu rămîn, dar „dreptatea” - 
adică iubirea de oameni şi îndemnarea către săraci (numeşte „dreptate” aceas¬ 
tă iubire de oameni pentru că ea îl face drept pe cel ce miluieşte, ştergîndu-i 


îndeamnă să miluiască şi cu îmbeişugare. Vezi şi subînsemnarea zicerii: „cel ce miluieşte - 
întru blîndeţe” (Romani 12:8). (n. aut.) 

păcatele) - aşadar „dreptatea” care se cîştigă din banii ce se dăruiesc „rămîne 
în veac”, adică şi întru acesta, şi întru cel ce va să fie. 107 De aceea şi este 
blagoslovit şi iubit de toţi omul cel milostiv, cum a zis Solomon: 
„Blagoslovenie este peste capul celui ce împarte” (Pilde 11:26). Şi fiii şi stră¬ 
nepoţii milostivului sînt iubiţi şi bineeuvîntaţi de cei următori, precum este 
scris: „Toată ziua miluieşte şi împrumută dreptul, şi sămînţa lui întru blagos¬ 
lovenie va fi” 108 (Psalm 36:23). 

10 Iar Cel ce dă sămînţă semănătorului şi pîine spre mîncare 
vă va da şi va înmulţi sămînţa voastră şi 
va face să crească roadele dreptăţii voastre, 

Cu aceste cuvinte. Apostolul îl roagă pe Dumnezeu pentru Corinteni, şi 
pentru bunătăţile trupeşti, şi pentru cele duhovniceşti. Şi adeverează cuvîntul 
şi rugăciunea de la lucrătorii de pămînt ce seamănă, zicînd: Dacă Dumnezeu 
dă hrană acelora care hrănesc trupul, cu mult mai vîrtos va da bunătăţile cele 
duhovniceşti acelora ce plugăresc cerul şi hrănesc sufletele, atît pe ale lor, cît 
şi pe ale celor de aproape. Şi, cu aceste cuvinte pe care le zice rugîndu-L pe 
Dumnezeu „să dea şi să înmulţească sămînţa” lor, Apostolul arată că, atunci 
cînd se dă la săraci, bogăţia simţită se face sămînţă duhovnicească. Şi, din să- 
mîriţa aceasta duhovnicească, adică din bogăţia împărţită săracilor, creşte la 
cei milostivi tot lucrul bun şi se înmulţesc holdele dreptăţii lor şi ale faptei lor 
bune. De aceea şi zice mai departe că Dumnezeu „va face să creascăToadele 
dreptăţii” lor. 109 


107 Pentru aceasta, marele Vasilie a zis: „Poate ţi se va părea de mirare ceea ce voiesc a 
zice, dar este mai adevărată decît toate: bogăţia, dadă se împrăştie, va răirilhe - diipă pilda 
Domnului; iar dacă e ţinută strîns, se înstrăinează, Dacă o păzeşti, nu o vei avea; iar dacă o 
vei împrăştia, nu o pierzi. Căci zice: „A împrăştiat, a dat săracilor; dreptatea lui rămîne în 
veac.” (Cuvînt către cei bogaţi), (n. aut.) 

108 Aceasta s-a întâmplat mai cu osebire fiilor şi strănepoţilor acelui sfînt şi milostiv 
Filaret. Căci, cînd îi vedea pe fiii lui, toată luniea, şi mai ales cei miluiţi de dînsul, obişnuia a 
zice cu dragoste cuvintele acestea: Iată-i pe blagosloviţii fii ai milostivului Filaret! Astfel se 
plineşte întru fiii celui milostiv ceea ce a făgăduit Dumnezeu lui Isaia: „Eu voi pune duhul 
Meu peste seminţia ta şi blagosloveai ile Mele peste fiii tăi” (Isaia 44:3). (n. aut.) 

Teodorit zice că Pavel a unit rugăciunea cu îndemnarea către milostenie ca să înveţe 
Creştinii să cunoască bogăţia puterii dumnezeieşti. Căci Dumnezeu poate da cele bune tuturor 
săracilor, cu îmbelşugate, fiindcă El este Cel care dintru început a daţ oamenilor sămînţă, şi 
El o hrăneşte după ce se aruncă în păniînt şi El este Cel care dă hrana cea din sâmînţă. Insă, 
pentru folosul oamenilor. Dumnezeu voieşte ca săracii să-şi ia hrana vieţi i prin oameni. Şi, In¬ 
tr-adevăr, Apostolul numeşte -sămînţă” milostenia, iar „roade ale dreptăţii” a numit folosul ce 
odrădeşte din milostenie, (n. aut.) 

Ia aminte însă că Apostolul nu îl roagă pe Dumnezeu să dea celor milosti¬ 
vi răsfăţare, ci hrana, adică nu multe feluri şi mîncări îndulcitoare, care pri¬ 
vesc spre benchetuire, ci mîncări simple, care privesc spre ţinerea şi trebuinţa 
trupului, căci zice: „pîine spre mîncare”, cuvînt pe care Apostolul l-a luat de 
la Proorocul Isaia, care zice: „Precum se coboară ploaia şi zăpada din cer şi nu 
se mai întoarce pînă nu adapă pămîntul şi-l face de răsare, şi rodeşte şi dă să- 
mînţă semănătorului şi pîine spre mîncare” (Isaici 55:10). 

11 ca întru toate să vă îmbogăţiţi, spre toată simplitatea 
care aduce prin noi mulţumire lui Dumnezeu. 

Apostolul arată şi aici cum se cuvine a-şi întrebuinţa cineva bogăţia. Şi 
zice că nu trebuie a săpa pămîntul şi a o îngropa, ci a o avea întru toată „sim¬ 
plitatea”, adică a da cu toată îmbelşugarea. 110 însă -- fiindcă mulţi dau bogăţia 
lor cu îmbelşugare la curve, la măscărici, la teatre şi pe jucării - Pavel zice 
mai departe că darea îmbelşugată a. bogăţiei se cuvine a se face nu pentru ast¬ 
fel de răutăţi, ci pentru lucrurile bune şi plăcute lui Dumnezeu, din care se pri- 
cinuieşte mulţumire şi laudă lui Dumnezeu; şi nu numai atît, ci şi alte multe 
lucruri folositoare de suflet şi mîntuitoare, pe care le zice mai jos, Pavel scrie 
acestea ca să-i facă pe Corinteni să miluiască cu îmbelşugare. 

12 Pentru că slujba aceasta nu numai că împlineşte lipsurile sfinţilor, 
ci prisoseşte; [şi, J prin multe mulţumiri în faţa lui Dumnezeu, 

13 ei slăvesc pe Dumnezeu pentru supunerea mărturisirii voastre 

întru evanghelia lui Hristos, şi pentru dărnicia împărtăşirii 
către ei şi către toţi 

14 şi pentru rugăciunea lor pentru voi; şi vă doresc pentru 

darul lui Dumnezeu care vi s-a dat cu covîrşire. 11 ' 

Zice: „Slujba aceasta”, adică darea milosteniei voastre, săvîrşeşte multe 
bunătăţi. Căci prin aceasta voi nu numai că pliniţi nevoia Creştinilor săraci din 
Ierusalim, dar încă şi „prisosiţi”, adică le daţi mai mult decît trebuinţa lor, 
pentru care se şi aduc din partea lor multe mulţumiri lui Dumnezeu. Creştinii 


110 Vezi şi zicerea „cel ce împarte - întru simplitate” {Romani 12:8,) şi subînsemnarea 
acesteia, (n. aut) 

m înţeleptul Fotie zice că partea aceasta e adunată şi cu lipsuri, şi cu adăugiri, iar depli¬ 
nătatea graiurilor este aşa: „Sfinţii slăvesc pe Dumnezeu pentru supunerea mărturisirii voastre 
întru evanghelia lui Hristos şi pentru dărnicia împărtăşirii către dînşii şi către toţi. Ei slăvesc 
pe Dumnezeu şi pentru rugăciunea lor pentru voi, pe care vă doresc pentru darul lui Dumne¬ 
zeu cel covîrşitor întru voi” (în epistola 167 către Gheorghe al Nicomidiei). (n. aut.) 

săraci din Ierusalim care primesc milostenia voastră îl slăvesc pe Dumnezeu 
pentru că v-aţi supus evangheliei lui Hristos şi săvîrşiţi poruncile Lui cu toată 
osîrdia şi prisosinţa, căci evanghelia învaţă milostenia: „Fericiţi - zice - sînt 
cei milostivi, că aceia se vor milui” (Matei 5:7). Cei ce iau milostenia voastră 
îl slăvesc pe Dumnezeu şi pentru că iubirea de fraţi şi îmbelşugarea miloste¬ 
niei voastre nu se revarsă numai către ei, ci către toţi Creştinii săraci, lucru 
care e semn de inimă necîrtitoare şi de iubire frăţească. Şi nu numai că săracii 
din Ierusalim mulţumesc lui Dumnezeu pentru milostenia voastră, dar îl şi 
roagă pe Dumnezeu să îi învrednicească să vă vadă şi să vă cîştige, nu pentru 
banii ce te daţi, ci „pentru darul lui Dumnezeu care vi s-a dat cu covîrşire” Ia¬ 
răşi numeşte aici milostenia „dar”, punînd toată fapta bună în seama lui Dum¬ 
nezeu, ca să nu se mîndreaseă întru acesta Corintenii. Şi, numindu-1 „dar co- 
vîrşitor al lui Dumnezeu”, îi îndeamnă să facă milostenia mai îmbelşugată, ca 
nu cumva să-i întreacă ceilalţi Creştini. 

15 Iar lui Dumnezeu, mulţumire pentru darul Său cel negrăit 

„Dar” numeşte bunătăţile ce se nasc din milostenie atît celor ce o dau, cît 
şi celor ce o primesc. Sau, prin „dar”, înţelege bunătăţile pe care ne-am în¬ 
vrednicit a Ie lua prin trupeasca iconomie a lui Hristos, ca şi cum ar zice: Să 
nu socotiţi, iubiţilor, că faceţi vreo mare ispravă dînd milostenie, fiindcă bu¬ 
nătăţile şi facerile de bine primite de voi de Ia Dumnezeu sînt negrăite şi pen¬ 
tru mulţimea, şi pentru mărimea lor. Aşadar ce lucru mare tăceţi dăruind puţi¬ 
ne şi stricăcioase bunătăţi în locul acelora atît de multe şi de nestricăcioase pe 
care le-aţi luat de la Dumnezeu? 




( 


J CAPITOLUL X 

1 Eu însumi, Pavel, vă îndemn prin blîndeţea şi liniştea lui Hristos, 

I-k-7 

f După ce a sfîrşitcuvintele despre milostenie, dumnezeiescul Pavel începe 

" acum a le grăi Corintenilor lucruri mai aspre împotriva apostolilor mincinoşi, 

> care îl cleveteau că e prost [„simplu”, n. m.] şi necărturar şi ca se mîndreşte în 

i zadar, neavînd daruri apostoleşti. Aceştia îl silesc să vorbească despre sine, 

j dar nu pentru sine, ci pentru a nu fi defăimată propovăduirea şi vrednicia sa 

! apostolească. Deci el îşi înşiră isprăvile şi vorbeşte despre darul ce i s-a dat de 

la Dumnezeu, încît nu ar greşi cineva dacă ar numi scrisoarea aceasta „lauda 
lui Pavel”. 

'' Şi, la început, vorbeşte pentru cei ce îl numeau neputincios şi mîndru, zi- 

cînd: Vă rog eu însumi, Pavel - adică eu, învăţătorul lumii, căci cuvîntul aces¬ 
ta: „eu însumi, Pavel”, arată vrednicia şi stăpînirea lui Pavel, ca şi acela: „iată 
; eu, Pavel, vă zic” (Galateni 5:2) - aşadar eu, Pavel, vă rog să nu mă silească 

cei ce mă defaimă, zicînd că sînt neputincios, să folosesc asupra lor duhovni- 
. ceaşca stăpînire şi putere pe care am primit-o de la Dumnezeu! Şi, măcar că 

mare este pogorămîntul lui Pavel, a-i ruga pe Corinteni, el însă nu stă pînă 
aici, ci pune încă drept mijlocitor al rugăciunii sale „blîndeţea lui Hristos”, ca 
ii şi cum le-ar zice: Ruşinaţi-vă dar de blîndeţea şi de liniştea lui lisus Hristos, 

J • prin care vă rog! Cu aceasta arată că îi este mila şi nu-i pedepseşte pentru ca 

j;7 să urmeze blîndeţea şi îndelunga-răbdare a Mîntuitorului Hristos, iar nu pen- 

<7 tru că este neputincios şi slab. Deci ■ zice - nu mă siliţi să las această blîndeţe 

a iui lisus Hristos, pe care atît o iubesc, încît o pun şi mijlocitoare pentru a nu 
folosi asprimea. 

v eu, care de faţă sînt smerit între voi, dar în lipsă îndrăznesc faţă de voi. 

Pavel zice acest cuvînt ori cu ironie (adică cu luare peste picior), folosind 
chiar cuvintele celor care îl cleveteau ca pe un neputincios, zicînd: Cînd e de 
faţă, Pavel nu este vrednic de nici un cuvînt, este smerit şi lesne defăimat; iar 
cînd lipseşte, atunci se umflă, se mîndreşte, şi îndrăzneşte asupra noastră şi ne 
t înspăîmîntă! Sau zice cuvîntul acesta cu adevărat, adică: Eu, cel ce mă arăt 

smerit şi blînd către voi cînd sînt de faţă cînd lipsesc zic cuvinte mari, dar nu 
din mîndîie, ci din îndrăzneala pe care o am către voi. 

2 Vă rog dar [să nu mă siliţi], cînd voi fi de faţă, să îndrăznesc 
cu îndrăznirea cu care gîndesc că voi îndrăzni împotriva unora 
care ne socotesc că umblăm după trup. 

Vă rog - zice - să nu mă siliţi a-mi folosi cu cutezanţă puterea (căci pe 
aceasta o numeşte „îndrăznire”), aşa cum socotesc să o fac, împotriva acelora 
care mă defaimă că umblu după trup, că sînt adică făţarnic şi mândru. Vezi 
îîisi - o, cititorule! - cum Pavel numeşte „îndrăznire” izbînda asupra cuiva şi 
pedepsirea; căci, deşi urma a izbîndi şi a pedepsi cu dreptate, totuşi mai potri¬ 
vit este pentru un Apostol şi învăţător a zăbovi să pedepsească pe cineva, de- 
cît a se grăbi cu aceasta. 

3 Pentru că, deşi umblăm în trup , nu ne luptăm trupeşte. 

Adică: Deşi purtăm trup, nu folosim arme trupeşti. însă aici vorbeşte de¬ 
spre propovăduire, căci aceasta nu este trupească şi omenească şi nu are tre¬ 
buinţă de ajutorul oamenilor, ci este dumnezeiască, duhovnicească şi cereas¬ 
că, Şi, zicînd: „nu ne luptăm trupeşte”, arată că: Noi, Apostolii, am primit să 
ne luptăm cu oamenii şi cu diavolii. 

4 Căci armele luptei noastre nu sînt trupeşti, 

Zice: Armele războiului nostru „nu sînt trupeşti” - adică nu sînt bogăţia, 
slava, buna-limbuţie [„retorica”, n. m.j, linguşirea şi făţărnicia - nu! Dar cum 
sînt? Spune mai departe: 

ci puternice înaintea lui Dumnezeu, spre surparea întâriturilor. 

Pavel nu a zis: „armele luptei noastre sînt duhovniceşti” - precum s-ar fi 
cuvenit, spre osebirea celor „trupeşti” de care a zis mai sus - ci le-a numit 
„puternice”, arătînd astfel că armele celor care îl cleveteau erau slabe şi nepu¬ 
tincioase.. Şi vezi lipsa de mîndrie şi smerita-cugetare a fericitului Pavel! El nu 
a zis: „noi sîntem puternici”, ci: „armele luptei noastre sînt puternice înaintea 
Iui Dumnezeu”, adică Dumnezeu Ie-a făcut puternice. Căci - de vreme ce 
Apostolii erau goniţi şi bătuţi de către necredincioşi, iar oamenii cei trupeşti 
socoteau că acestea sînt slăbiciuni şi neputinţe - Pavel zice aici dimpotrivă, 
anume eă. bătăile, goanele şi celelalte primejdii sînt arme puternice, cu ajuto¬ 
rul lui Dumnezeu. Pentru că puterea lui Dumnezeu se arată prin acele slăbici¬ 
uni şi Dumnezeu este Cel care bate război cu armele acestea, chiar dacă noi, 
Apostolii, ne arătăm avîndu-le şi purtîndu-le asupra noastră Dar întru ce sînt 
puternice armele acestea? Spre. a risipi „întăritori”, ziduri întărite. Şi care sînt 
acelea? O spune mai jos: 

Noi surpăm iscodirile nunţii, 

Zice: „întăriturile”, zidurile tari, pe care le risipesc armele noastre sînt silo¬ 
gismele înţelepciunii celei din afară a Elinilor, şi mîndria şi slava lor deşartă. 
Sau zice: Cu armele noastre puternice, risipim rătăcirea, politheia (adică mulţi¬ 
mea zeilor), de care erau stăpînite cugetările şi sufletele Elinilor, şi îi supunem 
adevărului cunoştinţei de Dumnezeu şi al credinţei. Astfel, de pildă, cugetarea 
şi mintea cea mare Q,mmdră”, n. m.] a lui Dionisie Areopagitul s-a surpat din 
păgînătate prin cuvîntul lui Pavel şi s-a supus bunei-cinstiri de Dumnezeu. Vezi 
însă - o,, cititorule! - că Pavel nu a zis: „punem înaintea Elinilor arme mecanice 
câ sl-i biruim”, ci: „îi surpăm”, arătînd cu aceasta lesnirea cu care Apostolii i- 
au biruit pe Elini şi puterea armelor şi săgeţilor lor duhovniceşti. 

5 şi toată înălţimea care se ridică împotriva cunoştinţei de Dumnezeu, 

Fiindcă a vorbit, în chip de metaforă 112 , despre „luptă”, „întărituri” şi „ar¬ 
me”, Apostolul stăruie întru aceasta, ca să dovedească mai lămurit ceea ce vo¬ 
ieşte. Deci zice aici: Cu armele noastre duhovniceşti, biruim şi doborîm orice 
„înălţime” - ori turn de i-ai zice, ori cetate înaltă - care ar sta împotriva ade¬ 
văratei cunoştinţe de Dumnezeu, adică a evangheliei. 113 

robind toată înţelegerea spre ascultarea lui Hristos. 

Numirea de „robie” arată două lucruri: şi a-şi pierde cineva slobozenia, şi a 
nu mai putea sta împotriva vrăjmaşilor. Aici, Pavel foloseşte numirea aceasta 
după al doilea înţeles, căci zice: Nu numai că biruim toată mintea şi cunoştinţa 
omenească, dar o robim într-atît, încît nu ne mai poate sta împotrivă, ceea ce 
este robia cea prea-desăvîrşită. ' 

Apoi, fiindcă numele robiei este greu şi neplăcut, Pavel adaugă: „Robim 
toată înţelegerea oamenilor spre ascultarea lui Hristos ”, adică o supunem ro¬ 
biei lui Hristos, care este mai cinstită decît toată slobozenia. Căci. îi slobozim 


112 Figură de stil rezultind dintr-o comparaţie submţeleasă. (n. m.) 

113 Iar marele Vasilie, prin „înălţime” înţelege cutezarea şi mîndria Creştinilor care 
păcătuiesc de voie, defăimînd poruncile lui Dumnezeu. Tîlcuind aceasta: „Cel care va face 
ceva din mîndrie, acela huleşte pe Domnul şi sufletul lui se va stupi din poporul său” (Numeri 
15:30), el zice: „Proorocul numeşte «niîiiâ de mîndrie» cutezarea celor ce păcătuiesc de voie, 
pe care Apostolul o numeşte «înălţime ce se ridică asupra cunoştinţei de Dumnezeu»" (foaia 
1265 din cele cinci cărţi). 

. [... ] Despre această „înălţime” şi această „întăritură” zice în ghicitură Solomon: „Cel în¬ 
ţelept s-a suit peste cetăţi tari şi a doborît întăritură în care nădăjduiau necinstitorii de Dumne¬ 
zeu” (Pilde 21:22). Despre aceasta zicea şi acel blagoslovit Haleb, către lisus al lui Navi: 
„Acum, acolo sînt fiii lui Enac, care au cetăţi mari şi tari. Dar, de va fi cu mine Domnul, îi 
vom pierde, cum mi-a zis mie Domnul” (lisus Navi 14:12). [. ..] (n aut.) 

pe oameni din pieire, şi îi robim slobozeniei; îi slobozim de la moarte, şi îi ro¬ 
bim vieţii, fiindcă îi supunem lui Hristos, Care este mîntuirea şi viaţa. Şi adu- 
ţi aminte - o, cititorule! - de Efesenii care şi-au ars cărţile vrăjitoreşti - ce 
preţuiau cincizeci de mii de arginţi, precum istorisesc Faptele Apostolilor (ca¬ 
pitolul 19, stih 19) - şi atunci vei înţelege cum a robit Pavel lui Hristos înţele¬ 
gerile oamenilor. De aceea şi Faptele Apostolilor , ca şi cum ar fi voit să arate 
această robie duhovnicească, adaugă că, după ce au ars cărţile vrăjitoreşti, 
„astfel creştea cu putere cuvîntul Domnului şi se întărea” (la fel, stih 20). 

Se înţeleg însă cele zise de Pavel mai sus şi tropologic 114 , anume că, mai 
întîi, ni se fac potrivnici cugetările rele, de către diavol; mai departe, se face 
lupta, cugetările rele luptîndu-se cu cele bune; apoi, din luptă, relele cugetări 
se fac „înălţimi”, adică înalte, fiindcă le biruiesc pe cele bune şi atît se mîn- 
dresc asupra cunoştinţei de Dumnezeu, încît se fac ca nişte înţelegeri fireşti 
ale omului şi ca nişte entusiasmuri (ieşiri din sine). Căci este o înţelegere care 
se face din curăţie şi din darul lui Dumnezeu, care e o agerime simplă a min¬ 
ţii, fără silogism; aceasta arată lucrurile cele gîndite mai lămurite şi mai cu 
scumpătate [„exactitate”, n. m.] decît orice silogism şi dovadă. Dar sînt şi alte 
înţelegeri, ale celor amăgiţi de diavoli, care păr a fi asemenea cu cele de mai 
sus, dar nu sînt aşa. Deci Pavel şi cei asemenea lui robesc şi supun aceste înţe¬ 
legeri drăceşti ascultării şi nerătăcitei cunoştinţe a lui Iisus Hristos. 

6 Şi gata sîntem a pedepsi toată neascultarea, 
cînd se va plini ascultarea voastră 

Aici, dumnezeiescul Apostol îi înspăimîntă pe Corinteni, zicînd: Vă aştep¬ 
tăm ca, după ce vă vom îndrepta cu învăţătura noastră şi vă vom osebi de 
apostolii mincinoşi, să pedepsim pe aceia care vor rămîne nevindecaţi şi neîn¬ 
dreptaţi. Aşadar, avem gătita pedeapsa asupra acelora, dar, fiindcă sînt ames¬ 
tecaţi cu voi, ne oprim şi nu îi pedepsim, ca nu cumva să se atingă pedeapsa şi 
de voi. Şi, zicînd: „cînd se va plini ascultarea voastră”, dă de înţeles că şi 
atunci ascultau Corintenii, însă nu desăvîrşit, ci în parte. Apostolul îi înspăi¬ 
mîntă pentru ca toţi, chiar şi apostolii mincinoşi, să se îndrepteze şi să nu fie 
pedepsit nici unul. 113 


114 Adică pentru îndreptarea năravurilor, (n. m.) 

115 Marele Vasilie tflcuieşte acest „gata fiind a pedepsi toată neascultarea” aşa: „Nu una 
sau alta, ci «toată neascultarea» [e vrednică de pedeapsă]. Ne-a amăgit aşadar obiceiul cel 
prea-rău, şi răzvrătita predanisire a oamenilor ni s-a făcut pricină de mari răutăţi. Căci 
aceasta, lepădîtidu-se de unele din păcate, iar pe altele alegîndu-le cu nebăgare de seamă, se 
arată foarte cu mînie asupra unora - precum sînt uciderea, prea-curvia şi cele ca acestea - iar 
pe altele nu le judecă a fi vrednice nici de cea mai subţire certare - precum sînt urgia, ocara. 

7 Cele de faţă le vedeţi. 

Cu aceste cuvinte. Apostolul nu-i înspăimîntă numai pe apostolii minci¬ 
noşi, care-i amăgeau pe ceilalţi, ci-i înfruntă şi pe Corinteni, pentru că se lăsau 
amăgiţi de aceia. Şi zice: Voi, Corintenii, judecaţi lucrurile pe dinafară, numai 
după cele ce se văd, iar nu după cele din lăuntru, care nu se văd. Astfel, voi 
priviţi şi judecaţi numai dacă cineva zice cuvinte mari pentru sine, dacă are 
bogăţie şi dacă este îmbrăcat cu obrăzarul [„masca”, n. m.] faptei bune, nu şi 
cu lucrarea şi urmarea faptei bune. Acest lucru nu trebuie să-l faceţi! 

Dacă cineva crede întru sine că este al lui Hristos, să socotească iarăşi 
de la sine că, precum este el al lui Hristos, tot aşa şîntem şi noi 

Apostolii mincinoşi tare se făleau şi ziceau că sînt ucenici, apostoli şi văză¬ 
tori ai lui Hristos. De aceea zice aici Apostolul; Cine crede întru sine că este 
apostol şi prieten al lui Hristos, acela să socotească de la sine că, aşa cum el 
este prieten şi apostol al lui Hristos, tot astfel sîntem şi noi. Şi a zis „să soco¬ 
tească de la sine”, adică: Să nu aştepte să dovedesc eu pentru aceasta, ci să în¬ 
ţeleagă că, după ceea ce însuşi zice, anume că e al lui Hristos, el nu are ceva 
mai mult decît mine; căci nu este el al lui Hristos, iar eu al altcuiva, ci amîndoi 
sîntem ai unuia şi aceluiaşi Hristos. însă Apostolul zice aceasta cu pogorămînt, 
căci, mergînd mai departe, dovedeşte cît covirşeşte el mai mult decît alţii. 

8 Căci, dacă mă voi lăuda ceva mai mult cu stăpînireape care mi-a 
dat-o Domnul spre zidire, iar nu spre risipire, nu mă voi ruşina, 

Pavel nu a zis că are stăpînire de la Dumnezeu să pedepsească şi să chinu¬ 
iască, iar apostolii aceia mincinoşi nu au, ci, cu sfială şi cu măsurare a zis că 
are „ceva mai mult” decît aceia. Şi nu a zis: „dacă mă laud”, ci: „dacă mă voi 
lăuda”, adică: „daca aş voi să mă laud pentru stăpînirea pe care mi-a dat-o 
Domnul”, dînd şi afierosind totul la Domnul. Şi zice: Am luat această stăpîni¬ 
re de la Dumnezeu pentru ca să-i zidesc pe oameni în credinţă, făcîndu-le 
bine, iar nu pentru ca să-i pedepsesc şi să-i chinuiesc. Dar de ce ai zis mai sus 
- o, fericite Pavele! - că „noi stricăm şi surpăm cugetările cele rele”? Aposto¬ 
lul răspunde; Mai ales prin aceasta îi zidesc pe oameni, risipind relele lor cu¬ 
getări. Dar de ce îi îngrozeşti apoi, dacă - precum zici - nu ai luat stăpînire de 
la Dumnezeu să-i risipeşti, ci ca să-i zideşti? Răspunde: Cu de-adinsul, aceas- 

beţia, lăcomia de averi şi cîte ca acestea. Asupra tuturor acestora, PaveL, cel ce grăieşte cu 
Hristos, a dat, aici şi în altă parte, aceeaşi hotărîre, zicfnd că cei ce fac unele ca acestea sînt 
vrednici de moarte” (înînainte-cnvîntarea cuvîntului despre judecata lui Dumnezeu), (n. aut.) 

tâ stăpînire am luat, ca să zidesc cu facerile de bine şi cu daruri, dar, dacă ci¬ 
neva rămîne neîndreptat, folosesc mai departe pedeapsa şi certarea, pentru a 
risipi relele cugetări ale aceluia. Deci - dacă aş voi să mă laud că Dumnezeu 
mi-a dat mai multă stăpînire decît celorlalţi spre a face bine, aşadar şi stăpîni- 
rea de a pedepsi cînd aş fi silit - atunci nu aş ieşi ruşinat pentru aceasta, adică 
nu m-aş arăta mincinos sau mîndru, fiindcă lauda mea este adevărată şi [chiar] 
am puterea de la Dumnezeu şi spre a pedepsi. 

9 ca să nu par că v-aş înspăimînta prin scrisori 

16 Căci scrisorile lui - zic ei - sînt grele şi tari, 

dar înfăţişarea trupului este slabă şi cuvîntul lui este defăimat 

11 Dar să socotească cel ce vorbeşte astfel că, 

aşa cum sîntem cu cuvîntul prin scrisori, cînd nu sîntem de faţă, 
tot aşa sîntem şi cu fapta, cînd sîntem de faţă. 

Ceea ce zice aici Apostolul este astfel: Puteam a mă lăuda, dar nu mă laud, 
pentru ca să nu pară că vă înfricoşez cu scrisorile mele, precum zic apostolii 
aceia mincinoşi, care mă defaimă, spunînd că Pâvel se mîndreşte cu scrisorile 
sale şi înfricoşează cu dînsele, iar cînd vine de faţă este vrednic de defăimare, 
arătînd prin ceea ce spune că nu este aşa precum scrie. Aşadar - zice - să ştie 
cei ce zic acestea, oricare ar fi ei, că nu numai prin scrisori înfricoşăm greu, 
cînd nu sîntem de faţă ci ca avem şi putere, cînd sîntem de faţă, să punem în 
lucrare şi în ispravă îngrozirile pe care le scriem. 

12 Căci noi nu îndrăznim a ne judeca sau a ne asemăna cu unii 

care se laudă singuri; 

Cu aceste cuvinte, Pavel arată că apostolii mincinoşi erau mîndri şi de ace¬ 
ea se făleau cu orecari mari lucruri ale lor. Deci zice: Eu nu cutez „a mă jude¬ 
ca” - adică a mă număra împreună, sau a mă asemăna şi măsura - cu aceia 
care se arată pe ei înşişi şi se laudă pe sine. 116 

dar aceia, măsutîndu~se şi asemănîndu-se pe ei cu ei înşişi, 
nu au pricepere 

Acei Apostoli mincinoşi - zice - nu gîndesc că se cuvine să se măsoare şi 
să se asemene pe sine-şi cu alţii, ci, cumpănindu-se şi alăturîndu-se pe ei cu ei 


ns Iar Fotie, fllcuind aceasta, zice că „Apostolul, numind «îndrăznire» a se asemăna cu 
apostolii mincinoşi, arată cu aceasta cît de urîţi şi neplăcuţi erau aceia lui Dumnezeu”, (n. aut ) 

înşişi, nu simt, ticăloşii, că sînt nebuni şi vrednici de rîs pentru că se mîndresc 
astfel, că zice: „Omul nebun se bucură de sine-şi” (Pilde 16:19). Căci fiecare 
dintr-înşii, zicînd că este mai bun decît ceilalţi, îi surpă pe aceia, care sînt ase¬ 
menea lui; şi aşa, unul prin altul, toţi apostolii mincinoşi se arată aleşi şi lău¬ 
daţi. Totodată însă, aceştia se arată unul pe altul netrebnici şi defăimaţi, lucru 
pe care ei nu îl pricep, cu toate că este vrednic de rîs. 

13 Noi însă nu ne vom lăuda fără măsură, 

Fiindcă acei apostoli mincinoşi se făleau zicînd poate că au mers la margi¬ 
nile pămîntului şi au întors la credinţă pe toţi oamenii din lume, Pavel zice 
aici că: Noi, adevăraţii Apostoli ai lui Hristos, nu ne lăudăm aşa. 

ci după măsura canonului [„dreptarului”, mm.] cu care ne-a măsurat 
nouă Dumnezeu, ca să ajungem şipînâ la voi. 

Precum stăpînul unei vii - zice - împarte via lucrătorilor ce-i are, dînd fie¬ 
căruia să lucreze cîte o parte, după puterea lui, tot aşa a împărţit şi Dumnezeu 
lumea nouă* Apostolilor Săi, dînd fiecăruia din noi o parte, ca să propovăduim 
uitr-însa şi să-i întoarcem la credinţă pe oamenii de acolo. Deci noi ne vom 
lăuda pînă la măsura canonului pe care ni l-a împărţit Dumnezeu. Dar care 
este această măsură? Aceasta, de a ajunge să venim propovăduind şi la voi, 
Corintenii. Deci, fiindcă aceasta este măsura noastră, întru aceasta ne lăudăm, 
adică pînă la voi, ucenicii noştri, iar nu mai încolo, la aceia care nu au fost în¬ 
văţaţi de noi. 117 


14 Căci nu ne întindem peste măsură, ca şi cum n-am fi ajuns la voi, 
căci am şi ajuns cu evanghelia tui Hristos. 

Se poate ca apostolii mincinoşi să fi mers în multe locuri, fără să propovă¬ 
duiască evanghelia, şi să se fi mîndrit numai cu călătoriile lor zadarnice, so¬ 
cotind că au întors la credinţă pe oamenii de prin acele locuri. Deci Apostolul 
zice: Noi, adevăraţii Apostoli ai lui Hristos, nu ne întindem dincolo de măsura 
noastră, ca şi cum nu am fi ajuns pînă la voi; căci am ajuns, venind la voi nu 
degeaba, ca apostolii mincinoşi, ci cu buna-vestire a lui Hristos pe care v-am 
propovăduit-o. 


1,7 Despre aceasta zice şi Teodorit: „«Măsură a canonului» dată de Dumnezeu a numit 
darul, căci pe acesta l-a împărţit Marele Dăruitor celor ce cred. Aceasta a zis scriind şi 
Romanilor: „fiecăruia precum Dumnezeu i-a împărţit măsura credinţei” (Romani 12:3). Şi 
zice: Noi tăiem nemăsurarea cugetării şi privim la danii ce ni s-a dat.” (n. aut.) 

15 Nu ne lăudăm peste măsură, cu ostenelile altora, ci avem nădejde că, 
tot crescînd credinţa voastră, ne vom mări întru voi cu prisosinţă, 
după canonul nostru, 

16 casă propovâduim evanghelia şi în ţinuturile de dincolo de voi, 
dar fără să ne lăudăm în canon străin, în cele gata. 

Cu aceste cuvinte, Pavel arată că apostolii mincinoşi se împodobeau cu 
străinele osteneli ale adevăraţilor Apostoli, şi aşa se făleau întru cele afară de 
măsură. Şi zice: Noi însă, adevăraţii Apostoli, nu facem aşa, ci, dacă am ajuns 
pînâ la voi propovăduind evanghelia, pînă Ia voi ne şi lăudăm şi îndrăznim. Şi 
nădăjduim întru Dumnezeu (fiindcă Pavel obişnuieşte a Ie atîrna pe toate, prin 
nădejde, la Dumnezeu, şi a nu hotărî să facă ceva de sine-şi) că, după ce v-am 
învăţat îndestul şi am crescut credinţa voastră, ne vom mări şi ne vom slăvi 
întru voi. Căci atunci se măreşte şi se slăveşte dascălul, cînd sporesc ucenicii 
lui, şi astfel creşte şi canonul lui, adică partea ce i s-a sortit. Şi ce nădăjduim? 
Că vom propovădui evanghelia şi în părţile cele mai depărtate şi poate ne vom 
lăuda şi între oamenii din părţile acelea, dacă îi vom folosi. Pavel zice că um¬ 
blă cu canonul şi măsura peste tot, acestea fiind unelte ale ziditorilor şi arhi¬ 
tecţilor. Prin aceasta se arată qă şi Pavel era ziditor şi arhitect al lumii şi, pe de 
altă parte, că totul desăvîrşit este al lui Dumnezeu, Care i-a dat lui Pavel cano¬ 
nul (sau cotul) şi măsura aceasta. De aceea şi zice mai departe: 

17„Iar cel ce se laudă, întru Domnul să se laude!’' (1 împăraţi 2:10). 

Zice: Măcar că noi, adevăraţii Apostoli ai lui Hristos, avem asemenea lu¬ 
crări şi isprăvi, totuşi nu ne mîndrim, nici nu socotim a noastră vreo faptă 
bună, ci socotim ca totul e al Iui Dumnezeu, chiar măsura aceasta la care am 
ajuns. Şi doar întru Dumnezeu ne lăudăm. La fel, se cuvine ca şi apostolii 
mincinoşi să socotească totul la Dumnezeu şi întru Dumnezeu să se laude, nu 
întru sine-şi. 

18 Pentru că nu cel ce se laudă singur este ales, 
ci acela pe care îl laudă Domnul 

Nu a zis: Noi, adevăraţii Apostoli, sîntem aleşi şi vrednici de laude! - ci: 
„acela pe care îl laudă Domnul”, adică acela pe care adevărul faptelor şi al oste¬ 
nelilor lui, împreună cu darul iui Dumnezeu, îl dovedesc a fi ales şi vrednic. 118 


118 Iar Teodorit zice că „nu se cuvine a mărturisi cineva pentru sine-şi fapta bună, ci 
trebuie a aştepta dumnezeiasca hotărîre”. (n. aut.) 

CAPITOLUL XJ 


1 O, de mi-aţi îngădui puţină neînţelepţiel Dar îmi şi îngăduiţi, 

Apostolul va să intre întru laudele sale, şi foloseşte mai întîi multe îndrep¬ 
tări şi chipuri ca să fugă de răutatea şi greutatea ce urmează dintru a arăta ci¬ 
neva că se laudă pe sine-şi. însă nevoia l-a adus pe Pavel să se laude singur şi 
teama că ucenicii lui se vor vătăma dacă el ar fi defăimat şi s-ar nimici, iar 
apostolii mincinoşi s-ar arăta că sînt mari. Iar că Pavel a ajuns întru lauda de 
sine de multă silă şi mare nevoie, aceasta este arătată şi celor mulţi fără de 
minte: căci - dacă Pavel îşi aducea aminte totdeauna de păcatele vechi, care i 
se iertaseră prin Sfântul Botez, şi dacă se socotea nevrednic a se numi Apostol, 
pentru că gonise Biserica lui Dumnezeu (I Cor intern 15:5) - cum ar fi putut 
acum să se laude pe sine-şi fără a fi în mare nevoie? 

Deci le zice Corintenilor: O, de aţi suferi nebunia 119 şi nesocotinţa mea! 
Dar - mai bine zis - o şi suferiţi, fiindcă, iubindu-mă -■ precum nădăjduiesc - 
îmi răbdaţi toate metehnele. 

2 Căci vă rîvnesc pe voi cu rîvna lui Dumnezeu, 

Nu a zis: „vă iubesc”, ci aceea cu mult mai mare deGÎt dragostea, adică: „vă 
rîvnesc”, fiindcă rîvna se naşte între cei ce se iubesc cu dragoste covîrşitoare. Şi, 
ca să nu socotească ei că îi rîvneşte pentru vreun lucru omenesc - adică pentru 
bani, sau pentru slavă - le spune că îi rîvneşte „cu rîvna lui Dumnezeu”, Căci şi 
Dumnezeu zice că ne rîvneşte pe noi, oamenii: „Eu sînt Domnul Dumnezeu rîv- 
nitor” ( Ieşirea 20:5); şi iarăşi: „Rîvna Domnului Savaot va face acestea” (Isaia 
36:32); şi iarăşi: „Am rîvnit Ierusalimul şi Sionul cu mare rîvnă” ( Zaharia 1:14). 
Iar Dumnezeu ne rîvneşte pentru că mult ne iubeşte, nu ca să cîştige ceva Lui-Şi, 
ci pentru ca să ne mântuiască, unindu-ne cu Sine. O asemenea rîvnă dumnezeias¬ 
că - zice - este aceea cu care vă rîvnesc eu, Pavel, pe voi. Creştinii, nu ca să cîş- 
tig ceva, ci pentru ca să nu vă stricaţi de apostolii mincinoşi. 

pentru că v-am logodit unui singur bărbat, 

ca să vă pun înaintea lui Hristos fecioară curată. 

Zice: Eu, Pavel, v-am logodit pe voi, Creştinii, şi v-am unit duhovniceşte 
cu Hristos, deci pentru Hristos vă rîvnesc, nu pentru mine. Fiindcă eu nu sînt 


1,9 Pavel va numi „nebunie" lauda pe care urmează a o face pentru sine-şi mai încolo, 
(n. aut.) 

mire al vostru, ca să vă rîvnesc, ci Hristos, eu fiind numai povăţuitor şi peţi¬ 
tor. 120 Vezi însă că Apostolul nu a zis: Eu sînt învăţătorul vostru, şi pentru 
aceasta sînteţi datori a mă suferi - ci pe Creştinii din Corint i-a pus în rînduia- 
Iă de mireasă, iar pe sine s-a rînduit în loc de peţitoare, pentru ca să-i măreas¬ 
că şi sa-i cinstească pe ei. 

Şi cu adevărat este iucru de mirare ceea ce se întîmplă cu Biserica, mirea¬ 
sa duhovnicească a lui Hristos! Căci, la nunta cea trupească şi lumească, cei 
însoţiţi nu rămîn în feciorie după ce se însoţesc cu nuntă; iar aici, la această 
nuntă duhovnicească a Bisericii cu Hristos, chiar şi cei ce nu au fost în fecio¬ 
rie mai înainte se fac întru feciorie după unirea cu Hristos. De aceea, fiecare 
biserică a Creştinilor se numeşte şi este „fecioară”, de vreme ce Pavel scrie 
acestea tuturor bărbaţilor şi femeilor căsătoriţi Creştini. Dar cu ce zestre S-a 
logodit Hristos cu Biserica? Cu bunătăţile împărăţiei cerurilor! Şi închipuire a 
nunţii duhovniceşti a Bisericii cu Hristos a fost aceea care s-a întîmplat în vre¬ 
mea Patriarhului Avraam. Căci - precum Avraam şi-a trimis sluga în Mesopo- 
tamia ca să o logodească pe fecioara Reveca cea „din neamuri” 121 cu fiul său 
Isaac - tot aşa şi Dumnezeu-Părintele şi-a trimis slugile, pe Prooroci şi pe 
Apostoli, ca să logodească Biserica cu Fiul Său, cu lisus: l-a trimis pe Prooro¬ 
cul David, care de aceea zicea către mireasa lui Hristos, către Biserică: „As¬ 
cultă, fiică, şi vezi şi uită norodul tău şi casa părintelui tău! Şi va pofti împăra¬ 
tul frumuseţea ta” {Psalmul 44\ 12, 13); l-a trimis pe acest fericit Pavel, care 
zicea către dumnezeiasca mireasă: „pentru Hristos solim” (2 Corinteni 5:20) 
şi cuvintele de mai sus: „v-am logodit unui singur bărbat, ca să vă pun înain¬ 
tea lui Hristos fecioară curată”. Deci vremea veacului acestuia este vreme de 
logodire cu Hristos, iar veacul viitor este vremea nunţii, căci atunci se va să- 
vîrşi duhovniceasca nuntă cu Hristos a celor fericiţi, întru împărăţia cerurilor. 
Pentru aceasta se va auzi atunci glasul ce zice sufletelor fecioreşti: „Iată, Mi¬ 
rele vine, ieşiţi întru întîmpinarea Lui!” {Matei 25:2). 122 


120 Şi Coresi zice că fiecare suflet este fecioară şi mireasă, Hristos este mirele şi Pavel 
este lingă mire; şi că nunta se face prin credinţă, prin nădejde, prin dragoste şi prin celelalte 
fapte bune. [...] 

Zice şi marele Vasilie: „Aşa cum Dumnezeu a făcut cerul şi pămîntul spre a fi locuinţă 
oamenilor, tot astfel a zidit şi trupul şi sufletul omului, spre a Sa locuinţă, ca să locuiască şi să 
Se odihnească în trup ca în casa Sa, avînd mireasă frumoasă pe iubitul suflet, pe cel făcut 
după chipul Său, căci zice: „v-am logodit unui singur bărbat, ca să vă pun înaintea lui Hristos 
fecioară curată” ( Cuvîntul ai 49-lea, capitolul 4), (n. aut.) 

121 SJînta Scriptură numeşte „neamuri” toate noroadele lumii care nu primiseră cuvîntul 
adevărului, spre deosebire de Israil, norodul ales al lui Dumnezeu, (n. m.) 

122 Despre nunta aceasta duhovnicească, despre mireasă şi despre mirele Hristos, Isaia zi¬ 
cea: „Ca pe o mireasă m-ai împodobit cu podoabă” (capitolul 61:10), şi: „în ce chip se veseleşte 
mirele de mireasă, aşa Se va veseli Domnul cu tine” (capitolul 62:5) şi: „Nu ca pe o muiere pă- 

3 Dar mă tem ca nu cumva, precum şarpele a amăgit-o pe Eva 

cu vicleşugul lui, tot aşa să se strice şi înţelegerile voastre 
de la curăţia şi nevinovăţia cea în Hristos. 

Mă tem - zice - ca nu cumva, precum şarpele a amăgit-o pe Eva, să fiţi 
amăgiţi şi voi, Creştinii, de către apostolii mincinoşi şi să stricaţi „înţelegerile 
voastre”. Căci, deşi paguba şi pieirea ar fi a voastră, totuşi frica acestei pagu¬ 
be este a mea. Nu zice însă hotărîtor: „v-aţi stricat”, măcar că într-adevăr erau 
stricaţi, ci o zice cu îndoială: „nu cumva, precum şarpele a amăgit-o pe Eva”. 
Căci şarpele - făgăduind a da Evei şi lui Adam mai mari bunătăţi decît cele pe 
care le aveau, căci le-a zis: „veţi fi ca nişte dumnezei, cunoscînd binele şi 
răul” (Facerea 3:5) - a amăgit-o mai întîi pe ea şi, printr-însa, şi pe Adam. în 
acelaşi chip - zice - şi apostolii mincinoşi, mîndrindu-se şi făgăduind că au să 
vă dea oarecari mari daruri, vă amăgesc cu vicleşugul lor. Şi - aşa cum atunci 
nici vicleşugul şarpelui, nici prostia Evei nu a fost destul ca să pricinuiască 
iertare greşelii lor - tot aşa nici voi nu veţi primi iertarea greşelilor voastre, 
deşi sînteţi amăgiţi din prostimea voastră de către apostolii mincinoşi. Vezi 
însă - o, cititorule! - că Pavel nu a zis că Adam a fost amăgit de şarpe, ca să 
arate că a fi amăgit este însuşire a muierii, ea fiind mai moale din fire. Şi nu a 
zis: „mă tem ca nu cumva să vă amăgiţi”, ci: „nu cumva să se strice înţelegeri¬ 
le voastre”, stăruind în metafora de mai sus, cînd a numit Biserica „fecioară”, 
fiindcă „stricăciune” chiar la fecioare se zice. Mă tem - zice - ca nu cumva să 
se strice înţelegerile voastre din pricina prostimii şi a socotinţei neviclene pe 
care o aveţi întru Hristos, adică nu cumva să vă amăgiţi de nerăutatea voastră. 
Unii însă tîlcuiesc aceasta zicînd: Mă tem ca nu cumva să vă întoarceţi de la 
credinţa aceea simplă în Hristos la greutatea şi viclenia Elinilor cea din afara; 
căci aceasta e prea-marea stricăciune a unui suflet logodit cu Hristos. 

4 Căci - dacă cel ce vine v-arpropovădui un alt „Iisus”, 

pe care nu l-am propovăduit noi; sau aţi lua un alt „Duh”, 
pe care nu l-aţi luat; sau altă „evanghelie”, 
pe care nu aţi primit-o - voi l-aţi îngădui foarte bine. 


răsită şi puţină de suflet te-a ales pe tine Domnul, nici ca pe o muiere urîtă din tinereţe. A zis 
Dumnezeul tău: Puţină vreme te-am părăsit, şi cu milă mare te voi milui” (capitolul 54:6-8). 

Iar Ieremia vorbeşte despre despărţirea acestei nunţi: „însă, precum nu bagă în seamă muierea 
pe cel ce se împreună cu ea, aşa nu M-a băgat în seamă pe Mine casa lui Israil” ( Ieremia 3:20). 

Iar în Cîntarea Cîntărilor, Solomon grăieşte mai cu osebire despre această nuntă duhov¬ 
nicească, de multe ori numind Biserica „mireasă”: „Vino de la Livan, mireasol” (capitolul 
4:8), „sora mea mireasă” (capitolul 4:10). Iar pentru nunta lui „Solomon” cel gîndit, adică a 
lui Hristos, zice: „Ieşiţi şi-L priviţi pe împăratul Solomon! Cu cununa cu care L-a încununat 
pe El Maica Sa în ziua nunţii Sale şi în ziua veseliei inimii Lui” (capitolul 3:11). Vezi şi capi¬ 
tolul 3 din cartea lui Ieremia. (n. aut,) 

Ce zici, o fericite Pavele? Tu însuţi eşti cel care scrii Galatenilor: „Ci mă¬ 
car şi noi sau înger din cer de vă va binevesti vouă afară de ceea ce am bine- 
vestit vouă anathema să fie” (Galateni 1:8), iar acum de ce zici că: Dacă v-ar 
propovădui un alt „lisus”, voi i-aţi îngădui foarte bine pe acei apostoli minci¬ 
noşi? Iubitule, ascultă dezlegarea acestei nedumeriri şi înţelege pricina pentru 
care a zis acestea Pavel. Apostolii mincinoşi se mîndreau că ei le-au adus Co- 
rintenilor mai mare folos decît adevăraţii Apostoli. Deci - fiindcă aceia bîr- 
feau multe cuvinte nebuneşti, folosindu-se de greutatea înţelepciunii din afară 

- Pavel zice aici aceasta după prepunere: Dacă ei ar fi propovăduit un alt 
„Hristos”, pe care noi nu l-am propovăduit, bine i-aţi fi suferit să zică unele ca 
acestea. 123 De aceea a şi adăugat zicerea „pe care nu l-am propovăduit”. Dar - 
zice - de vreme ce ei II propovăduiesc pe Acelaşi Hristos propovăduit şi de 
noi şi aceleaşi capete ale credinţei, ce au ei mai mult decît noi? Cu adevărat, 
nimic! Şi vezi - o, cititorule! ~ că nu a zis: „dacă cel ce vine din afară - adică 
apostolul mincinos - propovăduieşte ceva mai mult decît noi” (fiindcă aceia 
propovăduiau cu mai multă stăpînire şi frumuseţe decît Apostolii, cu cuvinte 
retorice), ci: „dacă cel ce vine propovăduieşte un alt «lisus», pe care noi nu 1- 
am propovăduit”, propovăduire ce nu are trebuinţă de limbuţia retorică. Şi 
zice:, „dacă luaţi alt «Duh»“, adică dacă prin apostolii mincinoşi primiţi alt 
„Duh”, care vă face mai bogaţi în daruri duhovniceşti; şi „dacă primiţi altă 
«evanghelie» 4 '. Pavel le arată .pretutindeni că: Nu se cuvine - zice - să luaţi 
aminte doar dacă aceşti apostoli mincinoşi zic ceva mai mult decît noi, adevă¬ 
raţii Apostoli, ci sa socotiţi dacă spun vreo altă dogmă înfiinţată de nevoie, ce 
ar fi cu adevărat trebuitor a se grăi, pe care noi o vom fi lăsat nespusă vouă 
De aceea a zis: „alt «lisus», pe care nu l-am propovăduit”; „alt «Duh», pe care 
nu l-aţi luat”; „altă „evanghelie”, pe care nu aţi primit-o”. Deci, de vreme ce 
ei zic aceleaşi lucruri ca şi noi, de ce căscaţi gura şi luaţi aminte la dînşii? Dar 

- o fericite Pavele! - de vreme ce apostolii mincinoşi zic aceleaşi lucruri ca şi 
tine, de ce îi opreşti să grăiască? Pentru că - zice - folosindu-se de făţărnicie 
şi arătîndu-se că zic lucruri bune, aceia le amestecă şi pe cele rele şi dogmati¬ 
zează alte dogme. 

5 Căci eu socotesc a nu fi lipsit cu nimic faţă de Apostolii 
cei mai de frunte. 


123 Tîlcuind acest „bine i-aţi fi suferit”, Fotie spune că „Pavel nu a zis aceasta ca şi cum i- 
ar fi lăudat pe Corinteui, ci înfruntîndu-i şi zicîndu-le: Dragostea pe care o arătaţi apostolilor 
mincinoşi este netăgăduită! Căci - de vreme ce şi noi, adcveriţii Apostoli, şi aceia zicem ace¬ 
leaşi lucruri - de ce vă osebiţi de noi şi vă lipiţi de aceia? Fiindcă nu aveţi pricină să spuneţi 
că îi iubiţi pentru vreo învăţătură nouă, pentru schimbarea dogmelor şi a propovăduirii, nouta¬ 
te care s-ar fi putut să-i tragă pe cei proşti.” (n. aut.) 

Aici, Pavel se cumpăneşte [„se compară”, n. m.] pe sine cu căpetenia Pe¬ 
tru şi cu cei mai aleşi Apostoli de pe lîngă ei. însă cu aceasta voieşte să zică 
aşa; Dacă acei apostoli mincinoşi se fălesc a şti ceva mai mult decît mine sau 
că au luat daruri mai mari decît mine, atunci ei ştiu mai multe şi decît căpete¬ 
nia Petru şi decît Apostolii cei mai aleşi, fiind prin urmare mai mari şi decît 
aceia! Insă în acest chip aduce cuvîntul Ia necuviinţă şi la neputinţă. Şi vezi - 
o, cititorule! - smerita cugetare a lui Pavel, care zice: „socotesc”, adică: Gîn- 
desc şi mi se pare, nu întăresc hotărîtor aceasta şi nu o dogmatizez. Ce anu¬ 
me? Că nu sînt mai prejos decît cei mai mari dintre Apostoli - cu acest cuvînt 
arătîndu-i ghicitoreşte pe Petru, pe loan şi pe Iacov. însă Pavel se laudă acum 
pentru că aşa trebuia - cum am spus mai înainte; căci în altă parte, cînd nu era 
nevoie de aceasta, zice că nu e vrednic a se numi Apostol (1 Corinîeni 15:9). 

6 Şi, chiar dacă sînt prost cu cuvîntul, nu sînt şi cu cunoştinţa. 124 

De vreme ce apostolii mincinoşi se împodobeau şi se făleau că nu sînt 
proşti şi neînvăţaţi după cuvîntul şi după buna-limbuţie din afară, asemeni lui 
Pavel, Apostolul arată aici că nu se fereşte de prostimea [„simplitatea”, n. m.) 
şi de lipsa aceasta de învăţătură pentru care îl defaimă, ci mai ales se şi împo¬ 
dobeşte întru dînsa. Şi nu zice: Deşi sînt prost, la fel sînt şi celelalte căpetenii 
ale Apostolilor - ca să nu se pară că îi defaimă şi el pe ei, ci numai doboară şi 
răstoarnă înţelepciunea din afară şi buna-limbuţie, precum a dovedit şi în întî- 
ia epistolă, arătînd că este nu numai nefolositoare, ci încă şi vatămâ slava şi 
lauda Crucii. Şi zice: După cuvîntul şi buna-limbuţie retorică, sînt prost şi ne¬ 
învăţat 125 , dar nu şi după cunoştinţă. Cu acest cuvînt, îi arată ghicitoreşte pe 

124 Ia aminte că, după Folie, la Apostolul Pavel „cuvîntul” şi „cunoştinţa” au cîte trei înţe¬ 
lesuri fiecare, adică: 1) „cuvîntul” este acela simplu, ce se vorbeşte; iar „cunoştinţa” este ştiin¬ 
ţa dogmelor, despre care zice; „V-aţi îmbogăţit întru tot cuvîntul (adică în toate limbile) şi în 
toată cunoştinţa” (1 Corinteni 1:5); 2) apoi, „cuvînt” înseamnă a avea darul învăţătoresc, iar 
„cunoştinţă” a înţelege cuvîntul propovăduiţii, fără a putea însă a-i învăţa şi folosi şi pe alţii, 
după cum zice Apostolul: „unuia i se dă cuvînt de înţelepciune, iar altuia cuvînt de cunoştinţă 
(1 Corinteni 12:8); şi 3) „cuvînt” înseamnă uneori a fi cineva iscusit întru înţelepciunea eli- 
nească şi a nu fi împărtăşit de aceea dumnezeiască, fiind numai bine-limbut şi guraliv spre a 
vorbi; iar „cunoştinţa” a treia este a fi cineva desăvîrşit întru înţelepciunea dumnezeiască, 
îneît a cunoaşte cu amănuntul şi a putea să-i înveţe şi să-i aducă la Hristos şi pe alţii, cunoş¬ 
tinţă despre care vorbeşte Pavel aici: „Şi, chiar dacă sînt prost cu cuvîntul, nu sînt şi cu cunoş¬ 
tinţa.” Deci Pavel zice: Deşi nu sînt iscusit, fiindcă nu am învăţat buna-limbuţie elinească, 
sînt însă desăvîrşit întru dumnezeiasca înţelepciune şi pot sa-i învăţ şi pe alţii, adueîndu-i la 
Hristos.Jn. aut) 

135 Întîlcuirea epistolei întîi către Corinteni, dumnezeiescul Hrisostom zice către Creştini: 
„Cînd Elinii îi defaimă pe ucenici [ai lui Hristos, n. m.] de proşti, noi mai mult îi defăimăm. 
[Deci] să nu zică cineva că Pavel era înţelept Noi îi înălţăm pentru înţelepciune pe cei mari şi 

apostolii mincinoşi, care, cu cît se mîndreau cu zadarnica limbuţie, cu atît erau 
mai lipsiţi de adevărata cunoştinţă de Dumnezeu, şi ei erau cu adevărat proşti 
şi fără ştiinţă despre aceasta. 

Ci întru toate ne-am arătat vouă tuturor. 

Noi - zice - nu sîntem ca apostolii mincinoşi, adică să fim într-un fel după 
fapte, şi în alt fel să ne arătăm după făţărnicie. Ci ne arătăm vouă „întru toa¬ 
te”, şi după cîte facem, şi după cele ce zicem. Şi nici o cunoştinţă îndoită sau 
făţărnicie nu se află întru noi, precum întru apostolii mincinoşi, care, fiind îm¬ 
brăcaţi pe dinafară cu obrăzar de evlavie, fac toate faptele cele mai rele. ' 

7 Sau am făcut păcat că v-am bine-vestit evanghelia lui Dumnezeu 
în dar, smerindu-mă pe mine, pentru ca voi să vă înălţaţi? 

Zice: Voi, Corintenii, puteţi să mă defăimaţi şi să vă mîndriţi asupra mea 
pentru un singur păcat, anume că m-am smerit pe sine-mi, necerîndu-vă ni¬ 
mic, chiar dacă eram flâmînd, „pentru ca voi să vă înălţaţi”, adică pentru ca sa 
vă zidiţi întru credinţă şi să nu primiţi nici o pricină de sminteală. Căci ei s-ar 
fi smintit dacă l-ar fi văzut pe Pavel cerînd de la dînşii cele de care avea ne¬ 
voie, şi nu s-ar fi zidit decît numai văzîndu-1 sugrumîndu-se şi primejduindu- 
se de foame (ceea ce era prea-mare defăimare a Corintenilor şi semn de covâr¬ 
şitoare nemilostivire a lor). Şi - fiindcă îl defăimau, zicînd că e smerit de faţă. 


lăudaţi pentru buna-Jimbuţie ai acelora, iar despre toţi ai noştri zicem că au fost proşti, căci cu 
aceasta nu puţin îi doborîm pe acei mîndri, şi aşa va fi strălucită biruinţa" (cuvîntul al treilea 
la Epistola către Corinteni). Iar în cuvîntul al patrulea despre preoţie zice despre PaVel aces¬ 
tea: „Deci - cînd se vede că Pavel se slujeşte mult de cuvînt şi mai înainte de facerea Senine¬ 
lor, şi în mijlocul minunilor - cum vor mai cuteza a-1 numi «prost» pe cel ce şi mai înainte dc 
a vorbi, şi cînd vorbea mai ales, uimea pe toată lumea? Căci, de ce I-au bănuit Licaonienii a fi 
HermesV Fiindcă «Dumnezeu» l-au numit de la minuni, dar «Hermes» nu i-au zis de la mi¬ 
nuni, ci de la cuvînt.” Şi iarăşi: „De unde i-a biruit pe Elini? Oare nu pentru că biruia desăvîr- 
şit cu cuvîntul? Şi atît i-a învăluit pe ei, îneît, nesuferind a se vedea biruinţi, s-au întărîtat spre 
a-l ucide.” In acelaşi cuvînt despre preoţie, Hrisostom zice că „Pavel era «prost cu cuvântul» 
fiindcă nu s-a iscusit întrn agerimea cuvintelor celor din afară şi pentru că nu avea limbuţia 
din meşteşug şi din citire, ci din darul cel de sus şi din puterea minţii sădită în sine. Căci, cîte 
au făcut meşteşugurile şi citirile la ritorii cei din afară, acestea îi erau lui Pavel lesnicioase 
pentru că el le folosea din cuget.” 

Şi înţeleptul Fotie dovedeşte că Pavel nu a fost prost şi neînvăţat după cuvîntul şi limbu¬ 
ţia retorică, mai ales în scrisorile lui către Grigorie al Nicomidiei. Astfel, în Epistola 155, el 
zice că Pavel se numeşte pe sine „prost cu cuvîntul” din smerenie, aşa cum îşi zice şi „cel din 
urmă păcătos”, „ultimul (intre Apostoli” şi „Iepădădură” a lumii. Vezi şi subînsemnarea zice¬ 
rii „ori slujbă - întru slujire” (Romani 12:7). (u. aut.) 

iar cînd nu se află de faţă se făleşte şi se mîndreşte - Apostolul, dezvinovăţin- 
du-se, îi loveşte şi îi ceartă aici, zicînd: Eu de aceea m-am smerit, ca să vă 
înălţaţi voi. 

8 Alte Biserici am jefuit, luînd plată ca să vă slujesc pe voi. 

Şi, măcar că putea zice: Din lucrul mîinilor mele mă hrăneam! totuşi, ca 
să nu facă cuvîntul mai înfruntător, Apostolul zice: Eu luam de la alţii cele de 
trebuinţă, pentru ca să vă slujesc vouă şi să vă propovăduiesc evanghelia lui 
Hristos. 

Iar zicerea „am jefuit” însemnează: „am dezbrăcat şi am sărăcit pe alţi 
Creştini”, prin care îi arată pe Machidoneni. Şi zice: Măcar câ aceia erau cu 
totul săraci, mă aveau şi pe mine supărîndu-i, deşi nu luam nimic de prisos şi 
peste trebuinţă, ci doar cele de nevoie, adică tainul de toată ziua. 126 Cu toate 
acestea - zice - voi nu mi-aţi dat nici cele de nevoie - o, Corintenilor! - ceea 
ce este prea-mare defăimare a voastră. Şi ce este mai rău e că mă hrăneam de 
la alţii purtînd grijă pentru mîntuirea voastră (Vezi stihurile 10, 15, 16 ale ca¬ 
pitolului 4 din epistola către Filipeni). 

9 Şi, de faţă fiind la voi şi în lipsuri aflîndu-mă, 

n-am îngreuiat pe nimeni 

Zice: O, Corintenilor! - trei vinovăţii aveţi: 1) că mă aflam de faţă la voi; 
2) că vă slujeam, propovăduindu-vă evanghelia, şi 3) că, deşi eram lipsit de 
cele trebuincioase, nu m-am învrednicit a primi de la voi vreo purtare de grijă 
şi ajutor. Căci voi - zice - nu mi-aţi trimis nimic din cele trebuincioase nu nu¬ 
mai cînd mă aflam în altă parte, precum îmi trimiteau Machidonenii, dar nu 
m-aţi hrănit nici cînd eram de faţă, în Corint. 

[...] Iar cu zicerea „nu am îngreuiat pe vreunul din voi” arată că cei din 
Corint dădeau milostenie la săraci cu lenevire. [...] Şi zice: Am făcut tot ce a 
trebuit pentru a voastră mîntuire fără a vă îngreuia. Căci eu, aflîndu-mă în lip¬ 
suri, nu am cerut de la nimeni ajutor, şi nu am slăbit întru răbdare şi nu m-am 
lenevit întru propovăduirea mea. 


126 Iar Teodorit zice că - „de vreme ce mai înain te a pomenit de oştire şi de război, zicînd 
că «armele luptei noastre nu stat trupeşti» (capitolul 10:4) - Pavel stăruie ta această metaforă 
şi numeşte mertadea «tain» al ostaşilor, Şi Inainte-mergătorul Ioan zice către ostaşi: «...şi să 
vă îndestulaţi cu lefile voastre!», Luca 3:14. Deci, cu cuvîntul acesta, Pavel arată că e ostaş şi 
că are dreptate să-şi primească hrana, nu să se hrănească de la sine, căci zice: «Cine merge Ia 
oaste cu leafa sa?» (1 Corinteni 9:7).” (n. aut.) 

Căci lipsurile mele le-au plinit fraţii veniţi din Machidonia. 

Cu aceste cuvinte, Pavel îi îndeamnă mai mult pe Corinteni spre miloste¬ 
nie, pentru a nu primi să fie biruiţi acum de Machidoneni în privinţa miloste¬ 
niei, precum fuseseră mai înainte în privinţa hranei lui. Şi, vorbind de „lip¬ 
suri”, arată că nu a luat nimic peste trebuinţa sa şi că Filipenii au fost cei ce 1- 
au hrănit, precum a zis şi mai înainte. 

Şi întru toate m-am ţinut să nu vă fiu îngreuietor, şi mă voi ţine. 

Cu aceste cuvinte. Apostolul arată că cei din Corint socoteau o povară a-i 
da pînă şi hrana cea de nevoie. Şi bine a zis că nu numai s-a păzit să le prici¬ 
nuiască vreo greutate, dar că se va păzi de aceasta şi pe mai departe, zicînd: 
Să nu socotiţi că am spus acestea pentru ca să iau ceva de îa voi de acum îna¬ 
inte! Ba! Ci, aşa cum nu v-am îngreuiat pînă acum, nu vă voi îngreuia nici de 
acum încolo! - cuvînt care este o mare rană împotriva Corintenilor, fiindcă le 
arată că nu nădăjduieşte să ia ceva de la dînşii nici de aici înainte, precum nu a 
nădăjduit de la bun început. 

10 Este în mine adevărul lui Hristos că lauda aceasta 
nu-mi va fi îngrădită în părţile Ahaiei. 

Pentru a nu socoti Corintenii că a zis că se va păzi şi în viitor să-i îngreuie¬ 
ze pentru ca să-i tragă spre a-i da, Pavel zice aici aşa: După adevărul cel în Ii- 
sus Hristos vă spun că într-adevăr nu voi lua de la voi nici un lucru trebuitor 
mie şi nici un ajutor. Şi iarăşi, pentru a nu socoti cineva că zice acestea fiind 
mîhnit sau mînios, numeşte „laudă” lucrul acesta, adică a nu lua ceva de la 
dînşii; fiindcă nimeni nu se mîhneşte şi nu se mînie pentru lucrul cu care se 
laudă. Căci a propovădui evanghelia în dar, fără nici o plata, îi era mare laudă 
Iui Pavel, fiindcă el trecea astfel peste hotarele şi rînduiala pusă de Hristos, 
Care le-a spus Apostolilor să se hrănească din propovăduîrea evangheliei. 

Iar zicerea că lauda „nu va fi îngrădită” a spus-o de la metafora şi de la 
asemănarea rîurilor, de vreme ce vestea că Pavel nu-şi ia hrana din propovă- 
duire curgea ca un rîu şi se vorbea în tot locul. De aceea, aici zice aşa: Alerga¬ 
rea vestei acesteia, cursul ei cel lăudat şi slăvit, nu se va îngrădi şi nu se va 
opri, fiindcă eu nu am sa iau nimic [nici de aici înainte]; căci, dacă voi lua, 
atunci aceasta se va îngrădi îndată. 

Iar zicerea „în părţile Ahaiei” este mustrare. Căci doar în Ahaia Moreii era 
laudă a lui Pavel a nu lua cele de trebuinţă din propovăduirea sa; laudă pe care 
trebuia să şi-o păzească, neluînd ceva de la cineva. Căci doar Ahaia se smin- 

tea dacă ar fi luat ceva, cei de acolo nefiind slobozi precum Machidonenii, 
adică Filipenîi. 127 

11 Pentru ce? Pentru că nu vă iubesc? Dumnezeu ştie! 

Vrînd să spună pricina pentru care nu voia a lua nimic de la Corinteni - 
anume apostolii mincinoşi, care ziceau câ el propovăduieşte ca sa adune bani 
- Pavel surpă mai întîi bănuiala Corintenilor, care ziceau întru sine-şi: Precum 
se vede, tu - o, Pavele! - nu primeşti nimic de la noi pentru că ne urăşti! La 
aceasta, Apostolul răspunde zicînd: Tocmai pentru că vă iubesc mai mult nu 
iau nimic de la voi! Căci nu : voiesc sa vă vătămaţi, fiindcă vă smintiţi cu les- 
nire! Dar nu le-o zice aşa arătat, ca să nu înfrunte neputinţa socotinţei lor, ci 
întoarce pricina la alţii şi zice: 

12 Şi ceea ce fac, voi face şi în viitor, ca să tai prilejul celor ce vor prilej, 
pentru a se afla ca şi noi în ceea ce se laudă. 

Aici, Apostolul spune prea-arătat pricina pentru care nu lua nimic de la 
Corinteni. Căci, de vreme ce diavolul ştie că oamenii iubitori de bogăţie se 
mulţumesc şi se slujesc mai mult cînd învăţătorii lor nu iau nimic de la dinşii, 
el i-a învăţat pe apostolii mincinoşi să se făţărnicească şi să nu ia. Căci ei nu 
isprăveau această faptă bună cu adevărat - cu toate că erau bogaţi şi nu aveau 
trebuinţă de nimic - ci se faţărniceau că nu iau, dar de fapt luau. De aceea, Pa¬ 
vel nu a zis: „întru ceea ce isprăvesc”, ci: „întru ceea ce se laudă”, acesta fiind 
şi un semn al mîndriei lor, căci, cu toate că luau, se făleau şi se mîndreau că 
nu iau. Zicînd aceasta, Pavel a hotărit întru sine-şi a nu lua nimic de la nimeni, 
cu toate că era sărac şi avea trebuinţă, ca să taie prilejul acelor apostoli min¬ 
cinoşi de a afla loc să-l defaime 128 , cu toate că aceasta nu era defăimare a 
Apostolului, fiind legiuire a Iui Hristos. însă, de vreme ce Corintenii se smin¬ 
teau de aceasta ca nişte neputincioşi întru socotinţă, Apostolul s-a păzit şi nu 
lua. Deci apostolii mincinoşi, aşa cum erau mai prejos decît Pavel întru cele¬ 
lalte fapte bune, tot aşa întru aceasta (adică întru a nu lua) nu aveau ceva mai 
mult decît Pavel (afară doar dacă cineva ar zice că şi întru aceasta s-au arătat 


137 Vezi pricina pentru care Pavel lua milostenie de la Machidoneni (adică de la Filipeni), 
iar de la Corinteni nu, mai pe larg, la capitolul 4 al epistolei către Filipeni, stihul 10. 

Teodorit tilcuieşte zicerea „nu se va îngrădi” în loc de: Nimeni nu va îngrădi gura mea a 
se lăuda că nu ia nimic de la Ahaieni! (n. aut.) 

138 Despre aceasta, şi purtătorul de Dumnezeu Ignatie serie aproape acelaşi lucru, zicînd: 
„Nimeni din voi să nu aibă ceva asupra aproapelui! Nu daţi prilej «neamurilor»! - pentru ca, 
din pricina unor puţini ne-buni, să nu se strice mulţimea cea dumnezeiască.” (n. aut.) 

mai prejos decît Pavel). Căci aceia nu luau fiind bogaţi, iar Pavel nu lua fiind 
sărac şi avînd multă trebuinţă; pe lîngă aceasta, apostolii minicinoşi nu ispră¬ 
veau fapta aceasta întru adevăr, ci cu făţărnicie, iar Pavel o isprăvea cu adevă¬ 
rat, căci nu lua nimic de la nici un Corintean. 

13 Căci aceşti apostoli mincinoşi sînt lucrători vicleni, 
care iau chip de apostoli ai lui Hristos. 

Ce zici - o, fericite Pavele? Cei care II propovăduiesc pe Hristos şi nu în¬ 
vaţă vreo evanghelie osebită de a ta - precum tu însuţi ai zis mai sus - aceştia 
sînt acum apostoli mincinoşi? Chiar aşa! - zice - tocmai pentru cele zise sînt 
apostoli mincinoşi; căci ei, făţărnicindu-se că propovăduiesc şi învaţă acestea, 
întru ascuns însă amestecă întru învăţătura lor dogme străine credinţei lui 
Hristos şi neadevărate. Astfel, ei sînt „lucrători vicleni”, căci se arată că lu¬ 
crează în via evangheliei şi a credinţei, dar smulg din rădăcină pomii sădiţi şi 
înrădăcinaţi. Şi numai pe dinafară au chip de apostoli şi piele de oaie, dar pe 
dedesubt sînt lupi, 

14 §i nu este de mirare, fiindcă însuşi satana se preface 

în înger de lumină! 

Zice: De vreme ce învăţătorul apostolilor mincinoşi, diavolul şi satana, în¬ 
drăzneşte şi face acestea, nu este nici o mirare că ucenicii lui ÎI urmează. Iar 
„înger de lumină” îl numeşte pe acela ce are înfăţişare Ia Dumnezeu, şi stă în¬ 
tru adevărata lumină ă lui Dumnezeu şi vesteşte că Dumnezeu este lumină, fi¬ 
indcă şi el însuşi este lumină. întru acest fel de înger de lumină se preface şi 
diavolul, dar nu cu adevărat, fiindcă el este întuneric, 129 Deci astfel, apostolii 


129 Despre aceasta scrie şi Sfîhtul Efiem, în Viaţa Cuviosului Avramie, anume că 
diavolul, voind să-l amăgească pe Cuvios, pe cînd acesta cmta în miezul nopţii, i-a luminat 
chilia şi l-a făcut să audă un glas zicînd: „Fericit eşti Avramie, căci nimeni nu este asemenea 
ţie, fiindcă ai săvîrşit toate poruncile Mele!” Iar Avramie a răspuns: „întunericimea ta fie cu 
tine întru pieire, plinule de minciună şi de amăgire, că eu sînt om păcătos! ” 

Diavolul s-a arătat şi lui Simion Stilpnicul, plin de lumină, într-un car cu cai roşi - pre¬ 
cum povesteşte ucenicul lui Antonie. Şi diavolul i-a zis: „Domnul m-a trimis pe mine, îngerul 
Său, ca să te răpesc, precum l-a răpit pe llie. Deci intră în car ca să mergem la cer, fiindcă toţi 
îngerii şi Sfinţii vor să te vadă!” Şi, voind să se suie, Sfîntul şi-a făcut semnul crucii, şi diavo¬ 
lul s-a făcut nevăzut îndată. 

Iar Awa Arsenie, auzindu-1 de la diavolul zicîndu-i: „Eu sînt Hristos!”, i-a răspuns: „Eu 
nu vreau să-L văd pe Hristos în lumea aceasta, ci în cea viitoare!” 

Şi Cuviosul Ioan (care mai-nariite i-a spus împăratului Teodosie despre biruinţa ce urma 
să o facă asupra varvarilor) a văzut un car şi cai strălucind cu totul şi a auzit glas zicîndn-i: 

mincinoşi au numai chip de Apostoli, dar nu lucrarea acelora. Iar din aceasta 
învăţăm că a face faptele bune numai pentru arătare, iar nu întru adevăr, este 
cea mai potrivită însuşire a diavolului. 

15 Nu este deci lucru mare dacă şi slujitorii lui iau chip de 
slujitori ai dreptăţii, al căror sfîrşit va fi după faptele lor. 

Nu este - zice - lucru mare şi de mirare dacă slujitorii diavolului se închi¬ 
puie şi se arată ca „slujitori ai dreptăţii”, adică ai evangheliei, ce are dreptatea. 
Sau îi numeşte „slujitori ai dreptăţii” fiindcă apostolii mincinoşi se îmbracă pe 
dinafară şi dobîndesc de la cei mulţi părerea că sînt oameni drepţi. Insă nu vor 
scăpa [nedovediţi] pînâ în sfîrşit, căci „sfîrşitul lor va fi după faptele lor”, adi¬ 
că: precum faptele lor sînt viclene şi rele, aşa şi sfîrşitul lor va fi cumplit şi 
rău. Încît, din faptele lor unite cu sfîrşitul lor, vom ajunge să-i cunoaştem, căci 
nu se vor putea ascunde de ochiul cel neadormit al lui Dumnezeu şi au să fie 
pedepsiţi de Acela, precum zice Fotie. 130 


„Omule, toate le-ai făcut bine, cunoaşte-Mă acum pe Mine, împăratul, şi slujeşte Mie! Iar 
Ioan a zis: „Domnului Dumnezeului meu mâ închin şi doar Aceluia slujesc!” 

Şi marelui Pahomie i s-a arătat diavolul în chip de „Hristos” şi a zis: „Pahomie, Eu sînt 
Hristos şi am venit către tine, prietenul Meu.” Iar Pahomie i-a răspuns: „Hristos este pacea, 
iar tu m-ai umplut cu totul de tulburare!” şi şi-a făcut cruce, iar diavolul s-a făcut nevăzut. 

Diavolul l-a amăgit încă şi pe un monah Valent şi de multe ori i s-a arătat ca un înger. Iar 
apoi, luînd chipul lui Hristos şi avîîid cu sine pe mulţi diavoli strălucind, blestematul i-a zis: 
„lată, a venit Hristos către tine!” Şi astfel, ticălosul Valent a slujit diavolului. Venind însă vre¬ 
mea de a se împărtăşi Părinţii, pe cînd se împărtăşeau toţi, Valent a zis: „Nu voi să mă împăr¬ 
tăşesc, căci eu L-am văzut pe Hristos!”, şi atunci fraţii l-au legat ca pe un nebun ieşit din min¬ 
te - precum povesteşte Paladie (la Coresi), 

Ia aminte că marele Macarie Egipteanul - întrebat fiind cum poate înţelege şi osebi cine¬ 
va lucrurile, de vreme ce diavolul se preface în înger de lumină şi cele ale rătăcirii se fac ase¬ 
menea cu cele ale darului? - răspunde că cele ale darului au bucurie, pace şi dragoste; iar cele 
ale rătăcirii sînt tulburătoare şi nu au dragoste şl bucurie către Dumnezeu. Căci întru dar se 
află ipostasul adevărului” (întrebarea a 3-ala Cuvîntul al 8-lea). Iar Simţul Pavel cel din 
muntele Latro, întrebat fiind de ucenicul său ce osebire are lumina diavolului dc lumina daru¬ 
lui, a răspuns că „lumina puterii celei potrivnice este în chip de foc fiimegălor, asemenea cu 
focul cel simţit, şi cînd se vede de către un suflet smerit şi curăţit, acela se află către dînsa fără 
gust şi o urăşte. Iar buna lumină a Celui bun este pricinuitoare de bucurie; ea sfinţeşte şi um¬ 
ple sufletul de lumină şi de bucurie, iacîndii-I blînd şi iubitor de oameni” (capitolul 63 al Sfln- 
tului Calist). (n. aut.) 

130 Iar marele Vasilie, tîlcuindu-1 pe Isaia, zice că diavolul se preface în înger de lumină 
şi pentru toţi cei ce socotesc drept fericire bogăţia, slava, îndulcirile trupeşti, frumuseţea 
trupurilor şi lucrurile pămînteşti. De aceea - după Teologul Grigorie - şi Proorocul David 
numea „luminare” desfătarea şi benchetuirea. care cu adevărat erau noapte şi întuneric, 
zicînd: „Şi noaptea este luminare întru desfătarea mea” (Psalmul 138:11). (n. aut.) 


387 


16 Iarăşi zic: Să nu mă socotească cineva că sînt fără minte! Iar de nu, 
măcar ca pe un fără-de-minte primiţi~mă, ca să mă laud şi eu puţin. 

Zice: Deşi m-am îndreptăţit mai înainte către voi pentru că mă voi lăuda, 
nu sînt mulţumit numai cu cele zise, ci vi le mai spun o dată, ca să nu soco¬ 
tească cineva dintre voi că sînt nebun şi fără de minte. Căci a se lăuda cineva 
la întîmplare, fără a fi silit să o facă, este cu adevărat semn de nebunie şi de 
nesocotinţă. 131 Eu însă nu fac aceasta, nu mă laud ca un nebun fără de minte, 
fără a avea pricină şi nevoie, ci fiind silit. De aceea trebuie a fi socotit ca înţe¬ 
lept; dar, dacă mă veţi socoti totuşi nebun (cu toate că de nevoie mă laud), nu 
mă lepăd nici de aceasta. Deci răbdaţi-mă ca pe un nebun, ca să mă laud şi eu, 
asemenea apostolilor mincinoşi, însă pentru a mă lăuda numai „puţin”. 

1 7 Ceea ce grăiesc, nu grăiesc după Domnul, ci ca întru neînţelepţie, 
în aceasta stare a laudei. 

Zice: Ceea ce spun, adică graiurile laudei, nu este după voia Domnului, fi¬ 
indcă par a fi de mîndrie. 132 Scopul şi sfârşitul lor este însă prea-unit cu voia 
Domnului. Şi nu a zis: „întru nebunie” ci: „ca întru neînţelepţie”, căci - zice - 
lauda mea se potriveşte cu nebunia şi cu necunoştinţa, însă nu este cu adevărat 
nebună. Şi, ca să nu socoteşti tu - o, cititorule! - că grăieşte cu neînţelepţie, 
iar nu după voia Domnului, în tot cuprinsul scrisorii, Pavel a adăugat: „în sta¬ 
rea laudei”, adică în pricina laudei, zicînd: Grăiesc aşa doar în privinţa laudei, 
ca şi cum aş fi nebun, cu toate că nu sînt. 

18 Fiindcă mulţi se laudă după trup, mă voi lăuda şi eu. 

Zice: Mulţi se laudă după trup, adică din lucrurile din afară ale lumii, din 
neamul bun, de la tăierea împrejur, pentru că strămoşii lor sînt Evrei. Căci 
aceasta e ceea ce a zis Pavel mai sus, că nu grăieşte după Domnul lâudîndu-se 
cu asemenea privilegii ale trupului, căci ce folos este sufletului a fi cineva din 
strămoşi Evrei? Negreşit, nici unul! Deci zice: Nu le socotesc drept faptă 
bună, dar, fiindcă acei apostoli mincinoşi se laudă întru ele, sînt silit aici a mă 
asemăna cu ei, lăudîndu-mă şi eu. 


131 Vezi despre aceasta subînsenmarea zicerii „ca - precum este scris - cel ce se laudă în¬ 
tru Domnul să se laude” (i Corinteni 1:31). (n. aut.) 

132 Despre aceasta zice şi Teodorit: „Este lege stăpînească, învăţând ca, «atunci cînd veţi 
face cele ce vi s-au poruncit vouă, să ziceţi: Slugi netrebnice sîntem, că ce am fost datori a 
face am făcut” (Luca 17:10), De aceea zice dumnezeiescul Pavel: «Ceea ce grăiesc, nu gră¬ 
iesc după Donuiul», în loc de: Acestea le zic în afara legii Lui.” (n. aut.) 

19 Pentru că voi, înţelepţi fiind, îngăduiţi bucuros pe cei neînţelepţi. 

Voi - zice - mă siliţi a mă lăuda şi a zice acestea! Căci - dacă nu aţi Fi în¬ 
găduit laudele acelor apostoli mincinoşi, deşi vedeţi că vă vătămaţi şi vă păgu¬ 
biţi din pricina lor - eu nu aş fi voit niciodată a mă lăuda. 

Iar „neînţelepţi" şi necunoscători îi numeşte pe cei ce se laudă cu privile¬ 
giile trupeşti, adică ale trupului şi ale neamului. Căci, dacă este în ruşine de 
nebunie şx de necunoştinţă a se lăuda cineva chiar întru cele duhovniceşti, cu 
cît mai mult e a se lăuda întru cele ce nu sînt duhovniceşti? Iar cuvîntul că sînt 
„înţelepţi” pare a fi blînd şi lăudat or, dar e mai mult defăimător şi mustrător, 
zicîndu-le: Voi păcătuiţi întru cunoştinţă, ca unii ce sînteţi înţelepţi! Căci, 
dacă aţi fi nebuni şi fără de minte, aţi fi vrednici de iertare. 

20 Căci răbdaţi dacă vă robeşte cineva, 

Vezi, cititorule, cum Pavel zice că cei din Corint aveau rînduialâ de robi, 
fiind robiţi cu covîrşirea apostolilor mincinoşi? 

de vă mănîncă cineva, de vă ia ce e al vostru, 

Vezi, iubitule, cum, prin aceste cuvinte. Apostolul dovedeşte că apostolii 
mincinoşi luau bani cu covîrşire? Căci zicerea „vă mănîncă” arată multa lor răpi¬ 
re. încît cu adevărat şi potrivit a zis mai sus despre dînşii: „întru ceea ce se laudă 
ei”; căci aceia doar se lăudau că nu iau, făţărnicindu-se, dar cu adevărat luau. 

de se sumeţeşte cineva, 

Adică: Dacă cineva se sumeţeşte asupra voastră şi vă stăpîneşte în chip ti¬ 
ranic, voi răbdaţi! Căci domnii şi stăpînitorii voştri, apostolii mincinoşi, vă 
sînt îngreuietori şi însărcinători. 

de vă bate cineva peste obraz - spre necinste o zic. 

Ai văzut covîrşirea necinstei şi a ocării apostolilor mincinoşi faţă de Co- 
rinteni? Căci se foloseau de ei ca de nişte robi cumpăraţi. Pavel zice însă aces¬ 
tea nu doar că apostolii mincinoşi îi bateau peste obraz pe Corintenii, ci pen¬ 
tru că ei nu pătimeau mai puţine rele de la aceia decît robii ce sînt bătuţi peste 
obraz. Şi zice: „Spre necinstea” şi ocara voastră, Corintenilor, spun aceasta, 
căci ce altceva este mai necinstit decît ceea ce fac apostolii mincinoşi, care vă 
iau banii, apoi şi slobozenia şi cinstea, folosindu-se de voi ca de nişte robi?! 

21 Ca şi cum noi am fi slăbit 

Zice: De ce voi, Corintenii, îi răbdaţi pe apostolii mincinoşi care vă fac 
unele ca acestea? Oare pentru că noi, adevăraţii Apostolii ai lui Hristos, am 
slăbit şi nu am putea sa ne folosim de o astfel de stăpînire tiranică asupra 
voastră? Ba! - fiindcă şi noi putem cu adevărat a ne purta faţă de voi cu ocară 
şi în chip stăpînesc, dar nu voim să facem aceasta, chiar dacă voi socotiţi că 
nu putem - precum zice Teodorii Deci Pavel pune toată pricina mîndriei 
apostolilor mincinoşi în seama supunerii Corintenilor, care se aşezau în rîndu- 
ialâ de robi. Şi zice: Voi, fiindcă vă supuneţi apostolilor mincinoşi precum 
nişte robi, vă faceţi pricinuitori lor spre a vă necinsti, iar mie spre a vă scrie 
mustrările acestea. 

Dar în orice ar îndrăzni cineva - întru neînţelepţie zic - 
îndrăznesc şi eu! 

Vezi că aici Pavel numeşte lauda „îndrăznire” şi nesocotinţă, şi zice încă o 
dată: Eu vin să mă laud fiind silit de nevoie! - cu toate că mai înainte a spus 
atîtea cuvinte îndreptătoare şi prevenitoare despre lauda. sa. Apostolul face 
aceasta ca să ne înveţe a nu ne lăuda fără a fi nevoie. Deci zice: în orice lucru 
îndrăzneşte cineva a se lăuda, întru acela îndrăznesc şi eu! - adică: Cîte în¬ 
dreptăţiri au acei apostoli mincinoşi, acelea nu lipsesc nici de la noi! Şi mai 
departe spune care sînt acestea: 

22 Sînt ei Evrei? Sînt şi eu! Sînt ei Israiliteni? Israilitean sînt şi eu! 

Sînt ei sămînţa lui Avraam ? Sînt şi eu! 

Fiindcă nu toţi Evreii erau şi Israiliteni - căci şi Moavitenii şi Amanitenii, 
fiii Iui Lot, erau Evrei, dar nu erau Israiliteni, adică din neamul lui Iacov, care 
mai pe urmă s-a numit „Israil” - Pavel, arătîndu-şi evghenia [„nobilitatea”, n. 
m.j sîngelui şi a neamului său, zice: Dacă apostolii mincinoşi se laudă că sînt 
Israiliteni, din sămînţa lui Avraam - adică din Isaae, cei născut din făgăduială 
- atunci şi eu mă pot lăuda întru acestea! 

23 Sînt ei slujitori ai lui Hristos? Ca un neînţelept grăiesc: 

Eu mai mult ca ei! 

Unii zic că nu se cuvenea ca Apostolul să facă .cuvîntul după asemănare, ci 
că ar fi trebuit să tăgăduiască cu totul că apostolii mincinoşi erau slujitori ai 
lui Hristos. Noi însă, mai sus, spuneam că Pavel i-a arătat pe aceia că nu sînt 



slujitori ai lui Hristos, fiindcă i-a numit „apostoli mincinoşi”; iar acum, înce- 
pînd a se asemăna cu dînşii, aduce dovada prin fapte şi dă cititorului să înţe¬ 
leagă ca el este cu adevărat slujitor al lui Hristos, iar aceia nu sînt. Deci zice: 
Deşi apostolii mincinoşi s-ar numi „slujitori ai lui Hristos”, eu sînt mai mult 
decît dînşii! Şi dumnezeiescul Pavel numeşte iarăşi neînţelepţie şi nebunie 
lauda aceasta, pentru noianul smeritei sale cugetări. 133 

întru osteneli mai mult, întru bătăi cu asupra, în închisori peste măsură, 

Aici, Pavel numără însuşirile care îi arată pe adevăraţii Apostoli ai lui 
Hristos. Şi, lăsînd deoparte semnele şi minunile, începe de Ia ispitele şi neca¬ 
zurile pe care le sufereau, zicînd: Eu, adevăratul Apostol al lui Hristos, sufăr 
mai multe osteneli, umblînd din loc în Ioc, învăţînd noaptea şi ziua şi Iucrînd 
cu mîinile mele. Pe lîngă acestea, sufăr răni şi bătăi, şi nu puţine, ci „peste 
măsură 5 ’. Iar răul cel mult mai mare - zice - e că mă aruncă şi în temniţe, 

iar cuvintele „peste măsură” şi „mai mult” se zic şi prin asemănare cu 
apostolii mincinoşi, dar arată şi multa covîrşire şi întindere a ostenelilor, a bă¬ 
tăilor şi a întemniţării fericitului Pavel. însă unii zic că acestea se zic doar cu 
al doilea înţeles, iar nu prin asemănarea cu apostolii mincinoşi, 

în morţi de multe ort 

Zice; Nu numai că „în toate zilele mor” - precum zicea în epistola întîi că¬ 
tre Corinteni (capitolul 15:31) - dar mă bag şi în primejdii cu adevărat aducă¬ 
toare de moarte. 

24 De la ludei, de cinci ori am primit patruzeci de lovituri de bici 
fără una. 

Pentru ce „fără una”? Aşa spunea Legea. Căci cel ce ar fi luat mai mult de 
patruzeci de lovituri ar fi fost ne-cinstit, 134 şi de aceea Moisi a rînduit ca celui 
ce a greşit să i se dea patruzeci de lovituri fără una, adică treizeci şi nouă, so¬ 
cotind că cel ce bate, pornindu-se de mînie, [s-ar fi putut întîmpla să greşeas- 


133 Iar Teodorit zice că întru darurile fireşti ale apostolilor mincinoşi, adică evghenia de a 
fi din sămînţa lui Avraam, Pavel a zis că e asemenea cu dînşii; iar întru isprăvile de voie, adi¬ 
că întru slujirea lui Hristos, zice că e mai presus de aceia. (n. aut.) 

m Căci A Doua Lege rînduieşte aşa: „Dacă celui vinovat i se va cuveni bătaie, să poran- 
cească judecătorii să fie pus jos şi să fie bătut înaintea lor, după măsura vinovăţiei lui. I se pot 
da pînă la patruzeci de lovituri, iar nu mai mult, ca nu cumva fratele tău, din pricina multelor 
lovituri, să se ruşineze înaintea ochilor tăi” (Deuteronomul 25:2,3). (n. aut.) 

că] şi să dea vreo lovitură mai mult. Astfel, cel bătut nu era ne-cinstit fiindcă 
nu i se dădeau mai multe lovituri decît spunea Legea. Deci Pavel a fost bătut 
de Iudei de cinci ori, primind o sută nouăzeci şi cinci de lovituri. 

25 De trei ori am fost bătut cu toiege; o dată am fost împroşcat cu pietre; 

în Faptele Apostolilor, Sfinţitul Luca nu arată toate cele pătimite de ferici¬ 
tul Pavel 135 , fiindcă nu a scris Faptele spre laudă, încît să spună tot şi să nu 
lase nimic deoparte, ci ca să le arate pe cele mai multe şi mai de nevoie. 

de trei ori s-a sfărîmat corabia cu mine, 
o noapte şi o zi am fost întru adine. 

26 în călătorii de multe ori, 

Cineva ar putea zice: 0, fericite Pavele! - dacă te-ai învăluit de furtună şi 
s-a stricat corabia cu tine în noian, ce are a face cu acestea evanghelia? Apos¬ 
tolul răspunde, zicînd: Din pricina evangheliei s-a stricat corabia cu mine, eu 
fiind trimis în călătorii îndelungate pe pâmînt şi pe mare. Şi zice că a petrecut 
înotînd în mare „o noapte şi o zi”, pînă ce a ieşit Ia usCat. Iar unii zic că Pavel 
numeşte aici „adînc” un puţ uscat în care s-a ascuns după ce a scăpat de pri¬ 
mejdia ce i s-a întîmplat în Listra. 136 

în primejdii de rîuri, 


135 Aşa zice Sfinţitul Teofilact, dar Sfinţitul Luca pomeneşte în Fapte că Pavel a fost 
y bătut cu toiege şi împroşcat cu pietre. Intîia oară zice că a fost bătut cu toiege la Filipeni; „Şi 

s-a sculat şi mulţiinea împotriva lor (asupra lui Pavel şi asupra lui Sila). Şi judecătorii, 
rupîndu-le hainele, au poruncit să-i bată cu toiege. Şi, după ce le-au dat multe lovituri, i-au 
aruncat în temniţă” ( Faptele Apostolilor 16:22, 23). Iar a doua oară atunci cînd căpitanul 
peste o mie a zis celui peste o sută să-l cerce cu bătăi, căruia Pavel i-a zis: „Oare vă este 
îngăduit să bateţi un cetăţean roman şi nejudecat?” ( Faptele Apostolilor 22:25). Se vede însă 
că Pavel a fost bătut cu toiege de trei ori, adică şi de către cei de alt neam şi de Elini, oii 
lovituri nenumărate, afară de cele primite de la Iudei. Şi Pavel a fost împroşcat cu pietre în 
Listra şi în Dervi, cetăţi ale Licaoniei, după cum zice Sfinţitul Luca: „Iar din Antiolda şi din 
Iconia au venit Iudei care au atras mulţimile de partea lor şi, bătînd pe Pavel cu pietre, l-au 
tîrît afară din cetate, socotind că a murit” {Faptele Apostolilor 14:19). (n. aut.) 

136 Ioan Damaschinul a tîlcuit acestea alegoric, zicînd că firea omenească s-a răsturnat cu 
corabia de trei ori: o dată în Rai, prin călcarea poruncii dumnezeieşti; a doua oară la potop şi a 
treia oară după ce a primit Legea. Şi zice că firea omenească „a fost întru adînc o noapte şi o 
zi”, „noapte” însenulînd vieţuirea dinaintea venirii lui Hristos întru întunecata rătăcire, iar 
„zi” petrecerea cea luminată cu Hristos a botezului. Iar Teodorit tîlcuieşte acest „o noapte şi o 
zi am fost întru adînc” aşa: Stricîndu-se corabia, ăm petrecut toată noaptea şi ziua purtat de 
valuri încoace şi încolo, (n. aut.) 

Fericitul Pavel s-a primejduit nu numai în mare, ci şi în rîuri, pe care era 
silit a le trece cu mici luntrişoare ori cu altceva. 

în primejdii de la tîlhari, în primejdii de la neamul meu, 
în primejdii de la păgîni; în primejdii în cetăţi, 
în primejdii în pustie, în primejdii pe mare, 

Diavolul îi da război pururea-pomenitului Pavel în toate părţile şi în tot lo¬ 
cul pe unde umbla şi petrecea - cînd cu o mijlocire, cînd cu alta - iar apoi 
Hristos îl arăta iarăşi biruitor asupra tuturor ispitelor şi îl încununa. Căci şi tîl- 
harii s-au sculat asupra lui şi îl prindeau pe drumuri, şi cei de alte seminţii; şi 
de la Elini cerca multe primejdii; la fel şi de Ia cei de o seminţie cu el, de la 
Iudei, care îl vrăjmăşuiau mai mult decît ceilalţi, sălbăticindu-se asupra lui ca 
nişte fiare, pentru că. Evreu fiind, crezuse în Hristos şi propovăduia numele 
Lui, Dar oare de trei ori fericitul Apostol al Domnului era tară primejdie cînd 
se afla în vreo cetate? Nu! Sau rămînea firi primejdie cînd se afla în vreun loc 
pustiu? Nici acolo nu-şi afla odihnă cel vrednic de ceruri! Iar dacă fugea de pe 
pămînt, îl luau în primire primejdiile mării. 

în primejdii între apostolii mincinoşi; 

Aceasta este o ispită mult mai supărătoare, a se primejdui şi a se goni ci¬ 
neva de către cei ce se arată că ar fi fraţi curaţi şi adevăraţi, dar sînt fraţi min¬ 
cinoşi, vrăjmaşi şi făţarnici. Pentru răutatea aceasta se plînge şi Proorocul Da- 
vid, jeluindu-se: „De m-ar fi ocărit vrăjmaşul, aş fi răbdat. Iar tu, omule cel 
întocmai la suflet, dregătorul meu şi cunoscutul meu...” {Psalmul 54: 14). Şi 
iarăşi: „Omul păcii spre care am nădăjduit a mărit asupra mea vicleşug” 
{Psalmul 40:9). 

27 întru osteneală şi trudă, în privegheri de multe ori, 

Nu-i erau desţul lui Pavel ispitele pe care le suferea de la cei din afară, de 
silă, ci vrednicul de fericire se dosădea (necăjea) cu asprime din a lui voinţă, 
cu osteneli, cu trudă şi cu privegheri. 137 


137 Căci - după Teodorit - aflîndu-se în temniţă cu mîinile legate cu prea-grele lanţuri de 
fier şi picioarele prinse în butuc, de trei ori fericitul Apostol al Domnului nu dobîndea somn 
dulce şi odihnitor, ci ochii lui prea-sfmţi şi prea-văzători de Dumnezeu privegheau cea mai 
mare parte a nopţii întru cinstirea lui Dumnezeu. Mărturiseşte acestea şi întîmplarea din Filipi 
pe care o povestesc sfinţitele Fapte apostoleşti: „Iar Ia miezul nopţii, Pavel şi Sila, rugîndu-se, 
lăudau pe Dumnezeu în cîntări, iar cei ce erau în temniţă îi ascultau” (capitolul 16:25). (n. aut.) 

în foame şi în sete, în postiri de multe ori, în frig şi în golătate, 

28 fără de cele din afară; 

Şi, cu toate că pătimea atîtea şi atîtea rele, fericitul Pavel nu avea nici mă¬ 
car hrana cea de nevoie care să-i mîngîie foamea, nici hainele cele de nevoie 
pentru a-şi acoperi trupul ce se ticăloşea. Ci învăţătorul lumii se nevoia şi se 
lupta cu toată lumea flămînd şi gol. Şi el nu înşiră toate cele mîhnitoare pe 
care le cerca sufletul lui de diamant, ci pe cele mai multe le lasă, căci aceasta 
însemnează zicerea „fără de cele din afară”, adică osebit de celelalte rele ce le 
suferea, pe care le lasă afară de cuvînt şi nu le povesteşte. 13 * Şi, chiar acestea 
puţine zise, nu le-a zis după fel şi cu amănuntul, ci doar numărul care era mai 
lesne de înţeles al relelor pătimite: „de cinci ori”, „de trei ori”, „o dată”; iar 
relele al căror număr era anevoie de cuprins le-a lăsat fără hotărîre şi fără nu¬ 
măr, zicînd numai: „de multe ori”, „mai mult” şi „cu covîrşire”. 

Vezi însă, cititorule, cum Pavel vorbeşte de cîte rele cerca, dar nu spune şi 
cîte neamuri a întors la credinţa lui Hristos; Întîi, pentru nemărginita sa smeri- 
tă-cugetare, iar în al doilea rînd ca să ne înveţe şi pe noi că cel ce se nevoieşte 
a-i folosi prin cuvînt şi prin învăţătură pe.fraţii săi, chiar daca nu s-ar folosi 
nici unul dintr-înşii, are să-şi ia de la Dumnezeu întreaga plată a nevoinţei şi a 
ostenelii sale. 139 , : 

năvălire asupra mea în fiecare zi, 

Adică: Osebit de toate celelalte greutăţi pe care le sufăr, cea mai rea eşte 
această pornire, şi ridicare îndrăcită de fiară asupra mea a gloatelor şi noroade¬ 
lor, în toate zilele, cu socotinţă şi învoire obştească. 


138 Teodorit spune că zicerea „fără de cele din afară” e in loc de: Puţine din cele multe am 
fost silit a povesti. Şi zice câ a fi în foame şi în sete era pătimire nevrută a lui Pavel, iar a pos¬ 
ti de multe ori era faptă bună a Apostolului, fiind de bună voie. 

însă marele Vasilie nu se dumireşte de ce zice Solomon ca „Domnul nu va pedepsi cu 
foamete sufletele drepţilor” (Pilde 10:7), iar Pavel pătimea de foame şi de sete? Şi, dezlegînd 
nedumerirea, zice că „Solomon nu vorbeşte de foametea cea trupească, fiindcă altminteri ar fi 
zis: «trupurile drepţilor», ci despre foametea sufletească, zicînd că «nu va pedepsi cu foamete 
sufletele drepţilor». [...]” (tîlcuire la zicerea „postul şi privegherea voastră le urăşte sufletul 
Meu, Isaia 1:17). (n. aut.) 

139 Pentru aceasta zice şi dumnezeiescul Hrisostom aceste cuvinte cu adevărat apostoleşti 
şi iubitoare de fraţi: „Iarăşi voi zice, iarăşi voi grăil Căci, deşi nu vor auzi toţi, jumătate vor 
auzi; deşi jumătate nu vor asculta, o a treia parte; deşi nici a treia, a patra; deşi nicj a patra, 
măcar a zecea; deşi nici zece, măcar cinci; deşi nici cinci, măcar unul; deşi nici unul, eu plata 
întreagă o voi lua!” {Cuvînt la Eutropie), 

Ia aminte câ zicerea „în foame şi în sete” nu se află scrisă în tîlcuiiea Sfinţitului Teofi- 
lact. (n. aut.) 

purtarea de grijă a tuturor bisericilor. 

Aceasta este capul, coroana şi vîrful tuturor ostenelilor lui Pavel al meu, a 
avea purtare de grijă de toate sfintele Biserici ale lui Dumnezeu! Căci - dacă 
un iconom ce poartă de grijă a iconomisi o singură casă nu poate răsufla de 
griji, cu toate că are şi slugi şi alţi iconomi ai casei - ce urmează să înţelegem 
că pătimea sufletul fericitului Pavel, care, împreună cu atîtea şi atîtea ispite şi 
primejdii pe care le pătimea, purta grija întregii lumi, pentru sufletele tuturor 
oamenilor?! După Hrisostom, chiar dacă dumnezeiescul Pavel nu ar fi pătimit 
nici o altă greutate din afară, războiul acesta din lăuntru pe care îl suferea, va¬ 
lurile cugetărilor şi îngrijirilor care veneau unul peste altul, era de ajuns pentru 
a-i rupe sfîntul lui suflet şi a-i sfarîma inima şi gîndul în nenumărate bucăţi. 140 

29 Cine este neputincios, şi eu să nu fiu neputincios? 

Pentru a nu spune cineva că el purta de grijă fără a cerca vreun lucru de 
scîrbă, Pavel zice aici şi relele isprăvi pe care le pătimea din această purtare 
de grijă. Cine - zice - este neputincios şi eu să nu fiu neputincios împreună cu 
dînsul? Şi vezi, iubitule, că nu a zis: Şi eu mă împărtăşesc de mîhnirea bolna¬ 
vului - ci: Mă aflu cu sufletul şi cu inima ca cum aş fi eu însumi bolnav. Căci, 
prin „neputinţă”, vei înţelege aici nu numai boala trupului, ci mai ales pe cea a 
sufletului. Iar aceasta: „cine este neputincios” (adică „cine se îmbolnăveşte”), 
a zis-o ca să arăte că oricine ar fi fost cel ce se îmbolnăvea - fie mare, în dre- 
gătorie şi bogat; fie, dimpotrivă, mic, sărac şi prost - fericitul Pavel se îmbol¬ 
năvea împreună cu toţi, fără osebire. 

Cine se sminteşte, şi eu să nu mă aprind? 

Vezi aici - o, cititorule! - cum sfîntul Apostol a arătat covîrşirea durerii pe 
care o suferea în sufletul său: „Mă aprind” - zice - adică mă ard şi mă topesc 
de durere şi mîhnire cînd se sminteşte vreun Creştin. 141 Căci, pentru celelalte 


140 De aceea şi înţeleptul Teodorii a lîlcuit zicerea aceasta aşa: „Chiar dacă cei ce ne go¬ 
nesc ar înceta cîndva, această purtare de grijă pentru Biserici mă topeşte, căci port întru mine 
toată îngrijirea lumii.” (n. aut.) 

!41 Despre aceasta scria şi Teologul Grigorie în cuvîntul său dezvinovăţitor: „Să auzim ce 
zice însuşi Pavel despre Pavel. Las de a zice ostenelile, privegherile, temerile, relele pătimiri 
în foame şi în sete, în frig, întru golătate; pe vrăjmăşuitorii cei din afară, pe împotrivitorii cei 
din lăuntru; las goanele, temniţele, legăturile, pîrîşii, judeţurile, bătăile cu toiege, înconjura¬ 
rea; primejdiile de pe pămînt şi cele de pe mare, afundarea, stricarea corăbiei; primejdiile de 
la tîlhari, primejdiile de la neamul său, primejdiile întru apostolii mincinoşi; viaţa din lucrul 
mîinilor sale, propovăduirea evangheliei fără plată. Că era privelişte şi îngerilor, şi oamenilor, 

rele şi ispite ce pătimea, dumnezeiescul Pavel se bucura, fiindcă le pătimea 
pentru stăpînul său Hristos; iar pentru smintelile şi ispitele ce le pătimeau fra¬ 
ţii lui, Creştinii, mai ales cînd aceia erau săraci şi aruncaţi, fericitul său suflet 
se rănea şi se mîhnea din inimă. Proorocul David ne dă să înţelegem că zice¬ 
rea „mă aprind” este în loc de: „mă smintesc”. Căci - precum a zis mai sus: 
„Cine este neputincios, iar eu să nu fiu neputincios?” - aşa zice şi aici Apos¬ 
tolul: Dacă cineva se sminteşte, şi eu arăt că mă smintesc şi mă silesc să vin¬ 
dec patima aceluia ca şi cum ar fi sminteală a mea. Unde ne dă David să înţe¬ 
legem aceasta? în Psalmul 9: 22, unde zice: „Cînd se mîndreşte necinstitorul 
de Dumnezeu, se aprinde săracul!”, adică se sminteşte, văzînd şi socotind că 
păcătoşii, necinstitorii de Dumnezeu şi nevrednicii sînt bogaţi, şi dregători şi 
se mîndresc, 

30 Dacă trebuie să mă laud, mă voi lăuda cu neputinţele mele! 

Aici, cerescul călător Pavel numeşte „neputinţă” goanele şi celelalte îm¬ 
prejurări şi ispite ce i se întîmplau. Căci, cînd cineva este flămînd, bătut şi iz¬ 
gonit, şi se strică corabia cu dînsul şi pătimeşte toate celelalte rele, atunci se 
arată şi omeneasca neputinţă. Pavel nu pomeneşte aici de minuni nicidecum, 
pentru că acelea erau în chip vădit dar şi putere a lui Dumnezeu, iar greutăţile 
acestea, pe lîngă ajutorul şi puterea lui Dumnezeu, arată încă şi mărimea de 
suflet a celui ce le rabdă. 

31 Dumnezeu şi Tatăl Domnului nostru Iisus Hristos, 

Cel ce este binecuvîntat în veci, ştie că nu mint! 

în cele zise înainte, fericitul Pavel nu-L aduce niciodată ca martor pe 
Dumnezeu spre adeverirea şi încredinţarea cuvintelor sale, ci numai aici. 
Poate că face aceasta pentru că ceea ce va să spună că a pătimit era mai veche 
şi mai neştiută Corintenilor, în vreme ce restul pătimirilor de care a vorbit mai 
înainte - adică îngrijirea Bisericilor, ridicarea noroadelor asupră-i şi celelalte 
- erau cunoscute şi arătate celor din Corint. 

32 în Damasc, dregătorul regelui Areta păzea cetatea Damascului, 
ca să mă prindă, 


stînd între Dumnezeu şi oameni, pentru aceştia nevoindu-se, iar lui Dumnezeu adurîndu-i 
apropiat norod ales. Afară de acestea, cine ar fi vrednic a povesti tulburarea lui cea de toate 
zilele, purtarea lui de grijă pentru fiecare, îngrijirea lui pentru toate bisericile, împreună-păti- 
mirea şi iubirea de fraţi către toţi? De se poticnea cineva, Pavel se îmbolnăvea; unul se smin¬ 
tea, şi Pavel ardea.” Ia aminte că din aceste cuvinte ale Teologului a adunat Sfîntul Andrei 
acele două tropare ale litiei Ia praznicul Sfinţilor Apostoli Petru şi Pavel. (n. aut.) 

Vezi - o, cititorule! - cît de mare era vrăjmăşia pe care o cerca prea-vitea- 
zul Pavel, de vreme ce, pentru el singur, stăpînitorul cetăţii păzea din toate 
părţile cetatea Damascului cu cete de ostaşi. Şi, cu adevărat, mai marele nea¬ 
mului şi stăpînitorul Damascului nu s-ar fi pornit cu atîta turbare şi silă, dacă 
rîvna pentru Hristos a lui Pavel nu ar fi aprins toate ţinuturile acelea şi nu ar fi 
întors multă mulţime de norod la credinţa lui Hristos. 

Iar împăratul Areta îi era socru lui Irod al patrulea, cel ce îl omorîse pe 
înainte Mergătorul. 

33 şi pe fereastră, într-o coşniţă, m-am slobozit peste zid 

şi am scăpat din mîinile lui. 

Pavel a zburat şi a scăpat din mîinile stăpînitorului Damascului, păzind le¬ 
gea Stăpînului Hristos şi însăşi pilda Lui, Căci Domnul nu numai că a porun¬ 
cit ucenicilor Săi, zicînd: „Cînd vă vor goni din cetatea aceasta, fugiţi în cea¬ 
laltă!” (Matei 10:23), dar, cînd a auzit că Irod l-a închis în temniţă pe Ioan, S- 
a dus în părţile Galileei; „Auzind - zice - Iisus că Ioan a fost închis, S-a dus 
în Galileea” (Matei 4:12). La fel a fugit şi Pavel din mîinile stăpînitorului Da¬ 
mascului, bine facînd, fiindcă nu se cuvine a ne arunca de sine în ispite. 142 
Căci, cînd nu putem să fugim de ispitele şi relele ce avem să le pătimim, 
atunci numai Dumnezeu poate să ne scape de ele şi doar de la El se cuvine să 
cerem şi să aşteptăm izbăvirea, Iar cînd ispita este măsurată, atunci se cuvine 
ca şi noi să aflăm meşteşuguri şi mijloace ca să scăpăm, dar şi atunci să pu¬ 
nem totul doar în seama lui Dumnezeu, Aşa a făcut şi Pavel, căci a aflat meş¬ 
teşug de a scăpa, pogorîndu-se cu coşniţa peste zidul Damascului şi astfel scl- 
pînd de primejdii. 145 Căci el, măcar că dorea a fi cu Hristos în cele cereşti, 

142 Şi Teologul Grigorie zice: „Lege este a nu veni către nevoinţă de voie, pentru cruţarea 
prigonitorilor şi a celor mai neputincioşi, dar nici să ne ferim de nevoinţă. Căci cel dinlîi este 
lucru de obrăznicie, iar al doilea este de nebărbăţie” (Cwînt la moartea marelui Vasiiie). Vezi 
şi Canonul 13 al Sfîntuiui Mucenic Petru al Alexandriei, care vorbeşte despre aceasta pe larg, 
Iar în Canonul 10, el zice mai cu osebire despre Apostolul Pavel aşa: „Căci şi acela care a su¬ 
ferit multe goane - fericitul Apostol Pavel, zic - a arătat şi multe nevoinţe de lupte, cunoscînd 
că mai bine este a se topi şi a fi împreună cu Hristos. Dar el a adăugat: «Mai de nevoie este 
pentru voi a rămîne în trup» ( Filipeni 1), căci - pîndind nu folosul său, ci pe al multora, ca să 
se mîntuiască - socotea mai de nevoie decît odihna sa a rămîne lîngă fraţi şi a purta grijă de 
ei.” Şi dumnezeiescul Hrisostom zice: „Ştiind acestea, trebuie să păzim măsurile şi să nu ne 
dăm spre moarte de sine-ne, chiar dacă am avea nenumărate greutăţi; dar nici să ne lepădăm 
şi să ne lenevim atunci cînd sîntem traşi pentru cele ce se socotesc ale lui Dumnezeu, ci, cute- 
zînd, să ne sprintenim (adică să ne gătim spre mărturisire), preţuind mai mult viaţa viitoare 
decît pe aceasta” (Cuvîntul 85 la Evanghelia lui Ioan). (n. aut.) 

143 Despre aceasta, marele Macarie zice că Apostolilor nu li se îngăduia să facă atîtea mi¬ 
nimi cîte voiau, ci numai cîte erau de folos, „cîte erau cerute de iconomia lui Dumnezeu. Ast- 

dorea încă şi mîntuirea oamenilor, şi de aceea se păzea pe sine, ca să propovă¬ 
duiască neamurilor şi să întoarcă multe suflete la Hristos. Pe lîngă acestea, el 
a scăpat fiindcă nu venise încă vremea să mărturisească şi să moară pentru 
Hristos, întîmplarea aceasta petrecîndu-se la începutul întoarcerii sale către 
Hristos, precum mărturisesc Faptele Apostolilor, zicînd aşa: „Apoi (după în¬ 
toarcerea sa) propovăduia în sinagogi pe Iisus, că Acesta este Fiul lui Dumne¬ 
zeu. Şi se mirau toţi care îl auzeau şi ziceau: Nu este oare acesta cel care pri¬ 
gonea în Ierusalim pe cei ce cheamă acest nume şi a venit aici pentru aceea ca 
să-i ducă pe ei legaţi la arhierei? Şi Saul se întărea mai mult şi tulbura pe Iu¬ 
deii care locuiau în Damasc, dovedind că Acesta este Hristos. Şi, după ce au 
trecut destule zile, Iudeii s-au sfătuit să-l omoare. Şi s-a făcut cunoscut lui 
Saul vicleşugul lor. Şi ei păzeau porţile şi ziua, şi noaptea, ca să-l ucidă. Şi, 
luîndu-1 ucenicii lui noaptea, l-au coborît peste zid, lăsîndu-1 jos într-o coŞniţă 
(Fapte 9:20-25). ' 


fel, pe cînd Pavel - om care avea pe Mîngîietonil, adică pe Duhul Sfînt - era pînditde mai 
marele neamului, dacă darul ce era împreună cu el ar fi voit, ar fi făcut ca zidul să se rupă. 
Dar Apostolul s-a slobozit prin coşniţă. Unde era aşadar dumnezeiasca putere carc era împre¬ 
ună cu dînsul? Acestea şe făceau după iconomie: ei [Apostolii] făceau semne şi minuni la 
unele lucruri, iar la altele erau neputincioşi, spre a se desluşi credinţa necredincioşilor şi a ce¬ 
lor credincioşi şi a se ispiti şi a se arăta stăpânirea de sine [„voinţa liberă", n. m.]” (cuvîntul 
26:6). (n. aut.) 


398 



CAPITOLUL XII 


1 însă a mă lăuda nu-mi este de folos, 

ci voi veni întru vedeniile şi descoperirile Domnului. 

Fiindcă se mută la alt fel de laudă - la cel descoperitor, care nu are atîta 
plată - şi pentru că acesta îl făcea pe el slăvit şi strălucit înaintea multora care 
nu cercetau cu deamănuntul, fericitul Pavel zice: Nu-mi este de folos a mă 
lăuda mai mult întru ispitele şi relele pe care le pătimesc pentru Hristos, căci 
acestea sînt cu adevărat laudele cele mari. Şi nu-mi este de folos - zice - a mă 
lăuda întru acestea întîi pentru ca să nu cad în mîndrie, iar apoi pentru că sînt 
silit a spune şi alte laude, cele ale descoperirilor, deşi nici acestea nu-mi sînt 
de folos, tot din pricina mîndriei. Dar, chiar dacă nu vei spune altora descope¬ 
ririle acestea - o, fericite Pavele! - nu le ştii singur? Şi, ştiindu-le, nu te mîn- 
dreşti? Aşa este - zice - însă nu ne mîndrim atît de mult atunci cînd doar noi 
singuri ne ştim faptele bune şi darurile, cît ne mîndrim cînd le spunem şi le 
arătăm ia alţii! însă Pavel zice că lauda descoperirilor îl aduce la mîndrie nu 
pentru că avea să se mîndrească, ci ca să ne înveţe să nu arătăm altora darurile 
primite de la Dumnezeu, ci să le păzim ascunse şi tăinuite în sine-ne. Lui Pa¬ 
vel nu-i era de folos a se lăuda întru descoperirile sale şi din altă pricină: pen¬ 
tru ca să nu socotească cineva că el s-a făcut mai presus de ceea ce se vedea, 
adică mai presus de om, precum zice mai jos. 

Apostolii mincinoşi, chiar fără a avea vreun dar şi descoperire dumneze¬ 
iască, se făleau că le au; iar Pavel, cu toate că avea a spune atîtea şi atîtea des¬ 
coperiri ale Domnului de care se învrednicise, pomeneşte şi arată aici doar 
una singură, şi încă fiind silit, fără a voi. Să ştii însă - o, cititorule! - că desco¬ 
perirea se osebeşte de vedenie, fiind ceva mai mult decît aceasta: fiindcă ve¬ 
denia arată numai unele taine, iar descoperirea arată şi lucruri mai adînci decît 
cele ce se văd. 144 

2 Cunosc un om în Hristos, care acum paisprezece ani - 

144 Astfel, în Apocalips (adică întru „descoperire"), vedem că Teologul Ioan nu ştia ce 
sînt acele multe minuni, şi ele trebuiau să îi fie descoperite de către înger, căci zice: „Şi 
îngerul mi-a zis: De ce te miri? Eu îţi voi spune taina femeii şi a fiarei care o poartă şi care 
are cele şapte capete şi cele zece coarne" (capitolul 17:7). 

Şi Sfintul Macarie zice că una este vedenia şi luminarea, şi alta descoperirea: „Este sim¬ 
ţire şi este vedenie şi luminare. Cel ce are luminarea este mai mare decît cel ce are simţirea, 
căci mintea lui s-a luminat [...]. însă alta este apocalipsa (adică descoperirea), căci într-însa 
se descoperă sufletului lucruri şi taine mari ale lui Dumnezeu" ( Cuvîntul al 7-lea , răspunsul 
5). (Despre Apocalips vezi la tîlcuirea zicerii „de vă voi grăi întru descoperire”, 1 Corinteni 
14:6). (n. aut.) 

Fericitul Pavel nu arată aici toate descoperirile pe care le-a văzut - precum 
am zis - (fiindcă cuvîntul s-ar fi făcut însărcinător şi greu, fiind multe), dar 
nici nu le trece sub tăcere pe toate, ci arată doar una, ca să dovedească astfel 
că e silit să facă aceasta. Şi Pavel a adăugat a zice; „în Hristos”, ca să nu spu¬ 
nă apostolii mincinoşi că fusese răpit de demoni, precum Simon. Şi nu fără 
cuvînt şi fără pricină zice că văzuse descoperirea aceasta cu „paisprezece ani 
mai înainte”, ca să înveţi tu, cititorule, că: 1) cel ce a tăcut şi a ascuns vedenia 
atîta vreme negreşit nu ar fi voit să o arate nici acum, dacă nu ar fi fost silit de 
nevoie; şi 2) că, de vreme ce se învrednicise de asemenea descoperiri cu pai¬ 
sprezece ani mai înainte, cît de mare era Pavel şi cîte daruri avea acum, după 
ce suferise pentru Hristos atîtea şi atîtea primejdii? Şi nu vorbeşte la persoana 
întîi, adică; „eu am văzut”, ci la a treia: „ştiu un om”, ca şi cum ar fi fost vor¬ 
ba de altul ce ar fi văzut descoperirea aceea. Apostolul face aşa întîi pentru 
smerita-cugetare - cum şi Evanghelistul Ioan a vorbit despre sine la persoana 
a treia: „Deci a ieşit celălalt ucenic, care era cunoscut arhiereului” (Ioan 
18:16); şi iarăşi: „şi cel ce a văzut a mărturisit, şi adevărată este mărturia lui” 
(Ioan 19:35) - apoi, pentru că mulţi - şi din afară [din afara Bisericii, n. m.], 
şi din lăuntru - obişnuiesc a-şi povesti isprăvile la persoana a treia, ca şi cum 
le-ar fi făcut alţii. 

fie în trup, nu ştiu; fie în afară de trup, nu ştiu, Dumnezeu ştie - 
a fost răpit pînă la al treilea cer. 

Vezi smerita-cugetare a cerescului calator Pavel, care mărturiseşte că nu 
ştie dacă era cu trup sau fără trup cînd a fost răpit?! 145 


145 Nu numai pentru smerita-cugetare mărturiseşte Pavel aici că nu ştia dacă era cu trup 
sau afară de trup cînd a fost răpit la cer, ci şi pentru că într-adevâr nu ştia. Şi, chiar dacă ar fi 
voit să spună, nu ştia ce să spună. Aşa scrie într-una din surpările asupra lui Achindin acel Te¬ 
olog şi strâvăzător, dumnezeiescul Grigorie al Tesalonicului, care prin cercare, pătimind şi is- 
pitindu-se, ştia taina dragostei către Dumnezeu cea mai presus de cunoştinţă şi mai presus de 
fire, precum zice el însuşi: „Dumnezeiasca răpire către cei vrednici de taina aceasta se face 
aşa. în vremea cînd au să ss răpească, aceştia se învrednicesc mai întîi de o dumnezeiască şi 
negrăită strălucire, care se socoteşte de ei că vine de sus. Această negrăită strălucire le răpeşte 
îndată mintea din toate cele simţite şi gîndite şi, ridieîndu-i pe aceia mai presus de ei înşişi, îi 
face cu totul ai ei. Astfel, cel ce pătimeşte această fericită schimbare şi luminare mai presus 
de înţelegere, fiind ieşit din toate şi din sine, nu ştie dacă întru acea vreme este cu trup sau 
fără dc trup. Căci pătimind atunci de către cea mai mare (adică de dumnezeiasca strălucire), şi 
mai bună şi mai presus de fire, mintea nu poate săvîrşi cele ale firii sale, adică nu poate înţe¬ 
lege ceva din cele ce sînt şi nici chiar pe sine-şi, aflîndu-se sub acea negrăită ţinere dumneze¬ 
iască. Fiindcă, dacă ar înţelege ceva din cele ce Sînt sau starea sa, nu ar mai fi întru Dumne¬ 
zeu, nu ar mai fi răpită către acea una ascunsă mai presus de minte. Iar după ce se iasă de 
către luminarea aceea negrăită şi se întoarce întru sine, atunci [cel răpit] cunoaşte că întru 

Iar prin „al treilea cer”, poţi să înţelegi: 1) în multe locuri, Sftnta Scriptură 
numeşte „cer” aerul: „Şi veţi stăpîni peste păsările cerului” - adică ale aerului 
sau ale văzduhului {Facerea 1:18), şi: „păsările cerului” {Psalmul 8: 8) şi: 
„dea ţie Domnul din rouă cerului” {Facerea 27:28); 2) „cer” numeşte tăria, 
căci zice Moisi: „Dumnezeu a numit tăria «cer» {Facerea 1:8); şi 3) „cer” nu¬ 
meşte cerul cel întins care s-a făcut la începutul lumii împreună cu pămîntul şi 


acea vreme era afară de sine, că pătimea ceva străin, mai presus de firea sa, şi că într-adevăr 
nu ştia dacă era în trup sau afară de trup.” Ia aminte că acestea le-am scris doar după în¬ 
ţelegerea cuvintelor sfintului de care îmi aduceam aminte, iar nu cavînt cu cuvînt, căci nu 
aveam de faţă cartea dumnezeiescului părinte. Şi bagă de seamă că mintea, răpindu-se de 
dumnezeiescul dar, deşi se face mai presus de firea sa, totuşi nu se tulbură şi nu pătimeşte 
vreo schimbare spre rău, aşa cum păţesc proorocii mincinoşi şi vrăjitorii, care se înşală de că¬ 
tre demoni; ci, râmuţind curată şi netulburată, se schimbă în bine, aflîndu-se mai presus de 
fire, întru uimire şi în mirare. Şi vezi subînsemnările zicerii „ştiţi că atunci cînd eraţi păgîni” 
11 Corinteni 12:2). f...] Şi ia aminte că, după Sfintul Grigorie Teologul şi după toţi părinţii 
cei trezviţi, dacă cineva nu se învredniceşte de luminarea cea în inimă (care se numeşte şi 
enipostatică, pentru că rămîne în suflet după deprindere şi nu se face şi desface din înţele¬ 
gere), aşadar, dacă nu se va lumina mai întîi inima, mintea nu poate să se răpească spre Dum¬ 
nezeu. Căci, povăţuindu-se de luminarea aceea ce se înmulţeşte şi se revarsă din inimă - pre¬ 
cum zice Iosif Calotheti - mintea se urcă spre descoperiri dumnezeieşti ale puterii, ale înţe¬ 
lepciunii şi ale bunătăţii lui Dumnezeu. Ea e răpită către însuşirile cele pururea vecuitoare şi 
fireşti ale lui Dumnezeu, cele mai înainte de facerea zidirii, şi vede împlinirile celor ce se vor 
face şi priveşte încă alte negrăite taine cîte ar voi să i le descopere Duhul Sfinl, măsurat după 
curăţia ei. (Vezi şi în Filocalia, la Calist Catafyghiotul, de la capitolul 52 pînă Ia 69.) 

Tîlcuind cuvintele marelui Macarie, a zis şi Simeon Metafrastul: „Şi lumina ce a strălucit 
pe cale împrejurul fericitului Pavel, prin care spune că s-a suit în al treilea cer şi a auzit taine 
negrăite, nu a fost o luminare de înţelegeri şi de cunoştinţe, ci strălucirea în suflet a puterii 
Duhului celui bun, prin care toată cunoştinţa se descoperă şi Dumnezeu cu adevărat Se cu¬ 
noaşte de sufletul cel vrednic şi iubit Lui. Ochii cei trupeşti nu au putut privi covîrşirea aces¬ 
tei străluciri şi au oibit” (capitolul 139). După Grigorie Sinaitul, „dumnezeiasca iubire ce este 
în inimă, care se numeşte «mspăimînîătoare», înspâimîiită şi uimeşte doar puterile sufletului 
celui cuprins de iubire, nu îl scoate însă şi din simţiri” (capitolele 58 şi 59). „Iar răpirea scoate 
mintea cea purtată de Dumnezeu din însăşi simţirea şi doar răsuflarea rămîne în om” (capito¬ 
lul 59:118). Astfel, cel răpit îşi lasă atunci trupul răsuflînd şi viu, dar nesimţit. Pentru aceasta 
a zis dumnezeiescul Nil că rugăciunea celor desăvîrşiţi e o răpire a minţii şi întreagă ieşire din 
simţiri. Pentru aceasta zice şi marele Atanasie (în Cuvîntul a! 4-lea împotriva arienilor)-. „Ştiu 
că Pavel a fost răpit, dar cum a fost răpit nu ştiu.” Şi dumnezeiescul Maxim spune că chipul 
după care face aceasta Dumnezeu rămîne tuturor nespus. Şi ia aminte că taina aceasta a răpirii 
s-a dat la foarte puţini Sfinţi Părinţi şi abia din neani în neam, cu darul lui Hristos, precum 
zice Sfintul Isaac Şirul (in Cuvîntul 32, foaia 200), De aceea şi Sfintul Grigorie al Tesalonicu- 
lui, în viaţa lui Petru Athonitul, a zis că aceasta este „cu anevoie de grăit şi de dobmdit”, Cînd 
insă se învredniceşte cineva de răpirea aceasta? Sfintul Isaac răspunde că în vremea rugăciu¬ 
nii (cuvîntul 32, foaia 206). De aceea a zis şi dumnezeiescul Grigorie: „Rugăciunea este cură¬ 
ţia minţii, care se curmă doar de lumina Sfintei Treimi cu înspăintîntare.” Şi Sfintul Nil zice: 
„Aşezare a rugăciunii este deprinderea nepătimaşă cu iubire prea-nemărginită, răpind mintea 
iubitoare de înţelepciune la înălţime gândită” ( Despre rugăciune, capitolul 53). (n. aut,) 

cu celelalte stihii: „întru început - zice - Dumnezeu a făcut cerul şi pămîntul” 
(Facerea 1:1). 146 

3 Şi-l ştiu pe un astfel de om -fie în trup, fie în afară de trup, 

nu ştiu, Dumnezeu ştie - 

4 că a fost răpit în Rai şi a auzit cuvinte de nespus, 

pe care nu se cuvine omului să le grăiască. 

Aici, Pavel zice că, din al treilea cer, a fost răpit în Rai. Dar de ce a fost 
răpit în cer, unde este Hristos? Pentru ca să nu fie mai înjosit decît ceilalţi 
Apostoli, care petrecuseră împreună cu Hristos, Dar a fost răpit şi în Rai, fi¬ 
indcă numele acestui loc era foarte lăudat. De aceea şi Domnul i-a făgăduit 
tîlharului să i-1 dea. Şi Pavel a auzit cuvinte negrăite, pe care nu este îngăduit 
a le grăi cei ce cugetă lucruri omeneşti şi trupeşti şi nu au cugetare duhovni¬ 
cească. Iar din aceasta este arătat că aşa-zisa ,/tpocalipsă a lui PaveF este 
mincinoasă, pentru că Pavel spune aici că cele ce a auzit erau de negrăit şi de 
nepovestit, iar acea zisă Apocalipsă povesteşte acelea. 147 

Deci, după slovă, unul este cerul şi altul Raiul; iar după alegorie şi anago- 
gic poate este acelaşi sau poate nu este acelaşi, ci altul, de vreme ce mulţi Pă¬ 
rinţi vorbesc anagogic despre aceasta. Noi însă vom spune aici puţine, pe cele 
mai lesne de înţeles. Deci, după Sfîntul Maxim, „cerul” este mai întîi sfîrşitul 
şi îngrădirea filosofiei morale şi lucrătoare, cu care cineva îndreptează morala 
şi împlineşte faptele cele bune. AI doilea „cer” este fireasca vedere a făpturi¬ 
lor cu care cineva îşi îngrădeşte gîndul, pe cît se poate, şi cunoştinţa şi prici¬ 
nile firii celor ce sînt, ale celor simţite şi ale celor gîndite. Iar al treilea „cer” 


146 Ia aminte câ, după Coresi, unul este cerul după întregul lui, iar „cerurile” sînt părţi ale 
acestuia, [...] {n. aut.) 

147 Iar Cotesi zice că Pavel.a auzit în vremea răpirii gîndurile îngerilor, şi le-a înţeles şi 

le-a predat dumnezeiescului Dionisie Areopagitul - precum zice Sfîntul Grigorie Dialogul 
(cuvMul 4 la Iezechil). Iar alţii spun câ a auzit cuvintele despre înainte-hotărîre, şi cele despre 
slobozenia evangheliei şi laudele cele negrăite. Iar despre cele văzute de Pavel atunci. Au¬ 
gusto zice (epistola 112) că ar fi. văzut fiinţa lui Dumnezeu, ceea ce e cu neputinţă întregii zi¬ 
diri, căci însuşi Pavel a zis: „pe Care nimeni dintre oameni nu L-a văzut şi nu poate a-L ve¬ 
dea” (epistola către Timotei). încă şi Dumnezeu a zis către Moisi: „Nimeni nu va vedea faţa 
Mea şi să fie viu!” Aşadar, mai bine este să zicem că a văzut strălucirea şi slava lui Dumne¬ 
zeu/aşa cum au văzut-o şi ceilalţi Apostol în muntele Taborului. Căci fiinţa lui Dumnezeu 
este nemărginită şi nu se poate mărgini, iar strălucirea lui Dumnezeu se mărgineşte de mintea 
celui ce se împărtăşeşte de ea. \ 

Iar Teodorit spune că Pavel n-a zis că e cu neputinţă omului a auzi şi a grăi\acelea - căci, 
dacă nu ar fi fost cu putinţă, cum le-ar fi auzit Apostolul? - ci că nu a cutezat â le rosti. Iar 
unii zic că graiurile ar fi lucruri (n aut) 

este teologia, cu care cineva ajunge, prin darul dumnezeiesc şi prin răpirea 
minţii, la măsura înţelegerii tainelor lui Dumnezeu, care sînt mai presus de cu¬ 
noştinţă. 148 Deci Pavel s-a suit la vederea locurilor celor mai presus de lume 
ale Sfintei Treimi, răpit fiind cu adevărat la acelea de către negrăita putere a 
Sfîntului Duh şi trecînd peste toate zidirile simţite şi peste înseşi cetele înge¬ 
rilor. Şi nici în trup nu era în vremea acelei răpiri, fiindcă atunci simţurile tru¬ 
pului său nu lucrau, dar nici nu era în afara trupului, fiindcă atunci ar fi încetat 
însăşi înţelegerea şi lucrarea minţii şi ale celorlalte puteri ale sufletului. Prin 
urmare, Pavel nu şi-a cunoscut starea, căci în lucrurile dumnezeieşti înţelege¬ 
rea omenească rămîne nelucrătoare, mintea omului fiind atunci răpită de 
Dumnezeu, Care o poartă în cîte taine voieşte. Şi, de vreme ce şi în locurile 
acelea mai presus de lume ale Sfintei Treimi sînt trepte şi suişuri mai înalte şi 
mai joase, Pavel, fiind răpit întîi întru al treilea cer, a fost răpit apoi în Rai. 149 
Şi s-a suit la privirile cele tainice şi la descoperiri adînci ale Dumnezeirii celei 
mai presus de fiinţă, care sînt necunoscute de minte şi negrăite de cuvînt şi pe 
care nimeni nu poate să le primească şi să le înţeleagă dacă nu va ieşi afară 
din simplitatea şi smerenia firii omeneşti, suindu-se la cea mai presus de fire 
cu negrăita putere a Sfîntului Duh. 

5 Pentru unul ca acesta mă voi lăuda; 

Vezi nemîndria lui Pavel şi cugetarea cea smerită? Căci povesteşte desco¬ 
perirea ca şi cum ar fi văzut-o altcineva - precum am mai zis - zicînd: „Pentru 
unul ca acesta mă voi lăuda.” Şi dacă altcineva a fost răpit şi a văzut descope¬ 
rirea aceasta, de ce te lauzi tu pentru el, o fericite Pavele? De unde este arătat 
că Apostolul zice acestea pentru sine şi pentru ele se laudă. 

iar pentru sine-mi nu mă voi lăuda, 


148 Iar Pomerie zice că Pavel a fost răpit la al treilea cer, adică la cel înfocat, unde se 
bănuieşte a fi scaunul Iui Dumnezeu, (n. aut.) 

149 Unii zic că Pavel a fost răpit în „Rai” fiindcă i s-au vestit cuvintele cele tainice şi 
negrăite despre Rai, care nouă ne sînt ascunse pînă astăzi, anume: care este pomul vieţii din 
mijlocul Raiului; ce a fost pomul cunoştinţei; cine a fost Heruvimul cu sabia de văpaie care 
păzea uşa Edenului; ce au fost pomii din care Dumnezeu i-a rînduit lui Adam să mănînce şi 
celelalte toate pe care, deşi dumnezeieştii părinţi au voit a le tîlcui, totuşi nu le-au arătat cu 
amănuntul. [,., ] Şi poate că zicerea „nu se cuvine omului să le grăiască” înseamnă că nu era 
îngăduit omului a le grăi pentru că nu le erau de folos celor ce le-ar fi auzit. Iar „Paradis” este 
zicere persienească şi însemnează: „grădină plină de saduri de pomi de multe feluri”, după 
lexiconul lui Polideviu şi după Xenofont. Iar în evreieşte se numeşte Pares de la zicerea 
„para”, care însemnează „au rodit”, şi de la „antar”, care însemnează mirt - după Coresie. 
[...] (n. aut) 

Adică: Nu voiesc a mă lăuda fără a fi nevoie, la întîmplare, pentru desco¬ 
perirea aceasta. Sau vorbeşte aşa ca să acopere, pe cît se poate, cuvîntul şi să 
se ascundă pe sine-şi. 150 

decît numai întru neputinţele mele. 

Adică: Pentai sine-mi, nu am să mă laud decît cu necazurile, goanele şi is¬ 
pitele pe care le pătimesc. 

6 Căci, chiar dacă voi vrea să mă laud. nu voi fi fără minte, 
căci voi spune adevărul; 

De ce a zis JPavel mai întîi că a se lăuda cineva este neînţelepţie şi necu- 
noştinţă, iar acum zice că nu va fi fără de minte dacă se va lăuda? Răspundem 
că acum zice că nu va fi fără de minte nu în privinţa laudei, ci a adevărului, 
căci zice; Nu mă voi socoti nebun şi fără cunoştinţă, fiindcă aceste laude sînt 
adevărate. 

dar mă feresc de aceasta, ca să nu mă socotească nimeni 
mai presus decît ceea ce vede sau aude de la mine. 

Aceasta este pricina arătată şi întreagă pentru care Pavel nu voia să se lau¬ 
de şi să-şi arate darurile primite de la Dumnezeu, şi descoperirile şi răpirile de 
care se învrednicise: pentru ca oamenii să nu-1 facă pe el „dumnezeu”, soco- 
tindu-1 că a ieşit din firea omenească De aceea, totdeauna trecea sub tăcere 
laudele sale şi, dacă era silit cîteodată a spune ceva înalt despre sine, acoperea 
şi ascundea acel lucru, pentru ca cei ce-1 vedeau şi îl auzeau să nu aibă pentru 
dînsul vreun gînd de vrednicie cuvenită lui Dumnezeu. Căci - dacă cei din Li- 
caonia l-au crezut pe Pavel zeu, socotind că este Hermes, şi au vrut să-i jert¬ 
fească un taur pentru minunea de a fi sculat un olog, precum se vede în Faptele 
Apostolilor (14:13) - oare ce nu ar fi făcut oamenii pentru el dacă le-ar fi arătat 
descoperirile de care se învrednicise? Dar nu a zis: Mă păzesc să spun ceva 

150 însă poate că zice aşa: Pentru acest dar, adică pentru această vedenie şi descoperire 
dumnezeiască mă voi lăuda întru Domnul, iar nu penmi sine-tfti. Mă laud - zice - că totul a 
fost al darului şi al puterii lui Dumnezeu, al Celui ce îl învredniceşte pe om de asemenea ve¬ 
denii mai presus de fire, Iar pentru sine-mi nu am nimic pentru care să mă laud, de vreme ce 
descoperirea şi răpirea aceasta nu a fost nicidecum ispravă şi faptă bună a mea! Căci cum ar 
putea omul cel firesc a se face de sine mai presus de fire, învrednicindu-se de asemenea taine, 
fără puterea Sfîntului Duh cea mai presus de fire? Aşadar, pentru sine-mi nu ânualta a mă lău¬ 
da decît numai cu ispitele pe care le încerc, Ia care se vede şi ajutorul lui Dumnezeu, dar se 
vede şi răbdarea mea. (n. aut.) 

înalt despre mine, ca să nu mă laude cineva precum se cuvine lui Dumnezeu, 
ci: „ca să nu socotească cineva nicicum ceva mai mare decît vrednicia mea”. 

7 Şi, ca să nu mă înalţ pentru covîrşirea descoperirilor, 
mi s-a dat un îmbolditor trupului, un înger al satanei, 
să mă bată peste obraz, ca să nu mă înalţ 

Unii au socotit că „îngerul satanei” şi „îmbolditorul” era durerea de cap pe 
care ar fi pătimit-o Pavel din lucrarea diavolului. 151 Dar să nu fie această 
înţelegere! Căci cum s-ar fi dat diavolului trupul lui Pavel, de vreme ce Pavel 
îi poruncea aceluia şi îi punea hotar, ca atunci cînd i-a dat pe acel Corintean 
ce curvea cu mama sa vitregă, hotărîndu-i cît să-l pedepsească, şi diavolul nu 
a cutezat a trece hotarele acelea? Care este aşadar înţelegerea zicerii? In limba 
evreiască, „satana” înseamnă „potrivnic”. 152 Deci toţi potrivnicii propovădui- 
rii lui Pavel erau „îngeri ai satanei" - precum Alexandru arămarul, Elima vră¬ 
jitorul, Imeneu, Filit şi ceilalţi care îl necăjeau şi îi făceau rău - fiindcă aceştia 
săvîrşeau lucrările satanei. Deci Pavel zice: Dumnezeu nu a lăsat propovădui- 
rea să crească şi să sporească înainte fără primejdii şi ispite. De ce? Pentru ca 
eu să nu mă mîndresc pentru multele descoperiri şi răpiri dumnezeieşti de care 
m-am învrednicit. Dar pentru ce nu a zis că i s-au dat lui „îngeri” ai satanei, 
adică mai mulţi, ci „înger”, unul singur? Poate că în fiecare loc se afla cîte 
unul care să fi stat împotriva propovăduirii Iui Pavel, îndemnînd norodul; sau 
(aceasta fiind şi mai potrivită) poate că Pavel a numit „înger al satanei” însuşi 
lucrul, adică starea satanei împotriva propovăduirii şi năpădirea primejdiilor. 
Dar de cine s-a daţ lui Pavel îngerul satanei şi împotrivirea asupra propovădu¬ 
irii? Au fost slobozite de Dumnezeu, precum singur o zice: căci graiul „mi s-a 

151 Coresi zice că Ieronim şi alţii vor ca acel „îmbolditor al trupului” să fi fost neputinţa 
trupească a lui Pavel, adică durerea de cap. Iar Nichita [scoliastul Sfintului Grigorie Teologul, 
n. m.] zice că ar fi fost podagra; alţii, slăbiciunea stomacului. [...] Iar Marele Vasilie zice: 
„Am aflat şi altă pricină a bolilor sfinţilor, precum la Apostolul Pavel, care se afla adeseori fii 
boală pentru ca să nu creadă că trece peste hotarul firii omeneşti, avînd ceva mai mult” 
{Hotărirea 55 din cele pe larg). Iar Fotie zice că „îngerul satanei” ar fi omul ce slujeşte po¬ 
trivnicului diavol, iar „îmbolditor al trupului” ispitele şi necazurile pe care i le pricinuiau lui 
Pavel oamenii cei porniţi de diavol, (n. aut.) 

152 Pentru aceasta zice Spiţa Scriptură : „Şi a ridicat Domnul o satană împotriva lui Solo- 
mon, pe Hadad Idnmeul, viţă de rege din Edom” ( Cartea a treia a împăraţilor 11:14). Şi ia¬ 
răşi: „Şi a fost satană (adică finpotrivitor, vrăjmaş) lui Israil în toate zilele lui Solomou” (la 
fel, stih 25). însuşi Pavel desluşeşte în altă parte că toţi cei ce stăteau împotriva propovăduirii 
lui erau îngeri ai satanei, adică finpotrivitori: „Căci mi s-a deschis uşă mare spre lucru mult, 
dar sînt mulţi potrivnici” (i Corinteni 16:9). Aşa tîlcuiesc zicerea de mai sus, într-un glas, şi 
dumnezeiescul Hrisostom, şi Teodorit, şi Icumenie şi Ambrozie, (n. aut.) 

dat” să înţelegi că însemnează „a fost îngăduit”. Şi - zice - nu i-a fost îngădu¬ 
it să ml bată peste obraz şi să mă rănească doar o dată, ci mereu. Iar unii 133 au 
înţeles că acest „ca să nu mă înalţ” însemnează „ca să nu fiu slăvit de către oa¬ 
meni”. Dar Pavel nu zice aici aceasta, deşi mai sus a zis-o, ci zice aşa: „ca să 
nu mă slăvesc în deşert” - de vreme ce şi el era om. 

8 Pentru aceasta de trei ori L-am rugat pe Domnul 

ca să-l depărteze de la mine. 

9 Şi mi-a zis: Destul îţi este ţie darul Meu, 

Zice: „De trei ori” - adică „de multe ori” - L-am rugat pe Domnul să mă 
slobozească de împotrivirile propovăduirii mele, dar nu am fost ascultat. însă 
şi aceasta este însuşire a smeritei-cugetări a lui Pavel, a mărturisi că nu sufe¬ 
rea vrăjmăşiile şi necazurile ce i se întîmplau la propovăduire, şi îl ruga pe 
Dumnezeu să-l slobozească de ele. Şi zice: Deci mi-a spus Hristos: De ajuns 
îţi este - o, Pavele! - că ţi-am dat darul acesta atît de mare, a scula morţi şi a 
face feluri de minuni! Nu cere şi să sporească şi să crească propovăduirea ta 
fără primejdii şi fără ispite, căci aceasta îţi este de prisos şi tară folos, iar ceea 
ce era de ajuns spre a te întări, ai luat! 

căci puterea Mea întru neputinţă se desăvîrşeşte. 154 


153 Acesta este Fotie, care zice că această înţelegere e mai bună, fiindcă sufletul lui Pavel nu 
avea trebuinţă de zăbală, adică de necazuri şi de ispite, pentru că să nu se mîndrească. (n, aut.) 

154 Tîlcuind aceasta, Coresi zice: „Darul se desăvîrşeşte întru ispite şi întru răbdări. 
Fiindcă atunci se arată bărbăţia şi întreaga-înţelepciune întru ostaşul lui Hristos, precum s-a 
arătat înţru Iosif şi în Susana, şi mai ales smerenia.” Căci, după Teologul Grigorie: „Slăbind, 
sufletul este aproape de Dumnezeu; şi la trebuinţă se întoarce către acel ce poate a da şi a de¬ 
făima pe cel întîmplător îmbelşugat de dar” (Cuvînt către cetăţenii Naziămului). Şi iarăşi zi¬ 
ce: „Intreg-înţelepţi sînt bărbaţii care, fiind pedepsiţi cu întîmplările şi curăţindu-se ca aurul în 
foc, zic: Bine îmi este că m-ai smerit, ca să învăţ dreptăţile Tale! - pentru că smerenia naşte 
cunoştinţa dreptăţilor. Şi Petru pătimea, cîicmînd mîntuire, cînd era să se afunde, ca mai mult 
să se apropie de Dumnezeu prin durere şi să-L dobîndească pe Făcătorul prin necaz” (la fel). 

[,..] De aceea a zis cineva că puterea noastră este cunoştinţa neputinţei şi a smereniei noastre. 
[...] Şi Sfîntul Maxim a zis că şi cel neputincios trebuie să arate mărime de suflet prin nepu¬ 
tinţa sa cu mulţumirea către Dumnezeu. Şi de ar fi „fier”, adică păcătos, leapădă zgura prin 
focul bolii; iar de ar fi „aur”, iămîne curat şi strălucit prin răbdare, bărbăţie, smerenie şi nă¬ 
dejde. Tot aşa şi Pavel, de aceea nu s-a arătat mai înjosit decît întâii Apostolii, fiindcă nu s-a 
socotit a fi ceva, din pricina multelor neputinţe ce pătimea. Pentru aceasta, şi Sfîntul Dionisie 
Areopagitul (în capitolul 8 din Despre numirile dumnezeieşti) teologhiseşte despre puterea lui 
Dumnezeu acestea: „Deci zicem că Dumnezeu este putere ca Cel ce are mai înainte şi mai 
presus de orice în Sine însuşi toată puterea, şi ca Cel ce e pricinuitorul a toată puterea şi le 

Ci poate te doare şi te întristezi - o, Pavele! - (îi zice Domnul), ca nu 
cumva împotrivirea şi ispitele ce ţi se întîmplă la propovăduire să fie socotite 
că se nasc din neputinţa Mea, adică cum ca Eu nu am putere de a-i ridica din 
mijloc pe aceştia; dacă - zic - pentru aceasta te întristezi, îndrăzneşte, fiindcă 
puterea Mea se arată mai mare atunci cînd tu, Apostolul Meu, ce eşti gonit şi 
cuprins de ispite, îi biruieşti pe prigonitori şi pe cei ce te ispitesc. Vezi însă - 
o, cititorule! - că Pavel spune că s-a îngăduit să pătimească ispite şi necazuri 
pentru ca să nu se mîndrească, iar Dumnezeu zice că alta este pricina, anume 
ca să se arate că dumnezeiasca Sa putere se arată desăvîrşit atunci cînd Apos¬ 
tolii Săi se află întru neputinţă, adică în goane şi în primejdii. 

Deci, foarte bucuros mă voi lăuda mai ales întru neputinţele mele, 
ca să locuiască în mine puterea lui Hristos. 

Zice: De vreme ce am auzit aceasta, anume că puterea lui Hristos se desă- 
vîrşeşte întru neputinţă, atunci şi eu mai mult mă voi lăuda întru neputinţele 
mele. Căci, cu cît neputinţele mele sînt mai multe, cu atît mai mult îmi prici¬ 
nuiesc puterea lui Hristos. Pentru aceasta, să nu socotiţi, fraţilor, că mai sus 
am vorbit mîhnindu-mă despre îmbolditori şi despre oamenii împotrivitori 
propovăduirii mele, ci mai ales am vorbit bucurîndu-mă, căci cu mijlocirea lor 
trag la sine-mi mai mare puterea lui Hristos. 

10 De aceea bine-voiesc întru neputinţă, în ocări, în nevoi, 
în prigoniri, în strîmtorări pentru Hristos. 

Doream - zice - ca un om şi ca unul ce sînt neputincios cu firea, să scap 
de aceste greutăţi şi de ispite şi să sporesc cu slobozenie întru creşterea propo¬ 
văduiţii mele. însă, de vreme ce L-am auzit pe Hristos zicîndu-mi cuvintele 
de mai sus, de atunci încoace mă laud şi „bine-voiesc”, adică mă veselesc şi 
îmi place a fi întra neputinţă. 155 Apoi, ca sa nu socotească cineva că vorbeşte 


Ace pe toate prin puterea neclintită şi nemărginită şi ca Cel ce e puterea existenţei însăşi, sau 
pricina a toată puterea şi a fiecăreia în parte. Şi câ e nesfirşit de puternic nu numai prin faptul 
că pricinuieşte toată puterea, ci şi prin acela că e mai presus de toată puterea, şi e puterea prin 
Sine, şi prin aceea că e mai presus în putere şi faptului de-a pricinui la uesfîrşit alte nesfîrşite 
puteri existente; şi de-a nu putea puterile nesfîrşite şi la nesfirşit pricinuite de El să slăbească 
lucrarea puterii Lui făcătoare de putere. Şi că prin puterea Lui negrăită, necunoscută şi neînţe¬ 
leasă întrece toate. Iar prin bogăţia ei întăreşte şi slăbiciunea celui puternic, şi susţine şi stăpâ¬ 
neşte cele din urmă ecouri ale ei, cum vedem şi în cele puternice prin simţire, că luminile cele 
mai presus strălucitoare ajung pînă la privirile cele tîmpe şi glasurile cele mari ajung şi la ure¬ 
chile celui ce nu poate primi cu înlesnire ecourile.” (n. aut.) 

155 Pentru aceasta zice şi Teodorit: „Nu a zis: «sufăr», ci: «bine-voiesc», adică: Mă bucur 
şi mă veselesc, primesc cu veselie cele ce cad asupră-mi.” (n. aut.) 

de neputinţe ale trupului - adică friguri, sau dureri de cap sau alte boli - tîlcu- 
ieşte ce sînt neputinţele acestea, arâtînd că sînt ocările, nevoile vieţii, goanele 
şi celelalte strîmtorări şi necazuri. Prin aceasta însă, Pavel îi ruşinează totoda¬ 
tă pe apostolii mincinoşi care, ca nişte potrivnici dumnezei antihrişti, se lău¬ 
dau întru slavă, întru bunele norociri şi în odihne; şi îi mîngîie pe Creştini, pe 
ucenicii săi, şi îi face să nu se ruşineze că dascălul lor pătimeşte, ci mai ales să 
se bucure şi să se laude cu pătimirile învăţătorului lor, fiindcă Dumnezeu vo¬ 
ieşte acestea şi ele se întîmplâ pentru dragostea Iui Hristos. 

Căci, cînd sînt slab, atunci sînt puternic. 

Zice: Ce te miri, Creştine, fratele meu, dacă puterea lui Dumnezeu se arată 
şi se desăvîrşeşte întru neputinţa noastră şi întru ispite? Eu însumi,- Pavel, sînt 
puternic atunci cînd pătimesc asemenea slăbiciuni şi ispite, pentru că atunci pri¬ 
mesc mai mult dar şi putere de la Dumnezeu. Aşa s-a întîmplat în eparhia Fili- 
penilor, căci, cînd a fost bătut şi închis în temniţă; Pavel a dezlegat legăturile 
celor închişi şi l-a catehizat şi l-a botezat pe păzitorul temniţei {Faptele Aposto¬ 
lilor 16:31). Şi, stricîndu-se corabia cu el, Pavel i-a înspâimîntat pe varvarii din 
Malta atunci cînd i s-a agăţat de mînă o vipefă {Faptele Apostolilor 28:7). Sau, 
cînd s-a înfăţişat legat înaintea împăratului Agripa şi a ighemonului Fi st, i-a bi¬ 
ruit pe aceia şi pe cei ce îl pîrau, încît l-a făcut şi pe împărat să zică cuvîntul 
acela: „Cu puţin de nu mă îndupleci să mă fac şi eu Creştin!” {Faptele Apostoli¬ 
lor 26:28). Şi - în scurt a zice - cînd se afla neputincios şi slab, anume cînd era 
în primejdii şi în necinste, atunci era puternic, slăvit şi strălucit Pavel. 136 

11 M-am făcut ca unul fără minte lăudîndu-mă. Voi m-aţi silit! 

Aici, Apostolul se dezvinovăţeşte iarăşi pentru lauda sa. Şi, mai sus, zicea: 
„primiţi-mă ca pe un fără de minte” şi: „grăiesc ca întru neînţelepţie”, iar 
acum îl ridică din mijloc pe „ca” şi se numeşte curat „fără de minte”. Căci - 
de vreme ce a ticluit ceea ce a voit, adică a se lăuda - acum defaima meteahna 
laudei, învăţîndu-ne cu amănuntul a nu ne lăuda niciodată fără a fi nevoie, cu 
toate că şi cînd a avut nevoie a se lăuda s-a numit pe sine „nebun” şi „fără de 
minte”. Şi zice: Voi m-aţi silit să mă laud, pentru că eu m-am lăudat cu aces-i 
tea purtînd grijă de mîntuirea voastră. Căci, de vreme ce-i vedeam pe apostolii 
mincinoşi că vă amăgesc şi vă strică lăudîndu-se în chip mincinos, fiindcă voi 


l5C Vezi şi subînsemnarea zicerii „deşi omul nostru cel din afară se strică” (.2 Corinteni 
4:16). (n. aut.) 

luaţi aminte şi căscaţi gurile la dînşii, atunci şi eu am judecat a mă lăuda cu 
adevărul către voi, pentru a voastră mîntuire. 157 

Căci se cuvenea ca voi să vorbiţi de bine despre mine, 

Mai mult voi - zice - trebuia să număraţi isprăvile mele şi să le lăudaţi, nu 
eu. Dar, fiindcă voi nu aţi făcut aceasta, şi luaţi aminte şi căscaţi gurile la 
apostolii mincinoşi, atunci m-am lăudat singur, ca să nu fiţi amăgiţi de dînşii. 

pentru că nu sînt cu nimic mai lipsit decît cei mai mari dintre Apostoli, 
deşi nu sînt nimic. 

Mai sus, Pavel a zis cu îndoiala: „Socotesc a nu fi lipsit cu nimic faţă de 
Apostolii cei mai de frunte” (2 Corinteni 11:5), iar acum zice hotărîtor: „nu 
sînt cu nimic mai lipsit” adică: Nu am rămas mai în urmă şi nu m-am arătat 
mai înjosit decît căpeteniile Apostolilor, decît Petru - zic - Ioan şi Iacov. Dar, 
chiar zicînd acestea, fericitul Pavel nu a uitat sfîntul său obicei al adîncii sme- 
renii şi îndată a adăugat: „deşi nu sînt nimic”. Şi vezi ~ o, cititorule! +- pricepe¬ 
rea şi înţelepciunea marelui Pavel: căci nu se mai aseamănă pe sine cu apos¬ 
tolii mincinoşi, ci, neînvrednicindu-i pe aceştia de nici un cuvînt, adeverează 
că este asemenea cu cei dintîi dintre Apostoli, prin aceasta arătînd că-i stăpî- 
neşte şi-i covârşeşte cu adevărat pe apostolii mincinoşi. Iar pe lîngă acestea, 
arată că cei din Corint le ocărau pe căpeteniile Apostolilor, de vreme ce şi pe 
Pavel cel asemenea cu aceia îl aveau mai înjosit decît pe apostolii mincinoşi. 

k 

12 Semnele mele de Apostol s-au arătat la voi 

Eu - zice - nu sînt nimic, iar voi - o, Corintenilor! - nu căutaţi aceasta, ci 
socotiţi că nici un semn din acelea ce-i arată pe adevăraţii Apostoli nu a rămas 
a nu-1 avea şi eu. Căci voi înşivă sînteţl martori că am făcut şi am arătat vouă 
toate semnele adevăraţilor Apostoli. 

întru toată răbdarea, 

întâiul semn şi însuşire al adevăratului Apostol este răbdarea de a suferi vi¬ 
tejeşte toate greutăţile ce i se întîmplau. Vezi însă - o, cititorule! - smerita-cu- 
getare a marelui Pavel, căci, pomenind de răbdare, el a dat de înţeles primejdi¬ 
ile, goanele şi războaiele - şi ale Creştinilor din lăuntm, şi ale necredincioşilor 


!57 Vezi şi subînsemnarea zicerii „căci, precum este scris: «Cel ce se laudă, întru Domnul 
să se laude» 1 ' (1 Corinteni 1:31). (n. aut.) 

din afară - pe care Ie cercase. Şi ceea ce era ispravă şi faptă bună a sa, adică 
răbdarea întru toate ispitele, a arătat cu o singură zicere; iar semnele şi minu¬ 
nile - care nu erau isprăvi ale sale, ci ale darului lui Dumnezeu - le-a arătat cu 
mai multe ziceri şi numiri, căci ascultă ce zice: 

prin semne, minuni şi puteri 

Ce osebire are semnul de minune am spus în tîlcuirea epistolei către Romani 
(capitolul 15:19), şi vezi acolo. însă, ca să nu socoteşti că Apostolul a făcut sem¬ 
ne şi minuni ca să facă bine doar celor bine-supuşi, el a adăugat şi aceasta: „prin 
puteri”. Căci „puterile” însemnează minunile pe care Apostolul le-a făcut spre 
a-i pedepsi pe cei neînduplecaţi, de pildă atunci cînd l-a orbit pe Elima vrăjitorul 
şi altele. Şi vezi cum, cu puţine cuvinte, Pavel a arătat atîţia morţi, leproşi, orbi, 
îndrăciţi şi atîţia alţii cărora li s-a făcut bine prin minunile săvîrşite de el; de 
asemenea, şi atîţia care s-au înţelepţit prin puterea sa pedepsitoare. 

13 Căci cuce sînteţi voi mai lipsiţi decît celelalte Biserici, 

Pentru a nu zice cineva: Cu adevărat, mare eşti - o. Pavelei - însă nu ai fă¬ 
cut atîta cît ceilalţi Apostoli în celelalte biserici ale Creştinilor, pentru aceasta 
aşadar. Apostolul răspunde aici şi zice: „Cu ce sînteţi voi mai lipsiţi?” - adică: 
Ce aveţi mai puţin voi, Corintenii, decît celelalte biserici? Oare aţi primit mai 
puţine daruri decît ceilalţi Creştini? Nu, cu adevărat, ci întocmai ca şi ceilalţi! 

decît numai că eu nu v-am îngreuiat? 

Dâruiţi-mi mie această nedreptate. 

Cu inima grea, Apostolul îi înfruntă aici pe Corinteni, zicînd: 0, Corinte- 
nilor! - deşi mă prihăniţi fiindcă nu v-am îngreuiat, luînd ceva cheltuială de la 
voi pentru trebuinţele mele, ci v-am propovăduit evanghelia lui Hrisţos fără ] 
nici o plată, vă cer iertare pentru aceasta. Iertaţi-mi această greşeală şi nedrep- \ 
tate ce v-am făcut. Cuvîntul acesta cuprinde însă şi o laudă a Corintenilor, fi¬ 
indcă ei socoteau că sînt nedreptăţiţi pentru că Pavel nu primise să ia nimic de 
la dînşii. 

14 Iată, a treia oară sînt gata să vin la voi şi nu vă voi îngreuna, 
căci nu caut cele ale voastre, ci pe voi. 

Pentru a nu părea că le spune atît de des Corintenilor că nu a luat nimic de 
la dînşii socotind să ia de acum înainte, Pavel le zice: Nu pentru că nu iau ni- 

mic de la voi nu vin la voi, căci am venit de două ori , iar acum sînt iarăşi 
gata să vin, însă nu ca să vă îngreuiez luînd ceva de la voi. Şi nu am să iau, nu 
pentru că v-aţi mîhni, ci pentru că pe voi vă cer, nu banii sau lucrurile voastre. 
Eu caut sufletele şi mîntuirea voastră, nu banii voştri. 

Căci nu fiii sînt datori a învistieri pentru născătorii lor, 
ci născătorii pentru fii 

Corintenii urmau a zice: Şi cum? Nu este drept - o, fericite Pavele! - a ne 
avea şi pe noi, şi banii noştri totodată? Ba este drept, şi de aceea, nevrînd a lua 
banii noştri, tu arăţi că nu ne iubeşti! De aceea, Pavel aduce un silogism firesc 
şi le zice că născătorii sînt datori a da fiilor, iar nu fiii născătorilor. Iar prin 
„născători” îi înţelege pe învăţători, adică pe sine; iar prin „fii”, pe ucenici, 
adică pe dînşii. Şi cu pilda aceasta arată că el îşi împlineşte datoria şi face lu¬ 
cru neapărat cînd nu ia de la dînşii. 159 

15 Deci eu foarte bucuros voi cheltui şi mă voi cheltui 
pentru sufletele voastre, 

Eu - zice - nu numai că nu voi lua nimic de la voi, ci încă vă voi da! - 
căci aceasta însemnează zicerea „voi cheltui”. Dar ce zic, că voi cheltui bani 
pentru voi? Ci eu însumi - zice - „mă voi cheltui”, adică, dacă va cere trebu¬ 
inţa a-mi cheltui chiar trupul, nu mă voi mîhni, ci foarte bucuros îl voi da 
morţii pentru mîntuirea sufletelor voastre. 

deşi, iubindu-vă mai mult, eu sînt iubit mai puţin. 

Pavel zice şi acest cuvînt cu mustrare, dar şi cu dragoste. Căci ce zice? 
Chiar dacă fac toate acestea, adică nu iau bani şi îmi cheltuiesc trupul pentru 
voi, tot eu vă iubesc mai mult, şi voi mă iubiţi mai puţin, iar nu aşa cum cere 
datoria dragostei. Vezi însă, iubitule, cîte trepte are fapta bună a marelui Pa¬ 
vel; 1) se cuvenea ca Pavel să ia de la Corinteni, dar nu a luat; 2) nu lua, cu 
toate că era lipsit şi avea trebuinţă; 3) nu a luat nici în vremea cînd era de faţa 
şi le propovăduia, şi nici cînd era şi propovăduia în altă parte; 4) nu numai că 
nu lua, ci încă le şi da; 5) şi nu da oricum, ci cu mărinimie, pentru că le da din 


15S Precum a făgăduit întru întîia epistolă, la capitolul 16, că are să meargă în Corint, şi-a 
împlinit făgăduiala şi a mers a doua oară. Şi am zis „a doua oară”, pentru că Pavel a mers în 
Corint prima dată cînd a propovăduit evanghelia Corintenilor şi i-a întors la credinţă, (n. aut.) 

159 însă şi fiii sînt datori să învistierească pentru născătorii lor, adică sînt datori a odihni 
bătrâneţea lor şi a-i hrăni cînd vor avea trebuinţă, (n. aut.) 

lipsă; 6) le dădea nu numai bani, ci şi pe sine însuşi; 7) se dădea pe sine celor 
ce nu îl iubeau la fel; 8) chiar dacă ei nu îl iubeau la fel, el însă îi iubea cu co- 
vîrşire. Despre aceasta, bine a zis purtătorul de Dumnezeu Maxim „că 
Creştinii lui Hristos îi iubesc pe toţi cu curăţie, însă nu sînt iubiţi de toţi, iar 
prietenii lumii nici nu-i iubesc pe toţi; şi cei ce sînt ai lui Hristos păzesc ţine¬ 
rea dragostei necurmată pînă la sfîrşit, iar cei ai lumii pînă ce îşi greşesc unul 
altuia” (capitolul 58 al sutei a patra din cele pentru dragoste). 

16 Dar fie! Eu nu v-am îngreuiat, ci, meşteşugâreţ fiind, 

v . 160 

v-am prins cu amagire . 

17 Nu cumva v-am jefuit prin cineva din cei pe care i-am trimis la voi? 

înţelegerea zicerii acesteia este aşa: Fie - zice - eu nu v-am jefuit, nici nu 
am luat ceva de la voi, dar poate cineva ar bănui că, neluînd nimic de la voi, 
cu aceasta am ticluit ca un prea-viclean ca în locul meu să ceară să ia de la voi 
fraţii pe care vi i-am trimis. Socotiţi aşadar şi vedeţi dacă ceea ce zic s-a Scut 
şi dacă este adevărată, căci e vădit ca eu nu am folosit o asemenea viclenie. Şi 
Pavel numeşte iarăşi „jefuire” a lua ceva de la Corinteni, mustrîndu-i şi ruşi- 
nîndu-i şi arătînd câ, dacă ar fi luat ceva de la dînşii, ei ar fi dat cu sila, ca şi 

160 înseninează că Marele Vasilie - înţelegînd zicerea „v-am prins cu amăgire” simplu, în 
loc de: Neluînd nimic de la voi, prin aceasta v-am amăgit şi v-am propovăduit evanghelia lui 
Hristos - deci, înţelegînd aceasta aşa, zice că îndeobşte vicleşugul, minciuna şi obiceiul cel 
amăgitor sînt urîte lui Dumnezeu şi oamenilor cînd cineva ticluieşte o vrăjmăşie, minciună şi 
amăgire nu pentru folosul său, sau pentru facerea de bine a altora, sau pentru vreo altă ieono- 
mie iubitoare de oameni, ci pentru vătămarea şi paguba altora, precum diavolul a folosit asu¬ 
pra oamenilor acest fel de amăgiri şi de minciună, precum Cain asupra fratelui său, lesavel 
asupra lui Navute şi Iudeii asupra Domnului. Insă şi mulţi drepţi şi sfinţi au folosit amăgirea 
şi minciuna sau - mai bine zis - au folosit o metodă prin care au ascuns adevănil cu dreptate 
şi înţelepţeşte. Ei au făcut însă cele împotriva vrăjmaşilor, a amăgirilor şi a minciunilor, capr'” 
prin metoda aceasta, s-au folosit şi pe sine, şi pe ceilalţi. Aşa a făcut Moisi, care i-a zis Iui Fa¬ 
raon că are să scoată norodul în pustie ca să slujească lui Dumnezeu, măcar că scopul lui era 
de a-i slobozi pe Iudei din robia Egiptului; aşa a făcut Samuil, care, poruncindu-i-se de Dum¬ 
nezeu să-l ungă pe David, s-a făcut că se duce să ridice jertfă lui Dumnezeu, pentru ca să nu 
se primejduiască de Saul; la fel, şi David a zis către preotul Avimeleh că fusese trimis de către 
Saul pentru o pricină de nevoie, ca, prin amăgirea aceasta, să se mîntuiască pe sine; tot aşa, 
cînd a mers la împăratul Anhus, s-a Scut că este nebun, ca să scape de cei de alt neam; aşa a 
Scut Iail, care l-a adăpat cu lapte pe Sisara, l-a primit în cort şi apoi l-a omorît; aşijderea, Iu- 
ditha s-a dus în cortul lui Olofern şi l-a omorît cu amăgire, ca să-i scape pe Israiliteni; la fel, şi 
Apostolul Pavel, care cu amăgire i-a cîştigat pe Iudei, precum zice: „M-am Scut Iudeilor ca 
un Iudeu, ca sâ-i dobîndesc pe Iudei” (1 Corinteni 9:20), De aceea zice şi aici: „meşteşugâreţ 
fiind, v-am prins cu amăgire”, deşi pentru astfel de amăgiri şi minuni nu trebuie a-i numi pe 
sfinţi mincinoşi şi amăgitori, ci „înţelepţi spre bine şi proşti spre răutate” (la Anastasie Sinai- 
tul, întrebarea 6). (n. aut.) 

cum ar fi fost jefuiţi şi nedreptăţiţi. Căci jefuire se numeşte a lua cineva lucrul 
altuia fără a voi acela, ceea ce era o prea-mare mustrare a Corintenilor, de ar fi 
socotit că se jefuiesc hrănindu-1 pe învăţătorul lor. 

18 L-am rugat pe Tit şi am trimis, împreună cu el, pe fratele. Nu cumva 
Tit v-a jefuit ceva? 

Pavel zice şi acest cuvînt cu ocară. Zice: L-am rugat pe Tit să vină la voi - 
arătînd cu aceasta că, şi de ar fi luat ceva de la dînşii Tit, cu dreptate ar fi luat, 
fiindcă a mers fiind rugat. Dar, cu toate ca a mers rugat, a rămas curat şi nu a 
luat nimic. Iar Pavel a trimis şi pe alt frate împreună cu Tit, precum a zis la 
capitolul 8, stih 28, despre care unii zic că ar fi fost Luca, sau - mai adevărat 
- Vamava. 

N-am umblat noi cu acelaşi duh? 

Adică: Nu am petrecut la voi - şi eu, şi aceia - cu acelaşi dar duhovni¬ 
cesc? Iar darul era strîmtorarea ce o sufereau - şi el, şi ceilalţi - avînd nevoie 
şi trebuinţă, dar neluînd nimic. Şi, cu toate că isprava aceasta a fost a lui şi a 
celorlalţi, Pavel pune totul în seama lui Dumnezeu, ca pe un dar al Lui. 

N-am călcat noi pe aceleaşi urme? 

Zice: Tit şi fr aţii aflaţi împreună cu dînsul nu au ieşit din drumul meu cîtuşi 
de puţin, ci întru toate au arătat şi au păzit aceeaşi amănunţime şi petrecere ca 
şi mine. Şi vezi, iubitule, că Pavel nu numai pe sine-şi se povăţuia a umbla cU 
o astfel de amănunţime, ci şi pe Apostolii ce erau cu dînsul îi învăţa să nu ia ni¬ 
mic şi să nu se spurce cu luarea nici unui lucru, măcar şi drept de ar fi. 

19 Iarăşi socotiţi că ne dezvinovăţim în faţa voastră? 

înaintea lui Dumnezeu, întru Hristos grăim. 

Pavel s-a temut ca nu cumva să se creadă că îi linguşeşte, şi de aceea zice: 
Nu spunem acestea pentru hatîrul vostru sau ca să ne dezvinovăţim. Nu! - ci 
le grăim cu atîta nepătimire şi cu adevărul, ca şi cum le-am zice înaintea lui 
Dumnezeu, Celui ce vede şi aude toate „întru Hristos”, adică prin lisus Hris¬ 
tos. 161 Încît - zice - spunem numai ceea ce s-a făcut şi precum s-a făcut, fără 


1<5 ’ Teodorit tllcuieşte aşa: „Zice: Poate că şi dezvinovăţirea se socoteşte dovadă de pro¬ 
stime, dar Dumnezeu e martor că noi spunem acestea după poruncile Stăpînului Hristos; că 
zicerea «întru Hristos» e în loc de: „după legile lui Hristos”, căci a Lui este legea: „Aşa să lu- 


413 


adăugire sau scădere, ceea ce se cunoaşte de neamăgitul ochi al lui Dumne¬ 
zeu; şi nu ca să mă arăt eu pe sine-mi - precum a zis şi la începutul epistolei. 

Şi toate acestea, iubiţii mei, pentru zidirea voastră. 162 

Nu a zis: Am făcut toate acestea şi nu am luat nimic de la voi pentru că 
voi sînteţi neputincioşi şi scumpi întru cugetare - căci astfel cuvîntul se făcea 
mai înfruntător; ci zice: Am făcut toate acestea „pentru zidirea voastră”, adică 
pentru a nu vă sminti de mine, zicînd voi că eu propovăduiesc ca să adun bani. 

20 Căci mă tem ca nu cumva, venind, să vă aflu pe voi 

precum nu vă voiesc, iar eu să fiu aflat de voi precum nu mă voiţi; 

Vezi - o, cititorule! - ce purtare de grijă şi dragoste părintească avea ma¬ 
rele Pavel către Creştini? Alţii greşeau, şi acest de trei ori fericit se temea pen¬ 
tru dînşii. însă nu a zis hotarîtor, ci încă îndoindu-se: Nu cumva - zice - să 
vin în Corint şi să vă aflu „precum nu vă voiesc”, adică să vă aflu păcătuind şi 
stricaţi, fiind apoi silit a mă afla şi eu la fel vouă, „precum nu mă vreţi”, adică 
certător şi pedepsitor, pedcpsindu-vă cu puterea certătoare a Sfmtulul Duh. 

nu cumva gîlcevi, pizme, mînii, întărîtări, grăiri de rău, 
şoptiri, mîndrii, nestatornicii. 163 

Se cuvenea ca Apostolul să pună la cale mai întîi mîndriile, căci Corintenii 
se mîndreau împotriva lui Pavel şi-i cinsteau pe apostolii mincinoşi. Dar, pen¬ 
tru a nu părea că îşi caută folosul şi izbîndirea sa, el a pus la cale mai întîi de¬ 
spre răul obştesc, adică despre prigoniri şi pizme, pentru că din prigoniri şi din 
pizmă se năşteau la Corinteni toate celelalte rele. Si iarăşi, din celelalte rele, 
se aprindeau şi creşteau mai mult prigonirile şi pizmele acestea. Iar „întărîta- 
re” se numeşte cînd cineva cheamă pe altul la vreun lucru cu chip pri¬ 
gonitor; 164 „şoptire” numeşte clevetirea şi diavolia 165 , iar „mîndrii” cugetele 


ruineze lumina voastră înaintea oamenilor, ca să vadă faptele voastre cele bune şi să slăvească 
pe Părintele vostru Care este în ceruri” (Matei 5:16), (n. aut.) 

162 Aici, lipseşte zicerea „facem”, adică: Iubiţilor, toate le facem pentm zidirea voastră - 
după Teodorii, (n. aut.) 

163 Aici, lipseşte zicerea „întru voi vor fi”, (n. aut.) 

lfA Marele Vasilie, fiind întrebat ce este gîlceava şi ce este întărîtarea, răspunde: 
„Gîlceava este atunci cînd cineva se sileşte a face ceva pentm a nu se arăta mai mic decît 
altul, iar întărîtarea este a face ceva cu dovedire, sau acoperindu-se cu slavă deşartă şi a 
întărită pe alţii la cele asemenea. Căci şi Apostolul, pomenind uneori de întârîtare, o uneşte cu 
slava deşartă, zicînd: «nimic să nu fie după gîlceavă sau slavă deşartă», iar alteori, punând mai 

cele mîndre şi îngîmfate; sau, „îngîmfare” se numeşte cînd mîndria şi slava 
deşartă ajung cu vremea a se face a doua fire. 

21 Nu cumva, venind iarăşi, să mă smerească Dumnezeu către voi 

Adică: Destule sînt - zice - pedepsirile şi certările pe care le-am făcut mai 
înainte, încît mă tem ca nu cumva, venind şi acum la voi, să fiu silit a mă 
purta cu asprime şi a vă pedepsi. Căci Pavel numeşte „smerite” a certa pe ci¬ 
neva, cu toate că mulţi iau aceasta drept slavă a lor, a pedepsi pe cei ce gre¬ 
şesc şi pe cei nesupuşi cu puterea Sfîntulul Duh. Şi nu a zis, „nu cumva să mă 
smeresc”, ci: „nu cumva să mă smerească Dumnezeu”, pentru ca să arate cu 
aceasta că şi pedeapsa avea să o facă pentru Dumnezeu, iar nu pentru sine-şi 
şi pentru a sa izbîndire. Căci, dacă nu ar fi fost la mijloc Dumnezeu şi porunca 
lui Dumnezeu, Pavel nu ar fi voit niciodată să se arate aspru si pedepsitor. Şi, 
zicînd: „Dumnezeul meu”, fericitul îşi arată covîrşitoarea dragoste pe care o 
avea către Dumnezeu, fiindcă şi-L însuşeşte pe Dumnezeul cel obştesc, nu- 
mindu-L „al său”. 166 

şi să plîng pe mulţi dintre cei care au păcătuit mai înainte şi nu s-au 
pocăit pentru necurăţia, răutatea şi înverşunarea pe care le-au făcut 

Vezi - o, cititorule! - îndurările apostoleşti şi părinteşti ale lui Pavel, căci 
el plînge şi se tînguieşte pentru păcatele făcute de alţii. Nu a zis însă că are 
să-i plîngă pe toţi, ci „pe mulţi”. Şi nu zice că are sa-i plîngă pe cei ce au 
păcătuit de obşte, ci „pe cei ce nu s-au pocăit”, căci cu adevărat aceia erau 
vrednici de plîns şi de tînguire, fiind rămaşi în rana păcatului şi nevindecaţi. 


întîi slava deşartă, adaugă după dînsa şi îritărftarea, zicînd: «Să nu ne facem iubitori de slavă 
deşartă, unii pe alţii întăiîându-ne» (Galateni 5:26)” (Hotărîrea 66 pe scurt). Vezi şi tîlcuirea 
zicerii „ca să nu vă umflaţi (mîndriţi) unul pentru altul” (! Corinteni 4:6) şi a zicerii „iar voi 
vă mîndriţi” (1 Corinteni 5:2). 

Iar Teodorit zice că Pavel îi mustră pe Corinteni pentru patimile acestea şi întm cea dintîi 
epistolă (cap 3:1), căci Apostolul pomeneşte aici şi despre grăbea de rău, care este tot cuvîn- 
tul cc nu se cutează a se grăi înaintea fratelui, precum hotărăşte un desluşitor în Pateric: „A 
zis un bâtrîn că tot graiul pe care cineva nu poate a-1 grăi înaintea fratelui său este grăire de 
rău.” Iar Marele Vasilie zice; „Este îngăduit a spune cineva greşeala cuiva dacă prin aceasta 
vrea să-I îndrepteze pe acela sau să-I folosească pe altul, precum şi Pavel scria către Timotei: 
„Alexandru mi-a pricinuit multe rele, de care păzeşte-te şi tu!” Iar afară de aceasta, dacă cine¬ 
va ar spune greşeala altuia pentru ca să-l vădească, acela este grăitor de râu, chiar dacă ceea 
ce zice este adevărat” (Hotărîrea 25 pe scurt), (n. aut.) 

165 „dezbinarea”, n, m. 

166 Vezi despre aceasta la capitolul 1 al epistolei către Romani, stih 8, şi la subînsemnarea 
acesteia, (n. aut.) 

Vezi însă că nici pe aceşti păcătoşi nepocăiţi nu îi arată anume, pentru ca să le 
facă lesnicioasă întoarcerea şi pocăinţa. Căci, cînd cineva e înfruntat pe faţă, 
se obrăzniceşte şi fuge de pocăinţă. De aceea şi pomeneşte pocăinţa aici, pen¬ 
tru ca aceia ce păcătuiseră să se folosească de ea, şi aşa, cînd Pavel va ajunge 
în Corint, să nu-i pedepsească, nici să-i certe, nici să-i „plîngă”, adică să nu se 
întristeze peste măsură pentru dînşii. Ia aminte aici zicerea aceasta despre po¬ 
căinţă pentru schismaticii novaţieni, care nu primeau pocăinţa acelora ce pă- 
cătuiau după botez, neauzind - nebunii! - cuvintele acestea ale lui Pavel, cu 
care îi primeşte la pocăinţă pe toţi păcătoşii. Iar „necurăţie”, iubitule, vei înţe¬ 
lege că este tot păcatul, fiindcă orice păcat îl face desăvîrşit necurat pe acela 
ce îl săvîrşeşte , sau, în chip osebit, prin „necurăţie” să înţelegi fiecare faptă 
rea din amestecările şi împreunările trupeşti, căci între Corinteni nu era numai 
unul care curvise (precum era cel ce curvise cu mama sa vitregă), ci mulţi se 
aflau în multe feluri de înverşunări, 


167 Despre aceasta zice şi Solomon: „Omul nebun şi tară de lege” (Pilde 6:12) „se bucură 
de cele ce urăşte Dumnezeu şi se zdrobeşte pentru necurăţia sufletului” (Pilde 6:16); şi iarăşi; 
„Necurat este înaintea Domnului tot cel fără de lege” (Pilde 3:32); şi iarăşi: „Necurat este la 
Dumnezeu tot cel înalt cu inima” (Pilde 16:6), (n. aut.) 

CAPITOLUL XIII 


1A treia oară vin la voi. „în gura a doi sau trei martori 
va sta tot cuvîntul” (Deuteronomul 19:15). 

Aşa cum Dumnezeu îngrozeşte şi înspaimîntă prin cuvinte că are să facă 
multe rele, însă totdeauna zăboveşte a le pune în lucrare 168 , la fel şi Pavel, urmă¬ 
torul lui Dumnezeu, mai înainte mărturiseşte şi îngrozeşte cu multe, şi zice: Pre¬ 
cum este scris că înaintea a doi sau a trei martori se adevereşte şi ia întărire toată 
pricina cea cu îndoială, tot aşa şi înaintea a tustrele venirile mele, a celor două pe 
care le-am făcut şi a celei pe care voiesc să o fac acum, va sta şi se va adeveri 
fiecare cuvînt îngrozitor pe care l-am grăit împotriva voastră, dacă nu va veţi po¬ 
căi! Căci, în loc de martori, prea-lăudatul Apostol pune înfăţişările sale. 

2 Am spus dinainte şi spun iarăşi dinainte, ca atunci cînd am fost de 

faţă a doua oară, şi acum, nefiind de faţă, scriu celor ce au păcătuit 
înainte şi tuturor celorlalţi că, de voi veni iarăşi, nu voi cruţa, 

Zice: Şi mai înainte v-am spus, atunci cînd am venit în Corint a doua oară 
şî eram de faţă, şi acum iarăşi mai înainte vorbesc, lipsind de la voi, prin 
această scrisoare a mea. Cui însă vorbesc? Acelora ce au păcătuit mai înainte, 
pentru că le trebuie îndreptare; iar celorlalţi, care nu au păcătuit mai înainte, le 
vorbesc pentru ca să fie martori ai acestor cuvinte ale mele. Şi ce zic dinainte? 
Că, de voi veni iarăşi a treia oară în Corint, nu voi cruţa şi nu mă voi milostivi 
de cei ce au păcătuit şi nu s-au pocăit! Şi nu a zis: „îi voi pedepsi”, ci a folosit 
o zicere părintească, pomenind de cruţare şi de milostivire, zicînd: Nu voi cru¬ 
ţa, ci, dacă îi voi afla pe aceştia neîndreptaţi, mai mult nu voi întîrzia, ci îndată 
îi voi certa. 

3 de vreme ce căutaţi dovadă că Hristos grăieşte întru mine, 

Cu multă mînie într-adevăr, însă dreaptă, zice acestea Apostolul celor ce îl 
defăimau ca pe un neputincios şi de nimic, zicînd: De vreme ce voiţi să cercaţi 
dacă Hristos locuieşte întru mine, şi pentru aceasta mă luaţi în rîs ca. pe un ne¬ 
putincios şi ca pe un lipsit de darul şi puterea lui Hristos, atunci mă veţi cu¬ 
noaşte cu adevărat, dacă veţi rămîne neîndreptaţi. Pavel arată că cuvintele 

163 Aşa l-a îngrozit Dumnezeu pe Adam, zidndu-i că va muri îndată ce va mînca din 
pomul cunoştinţei binelui şi răului. Adam însă a murit după 930 de ani. La fel, Dumnezeu a 
îngrozit că va da potop pe pămînt, dar potopul s-a făcut după o sută de ani, ca prin întîrzierea 
aceasta să dea vreme de pocăinţă oamenilor, (n. aut) 

acestea îngrozitoare sînt ale Sfîntului Duh ce locuieşte într-însul, şi deci se cu¬ 
vine a se teme de el, fiindcă le grăieşte Hristos şi Duhul lui Hristos. 169 însă 
Pavel nu i-ar fi pedepsit pe Corinteni ca să-i facă să cerce darul şi puterea lui 
Hristos care erau întru dînsul, ci pentru că aceia făgăduiau fără vindecare şi 
fără pocăinţă. De aceea le zice: Dacă voi fi silit să vă pedepsesc, atunci veţi 
înţelege prin fapte şi prin lucruri cercarea pe care o căutaţi, dacă locuieşte în¬ 
tru mine Hristos. 

Care nu este slab faţă de voi, ci poate întru voi 

Pentru ce a adăugat Pavel că Hristos era puternic întru Corinteni, de vreme 
ce El este puternic pretutindeni şi la toţi? Pentru că se întîmplase să fi cercat 
Corintenii şi mai înainte puterea lui Hristos, şi de aceea zice: Fraţilor, din cele 
ce aţi cercat pînă acum, se cunoaşte cu adevărat că Hristos nu este neputincios 
la voi, ci „poate”, adică poate şi face multe minuni şi puteri. Sau şi aşa să înţe¬ 
legi: în viaţa aceasta, Hristos vă arată puterea Sa pedepsind şi muncind pe 
acei ce pot a se îndrepta (dar nu vor), pentru ca să nu vă pedepsească în cea¬ 
laltă viaţă. Iar celor necredincioşi nu îşi arată puterea Sa schingiuitoare în via¬ 
ţa aceasta, însă o va arăta întru cealaltă viaţă. 170 Cu aceste cuvinte, Pavel arată 
totodată că el, chiar dacă va pedepsi pe cineva, nuovaface el însuşi, ci Hris¬ 
tos, Cel ce locuieşte, grăieşte şi lucrează întru dînsul. 

4 Căci, deşi a fost răstignit din neputinţă, 
viază însă din puterea lui Dumnezeu. 

Mulţi se smintesc de zicerea aceasta a lui Pavel, dar învaţă-te tu, cel ce ci¬ 
teşti, că „neputinţă” se zice la: 1) boala trupului; 2) la putrejunea şi nedeplină- 
tatea în credinţă, cum zice Apostolul: „Sprijiniţi-I pe cel neputincios în cre¬ 
dinţă!” (.Romani 14:1); 3) „neputinţă” se numesc şi vrăjmăşiile, primejdiile, 
necinstele şi cele asemenea, despre care a zis mai sus Pavel: „Bine-voiesc 
întru neputinţe şi în necazuri” (2 Corinteni 12:10). Deci se zice că Hristos „a 


169 Pentru aceasta zice şi dumnezeiescul Hrisostom; „De aceea, adeseori, mai mult decît 
la toate, alerg la sfîntul suflet al lui Pavel, căci graiurile lui sînt legi dumnezeieşti, fiindcă nu 
Pavel este cel ce grăieşte, ci Hristos, Cel ce mişca sufletul lui” ( Cuvint cum că e lucru de pri¬ 
mejdie a vorbi spre har, tom 8). Vezi şi tîlcuirea zicerii „eu zic, nu Domnul” (/ Corinteni 
7:12), în subînsemnare. Vezi şi zicerea „Dacă i se pare cuiva a fi prooroc sau om duhovni¬ 
cesc, să cunoască cum că cele ce vă scriu sînt porunci ale Domnului!” (1 Corinteni 14:37). (n. 
aut.) 

170 Vezi zicerea „dar, fiind judecaţi de Domnul, sîntem pedepsiţi” (1 Corinteni 11:32). 
(n. aut.) 

fost răstignit din neputinţă” după al treilea înţeles al neputinţei, fiindcă a 
suferit vrăjmăşia, primejdia, ocările şi patimile. Căci acestea toate par celor 
mai mulţi oameni că se fac din neputinţa omului care le pătimeşte. Deci - pre¬ 
cum numeşte „nebunie” propovăduirea evangheliei, nu pentru că ar fi cu ade¬ 
vărat nebunie, ci pentru că aşa e numita de cei necredincioşi şi de Elini - tot 
astfel Pavel zice şi aici că Domnul Iisus Hristos S-a răstignit „din neputinţă”, 
vorbind din ceea ce se socoteşte de necredincioşi şi de Iudei (căci de aceea zi¬ 
ceau ei: „Pe alţii i-a mîntuit, iar pe Sine-Şi nu poate a Se mîntui!”, Matei 27). 
însă, aceasta nefiind neputinţă cu adevărat 171 , Hristos „viază din puterea lui 
Dumnezeu-Tatăl”. Ceea ce e întocmai cu a zice că viază din puterea Sa, căci 
„toate ale Tatălui sînt şi ale Fiului”; şi de-andărăt: toate ale Fiului sînt şi ale 
Tatălui. Sau - mai bine zis - însuşi Fiul, după dumnezeire, este „puterea Tată¬ 
lui”, precum zice Pavel: „Hristos, puterea lui Dumnezeu şi înţelepciunea lui 
Dumnezeu” (/ Corinteni 1:24). Deci însuşi Hristos S-a sculat din morţi pe 
Sine-Şi, precum a şi zis mai dinainte: „Stricaţi lăcaşul acesta, şi în trei zile îl 
voi ridica!” (Ioan 2:19). însă Pavel zice acestea fiindcă îl defăimau ca pe unul 
ce era gonit, şi se vrăjmăşuia şi se primejdui a, socotind ei că pătimeşte toate 
acestea din slăbiciune şi din neputinţă; de aceea, el arată că nici Hristos nu S-a 
vătămat cu nimic din această părută slăbiciune şi neputinţă. 

Şi noi sîntem neputincioşi întru El; dar vom via împreună cu El, 
din puterea lui Dumnezeu întru voi 

Zice: Şi noi. Apostolii lui Hristos, sîntem neputincioşi întru Dînsul, adică 
sîntem izgoniţi, vrăjmăşuiţi şi ne primejduim - căci aceasta e „neputinţa” de 
care vorbeşte. Iar „întru El” înseamnă: Pătimim acestea pentru Hristos şi pen¬ 
tru propovăduirea Lui. Şi, precum El nu S-a păgubit cu nimic din vrăjmăşie, 

111 Căci, deşi se zice „neputinţă”, pogorăniîntul Dumnezcu-Cuvîntului, .după care S-a şi 
răstignit, nu este simplă neputinţă, ci neputinţă puternică cu nemărginire şi dumnezeiesc stă- 
pînitoare. De aceea Sfîntul Dionisie Areopagitul a numit acest pogorămînt nemărginit de pu¬ 
ternic „bunătatea dumnezeieştii neputinţe stăpmitoare” {Despre numirile dumnezeieşti, capi¬ 
tolul 3). Iar Fotie tîlcuieşte zicerea aşa: „Pentru neputinţele şi păcatele noastre S-a răstignit 
Cel tare şi fără de păcat, iar nu din neputinţă, precum ziceau Iudeii, că «pe alţii i-a mîntuit, dar 
pe Sine nu poate a Se mîntui».” Iar Teodorit zice: „Voi socotiţi [spune Apostolul] că S-a răs¬ 
tignit «din neputinţă»: căci, de căutaţi cercare, atunci socotiţi că şi crucea a suferit-o din nepu¬ 
tinţă.” Şi iarăşi acelaşi: „Căci, deşi a suferit patima crucii după firea muritoare, totuşi viază şi 
este Viaţă ca Dumnezeu şi Fiu al lui Dumnezeu.” Şi - în scurt a zice - de vreme ce Hristos 
era Dumnezeu şi ora, S-a răstignit după ceea ce era om, pentru neputinţa omeniei Sale celei 
pătimitoare şi muritoare; iar ca Dumnezeu S-a sculat şi viază, pentru puterea şi lucrarea atot¬ 
puternicei Sale dunmezeiri. Despre care vezi ce zice dumnezeiescul Maxim la subînsemnarea 
zicerii „căci nu am judecat de a şti altceva întru voi” (I Corinteni 2:2). (n, aut) 

din vînzare şi din patimile pe care le-a suferit, tot aşa nici noi. Apostolii Lui, 
nu vom suferi nici un râu dintru acestea, ci mai ales „vom via împreună cu 
El”, adică ne vom afla nebiruiţi de toate greutăţile cu puterea lui Hristos în¬ 
suşi. Pentru ce? Pentru voi şi pentru folosul vostru, căci aceasta însemnează 
zicerea „întru voi”. însâ cu aceste cuvinte poate că Apostolul îi înspăimîntă ia¬ 
răşi pe Corinteni, zicînd: Deşi socotiţi că noi sîntem neputincioşi şi slabi, să 
ştiţi că sîntem vii şi puternici „întru voi”, adică spre a vă pedepsi dacă nu vă 
veţi îndrepta. 172 

5 Pe voi înşivă ispitiţi-vă dacă sînteţi în credinţă 173 ; 
cercaţi-vă pe voi înşivă, 174 

Zice: Şi de ce zic că Hristos locuieşte şi grăieşte întru mine şi că am putere 
să vă pedepsesc, dar nu o fac, fiindcă urmez Celui ce S-a răstignit? Şi voi în¬ 
şivă, dacă aţi voi să vă cercetaţi, aţi vedea şi aţi cunoaşte că Hristos locuieşte 
în inimile voastre, dacă aveţi credinţă Într-însul! Sau simpla şi obşteasca cre¬ 
dinţă dintru toţi, sau credinţa semnelor şi a minunilor, care este mai osebită şi 
mai aleasă, ce se da la unii. (Căci cei ce credeau pe atunci făceau minuni şi 
luau osebite daruri ale Sfîntului Duh îndată ce se botezau, şi astfel cunoşteau 
cu adevărul şi cu simţire duhovnicească simţeau că darul şi Hristos locuieşte 
şi lucrează în inimile lor.) Încît - zice - dacă Hristos locuieşte şi lucrează întru 
voi, care sînteţi ucenicii mei, atunci cu mult mai vîrtos locuieşte şi lucrează 
întru mine, care sînt învăţătorul vostru. 

Sau nu vă cunoaşteţi pe sine-vă că Hristos Iisus este întru voi? 

Afară numai dacă nu sînteţi netrebnici. 


172 Tîlcuind aceasta, zice şi Fotie: „Nu ne defăimaţi - zice - văzîndu-ne că sîntem izgoniţi 
şi că pătimim nenumărate rele, căci şi Hristos a fost defăimat prin răstignire, dar, sculîndu-Se 
din morţi, a făcut toate cîte a vrut. Noi pentru El pătimim, iar El viază şi poate, şi noi împreu¬ 
nă cu Dînsul viem şi putem face ceea ce voim întru voi, căci multe dreptăţi avem asupra voas¬ 
tră dacă veţi fi nesupuşi.” {n. aut.) 

173 întru alte izvoade [„manuscrise”, n. m.] se zice: „dacă staţi în credinţă”, (n. aut.) 

174 Iar înţeleptul Fotie voieşte ca aceasta să se citească întrebător, adică: Oare nu cumva 
pe voi vă ispitiţi dacă sînteţi în credinţă? Oare nu cumva pe voi vă cercaţi? Căci a nu fi încă 
desăvîrşit încredinţaţi că întru mine, învăţătorul vostru, grăieşte Hristos, ce este alta, decît 
numai că vă îndoiţi pentru voi înşivă de sînteţi credincioşi? Sau - mai bine a zice - că nu ştiţi 
nicidecum dacă Hristos Se află întru voii Căci, dacă Hristos nu este întru învăţătorul vostru, 
precum socotiţi, atunci cu mult mai vîrtos nu este nici întru voi, ucenicii mei! Dar - zice - 
pentm ce nu cunoaştep că Hristos, Cel care v-a îmbogăţit cu felurite daruri, este întru voi? 
Numai pentru că, din pricina relelor voastre fapte, v-aţi făcut netrebnici şi v-aţi lipsit de daru¬ 
rile lui Hristos! (n. aut.) 

Şi nu vă ştiţi - zice - pe sine-vă, că Hristos locuieşte în inimile voastre? 
„Afară numai dacă nu sînteţi netrebnici”, adică doar dacă aţi pierdut darul 
semnelor şi al minunilor pe care le făceaţi, dar care nu se dă fără a locui Hris- 
tos în lăuntru. Aici însă, Apostolul dă de înţeles că Corintenii aveau viaţă stri¬ 
cată, căci mulţi dintre dînşii aveau credinţă, dar nu şi lucrarea şi puterea minu¬ 
nilor, fiindcă îşi stricaseră curăţia vieţii cu păcatele. Pentru aceasta. Apostolul 
zice: Precum se vede, nu vă cunoaşteţi pe sine-vă şi nu ştiţi că Hristos locuieş¬ 
te întru voi. Iar Hristos nu locuieşte întru voi fiindcă v-aţi făcut netrebnici şi 
stricaţi cu viaţa, din pricina păcatelor. Nu a zis însă hotărîtor: „sînteţi netreb¬ 
nici”, ca să nu-i înfrunte, ci a zis aceasta cu îndoială şi în chip mai blînd: 
„dacă nu cumva sînteţi netrebnici”. 175 

6 Nădăjduiesc însă că veţi cunoaşte că noi nu sîntem netrebnici. 

Multă se vede înfricoşarea lui Pavel şi întru aceste cuvinte! Căci zice: De 
vreme ce vreţi să cercaţi prin pedeapsa pe care v-aş da-o dacă Hristos locuieş¬ 
te întru mine şi dacă nu cumva eu sînt netrebnic şi stricat, nădăjduiesc că mă 
Vorarăta fără lipsă spre a vă face dovada aceasta, anume că nu sînt netrebnic 
şi că nu am pierdut darul şi puterea minunilor. Sau - ca să zic mai învederat - 
vă voi dovedi că nu mi-am stricat viaţa cu păcate, ca să se depărteze de la 
mine Hristos, ci am viaţă aleasă cu fapte bune şi pentru aceasta locuieşte întru 
mine Hristos, Care prin mine va pedepsi pe cei nesupuşi dintre voi. 

7 Mă rog însă lui Dumnezeu ca să nu săvîrşiţi voi nici un rău, 

nu ca să ne arătăm noi trebnici, ci pentru ca voi să faceţi binele, 
iar noi să fim ca nişte netrebnici. 

Vezi - o, cititorule! - îndurarea şi dragostea părintească a lui Pavel, urmă¬ 
torul lui Hristos? Corintenii îl defăimau şi îl luau în rîs că nu ar fi avut nici o 
putere şi dar al Sfîntului Duh, ci că numai prin scrisori se mîndrea, şi, cu toate 
acestea, Pavel, prea-iubitorul de fii, în loc de a-i pedepsi şi a-i schingiui în¬ 
dată, nu numai că întîrzie pedeapsa, ci încă se roagă lui Dumnezeu ca cei din 
Corint să nu păcătuiască şi el să ajungă a-i pedepsi. Pentru că eu - zice - nu 


175 Iar Teodorit a lîlcuit zicerea „netrebnici” în loc de: „sînteţi pustii de credinţă”, căci 
zice aşa: Se cuvine a şti că pe însuşi Stăpînul Hristos îl aveţi locuind întru voi, căci cel ce nu 
are această cunoştinţă este pustiu de credinţă. Căci, de vreme ce cu puţin mai înainte a zis că 
Hristos grăieşte întru dînsul, i-a învăţat că întru dînşii locuieşte şi umblă, după această vestire 
proorocească: „Voi sînteţi lăcaşul lui Dumnezeu celui viu, precum a zis Dumnezeu: Voi locui 
şi voi umbla întru dînşii” (2 Corinteni 6:16). Vezi şi subînsemnarea zicerii „a locui Hristos cu 
credinţa în inimile voastre” (Efeseni 3:17). (n. aut.) 

caut să mă arăt ales întru puterea ce am ca să vă pedepsesc, ci mă sîrguiesc ca 
voi sa faceţi totdeauna binele şi, chiar dacă aţi şi păcătuit vreodată, iarăşi să vă 
pocăiţi. Şi, dacă voi veţi face bunătăţile acestea, eu vreau a fi „netrebnic”, 
adică doresc să fiu socotit de voi neputincios, neaflînd pricină vrednică să vă 
pedepsesc şi să vă arăt puterea mea. Şi bine a zis: „ca noi să fim ca nişte ne¬ 
trebnici”, nu: „netrebnici”, fiindcă, în acest fel, Pavel nu urma a fi socotit ne¬ 
trebnic şi neputincios de cei înţelepţi, ci mai mult trebnic şi puternic. Căci cei 
înţelepţi aveau a zice că Pavel atîta îi povăţuieşte şi îi învaţă pe ucenicii săi, 
încît aceştia nu greşesc nimic. Insă, pentru socotinţa celor mulţi şi fără minte, 
a zis: Faceţi voi binele şi fapta bună, şi noi să ne socotim ca netrebnici. 176 

8 Căci împotriva adevărului n-avem nici o putere; avem pentru adevăr. 

Pentru ca să nu pară că vorbeşte aşa de hatîrul lor, Apostolul zice: Eu nu 
grăiesc şi nu fac acestea cu socoteală iubitoare de slavă deşartă, şi fără împă- 
timire. Căci, de vă voi afla îndreptaţi şi negreşind, nu voi putea să vă pedep¬ 
sesc. Căci, şi dacă mă voi apuca atunci să vă pedepsesc, Dumnezeu nu va aju¬ 
ta socotinţei şi apucăturii mele nedrepte, fiindcă Dumnezeu mi-a dat putere să 
fac hotărîre şi să judec după adevăr, nu să hotărăsc împotriva adevărului, 177 Şi 
face hotărîre şi judecă după adevăr acela ce bate şi pedepseşte pe cel vrednic 
de pedeapsă şi de bătaie; iar împotriva adevărului hotărăşte cel ce se apucă să 
pedepsească pe cel ce nu a greşit şi nu este vrednic de pedeapsă. ;■;< 

9 Căci ne bucurăm cînd noi sîntem slabi, iar voi sînteţi puternici. 

Cu aceste cuvinte, Pavel se arată iarăşi prieten şi apropiat al Corintenilor, 
pentru că le zice: Fraţilor, să nu socotiţi că mă mîhnesc pentru că, atunci cînd 
nu păcătuiţi, nu pot să arăt întru voi puterea mea pedepsitoare. Ba, nu mă mîh¬ 
nesc pentru aceasta, ci mai ales mă bucur cînd sînt socotit slab şi neputincios 


176 Aceleaşi le zice şi înţeleptul Fotie. (n. aut) 

177 Din cuvinţele : acestea ale Apostolului, învăţăm că Dumnezeu nu ajută şi nu urmează 
pornirilor fără îndreptăţire ale acelor arhierei ce pedepsesc şi afurisesc cu cărţile bisericeşti 
numite „de blestem” pe cei ce nu au nedreptăţit nimic. De aceea a zis Sfîntul Dionisie Areo- 
pagitul: „Arhiereii au puteri afiirisitoare (adică despărţitoare de Biserică) fiind grăitori ai 
dumnezeieştilor dreptăţi. Nu doar că dumnezeiasca începătorie cea întnitot înţeleaptă ăr unna 
slujitoreşte pornirilor lor celor fără de cuvînt, : ci pentru că ei, în chip vestitor mişcîndu-se de 
Duhul, începătorul lucrărilor, îi despart după cuviinţă pe cel judecaţi de Dumnezeu. Căci zice: 
«Luaţi Duh Sfint! Cui veţi lăsa păcatele, se vor lăsa lor; iar cui le veţi ţine, ţinute vor Fi!» Iar 
lui Petru, celui strălucit cu descoperirea dumnezeiască a întruţot-bunului Părinte, îi zice cu¬ 
vintele: «Orice vei lega pe pămînţ, legat va fi şi în ceruri! Iar ce vei dezlega pe pămînt, dezle¬ 
gat va fi şi în ceruri!»* 1 (Despre ierarhia bisericească), (n. aut.) 

că nu-mi arăt puterea spre a pedepsi pe vreun păcătos dintre voi. Iar voi veţi fi 
puternici atunci cînd nu veţi greşi, şi veţi fi îmbunătăţiţi şi nu veţi fi supuşi 
pedepsei. 

Aceasta şi cer în rugăciune: întregirea voastră 

Zice: Nu voiesc numai a fi socotit neputincios şi voi. Creştinii, să fiţi pu¬ 
ternici şi nevinovaţi, ci, pe lîngă acestea, îl rog şi cer de la Dumnezeu să fiţi 
nevinovaţi şi „întregi”, adică desăvîrşiţi întru faptele cele bune, nedînd pricină 
de a fi pedepsiţi. 

10 Pentru aceea vă scriu acestea, nefiind de faţă, ca atunci cînd 

/"" voi fi de faţă să nu cutez cu asprime, după stăpînirea 

pe care mi-a dat-o Domnul spre zidire, iar nu spre risipire. 

Fiindcă, mai sus, i-a rănit şi i-a înspăimîntat pe Corinteni cu covîrşire, acum 
dumnezeiescul Apostol se dezvinovăţeşte şi zice: V-am scris cu înfruntare şi în- 
spăimîntare pentru că voiesc să rămînă înfruntarea şi înspăimîntarea mea doar 
în slove şi cuvinte goale, şi să nu vină întru lucrare şi în faptă. Căci, dacă nu vă 
veţi îndrepta, negreşit vă voi certa cu nemilostivire, fiindcă Domnul mi-a dat 
această stăpînire, Cu acest cuvînt, arată însă că, prin P avei, Domnul pedepseşte 
şi ceartă pe cei ce păcătuiesc fără îndreptare, iar nu însuşi Pavel singur. Şi, ca să 
arate iar că nu doreşte a-şi întrebuinţa această stăpînire spre a-i certa pe Corin¬ 
teni, Apostolul adaugă că nu a luat stăpînirea aceasta „spre risipire”, ci „spre zi¬ 
dire”, zicînd: Domnul nu voieşte chiar cu dinadinsul să-i risipească, adică să-i 
certe prin mine pe oameni, ci să-i zidească, adică să le facă bine. Insă şi a-i certa 
pe cei ce rămîn neîndreptaţi este zidire şi facere de bine. 

11 Deci, fraţilor, bucuraţi-vă, 

Eu - zice - am făcut cît am putut ca să vă îndreptaţi: v-am şi certat, v-am 
şi înspăimîntat. Rămîne însă de aici înainte ca voi să faceţi luciul vostru şi să 
vă îndreptaţi. Căci, de va veţi îndrepta, veţi dobîndi bucuria cea statornică şi 
neveştejită din conştiinţa voastră, chiar dacă v-aţi mîhnit pentru cuvintele în¬ 
tristătoare pe care vi le-am zis mai înainte. 

gătiţi-vă, 

Adică: Desăvîrşiţi-vă atît în dreptele dogme ale credinţei, cît şi în viaţa şi 
petrecerea cea înbunătăţită, şi siliţi-vă a împlini isprăvile şi faptele bune care 
vă lipsesc! 

mîngîiaţi-vă, 

Fiindcă în Corint erau multe ispite şi primejdii, Pavel le zice aici să se mîn- 
gîie şi de sine, şi unii cu alţii între dînşii; şi, pe lîngă aceasta, să se mîngîie prin 
însăşi depărtarea de rău şi prin dobîndirea faptei bune, căci mare mîngîiere este 
conştiinţa cea bună, cînd cineva se lasă de răutate şi lucrează fapta bună. 178 

aceeaşi cugetaţi-o, să aveţi pace. 

Şi în epistola dintîi le-a poruncit să facă aceasta, adică să fie împreună-cu- 
getători şi paşnici, fiindcă erau împărţiţi şi aveau dezbinări între dînşii. Este 
însă cu putinţă a cugeta cineva una şi aceeaşi cu altul după dogmă şi după cre¬ 
dinţă, dar a nu avea pace între ei după dragoste şi după petrecere. Pavel însă le 
cere cu îndatorire de la dînşii pe amîndouă, adică a fi şi împreună-cugetători 
după credinţă, şi paşnici între dînşii după dragoste şi după viaţă. 

şi Dumnezeul păcii şi al dragostei va fi cu voi! 

Nu numai că Pavel îi sfătuieşte şi le porunceşte cele de cuviinţă Creştinilor 
din Corint, dar aici le şi roagă pe acestea de la Dumnezeu. Sau, cuvîntul aces¬ 
ta nu e rugăciune, ci o mai-înainte vestire, clei le zice: Dacă veţi avea pace, 
negreşit Dumnezeu va fi cu voi. Căci Dumnezeu e numit „Dumnezeu al dra¬ 
gostei”, pentru că este pricina şi izvorul dragostei, fiindcă El ne-a arătat dra¬ 
goste cu covîrşire, şi pentru că acolo unde este dragoste sfintă este şi Dumne¬ 
zeu, El arâtîndu-Se ca stăpîn şi domn al dragostei. De asemenea. Dumnezeu e 
numit şi „Dumnezeu al păcii”, pentru că e pricinuitor şi izvor al păcii, şi pen¬ 
tru că le-a împăcat pe cele cereşti şi pe cele pămînteşti şi pentru că este stăpîn 
şi domn al fiinţei păcii. 179 

12 îmbrăţişaţi-vă unul pe altul cu sărutare sfintă! 

„îmbrăţişaţi-vă - zice - unul pe altul cu sărutare sfintă” - precum fraţii să¬ 
rată pe fraţi, născătorii pe fii şi fiii pe născători - iar nu cu sărutare vicleană şi 
amăgitoare, precum L-a sărutat Iuda pe Hristos, 180 Fiindcă de aceea ne săru- 


!7K Pentru aceasta a zis şi dumnezeiescul Grigorie al Nyssei: „Nimic nu îngreunează 
sufletul aşa de mult şi nu îl doboară jos precum conştiinţa păcatului. Şi nimic nu îl înaripează 
şi nu ÎI suie la cele prea-înalte precum cîştigarea dreptăţii şi a faptei bune” (în tilcuirea 
Evangheliei lui Matei, capitolul 40:10). (n. aut) 

1 9 Vezi şi zicerea „Dumnezeul păcii va fi cu voi” (FUipeni 4:9) şi subînsemnarea de 
acolo. (n. aut.) 

lsn Precum şi loav, voievodul oştilor lui David, cerind sănitarea lui Amesai cu vicleşug, 
în loc de a-1 săruta, l-a omorît cu sabia ascunsă în mînă: „Eşti sănătos, frate? - a zis loav către 

tăm unul pe altul: ca, prin sărutarea din afară a trupului, să aprindem mai mult 
dragostea din lăuntru a inimii. Căci, din toate mădularele omului, gura este 
cea care uneşte mai mult sufletele celor ce se iubesc. De aceea, cînd oarecari 
prieteni lipsesc multă vreme în loc depărtat şi apoi, întorcîndu-se, se întîlnesc, 
se sărută unul cu altul pe gură, ca să arate cu sărutarea cea din afară a gurii 
unirea din lăuntru a sufletelor lor. încă şi după alte înţelegeri fac Creştinii 
această sfîntă sărutare, precum le porunceşte Apostolul. Căci - după dumne¬ 
zeiescul Hrisostom - fiecare Creştin este lăcaş duhovnicesc şi sfînt al lui 
Dumnezeu - precum zice fericitul Pavel: „Voi sînteţi lăcaş al Dumnezeului 
«telui viu” (2 Corinteni 6:16) - căci fiecare Creştin are în inima sa darul 
pfîntului Duh. Iar uşa şi fereastra acestui lăcaş duhovnicesc, adică a inimii 
Creştinului, este gura; drept aceea, aşa cum Creştinii obişnuiesc a săruta uşile 
şi ferestrele sfinţitei biserici cînd o află încuiată - unii plecîndu-se şi sărutînd 
de-a dreptul uşile, iar alţii, prinzînd uşile bisericii, îşi sărută apoi mîinile, pen¬ 
tru sfinţenia lor - tot la fel, fiindcă şi locaşul duhovnicesc, adică inima lor, 
este închisă. Creştinii se sărută unii cu alţii cu gurile cele dinafară, ca să se 
sfinţească. Fiindcă gura este uşa şi poarta prin care intră Hristos în duhovni¬ 
cescul locaş, adică în inima lor, cînd se împărtăşesc cu Dumnezeieştile Tai¬ 
ne, adică cu Trupul şi Sîngele lui Hristos. Pe lîngă aceasta, Pavel le porun¬ 
ceşte Creştinilor să se sărute „cu sărutare sfîntă”, adică limpede şi curată de 
toată patima, iar nu cu sărutare trupească, necurată şi spurcată, precum este 
cea pătimaşă. 181 


Amesai. Apoi; Ioav l-a apucaţ pe Amesai ca mîna de bărbie, ca să-l sărute. Amesai însă nu s-a 
ferit de sabia care era în mîna lui Ioav, şi acesta l-a lovit cu ea în pîntece şi i-a vărsat mărunta¬ 
iele jos; şi nu i-a mai dat altă lovitură. Şi Amesai a murit” (2 împăraţi 20:9,10). (n. aut) 

181 Pentru aceasta zice ritorul aurit al Bisericii, Ioan cel cu nume de dar: „Mai ales de ace¬ 
ea sărutăm, fiindcă, primind Trupul cel stăpînesc, gura noastră nu se cinsteşte oricum. Să audă 
cei ce grăiesc cele de ruşine, care din inimă scot ocările, şi să se înfricoşeze ce nume îi face de 
ruşine! Să asculte cei ce sărută cu necuviincioşie! Ascultă la ce a folosit Dumnezeu gura ta, şi 
păzeşte-o pe ea nespurcata!” De aceea şi Biserica lui Hristos are obicei din început a se săruta 
cu sărutare sfîntă toţi Creştinii care se află Ia Liturghie. Căci zice la capitolul 57 al cărţii a 
doua a aşezămintelor apostoleşti: „Să zică diaconul Ce stă lingă arhiereu: Nu cumva are cine¬ 
va ceva asupra cuiva? Nu cumva este cineva cu făţărnicie? Şi: Sărutaţi-vă unii cu alţii, bărba¬ 
ţii, şi femeile unele cu altele cu sărutare întru Domnul! Acelaşi lucru îl zice şi Canonul 19 al 
soborului din Laodichia: „După ce presviterii dau episcopului pacea (adică sărutarea întru 
Hristos), atund să se dea pacea credindoşilor, şi aşa să săvîrşească sfîntă punere înainte.” Ci 
şi dumnezeiescul Iustin mărturiseşte aceasta, în a dona apologie, şi Climent Alexandrinul, în a 
doua povăţuim (adică în Pedagogul, capitolul 2). Iar Sfintul Chirii al Ierusalimului, în cate¬ 
hismul al cincilea, zice că sărutarea este semn că sufletele celor ce se sărută sînt unite şi că au 
izgonit dintr-însele toată pomenirea de rău: „Sărutarea este semn că sufletele s-au curăţit şi că 
au lepădat toată pomenirea de rău.” Pentru aceasta se scrie în Pateric : „A zis un bătrîn că de 
multe ori - zicînd diaconul: Sârutaţi-vâ unii cu alţii! - am văzut Duhul Sfînt în gura fraţilor' 

Vă îmbrăţişează toţi sfinţii. 

Pe cei ce erau de faţă, Pavel îi uneşte prin sfînta sărutare a gurii. Iar pe cei 
ce lipseau, îi uneşte prin urare; dar şi pe aceştia tot gura îi uneşte, pentru că 
din gură iese urarea, 

13 Darul Domnului nostru Iisus Hristos, şi dragostea lui Dumnezeu- 
Pârintelui şi împărtăşirea Sfîntului Duh fie cu voi toţii Amin! 182 

Fiindcă, mai sus, Pavel i-a unit pe toţi Creştinii din Corint, pe unii cu săru¬ 
tarea, iar pe alţii cu urarea, acum se roagă (după obiceiul său din toate episto¬ 
lele sale) să fie cu dînşii darul Fiului, dar prin care ne-am mîntuit, iar nu prin 
faptele noastre. Căci, pentru mîntuirea noastră, Iisus Hristos S-a junghiat după 
darul Său cei osebit, iar nu după datorie. Apostolul le mai roagă să fie între 
dînşii şi dragostea lui Dumnezeu-Părintele, cu care ne-a iubit şi L-a dat pe 
unul născut Fiul Său pentru noi. Şi ~ ca şi cum ar fi fost întrebat: De unde se 
pricinuieşte darul Fiului? - răspunde că se pricinuieşte din dragostea Părinte¬ 
lui. Şi ce a săvîrşit darul acesta al Fiului şi ce ne-a dat nouă? „împărtăşirea 
Sfîntului Duh” - zice - prin care ne sfinţim, prin venirea Sfîntului Duh facîn- 
du-ne părtaşi Lui şi facîndu-ne şi noi Duh, nu după fiinţă, ci după împărtăşirea 
Sfîntului Duh. Unde sînt aşadar cei ce tăgăduiesc dumnezeirea Sfîntului Duh 
şi zic că Acesta nu e Dumnezeu, pentru că Pavel, la începutul scrisonibr lui, 
nu-L numără pe El împreună cu Părintele şi cu Fiul? Căci iată aici L-a numă¬ 
rat arătat împreună cu Tatăl şi cu Fiul. Aşadar, Sfînta Treime S-a numărat de¬ 
plin de către Pavel JS3 , de care Sfintă Treime - o, de am fi păziţi şi noi! - ţinînd 


(vezi şi pe Evstratie Argentul, foaia 275). Dar acest prea-sfînt şi prea-vechi obicei a iipsh 
acum din Biserica lui Hristos şi numai în ziua învierii se face. [...] (n. aut.) 

182 Dumnezeiescul Hrisostom şi marele Vasilie au luat aceste cuvinte şi le-au scris în 
Sfinţitele lor Liturghii cu care preotul roagă pe Dumnezeu pentru Creştini, zicând: „Darul 
Domnului nostru Iisus Hristos, şi dragostea lui Dumnezeu-Părintele şi împărtăşirea Sfîntului 
Duh să fie cu voi, cu toţi! (n, aut.) 

183 Tîlcuind aceasta, Teodorit zice: „Nu a pus acestea după despărţire, adică nu a dat 
unele lui Hristos, altele Părintelui şi altele Duhului. Căci de multe ori a pus dragostea în 
seama Duhului, împărtăşirea în aceea a Fiului şi darul în seama Dumnezeu-Părintelui. Astfel, 
şi în epistola de mai înainte, punînd lucrarea în seama Părintelui, după puţine cuvinte o pune 
în seama Duhului. încă şi rînduiala Feţelor [„Persoanelor”, n. m.] a pus-o altfel, nu râstumîud 
rînduiala pusă de Domnul - cînd a zis ucenicilor să meargă să propovăduiască şi să boteze în 
numele Tatălui, şi al Fiului şi al Sfîntului Duh - ci învăţînd că rînduiala numelor nu însem¬ 
nează osebirea firii, sau a puterii sau a vredniciei lor.” într-un glas cu Teodorit, zice şi Teolo¬ 
gul Grigorie: „în Sjînta Scriptură, Feţele Sfintei Treimi se numără şi înainte, şi în urmă, şi 
împreună, pentru cinstea firii lor care e la fel" (Cwlnt despre SfîntulDuh). [.,.] Ci şi marele 
Atanasie, punînd înainte zicerea aceasta a lui Pavel, o tîlcuieştc aşa, în epistola către 


426 



dogmele credinţei şi prin fapte arătînd vieţuire curată şi nestricată, ca să fim 
desăvîrşiţi cu adevărat, fiind bine şi sănătoşi după amîndouă, arătîndu-ne robi 
desăvîrşiţi ai desăvîrşitului Dumnezeu în Treime, Căruia slavă fie în veacul 
veacurilor! Amin! 184 


Serapion: „Darul se dă în Treime, de la Părintele, prin Fiul, întru Sfintul Duh. Precum darul 
iese din Părintele prin Fiul, aşa nu s-ar face împărtăşirea dării între noi decît întru Sfintul 
Duh, căci, împărtăşindu-ne de aceasta, avem dragostea Părintelui, şi darul Fiului şi împărtăşi¬ 
rea a însuşi Sfintului Duh. Aşadar, din acestea, una se arată şi lucrarea Treimii: căci Apostolul 
nu arată că cele ce se dau sînt despărţite după fiecare Ipostas, ci că de Treime se dau şi că 
toate sînt de la unul Dumnezeu” (în tomul 1 al lui Vrienie, cuvîntul al patrulea, foaia 68), Ia 
aminte încă şi aceasta, că - după Teodorii - zicerea „darul Domnului nostru Iisus Hristos” şi 
ceJelalte este o urare pe care Pavel o scria în toate epistolele cu însăşi mîna sa; şi este în loc de 
obişnuita zicere „fiţi sănătoşi”, pe care şi noi o scriem la sfîrşitul epistolelor noastre. Şi vezi la 
sfirşitul epistolei a doua către Tesaloniceni. (n. aut.) 

|M Această a doua epistolă către Corinteni s-a scris din Filipi Machedoniei, prin Tit şi prin 
Luca, sau- mai bine a zice - prin Vamava. Şi vezi la capitolul 8, stih 19, al acesteia, (n. aut.) 

- ‘pŞţ* cuvine cix în toate zilele,, iar marcit cte»>se- 

bire In Dunumci, proicsiosii bisericilor sat 

înveţe pe toţi clericii şt■ pe ..noroci cuvintele 

bunei cicdinte, cuhgînd Im dumnezeiasca 

Si npi.uiă'.xnti. leşurile şt mdeDr.de adm aiului. St 

şa nit calce hotarele cele .acinii puse sau preda- 

nia Pariimlor purtătort dc Dumnezeu'. Ci, şi 
-a o ; - , - . „ 

' cuvtnt smpturi.stK de - ar porni, pe acesta sa 

• tui 1 ţîlctuască al' ie! decîr cum au aşezai, 
luminători: si învăţătorii -Bisericii prm cărţile lor. 

• Şi mai inCilt întru acestea să sporească, decît 
1 alcătuind cuvinte ale lor, ca. nu cândva, poate, 

ndimd' îndestulări la aceasta,, să cadă din 
cuviinţă, .Căci, prm în văr ăl ura mai-înamte 
1 zişilor Părinţi tnvăţînJu -se, noroadele- c de alese 
; şi■: lşii-riţ:; si cele .nefolositoare si vrednice de 
lepadat ÎKt .ydr îndrepta i iuţ t spre mai Pine şi nu 
vor fi vânate de patima necunoştanţca; ii, luînd 
aminte ia învăţătură, se vor asceţi spre a mi 
pătimi rău si-, de irita muncilor celor ce Se gătesc,- 
îşi vor lucra minţi:iiea. ţţ -: 1;'.ă,; Viţţp;D/-,;/dăj 

Pş'Pţ/o■ ţşp ■ Ş y ă" 

(Canonul al 19-lea al ctlui 
■ di al 6 lea Ş/âu Şmod a urnă lumea) 

